
कृपया यह ग्रन्थ नीचे निर्देशित तिथि के पूवं अथवा उक्त 
तिथि तक वापस कर दें । विलम्ब से लोटाने पर | 
प्रतिदिन दस पैसे विलम्ब शुल्क देना होगा। 

_. ॥ श्रीहरिः ॥ 


श्री भागवत चरित 

| तृतीय संस्करण { सूल्य 1) 
| ०० | माव सतत ०9 ति सवा पाँच रुपया 
| Sa हर 

| 8. 

॥ श्रीहरि || 
भाककथन 
तव कथामृतं तम्नजीवनम्‌ । 
कविभिरीडितं कल्मषापहम्‌ ।॥ 
भवणमङ्ग्लं श्रीमदाततम्‌ । 
थुवि ग्र॒णन्ति ते भूरिदा जनाः || 


आज इस “भागवत च रितः मंहाम्रंथको प्रेमी ठिकाओं ' 
पाठक पा 
कै सम्मुख सझुपस्थित करनेमें हमें बड़ा ही हषं हो रहा है । 


. दडी 
सकीतन भवनसे पद्यमे प्रकाशित यह सर्वश्रथम विशाल अन्ध हर । 


महाज जी जो “भागवतीकथा? नामक अन्थ रहे हैं, 
जिसको १०८ खंड़ो में निकालनेका आयोजन है भोट 
छ अब तक छपकर प्रकाशित भी हो चुके हैं। उसी दवि समुद्र 
रूपी अंथको प उसमें से घृत रूपसे यह निकाला गया हे । 
"रा चाड्य भागवती कथा इन्हीं पद्योका भाष्य है । भाष्य पहिजे 
प्रकाशित हो गया । मूल अंथ अब पीछेसे प्रकाशित किया जा 
रहा हे । जिन्होंने भागवती कथा कोपढा होगा वे जानते होंगे कि 


उसके अध्यायके आदि अन्तमें एक एक छुप्पय रहता हे । 


अध्याय चाहे चार प्रष्ठोका हो अथवा ४० पृष्ठों का, आदि 


| 


-# 


अन्तके दो छप्पयोमें उसका सार आ जायया । आप भागवती 
कथाके गय भागको छोड़कर केवल पद्यो ही पर्यो को पढ़ते जायं. 
पूरी न र आ 'जायगी । बडी बड़ी. कथाये कितनी 
चातुराक साथ वणन की गयी हैं, उन्हे पढ़कर आश्चर्य होता 


दे! एक कथा है, ब्रह्माजीसे रावणने अपनी सृत्युके सस्बन्धमें 

ह: १ युके सस्बन 
उने पूछा जब दुशरथजीः विवाह 'करने जा रहे थे। ब्रह्मासि : 
. हह सुनकर कि कोशल्याके गभसे उत्पन्न दाशरथो राम मुझे . 

मारे गे । वह दौड़ कर अवघ आया । दूल्हा दशरथ नोकासे विवाह 


करने जा रहे थे। नौकाको डुबो दिया | कोशल्याजीको एक पेटीमें 
बंद करके एक तिमिंगिल मत्स्यको दे गयां। इधर किसी प्रकार 
दशरथजी भी वहीं बहते हुए पहुँच गये। दोनों का विवाह हो 
गया | कथा बहुत बड़ी है। भागवती कथाके २६ एष्ठोंमें लिख 
गयी है । उसंका वर्णन इसी ग्रंयमे एंक छप्पयमें सुनिये-- 
"रावण जैसो शूरवीर बलको गरबीली। . 
पुरुषारथ लखि व्यर्थं भयो चिन्तित अति ढीलो ht 
दशरथ हौं बर बघू कुमरि कौशिल्या वरिरैँ । 
` तिनिते' : होवे राम बही तोकू रन मरिहें ॥ 
न्रह्मदेवते सुनी याँ, कुमर डुबाये छुमरि - ले। 
लंका आयौ परि भयो, व्याह देखि खल कर मले ॥ 
भारतीय सभ्यता ओर संस्कृति का पग पग पर ध्यान दिया 


9 फू हर [a Q 
गया है। इतने बड़े मह्दाग्रंथमें कहीं भी भारतीय सयांदाका | 


उल्लंन नहीं किया गया। उन मयोदाओंका इतनी सरसतासे 


वर्णन किया कया है, कि पढ़ते पढ़ते हृदय फडक उठता है). | 
भाव गोपनमें इतना स्वारस्य आ गया है कि कुळ कहते ही । 


नहीं बनता । 


बहुत दिनोंकी प्रतीक्षाके पश्चात्‌ हस्तिनापुरसे श्यामसुन्दर | 

द्वारका पधारे हैँ । सभी माताये' अत्यन्त उस्कंठित हैं और सोलह | 
सहस्र एक सौ आठ रानियांकी उतऋंठाका तो कहना ही क्या । 
भारतीय सभ्ययाके अनुसार पहिले भगवान्‌ माताओं के महलॉमें | 
जाते हैं। चिरकालके पश्चात्‌ अपने प्राणाधिक पुत्रको पाकर | 
मावाओंके हषका ठिकाना नहीं रहा। कुशल क्षेम पूछते पूछते | 
ही बड़ी देर हो गंयी। रानियोंकी उस्कंठा पराकाष्ठा को पहुँच चुकी ५ 
थी, किन्तु सासोंके सम्मुख पतिके पास जाना सयाँदाके विरुद्ध . 


र 

(कल) टु 
है । अतः वे ओटमें से छिपकर अपने हृदयघनके दर्शन करनेकी 


अस्या चेष्टायें करने लगीं । खिड़की ऊँची थी । उचकनेसे पैरोके 
है छड़े मंकत हो उठे | चूड़ियाँ बजने लगीं। इस खनखनाहट 
(और झनझनाहटसे माँ देवका का ध्यान उधर गया । वे भी नारी 


हुक 


थ । नारी हृदृयक्री पीर सममती थीं । तुरन्त उठकर खड़ी हो गयी 


C ०. र 
आर पुचकारता हुई बॉली--“अच्छा, बेटा ! फिर बातें होंगी, तू 


अका हागा। जा भीतर,कपड़े बदल ले । 7भीतरःजाकर कपड़े बदलने 
काग क्या हे इसे श्यामसुन्दर समझ गये और मुस्कराते हुए घर 
चले | अब देखिये, महलके भीतर भी भारतीय सभ्यताका कितना 


` च्याच रखा गया हे । भारतीय सभ्यतामें क्रिसीके भी सम्मुख पत्नो 


अपने पतिका स्पशो नहीं कर सकती । किन्तु इतने दिनोंके पश्चात्‌ 
पति आये हैं, उनका आलिंगन करना अत्यावश्यक है। अतः उन्होंने 
अपने छोटे बच्चाको पतिकी गोदमें दे दिया । पतिने उनका सुख 
चूमा,प्यार किया,हृदयसे लगाया। फिर पन्नोको दे दिया। अब पत्नी 
ने उसका मुख चूमा, छातीसे लगाया, मानों पतिका ही आलिंगन | 
सिल गया । आलिंगन तो पतिका किया, किन्तु पुत्रको बीचमें 
डाल कर-मयांदाके भीतर । कबिके शब्दोमें इसी. भावको पढ़िये-- 
: सुनि नूपुरकी झनक चुरिनिकी खनक मनोहर] . 
[: माँ बोलीं--अब जाउ बस्त्र बदलों भीतर घर । 
मन्द्‌ मन्द्‌ मुस्कात -महलमें . मोहन आये। ` 
'. नारि निरखि नंदनंद नयनतें नीर बहाये॥ 
मनतें मोहनतें मिलीं, नयन ओठतें चोट करि । : 
शिशु सॉंप्यो पुनि लाइ उर, आलिंगन यों किये हरि ॥ 
` ` श्रीरामचरित सयोदा चरित है और श्रीकृष्ण-्लीला साघुरी 
रसमय चरित्र है। नो अध्यायोमें इसमें राम चरित्रका सी वणन है, . 


उसमें पद्पदूपर सयोदाका पालन किया गया हूँ और कृष्णा चरित्रमे 

तो रसका ऐसा प्रवाह बहार्या दै कि. पढ़ते पढ़ते छुप्पयमेंसे रसकी . 
अविरल वर्षा सी होने लगती है । रास का वर्णन करते हुए कवि 
कहता हैः---- 
- `  ब्रज-युवतिनिके कंठ डारि कर नृत्यत नटवर। 
रुनुझुन नूपुर बजत झनक चुरियनिकी मनहर ॥ 
हिलत छीन कटि केश लोल लोचन अति चंचल । 
पीताम्बर सँग मिलत हिलत युवतिनिके अंचल ॥ 
पग पटकत कु डल हिलत, सुख सटकत लचकत कमर | 
हिलत हार मुख मुख मिलत, करत गान इत उत भ्रमर ॥ 
इसी प्रकार मोहिनी भगवानके वर्णंनमें कविने सरसताकीं 
सरिता बहा दी है। इतना सरस प्रसंग कितनी मर्यादा और 
विशुद्धता के साथ व्यक्त किया है, इसे पाठक ही विचारें | मोहिनी 
देवी के रूप का वणुन करते हुए कवि कहता है!---- 
पग युग अटपट परत उद्र कृश नमत. निर'तर। 
कढुक श्रमत श्‍वेद-बिन्दुयुत मुख अति सुन्दर ॥ 
अलकनि पलकनि ओर कपोलनिकी झलकनिपै । 
छटकि सरसता रही भामिनीके अंगनिपै । 
तिरछी चितवनितें, लखै भूलि अपनपौ शिव गये। 
छाडि शील संकोच सब, खगनयनी सँग चलि दये॥ 
इस स कुचित स्थलमें किसी भी उपमा, यमक, अनुप्रास रस, 
रीति आदि का उदाहरण नहीं दिया जाता | उसका स्वारस्य तो 
पाठक इसके पाठसे प्राप्त कर सिकेंगे । हमारी बहुत दिनसे इच्छा 


थी कि जिस प्रकार भाषामें पाठ करनेको रामायण है उसी प्रकार ढ | 


भागवत भी हो । भगवान्ने यह इच्छा पूर्ण की । इसमें 
च इसमें साप्ताहिक 
पारायण पाक्षिक तथा मासिक सभीके स्थल विभक्त कर दिये हें, 


जिससे पाउकोंको सुविधा हो । इतने बड़े ग्रन्थको इतनी सुन्दरता | | 


शै 

र शीघताके साथ हम कभी भनन निकाल सकते, यदि आर्ट 
टस व लक्ष्मी फोटो इन्प्रेविज्ञ कम्पनी इलाहाबादके स्वामी बाबू 


हक अग्रवाल हमारे इस काममें हमारी सहायता न करते, . 
उन्दने जिस उत्साह और लगन के साथ निस्वार्थ भावसे हमारी | 


नह्‌ सुन्दर पुस्तक मुद्रित की है उसके लिये हम आपके चिर ऋणी 
रहेंगे । श्रीमहाराजका कृपाप्रसाद तो उन्हें सपरिवार प्राप्त ही है। 
अन्तमें हमारी पाठकोंसे विनय है क्रि इस परम पुण्यमय पावन 
अन्थका जितना वे प्रचार प्रसार कर सके' अवश्य करे' | हमारा एक 
मात्र उद्दशय भागवत चरितोंका प्रसार प्रचार करना है । लगभग 
एक सहस्र पृष्ठों की पुस्तक जिसमें चार रङ्गीन और इतने अधिक 
सादे चित्र हों, सुन्दर पक्की जिल्द बाजार में १ ५) से कम में नही 
मिल सकती। ५।) तो लागत भी नहीं। इतनी बड़ी पुस्तक 


बारा रम्न नहीं छप सकती | अतः पाठक मेगानेमें शीघता करे'। . 


हम चाहते हैं घर घरमें इसका प्रसार हो किंतु ज 

| » किंतु यह सब जनता 
जनादन को इच्छा के ही ऊपर निर्भर है। अन्त में अपने सभी 
भालु दयालु महानुभाओंका आभार प्रदर्शित करते हुये इसी ग्रंथ 


की एक छप्पय लिखकर हम अपने इस वक्तव्यको समाप्त करते हैँ: 


अति ही निरमल चरित भागवत भक्तनिको घन। 
जास ज्ञान विशुद्ध भक्ति भगवतको बरनन ॥ 
करम त्याग वैराग्य यथा थल सबई भाखे। 
अति समास सब कहे शेष कोई नाहे राखे॥ 
श्रवन मनन अरु पाठ नित, करे' प्रेमतें नारि नर। 


~ देहिं भक्ति अरु मुक्ति तिनि, प्रभु परमेश्‍वर पंरावर ॥ 


अष्ठानपुर ( झूसी) 
संकीतन भवन. विनीत. 


मागं० शु० ५->२००७ व्यवस्थापक 


** 

र श्रीहरि . 
द्वितीय संस्करण की भूमिका 
परम पिता परमात्मा को असीम अहेतुकी कपा से आज हम 
«भागवत चरित? के द्वितीय संस्करण को लेकर पाठक पाठिक़ाओं 
के सम्मुख प्रस्तुत होते हैं | इसका प्रथम संस्करण सम्वत्‌ २००७ 
/ साघ मास में हुआ प्रथम संस्करण हमने तीन सहल्ल छपाया 
था । लगभग एक वष में ही प्रायः सम्पूण पुस्तकें समाप्त हो गयीं, 
` किन्तु माँग बराबर आती ही रही । कुछ प्रतियाँ भेंट उपहार में 


es 


चली गयीं | जो कुछ आय हुई वह “गो ब्राहमण हिताय च” सें | | 


समाप्त हों गयी, दूसरे संस्करण को प्रकाशित करने का कोई भी 
साधन नहीं रहा । किन्तु भगवान्‌ अपने चरित्रों को प्रकाशित 
करते है तो जो उनके अपने आत्मीय व्यक्ति होते हैं उन्हें इसके 
लिये प्रेरित करते हैं । हम दूसरा संस्करण छापने को चिन्तित थे, 
तभी सिरमोर राज्य (नाहन ) की राजमाता श्रीमदालसा देवी 
ने स्वयं तथा अपने परिवार के व्यक्तियों से ( कृष्णा, प्रथु, शिवा, 
सहु, राजवती तथा अन्यान्य कुटम्बियोंसे ) लेकर साढ़े तीन सहस 
रुपये भेजे । उन्हीं से छपाई कायं आरम्भ हुआ। बीच में कुछ 
दिन काय रुका रहा, फिर एक दूसरी पूजनीया माँ जी की सहा- 
.. यता से काय आगे बढ़ा । इसं प्रकार जैसे तैसे कुळ उधार सुधार 
करके यह पाँच सहस्र का दूसरा संस्करण छापा गया । इस कायं 
सें लगाभग एक वष लग गया | | 

_ हें इस बात की बड़ी ही प्रसन्नता दै कि 'भागवत चरित 
को भगवंतू प्रेमी पाठक पाठिकाओं ने बड़े ही प्रेम से अपनाया । 

से कड़ों.नरनारी नित्य नियम से इसका साप्ताहिक, पाज्षिक -तथा 


/ 

मासिक पाठ करते हैं | बहुत से कथा-चाचक इसके आधार पर 


श्रीमद्भागवत सप्ताह बाँचते हैं, बहुत से गायक बाजे तबले पर 
इसकी कथा. कहते हैं | इस प्रकार सभी श्रेणी के लोगों ने इसे 


` . अपनाया दै । यह सव स्वतः ही भगवत्‌ प्रेरणा द्वारा ही हुआ । 
. हमारी ओरसे प्रचार प्रसार का कोई विशेष प्रयत्न नहीं 


{केया गया । 


“भागवत चरित” में श्रीसदूभागवत के वारहों स्कन्धों की | 


सभी कथायें संक्षेप तथा बिस्तार के सहित वर्णित हें । अन्य 
पुराण शास्थो के भी प्रसङ्ग बीच बीच में प्रसङ्गानुसार वशित हैं | 
इस प्रकार यह भाषा सें भगवत्‌ भक्तों के श्रवण पठन सनन 
तथा पारायण करने के निमित्त अपूव अन्थ हो गया है। अब 
पाठक पाठकाओं से हमारा निवेदन है, कि इसका अधिके से 


अधिक प्रचार प्रसार करे । अपने सगे सम्बन्धी प्रेमी भाई बहिलों | 


को इसके पठन-पाठन के लिये प्रेरित करे' जो सामर्थ्यवान हों 


चे विद्याथियों को , असमथ निधन त्रह्मणां. को, पुस्तकालयों, बिद्या 


लयों तथा ग्राम्य सभाओं को लेकर दान करे । पुस्तक-दान से 
चढ़कर संसार में दूसरा कोई दान नहीं । 


इस संस्करण में चित्रों की संख्या ओर बढ़ा दी है। लगभग... 
`. सब मिलाकर १०० चित्र हैं | प्रथम संस्करण में चार रंगीन चित्र 


थे, इह में पाँच कर दिये हैं । चित्रों के कारण प्रष्ठ संख्या भी बढ़ 


गयी है फिर भी मूल्य में कोइ वृद्धि नहीं की गयी । पिछले संस्क- - 
रण की प्रुफ अशुद्धियों को भी शुद्ध किया गया है | नयी कोई | 


'अशुद्धियाँ रह गयीं हों उन्हें पाठक सुधार लें । | 
` अन्त में पाठक पाठिकाओंसे हमारी यही विनय है. कि.इस 


अन्थ को वे अपने हृदय का हार मानकर नित्य नियंम से इसका 
७ eo ७ ००७ | wep ० ७ 
साठ करे, गायन करे, स्त्रयं गावें सबसे मिलकर गवावें । खयं तो 

` ` इसके समाप्त हो गये, अब ५ हजार का यह तीसरा संस्करण 


( १० ) 
पढ़ें ही अन्य लोगों को भी पढ़कर सुनावें। यह भगवत्‌ भक्तों 
का. परम घन हे, सवेस्त्र है, इसके पाठ से इहलोकिक तथा 
पारलौकिक सभी प्रकार के कल्याण हो सकते हे । जैसा कि 
इसके महात्म्य में वणित है,-- पास 


छप्पय-— 


24 
1 
* । 
} 
1 
| 
| 
i 
ढ़ 


` प्रभु-प्रसाद यह चरित संत भक्कनिकुँ भावे । 
कलि कराल विष-व्याल भागवत सुनि नसि जावे ॥ 
सुधा अस्त रस सकल सरिस जाके कछु नाही । 
जनम करम जगबन्ध सपदि सुनि के कटि जाही ॥ 

देवनि शुककूँ सुधा-घट, दे बदले चाह्यो चरित । 

सुरनि अनधिकारी समुझि, दयो न, है यह जग विदित ॥ 


व्यवस्थापक 


ततीय संस्करण की भूमिका 


._ हमें अत्यंत ही हष है कि धार्मिक जनता ने “भागवत चरित”” 
को अपना लिया है । स्वल्प काल में ही द हजार के दो संस्करण 


छापा गया है | हमें आशा हे, घमोचुरागी नर नारी इसके प्रचार 
प्रसार में हमें पूण सहयोग देकर परम पुण्य के भागी बनेंगे । 


व्यवस्थापक 


१ 

समपंण 
अपने इयाम के प्रति 
छप्पय 


(२) 
` नेक ठहरि जा श्याम । बात इक सुनि जा मेरी। 
, दोरयो जावे कहाँ दीठि चंचल अति तेरी ॥ 

- न्रजमे मच्यो चत्राउ बात फेली घर परमें। 
कीरति रानी लली घेती है तेरे उरमें॥ 
निज नयननि निरख्यो न कछू, सुन्यो सुनायौ ई कह्यो। 
गोरी सोरी छोहरी-को चेरो तू बनि ग्रयो-॥ 


(9) 


: 'चंचलताकू त्यागि बात मेरी सुनि नटवर | 
तेरो लिख्यो चरित्र सूतते सुनिके सुखकर ॥ 
लिखवायो सो लिख्यो करू” अब काकू अरपन । 

| है तेरी ही वस्तु करूँ पुनि तोइ समरपन ॥ 

अरे, बबाके लाड़िले, मोह सनाथ बनाइ जा। 

पुणय भागवत चरितकू, परसि तनिक सुस्काइ: जा॥ 


ना | 


| 
| 
| 
| 
| 
| 

संकीतन-भवन 
्रतिष्ठानपुर ( प्रयाग ) तेरा ही कोई 
मार्गरीषे शु० २२००७ विक्रमी | प्रभुदत्त 

श्रीहरिः 
श्रीवन्दावनविहारिशें नमः 


अथ 
श्री भागवत-चारित 
प शा 


प्रथमोऽध्यायः 


[१] 
मङ्गलाचरण 
श्लोक 
नारायणं नमस्कृत्य नरं चैव नरोत्तमम्‌ । 
देवीं सरस्वती व्यासं ततो जयधनुदीरयेत्‌ ॥ 


छुप्पय 
श्रीनारायण विमल विशाल्लापुरी निवासी । 
नर नारायण ऋषी तपस्वो अज-अविनासी ॥ 
माता वीणापाणि सरसुती वाणी देवो। 
कियो वेदको व्यास परासरसत गिरिसेवी ॥ 
घरि सिर सबके पादकी, पावन पुण्य पराग अति । 
भनूँ मागवत भव्य मव-भयहर भाषा यथामति ॥ 

तीरथराज प्रयाग याग कमलासन कीन्हें । a 
अच्यवट-वर विटप मनोवांछित फल दीन्हें ॥ 
गंगा यमुना रबी मिलीं मन मोद बढ़ायो । 
सोमेशवरने जहाँ सोमको शाप छुड़ायो॥ | 
वेंणीमाधव वसै वर, बारह वेष बनायकें। | 
वन्दन करि विनती करें, चरन कमल सिर नायकं ॥ 
व्यासतनय वासिष्ठ विज्ञ वैराग्यवान्‌ अति । 
कृष्ण नाम मधु-मधुर मधुप मदमत्त महामति ॥ 
भक्ति भागवत भनी पार भव सिन्धु कियो है । 
कलि कलमघ करि दूर दिव्य आलोक दियो है ॥ 
परमहंस शुकदेव वर, सुन्दर सुखकर नाम है। 
तिनिके पद्‌ पाथोजमहुँ, श्रद्धा सहित प्रनाम है॥ 


इति मंगलाचरण 
कथारस्भ 


सुरसरि उत्तर ओर त्रिवँनी पार मनोहर । 
प्रतिष्ठानपुर यज्ञ तीथ झूसी अति सुन्दर | 
मनीराम मम शिष्य चपल चंचल अज्ञानी । 

' ताद्दीके प्रति सुधा सरिस रस-कथा बखानी | 
दैहिक दैविक मानसिक, चाहिं होहि भवकी व्यथा | 
सव रोगनिकी एक है, ओषधि भागवती कथा ॥ 

नेमिधार सुखसार हार भूको है भारी। 
सहस अठासी शोनकादि ऋषि जहेँ ब्रतधारी ॥। 
सहस सालको सत्र रच्यो सुनि सूतहु आये । 
सब इतिहास पुरान अठारह गाइ सुनाये ॥ 
किन्तु भागवत मधुर अति, सब शास्त्रनिको सार है | 
पढत सुनत गावत शुनत, होत जगत्‌ उद्धार है ॥ 

कहूँ परे कुश कहूँ कमण्डलु जलके सोहें | 
मत्त मृगनिके झुन्ड मुनिनिके मनकू मोहे ॥ 
समिधा वल्कल चोर मूल फल फूल सुहावे । 
भई भीर सुर असुर नाग किन्नर नर आवें ॥ 
यज्ञभूमि पावन परम, सब विधि सुखद शरण्य है । 
शौनकादि सुखते बसहिं, ` नाम नैमिषारण्य है ॥ 


पृथिबीपति प्रथुराज आदि भूके भूपाला। 
विषम भूमि सम करी रचे पुर नगर विशाला ॥ 
मागघ सूत बनाय बहुत बिधि. बिनती कीन्ही । ' 
दये देश द्वे सुनिनि वृत्ति वाचक करि दीन्हीं ॥ 
क्षत्रिय पितु माँ ब्राह्मणी, संकरताते सूत हैं। 
उग्रश्नवा अति विमल मति, कथा कहनतें पूत हैं॥ 


सोरठा--कही कथा कमनीय, शौनकादितें सूतजी । 
हर्षित होवै हीय, मव-भय-भंजन होय सुनि ॥ 


आये मखम सूत, अति प्रसन्न सब मुनि भये । 
करि पूजा अति पूत, शोनक सुनि पूळुन लगे ॥ 


. छुप्पय--पढे शास्र इतिहास पुरानादिक सब तुमने । 
कही कथा अति मधुर सुनी अद्धातेँ सबने ॥। 
अब सत्र शास्त्रनि सार सूतजी शीघ्र सुनाओ । 
कृष्ण चरित कहि पुण्य प्रेम पीयूष पियाओ ॥ 

शाख्रःशान पय-दधि करहु, मथि तिहि सार जनाइ दें । 

खट्टो मछो पृथक करि, मक्खन मधुर चखाइ दे ॥ 

कलियुग आयो जानि आनि बैठे इम बनमें । 
विष्णु बताई बाट चक्र लै आयौ छिनमें॥ 
जानि वैषूनव क्षेत्र यज्ञको दीक्षा लौन्दीं । | 
कृष्ण कथा नित सुने सबनि शुभ सम्मति कीन्दीं || | 
सूत | जगततें मोरि मुख, कृष्ण चरनमहँ चित दियो । 
कृष्ण कथा कलिमल हरनि, कही कृपा करि हित कियो ॥ 

[ श्रीविष्णु का शौनकादिको चक्रदेना ] 
परमधर्म है जिही भक्ति भगवत में होवै। 
होवै हृषित हियो मलिनता मनकी खोवै ॥ 
हेत रहित निष्काम भक्ति अति सरस सुहाई । 
सब शास्त्रनिको सार यही मेरे मन भाई ॥ 

शौनकजी ! सच सच कहूँ, सब संतनि सम्मत जिही । 

भक्ति भनी भागीरथी, विषय बासना विष कही ॥ 

कथा श्रवण नित करें श्रवण वे ही हैं सुखकर । 
वाणी बिमल्ला वही कृष्ण कीर्तन में तत्पर ॥ 
मन मोहनमें मिले सतत हरि चरननि सेवै । 
कर्म करे जो कळू कृष्ण अपण करि देवे ॥ 
ध्यान खड्गातँ कर्म को, कतरहिँ ग्रन्थि सुतीक्षण अति । 
जिनिको यश पावन परम, को न कथामें करहिं रति ॥ 


भगवत भक्ति सहाय भागवत ते कहलावें । 
अज अव्यक्त अनादि सगुन साकार लखावे ॥ 
लै अनन्त अवतार अमित लीला जिस्तारें | 
नाम, रूप, गुन, घाम जगत्‌ जीवनिकूँ तारें ॥ 
जो इनकू गावें सुने, नित सेवन सुखतें करहि । 
भक्त भागवत हैं वही, करत जगत पावन फिंरहिँ ॥ 


जिनके चरित पवित्र हृदयकू पावन करि हैं । 
सुनिके श्रद्धा सहित मनुज भवसागर तरि हैं ॥ 
तदनुरूप ही भक्त चरित अति ही सुखदाई । 
अपने ते हूँ अधिक स्वयं इरि महिमा गाई ॥ 
भक्त कहो भगवन्त वा, भेद न, एक सरूप हैं। 
भक्ति भवन के भूप हैं, दोऊ चरित अनूप हैं॥ 


जिनको यश गुन नाम गान है सुखकर अतिशय । 
कया कीरतन करहि कलुष काननि कूँ मधुमय ॥ 
साधु जननि के सुद्दद्‌ सबनिके जो हैं स्वामी । 
अच्युत अजर अनादि अगुण अज अन्तरयामी ॥ 
कृष्ण कथा के रसिक वर, ओता तिनके हृदय बसि । 
अशुभ बासना मलिन मति, देत तुरत हैं नाथ नसि ॥ 

सेवनीय जो सदा सुलभ सुखदाई सबकू । 
माखनचोर चरित्र, मधुर अति ही भ्रवननि कू ॥| | | 
श्रोत्रमार्गं तें प्रविशि हृदयमें जब आ जावे । | 
करें ज्ञान परकाश तुरत अज्ञान नसावे ।॥। | 
ज्ञान सूर्य के उदयतें, मोह मलिनता दूर दो। 
सब संशय छिन में नसे, हृदय प्रेम परिपूर हो॥ 





दोहा--सूत परम हरषित मये, शौनकके सुनि प्रश्‍न । 
अवतारनिकी कथा सब, कहें हृदय घरि कृष्न ॥ 


इति श्री भागवत चरित के प्रथसाह में 
शौनक सूत सम्वाद नामक 
प्रथम अध्याय समाप्त । 

अथ ड्ितीयोऽध्यायः 


[२] 


पुण्य पुरान महान व्यास भगवान बनाई | 
परमहंस शुकदेव पुत्रकं पूर्ण पढ़ाई ॥ 
गंगा तटपै नृपति परिक्षित्‌ हेकें शापित | 
मुक्ति द्वारको मार्ग मुनिनितें पुनि पुनि पूछत ॥ 
आये श्रीशुकदेव तहँ, कही कथा नपतैँ विमल । 
कहूं ताहि मुनिवर सुनहु, तहाँ सुनी मैंने सकल ॥ 


श्रीनारायण बीज अमल अंकुर चतुरानन । 
श्रीनारद तनु तनो व्यास शाखा ति शोभन ॥ 
श्रीशुक पावन पुष्प गंध है सरस सुबानी। 
कृष्ण कथा फल मधुर खाड मुनिवर विज्ञानी || 
पति परीक्षित्‌ शौनकहुँ, सेवे ऋषि सुनि सहित हैं । 
वृक्ष भागवत भव्य अति, सब सुख नामें निहित हैं ॥ 


हैं अनन्त भगवन्त असन्त न उनकूँ जानें | 
प्राणी प्रेम विहीन कहो कैसे पहिचान | 
पावन उनको चरित अमित मधुमय सुखदाई । 
लीला ललित ललाम लखें जिन देहि लखाई ॥ 
छाँडि कपर छल प्रेमतें, करहि समर्पण कमं सब | 
नाम, रूप, गुण, घाम को, समुझि सके सतसार तब ॥ 


७ 

थे अगणित ब्रह्मांड रहें सरसों सम जिनमें । 
जड़, चेतन, चर, अचर सृष्टि उपजावें छिनमें ।। 
निहित तत्व चौत्रीस आदि भरतार कहारवे । 
इनहीं तें उत्पन्न इनहि में फिर मिलि जावें ॥ 
अज, अनादि, अव्यक्त, प्रभु, अमित ज्ञान विज्ञान हँ] 
नारायण श्रव्यक्त विभु, वे विराट भगवान हैं। 


दिव्य दिगम्बर फिरें सबहिं सम जग में जिनके । 
पाँच वरषक्रे सदा जरा-व्यापै नहिं तिनकू ।। 
राग द्वेष तें दूरि ऊध्वेरेता त्रतघारी । 
अब्याहत गति रहे सकल जीवनि हितकारी || 
सनक, सनन्दन, सनातन, सनतकुमार कुमार वर । 
मन तिन पद्‌ पंकजनिको, रज श्रद्धाते धारि सिर ॥ 


सनकादिकने सृष्टि कार्यं में योग न दीन्हों। 
कह्यो करयो न कुमार कोप कमलासन कीन्हों | 
मनु सतरूपा मये देहते द्री नर नारी। 
उनने श्रद्धा सहित सीख सब सिरपै घारी ॥ 
आयसु पाई पिताकी, दोऊ दुलहिनि दुल्हा मिलि । 
सृष्टि रची सुख ते गई, हृदय कमलकी कली खिलि ॥ 


हैं मनमौजी नाथ सूत्रधर विश्व विहारी | 
नये नये नित स्वांग रचे लीला बिस्तारी || 
एक रूपते रचे एकते जग को पालन | 
रुद्रं रूप घरि करे विश्व को वे संहारन || 
कच्छु, मच्छु, बाराह बपु, धरिके धरनी धारते । 
घर्म पेनु, द्विज पालते, दैत्य दुष्ट संहारते ॥ 


CC-0. Mumukshu Bhawan Varanasi Collection. Digitized by eGangotri 


के ० कय के = 
CS 
Dn i लतमा 7? ७७००७2... > श 
> > 


RR ELISE SN क वक ० 


Ss 





` 

1 1 
E 
है 

! 





श्रीमागवत चरित, प्रथमाह अध्याय २ 


हैं कुमार, बाराह, कपिल, नारद, अवतारा | 
नर नारायण, ऋषभ, दत्त, पृथु, यज्ञ, अपारा ॥ = 
घन्वन्तरि, नरसिंह, मत्स्य, कच्छुप, बामन हरि । 
परशुराम, श्रीराम, व्यास, बलराम, रूप घरि || 
कला अंस संभव सकल, शुभ अवतार महान हैं। 
कृष्ण स्वयं भगवान हैं, सबके आदि निधान हैं॥ 


. सोरठा--सुनि अवतार चरित्र, सुखी सकल ऋषि सुनि भये | 
कथा भागवत वृत्त, शौनक पूछहिं सूततें ॥ 


छुप्पय--सूत ! कहो अब कथा कहाँ कब काके द्वारा | 
प्रकट भागवत भई कहाँ कोयो बिस्तारा ॥ 
व्यासदेव मुनि महा तनय उनके अति ज्ञानी । 
पागल प्रेत समान फिरे मानों अज्ञानी ॥ 

सुनी कथा केसे कही नरपति परिक्षित्‌ प्रति सबहि । 

सूत | सुनाओ सत्र कथा, होहि तोष हमकू तत्रहि ॥ 


सुत अभिमन्यु नृपाल, उत्तराके सुखदाता । 
पांडुवंशके बीज दीन दुखियनिके त्राता ॥ 
चिन्तामनिक्रे सरिस सबनिकी चिन्ता नासत | 
कल्पवृक्षकी भांति सबनिकू पोषत पालत॥ 
भरतखण्डकी प्रजाको, सुत समान पालन कियो। 
न्यासभूत निज देहू, तून समान च्या तजि दियो ॥ 


दोहा- सूत कहें युनिवर प्रथम, कहूँ व्याससुनि वृत्त । 
फेरि परिद्षितृको चरित, भनूँ सुनो दै चित्त ॥ 

श्रीभागवत चरित, प्रथमाह अध्याय २ 


छुप्पय--लीला अमित अपार पार प्रानी नहिं पावें । 


बिबिध रूपतँ उतरि अवनिपै अच्युत आवें ।॥। 

सूकर सिंह सरूप मत्स्य कच्छुप बपु घारे । 

अंश कला अवतार घारि असुरनिकू मारे ॥ 
सत्यवती, सुनि पराशर, द्वापर युगमें धन्य ह | 
विष्णु, रूप भीव्यासजी, जिनके तनय अनन्य हैँ॥ 


कमल पंकतें होय काक बिष्ठाते पीपर | 
मृग-मद मृगकी नामि मांस मेदाके भीतर ॥ 
मोती उपजे सीप शंख हड्डी ही होवै। 
बाद्य पाइकै चरम अशुचिता अपनो खोवै। 
गुणी गुणनितें पूज्य हैं, चेत्र परीक्षा नहिं कही । 
व्यास, विष्णु भगवान हैं, मातृ वंश जुटि नहिं लही ।। 


बद्रीवनमें बसे कसें तनु व्यास महामुनि । 
नित्य हवन करि वेद, शास्त्र इतिहास पढ़े पुनि ॥ 
ऋक, यजु, साम, अथर्व, एक के चारि बनाये । 
चारिहु शिष्य बुलाइ, वेद क्रम यथा पढाये ॥ 
शूद्र, नारि, त्रतहीन द्विज, हित भारत रचना करी | 
तऊ शान्ति मन नहिं लही, श्रन्तरात्मा नहिं भरी ॥ 


पाराशयं प्रवीण परम चिन्तित हो सोचत । 
बिघिवत्‌ पढ़िके वेद लगायो भ्रीहरिमहँ चित ॥ 
गुर सुभूषा करी अग्नि श्रब्यम्न अराधी । 
करी तपस्या उग्र ग्रीष्म पंचानल साधी ॥ 
बेदव्यास इतिहास रचि, पुण्य पुराण कथा कही। 
चिन्ता चिततें नहिं गई, कछू खटक खरकति रही ॥ 

भ्रीमागवत चरित, प्रथमाह अध्याय २ 


बद्रीबनके निकट विराजे मुनिवर ज्ञानी | 
बेदव्यास इतिहास रचे मुनि शान्ति न मानी ॥ 
चिन्ता चितमें चुमी मत्रिनता मनमह आई । 
रही कौन-सी कमी आतमा अति अकुलाई ॥ 
इतनेमें वीणा लिये, राम कृष्ण गुण गावते। 
नारद देखे, आवते, प्रेम बारि बरसावते ॥ 
नारदजीने कह्यो व्यास तुम सब गुण आगर । 
वेद-पुराण प्रवीण सबहिं शा्रनिके सागर || 
ब्रह्मज्ञानी आप अज्ञवत्‌ च्या पछितावे । 
का कारण है कहो! भेद च्यों नाहिं बतावें ॥ 
बोले व्यास बिनीत हे, सुनि ! मन सैल मिटाय दें । 
काज कौन कीयो नहीं, सच्ची बात वताय दें॥ 
बोले नारद--सबहि आपुने धर्म बताये । 
किन्तु कृष्णके ललित चरित अति विषद न गाये ॥ 
भक्ति भावतं हीन कुकवि जो कविता करि हैं । 
काक तीर्थ सम समुझि हंस सुनि नहिं आदरि हैं ॥ 
अब सब तजि मुनि ! भक्ति को, ग्रेम प्रवाह बहाइ दे । 
भक्ति भाव दर्शाय दें, भगवत चरित सुनाइ दे ॥ 


सोरठा- हौं इरि चरितनि गाइ, शूद्वासुत पुनि सुनि भयो । 
सब संशय मिटि जाइ, रचहु भागवत चरित वर ॥ 
छुप्पय--मदमातेकू यथा मद्यको हित जतलानों | 
तथा कमंमें निरत पुरुषकू बिषय बतानों ॥ 
पुनि बोले मुनि व्यास- होइगी आशा पूरो । 
किन्तु कथा कछु कही आपुने अबहिं अधूरी ॥ 
दासी सुत कैसे भये, संत सङ्ग कस लगी मति। 
चरित सुखद सब सुनाओ, होत हृदय में इषे अति ॥' 

सोरठा-भयेप्रेम महँ लीन, व्यास वचन सुनि देवऋषि | 
प्रवचनपरमप्रवीन, लगे कहन निज चरितकू || 
छुप्पय--मुनिवर | मैंने महा मोइबश दुरगति पाई । 
किन्तु कृष्णकी कृपा पाइ वह ब्रिपति बिताई ॥ 
चारु चरित हैं मधुर कृष्णके अति सुखकारी | 
उनको अभिनय रच्यो सुनिनि आज्ञा सिर धारी ॥ 
लोला रास बिलासकी, श्रति रहस्ययुत मधुमई 
निरलि मुनिनिकी सुधि गई, मति मोहित सत्रकी भई ॥ 


रंगभूमि अति रम्य रासको रसमय भ्रमिनय । 
निरखि सबनिको चित्त चमत्कृत भयो सुञ्जतिशय ॥ 
मेरे मनमै मेल धँस्यो, रस विरस भयो सब | 
नारद लम्पट होहु मुनिनि मिलि शाप दियो तत्र ॥ 
बन्दन करि ब्रिनती करी, होय शापको अन्त कस । 
सतसंगति हरि भक्ति लहि, होओ मुनि पुनि कह्यो अस || 
गई सुष्टितें पूर्ब कल्पमें अति ही सुन्दर । 
उपबाईण गन्धवं नामको हो हों मुनिवर ॥ 
नखते शिखलो सुधर मनोहर मेरी मूरति । 
दिव्य गन्धयुत देह सुघर वर मानो रतिपति ॥ 
मेरे मनहर रूपपै, अत्रला अति आसक्त ह | 
मदन मयित मदमत्त इ, सत्र समान अनुरक्त इ || 


भयो यज्ञ इक विषद सबहिं गन्धर्व बुल्लाये | 
विश्वसुजनिकी यसुते इम सबह् आये || 
मृगननिनि त घिरंथो रूप मदमें मतवारो । 
अविनय मेरी निरखि शाप सबने दै डारो ।। 
जा, परथिवी पे अबहिं तू, शूद्र योनिमें प्रकट हो | 
मेरी अनुनय पै कह्यो, संत समागम निकर हो।॥ 

दासीको हौं पुत्र किन्तु शुम करमनिमहँ रुचि | 
साधुसंगतें बुद्धि भई मेरी कछु कछु शुचि || 
चातुर्मास्य निमित्त तहाँ मुनिवर बहु आये। 
सेवा सीपी मोड सुने हरि चरित सुद्दाये॥ 
सीथप्रसादी पाइक, पाप पहाड़ ढये सकल । 
जग सूनो सूनो लगत, रहत कृष्ण बिनु चित विकल || 


कृष्ण कोरतन कथा माहि आसक्त भयो चित | 
सेवा श्रद्धा सहित करू सन्तनिकी हों नित॥ 
सुनत मनोहर चरित मेल मनको सत्र छूट्यो । 
श्रीपति पद्‌ रति भई जगतत नातो टूस्यो ॥ 
चित्त भ्रमर सतसंग मधु, श्रीहरि गुन गावन लग्यो | 
मनमें मोद महा भयो, हृदय प्रफुल्लित हे गयो॥ 


चातुर्मास्य समाप्त भयो मुनि चालन लारे। 
रोयो हे अति दीन दयालु मुनिनिक्रे आरे ॥ 
करुना कीन्ह कृपालु प्रेमे पास बुलायो। 
प्रेम प्रकाशक मधुर कृष्ण कीर्तन करवायो || 
कुष्ण कीरतन करत इई, मवको भय भागन लाग्यो । 
प्रेम हृदय जागन लग्यो, णह बन्धन लागन लग्यो ॥ 


निर्मोही ये संत प्यार करिके अपनावें। 
किन्तु अन्तम बधिक सरिस हिय छुरी चलावे ॥ 
गइकि मिलें जब तलक रहें रस नित बरसावें। 
कसक हियेमें छोडि निठुर बनिके भरि जावें । 
साधुनि सँग अति प्रेम करि, जग सुख काहू नहिं ह्यो । 
निलपत ई जीवन गयो, रुदन शेष ई रहि गयो ॥ 

श्रीभागवत चरित, प्रथमाह अध्याय २ 


छीन दीन कुलहीन, इष्ण केसे पाउँ । 
करुणासिन्धु कृपालु मिलें केहि मारग जाऊ ।। 
हौँ सोचूँ नित जिही गीत माता कछु गावै । 
होवै बेटा बढो बहू बढ़आ-सी ग्रावे ॥ 
माँ के मनकी नहिं भई; मृत्यु फाँसमें फॅसि गई । 
दूध दुहन घरतें गई, काल नागने' डसि लई ॥ 


१४ 


मोहमयी मम माठ मरी मैं घरत माग्यो। 
जरी जगतंकी आस, कृष्ण चरननि चित लाग्यो ॥ 
देश, नगर, नद, नदी नाँघि निजन बन आयौ । 
'न्हायो सरिता सलिल, पान करि ध्यान लगायौ ।॥ 
ध्यान करत ई चित्तकी, चिन्ता सरी नसि गई । 
मनमोहन की माधुरी, मन मेरे में बसि गई॥ 


भक्ति भावते भरित ह्दय में हरिजी आये । 
करत द्रश तनु पुलक, अश्रु नयननिमें छाये ॥ 
अति उत्कंठा बढी शान्ति सरिता पय पूरयो । 
प्रेम बाढ्मै बह्मो चित्त आनद में डरब्यो ॥ 
ध्यान ध्येय ध्याता सबहिं, ध्येय वस्तुमें मिलि गये । 
दरशन दैकै द्यानिधि, तुरत चित्ततें चलि दये || 


हैं अतृ्त त गिरयो मोहि मुर्छा-सी आइ । 
यह तनु द्रश न होये दडे नभ गिरा सुनाई ॥ 
कृष्ण कीरतन करत, कालकी करू प्रतीच्छा । 
तनु तजि नारद्‌ भयो, मई भगवतकी इच्छा ॥ 
बीणाको झन्कार सुनि, हरि हियमें प्रकट तुरत । 
दोरी आवें घेनु ज्यों, मोहनकी सुरली सुनत ॥ 

करि नारद उपदेश व्यासतें बोले बानी | 
ष्णकथा सतसंग जनित निज कही कहानी ॥ 
उमहू संशय त्यागि भक्त भगवत गुन गाग्रो । 
'. ऊष्ण कथाके कहत शान्ति सुखसागर न्हाओ ॥ 
यों कहि ले बीणा चले, राम कृष्ण गुन गावते । 
व्यास बिचारे धन्य मुनि, ये सबके मनमावते || 


धनि नारद मुनि घन्य-घन्य वर बीना इनिकी | 
हरि यश गावें नित्य सुरसना घनि घनि तिनिकी ॥ 
सब जग दुख संतप्त फिरे जे हरि गुन गावत | 
दुखको मेटत मूल शान्ति को पाठ पढावत ॥ 
कनि अवनी जिनि चरनकी, पद्‌ पराग परसत ब्रिम् | 
इ. ई दूरि करें दुरित, संत-संग सुरसरि सलिल ॥ 


दोहा--नारद अर भीव्यासको, परम सुखद्‌ सम्बाद | 
पढ़ सुने जे प्रेमतें, पावें प्रभुपरसाद ॥ 


इति श्रीभागवतचरितके प्रथमाहमें च्यासनारद्‌ सम्वाद नामक 
द्वितीय अध्याय समाप्त | 

अथ वृतीयोञ्ध्याय; 


| ३ । 


नारदजी जब गये व्यास बैठे वर आसन । | 
चित्तवृत्ति रोकि कियो इन्द्रिनिपे शासन ॥ | 
माया सहित महेश ह्वदयमें दिये दिखाई । | 
भवभयमंजनि भक्ति प्रकट छँ सम्मुख आइ || र 
मनमें मोद महा भयो, भव्य भागवत रचि लई । 
निज सुत शुककू स्वर हित, सबरी कंठ करा दई ॥ 


बोले शौनक--सूत ! सुनाश्रो शुककी शिक्षा | 
बैरागी बनि फिरे, करें घस्घरतें समिक्षा ।। 
कैसे आके पढी संहिता शात्वत सबरी | 
कैसे बाँची कथा मियाओ शंका हमरी ॥ 
' बोले सूत- सुने सरस, अति मधुमय भगवतचरित । 
फूँसे प्रेमके फंदमें, ज्यों मृग बीना स्वर सुनत ॥ 


भरतबंशमें भूप भये शंतनु सुखदाता। 
बिदुर, पांडु, धृतराष्ट्र, पौत्र तिनके विख्याता ॥ 
पांडव पांचहुँ पांडु-तनय धृतराष्ट्र पुत्र शत। 
पांडव परम प्रसिद्ध, किंतु कौरव अति निंदित ॥ 
राज्य हेतु भारत भयो, पांडु-पुत्र बिजयी भये । 
भीम सुयोधन जाँधकू, तोरि छोरि निज घर गये ॥ 





१६ 

जंघा टूटी युगल सुयोधन अति दुख पायो । 
कंक काक अरु णद्ध नोंचि वृण मज्जा खायो || 
अश्वत्थामा सुनत शीघ्र शोकाकुल घायो। 
दुर्योधनकी दशा देखि नयननि जल छायो ॥ 
द्रोणतनय नायक करे, सांसा तक आशा रहत | 
जैसे जल ड्ू्रत तृणहिँ, पकरि पार पावन चहत ॥ 


अश्वस्यामा चल्यो पापमति मनमइुँ आई । 
पितृमृत्यु करि याद घर्मं गति ।दई भुलाई ॥ 
पांडव कुजको बीज नाश कैसे हूँ होवे । 
प्रतिहिंसामहँ घर्म सत्य सत्री नर खोवै॥ 
दुपद्सुताके सुत सरह, सोवत सुखतं शिबिरमें । 
तुरत तीक्ष्ण तरवारितें, सिर कारे निशि तिमिरमे ॥ 


पुत्र शोकतें दुखी द्रौपदी अति श्रकुलाई | 
मूछित हवेके गिरी पाथप्रिय कहि समुझाई ॥ 
त्यागहु चिन्ता शोक तीर लै तुरतहिं जाऊँ। 
जिहि काटे सुत शीश काटि सिर ताको लाऊ ॥ 
केशवकू करि सारथी, चले शत्ञ पीछो कियो । 
ब्रह्म श्रस्त्र निज अअ्त्रते, कारि पकरि गुरुत लियो ॥ 


पशु समान दृढ़ बाँघि लाइ पत्नीकूँ दीन्हों। 
गुरुसुत सम्मुख समुझि, चरन बन्दन उठि कीन्हों ।। 
दयाद्रष्टितै देखि द्रौपदी बोली बानी। 
छोड़ो इनकूँ अत्रहि, दंडदें, होगी हानी॥ | 
कृष्णा, कृष्ण, कनिष्ठ, बड़, सचहीको कहनो करयो । 
मूडि बार बाहर करयो; माथेको युक्ता इर्‍यो ॥ 
२ 


' CC-0. Mumukshu Bhawan Varanasi Collection. Digitized byeGangotri 


१८ श्रीमागवत चरित, प्रथमाह श्रध्याय ३ 


गुरुसृत बिप्र बिचारि पुत्रघाती नहिं मारयो | 
अति अपमानित भयो युद्ध करि सम्मुख हारयो ॥ 
मैल न मनको गयो हिये प्रतिहिंसा घारी। 
पांडुबंशको नाश करू यह बात बिचारी ॥ 
घाव पुरै गढ्द्दा मरै, नर श्रपमान न भूलहीं | 
खल-मन, मोती, दूध ये, जुरत फेरि फटिके नहीं ।। 


दोहा-राज युधिष्ठिरकूँ दयो, हथिनापुरमहँ आइ | 
पांडव सेवे श्यामकू, प्रेम न हिये समाइ ॥ 


छुप्पय- कृष्णा करी कृतार्थ, पांडुनन्दन नृप कीन्हे । 
सचकू सत्र समुझाइ द्वारका हरि चलि दीन्हे ।। 
इतने में अति दुखित उत्तरा आगे आई । 
स्वर गदगद भयभीत, बिपतिकी बात बताई ॥ 
देव | निहारो दहकतो, आत्रै रन्न अमोघ है । 
मारे मोकू किन्तु मम, गर्भ त्रिमो | रक्षित रहे ।। 
' अश्वत्थामा कुपित क्रोध करि सर छे छोड । 
आवत देखे चक्र सुदशनतें हरि तोड़े || 
दुर्योधन दल दल्यो दुसइ दारुन दुख दीन्हे । 
करी उत्तरा ञ्रभय पांडु-सत निरभय बीन्हे | 
पमं जो जगकू रचे, करें निमिषमें नाश हें | 
दुष्ट दलन भक्तनि भरन, महँँ तिनि कवन प्रयास हैं | 
चज्ञे द्वारकाधीश पृथा पुनि आगे आई । 
भातृपुत्रकू पकरि प्रेमते मिनय सनाई ॥ 
प्रमो | पुत्र परिवार सहित सब भाँति उबारी । 
किन्तु जिही है एक अन्तमं भीख हमारी ॥ 
` ब्रिपति चारि वारिद भरे, बार बार बरसा करें | 
द्रशन देवें दयावश, छत्र छाँह्‌ करि भय हरें । 

हे विश्वम्भर | बिभो | आपु हैं सबके स्वामी । 
अच्युत अलख ञ्रनन्त अगोचर अन्तरयामी ॥ 
सुरसरिको शुभ सलिल सदा सागर में जावै । 
मेरो चंचज्ञ चित्त चरन तज्ञ तव त्यों घावे ॥। 
बूआको विनती सुनी, प्रेम सहित प्रभु हँसि गये । 
माया मोहित मन भयो, वासुदेव मन बसि गये ॥ 


नहीं द्वारका गये लौटि महलनिमे आये । 
घरमराज रण-पाप सोचि पुनि पुनि पछिताये ॥ 
कैसी मम मति मलिन भई भाई निज मारे | 
निज सम्बन्धी हने सबहि निरदोष बिचारे ॥ 


` अश्वमेघ करि कवन विधि, परम पुण्य पुनि मिलि सके | 


कोचड़की कालिख कबहुँ, कीचड़तें का घुलि सके ।। 


हुँ पापी अति अधम मोहि नर नारि न निरखें | 
पत्नी पतिते पृथक करीं बिधवा बनि बिलखं ॥ 
सञके सुत पिठु मातु करुनक्रंदन करि कोसं | 
पांडव पापी परम बन्धु बघि निज तनु पोसे || 
कृष्ण | कहो कैसे कले, रक्त सुरंजित राजकूँ। 


कौन करै सुख स्वजन बधि, ऐसे कुत्सित काजक ॥ - 


धर्म नीति कहि बार बार सबने समुझाई। 
किंतु काहुकी बात धर्मसुत मन नहि माई ॥ 
कृष्ण कहे--श्रीभीष्म हमारे अति ही प्यारे। 
भक्ति भाव सुनि सबहिँ, दरसकू शीघ्र सिघारे ॥ 
शोमित भोषम शर बि घे, अवनि उतरि निमि रवि गिरे । 
पांडव पुरजन प्रसु सहित, सबने पद बंदन करे ॥ 


२६ 

शरशैयापै परे भीष्म विद्युत्‌ सम दमके | 
शोणित शर कच कांति इन्द्र धनु सम मिलि चमक ॥ 
इंघु सहित ढिंग जाय युधिष्ठिर शिशुसम रोये । 
अश्रु बिंदु बरसाय युगल पद-पंकज धोये ॥ 
पांडुपुत्र पद पासमें, पग पकरे रोवत निरखि | 
बोले उनतें पितामह, नंदर्नदनकी ओर लखि ॥ 


जिन्हें सारथी सुहृद सखा सेवक तुम मानों । 
उन्हें सगुण साकार - सवस्वामी करि जानों ॥ 
कैसे केसे कठिन काज सब्र. करे तुम्हारे । 
भाववश्य भगवान भक्त भय हरिवे वारे ॥ 
कमठ अंड: सेवे सदा, भाव रखें त्यों दासमें। 
दरशन दैवे दयानिधि, आये सेवक पासमें॥ 


हैं नटनागर नवल नित्य नाटक नव खेलें। 
देखि दयाकरे दृश्यं दुःख दशक बहु मेलं | 
कब करवावे कहाँ कौनतें कैसो कारज। 
मेद न जानें देव, दैत्य, दानव, शंकर, अज ॥ 
अंतकालमं कृष्ण कहि, नर अध तजि हरिपुर गये । 


` ते मम मत्यु समय समुझि, स्वयं श्याम सम्मुख भये ॥ 


मये अशुभ सब छीन शुद्ध मन मोहन धारे । 
शस्र शूज्ञ सच शांत भयो प्रभु निकट निहारे ॥ 
इन्द्रियत्रृत्ति बिलास रुकी हरि हियमें आये । 
गद्गद्‌ गिरा गँमीर गीत गोवि दके गाये ॥ 
मति हो मेरी कृष्णमें, गति हों गोबरघनघरन। 
चंचल चित चितवे चरन, ररि रसना राघारमन ॥ 

भीष्म स्तुति 


मेरो मन प्रभु चरननि रमि जावे । 
मोर मुकुट कच कुटिल मनोहर फँसि तिनिमें उरभ'वे ॥१॥ मेरो मन० 
माल तिलक धनु सम शुम मोहनि नयननिमें गडि जावै | 
सोल कपोल श्वेद युत सुन्दर निरखि निरखि सचु पावै ॥२॥ मरो मन» 
सुघर नासिका दंत मनोहर अघरनिपै बलि जावे | 
शंखग्रोव केहरि सम कंघनि पीताम्बर फहरावे ॥३॥ मेरो मन» 
याहु विशाल करघनो कटिमें चरनकमल नित ध्यावे | 
कृष्ण कृपालो करुना सागर रसना नामनि गावे ॥४॥ मेरो मन» 
छुप्पय-दे श्रनाथके नाथ | ज्ञान गीताके दाता । 
हे अरजुनके सखा ! सारथी दुखके त्राता ॥ 
हे. बूढेकी कठिन प्रतिज्ञा: पूरनकर्ता ! 
हे व्रजत्रल्लम ! अखिल विश्वके हर्ता भर्ता |! 
हरि हियमें घारन करे, करत विनय ,बिहल भये। 
कृष्ण | कपालो | कृपानिधि, कहत भीष्म सुरपुर गये ।। 
सोरठा-सब घरमनिको सार, भीष्म घरमसुततं कह्यो । 
भये श्याम लखि पार, तनु तजि पायौ परम पद ॥ 
छुप्पय--मये भीष्म जब शांत कृष्ण पांडव पछिताये । 
दाह आदि संस्कार करे कुल करम कराये ॥ 
सेवक स्वजन समेत इस्तिनापुर में आये। 
भये युधिष्ठिर भूप, त्रिविध विधि हरि समुझाये ॥ 
सत्रको सन संतोष करि, श्याम सकुचि बोले बचन । 
जाउँ द्वारका तहा हूँ, चिंतित होंगे सब स्वजन ॥ 


इति श्रीसागवतचरितके प्रथमाहमें भष्म परलोक रमन नामक 
तृतीय अध्याय समाप्त । 

जावँगे यदुनाथ बात फैली घर-घरमें. 
व्याप्यो सच थल शोक राज रनिवास नगरमें | 
सत्रदी कहिवे लगे- कृष्ण कत्र दरशन देंगे। 
कन पुनि पुण्य पराग पादपझनिकोी लेंगे ।| 
नरतनु फल्न है नयन ये, नंदनँदन निरख्यो करें | 
काज करे कर कृष्णके, मनमोहन मनकूँ हरें ॥ 


दुखित भये नर नारि नयनतें नीर बहावे। 
नाथ | अनाथ नाइ विलखते तजि घर जावें || 
हाय | विधाता. बाम श्यामको साथ छुड़ावै। 
हमकूँ कुटिल कराल कालह च्यौं नहिं आवे || 
मोजम माषन शायनमें, साथ श्याम सबके रहे | 
पांडव पालित प्रेमके, प्रभु ब्रियोग कैसे सहे ॥ 


नयन नीरतें धूरि कीच भइ तली सवारी । 

पीछे पुरजन पांडुपुत्र अति चले दुखारी || 

साग्रह सब लोटाइ सेन सँग श्याम सिधारे | 

- पथके टप नर-नारि निरखि अति भये सझारे' || 
पद्रजते पावन करत, देश नगर, पुर, बन विकट | 
पहुचे प्रभु सन्ध्या समय, दिव्य द्वारकाके निकट ॥। 


२२ 

पाञ्चजन्यको शब्द सुन्यो अति भये सुखारे | 
स्वागत को सामान सजायो सबहिं सिधारे | 
नगर, द्वार, गृहद्वार, मागे सत्र सुधर सजाये । 
द्धि अक्षत फल लाइ सजल घट दीप जराये ॥ 
रथमें शोभित श्याम घन, छत्र श्वेत माला गले । 
नयन सफल सत्रके करत, इरत चित्त चितत्रत चले ॥ 
नव जलघर सम श्याम सुमन बर बरसा बरसे | 
जनता करि जयघोष दरसते अति हो हरस ॥ 
श्याम अंग पटपीत गरे बनमाला सोहै | 
मानों घनमें तडित इन्द्रधनु मनकूँ मोहे ॥ 
प्रेम सुधा बरसावते, हियमें सुख सरसावते। 
पुरबासिनि हरसावते, सुने श्याम ग्रह आवते ॥ 
अति उत्केठित महल मांड महिषी माता सब । 
आवें प्रिय यदुनाथ पुरावे चिर आशा क्र ॥ 
इतनेमें घनश्याम महल माताके आये। 
सब मातनिके मृदुल चरनमह शीश नवाये ।। 
अंक लाय सिंर सूँघि सन, प्रेम वारि बरसा करति । 
चूमि चारि गौ चतस जिमि, त्रिरह त्रिथा हियकी हरति ॥ 
सुनि नूपुरकी भनक, चुरिनिकी खनक मनोहर । 
माँ बोलीं--अब जाउ वस्त्र बदलो भीतर घर ॥ 
मन्द॒ मन्द्‌ मुस्क्रात, महत्वमें मोहन आये । 
नारि निरखि नैंदनंद नयनतें नीर बहाये ॥ 
मनते मोहनतें मिली, नयन ओटतें चोट करि। 
शिशु सौंप्यो पुनि लाइ उर, आलिङ्गन यों किये हरि ॥ 
इति श्रीमागवत चरितके प्रथमाइमें भगतदू द्वारका प्रवेश नामक 
चतुर्थ अध्याय समाप्त । र 
( मासिक परायण--प्रथम दिवस विश्वास ) 

। ४ | 


बोले शौनक- सूत | सुधा सम कथा सुनाई । 
कहो परोक्षित जन्म, कर्म बल, बीय॑ बड़ाई ॥ 
कहें सूत--सब सुनो कुक्षिगत बालक जरते । 
निरखें निरमल रूप गदाते रक्ता करते |। 
करे ` परीक्षा कोन ये, सुन्दर श्याम सुरूपयुत | 
दसम मासमे तिरोहित, भये प्रकट अभिमन्युसुत ॥ 


सुनत परीक्षित जन्म हर्ष चहुँदिशिमें छाये । 
नगर राज सरबत्र बिविध विधि चजत बधाये ॥ 
वेदबिज्ञ बहु विप्र युधिष्ठिर बेगि बुलाये । 
दिये दान बहु आम अन्न धन रतन लुटाये ।। 
कहें बिप्र-ये 'जगतमें, बिपुल अमल यश पार्येगे | 
विष्णु बीयं रक्षित जपति, विष्णुरात कहलाभँगे ॥ 


पृथापुत्र पुनि कहें--पुत्रके ह फल भाख | 
बोले बिप्र-तुम्हार पौत्र कुल गौरव राखें || 
बिप्र भक्त, दुरधरस द्यारत दाता दुस्तर । 
चमा शील गुणवान सत्यत्रादी सत्र सुखकर | 
श्र सिंह सम समर प्रिय, बीर ब्रिज्ञ बिजयी बड़े | 


रहें द्वारपे बाँधि कर, आज्ञा हित भूपति खड़े || 


२४ 

होंगे कृष्ण समान कुलागत काज करिङ्ग । 
करि दुष्टनिको दमन दुल्षिनिके दुःख हरिङ्ग ॥ 
क्रोधित बालकविप्र शापतें शापित हुङ्ग । 
सर्व संग निर्मुक्त होहिं हरि कथा सुनिङ्ग ॥ 
श्रीशुक स्वेच्छाते स्वतः, आवें कथा सुनईगे। 
मुनिमंडलमें त्यागि तनु, पुण्य परमपद पाइँगे ॥ 
सोरठा -सुनि व्रिप्रनिके बैंन, घरमगज प्रमुदित भये । 
भरे नेह.जल नैन, कछुक बढे अभिमन्यु-छुत ॥ 
छुप्पय--पुरुष पुरुष प्रति पेखि परीक्षा करहिं सत्रनिमैँ | 
गर्भमाँहि जो लख्यो ताहि ते लखहि नरनिमें ।। 
इरि इयमेघ हितार्थं हस्तिनापुर फिरि आये। 
देखत दोरे गोद बैठि इरषे किंलकाये॥ 
बोले बिप्र चचन सफल, कृष्ण अ्रंक्रमें निरखि सु । 
नाम परीच्षितते त्रिदित, होय नरपति अति भक्तियुत ॥ 


लखे युधिष्ठिर दुखी कहें हरि--मत घबराश्रो । 

सत्र अधघनाशक पुण्य यज्ञ हयमेघ कराओ || 

सब समरथ हैं आपु तऊ चिंतित हवै रोवें। 

अश्वमेघ करि युद्धजनित पातक नप घोव ॥ 
अश्वमेधकी बात सुनि, मौन युधिष्ठिर हवे गये। 
रिक्तकोष लखि दुखित है, मनही मन चितित भये ॥ 

सोचें राजा--हने नपति सम्बन्धी सवई । 

जत्र होवें हयमेध ररिङ्गे पातक तबई॥। 

सम चितातें भला कहो का काज सरिङ्गे। 

वे होवें सम्पन्न जादि श्रीकृष्ण करिङ्गे ॥ 
इरि भक्तिनिके काज प्रभु, करता बनि करते करे । 
जे शरणागत है गये, तिनिके सब दुख इरि हरे ॥ 

दोहा-घरमराजकी विकलता, ललि बोले घनश्याम | | 
अश्वमेघ मल नप | करो, पावै मन विश्राम ॥ | 
छुप्पय--कुन्तीनन्दन कहें--कृष्ण ! केहि विधि मख होवें । 
कौन काज करि कहो कालिमाः कुलकी थोरवे ॥ | 
छुटे अंश अरु दंडद्रव्यतें काम चलावं। | 
भूमिपालकी जिंही वेदवित वृत्ति बतावें।॥ 
इरि बोले--हिम शिखरपै, घन है बिपुल मरुत्तको | 
लाइ करो मख जिद्दी तो, सदुपयोग है वित्तको ॥ 
अच्युत आज्ञा पाइ हिमाचल पांडव घाये । 
शिवकू करि सन्तुष्ट मरुत मलको घन लाये ।। 
करि कृष्णापण सत्रहिं यज्ञके कारज कीन्हें । 
अन्न वस्त्र घन घाम ग्राम बिप्रनिकूँ दीन्हें ॥ 
इन्द्र सरिस कुन्ती तनय, नव जलधर सम श्याम है । 
सवण बारि बरसे ब्रिपुल, पूरे सबके काम हैं ॥ 


Pr RP LIE Fa SSNS SMR EUS ~ PS SES i DR FHI Bi SPER) 


इति श्रोभागवतचरितके प्रथमाहमें परीक्षित जन्मोत्कषे नामक 
पञ्चस अध्याय समाप्त । 

[ ६ | 


दोहा--कहें सूत--मुनिवर | सुनो, बिदुर आगमन घन्य | 
शूद्र भये यम शाप वश, जो हरि भक्त अनन्य ॥ 


छुप्पय--मुनि मांडब्य महान्‌ मनस्वी मौनी दुष्कर । 
करे तपस्या तीव्र द्वार आश्रमके तरुतर ॥ 
करिके चोरी चोर ओर आश्रमकी आये। 
देखि दूरत दूत द्रव्य घरि तहाँ लुकाये। | 
पूछें मुनितें दूत सब, मौनी उत्तर देहिं कस। 
यही चोर सरदार है, सत्र मिलि निश्चय किंयो अस ॥ 


बाँधे चोरनि सहित निकट नरपतिके लाये। 
बिनु विचारि मुनि सहित चोर शूल्ली लरकाये ॥ 
तपतें सुनि नहिं मरें मरम भूपति जब जान्यो। 
चमा याचना करो दोष मुनि अपनो मान्यो ॥ 
क्रोधित लखि यमने कही, छेदे कमि छोडे अबश। 
शाप दयो यम शूद्र हो, भये विदुर मुनिकोपबश ॥ 


सोरठा--तेई बनि परित्राज, तीरथ हित रनतें प्रथम । 
घरमराजको राज; आये देखनहेठु पुनि॥ 


२७ 

छुप्पय--आये चाचा विदुर युधिष्ठिर सुनि हरषाये । 
करि स्वागत सत्कार प्रेमतें पुरमें लाये ।। 
पुनि पूछी कुशलात कृष्णको कहो कहानी । 
तिरोभावकूँ त्यागि विदुरने सरदि बखानी ॥ 
स्वयं धरम शत बरष तक, शूद्र भये मुनि शाप सुनि । 
शूलीके कारन कुपित, शाप दयो माण्डव्य सुनि ।। 


बिदुर देववत लखे अंग पांडव न समाये ] 
मानों मृतक शरीर प्रान फिरितें फिरि आये || 
पूछे पांडव--चचा ! हमें च्यौं अस बिसराये । 
कुन्ती बोली-लला | भूलि तुम इत कित आये ॥ 
प्रणय कोपयुत मधुर अति, सुनत बिदुर बोले बचन । 
भाभी | भाग्य अधीन हैं, सुख दुख अरु बिछुरन मिलन ॥ 
सोरठा--पाइ परम सत्कार, बिदुर बसें धृतराष्ट्र ढिंग । 
करन बर्धुउपकार, नित प्रति सोचत ही रहत ॥ 
छुप्पव--घरम रूप वे बिदुर बन्धुते बोले बानो । 
राजन्‌ ! कुटिल कराल कालकी कछु गति जानी ॥ 
देखो, दौरयो काल सत्रनिके सम्मुख आयो | 
चलो त्यागि तत्काल बिलम च्या यहाँ लगायो ॥ 
सगे सत्रहिं सुरपुर गये, देह जरजरित हे गई । 
जीवन आशा नहिं गई, अन्त समय दुरगति भई ॥ 
जिनकुँ तुमने देव | दुसह दुख दासन दीन्हे । 
दारा दूषित करी द्रव्य हरि भिक्षुक कीन्हे | 
शवान समान अमान उनहि के टुकड़े खाओ । 
' रक्त सुरंजित भोग भ्ट्रेगतें नहीं लजाओ ॥ 
, चलो उत्तराखंडकू, मोहपाश छेदन करो। 
जनम सफल तप करि करो, सब्र तजि हरि हियमें घरो ॥ 

सनत बिदुरके बचन बन्धुवर अति हरषाये | 
गद्गद्‌ गिरा गभीर नीर नयनभिमें छाये ॥ 
धन्य धन्य लघुभ्रात हाथ गहि तात उबार्यो । 
अन्धकूपमें पतित--पतितकू पकरि निकारयो ॥ 
सबक सोवत छोड़िके, गान्धारीके साथमें | 
बिदुर बताये मागते, चले हाथ दै हाथमें॥ 
नित्य नियम अनुसार युधिष्ठिर शुरु बन्दनकूँ । 
आये, देखे नहीं, बिदुर अरु कुरुनन्दनकूँ ॥ 
सनि संजयत बृत्त बहुत रोये पछिताये । 
आये नारद समाचार सत्र सत्य सुनाये ॥ 
ताऊ ताई तव चचा, सप्तभोत सत्र नायँगे | 
पाप पुण्यतें पृथक हे, पुण्य परम पद्‌ पायेंगे ॥ 


दोहा--यों कहि नारद मुनि गये, धर्मराज अति दीन । 
सूनो सूनो सब जगत्‌, दीखत अति औहीन ॥ 


छुप्पय--कहें युधिष्ठिर-मीम | भयानक काल मयो है । 
| आयो अर्जुन नहीं द्वारकामांहि गयो है ॥ 
| भये घर्म बिपरीत रीति कुलकी सत्र त्यागें । 
जाई पुत्र, परलोक पिता माताके आरो ॥ 
| पिता पुत्र, भाई सगे, पति पतिनीमँ कलह नित । 
असगुन नित नूतन निरखि, चंचल होवै मोर चित ॥ 
त्याग्यो सबने धर्म कमं कछु करे न हितकर । 
पाले पापी पेर पाप करि सबहिं नारि नर ॥ 
करें नहीं विशवास परस्पर प्रेम न राखें। 
` तनिक द्रव्यके हेतु हाल मिथ्या सब भाखे ॥ 
निरछि नित्य उत्पात अति, मन मलीन मेरो भयो । 
कपटबन्धु कलिकाल फा, धरा धामपै छा गयो ॥ 

फरके बाई बाहु हृदयमें कम्पन होवै । 
करि मुँह मेरी ओर श्‍वान निरभय हे रोवै ॥ 
उल्लू और कपोत मृत्यु के दूत कहावें। 
करकश कठिन कराल शब्द करि हृदय हिलावें ॥ 
. लीळा त्रिग्रह त्यागि का, श्याम घाम गमने कहीं । र गी 
करूँ कहा चित दुखित अति, अरजुन हू आयो नहीं ॥ | 


गैयाँ रोव नित्य, घास घोडा नहिं खावे | 
बहे बायु बोभत्स, रक्त बादर बरसावे ॥ 
पृथिवी, प्रेत, पिशाच, पाप प्रानिनितें पूरन । | 
भई गई शुभ कान्ति, लड नभमें सम्र ग्रहगन || | 
देवमूर्ति मुख मलिन करि, अश्र बिन्दु बरसावतीं । 
अति अपशकुन जनावतीं, दुखद दृश्य दिखलावतीं ॥ 


= oe “as RS 4 sims 3. 


इति भश्रीभागवतचरितके प्रथमाहमें विदुर चतराष्ट्र गृहत्याग नामक 
षष्ठम अध्याय समासत । 

[ ७] 


घरमराज भयभीत भये अरजुन तहँ आये। 

| मुखमण्डल अति मलिन दुखित चिंतित घत्रराये ॥ 
सभ ई इषित भये नहीं अर्जुन हरषाये | 
पकरि पैर गिरि परे बचन नहिं कडू सुनाये |। 

| बार-बार पूछे नरपति, बन्धु | बताओ बात सत्र | 

| सम्बन्धी सच सुखी हैं, कहो तहाँते चले कब || 


 अरजुन बोले नहीं बहुत बिल पछितावे । 

घरमराज पुचकारि, प्यार करि घोर चँधावें॥ . 

दुखको कारन बन्धु | शोक तजि मोइ बताओ | 

यढुनन्द्नके सत्रहि सुखद संवाद सुनाओ॥ 
बचन कठिन काहू कदे, अथवा अपमानित भये । | 
या तनु तजिके सुवनपति, नित्य घाम तो नहि गये ॥ | 


दुखको वारापार न अरजुन कतहुँ पावे । | 
कृष्ण कृपाकू सुमिरि, नयनतें नीर बहावें ॥ 
नाथ | सारथी सदा सृद्दद्‌ सम्बन्धी बनिके। 
नित नित नेह बढ़ाय, छाँडि गमने छुल करिके ॥ 
हाय | प्रमो | अत्र जायें कित, इत उत नहिं संतोष सुख | 
अश्रु पोंछि बोले बचन, तात बाततें बढ्यो दुख ॥ 

हः जिनकी कृपा कटाद् पाइ हम मये सुखारे । | 
| राजन | कैसे कहूँ श्याम निजधाम पधारे ॥ | 
| जिनके प्रेम प्रसाद प्रिया कष्णा-सी पाई । | 
| यन्त्र-मत्स्यकूँ वेथि द्रुपदपुर लही बड़ाई ॥ 

काममत सत्र उपनिके, सिरपै पैर जमाइके । 
द्रपदसुता हमने बरो, गये अनाथ नाइक ॥ 





| जिनको लदिकें कृपा अकारज कारज कीन्हे । 
| विप्र वेषमहँ ब्रहि आइ अर माँगे दीन्दे ॥ 
१ ' सनिवि समुझी श्याम भोज बहु खांडव दीन्दों । 
| . ति प्रचंड घरि रूप दाह बन सरो कोन्हों ॥ 
देवराज रक्षा करी, किन्तु पराजित वे भये। 
राधाम तजि धामनिज, अज अच्युत अत्र चलि दये ॥ | | 


राजन्‌ ! अति कमनीय कृष्णकी अकथ कहानी | 
प्रेमासृत में सनी .सरस सुखदायक बानो ॥ 
खांडबको करि दाइ अग्नि भरि पेट श्रघाये । 
दोउनिकू चर देन देवपति दोरे ्राये॥ 
मैने मांगे श्रञ्ज बर, मांग्यो हरि वर हिय भरे । 
अरजुनके सँग मित्रता, मेरी नित बढ्बौ करे ॥ 


राजसूपके समय सबहिं भूपति बश आये। 
जरासन्ध नहिं नम्यो आपु अतिशय घबराये ॥ 
मगघेश्वरके दमन करनकी युक्ति बताई । 
अभय करत वा समय श्याम सत्र कहें सुझाई ॥ 
राजन्‌ | अरजुन, भीम, मैं, तीनिहु गिरिब्रज जायँगे । 
जरासन्धकू युक्तित, मारि मगधतें आयेंगे ॥ 

| आज्ञा लेके चले साथ इम दोऊ लीन्दे | 

| चत्री बानो बदलि वेष बिप्रनिके कीन्हे ॥ 

| ज्येष्ठ बन्धुते भिड्ा दुष्ट मरवायौ इनतें । 

| बन्दी भूपति मुक्त करे बोले हरि उनतें ॥ 

| घरमराजके यज्ञमें, बहुत भेट लै आउ सब | 
वे ही हमरे हृदयघन, श्याम सिधारे घाम अत्र ॥ 


राजन्‌ ! कहँ कहें कहूँ, करी इमरी रखबारो । 
दुष्ट फन्दमें फेंसी द्रौपदी प्रिया तुम्हारी ॥ 
जिनिमें छींटा राजसूय पयके शुभ लागे। 
खोले खींचे केश खलनिने सबके आगे ॥ 
रोई अपि ही दोन हे, रक्षा नहिं काहू करी| 
कृष्ण पुकारे करुणस्वर, कान भनक उनके परो॥ 


मरी समामें आइ चोरकं अक्षय कीन्हों । 
'दुखित -दयानिधि भये दंड दुष्टनिकुँ दीन्हों ॥ | 
जिन कच खींचें बधू बनीं बिधवा उन सबकी। ' ॒ 
खोले डोले केश, प्रतिज्ञा पूरी तत्र की ॥ | 
सदा दुग्वी दुग्वमे रहे, सुखी सत्रनि सुख दै भये । 
किन्तु अकेले अ्रन्तमें, सत्र तजि निज पुर चलि गये ॥ 


पूतिमान जो कोप तपस्वी दुर्बासा मुनि | 

शाप दिवावन शत्र) पठाये बन बैमव सनि ॥ 

अक्षय रविको पात्र खाइ मलि कृष्णा निश्ठी । 

अतिथि भये लै शिष्य सबनि चित्त चिंता चिपटी ॥ 
दुखमें सुखमें शोकमें, हैं जाकी गोविन्द गति । 
श्याम पुकारे करुन स्वर, मई द्रौपदी दुखित अति ॥ 
डु र 

'सुनत प्रि्याकी टेर बेर नहिं करी पधारे | 
“अति भूखो कछु देहु’ आइ ये बचन उचारे ।। 
रोई कृष्णा पात्र लयो आगे धरि दीन्हों। 
शाकपत्रकुँ पाइ, तृप्त सबरो जग कीन्ह || 
न्हात मुनिनि फूले उदर, लेत डकार पत्लायें सब। 


टारौ बृहद बिर्पात्त जिनि, गये त्यागि संसार अब ॥ . 


` अश्वत्थामा भीष्म द्रोण अरु कण घनुरघर । 
डरत रहत नित आपु चारिहू श्रति बलवत्तर ॥ 
दीक्षा दैके मोइ आपुने अस्र लैन दित। 
पठयो प्रकटे इन्द्र कह्यो तपमें तुम हो रत ॥ 

तुमरे तपते तुष्ट ह्वे, तुरत त्रिलोचन आयेंगे | 

लोकपाल शिव अन्न निज, आइ सन्रहिं दै जायेगे ॥ 


उल्ला ०-इनन्‍्द्र,बरुण,य प्,धनद आ, असन्न सहित टरशन दिये । 
करी कृपा जिन कपात कृष्ण कहाँ अब चलि गये । | 


देखि देवपति सुदित मन, पुत्र प्रेम परगट कियो । 
; सिर सूँध्यो मुँह चूमिके, आधो सिंहासन दियो || 


छुप्पय--करतं तपस्या भोल वेष घरि शिव तह आये | 
जानि जंगली जाति लड्यो हर अति इरघाये | 
भयो युद्ध घनघोर भई नहिं कुंठित मो मति । 
कृष्ण पाते उमा सहित शिव तुष्ट भये अति | 
जिनको कृपा प्रसादत, नर तनुते सुरपुर गयो । 
` अधं सिंहासन इरि दयो, अत्र उन बिनु निरबल भयो ॥ 

कछुक काज सुखप्तहित स्वगंसुख भोगे भारी | 
दिव्य अस्र सत्र सीलि. चलनकी करी तयारी ॥ 
देवराज सत्र देव कहें--इक कारज कीजे । 
भ्रन्न-शत्र तो लये दक्षिणा गुरुकी दीजे ॥ 
है नित्रात कत्रचादि अति, प्रत्रल दैत्य तिनतें लरो । 
मारो रणमें सबनिकूँ, निष्कंटक् सुरपुर करो ॥ 


मारि सके नहिं देव तिनहिंते हों जा जूकूयो । 
कृष्ण कृपातें कछू कठिन कारज नहिं सूकयो ॥ 
दिव्य अञ्जते मारि शत्र, सत्रही संद्दारे। 
माया छुलतें लडे तऊ रणमे सत्र हारे ॥ 
कालिकेय पौलोम सब्र, स्वणपुरी बासी इने। 
जिनिके बलतें बली बनि, राजन्‌ | अत्र तिनु तिनु बने ॥ 


कौरव और त्रिगतं सन्धि करि करी चढ़ाई । 
करें बास अज्ञात जहाँ इम पाँचहु भाई ॥ 
मोष्म, कण, गुरुद्रोण, सुयोधन सब्र मिलि करिके । 
मत्स्यदेशपै चढे चले गोधन बहु इरिकें ॥ 
बृहललातँ सारथी, बन्यो हरष हिंयमें अमित । 


. कहे उत्तरा-- सुघर पट, लावे मम रुड्यानि हित ॥ 


उत्तर उत ही चल्यो जाये कौरव गौ लूटे । 
सेना लखो महान कु वरके छक्के छूट ॥ 
निज परिचय करवाइ युद्धकी करी तयारी | 
संघान्यो गांडीव शत्र -सेना संहारी ॥ 
लही विजय मूर्छित करे, मुकुट, वस्न गोधन लये । 
करे काज जिनि ङ्पाते, हाय | कृष्ण वे तजि गये ॥ 

कैसी किरपा करी हमारे ऊपर रनमहे | 
भीष्म द्रोण सम बीर बान तकि मारहिं तनमई ॥ 
जाहि सर॑ करि निकरि तनिक तनमहँँ नहिं लागे । 
लागत मेरे बान शत्र, रन तजि सत्र भागे ॥ 
मेरे रथपै चैठिके, . सत्रकूँ निरबीरज करग्रो । 
' इष्टि डारि मृत सरिस करि, ओज, तेज, बय बल, इरयो ॥ 


बार-बार यों कहें फिरे रनमहँ लै मोकूं । 
शत्रू, पच्चके श्रस्न परसि पावे नहिं तोक्गूँ ।। 
दरसावें निज कला विविध बिधि रथत्रूँ हाके । 
तजे तेज बल बीर जाहि तिरछे ह्वे ताक | 
जन्‌ | रनमें काल मनि, संहारे सत्र ही जने | 
ऋबनि त्यागि अब अखिलपति, बर बिकुंठवासी बने ॥ 


जिनिके कमल समान पूजि पग मुनि न अधावे | 
हृदय कमलमहेँ ध्याइ पार भवसागर जावें ॥. 
नहिं पूजे पद पदुम निन्द्य कार करवायो | 
मनमाइनते महामोहवश रथ हँकवायो | 
समु भि सक्यो नहिं श्यामकू, मोह्यो तब मैं. मन्दमति | 
बय | लुट्यो वञ्चित भयो, हृदय फरत मन दुखित अति ॥ 


कहूँ कहाँ तक प्रभो | श्याम मोकू अपनायो | 
घाड़ा घायल भये चलें नहिं मैं घबरायो ॥ 
सच शब्रुनितें घिरयो डरयो इरि नेह निहारयौ । 
समुझि श्याम संकेत बानतें नीर निकारयौ | 
द्रव॒ प्याये तैराइकें, शर निकारि मलि जोरि रथ | 
चले शत्र, मोहित करे, गये त्यागि अब हौं जिरथ ॥ 

राजन्‌ | इरिने ठग्यो घट्यो बल मेरो सबरो । 
गये सुदिन वे नीतिं अंत अच आयो इमरो ॥ . 
अत्र न रवे यादि शस्र सत्र भूले अबई | 
पुरुषोत्तमतें रहित भयो गुन गमने सई ॥ 
गंगातटपै तापसी, शाप क्रोध करि जो दयो £ 
सम्मुख आयो आज वो, अबला सम हों लुटि गयो $ 


एक दिना बन माँहिं तापसी तीन खड्ग घरि । 

बैरी मेरे तीन बतावे जब्र पूछो इरि॥ 
बाँषे माखन हेतु यशोदा ताकू मारू । 
दीन्हों कृष्णा कष्ट पार्थदेत तीसरि घासू । 
तीन शाप क्रमशः दिये, बहु समुझायो श्याम जक 
सुत ब्रियोग पतिं उपेक्षा, दस्यु पराजित करहि तच ६ 


हरि आशा सिर धारि नारि लैके में आयो । 
डाँकू मगमें मिले मोइ मिलिके घमकायो ॥ 
अपनो परिचय दयो नाम अरजुनहुँ बतायो । 
किन्तु न माने दुष्ट नारि लखि चित्त चलायो ॥ 
इरिकी सोल? सहस प्रिय, पत्नी तिनि ढाढस दयो ह 
तऊ लूरि लै मगे हो, (देखतको देखत रह्यो ४ 


जीत्यो भारत युद्ध दिव्य रथ घोड़ा वेई। . 
धनुष वही गांडीव समरजिजई सर वेइ ॥ 
बिशवबिदिंत हौं रथी साज सामान वही हैं। 
किन्तु नहीं हैं श्याम सारथी व्यर्थ समी हैं ॥ 
बुझी आगमहँ हवन जिमि, ऊसर बोयो बोज ज्यो ७ 
निमि सेवा कंजूसकी, व्यर्थं होइ हे गयो त्यो छ 

राजन्‌ ! पथकी व्यथा बताई सबरी हमने । 
पूछी जिनिकी कुशल नाम लै-लै कें तुमने ॥ 
वे सबतो बनि मूढ़ परस्पर लरे बिचारे | 
मद पीकें मदमत्त भये ` मरि स्वगं सिघारे ॥ 
जैसे जलचर दीर्घ लघु, खायें बली निरबलनिकू । 
त्यों बदुबंशी लरि मरे, मरवाये हरि सबनिकू ॥ 


कैसी क्रीड़ा करें कोतुकी श्याम खिलारी | 
विषय बासना, बद्ध न समुर्भात बुद्धि बिचारी || 
जीव जीव सो कर जीवते पुनि मरवावें। 
करहि परस्पर प्यार शत्रुता पुनि करवावे ॥ 
महाराज ! सब काज तजि, चलो बिजन बन तनु तजो । 
राज, पाट, घन, घाम, गइ, छोरि मोरि मुख इरि भनो ॥ 


भयो भोर सब ओर शोक घर घर में छायो । 
कुन्ती माता सुन्यो द्वारकात सुत आयो ॥ 
स्वामी सरबसु सगे बाहिरी प्रान इमारे। 
वे हरि इमकूँ त्याग हाय | बैवुठ सिधारे ॥ 
नाश भयो यदुवंशको, लरि भिरिके सब मरि गये | 
कुन्ती तनु त्याग्यो तर्बाह , शोकाकुल सुत सब भये ॥ 


स्वरग सिघारी मातु धरमसुत नहिं घबराये । 
घन्य-धन्य. मम मातु बिरह-हरि ग्रान गेंवाये ॥ 
अज्ञं अभारो हमहिं बज्रसम हिये हमारे । 
सुतन श्याम संबाद प्रान हरि सँग न सिधारे॥ 
जलन-मीन फरणि-बारि मणि, बिनु न रहें जीवित अधिक । 


मात निबाह्यो प्रेम भल, हमं जीवित अस नेह धिक |, 

धरमराजने लख्यो, राजमहुँ दम्भ कपट अति । 
कलिङँ आयो जानि, कीन्ह परलोक गमन 'मति ॥ 
वन परबत नद नदी, ससागर सत्ररी पृथ्वी । 
के कोल्हे सम्राट्‌ परी्षित्‌ परम यशस्वी ॥ 
हथिनापुरमहँ परीक्षित्‌, वज्र ब्रजेन्द्र बनाइक | 
गुणी पौत्र लखि मुकुट निज, सिर घरि दियो तिह्याइक ॥ 
कहें परीद्षित्‌--प्रभो ! प्रजापालन अति दुष्कर | 
हों मतिमंद मलीन अज्ञ अतिशय हे नृपवर || 
कुपासिन्धु ! करि कृपा काज सब्र मोइ सिखावें | 
आश्रयहीन अनाथ नाथ ! अत्रा न चनावें। 
कहु पिपीलिका हिमालय, कैसे निज सिर पर घरे | 
कस कपोत निज पंखपै, धरनीघर धारन करे॥ 
किये परीक्षित्‌ नरपति चले सब पांडव बनकू । 
राज-पाट परिवार सन्रहिंतें खेंच्यो मनकू ॥ 
चोर जसन आहार तजे, कच कुंचित खोले । 
| जड़ उनमत्त समान न काहूतं कछु बोलं ॥ 
| जैसे बीती यामिनी, नहि लौटते पुनि जाइक | 
उत्तर दिशिकूँ चलि दिये, हरिपद हियमें लाइक ॥ 
गान्धारी धृतराष्ट्र बिदुर कुन्ती इरि हिय घरि । 
पांडव पतिनी सहित गये परिवार दुखित करि ॥ 
` तनु स्यागो यश छाँडि घाम चैकुण्ठ सिधारे । 
'सबके सुखकर मधुर चरित हैं अतिशय प्यारे ॥ 
जे श्रद्धाते सुनदिं नर, पढहिं प्रेमतें गायेंगे। 
पुण्य परम पद पार्यँगे, भवसागर तरि जायंगे॥ 


ana dani Sans dss ais 219 ens 

इति ्रीभागवतचरितके प्रथमाहमें पांडव स्वर्गारोइण नामक 
35 से सप्तम अध्याय समाप्त । 

पूज्य हितामह परम पुण्य परलोक पघारे |. 
मये परीच्चुत्‌ नपति सुनत सव संत सुखारे ॥ 
यज्ञ याग बहु करे दान दुखियनिकू दीन्दे । 
इरावती में चारि गुणो सुत पैदा कीन्हे ॥ 


कृपाचार्यकी कृपात, अश्वमेध कई करे। 
यों ऋषि-ऋण सुरपितर-ऋण, तीनिहु ऋणतें नप तरे | 


कक RS se तक कक 
रि क =-= = = ०. 2. ms 
“७ > उन 


सुन्यो परीक्षित राजमांहिँ कलियुग घुसि आयो । 

घावा बोल्यो तुरत सुनत कलियुग घत्ररायों ॥ 

पूछें शौनक--सूत | करयो कलि कैसे बशमें | 

नृपति वेषमें शद्ग गक. ताइत किहि थल में ॥ 
राजवेषधारी वृषल, बृषभ गऊ ताडून करत | 
बलपूवक कस बश कर्‌यो, कस नप सबके दुख हरत || 

दोहा-सूत कहें शौनक सुनहु, कलि निम्रहको बृत्र । 
भूप परोक्षित को सुखद्‌, जामें पुन्य चरित्र ॥ | 


छुप्पय--कुरु जांगलमह बसत युद्ध अवसर नहिं आवें. | 
घीर घनुरधर नूपति त्रिना रन हाथ खुजावें ॥ 
कलि प्रवेश सुनि कुपित शीघ सत्र सेन सम्हारी । 
दशहुँ दिशनिकू बिजय करनकी करी तयारी ॥ ' 
जायें जहाँ जह जनेश्वर, तहँ निज कुल कीरति सुनत । 
कहुँ कहुँ कृष्ण करी कृपा, सुनत होते अति मन मुदित || 


४० 

कहें त्रिप्वर आइ कृष्णने करी कृपा कस | 
बने सारथी, दूत, अत्य, घनश्याम दयाबस || 
भक्तत्रस्य भगवान्‌ दीनतातें बंधि जावं । 
किन्तु करें अभिमान तिनहि यमसदन पठावें || 
करें कृपा करुनायतन, जीव क्ुद्रत नित करें । 
शरनागतके अघ अखिल, अखिलेशवर छिनमे हरे ॥ 


बोले ब्राह्मण वृद्ध--युद्धकी बात बाताऊँ।| 
सुनहु उपति ! इक कथा सरस शु म सुखद सुनाऊँ ।। 
करो प्रतिज्ञा भीष्म अनि पांडव बिनु करिहों । 
सब शंका-संताप सुयोधनके अत्र हरिहों ॥ 
सुनत हँसे हरि दयामय, ले कृष्णा कोतुक कियो । 
हो सौभाग्यवती सती, भूलि पितामह बर दियो ॥ 


कृष्णातें यों कहें कृष्ण--कछु बात सुनी है | 
पांडव मारू काल्हि प्रतिज्ञा भीष्म करी है ॥ 
कहे द्रीपदी दुखित--दयालो | दया दिखाओ । . 
पावकमें जरि मरू नाहिं पति पाँच बचाओ ॥ 
रचो चिता फेरोनि मिस, भीष्म द्वारपै लै गये । 
गंगासुत आसिस दई, तत्र पांडव निरभय मये॥ 


इरिलीला अति मधुर आइ सत्र नपहिं सुनावहिं । 
सब समाजके सङ्ग सुनहिं अति हिय हरघावहिं | 

तबई शित्रिर समीप घटी घटना अद्‌भुत अति । 

एक पेरतें घरम वृषभ बनि चलहिं मन्द गति ।। 
घेनु रूप धरनी घरे, रोवे सुत ब्रिनु मातु ज्यों । 
माठ दुखित पूछुहि तनुज, घरम घरनितें कहें यो ॥ 

ब्रीतत सुखद : बसंत ग्रीष्ममें गरमी आवे । 

प्रथम पन्च शशि छीन द्वितियमह पुनि खिलि जावे ॥ 

महामोदमे दँसै वही दुखमें पुनि रोवे | 

त्यो कलियुग पश्चात्‌ सुखद शुभ सतडुग होवै ॥ 
जननी | दुखते दुखित है, काहे अभु बहावती । 
कान्तिहीन मुख म्लान कारि, कस डरि-डरि डकरावती ।। 


नाली असुघा--अत्स | त्रिपतिकी त्रात ६ ताऊँ | 
प्राननाथ पदपदुम परस भिनु अति अकुलाऊ ॥ 
जिनकी कृपाकटाक्ष पाइ पावन सब हव । 
मधुर मन्द मुसकान नारि लखि धीरज खोवे ॥ 
तिनु बिनु हौं बिधवा मई, सत्र सुहाग सुख लुटि गयो । 
शम, दम, बल, तप, तेज, गुन, गये चैयं मम छुटि गयो ।। 


जलज सरिस जे चरन, योगिजन जिनकूँ ध्यावे । 
जिनमें बज्र, त्रिशूल, कमल, ध्वज शोमा पावे ॥ 
दुखहर सुखकर पाद पदुम मम हिय जब्र परसत । 
रोमांचित करि देह सकल अंग अंग अति हरघत ॥। 
आज तिनदितें हीन हे, भाग्यहीन अबला मई । 
श्री, ही, लजा, कान्ति, धृति, सुख समृद्धि बिनु ह्वे गई || 


जहाँ धरनि अरु धरम करे सम्वाद परसपर । 
करत दिगबिजय तहाँ परीक्षित पहुँचे नृपवर ॥ 
बने वृषभवर धरम, घेनु तनु धरनी धारे | 
छुझवेषमें वृषल नपति बनि तिनकै मारे ॥ 
वृषभ एक पदते व्ययित, कामधेनु लखि दुखित अति | 


. शूद्र हने थर-्थर कैँपै, कर्‍यो क्रोध बोले पति ॥ 

अरे दुष्ट | तू कौन बड़ों बलवा बन्यो है । 
बलहीननिकूँ इने, ठहर, यह तीर तन्यो दै ॥ 
पुनि पूछँ--गोतनय ! दुखित च्यों तीन पैरतें । 
राजवेषमें वृषल इनहि कहु कौन बैरतें ॥ 
जो हो कारन कष्टको, वेगि बताओ इषम अब | 
दुष्ट मारि बदलो लऊँ, सच सच बात बताउ सत्र ॥ 


धरम कहें--हे देव! दुःख देवे को काकू । 
होवे कारन एक चताऊँ हाँ तब ताक ॥ 
ईश्वर, कर्म, स्वभाव भिन्न मुनि भिन्न जनावं । 
समुझै अपने आपु काहि दुख डोज बतावं ॥ 
कहें नपति- तुम धरम हो, धरम बिना अस को कहे । 


D4 


अघकारीके पाप कहि, सूचक हूँ अघ्रगति लहै ॥ 


हरिकी माया अमित न पहुँचे मन अरु बानी | 
शौच दया, तप, पाद बिना तुम्हरे मन ग्लानी ॥ 
गऊरूप ये घरनि पदुम पद प्रभुके सोचति । 
चरन चिह्ृतें रहित दुखित है अभ्रु बिमोचति ॥ 
घरहु धीर धरनी ! धरम ! क्षत्रिय हों शर धनु भरू । 
दप लांछुन कलि क्रूरको; सिर घड़तें न्यारो करू ॥ 


यों कहिके भूपाल तीक्ण तरवारि निकारी । 
ज्यों आगेकूँ बढे तुरत कलि युक्ति विचारी ॥ 
पापी पैरनि परयो कृपाकी मिन्चा माँगो । 
धरी म्यानमें खड्ग दया दुखिया लाख लागी ॥ 
. कृहे-क्रर यह | का करै, काहे मम पग सिर भरै । 
असि कुरुवंशिनिकी: कबहुँ, नहिं शरनागतपे परे ॥ 

प्रानदान तो देउँ- किन्तु अभ्नई तुम जाओ। 
ब्रह्मावत सदेश भूलि इत कबह न आओ ॥ 
बिप्र करें इत याग भाग देवनिकू देवे। 
सत्रही सुखतें सदा सवपति शिवकू सेवे ॥ 
बोल्यो कलि--सर्वत्र है, राज तुम्हार असू कहाँ। 
मोकु ठौर बताइ दें, आज्ञा मानि रहूँ तहाँ॥ 
बोले रप--मम द्वार विमुख याचक नहि जाही । 
वेश्या, हिंसा, द्यत, मद्ममहे बसहु सदाहीं ॥ 
सोची भूपति यहो चार अति निन्दित थल हैं । 
आसक्ती, मद, झूठ, क्ररताके ये बल हैं॥ 
गिइगिडाय पुनि कलि कहै, निन्दित अधम सबहिं दये । 
एक मनोहर नाथ | दे, तय राजा सोचत भये ॥ 
स्व एक संसारमाहिँ इत्याकी जर है। 
स्वजन विजन चनि जायँ बैरको यह ही घर है ॥ 
कौरव पांडव लरे. नाश सत्र जगको कीन्हों । 
दोष खानि लखि नरपति पांचबों सोनों दीन्हों ॥ 
युखी सरण सुनि कलि भया, अति प्रसन्न हे हँसि गयो । 
स्वण मुकुट चप सिर निरखि, तुरत ताहिमहँ धेसि गयो॥ 
पूछें शौनक--सूत | दुष्ट कलि च्यो नहिं मारयों । 
काहि न क्रूर कराल राज्यतें पकरि निकार्‌यो ॥ 
सूत कहे-चुप भ्रमर सरिस रसग्राही ऋजु अति । 
साच्या कलिमह लगहिं पाप करि पुण्य होये मति ॥ 
यह सूल कलि कायरनिकूँ, डरपावे बृकके सरिस | 
धीर बीर हरिभक्त लखि, डरै कँपै नहिं करहि रिस ॥ 


कति औंभानवतचरितके प्रथमाहमें परीक्षित्‌ कलि त नामक 
अघम अध्याय समाप्त । 

शौनकादि मुनि कृष्ण कथा सुनि अति हरषाये । 
आशिष दाोन्हों दौरि दृदयतें सृत लगाये ॥ 
अश्रु विमोचन करे सूततें पूछें पुनि पुनि। 
तृप्त न होवे मधुर सुखद्‌ हरिलीला सुनि सुनि॥ 
सब ऋषि बोजे--सूतजी, कछु दिन तुम मखमहे रहहु । 
रपति परिक्षितचरित शुभ, इरिलीज्ञा बरनन करहु ॥ 


गद्गद हवेके सूत ऋषिनितें बोले बानी। 
कृष्णङ्पाको पात्र बन्यो अब मैंने जानी ॥ 
कृष्णचरित है अमित सबहिं मति सरिस सुनावे । 
निज बलके अनुसार पक्षि नममाँहिं उडावे ॥ 
कोतेनीय शुन करम अति, जिनिके परम उदार हैं। 
घनि घनि ते नर तिनहिं जे, सुनहि गुनहि धुनित कहें ॥ 


मुनिवर ! उत्तरचरित उत्तरासुत'को सुनु अत्र । 

है अति भावी प्रबल करहिं अनुभव मुनि ये सब ॥ 

दक्तिनं दिशिकू एक दिवस चूप घनु घरि घाये | 

भूख प्यासते दुखित भये मुनि आश्रम आये || 
करहि तपस्या तहाँपै, मुनि शमीक बैठे अचल । 
पानी माग्यो मुनि नहीं, सुन्यो भये तप अत निकल | 

आयौ सपक कोह द्रोह मुनिवरते कीन्हों । 
मरयो स्यापु मुनि नारि डारिकें भूपति दीन्ही ॥ 
कह न ऐसो करयो कालकी कैसी गति है। 
होनी जैसी होय तबहिं तस होवै मति है॥ 
विचि विधान है के रहै, कबहुँ होय नहि व्यर्थ वह । 
पांडव नल अर रामके, चरित बतावे तत्त्व यह ॥ 


रावण जैसो सूर वीर बलको गरबीलो | 
पुरुषारंथ लखि व्यर्थ भयो चिन्तित अति दीज्ञो ॥ 
दशरथ हों बर बधू कुमरि कौशल्या बरिहै । 
तिनतं होवें राम वही तोकू रन मरिहें ॥ 
ब्रह्मदेवत॑ सुनी यों, कुमर डुबाये कुमरि लै। 
लंका आयो परि भयो, ब्याह देखि खल कर मलै ॥ 


होनहार नहिं होय अन्यथा काहू बिधितँ | 
मृत्यु दरै नहिं जोग जश, तप, रिद्धि सिद्धित ॥ 
नप सोचें --मुनि नेत्र मूँदि का ध्यान लगावे | 
अथवा देखत मोइ अ्रकडिके ढोंग बनावे ॥ 


` हन परीक्षा मुनि गरे, मृत अहि डारया कुपति श्रति। 


आश्रमतें .निकसे तुरत, पहुँचे निजपुरमह नृपति ॥ 


पूछे. शौनक--सूत ! सर्प तहँ किनने डारयो । 

मुनि आश्रम अति शान्त जीव किहि ग्रहिकू मारयो॥ 

सहि भाग्यवश करहिं सूत ससुक्तावहि पुनि-पुनि । 

मारे किनके कौन--कौन जीवन देवे मुनि ॥ 
अडी, कहा पूछुहि प्रभो ! विधि विधान अति विकट है । 
बने बुद्धि वेसो वहीं, मुत्यु जहाँ जिहि निकट है॥ 

हो मुनिको इक पुत्र संयमी परम तपत्वी । 
घरम करममहँ निरत तपोनिधि महायशस्वी || 
पिता अवज्ञा सुनी कोप अति मनमहँ आयो । 
मुनि पुत्रनिके निकट क्रोध करि बचन सुनायौ ॥ 
अरे, दुष्ट क्षत्रिय अधम, ऐसो साहस करि सके | 
गरुइ गरेमें काटि ग्रहि, कहु का जीवित रहि सक्रे॥ 
डारयो पितु उर स्पाँपु शाप हों देहों वाकू । 
डसे सातवें दिवस महा अहि तक्षक ताकूँ॥ 
यो देकें सुत शाप पूज्य पितुके ढिंग आयो । ' 
मर्या स्याँपु उर निरखि बहुत रोयो चिल्लायो ॥ 
जगे महामुनि सुनी सत्र, बात बहुत दुख मन कर्‌यो। 
घिक्कारयो सुत बिविध विधि, उपसने वृत्त पठे दियो | 
इत नप पुरमह पहुँचि कनक जबमुकुट उतार्‌यो | 
आश्रम करयो कुकृत्य चित्तमहँ फेरि बिचारयो ॥ 
अरे बुद्धि मम भ्रष्ट भई अनुचित यह कीन्दों | 
योगनिष्ठ ते महा तपस्वी मुनि अब चीन्हों || 
सोचें--अऋत्र सुने कोपतँ, मम सरवसु नसि जाइगो | 
वाही छिन सन्देश लै, शिष्य दपतिठि ग आइगो ॥ 
सुन्यो शिष्य आगमन गपति तहँ तुरतहि आये । 
भूप निरखि भयभीत शिष्यने बचन सुनाये ॥ 
राजन्‌ ! क्रषिसुत शाप दयो सो सत्र सुनि लीजे | 
सात दिवसमहँ होहि मुक्ति सो कारज कीजे ॥ 
सुनी शापकी बात नप, सौंपि सुतहिं सब राजधन | 
कृष्ण चरनमहँ चित्त दे, चले गंगतट मुदित मन ॥ 


इति श्रीभागवतचरितके प्रथमाहमें परी क्षिदशाप नामक 
नवम अध्याय समाप्त । 

कमल बसे जलमाँहि किन्तु निरलेप रहे नित । 
त्यो ही नरप सब्र करत रहे कारज रखि इरि चित ॥ 
शापित सरसरितोर चले सुनि सबई धाये । 
ऋषि सुनि त्यागी संत ब्रिरागी तपसी आय ॥ 
` मनिनिर्माँह सरपति लासे, श्रीपृरथु सोई सत्रमह । 
त्यों संतनितें घिरे नप, अतिशय शोमित होय तह ॥ 
माघ मकरके मध्य मनुज माधव ज्यों घावे । 
त्यां सत्र दिशितें सत्रदिं संत गंगातट आवें :। 
उठें अरघ दे नुपति योग्य आसन बैठावें । 
चरन घूरि, रि शीश बिनयते बचन सुनाव ॥ 
पाप करम करि क्रर अति, बिप्र शाप शापित भया । 
किन्तु संत द्रसननिते, धन्य आज हा ह गया ॥ 
बार-बार सिर नाइ झपति बोले यों सभत । 
करयो अकारज्ञ काज चित्त चंचल मम तरतं ॥ 
मूर्तिमान हैं बेद आपु ऋषे मुनि तनु घारी | 
दरशन देके सपदि बिपति चिन्ता मम रारी ॥ 
मुनि प्रेरित अहि डसै भल; शुभ कतव्य बताइदे । 
श्रम भय भेद मिटाइ दें, इष्णकथा सुनवाइ दें ॥ 
सत्र सुनि मो महा मन्त्र दै पार लगावे । 
कुष्ण चरनमहँ चित्त लगे सो गेल बतावें ॥ 
विद्या, साधन, शास्त्र सहि हैं न्यारे न्यारे । 
जो जिनकू अनुकूल पर ते तिनिकूं प्यारे ॥ 
सरल सगम सन्दर सरस, मिलि सत्र सुठि साधन कह । 
बिहदि-कलियुग नर नारि गहि, भक्ति मुक्ति दोऊ लहै ॥ 

मधुर बचन नप कहे मुनिनिके मनमहेँ भाये | 
ताही छिन निरपेक्ष व्याससत शुक तहँ आये ॥ 
तरुन अरुन कर चरन कमल सम नयन रँगीले । 
मनहर लोल कपोल अंग सुकुमार गेठीले ॥ 
कंघ सिंह सम बिपुल उर, कारे कुञ्चित केश अति | 
मृदु सुसकावन श्यामतनु, मत्तंगयन्द समान गति ॥ 
धूरि मरयो तनु इष्टि इष्ट चरननिमहँँ लागी |. 
रतिपति सम श्रति सुघर देहकी सुधि बुधि त्यागी || 
बेष दिगम्बर केश खुले सँग बालक भागें। 
निरखि नारि सौंन्दय चलीं सब कारज त्यागे || 
ऋषि-मुनि निरखे व्यास मुत, जानि सत्रनि आदर दयो । 


बैंठे पूजित पीठपै, नरप मन अति आनद भयो ।। 


बिधिवत्‌ पूजा करी नुपति यों बचन उचारे। 
दीये दरशन देव ! दुरित सब हरे हमारे |] 
जिनिको सुमिरन करत रागयुत होहि बिरागी । 
. तिनिको दरशन पाहि भाग्यशाली बड्‌-भागी ॥ 
अहो, आज द्विज-द्रोह करि, के हूँ हौं पावन भयो | 


अतिथि आइ श्रीशुक मये, निन्द कृतारथ हे गयो॥ : 


प्रमो | परम पुरुषार्थ कृपा करि मोहिं बतावें | 
मरनशील कस तरहिं तुरत ताकूँ समुझाव ॥ 

' सुने सुघासम बेन नीर नयननिमहँँ आयौ । 
बोले शुक--नरप | धन्य जगततें चित्त हटायौ ॥ 
नृपवर | सत्र चिन्ता तजहु, मनमोहनमह मन घरहु । 
कहूँ भागवत तत्व अब्र, दत्त चित्त ह्वेकें सुनहु ॥ 


इति श्रीमागवतचरिके प्रथमाइमे शुक परीक्षित सम्मिलन नामक 


दशस अध्याय समाप्त । 
(इति मासिक पारायण--द्वितीय दिवस विश्वास) 


Ne 

छुप्पय--मरतबंश -अवतंस | प्रश्‍न अति उत्तम कोन्हों । 
मुनिमन्डलके ,मध्य मोइ आदर बहु दीन्हों॥ 
भूप | मृढ़जन विषय-भोगमहँ समय बितावे । 
प्रभुपद प्रेम न करहि ग्रंतमहँ पुनि पछितावें॥ 
पतर | नरतनु नाव दृढ़, कृष्णकथा पतवार है। 
केशवर्क केवट करै, सो भवसागर पार है॥ 
दोहा --बटनर सुरसरिके निकट, जैसे शशिहिं चकोर |. 
घेरे बैठे सकल मुनि, सत्र निरखत शुक ओर ।। 
कहन लगे शुकदेव मुनि, दै दपक सन्तोष । 
शुद्ध भागवत तत्त्व अब, कहूँ घरम निरदोष ॥ 
छुप्पय- टे प्रपञ्च बहु विषग्रभोपमह॑ फँसे नरनकू । 
हरिलीलातं सुखद ओर अवलम्ब न मनकू ॥ 
आकरषित अति भयो रूप हरिलीज्ञा सुनिक । 
भूल्यो निरगुन ब्रह्म सगुनके गुनयूँ गुनिके | 
भब्य भागवत भूपवर | तुमहिं सुनाऊँ सरस अति | 
सुनत श्यामपद कमलमहँ, होहि तुरन्त अनन्य मति ॥ 
अल्प कालकी कळू आपु चिन्ता नहिं करिहै । 
सात दिवस तो बहुत कथा पुनि छिनमहँ तरिहें।। 
एक मुहूतहि माहि तरे खट्वाङ्ग बिरागी । 

. शेष आयु सप्ताह आपु तो सरबसु त्यागी ॥ 
अन्तकालकू निकर लखि, गेह देह ममता तजहिं। 
ते ध्रव पावहि परमपद, जे सब तजि प्रभुपद भजहिं ॥ 

जीवनधन बिनु जोवन जीवन नहीं कहावे। 
मक्तिहीन नर मृतक सरिस हे काल बितावे ॥ 
` पू 

खावें पीवें लड़ें बृद्ध बनि यमपुर जावें । 
बार-बार ते जनमि जगतमें जावें आवें ॥ 
कोटि कल्पको कालहू, भक्ति बिना निस्सार है। 
छिन मरि हरि हियमईँ चसे, सोदि समय सुखसार है॥ 
सो०--श्रोता वक्ता आइ, सुरसरि तट्पै मिलि गये । 
शौनक दिये सिद्दाइ, पूछत पुनि पुनि सूततें ॥ 
छु०--सूत | सुनाओ सुखद परोक्षित-शुक-प्रश्नोत्तर । 
जहाँ सन्तजन भिलहिं तद सम्त्राद्‌ होइ बर ॥ 
गंग यमुन भिलि हरे महापांतकह भारी । 
तैसे ही शुक बिष्णुरात बार्ता अपहारी॥ 
केवल कृष्णकथा सदा, भ्रवननिकू भ्रवनीय है । 
करें कृष्ण केंकयकू, तेही कर कमनीय हैं ॥ 
पायौ पुण्यशरीर मनुष . च्या . पाप बटोरै । 
अरे, अमृतमहँ अघम ब्यर्थ च्यो विषकू घोरै ॥ 
पतिनी, पशु, परिवार, पुत्र, धन सङ्ग न जावें । 
मलि मलि घोवै देह अन्तमहँ गीदड़ खावें ॥ 
काहे भूल्यो बावरे, मेला जगको द्वै दिवस | 
कृष्ण-कृष्ण रटि कृष्ण जपि, कृष्ण कथा सुनि अहरनिस | 
जिनिको बन्दन, श्रवन, कोरतन, सुमिरन दरशन । 
पूजन अरचन नाम गान करि नर हों पावन ॥ 
संजीवनि रुज हरे मृतनिकँ सुधा जियावे । 
हरै दोप ज्यों तिमिर तूल तून अग्नि जरावे ॥ 
त्योंही अधकी राशिकू, जिनिको नासै नाम है। 
तिनि प्रभुके पद-पद्ममहँ, पुनिःपुनि पुन्य प्रनाम है ॥ 
इति श्रीभागदत चरितकेप्रथमाहमें शुकाभिनन्दननासक 
ग्यारहवों अध्याय समाप्त । 

दोहा--शौनककी शंका सुनी, सूत कहें हरि कृश्न | 
हे सचेत कहिवे लगे, भूप करयो ज्यों प्रश्‍न ॥ 


निरगुनतें यह सगुन भयो कैसे समुझावे ॥ 

शुक बोत्ते--मिधि निकट यही पूछी नारद मुनि । 

कहूँ भागवत भूप ! समाहित मन करिक सुनि ॥ 
ब्रह्मा विष्णु महेश बनि, रचि पालहिं मारहिं सत्रहिं । 
हरि अवतारनिकी सुखद, कथा कहँ नप सुनु अहिं ॥ 


छुप्पय- चोले राजा-प्रमो ! सृष्टि उत्पत्ति तावे | 


बनिगे सूअर श्याम मेघ सम लम्ब तडंगे । 

घुरु घुरु करि घुसे नीरमहँ नंग घडंगे ॥ 

आयो भीषण देत्य भिड़े नख दांत चलावें । 

गई सिटिल्ली भूलि चली लखि सुड मटकावें | | 
परक्यो फिरि सटक्यों तुरत, भटक्ष्यो लटक्यो चोटतें । 
चट्ट पट्ट मार्‍यो असुर, घरणी देखे ओटतें॥ | 


हे सूकर भगवान्‌! चरण तब शीश नवावें । 
यज्ञ रूप हैं आपु शास्र अरु वेद बतावें ॥ 
स्त्रामिन्‌ | सूकर रूप घरयों च्यों भेद बताओ | 
ऊँच नीच नहिं जीव यही का मर्म जताग्रो | 
जिनि पृथिवी उद्धार करि, मुदित करे सत्र देवगन | 
तिनि बराह भगवानको, जय बोलो सब्र संतजन ॥ 


पूर 

सूकर, हरि हरू कपिल, दत्त सनकादि तपस्वी । 
नरनारायन, ऋषभ, बिष्णु श्रव परम यशस्वी ॥ 
हयग्रीव, पृथु, कच्छ, मत्स्य, वामन, धन्वन्तरि । 
परशुराम, श्रीराम, हंस मनु बनि प्रकटे इरि ॥ 
श्रीबलदाऊ, ब्यासजी, बुद्ध, कल्कि आनन्दमय । 
सब अवतारनिके परम, अवतारी यशुनतितनय ॥ 


हैं अपार परपुरुष पार नर कैसे पावें । 
का लै पूजा करें कौन-सी वस्तु चढावे ॥ 
श्रीपति सत्रके ईश कोटि ब्रह्माएडनिनायक | 
मन बानीतें परें चरित कस गावे गायक ॥ 
सहसत्रदन श्रोशेषजी, सृष्टि आदिते अंत तक। 


he 


करें गान शुनगननिको, पार न पायो अत्र तलक ॥ 


मधुर मृत रघुनाथ साथ सोता सुकुमारी । 
अनुपम जोरी सुघर मनोहर अतिशय प्यारी ॥ 
कैसी हियहर चलनि उठनि चितवनि बर बोलनि । 
नंगे पगतें कठिन अत्रनिषे बन बन डोलनि ॥ 
मनुज सरिस क्रीड़ा करी, करुनाकर कीन्हें चरित । 
तिनिकुँ गावत सुनत अति, नर नारिनिको होइ हित || 


चञ्चल चपल चटोर चोर वे अति ही खोटे । 
बरबस खेचे .चीर लगें देखनमें छोटे ॥ 
बाहर भीतर श्याम नयन तिरे अनियारे । 
तीखे बिषतें बुझे बान सम तोऊ प्यारे ॥ 
मनमन्द्रिमहै माना, माखनक्रे हित मचलि जा। 
झरे, लड़ेते नन्दकं, आ जा, मोडू पिचलि जा ॥ 

कल्कि बुद्ध बनि ब्यास करहिं जगकारज नटवर | 
माया अपरम्पार बरिल्न्षण अतिही दुस्तर | 
ब्रह्म, रुद्र अरु देव देत्यहू पार न पावे । 
वेद मेद बिनु लखं नेति कहिकें समुभावें | 

तोक श्वपच, किरात, शठ, पशु पक्षीहू तरि गये । 
जो सब्र तजि श्रद्धा सहित, चरन शरन हरिकी भये ॥ 
सोरठा--हरि अवतार चरित्र, जिही भागवत तत्त्व है । 
है अति परम पवित्र, विधि नारद सन कहत पुनि ।। 
छुप्पय- बोले ब्रह्मा--जत्स | बजाग्रो बीना बस्तर | 
भनों भागवत तत्त्व सुनत भवपार होयँ नर ॥ 
करम बन्धके हेतु किन्तु हरिचरित ललित ग्रति । 
कइत सत्रनिको होय राधिक्रापति चरननि रति ॥ 
सब संसारी सुख लहै, जग बिषयनितें मन हटै। 
मुक्त मुमुक्ष बद्ध सब, सेवे भवत्रन्धन कटे || 
कहें परीच्चित--“गुरो ! आपु बिस्तार बतावें | 
जाके नारद कह्यो ताहि अब मोहिं रुनावें॥ 
बरघा बीते शरद स्वच्छ करि देवे जल्कूँ। 
त्यों इरि लौल्ला, नाम हियेके मेटे मल ॥ 
पीवत पानी पन्थको, निज पुर पहुँचे पान्थ ज्यों । 
हरषित होवे हृदय हरि--भक्त परसि पद्‌ शान्त त्यों ॥ 
ब्रझन्‌ | यह संसार भूमि आकाश नदी नद | 
बन, परनत, ग्रह दिशा, स्वरग, पाताल, कमल हृद || 
इन सबकी उतपत्ति, प्रलय रचा बतलावें । 
घरम काम अरु अरथ मोक्षको मार्ग दिखाबें ॥ 
बरन धरम आश्रम नियम, भगवत चरित सुनाइकें | 
शंका नाथ मिराइदें, शरनागत अपनाइके ॥ 
इति ्रीभागवतचरितके प्रथमाहमें संक्षिप्त अवतारचरित 
नामक बारहवॉ अध्याय समाप्त । 

हे प्रसन्न शुक कहेँ- भूप ! सुनु सुखके मगकू । 
माया ब्रह्म प्रकाश पाइ दरसावे जगकू ॥ 
सोचें ब्रह्मा--सृष्टि करू कस, नभधुनि आई। 
तपही सत्रको सार, करो तप भ्रम मिटि जाई ॥ 
दिब्य सहसत्र॒त्सर परम, तप कीन्हों जिधि उप्र अति । 
परमधाम बैकुंठमहँ, लखे मुदित मन रमापति॥ 


परम दिव्य त्रैकुंठ कान्ति ऐश्‍वर्य अभित जह । 
सुखासीन परिवार पारषद सह श्रीहरि तहे ॥ 
नारायनकू निरखि नीर नयननिमें छायो । 
पकरि बाँ भगवान्‌ पुत्रकू ढिंग बैठायो ॥ 
वेद्गरभते विष्णु बर, बोले बचन सुधासने। 
बत्स | बताश्रो चात सब, सृष्टि समय च्यों अनमने ॥ 


बोज्ञे ब्रझा-त्रिमो | जीव जग तत्व बतावे। 
दिब्य भागवत घरम सार संक्षिप्त सुनावें॥ 
ईसि हरि बोले--मोइ झपा ही ते. सब्र पावे । 
आदि अन्त में रहूँ, नेति कहि निगम जनावें ॥ 
बिना भये दीखै गुही, माया मेरो मानियो । 
अन्वय अरु ब्यतिरेकतें, सदा मोह पहिचा.नयो॥ 


५५ 

' वेद्गम | सुनु सबहिं शास्त्रको सार सुनाऊँ । 
हूँ ब्यापक सर्वत्र सर्वदा नहीं लखाऊँ ॥ 
जाहि जानि जग रचो मोह होवे नहिं कबहुँ । 
देकें सद्‌ उपदेश भये अन्तरहित हरिहूँ ॥ 

बीणाबादक देवऋषि, सुनी पितातें भागवति | 
तिनि उपदेशे मम जनक, तोहिं सुनाऊँ सो नृपति ।। 
जामें सर्ग, रिस, स्थान, पोषण, ऊती सत्र | 
मन्वन्तर, ईशानुकथा, सुनु लक्षण नप | रबर ॥ 
है निरोध पुनि मुक्ति दशम आश्रय बतलावें | 
दशम तत्वकी सिद्धि हेतु नौक कहलावें || 
भुतितें अर बहु भ्रर्थतें, साकछात कोई कहे | 


जापे हरि किरपा करें, भक्ति श्रहैतुकि ते लहे | 


आश्रय सबके वही अखिलपति अलख अगोचर | 
रचनाकू बिधि बनें भरनकूँ हों विश्वम्भर || 
सृष्टि समेट साह तबहिं हरि शिव कहलावें । 
यों वे ब्यापक ब्रह्म ब्रिबिध विधि रूप बनावे ।। 


` भौतिक दैविक ्रातमिक, तोनिहुकू नियमन करें | 


बालकवत्‌ क्रीडा करें, रचें ताहि पोसें हरे ॥ 
करयो सृष्टि संकल्प रच्यो जज्ञ बसे उद्रमहँ | 
इन्द्रिय, मन,तनु-शक्ति रची पुनि प्राण उदित तह ॥ 
भूख प्यास जब लगी कण गोलक सब निकसे । 
अन्तःकरण, प्रकाश, अहं, मन, चित, घी बिकसे || 

कर्ता मोक्ता हरि नहीं, सदा रहैं निरलेप हैं । 

घरे रूप तोऊ बित्रिध, उदासीन रचिके रहैं ॥ 


प्रभु बिराटते अओज और सह बल प्रकरे सब | 
युनि उपजे ये सबहिं बिषय इन्द्रिय देवहु तज ॥ 

तालुमाहि नभ देव रसन इन्द्रिय रस चाखे | 
सुखमहँ बाचा, अग्निदेव बाणी बहु माखै ॥ 
प्राण, चल्नु, श्रोत्रहु, त्वचा, गन्ध, रूप, शब्दहु, परस । 
बायु सूय्य दिग प्राण सब, क्रमशः देव भये हरष ॥ 
भये हस्त जिनि काज ग्रहण सुरपति देवहु तहँ । 
चलिवेङूं द्वै चरण, विषय गति, विष्णु देव जहँ ॥ 
विषय कामना हेतु उपस्थ प्रजापति जामे | 
पायु गुदा मल त्याग देव मित्रहु हैं ताम ॥ 
तनु तजि जावै अन्यमहँ नामि अपानहु मृत्यु भय | 
कुच्चि आंत नस नदी-पति, देव तुष्टि पुष्टी विषय ॥ 
निराकार निरलेप निराश्रय नित्य निरंजन । 
माया आश्रय करत होहि साकार सगुन तन ॥ 
उद्भिज अंडज और जरायुज होवें स्वेदज । 
स्थाबर जंगम रूप जीव बनि प्रविशं इरि अज ॥ 
कर्मं रहित कर्ता बनहि; नाम रूप धारन करहिं । 
स्वये बाच्य बाचक नुपति ! घरि तनु धरणी दुख इरि ॥ 
उल्ला०--विष्णुरात सम्बाद शुक, सुनि शोनक बोले बचन । 
हृदय हरष गदगद गिरा, कृष्ण चरनमहँ फॅस्योमन ॥ 
छुप्पय--अजी सूतजी ! याद यात इक आई अबई | 
गये ब्रिदुरजी तीर्थ भ्रमण हित तजिक सबई ॥ 
मुनि मैत्रेय समीप ज्ञान पायौ कहे उननें। 
का का कीन्हें प्रश्‍न दयो उत्तर का तिननें ॥ 
संत समागममह सदा, कथा कृष्णकी होहि नित | 
सूत | सुनाओ सरस सब, शुभ सम्बाद प्रसन्न चित ॥ 
इति श्रीभागवत चरितके प्रथमाहमें सुष्टिउत्पत्ति नामक 
तेरहवाँ अध्याय समाप्त । 
(मासिक पारायण तृतीय दिवसविश्वाम) 

सूत सुने सुनि-बेंत नेन मरि आये उनके । 
बोले गद्गद्‌ गिरा प्रश्‍न सुनिकें निज मनके ॥ 
शोनकजो ! सर्वज्ञ आपु सत्र जानें बूम | 
कहाँ करे कस प्रश्‍न आपुकू ततछिन सूर्म ॥ 
श्रजी यही तो नृपतिने, करयो प्रश्‍न शुकदेवतें । 
हुकारी तो कहूँ, बित्रश देव| निज रेवतें ॥ 


श्रीशुक बोले--भूप | ब्रिदुरने ये ही बातें । 
मेत्रे मुनितें सुनी कहूँ तिनहींकूँ तातें ॥ 
राजा पूछे प्रभो ! बिदुरजीकी मुनिवरतें | 
मेंट भरे कब कहाँ! गये जब्र बनकूँ घरतें || 
श्रीशुक बोलेका कहूँ ! बिदुरभवन मुनि-मनइरन । 
तिहि तजि तीरथकू गये, जह निवसे राधारमन॥ 


राजन्‌ ! बनिकें दूत देवकीनन्दन आये । 
कौरव करि सत्कार राजमहत्लनिमहँ लाये ॥ 
नाना व्यंजन घरे न तिनिकी ओर निहारे । 
करिकं शिष्टाचार बिदुरके भवन सिधारे ॥ 
पतिनी पगली प्रेमको, छिलका हरिहिं जिमा रहीं । 
बिदुर मिंगी केला दई, खाय कही वो रस नहीं ॥ . 


पट, 

ता घरमहँ बसि बिदुर बन्धुकूँ सम्मति देवे । 
बिदुरनीति बिख्यात जाहि सज्जन सब्र सेवे ॥ 
पूछी जब्र धृतराष्ट्र सत्य सम्मति यह दीन्हीं । 
राजन्‌ ! घोर अनोति बन्धु पुत्रनि सँग कोन्ही ॥ 
भ्राता ! भूलो गई जो, आगेकी सोचो सई। 
घर्मराजके राजकू, देहु गई सो तो गई ॥ 
निनके सिरपै श्याम तिनिहि फिर कौन त्रँदेसो । 
निश्चय ताकी बिजय जासु रथ हाँक केशो ॥ 
घर्मनीतितँ डरो राज्य यह संग न जावे । 
पाप-पुण्य ही जाये ब्रिपुल घन काम न आवे ॥ 
आये मुट्ठी बाँधिके, हाथ पसारे जायँगे। 
पुण्य करे सुख पागे, पाप करें पछितागँगे | 


उल्ला-निदुर वचन धृतराष्ट्र सनि, बोले-मैया | सुत सगे । 
त्यागूँ कैसे १? बिदुर तभ, मर्म बचन कहिबे लगे ॥ 
छुप्पय- राजन्‌ | निकसै मेल देइतें कोइ न राखे । 
डोंगर तनमहेँ होय तनय कोई नहिं माखै॥ 
बिष्ठा बहु मल मूत्र देह ही तें नित होवें। 
तनतं होवें पृथक्‌ परसिके सत्र तन घोवे ॥ 
स्वयं तरं तरं कुलहिं, ते सत्पुत्र कहांवते। 
नहि तो मलके कीट सम, ऋषि सुनि तिनहि बतावते ॥ 
यह दुर्योधन दुष्ट इष्टकू नहि पहिचान । 
मधुसूदनकू मूख मन्दमति मानुष मानें ॥ 
कपटी कुटिल कुजुद्धि क्रुर कलिकी यह मूरति । 
तैसे ई सब सचिव शकुनि दुस्सासन खलप्रति॥ 
राजन्‌ ! चाहो कुशलता, कुलकी यह कारज करो । 
कृष्णापंण जाकूँ करो, स्र जगको संकट इरो ॥ 

सुनत बिदुरके बचन दुष्ट दुरयोधन अघमति । 
भौंह चढी म्हो लाल अधर फरके कोप्यो अति ॥ 
तिरस्कार करि कहै--क्रूर कोनें . बुलवायो । 
काहे . दासीपुत्र राजपरिषदमह आयो || 
कान पकरिकें कुटिलबूँ, करि कारो म्हा मूडि सिर । 
देहु निकासो देशतें, लौटे नहिं यह अधम फिर ॥ 


भौचकक्रेसे भये बन्धुक बिदुर निहारे । 
करै नीचता नीच न ताकू तनिक विचारे ॥ 
किन्तु अन्धकँ मौन निरखिकें अति घबराये । 
सोचें-अब तो अन्त दिवस इन सबके आये ॥ 
बोले-शैया ! स्वयंही, तेरे घरतें जाउँगो। 
ग्न कत्र हूँ जा भवनमहँ, म्हों तोकूँ न दिखाउँगो || 


परम भागवत विदुर भये बाहर जब पुरते । 
मानों सद्गुण पुण्य सबहिं निकसे वा घरते॥ 
करिबेकूँ व्योपार बनिक धन लैके धावें। 
त्यों लीये सँग पुण्य, बृद्धि हित तीरथ जावें || 
सभाद्वारपै धनुष घरि, नंगे पाँइनि चलि दिये । 
शत्रु मित्र सम्बन्ध तजि, त्यक्तदंड मानों भये॥ 


इति श्रीसागवत चरितके प्रथमाहमें बिदुर हस्तिनापुर त्याग नामक 
चोदहवाँ अध्याय समाप्त । 

दोहा--सूत कहें-मुनि ! बिदुर तब, सबईतें मुख मोरि । 
तीरथ करिवे चलि दये, हथिनापुरकू छोरि ॥ 
छुप्पय--बन उपत्रन वर पुण्य सरोवर सरिता सुन्दर | 
चिह्णित देखे शंख चक्रते मनहर. मन्द्र ॥ 
कहूँ कृष्ण घरि बिष्णु रूप श्रीरंग बिराजे । 
विश्वनाथ श्रीशम्भु बिबिध रूपनिमह राजे ॥ 
सब तीरथक्री सार जो, आये ता ब्रज-भूमिमइ । 
नीलबाल क्रीड़ा करी, माखन खायो चोरि जह ॥ 


देखी रसमय भूमि बिदुर हियमहँँ हरषाये। 
कुष्ण बिरहमें विकल तहाँ श्रीउद्धब आये ॥ 
पथ भ्रम वश ज्यों भूलि मिले परकीया उपपति | 
गंगा यमुना सरिस मिले. मन मोद. भयो अति ।। 
` उद्धवतें बोले बिदुर, कुशल कृष्ण कुलकी कहो । 
कुष्ण जिना कस भ्रमत हो, संग सदा तुम तो रहो॥ 
घन्य भाग हैं आजु भक्त उद्धव जी भेंटे। 
दर्शन दैकें देव ! दुरित दुख संब ई मेंटे॥ 
भयो तिरस्कृत फिरू न मनमहँ हष शोक है । 
बिषय भोगमहँँ पस्यो बहिमुख अज्ञ लोक है ॥ 
यह इरिकी माया प्रबल, रचे खेल ठगिनी नये । 
जाते ते जगमह बचे, जे हरि शरणागत भये ॥ 


६१ 

सखे | कहो अन कुशल कुशलके कारण जे हैं | 

शरणागत प्रतिपाल अत्रनिकें त्राता ते हैं॥ 

संकर्षण बलरामदेवकी कुशल सुनाओ | 

हैं सुखतें बसुदेव सबनिकी बात बताओ | 
उद्धवजी | प्रद्युम्न अनु-रुद्धादकि जे स्वजन हैं। 
ते यदुबंशी कुशल हैं, जे सब इरिकी शरन हैं॥ 


पांडव प्रभुके भक्त सबनिकी कुशल सुनाओ | 
अंघ-न्धु धृतराष्ट्र करें का सत्र समुझाओ ॥ 
करिके दशन यादि आपुके आये सबई । 
इस्मृति पटपै खिचे चित्र जीवितसे अबई ॥ 
अथवा छोड़ो सबनिकूँ, चर्चा इरि ही को करौ। 
तृषित हृदयकी शान्ति हित, कर्णंनि हरि गुनतें भरै ॥ 


सुनि उद्धव हरनाम देइकी सुधि बिसराई । | 
नाम धामते रूप यादि लीला हे ग्राई ॥ | 
गद्गद्‌ बानी भई रूप सागरमहँ न्हाये। | 
रोमाञ्चित रपु भयो, अश्र नयननिमहँ आये || 

भूले या संसारङूँ, नयन मूँदि तन्मय भये। 

नित्य धाम बृन्दाबिपिन, ध्यान धरत मनतें गये ॥ 


उद्धव देखे बिकल बिदुर पहिले घबराये | 
प्रम दशा पहिचानि कानमहँ नाम सुनाये | 
देखी दशवीं दशा बहुत मनमहँ हरषावें | 
जानि कृतारथ कृष्ण कृष्ण कहि चेत करावें ॥ ; 
मङ्गलमय मधुमय मधुर, मनमोइनके नाम सनि | : 
शनेः शनेः सम्हले सखा, परत श्रवनमह मधुर धुनि ॥ 1 

बोले उद्धव सम्हरि धरी सिर रज व्रज-थलकी | 
बन्धु त्रिदुर | अत्र कहूँ कुशल केसे यदुकुल ही ॥ 
भाग्यहीन यह लोक अधिक यदुवंशी तामे । 
पहिचाने प्रभु नहीं भये परगट कुल जामें ॥ 
अजी, कुशल अत्र का कहें, यादवेन्द्रके सँग गई । 
समृधिशालिनी श्रीसहित, द्वारावति बिधवा मई ॥ 


.हाय | कहाँ वो परम सुखद्‌ श्रीहरि की झाँकी । 
मन्द्‌ मन्द मुसकान चित्तहर चितवन बाँकी |। 
आँखिनिक वा छुटापानको चसको लाग्यो | 
भये न जौलों तुस, हमें इरि तौलों त्यागो ॥ 
उठवनि चितर्वाने कर परसि,हँसनि अंक मरि-भरि मिंलनि । 
चेष्टा ये सत्र श्यामक्री, परम मधुर बोलनि चलनि॥। 


कारे-कारे कुटिल केश मलि तेल सम्हारें | 
गोरोचनको तिलक मोर मुकुटादिक धारे ॥ 
कंकन कुंडल हार करघनी अंगद नूपुर । 
शामित होवें स्वयं पाइ तनु सुन्दर मनहर ॥ 
निरखहि निज प्रतिविम्बकूँ, अपन पपनपौ भूलिके । 
मुख मलूक मनइर स्वयं, चकित होहि छुबि देखिकै ॥ 


देश देशक्ते भूप यज्ञवर राजसूयमह। 
निरखि मुग्ध सत्र भये नन्द्‌ नन्दनक्री छुबितहँ ।। 
घन-चातक, जल मीन शलभ-पावक उपमा सत्र | 
फीकी सरी भई एकटक लखें रूप जब ।। 
रचना विषयक चातुरी, बिधिकी सब पूरी भई । 
सब्र थलकी सुषमा सकल, झष्ण-मूतिमह घरि दई ॥ 

जिनकी मधुमय हँसनि ह्ृदयमहँ मिश्री घोरति । 
जिहि चितवहिँ चितचोर भट्ट पगली ह्वे डोलति ॥ 
मुरी अधरनि घरें बजावहिं स्वरत गावहिं | 
छोड़ि-छोड़ि णहकाज त्रित्रस ब्रज-बाला धावहिं || 
लखि मोहनकी मधुरी, चुप्प होहि नहि कछु कहति । 
आखि मोचि थिरचित्त करि, ग्रामीरिनि योगिनि बनाते ।! 


केशपाश ई पाश पास आवं फलि जावें । 
भोंह कमान समान नाइ लखि डोरि चढ़ावं ॥ 
चितवन तिरछो तोर लगे घायल करि जावे । 
नहिं जीवें नहिं मरे अधमरी है बिललावें।। 
त्र गोदीमहँ सिर धरयो, भक्त भुक्तभोगी बिदुर । 
अजी, अबतलक जाँवमें, चिन्ह परम शुम है मधुरं ॥ 


बिदुर | अजन्मा दोहि जन्म लीयो मनमोहन । 
करुनाबश बनि तनय करहिं गैयनिको दोहन ।। 
मथुगमहँ लै जन्म भागि गोकुलमहँ आये । 
चोरीक्रे अपराध दामते श्याम बंधाये ॥ 
अज्ञ अविनाशो गुन रहित, वेद जाहिं अच्युत कहहिं ।' 
डर डरपै जातें सतत, सो डरिकं ब्रजमहँँ रहहिं॥ 


व्यापक प्रकरै बह काष्ठमहँ मंथन करिके । 
जलते हिम हे जाय उछारो करपै घरिक || 
इल्नु अमल रस जमें मधुर.. मिश्री हे जावे । 
माखन पथमहेँ व्याप्त मथेतें सो बिलगावै ॥ 
सुखद्‌ मनोहर मधुर रस, घनीभूत नर तनु भयो। 
नेत्रनिकै ललचायके, अन्तरहित अब है गयो ॥ 

जैसी पूजा करे देव तैसो फल्न देवें । 
वेसो वेतन मिलहि भूपकूँ जिहि त्रिधि सेवें ॥ 
किन्तु कृष्णकी बानि स्रनितें परम निराली । 
भाव कुमावहु आइ द्वारतें जाय न खाली ॥ 
बालघातिनी पूतना, रक्तपान राक्षत्ति करहि। 
दई दयात्रश मातुगति, तिहि निनु को भवदुख हरहि ॥ 


नाम जाति कुल कर्म भाव सम्बन्ध न पेखें । 
कहहु जीव अल्पज्ञ अलखकू केसे देखें ॥ 
कैसे हूँ आ जाय ताहि भोहरि अगनावें। 
दुजेनता दुख मेंटि परम निज घाम पठावें ॥ 
पापी, दवेषो, गुनरहित, नित निन्दे नित अघ करें । 
तामस, क्रूर, पिशाच खल, देखि मरें तेहू तर ॥ 


श्रोडन्दाबन परम रम्य कालिन्दी कुंजनि। 
नित बसंत जहे बसै मधुर स्वर मधुकर गुंजनि | 
गावें रोवे हसे तहाँ नर नाट्य दिखावें। 
स्वरमय बेनु बजाय ग्वाल सँग गाय चरावें॥ 
मामाजी सौगातमहँँ, भेजे भीषन असुर गन। 


खेले तिनितें बालवत, मारि दई चरननि शरन ॥ 


नाथ्यो कालिय नाग नीर--हृद निर्मल कोन्हों । ` 
इन्द्र्यागको भाग राज गिरवरकूँ दीन्हों ॥ 
कर्यो कोप सुरराज प्रलयको जल बरसायौ । 
ब्रजबासिनि करि अभय शैल कर कमल उठायौ ॥ 
गाल बाल गोपी गक, सब्र जलतं निर्भय भये । 


रस बरसायौ रासमहँँ, इरि श्रन्तरहित हे गये॥ 


प्‌ 

वृन्दाबनमहँ॑ प्रकट चरित अनुपम दरसाये | 
मथुराजीतें गये फेरि मधुरामहई आये॥ 
मामाको आतिथ्य ग्रहण करि हरषि पधारे । 
गज मुष्टिक चाणूर दुष्ट सत्र पकरि पछारे ॥ 
सत्र श्रमुरनिक्रे मुकुटमनि, कुलकलंक वा कंसकू । 
मारि घसीस्यो गलिनिमहँँ, अभय करयो यदुवंशकू || 


ब्रिहुर ! ऊपात्रश कुष्ण करे क्रीड़ा जो जगमहे । 
जहँ जह सुमिरहि भक्त, दोयँ परकर प्रभु तहु तहँ || 
कहूँ पुत्र बनि प्रेम सहित पितु पगक्रे पूजे | 
कहूँ घारिकें ग्रस्र शस्त्र ले रनमहँ जूझें।। 
जाकी बानी वेद हैं, सर््राह शास्त्र उच्छ्वास 
जाहि पढ्न चरसार ते, सब उनिके परिहास 


ल 
ईँ ॥ 
मधुराहूँतं भगे डरे द्वारावति आये । 
करे न कोई ब्याह दाव अर पेच मिडाये ॥ 
करयो |राकछुस ब्याह छीनिकें कन्या लीन्हीं । 
रुक्मी क्रोधित भयो दुरदशा ताकी कीन्हीं | 
बाणासुर, शम्बर, द्विविद, दंतबक्न्न, बल्बल असुर | . 
मरवाये मारे कळू, हर्‌यो भार भू सुरेश्वर ॥ | 


हरि सोचें--भू भार न उतर्‌यो सवरो अबरई । 
यदुङुलको संहार होइ उत्तरैगो त्बई || 
बहूत बढ्यो यदुदंश अंश मेरे हैं सब ये | 
मदमाते है लड़ परस्पर नशिहें तब ये॥ 
प्रेम प्रदशित करयो बहु, पुनि मरवाये बन्धु सब । 
भार उतारयो अवनिको, गवने हरि गोलोक तब ॥। 

०. 


जाते जज जे श्याम करावें जह जो जैसे | 

सो तत्र तुरतहि तहाँ करै प्रेरित हवै तैसे । 

यदुकुलको संहार करन चितमहँ जत्र आयो । 

त्रदे तपतं पूत मुनिनितें शाप दिवायों ॥ 
ज्यों बाजीगर बानरहिँ, नाच नचावे जत्र जसहिं । 
त्यों इ ईश अब्रीन हे, जोव नचे यह स्ववश नहिं! | 


द्वारावतिमह कृष्ण दरश हित मुनिगन आये । 
कर॒यो हास परिहास कुमारनि बहुत खिजाये ॥ 
कुरित तपोधन मये शाप कुलभरिकू दीन्हों । 
सुन्यो श्याम जत्र शाप समर्थन हुँतिके कीन्हों || 
सत्र मिलि गये प्रभासमहँ, मयौ परस्पर युद्ध अति | 
बंश अझि-कलिते जरे, इरिग्रेरित अस भई मति ॥ 


मोते हरिने कही--जाहु बद्रीबन ऊधो । 
किन्तु दैवगति समुझि चल्यो इरि पीछे सूघो ॥ 
यरुकुलको संहार करयो हरि पीपर तरुतर | 
बैठे, हों ढिंग गयो ब्रिहँसि बोले भीयदुबर ॥ 
भले मिले उद्धव सखे | आये तुम हो ब्रिमल्लमति ।' 


कहूँ भागवत सरस अति, सुनें पढे होवे सुगति ।। ' 


भूखेङ्गे ज्यों खीरि पिपासितक ज्यों पानी । 
त्यों अतिशय प्रिय लगी मधुर भ्रीहरिकी बानो ॥ 
बिनय करी- हे प्रभो | भक्तिको तत्व बतावे । 
शुद्ध भागवत ज्ञान दान करि दुःख मिटावे ॥ 
कमलनयन बिनती सुनी, परमतत्व मोतें कह्यो । 
आयसु सिर घरि बन्दि पग, बदरीबनकू चलि दयो ॥ 

सूघो आयौ यहाँ आपुने दरशन दीन्हों। 

. शोक मोह संताप आपुने सत्र इरि लीन्हों । 
बिदुर कहेँ- हे सखे ! कृपा हमहुँपै कीजे | 
हरित पायो ज्ञान ताहि हमहूँके दीजे ॥ 

उद्धव बोले--बिदुरजी ! बड़भागी हैं आपुं अति । 

जिनके हरि सुमिरन करें, ग्रन्त समयमहँ अखिलपति-॥ 


सुनि मैत्रेय समीप कही हरिने यह बानी | . 
मोर भक्त है बिदुर परमप्रिय अतिशय ज्ञानी ॥ 
तिनिकू मेरो ज्ञान अवसि मुनित्रर ! उपदेसें । 
जिनकूँ सुमिरे श्याम सराहें तिनके कैसें ॥ 
ग्रापु पघारें गङ्ग तट, हों तदरीत्रन जाइके। 
हरि आराधन करों तहँ, कंद मूल फल खाइकें ॥ 
कीन्हीं इरिने सुरति दीनकी अन्त समयमहे । 
बिदुर भये अति विकल गिरे मूछित ह्वेकें तहँ ॥ 
करिकं दणड प्रणाम चले उद्धव चदरीत्रन | 
त्रिदुर भये यों दुखित कुपनको ज्यों खोयो धन || 
कृष्ण-कथा सभरी सुनी, संसकार पिछुले जगे। 
सुमिरि सुमिरि लीला ललित, ढा मारि रोवन लगे ॥ 
बिदुर संग नहिं गये चेतना उद्धव सँगई | 
गई, चेतना शून्य भये ब्याङुल वे तबई ॥ 
धर॒यो घीर पुनि उठे शत्य सव देइ दिखाई । 
पुनि कृपालुकी कृपा यादि तबई हे आई ॥ 
मुनि मैत्रेय समीप वे, तुरत तहाँते 'चलि दये । 
सुरसरिन्तरकी बाट गहि, हरिद्वार पहुँचत भये ॥ 


` इत्ति श्रीभागवतचरितके प्रथमाहमें बिदुर उद्धव सम्बाद नामक 
पन्द्रहबो अध्याय समाप्त 

. पिता गोदतें जहाँ अवनिपै आई गङ्ञा। 
हर-हर गायन करति तालदें तरल तरंगा ।। . 
वुशावत अति बिमल . द्वार-गंगा मायापुर | 
सत खोतते बहे देवसरि अति उमगै उर ॥ 

भास करे तह भक्तवर, मुनि मैत्रेय कृपायतन | 

भये बिदुर संतुष्ट अति, सुठि स्वभाव लखि मुदित मन.॥। 


देखे मुनि आसीन प्रेममहँ तन्मय बिहल | 
परम शान्त गम्भीर निरामय निरमल निश्चल ॥ 
करिके दरशन शोक मोह सब्र भय भ्रम मागे | 
जाइ दंड वत परे अवनिपै मुनिके आगे || 
| करत दंडवत बिदुरकूँ, लखि मुनिवर ठाढ़े भये | 
बरबस तुरत उठाइक, निज हियमें चिपरा लये।। 


विधिवत करि आतिथ्य कुशल पूछी सबको मुनि । 
कछु करिके बिश्राम चलाई बात बिदुर पुनि ॥ 
हसि बोले मुनि--बिदुर ! यादि हरि तुमरी कीन्हीं | 
करूं तुम्हें उपदेश मोइ यह आयसु दीन्हीं ॥ 
पूछा जो शंका तुमहिं, सव संशय अजही हरहू । 
जो उपदेस्यो मोहि हरि, समाधान ताते करहुँ ॥ 


तत्र बोले श्रीबिदुर--बिमो | इक बात बतावें । a 
काहे ये सब जीव करम करि दुख ही पावें ॥ | 
६६ ? 

दुख निवृत्ति सुख हेतु करदिं शुभ अशुभ करम नर | 
किन्तु न दोऊ होमेँ क्लेश ही पाहिं निरन्तर ।। 
नर सुरतरु तर ज्यों सुदित, संत द्रश त्यो सुख लहे । 
साघहिं पर-कारज सतत, संत देह्‌ धरि दुख सह ॥ 
विमो | विशुद्ध चरित्र श्यामके मोइ सुनावे । 
पारवे शाश्वत शान्ति सुगम-सी गैल बतारे ॥ 
धर्म काम अरु अर्थ पिता सन सब सुनि जाने | 
तृप्ति न तिनितें भई ज्रुद्र कैतवयुत माने | 
कृष्ण कथाकी लगन ई, मिषय विरक्त चनावती । 
मनम मोद बढ़ावती, सरे दुःख मिरावती ॥ 


नित झारू जहैँ लगे न कूरो करकट दोवे । 
त्या. मनके सब्र मैल कथा-जल तिनिकूँ धावे || 
सुनिकें सिंह दहाइ शशक गीदड़ भि जावें । 
कामादिक सत्र भगे कथातें दिय हरि आवें ॥ 
शोचनीय ते पुरुष अति, हरि चरचातें जे मिसुख । 
कथा-श्रवन कीर्तन ब्रिना, जीव लहहिं नहिं शान्ति सुख ।। 
सुनी बिदुरकी वात बहुत मुनि हियमहे हरषे | 
रोमांचित तनु भयो नयन बरषा सम बरे || 
बिदुर घन्य तुम धन्य धरम हो नर तनुघारी | 
पावन कुरुकुल करयो व्याससुत हढ्ब्रतधारी ॥ 
पर उपकार विचारि हिय, प्रश्‍न कर॒यो पावन परम | 
ज्यों इरि सिखयो त्यों कहुँ, पःमधरमको सुनु मरम ॥ 
खोजें जे सुख भिषय ्रासनामहँँ ते जड़--मति । 
जगके चंचल बिषय भोगतं रोग बढहि अति | 
सुआ सेमरि. सेइ अंतमहँ सो पछितावै | 
रोपे बृ अबूर आम फल कैसे खावे ॥ 

दुःख नाश सुख जे चहहिं, त्रिभवत ब्रिषयनिकू तजहि । 
है अनन्य अखिलेशकूँ, सर्वभावते नित भजहि ॥ 
नटनागर की नाट्य भूमि जा जगकू जानां। 
जहाँ दृष्टि मन जाहि ताहि सत्र माया मानों ॥ 
लीलातें गुण कर्म गहें पुनि बिहरें तामें । 
लीला ललित ललाम करहिं बहु तनु घरि जाम || 
वालकवत्‌ क्रीड़ा करहि, हरष, शोक इच्छा रहित । 
कटहि तुरत बन्धन जगत, सुनहि चरित श्रद्धा सहित ॥। 
अन्तःकरण समेत बाह्य करणादिकि सवई । 
त्रिषयनितें उपराम होइ दुख क्िह तनह ॥ 
माया, मिथ्या-ज्ञान अविद्या--भ्रम भगि जावें | 
होवे ज्ञान यथार्थ प्रतिष्ठा निज पद पावें॥ 
-मायापति मैत्री करहु, माया चरा त्यागिक । 
-चत्रर-चबर दुलहिनि करे, पति लखि जावे भागिकें || 
कहें बिदुर- है प्रभो | सृष्टिको सार बतावें । 
नाना रूप बनाय ब्रिशवपति काहि लुभावे ॥ 
हँसि बोले मुनि-िदुर ! धन्य कुर्कुलके भूषन। 
कहूँ भागवत सुनत दूर होवे दुख दूषन ॥ 
संकरषन भगवानने, सनकादिक मुनि सन कही । 
'तिनितें सांझ्यायन सुनी, पूज्य पराशर पुनि लही ॥ 
मैंहँ चाहूँ किन्तु भागवत तत्व लहूँ कस | 
श्रद्वा संयम रहित जाइ गुरु निकट कहूँ कस ॥ 
सुनि पुञ्ञस्त्यनेऋही-चलो इम तुम्हें दिवाव । 
शक्ति-पुत्र मम मित्र प्रेमत तुम्हें सिखाव ॥ 
करी कृपा ुरुदेवने, गुल्म ज्ञान मोडू दयो। 
तात तुरत तिहि तुम गहौ, इरिहू ने जो पुन कह्यौ ॥ 

अच्छा, अब उत्पत्ति सृष्टिकी तुर्माइ सुनाऊें ।. 
ज्यों इरि माया संग रचे सब क्रम बतलाऊँ ।। 
नाभिकमलतें ब्रह्म भये जल ई जल पेखें।. 
ऊपर नीचे निर'ल जनक हरिकूँ नहिं देखें || 
बिफल मनोरथ जन भये, योग ध्यानमहँ लगि गये । 
योग-भाव माविंत हृदय, महँ दरशन हरिके भये || 
इस्तुत विधिने करी ईश हुँसि आयसु दोन्हीं | 
सृष्टि पूवत रचौ सुनत दश बिधि की कीन्हीं ॥ 
श्रत्रि, अंगिरा, पुलह, दक्ष, भयु, श्रीनारद सुनि । 
रचे वसिष्ठ मरीचि और क्रतु मुनि पुलस्त्य पुनि ॥ 
इनि मानस सब्र सुतनितें, बृद्धि सुष्टिकी नहिं मई । 
चिंतित चतुरानन भये, युक्ति विचारी पुनि नई । 
सृष्टि करनकू कहें जिनहितें ते खिसिझावें ।..: 
बेमनतें कछु करे, कछू बहु बात बनावे ॥ 
त्रिधि इरिको करि ध्यान देहतें नारि बनाई | 
आधेतें नर भये नारि लखि बुद्धि लुमाई ॥ 
हक्के बक्के सय भये, सृष्टि करन इच्छा भई । 
मृगनयनी मनहरमुखी, शतरूपा मनुके दई | 
बिधि सामग्री सुखद सुष्टिकी लखि हरषाये । 
उदासीन जे पूर्व निरखि तेऊ क्ललचाये || 
बोले ब्रह्मा--बत्स | ब्याह हम समको करि हैं | 
कुंजी अ तो मिली सृष्टि करि जगकुँ भरि हैं ।। 
नारद्‌ बोत्ते--पिताजी ! श्रीहरिके गुन गाउँगो । 
कारेसिरकोके नहीं, हों चक्करमहँ आउँगो॥ 
इति श्रीभागवतचरितके ग्रथमाइसें सुष्टिवणएन नामकः 
सोळहवाँ अध्याय समाप्त 
(मासिक पारायण चतुर्थ दिवस विश्राम) 

| सुन्दर ढुलहिन पाइ कहें मनु पितु सन बानी । 
| करहुं कहा अत्र काज रचहुँ कहँ निज रजघानी ॥. 
| विधि हसि बोले-श्रनघ | सृष्टिको चक्र चलाओ । 
पुत्र, पौत्र परपौत्र रचौ, बहु बंश बढ़ाओ ॥ 
पयमह प्रथिवी परी प्रभु, ताकूँ बाहर करहिं अत्र | 
चसहिं जोव मुख लह॒हिं सव, होदि मही उद्धार जब | 
सुनिके मनुके बचन ध्यान चतुरानन कीन्हों । 
पृथिवी तो पाताल गई यिधिने सत्र चीन्हों ॥ 
अति ही चिंतित भये करूं का अब्र हों भाई । 
सृष्टि चक्र तब चले करे जत्र श्याम सहाई ।। 
हम ::तो उनके यन्त्र हैं, वेही कारण काम हैं। 
श्रपनेतें होवै न कछु, करनहार घनश्याम हैं॥ 
| . भ्यान करत बिधि युगल नयन सरसिज सम बिकसे। 
| इरि शिशु सूकर वेष घरयो नासातें निकसे ॥ 
लघु ` अंगुष्ठ समान यज्ञ तनु वेद बखानें। 
केवल किरपा प्रास मनस्वो जिनिके मानें ॥ 
` अति श्रद्मुत तनु निरखिकें, बिधि बिस्मितवत्‌ ह्वै गये । - 
तब तक सूकर रूप हरि, हस्ती सम नभमहेँ भये |॥ 
तुरत:शिला सम बढे पर्मताकार भये पुनि । 
कान्ति तेज ऐश्वयं निरखि निर्वाक्‌ भये मुनि ॥ 
बिधि सोचे-ये यज्ञपुरुष मन मेरो मोहे । 
रूप अनूप बनाय अघर नभमद अति सोहे ॥ 
सूकर इरि पयमह घुसे, लाये प्रथिवी दाइ घरि । 
हिरण्या मार्‌यो असुर, घरी धरा जलके उपरि॥ 
७३ 

सुनी बिदुर हरि कथा सुखद संक्षिप्त सरस अ्रति । 
तृति न मनमहँ भई कथा कोतेनमहैँ इढ़मति ॥ 
बोले--मुनि | बाराह चरित का पूर्ण भयो हे । 
नहि सुनिकें सन्देह इमारो नाथ गयो है ॥ 
हिरण्या काको तनय, कहाँ भेंट हरिते भई। 
युद्ध मयो कस कहाँपे, कस पाताल मही गई ।। 


कृष्णुकथा रुचि होहि सकल जीवन है जई 

सुनें सुयश सब समय श्रवन सार्थक हैं तबई ॥ 

सोवें खावं करें पुत्र पैदा पशु पच्छी । 

नर तनु यही विशेष लगें हरि लीला अच्छी ॥ 
संत सरल चित-जगत्‌ जन, चरण गहत सब्र सुख लहहिं। 
यदपि भक्त नहि हों तदपि, कथा कृपा करिकें कहहिं ।। 


बोले मुनि मेत्रेय--जिदुर ! बिस्तार बताऊँ । 

जस बिधि सन इतिहास सुन्या तस तोहि सुनाऊँ ॥ 

इक दिन सन्ध्या समय दक्ष दुहिता दिति देवी । 

Sug ५७४ कप 

हक कामातुरा गई, जहँ पति हरिसेवी।। 
कजरारे नेंनानिते, घुँघट महँ तें चोट करि | 
चाहति पतिते रति तुरत, शाल त्यागि पटुका पकरि || 


साम दाम अरु भेद दंडतें सुनि समुझावहिं। 
असमयमहे यह काय निन्द्य पुनि पुनि बतलावहि || 
भीषण बेला कह्यो रुद्रको भय :दिखल्लायो । 
किन्तु काम बस भई धर्म मत मन नहिं भायो ॥ 
कामातुर नर नारि हे, सत्य, शील, संयम तजहिं । 
बिनय बिबेक विसारिकें, बिषय बासना ही भजहिं॥ 

हाथी वशमहँ करें सिंदकू पकरि पहारे | 
| परवत डारें तोरि सिन्युत॑ रतन निकार ॥ 
| जायें रसातल फोरि गगनमहँ अघर उड़ावर्हि | 
| त्रिष हालाइल तोक्ष्ण खाडि पुति ताहि पचावहिं | 
कब्रहुँ न पग पीछे पर्‌यो, सदा समर त्रिजयी भये । 
किन्तु कामके कुसुन सर, लगत तुरत ते गिरि गये ॥ 
अहंकार अत्रिवेक कामकू दुरत बुलावें । 
नर नारिनि संमोह मान मद खींचि गिरावें ॥ 
बिद्या, जप, तप, शास्त्र, मौन, ब्रत सबहिं भुलावें । 
रहें न ब्रिरति [बेक कुसुम सर दिय धसि जावें ॥ 
कृष्णुकथा कोर्तन सतत, होय काम आवे न वह | 
जिनको मन मन्मथ मध्यो, ते पुनि पावें शान्ति कह ॥ 
कश्यप दितिकू ऊच नीच सत्र विधि समुझायो | 
किन्तु कामत्रश भई धमं मत मन नहि भायो ॥ 
| होन र अति प्रत्रज्ञ प्रजापति मनमह मानो | 
बिधिको यही विधान अत्रश्यम्भावी जानी ॥ 
नारि. विरोध अनिष्ट अति, तासु व्यथा मुनिने हरी । 
करिकें गर्भाधान तब, दिति इच्छा पूरी करी॥ 
होत कामके शान्त भई दिति लज्जित भारी | 
चोली गद्गद्‌ गिरा छिमहु प्रभु चूक हमारी ॥ 
मुनिं बोले-तव पुत्र होहि गे पापी कामी | 
चली साहसी बड़े इनहि तिनि अन्तर्‍यामी ॥ 
किन्तु पौत्र हरि भक्त हे, यश जगमहु फेलायगो । 
वाके भक्ति प्रभावतें, कुल समस्त तरि जायगो ॥ 


_ इति श्रीभागवत चरित के प्रथमाहमें दिति गर्भ स्थापन नामक 
सत्रहवाँ अध्याय समाप्त 

सुने पुत्र अति क्रुर अधम सबकू संह्वारेँ । 
शंकित हे शत घरष रही गर्भहिं दिति घार ॥' 
उग्र तेजते भये हीन सूरज शशि जन्नई | 
ब्रलोककू गये देवता मिलिके सबई || 
इन्द्राद बोले--प्रमो ! ओज तेज सत्रफो गयो | 
दशहुँ दिशिनिमहँँ दयामय ! अन्धकार काको भयो ॥ 


आपु कालके काल जगत्पति श्रन्तरयामी | 
भूत-मविष्यत-यतमान सत्रईके स्वामी || 
हस्तामलक समान विषय सत्र विदित जगतके | 
करहिँ कर्म नित सोहि होये जो जगके हितके ।। 
` देव, देत्य, दानव, असुर, को प्रबिस्यो दिति उदरमहँ । 
तेजहीन सबई करे, व्यथित भये अत्र रइहिँ कहे । 


हँसिक ब्रह्मा कहें--विष्णु-पाषद ये आये | 
सनकादिक है कुपित्न शाप दै भूमि गिराये |। 
भोले विस्मित देव--विभो | सत्र वात बताओ | 
माया रहित कुमार दयो कस शाप सुनाश्ओो ॥ 
ब्रह्मा बोले--मम तनय, हरि लोलामहे नित निरत | 
हरि दरशनकू गये मिलि, विष्णु-ज्ञोक घूमत फिरत ।! 
७६ 

दिव्य घाम बैकुंठ बसें इरि शुद्ध सत्वमय । 
जहाँ न ईर्ष्या द्वेष दम्भ छुल कपट कष्ट भय |! 
नैःभ्रेयस वन जहाँ दिव्य पादप सुखकारी | 
सत्र ऋतु हें साकार रहें अतिशय प्रियक्रारी |! 
कमल कुमुदिनी सोहिं सर, लता माधवी मधुमई । 
मुप गुञ्चि गावें जहाँ, कृष्ण कथा नितई नई ॥ 


कमला तुलसो हिलीं मिलीं निज नाथ रिकावें | 
हृदय कंठमहँ लिपरि प्रेम परिरंभन पावे ॥ 
तजि लक्ष्मी चांचल्य गहें कर कमल घुमावें । 
मानो मनिमय भवन माहि मार्णनी लगावे ॥ 
कथा कीरतनतें विमुख, तिनको नर तनु ही ट्था | 
ते नहिं निरखें नाकपुर, इरिपुरकी पुनि का. कथा || 


श्रद्धा संयम सहित सुयश हरि सुनें सुनावें। 
प्रम पुञ्चक तनु होहि गिरें हॅसि रोवें गावें ॥ 
तुलसी पूजन करे भागवत भगवत मानें । 
परघन लोष्ठ समान मातु सम परतिय जानें॥ ° 
त्रिमुवनकी सम्पति मिञ, तऊ न जावै विषय मन । 
स्वॉस-स्वाँस पे इरि रटे, ते निरखें बैकु जन । 


चित्र विचित्र विमान विभूषित परम दिव्य बहँ । 
सनकादिक मुनि सुदित योग बलतें पहुँचे तहँ ॥ 
चित्त न चेचल भयो निरखि शोभा उपवन की । 
मनमह अतिई उग्र लालसा हरि दरशनकी ॥. 
महल मनोहर मनि जटित, श्रीह्ृरिके देखत भये । 
द्वारपालके बिनु कहें, नंग घड़ंगे घुसि गये॥ 

छै ज्योडिनिकूं लाँधि, सातवी पै पहुंचे सब्र 
दौवारिक द्रौ कुपित लखे कर वेत्र लिये तब |! 
ज्योई भीतर घुसे तुर्त तिननें ते टोके! 
मुनि बोले करि क्रोध- क्रुर ! कस इम सब रोके ॥ 
भू पै जनमो दैत्य हव, फिर ऐसो न करो करों । 
सुन्यो शाप पग परि कहें, होबें हरि बिसरे नहीं || 


दयासिन्धुने सुनी ब्रह्म मानससुत आये । 
अपमानित ह्वै शाप दयो सुनिकें घत्रराये ॥ 
नंगे चरननि चले चरनदासी हूँ त्यागी । 
` छत्र चँवर लै भ्त्य भगे कमला सँग लागीं || 
जिन चरननिकी चाइमहुँ, चारिहु चंचल चित भये | 
मुनि. ध्यावें हियमहँ जिन्हें, करि नंगे तिनकू गये ।। 


गरुड़ कन्ध कर घरें कोटि मनमथ मन मोहे । 

पद्मा पद्म घुमाय संग विद्युत्‌ सम साहे ॥ 

अस्त व्यस्त पग परे अनुग्रह हित अति आतुर । 

प्रेम खरोत बरहि चल्यो हियो करणात कातर || 
नयननिमहैँ संजीवनी, अंजन रंजन सो करत | 
सम्मुख निरखे मुनिनि हरि, शशि सम तम हियको इरत ॥ 


लखिके रूप अनूप मुनिनिके भव भय भागे । 
चरण कमलमहँ परे बिकल हे रोबन लागे ॥ 
चमा प्रार्थना करी कह्यो सब दोष हमारो। 
किन्तु कृपानिधि कहें--कियो अपराध तिहारो ॥ 
करयो मलिन जय विजय ने, मुनिगन | मेरो अमल यश | 
अज्ञ न जानें मर्म मम, पराधीन हौं भक्तवश ।। 

र मेरी बानी वेद ताहि जो तप करि धार | 

| अति चंचल जो चित्त योग करि ताकूं मारे || 

| पूजनीय ते विप्र तृप्ति करि तिन्हें जिमावें । 

| परम घाम वैकुंठ सुकृति ते निश्चय पावें ।। 
सुज उठाय करि शपथ हों, सत्य सत्य बानी कहहेँ । 
सबहिँ सहन तो करहुँ परि, बिप्र निरादर नहि सहँ ॥ 


सनकादिक पुनि कहे--प्रभो | हम दास तिहारे । 
दया दीन जन जानि करी नहिं दोष बिचारे ॥ 
आपु न ऐसो कहहिं बिप्रकू किर को मानें । 
जगमहें बिप्र न रहहि धमंकू फिर को जानें || 
| वेद घमके मूल हैं, बिप्र तिनहिं धारन करहिं। 
| हानि दोहि जत्र घमंकी, तब तनु घरि प्रभु भय इरहि ॥ 


काम अनुज बस भये शाप हम दयो भूतें । 
अहंकार अब नाथ | इमारो नस्यो मूलत ॥ 
हरि हसि बोले- नहीं विप्रवर | दुख मत मानो । 
शाप अनुग्रह माहि मदा मम इच्छा जानो ॥ 
तुष्टि भई हरि द्रसतें, बचन सुनत निरभय भये । 
चरण कमल सिर धूरि घरि, सनकादिक सुनि चालि दये ॥ 


इति श्रीभागवत चरितके प्रथमाहमें जय विजय शाप नामक 
अठारहवाँ अध्याय ससाप्त 


(पाक्षिक पाठ द्वितीय दिवस विश्राम) 

जो जगकी उत्पत्ति प्रलय पालनके स्वामी । 

अच्युत अखिल अनादि अखंडित अन्तरयामी | 

जिनकी माया कठिन पार पंडित नहि पावहिं। 

बेद दामपहँ बँधे जगतकूँ नाच नचावहिं ॥ 
जगकुँ जिनने रच्यो है, जो जाको पालन करहि । 
जीव करें फल होहि .का, श्रीहरि हो संकट हरहिं ।। 


नर तनुको फल जिद्दी विष्णु शरणागत होनों । 
विषय वासना माँहि . व्यर्थं जोवन नहि खोनों ॥ 
` स्वेच्छातें को रोग शोककूँ पुरुष बुलावे । 
बिनु प्रयत्न आ जाहिं सुक्ख त्यो ही आजाते ॥ 
कृपा प्रतीक्षा नित करहु, दुःख दयामय हरिङ्ग । 
मानि वचन बिधि चले सुर, प्रभु सब मंगल करिङ्ग ॥ 


दिति देवी इत डरी कराह नहि प्रसव सुतनिकू । | 
कश्यप आयसु दई निकारो अत्र देत्यनिकू || 
पति आज्ञा सिरं धारि यमज सुत जनमे दुरधर । 
स्वर्ग भूमि नम माहि भये उतपात भयंकर ॥ 
ब्रह्माजी पंडित बने, नामकरण तिनिको करयो । 
'हिरनकशिपु बड़ नाम घरि, हिप्ण्यात लघुको घरयो ॥ 
ट 

दिति देवीके पूत भूत सम पल पल बाढ़े | 
सिरतें छूयें स्वर्गं दोहि जत्र दोऊ ठाढे॥ 
संब डरिके भगि जाये दूरितें देत्यनि देखें । 
तेजडीन हे जायें जिनहि, स्वाभाविक पेखें॥ 
करहि उपद्रव नित नये, तीन लाक वशमहेँ करे । 
क्रु न कोई कछु कहें, दुत्रक्रे देव रहें डरे॥ 


हिरनकशिपुने जगत करयो बश बिभ्रिके बरतें । 
हिरण्या ले गदा निजयकू निकस्या घरते | 
स्वर्गलोकमहँ गयो भयो कोलाहल अतिशय | 
इत उत सुर सब भगे छिपे सजकू भारी भय ॥ 
सुरनि नपुंसक समुझि खल, देत्य हस्यो गरजन करी। 
घूमि घामिके चलि द्यो, देव ब्रिपति सिरते टरी ॥ 


स्वगेललोकतें निकसि दैत्य जलनिधि दिग आयो | 
युनि गर्जन गम्भीर समुक्ति ललकार रिसायो |। 
गदा बेगतें तरल तरङ्गनि तोरत फोरत | 
बरुणलोकमह गयो मत्त मद मूँछु मरोरत ॥ 
अद्भुत जान्यो जन्तु निहि, जलचर जीव मगे डरे । 
किन्तु रणजी असुर लखि, सिंहासनतें नहिं ररे ॥। 


पुचि करयो उपहास बिहँसि खल बचन उचारयो । 
लोकपाल डंडोत लड़ सिरपै जनु मार्यो ॥ 
बरुश देवने कही--असुरपति ! इत कित आये । 
कैसे किरपा करी कहो कस भूप रिसाये॥ 
को करिके अपकार तुब, रहे जगतमें कुशल बसि । 
बचन सरल मघुमय सुने, असुर अकड़ बोल्या जिहेसि || 
६ 

लोकपाल हैं आपुं ज़गतमहँ यश बहु छायो । 
शौर्यं वीर्य बल कीर्ति तुनी तुम्हरे ढिंग आयो ॥ 
दे. द्वे. होवें हाथ गदा मेरी सहि लीजै। 
गदायुद्ध वा इन्दयुद्धकी भिचा दीजै॥ ` 
बरुण हँसे बोले--अ्रसुर ! ते दिन तो श्रत्र लदि गये । 
लच्मीपति तोते लड़हदि, अब हम तो बूढ़े भये ॥ 


को लक्ष्मीपति कहाँ रहे कैसे वो पावे। 
किहिं विधि बो बल बीर समरमहँ सम्मुख आवे ।। 
असुर सुनत रिस भर्‌यो चल्यो श्रीहरिकू खोजत । 
सम्मुख नारद्‌ लखे सुघड़ बीना कर शोमित ॥ 
बर बीणाके सुरनिपै, गुन गावत गोविन्दके । 
मत्त मधुप मकरन्दके, श्रीहरि पद अरबिन्दके ॥ 


हिरण्याक्ष मुनि लखे मन्द हसि कीन्हों आदर । 
दैत्यराज कहुँ चले कहें नारद मुनि सादर ॥ 
नोल्यो--मुनि ! मम हाथ खुजावहिं युद्ध दिवाओ। 
कैसेहुँ मुनिनाथ ! विष्णुते मोहि मिलाश्ओरो ॥ 
मुनि: बोले-प्रातालमह, हरि वराइ बपु घारिके । 
बिचंरहिं नाशहिं गरबकू, असुर ! तोहि वे मारिके ॥ 


बिष्णु वीय बल्न सुनत चल्यो निज गदा घुमावत । 
श्रीबणाइ भू लिये लखे सम्मुख ही आवत ॥ 
चोल्यो--सूअरशर ! कहाँकू भाग्यो जावे । 
पूँछ दबाये मजत लाज तोकू नहि आवे॥ 
बिकट असुरको रूप लखि, प्रथिवी देवी डरि गई । 
ताते. . सो हरिने: तुरत, . जलके ऊपर घरि दई ॥ 

घम्म धरा घरि दई उलटिके अपुर निहारो। 

बोले--आओ असुर | - करूँ सत्कार तिहारो ॥ 

जद पीसि खल कहे--अके का सूत्र ! आजा | 

म जाने नहीं तीनि लोकनिको राजा ॥ 
हरि बोले--बक-बक न करि, बोर न बात बनावते | 
नहिं वे डींग बघारते, रण-कशल दिखलाबते || 


असुर सुने हरि बैन क्रोध रग-रगमहुँ छाया । 
किटकिटायकें दाँत गदा लै आगे आयो ॥ 
लपकि दुष्टने गदा ह्वदयमहँँ हरिके मारी । 
करी व्यथं पुनि कपटि चोट करि फिरे मुरारी ।। 
गदा गदाम लगहिं परि, दोउनिके बल्न नहि" घरि । 
चटचटाय घम धम बजहिं, चिनगारी चहुँदिशि उठहिं ॥ 


इततें मारे दैत्य देवपति उतत मारह | 
छिन-छिन करहि प्रहार किन्तु दोऊ नहि हारहि | 
अधुर गदातें विष्णु गदा गिरि गई ।महीमहेँ । 
चतुरानन अति डरे बरिष्णुते विनय करी तहु ॥ 
मङ्गलमय है शुभ घरी, अमिजितको शुभ योग है । 
अगर मारे जाइ हरि जिह सब जगको रोग है ॥ 


“ बिंधिके भोरे बॅन सुने हरि अति हरषाये । 
चक्र तानि बाराह देत्यकू मारन घाये॥ 
मायावी खल कपट कर॒यो हरिपे पुनि भपस्यो । 
आठ काटि करि क्रोध विष्णुके तनुते त्रिपट्यो ॥ 

निकसे वाकी भुजनितें, एक तमाचो जडि दयो। 

घम्म धडाको सो भयो, कटे वृक्ष सम गिरि गयो ॥ 


दडे 

योग समाधि लगाइ जिनहि योगो जन ध्यावहि । 
नेतिनेति नित कहें वेदहू पार न पावहि ॥ 
अन्तकालमहँ अस नाम लै नर तरि जावहि । 
चौरासीतें छूटि जगतमहँ फिरि नहि आवहि ।। 
बड़मागी दितिसुत असुर, इरि निरखत निज तनु तज्यो । 
प्रभु प्रहारतँ ई मर्यो, शत्र, भावते हरि भज्यो॥। 


इति श्रीभागबतचरितके प्रथमाहमें हिरस्याह बघ नामक 
उञ्जीखतोँ अध्याय समाए 


इति प्रथसाह 

हे सरवेश्वर | श्याम ! वेष तुम विविध बनाश्रो । 

कृरि नित नव नव चरित जगतकू सुख पहुँचाओ ॥ 

कमलासन सन कही।कथा निज सुख उपजावनि । 

` तिनतें नारद घुनी व्यासतें कही सुहदावनि॥ 
ससुत शुकतं तिनने कहो, सुनी परीक्षित दृपति पुनि । 
शौनकजीके सत्रमहँ, सूत कही शुकवदन सुनि॥ 


प्रथम दिवस संवाद सूत शौनकको सुंद्र। 
नारद्‌ व्यासं चरित्र परीक्षित कथा मनोहर || 
निजलीला संवरन सुनाई करुन कहानी | 
भक्तनि हित साकार नचाई भक्ति भवानी॥ 
कह्यो वराइ चरित्र अब, करी कृपा श्रुवपै यथा | 


'प्रमु पद पद्मनि नाइ सिर, कहुँ द्वितिय दिनकी कथा | ` 


शौनक पूछें-सूत विदुरकी बात ब्रताश्रो। 
पुनि जो पूछी कया ताहि अब सौम्य | सुनाओ ॥ 
कुष्ण कथा अति बिमल गङ्ग सम सन अघहरनी । 
भवधागरके पार क्रनकै हढतर तरनी।। . 
वर कूकर सूकर सरिस, दृथा भार तनुको बइहि। 
_इतभागी सुतवत पुरुष, जो न कथा सुनि सुख लहहिं॥ 
| र 

शौनक मुनिको प्रश्‍न सूत सुनि हरषे मनमहॅ । 

प्रेम बिकल अति भये रोम पुलके.-सब तनमह ॥ 

बोले--ऋषिवर ! सुनहु गये मनु सतरूपा सँग | 

` द्म्पतिमहेँ  अ्रति प्रीति प्रेमतँ पुलकित ओँंग अँग ॥। ` - 

जनमे अति सुघड सुत, प्रियत्रत .अरु . उत्तानपद | 
जाई तनया तीन: जग, यश छायो : जिनतें बिशद्‌॥ - 


देवहति जिहि भोति निबाही कदम क्रषितेँ । 
` कहूँ. भयो 'कस प्रथम व्याह सो वैदिक बिघितें ||. 
' बिधिकी आज्ञा पाइ चले कदम तपके हित । 
` विषयनितं. मन रोकि - लगायो श्रीहरिमर् चित ॥ 


- बरसं सहस दश, तप कर्‌यो, तनुते कृश अतिई भये । 
भीषन - तपते तुष्ट हे, कमलनयन दशन दये॥ 


इत नारद मुनि देवहूति पितुके ढिंग आये | 
कन्या हित : अति खिन्न लखे तव बचन सुनाये ॥ 
कन्यादान निमित्त जाहु दि ग कदम मुनिके। 
अति प्रसन्न नूप मये बन मुनिवरके सुनिक ॥ 
यदि कदम ` कन्या गहहिं,. मनबांछित फल. पाउँगो । 


` पुत्री पत्नी संग लै, कालि तहाँ हों जाउँगो ॥ 


तपपति  तपते तुष्ट भये निज रूप दिखायो । 

अद्भुत शोभा सहित निरखि मुनि चित्त लुभायौ ॥ 

चरन अधर कर अरुन मधुर सिर मुकुट मनोहर । 

` आयुध अज्ञ समेत कमल कर लिये गदाधर ॥ 
श्रीपति सम्मुख निरखिके, ` परम मुदित मुनिवर भये | 


इड़नडायकें टंड सम, बिकल महोप परि गये॥ | 

कोन्दीं बहु त्रिथि बिनय बताई ' इच्छा अपनो | 
_ कामघेनु सम सुखद्‌ सुन्दरी चाहूँ घंरनी ॥ 
हरि इसि बोले--बहू. मिलेगी सरसिजनयनी । 
' मनुपुत्री अति सुघर : सुशीलाः. कोकिल यनो ॥ 
. -नौ तत्र तनया होयेगीं, निज यशे" जग मरिद्धी । 
`. देहु ज्ञान तत्र तनय बनि, आपु तरें माँ तरिङ्गो |: | 


दोन्हों हरि बर बिन्दु . श्रं` नयननितें. निकसे । 
बिन्टुसरोवर भयो बिमल जल सरसिज जिकसे-॥। 
इत मनुः पत्नी सहित संग कन्याकूँ : लीन । 
नारद्‌ आशा मानि बिन्दुर्मर नप चत्ति दोन्हें ।| 
'` जह कद्रम्ब, चम्पक, वकुल, कुरज, कुद, मन्दार, नग । 
पहुँचे मुनि आश्रम निकर, चहु दिशिं कूजहि दृन्द-खग |] `. 


आवत' देखे भूप उठे मुनि स्वागत कीन्हों । 

. वर आसन बैठाय अध्य बिधिवत पुनि दीन्हों ॥ 

` भावोपतिकूँ कुमरि ` श्रोट्तै निरखे . पुनिःपुनि । 

` दृष्टि बचाय तरेरि नेत्र लखि लेहिं कन्रहुँ मुनि ॥ 
` चीर बसन सरसिज * नयन, जरा मुकुर मुनिवर बदन । 
मन्द ईसनियुत मधुर मुख, निरलि कुमरिको लुस्यो मन ॥ 


कदम पूछें प्रभो ! कहो कस किरपा कीन्हीं | 
"सहपरिवार पधारि बड़ाई मोकू दोन्ही ॥ 
मनु नोले-मुनिराज | दयायुत मोहि निहारें । | 
चिन्तासागर मम. पकरिकै हाथ उतार 2: 

` परम सुशीला ` गुणवती, कन्या स्यानी हे गई। 
चित चिन्ता निशि दिन यही, ब्याह योग; तनया भई ॥ 





ए 


कु ची न ह हर | 

सुनि नारदतँ सुनी ग्रहस्थाश्रमकूँ भगवन्‌ । 
स्वीकारेगे यही सोचि आयो तत्र चरनन || 
कन्या तव अनुरूप जाहि मुनिवर स्वीकारे | 
पुत्री चिन्ता उदधि मग्न हों नाथ | उवारें | 
मुनि बोले- इच्छा इती, परि भझभरते हों बले | 
तनया ले आये स्वयं, फिरि नाहीं कैसे करूं ॥ 


कपर रहित सुनि बचन सुने चप मुदित भये अति | 
देवहूति मुखकमल खिल्यो समुभी मुनि अनुमति || 
सबको सम्मति समुझि ब्याहकी निधि सन कोन्ही | 
राजा रानी हरषि सुता मुनिवरकू दीन्हीं ।। 
दुलद्दा दुलहिनि मिलि गये, जंगलमह मंगल भयो । 
कनक अंगूठी जस सुघड़, तस सुन्दर नग जड़ि गयो ॥ 


इति श्रीभागवत चरितके द्वितीयाहमें कदम-देवहूति-विवाह नामक 
प्रथम अध्याय समाप्त 

[२] 


मये नृपति निश्चिन्त ब्याह करि मिलि कर्दमतेँ । 
दोउनिकूं समुझाय चले मनु मुनि-आश्रमतं | 
तनया निरखि वियोग मादु पितु हिय भरि आयो । 
छातीत चिपटाय नेहको नीर बढ्यो || 
चत्स घेनु बिलगत समय, बार बार घनाय जस | 
मनु शतरूपाते लिपरि, देवहूति नित्ललाय तस ॥ 


मातु पिता पुर गये कुमरिने धीरज घार्‍यो । 
पतिसेवा सर्वस सतीको धर्म बिचार्‍यो ॥ 
तजे दम्भ, छुल, कपट, कामतं चित्त हटायो । 
संयम शौच समेत घम सेवा अपनायो ॥ 
असन वसन सुधि नहिं रद्दी, मलिन, कुटिल कच सब बदन । 
तन मनतें सेवा निरत, करहि सतत इन्द्रिय दमन ॥ 


हदतर प्रेम कपाट कृपा करि मुनिवर खोले ! 
सेबाते सन्तुष्ट प्रियाते हँसिके बोले ॥ 
हे मतुनन्दिनि .! मोहि करयो सेवाते बशमें । 
देहु अतु ऐशवय्प दिव्य सुख भामिनि | अब में ॥ 
_ आर माँगौ दुख मगि गयो, अब आई सुखकी घडी । 
ग्रष्टसिद्धि नवनिद्धि ये, कर जोर सम्मुख खर्डी ॥ 
| or 

 प्रीतियुक्त पति बचन सुने बोली प्रिय बानी । 
हे द्विजदृषभ ! तुम्हारे अतुल महिमा अत्र जानी ।। 
सुनि बोले--मंनुपुत्रि | मोहि कस बेल बतावै |. 
` देवहूति हॅसि कहे--घेनुपति वृषम कहावै॥ 


` हसे बात वर मुनि सुमिरि, प्रिया अंकमहँ भरि लई । 


कटि कदली सम सिथिल हे, पिय हियमहँ सटि गिरि गई |! 


बोली--अब् हृदयेश | तपस्या सिद्धि दिखाओ । 
गृही सरिस सुख भवन सुमग इक नाथ बनाओ ॥ 
सुनत तुरत सुनि दिब्य योगतें भवन बनायो। 
मणिमय सम्पतियुक्त भवन लखि चित्त लुभायो || 
सब सुख उपयोगी जहाँ, विबिध वस्तु भवननि भरी । 
सुन्दर सैया सुखद अति, स्वर्ण जरित चौकी घरीं ।। 


दासी दास विहीन मलिन तनु भवन न भायो | 
समुझि भाव मुनि बिन्दुसरोबर जल परसायो ॥ 
भई दिब्य जल परसि सहस बर दासी आई । 
करि सेवा शगार भवनमहँँ सुनि ढिंग लाइ । 
इत मुनि मोंजी मूँजकी, तजि सुर सम सुन्दर भये | 
उतत हसि आई प्रिया, उभय प्रेमतें मिलि गये ।| 


सोलइहू शङ्गार करे कर कमल घुमावत | 
कमला सम निज नारि निरखि युनि मन मुसकावत ॥ 
नव यौवन सम्पन्न अधर सुसुकानि मनोइरि। 
शोभा भई सजीव तपस्या अथवा तनु घरि ॥ 


. जस मनुतनया पुनिह तस, शोभे सुन्दर तनु घरें-। 


मानों अङ्ग अनंग घरि, रति सँग सुख क्रीडा करें ॥ 

बोली भामिनि--बिभो ! विश्व वैभवकू देखू । 
सुखद स्वगं सौन्दर्य इन्हीं नेननित पेखूँ ॥ 
सुनि मुनि उड्यो बिमान कुलाचलपतिपे आयो । 
. सुख क्रीडा वर भूमि दिव्य ऐश्वय दिखायौ ॥ 
नन्दन, सुरसन, चैत्ररथ, वैश्रम्मक, मानस सुवन | 
` पुण्यमद्र उद्यान सब, लखे भयो अति सुदित मन ॥ 
जहें शुम सुखद समीर सुगंघित सत्र श्रमहारी । 
मन्द-मन्द डरि बहे काल अनुरूप बिचारी ॥ 
कोकिलकी कल कूँज गूँज मघुमय मधुकरको । 
देवहूति हे चकित खलै शोमा गिखिरकी ॥ 
देव . सिद्ध सुरबधुनितँ, पूजित मुनि बिहरत मये। 
निरखि निखिल भूगोल पुनि, निज आश्रमकू चलि द्ये || 
आये आश्रम लौटि सुरति सुख अतिशय दीन्हो । 
नंवधा करि निज वीयं यथात्रिधि थापित कीन्हों ॥ 
नौ कन्या वर भइ उभय कुल यश बिस्तारिनि । 
कमल गंघमय देह जनक जननी सुखदायिनि ।। 
बाल मरालिनिके सरिस, किलके कूरे सुता संब । 
कुटुम बढ़त जब मुनि लख्यो, भयो उदित वैराग्य तब ।। 
गह्यो कमण्डलु हाथ चले तप हित मुनि बनकू । 
कच्ची ग्रइथी निरखि तपस्विनिके दुख मनवूर ।। 
अज्ञत्ति बाँचे डरपि विनययुत बोली बानी | 
करी प्रतिज्ञा पूण महामुनि हो अब जानी ।। 
किन्तु प्रभो ! पुत्रोनिकूॅ, योग्य वरनिते व्याहिके । 
कछु अवलम्बन छाँडि पुनि, करहि तपस्या जाइक ॥ 


द्वितोय अध्याय समाप्त 
` ( मासिक पारायण पञ्चम दिवस विश्वास ) 

अथ तृतीयोऽध्यायः 
[ ३ |] 
आई बरकी यादि कमण्डलु पुनि घरि दीन्हों। 
मुनि दयाद्र हे गये दूरि दयिता दुख कीन्हों ॥ 
बोले-भामिनि ! दुःख शोक चिन्ता तजि डारौ | 
गभमाँहि तब प्रकट होहिं हरि शुभ ब्रत घारी ॥ 


हरषित हे तत्र ब्रत करहि, इरि प्रसन्न अतिशय भये | 
उपजे अरणीतें अनल, त्यो प्रभु परगट है गये ॥ 


प्रकरे प्रभु परमेश पितामह सुनि तह आये । 
अत्रि अंगिरा पुलह्द आदि नव ऋषि सँग लाये ॥ 
कदम निरखे पिता यथाविधि स्वागत कीन्हों । 
ऋषि सँग पूजा करी सबनिकू असन दीन्हों ॥ 
हु ब्याह तनयानिके, बिधि बोले इन ऋषिनितें। 
कपिल रूप घरि पुत्र बनि, इरि आये निज बरनितें || 


बिषि आज्ञा सिर घारि ऋषिनिकूं कन्या दीन्हीं 
बिधिरैँ कर कक 
वैदिक बिधितैँ व्याहृ : करे जिनती बहु कोन्हीं । 
सब ऋषि पत्नी लइ चले हिय हरिदूँ सुमिरत । 
क चिन्ता मिटी भयो मन अतिशय हरषित ॥ 
सब सुख छदे, इरि. प्रकरे कन्या दई | 
केरुणाकरकी कुपाते, सब इच्छा पूरन भई ॥ 
६२ छ 

पुत्र रूप हरि लखे एक दिन बैठे बनमहँ । 
आज्ञा लै घर त्यागि चलूँ सोची मुनि मनमहँ ॥ 
करिके दंड प्रणाम बिनय भद्धायुत बानी । 
बोले--हे अखिलेश ! तुम्हारी महिमा जानी || 
मायामोहित मूढ़ हों, तुम महेश अज अखिलपति । 
साधन सुलभ न दरश तज, प्रकटे कोन्ही कृपा अति ॥ 


भयो कृतारथ देव, पितृ, ऋषि ऋणतें छूट्यो । 
जगके भोगे भोग मोहको नातो ट्वट्यो॥ 
एक कृपा श्रत्र करो मूर्ति हियमहे तब घार | 
बिचरू हे निरद्दन्द तुमहि सबंत्र निहारूँ॥ 
इच्छा द्वेष बिहीन बनि देह गेह ममता तजहुँ । 
सुख दुखमहँ सम भाव करि, हे अनन्य तुमकू मजहुँ || 


जनक बचन सुनि कपिल कहें--जाश्रो पितु चनकू । 
चंचल चितकूं रोकि छगाओ मोमें मनकू ॥ 
परम मधुर अति सरल बचन श्रोहरिके सुनिके । 
प्रभु बियोगकूं सुमिरि नैन भरि आये सुनिके ॥ 
चले मोह ममता तजी, बनि बिरक्त बन बन फिरहि । 
पाई भागवती गती, सुनत चरित कलिमल टरहि ॥ 


इत माताने आइ करी . हरित जिज्ञासा । 
प्रभो | उचारो मोड लगाई कबतं आसा। 
प्रकृति पुरुषको मेद बताओ संशय नासो । 
तम अज्ञान मिटाइ हृदय रबि शान प्रकासो ॥ 
भव-भयमंजन करहु प्रभु, भक्त बुल अशरन शरन | 
पार जगत जलनिषि करन, तरणि रूप तव शुभ चरन | 

सुनिकें परम पवित्र मोच रतिकर बर वानी | 
जिज्ञासा हैं गई मातु हिय इरिने जानी ॥ 
हरि बोले--अध्यात्मयोग साधन भल सुखकर ' 
जाके आश्रय तरें जगत जलनिधि अति दुस्तर ॥ 
जो मन विषयनिमहँ पस्यो, सो बन्धनको हेतु है। 
हरि चरननि महँ जो लगै, तो जग तारन सेतु है॥ 


&४ 


मोच्च भवनको द्वार संत-संगम सुनि भाखे | 
सरस कथा जहे होहिं कृष्ण हिय जह सब राख ॥ 
सत्संगतितें. वेगि होहि भद्धा सत-पथमह | 
भ्रद्धाते रति होहि भक्ति पुनि पंद भगवतमह ॥ 
भक्ति भवानी हिय बसे, जग सुख विंघवत होहिं सबः। 
करत करत श्रम्यास दृढ़, दोहि कृतारथ पुरुष तब ॥ 


भक्तियोग अति सरस सरल सबके हितकारी । 
विप्र, शूद्र, नर-नारि सबहिं जाके अधिकारी ॥ 
परमात्मा परब्र पुरुष भगवान कहो हरि ।' 
ज्ञानी करिके ज्ञान लह नर भक्त भक्ति करि ॥. 
कपिलदेवके बचन सुनि, सुदित मातु मन अति भयो । 
“ हट्यो मोह आबरन सब, द्वन्द कटे तम नसि गयो ।। 


सिद्ध भई जब जननि जोरि जुग कर सिर नायो | 
गद्गद्‌ गिरा गॅभीर मातु गुरु गौरव गायो ॥ 
हो मतिमंद गॅवारि नारि निज नाम सिखायो । 
जाकू लेके श्वपच परम शुचि श्रेष्ठ कहायो ॥ 
जाको कीतंन करत ही, कलि कल्मष छिनमहँँ करहिं.। 
बड़मागी ते नारि-नर, जे तब नामनिङगू रटहि ॥ 

इस्तुति सुनिक कपिल मांत॒तें आज्ञा लीन्हीं । 
यह तजि बनकू गवन करनकी इच्छा कोन्ही | 
शान लाभ हू भयो तऊ जननी बियोग भय | 
बछरा त्रिछुरत गऊ होहि व्याकुल ज्यों अतिशय || 
सुर मुनि पूजित कपिल हरि, गंगासागर ढिग गये। 
इरषि उदधि ्रालय दयो, सुखासीन प्रभु तहँ भये ॥ 
कन्या निज ग्रह गइ पुत्र पतिने घर त्यागो । 
माठु हृदय बैराग्य ज्ञान सुनि अतिशय जाग्यो ॥ 
बहु वैमव सम्पन्न सब सुखमय तजि निज घर । 
सत्‌ चित्‌ आनद -रूप ब्रह्मं निरत निरन्तर || 
वसत्रहीन सत्र खुले.'कच, तपो योगमय दिब्य तनु । 
परमानन्द निमग्न, मन, सिद्ध भई साकार जनु ॥ 
छुंऊ भूमिका पार करीं सतवींमहँ निशि दिन | 
रहें, करे नहिं कळू काज भगवत्‌ चिन्तन बिन ॥ 
यों. माताने तुरिय भूमिका प्रकर दिखाई । 
प्रमयोगतें पराभक्तिकी पदबी पाई॥ 
मातृगया जो सिद्धपद, सिद्धि मातु पाई जहाँ। 
देहिक मलते रहित तनु, सरिता बनि बिहरें तहाँ।। 
बोले मुनि मैत्रेय--कह्यो सम्बाद विदुर वर | 
कपिल चरित अति रहस गूढ़ जिहि सुनहिं नारि नर॥ . - ° 
. तिनिके शुभ अरु अशुभ करम सब हो नसि जावें ।. 
प्रभुपद प्रकरै प्रेम परमपद प्रियवर ! पावें ॥ 
देवहूति करदम कथा, कपिल ज्ञानके सँग कहीं । 
सुनु आकूति प्रसूतिकी, कथा सुता मनुकी रहीं॥ 
इति श्री भागवत चरितके द्वितीयाहमें कपिलचरित नामक 
तृतीय अध्याय समाप्त 
` . ( मासिक पारायण षष्ठ दिवस विश्रास ) 

देवहति की कथा सुनी मनुपुत्री मँझली । 
आकूती रुचि बरी प्रसूती पुत्री पिछली ॥ 
दक्षनांर बनि, जने पुत्र पुत्री अति श्रेष्ठा । 
यज्ञ पुरुष अवतार जननि आकूती ज्येष्ठा ॥ 
अनसूया कर्दम सुता, तीन देव बश करि लये । 
पुत्र होहि प्रकट उदर, तें तीनों मिलि बर दये | 


4 Oe he 
< EER GE Se Rh ENE 5 SENS, fs ०७००. 


पतिप्राना जगमाहि सरिस अनसूया नारी। 
को है बश जिन किये अखिलपति, त्रिधि त्रिपुरारी ।। 
पुरुष योग जप करें सिद्धि बाकूँ नहि पावें | 
जाहि पाहि पतिप्रिया सहज जगते तरि जावें ॥ 
जाके डरते, देव सुनि, इन्द्र, चन्द्र, रबि सत्र डरहिं । 
पतित्रता तिहिके चरन, बार-बार बन्दन करहिं॥ 


सरस्वती श्रीरमा शिवा तीनिहुँ यह मानें। 
पतिब्रता हम श्रेष्ठ याहि सबरो जग जानें ॥ 
नारद्‌ सबके भरे कान अनसूया को सम | 
निज निज पतितें क हैं-मातिग्रत देखें बल इम ॥ 
बिधि, इरि, हर भिक्षुक बने, अनसूया आश्रम गये । 
पतिब्रताको परोक्षा, हित भिचा मांगत भये॥ 
६६ 

देवी भिचा देहि, कहें--हम तब लँ मिच्छा | 
बञ्रहीन हवे देहु यही इम सब्र की इच्छा ॥ 
सती ध्यान तें जानि, कही-तीनिहु सुत होवें । 
पतिव्रता प्रन सत्य भयो, बनि बालक रोवे ॥ 
उमा, रमा बाणी बिनय, करी देव फिरितें .भये। 
तीनिहु तव सुत होहि इम, है प्रसन्न सब बर दये || 


RN ऑर? १ त 
4. Jeu SNS ia, 


पतिव्रता जग माहि अलौकिक चरित दिखावे | 

जीवित मृतपति संग सती हे सुरपुर जावें ॥ 

पति परमेश्वर मानि अनलहकूँ शीत बनावे । 

सूय्ये चन्द्र गति रोकि काल बिनु प्रलय करावें ।। | 
पतिप्राना वेश्यासदन, कोढ़ी पति इच्छा समुकि । 
जाति रही मुनि मग मिले, पति पग तिनसैँ गो उरि ॥ १ 

करयो कोप मुनि शाप दयो जिहि कीन्ह अवज्ञा | 

सूयोदयके होत मरे मेरी यह आज्ञा IF C5 fo 

सती कहे--रबि उदय होहिगो नाहीं अबई । 5८ 


तीन दिवस तक राति भई घबराये सबई॥| | 
सुर अनसूया ले गये, सती सखी संतोषर्कारा] 
पति जिवाय रबि उदय करि, गई सबनिको दुःख इरे। .-. 


अजि करे तप उग्र बायु भच्चन करि बनमें | FE 
जगत ईश निज _सरिस पुत्र दै सोचे मनमें॥ . . | 
सिरत निकसी अगिं. तपस्या तेज दिखाचै। . ~ 
` सब भाव मुनि भये बिश्वकै आँच जरावै॥ अक टे: 
सुर मुनि लखि लो अनलकी, तपते सत्र निस्मित भये । ' 
बर देवेकू विष्णु शिव, विधि तीनिहुँ मुनि दिंगगये। || 


७ - 

देखे तीनिहँ देव तेजते दिशा प्रकासत | 
इंस, गरुड, बृष चढ़े पूणं शशि सम सुम मासत ॥ 
? न SE चड गे 
यश गावे गंध अप्सरा नाच आगे | 
करि दरशन मन मोद मयो मुनिके दुख भागे || 
तरिर जल नयननि बहै, परे लकुटि सम वनि पे । 
है अधीन ममता भरी, डारी दृष्टी सत्रनि पै ॥ 


चकाचौंध है गई चल्नु चित चरन लगायो । 
हाथ जारि सिर नाइ विष्णु त्रिधि हर गुन गायो ।। 
जा जगके जो ईश पुत्र हित एक पुकारे। 
किन्तु कृपाकेसिन्धु | दया करि तीनि पघारे ॥ 
झुनि मुनि बच बोरे सञ्रहिँ, तीनिहु ही जगदीश हम | 
इच्छा बर माँगो अनघ | अत्र तुमकरू सभई सुगम ॥ 


बोले मुनिवर अत्रि--नाथ | माँगत सकुचाऊ । 

तुम सम सुन्दर सुधर सल्लोना सुत हाँ पाऊं।। 

हॅतिके बोले देव--इमारे सम हम तान्हा । 

जन्म रहित हम तऊ उग्र तप तुमने कीन्हां ।। 
जाओ हम हीं होंहिंगे, तनय तुम्हारे तपोधन | 
सुनि मुनि अति इरषित भये, गहै चरन ह्वे मुदित मन ॥ 


दै दुरलभ बरदान भये अ्न्तरहित देवा । 

आये आश्रम अत्रि करें श्रोहरिकी सेवा ॥ 

का पाहि विधि चन्द्र नामतें प्रकटे आई । 

शिव दुर्भासा भये शापकी छुटा दिखाई ॥ 
योगेश्वर श्रीहरि भये, दत्तात्रेय महान मुनि | 
बरे जगत्‌के जीव बहु, जिनको सुन्दर सुयश सुनि ॥। 

दत्तदेव बपु परम सुघर सुन्दर सुठि सोहत । हुक 
जनु सौन्द्य्य शरीर घरें घूमे जग मोइत ॥ ही) 
एक बार को लख संग सो फिर नहिं छारत | या 
मातु पिता घर कुड॒म सबनितें मुख मोरत || : 72 
खाय अखाद्य पदारथनि, माया रचि कौतुक करहि | के. 
जानि अघारी शुच रांहत, ऋषि कुमार सँगतें भाहि || 
देवासुर संग्राम मयो सुर सबरे हारे । > 
देखि देवपति दुखी देवगुरु बचन उचारे ॥ ग 
दत्तात्रय समीप सफल हों काज तिहारे | नर चक 
शरण गये लहि बिजय पाइ भी भये सुखारे ॥ न 
सहसत्राहु अर्जुन भये, ऋद्धि सिडि जगमई लही ' | 
पायौ अन्तहु परमपद, कहुँ इरि बिनु हारे नहीं ।| ` 


अगिनिः सरिस अवधूत खाहि सत्र तुरत पचावे। `° 
करहिं अल्प अनुकरन पतित नर ते हे जावें ॥ ` 
अनल अनिल रवि अशुचि शुचिहुमहँँ नरि परावे । | 
समरयकू का दोष, उमापति विषकू खाद ॥ 
बाहिरके आचरन लखि, दत्तदेवतें धिनि करहिं। 
उभय लोक सुखतें रहित, हाहि नरकमहँ मरि परहि ॥ 








जे भद्धायुत धैय्यं घारि सेवें नित इनकूँ। 
ह प्रसन्न सब सिद्धि मुक्ति देवें हू तिनङूँ ॥ 
यदुने पूळूयो प्रश्‍न यथारथ उत्तर पायो | 
रप श्रलक सुख लह्यो दत्तने ज्ञान सिखायो ॥ . > ७ 
सुरराज प्रहलादहू, सुनि शिक्षा निरमय भये। . 
आयु तपति सेवा करो, नहुष' सरिस सुत इरि दये ॥ | जे 

श्रीभागवत चरित, द्वितीयाइ अध्याय ४ 
श्रद्धा पत्नी सती अंगिरा मुनि को गुणवति | 
कन्या राका कुहू सिनीबाली अर अनुमति || 
गुरु, उतथ्य द्व पुत्र कहूँ अग्रिम संतति पुनि । 
ऋषि पुळस्त्यकी पत्नि हबिभूने अ्रगस्त्य मुनि ॥ 
द्वितिय बिभ्रवा सुत जने, घनाघीश तिनके तनय । 
कुंभकरन रावन भये, और विभीषन महाशय ॥ 


७७ ५ 
= 
प र्‌ ०७ 
१ हा 
ति म 


गति पत्नी तै पुलह जने प्रिय तीनि योगयुत । 
कर्मश्रेष्ठ आस बरीयान तीसर : सहिष्णु सुत ।। “ 
क्रतुकी पत्नी क्रिया बालखिल्यादिक मुनिवर | 
जने अरुन्धति माँहिं त्रशिष्ठहु शक्ति गुणाकर ॥ 
' अमल श्रथन्नंण पत्नि चिति, के दधीचि सुत ह्वै गये । 
भगु सुत घाता ख्यातितें, और ब्रिधाता श्री भये | 


भृगु पुत्री श्री संग ब्याह कमलापति कीन्हों | 
तिहिके कारन शाप विष्णुकू मुनिवर दीन्हों । 
हँसिके शोनक कहें--सूत जी ! गप्प न मारो | 
देवै हरिकूँ शांप जगतमें कौन बिचारो॥ 


i हँसे सूत. बोले--निभो |. लीलापति लीला करें | 
|... बैठे बनियाँ बाट गइि, तोळे इतकी उत घरें ॥ 


बोले शोनक--सूत | रुनाओ शाप कहानी | 

शाप दयो तुम विष जन्म दश भूपे घारौ | 

हरि बोले--मुनि शिरोधाय है शाप तिहारौ ॥ 

पाणिग्रहण यों बिष्णु करयो शगु पुत्री भीतें । 

श्रो भ्रातनि ने करयो ब्याह आयति नियती तें | 
तिनके तनय मृकण्ड अस, प्राण भये भ्यु तृतिय सुत । 
कनि तिनके उशना भये, असुर पुरोहित तेजयुत ॥ 


तीसरि पुत्रि प्रसूति दई मनु दक्षप्रजापति । 
सोलह कन्या जनीं कमल नयनी सुन्दरि अति ॥ 
श्रद्धा, मंत्री, दया, शान्ति, उन्नति अरु तुष्टी । 
क्रिया, तितिक्षा, बुद्धि, मूर्ति, मेघा, ही, पुष्टी ॥ र 
तेरह दीन्हीं धर्मद, स्वाहा अगिंनीबूँ दइ । 
स्वधा बित्राही पितृगण, सतो शम्सुपत्नी भइ ॥ 


शुभ श्रद्धाके पुत्र दयाने अभय जन्यो सुत । 
मेत्री पुत्र प्रसाद शान्ति सुत सुख शोमायुत ॥ 
तुष्टि पुष्टि के तनय मोद अरु अहंकार बर । 
` योग क्रियाके लाल दप उन्नतिके सुखकर || 
बुद्धि, अर्थ, मेधा सिमृति, चेम तितिच्चाने जने। २ 
लज्जाके प्रश्रय तनय, देव सरिस ये सबजने। | 


सव गुननिक्री खानि मूतिने पुरुष पुरातन । 
' विश्वम्भर श्रीकृष्ण जने हरि नर नारायन ।| 
जन्म समय सुर कुसुम गगनतेँ बहु बरसामें । ककः 
गामें गुन गन्धन देव बर चाद्य बजामें॥ ` | 

: सन्न जगमई मंगल भयो, साम यान ऋषि सुनि करहि हूँ। 

मूर्ति तनय सुकुमार मार सम मोहक मनहर । 
नर-नागयन अमित तेज तपबल युत ऋषिवर ॥ 
ले अवतार प्रभाव तपस्याको प्रकरावे। 
जनक जननितें कहैं, तीब्र तप हित हम जावे ।। 


त्यागी तनयनि तप करन, हित णह त्यागत माँ निरखि । 
करि दृढ हिय आज्ञा दई, बिकल भई रोई विलखि ॥ 


उम्र तपस्या निरखि इन्द्र मन संशय करहीं | 
wy Fe 

फरिकें तप ऋषि प्रवर इन्द्र ्आासनकृ हरहा || 

काम कलाम कुशल कामिनी तप नाशनकू । 


७ भेजीं बहु देवेन्द्र डिगा सकिं नहिंते इनक्गू | 
भक्तराज प्रहलाद हू, ललि प्रभाव त्रिस्नित भये | 
नीमसारमहूँ निवसि फिर, बदरीबन तप हित गये ॥ 


नर नारायण देव दया दीननिपै कीजे । 
भवसागर भयइरन शरन चरननि की दीजै ॥ 
लोकसंग्रही वने करें तप बद्रीबन महँ। . 
होहि बिश्व कल्याण यही सोचें नित मन महेँ ॥ 


' तव चरननितें बिमुख नर, जाहिं कालके गाल महँ । 
'भक्त तरं बिनु भक्तिके, फसे जीव जग जाल महँ |) 


चोदइवीं जो दक्षसुता स्वाहा पितु प्यारी | 
श्रभिदेब ने बरी कमलनयनी सुकुमारी ॥ 
पावक शुचि पवमान जने हबिभुक तीनिहु सुत । 
पोत्र पाँचचालीस भ्रमि सवई तेजोयुत ॥ 


वेद्निश जन यशमहें, आगनेय इष्टी करहिं । 
. उनंचास सब मिलि भये, यज्ञ यागमहँ जो जरहिं॥ 

एक अग्नि सबंत्र रहें ब्यापक सब थल मई | 
एक करहिं पयपान रहें नित सागर जल मह ॥ 
जठर माँहिं जो रहें पचावें अन्न पानकू । 
एक भाग यज्ञीय पठावें उभय यानकू ॥ 
एक अपसंस्कृत घरेलू, अमि पाक जिहितें करहि । 
आदि अग्नि तो एक ई, रूप चित्रिघि तेई घरहिं | 


नित्य पितरगन षष्ठ बर्हिषद सोमक साग्निक | 

अग्निष्वात्ता और आज्यपा कहें निरग्निक || 

इन सबने मिलि स्वघा ब्रि्राहो दक्षकुमारी। 

इनतैँ तनया उभय भइ जो प्रभुकी प्यारी ॥ 3 
कन्या वयुना घारिनी, स्वघा जनीं जगते बिरत ६ कि 
पारंगत परमार्थमहँ, ब्रझत्रादिनी तप निरत | र 


जे भ्रद्धाते करें श्राद्ध बिधिवत तिल तरपन | 


तिनपै किरपा करें प्रजा हित निरत पितरगन || | हि 
अन्न श्राद्ध शुचि खाये विप्रमुखते स्वीकारं । र 
प्रजा वृद्धि बहु होय यही मन सदा बिचार | RE: 
पितर स्वघा उच्चारत, सुर स्वाहा तें लेत हैं। हः 


दाता भद्धा निरलिकें, मन वाँछित फल देत हैं ॥ 


दोहा--मनु पुत्रिनिके वंशकी, कथा कही शुभ घन्य १ 
पढ़ें सुनें जे प्रेमतें, होहि तिनहिं अति पुन्य ॥ 


इति श्रीभारवत चरितके द्वितीयाहमें मनुपुत्री वंशवणन चासक 
प्वतुथ अध्याय समाप्त 

दक्षकुमरि लघु सती रूप गुन की जो खानी । 
ब्याही शिवके संग भक्तिते भई-भवानी ॥ 
अघे अङ्ग दे भये अधनारीनट ईश्वर | 
सती सरिसको सतो तज्यो तनु ततछिन नश्वर ॥ 
हठ अधको शोधन करयो, जग कीरति अक्षय करी | 
पति निन्दा रूपी अनल, लगी देह छिनमहेँ जरी । 








बोले त्रिस्मय सहित बिदुर मुनिवरते वानी ।' 
प्रभो | कही का दच्ष-सती की अकथ कहानी ।। 

' पुत्री प्रान समान प्रजापति दक्ष पिग्रारी। 
शान्त मूर्ति श्रीशम्भु चराचर गुरु त्रिपुरारी | 
वा जामाता अर ससुरमह, किहि कारन अनबन भई । 
 , जा दुखते दुहिता दुखी, मई क्रोध करि जरि गई | 


. बोले मुनि मैत्रेय--बिदुर | सुनु शम्भु चरित प्रिय । 
| -  हेरगुनअघ इरि लेत होत हरषित अतिशय हिय ॥ 
'  _ तीरथराज प्रयाग याग मिलि करें प्रजापति | 
२ ‘i आये se ऋषि मुनि देव सत्र शोमे अद्भुत अति || ' 
रशत नील बसना बहिन, सुरसरि अरु रबिजा जहाँ | - 
` मिले मध्य बटके निकट, भोर मई मारी तहां ॥ 
0 5 शेड - 

दूरि दूरिते दौरि दौरि देवादिक आये । 
गङ्गा यमुना मध्य यज्ञ लखि सब हरषाये ॥ 
उच्चासनपै विश्वजनक श्रीत्रह्म बिराजे । 
चन्द्रमोलि ढिंग दिव्य तेज रबिसम बिभ्राजें ||. 
दक्ष प्रजापति मानयुत, आये सत्र ठाढे भये । 
बिधि सम अपनी पीठ पै, बैठे ही हर रह गये ॥ ' 


समुक्ति अवज्ञा दक्ष कोपतें भ्रष्ट मई मति । 
अरुनबरम मुख भयो, शकुटि चढि चक्र भइ अति ॥ 
- नयन रकत सम भये कोपकी :किरनें छिटकें | 
कटकटाइक दाँत पैर पृथित्रीपै पटके ॥ . 
भुज उठाइ शिवकू निरखि, अण्ड बण्ड बोले बचन । 
ज्यो द्विप लखि भूखे कुकुर, कछु न कहें इर त्यों मगन ॥ | 
बलत्रलाइ ज्यों ऊँट. झूठ बानी बहु जलै । 
अहि सम उगले गरल मनो बड़ पागल प्रलपै ।। 
बोल्यो -यह शिव अशिव मुंड माला नित घारै। ` 
चिता भस्म तन लेपि हँसे रोवै किलकारै ॥ 
हाय | अधम निरढज्जकूँ, सती सरिस तनया दई। 
निधि इठ मानी व्यथई, कन्या बिनु बर सम भई. ' | 


बके बात बहु बुरी बुद्धि विधिने इरि लोन्दो | | 
क्रोध मान बश सयो पेट भार निन्दा कीन्हीं ॥ . 
तऊ नहीं संतोष भयो जल हाथ उठायो । 
सम्बोधन करि शाप सब्रनिक दक्ष सुनायो ॥ 
सुनहु सभासद्‌ भवन दे, सत्रनि महँ शिव जायगो | 

तो यह देवनिमें अधम, यरमाग नहिं पागो। * म 


१०६ श्रीभागवत चरित, द्वितीयाह श्रध्याय ५ 


दैके शिवर्क शाप क्रोधमें भरि चलि दीन्हों । 
' कछुने अनुचित कह्यो कछुक अनुमोदन कीन्हों ॥ 
नन्दी द्वीन्हों शाप दक्ष ग्रज्ञानी होवै। 
बकराको मुख होहि प्रतिष्ठा अपनी खोवै ॥ 
शिवद्रोही जो जिप्रगन, ते जगमहँ याचक रहें। 
भगु बोले- जो नामके, शेव अशुचि त्रनि दुख सहे ॥ 


शौनक वोले--सूत | शापकी कथा सुनाई। | | 
शिवनिन्दा तो हमें नेंकऊ नाहिं सुहाइ ॥ 
शिव महिमा कछु कहो जगत्‌ दृढ़ बन्धन तोरे । 
मनमहँँ उपजै मोद सुधा श्रवननिमहँ घोरै ॥ 
काशीत्रासी शम्भु हर, त्रिपृरारी शिव सतीपति। 
नाम ररत भवभय कटत, गुन सुनि होवे चरन रति ॥ 


सूत कहें--'सुत जाम्बवतीने हरिते माग्यो । 
लखि सौतिनि सुत डाह सौतिया मनमहँ जाग्यो || 
श्रीहरि हँसिके कहें--होहि सुत शिव आराधें । 
विषय भोग तजि नियम कठिनब्रत यदि हम साधें || 
हरि पत्नी आग्रह लख्यो, गरुड़ चढ़े हिम गिरि गये 
निवस जह उपमन्यु सुनि, लखि आश्रम हरषित भये ॥ 


मुनिनें निरखे कृष्ण यथाविधि स्वागत कीन्हों । 
अचत, तुलसी, पुष्प, श्रष्यं चन्द्नयुत दीन्हों ॥ 
करि पूजा स्वीकार कहे--मुनि | हर शुन गाग्रो । 
शिवके सुखद प्रसंग प्रेम तें मोहि सनाओ ॥ 
मुनि नोले--इहि थल ब्रिभो ! बहुत बरसतै हों रदँ । 
` सिद्धि असुर सुर जिन लही, कछुक कथा तिनकी कहूँ || 

श्रीभागवत चरित, द्वितीयाह ग्रध्याय ५ १०७ . 
हिरनकशिपुने प्रभो ! यहीँ बर दुरलभ पाये | हर 
जिद्यनप्रम मन्दार बली बनि देव इगये ॥ 
याज्ञबल्क्प श्रीव्यास और शाकल्य महामुनि | 

ग्रन्थकार बड़ भये नाम शिव रटि हरगुन सुनि ॥ 

और कहाँ तक श्रत्र कहूँ, हों दरिद्रता तँ दुखी। 

मातु बचनते शिव मजे, भयो शम्भु बरतें सुखी ॥ 
मुनित पूछें कृष्ण--कहो सब कथा घिप्रत्रर । 
व्याघ्रपाद सुत कहे--सुंरमि नहि रही मोर घर ॥ घर 
एक दिना कहूँ पियो दूध घरपै नहि होई। | 
माँग्यो माँत आइ सुनत जननी मम रोई ॥ 

मैने. हठ जब करी बहु, चून घोरि जलमहँ टयो । 

पीयो परि पय स्वाद नहीं, मेरे मन ग्रति दुख मयो ॥ र 
अम्मा | यह पय नाहि मोहि तू ज्यों बहकावे | टू 
अमृतोपम अतिश्वेत मधुर पय च्यौं न पि्वे॥ 
मम हठ निरखी मातु नयनतें अभु बढ्दावै । >... 
बार बार पुचकारि हृदयते मोइ लगावे ॥ परि 

मै पूछ्यो--घर सुरभि पय, होइ न च्यो हे जननि | कह | ठी 

चोल्ली- बेटा ! विष्णुको, सालोकी करतूत यइ॥ 9 

- पुनि पूळयो--हे मातु ! भगै यह कुलटा कैसे । | 
सुनि माँ बोली-वत्स! बताऊँ जावै जैसे | 
आशुतोष भण्वान शम्मुकूँ जो आरधे। 
तिनके दुरलभ काज कपदीं छिनमहे साधें ॥ 

मधुसूदन | मम माने, महादेव महिमा कही । 
उपजी सुनि शिवमक्ति हिय, शरन चरन इर को गही ॥ 

झाराघे शिव सहस बरस सब सुख तनु त्यागे | । 
दये देवने दरस दुःख दारिद सब भागे ॥ प 
अजर अमर बपु करयो दूधको सागर दीन्हों । | 
कृपा कपदी करी कृतारथ किंकर कीन्हों || । 


सुनि हरिहूने हर भजे, सहस सुतनि शिव बर दये। ३ 
` हे सतकृत ऋषि मुनिनि ते, कृष्ण द्वारकाकूँ गये |। | 
ऐसे शिवकू शाप दक्तने दारुन दीन्हों । 
करयो न हरने कोप शाप सिर धारन कीन्हों || 
शापाशापी निरखि बिमन शिव निज गिरि घाये । 
सहस सालको सत्र पूण करि सब मिलि न्दाये ॥ | 
सुखद सिद्धिप्रद अघह्रन, पावन पुण्य प्रयाग महँ । 
अवभ्वत मज्जन करयो सत्र, गङ्गा मुना मिलहि जहँ ।। | 

दोह्रा--दच् प्रजापति मंदमति, हरतें राखे द्वेष । 
जिनको मंगल नाम शिव, किन्तु अमंगल वेष ॥ 





इति आ भागवत चरितके द्वितीयाहमें दडशाप नामक 
पंचम अध्याय समाप्त 

कछुक कालमह त्रात सत्रकी भई पुरानी | वि... 
किन्तु इरघा अधिक दक्षके चित्त समानी ॥ म 


सोच्यो अत्र इक यज्ञ करूँ यह प्रथा चलाऊँ । 9 
सती शम्युक्ुं यज्ञमाँहि हों नाहिं बुलाऊँ॥ सोच 
इहि बिधि मन महँ सोचिके, यज्ञ वृहस्पतिसव रच्यो | हु 


पशुपति निन्दा रूप जो, पाप द्ृदयमहँ नहि पच्यो | | 


नाहि द्रव्यकी कमी यज्ञके ठाट जमाये । 

दौरि दौरि सब ठोर ठौर घावन घरि घाये॥ 

देव, उरग, गन्धने निमन्त्रन सबनि पठाये। ` 
` किन्तु यशक्रे अधिप सदाशिव नाहि, बुलाये ॥ 
अति उमंग ललना भरा, सत्रमाँहि सजिबजि . चली । 
प्रिय पति संग बिमानमह, लागें विद्यत्‌ सम भलीं ॥ 


. निरखीं प्रमदा सती पतिनि सँग सुखतें गावति। | 
'ब्रेठि विमाननि विहँसि सिहावति अति हरषावति ॥ 
पूछ--“भना | कहहु जाउ बह सब सुकुमारी” | 
बोलीं--'तव पितु गेह यज्ञ उत्सव है भारो॥ 

अवबई तुम च्यौं नहिं गइ, का कछु अनबन हे उई। | 
अथवा रिस ह प्रजापति, पत्री मखकी नहिं दई ट 

` ई कबहू नहिं जाउँगो, जिह आशा मोते तजो ॥ | 


श्रीभागवत चरित, द्वितीयाह अध्याय ६ 


विस्मय, लज्जा, हरष, मोद, उत्सुकता सब संग | 
भये महोत्सव सुनत पिता घर पुलके अंग अंग ॥ 
शिव समीप पुति दौरि गई बोलीं सुनु अघहर । 
श्वमुर तुम्हार उदार करहिं इक बृहत्‌ यज्ञवर || 
हसि भोले बाबा कहें--यह जग पथिक निवास है। 
हाय हाय होवै कहूँ, कहुँ उत्सव उल्लास है॥ 


सती प्रेमयुत कहृहिं-प्रभो | मति ज्ञान सिखाओ । 

मोइ संग लै चलो नाथ | पिठु यज्ञ दिखाओ ॥ 

दीना हूँ अति विभों | व्यथ अत्र मत बहकाओ । 

चलो बैलपै चढ़ा मोइ हर ! पकरि चढ़ाओ॥ 
शिव वोले-नहिं निमन्त्रण, कस जावें मामिनि | सुनो । 
छोरी बेरी वापकी, व्यर्थं लईती तुम बनो॥ 


बात सत्य है पिता मित्र गुरु घर बिनु बोलं । 
जावै यदि वे निरखि नेइतं हियक्रू खोले ॥ 
दोष इष्टितें देखि रोषवश मुँह मटकावें । 
तिनके घरमहँ भूलि कहँ नहिं सज्जन जावे ॥ 
सती तुम्हारे बापने, कहनो अनकहनी कहों। 
सबके सम्मुख समामहूँ, भली बुरी गारी दइ ॥ 


सती कहे--तुम कृपाःसिन्धु योगेश्वर ज्ञानो । 
वेद न पावे भेद पाहि फिर कस अभिमानी ॥ 
थूको जो कछु भई गईकूँ नाथ विसारो । 
` पिता यज्ञ लै चला, आसरा एक तिहारा ॥ 
शम्सु कहे---“दाळायणी | त्यागा हड हरि-हरि भजो | 

समुझाई शिव सती बहुत विधि तऊ न मानी | 

भई बुद्धि विपरीत विश्वपति हियमह जानी ॥ 

पितृ नेह इत शम्भु रुष्टताक भय मारी । 
, फिरि फिरि शरावे जाइ, हिंडोले सरिस विचारी ॥ 
सर्पिनि सम निश्वास लै, कँपै देह बिल मई | 
झँखिनिमहँ आँसू भरे, सती अनमनी हे गई ॥ 


बहुरि विचारें चलूँ शम्भु नहिं देंगे अनुमति । 

छिन-छिन बीते कल्प कोटि सम चित चंचल अति || 

राम करें सो होहि चलू होवै सो होवै । ४ 

वह पीछे पछिताय सुञ्रतसर जो नर खोवै ॥ 
सती सतिनि महँ शिरोमणि, विकल वासना वश मई | 
आशा उल्लंघन करी, ब्रिनु पूछे ही चलि दई ॥ 


समुझे शिव सवश. सतीके सुकृत सिराये। 
अनुचर नन्दी आदि तुरत हर संग पठाये ॥ 
विनती स्र मिलि करी भवानी दृषम विराजीं | - 
चवर. छुत्र सिर लगे डुंदुमी तुरही बाजीं || 
यों सजि बजि पितु घर चली, ग्रसगुन बहु मग महँ सये | 


परि न ध्यान उतकू दयो, नन्दी खगपति सम गये | . 


शिव इच्छाके बिना पात नहिं दिलें नगनिके । 

नाहिं सती कछु करयो काज करवाये इनिके ॥ 

धरयो सतो सिय रूप शम्भु तत्र मन तं त्यागी । 

इष्ट शक्ति मम मातु सरिस समुभीं तत्र मागी ॥ 
गाजे बाजे चजहि बहु, चहल पहल चहँ दिशि इती 
चढ़ि नन्दो पे गणनि सँग, यज्ञ माह पहुँची सती ॥ 


७ द 

` पिता न आदर करयो देखि म्ही. अपनो फेरयो । 

डरके मार सती माँदि कोई नहिं हेर्यो ॥ 

जननी भगिनी मिलीं प्रेमतें हिये लगाइ । 

ह किन्तु न कोई बात सतीकू फेरि सुहाई ॥ 
१५७ जग जननी जगदम्बिका, श्रपमानित अतिशय भइ । 
व्यापी तनमहँ कोप अति, आग बबूला हें गइ || 


११२ 


इत उत निरखें कहूँ शम्भुको भाग न पायौ । 

तातैँ लाखनि शुनों कोप देवीकू आयौ ॥ 
४ यश ग्रनल ते प्रत्रल सती दिय ज्वाला व्यापी । 

फाली चण्डी बनी पिताकू समभायो पापी ॥ 
पापी तै पैदा भयो, नहिं तनु शिव उपभोग्य है । 
अशुचि ताहि पितुयज्ञ महँ, तजों जिही तो जोग्य है || र 


ऐसो निश्चय करयो कोपतें बोलीं बानी | 
ज्यों रे - मज्ञलरहित शम्मुद्वेघी, अभिभानी ॥ ` 
कमकारडमें फँस्यो शम्भु महिमा नहि जानै । 
सत्रते हों ही बढो बाप तू ऐसो मानै ॥ 
पवे जिनके “शिव” जा नामकूँ, भाव कुभावहुँ जे रखें । 
ज्र ड . तिनके सब दुख दुरित अघ, जगके छिन भरिमें करें ॥ 


SMe hd 02% > TR RS 


` महत पुरुष मन मधुर चरन अरविन्द सरिस हर | ३१ 
पान करे मकरन्द मधुर भवभयहर सुखकर ॥ | 
अर्थी पावें अर्थ काम सब पारवे कामी । 

2: करे कामना पूणं सबनिकी अन्तरयामी || 

।।। कान अनादि सुख दुख न कछु, राग देते जो रहित । 
हा तिनते बैर बिसायकें, कैसे होने तोर हित ॥ 

घरमहीन जो कुटिल करै निन्दा हरि हरकी। * 
गरम सड़ासी पकरि जीम खोंचे वा नरकी ॥ 
नाहिं तु मूदे कान जपै शत नाम रामके | 
कक हर द्रषी सगे बन्थुहू नाहि” कामके ॥. 
तोत उपजी देह जिइ, शिव उपयोगो रही नहिं | 
कैसे ऊँचो म्हो करूँ, जब हर दाक्षायणि कहहिं ।। 
ऐसे कहिकें सतो ओढ़िकें पोरी सारी । 
युगल नेत्र करि बन्द जगतकी सुरति विसारी ॥ 
नामि चक्रतेँ यान उठाये हियमें लाई । 
कंठ भ्रुकुटिके मध्य अनिलतें अनल बराई || 
योग श्रगिनितँ तनु तज्यो, लीन भई शिव ध्यानमें | 
किन्तु कुटिल पितु दक्षके, जूँ रंगी नहि” कानमें। | 
देख्यो चरित विचित्र डरे सत्र जाके प्रानी। _ 
जगत सून्य 'सम भयो प्रलय वेला सत्र जानो ॥ 
धिक्कार सत्र लोग दक्षकू देवे गारी | 
सम्मुख दुहिता मरी नहीं बरजी सुकुमारी ॥ 
पिता नहीं अति पतित यह, शिवद्रोही कलुषित हृदय | 
सिंह व्याप्रहू सुता त्खि, छाँड़ि करता हों सदय ॥| 
सती देह निरजीव ल्ली शिवगण रितियाने। 
यज्ञ नाश हित चले, अस्न निज निज सब ताने || 
शुने देखे भूत भयंकर विन्न करिक्षे। 
यज्ञ करहि विध्वंस दक्षक्रे प्रान हरिङ्गे ॥ 
यज्ञ विन्ननाशक ऋचा, पढी प्रकट ऋभु सुर भये । 
उनने मारे शम्मुगण, भये पराजित भगि गये ॥ 


इति श्रीभागवत चरितके द्वितोयाहमें सती देहत्याग नामक 


षष्ठ अध्याय समाप्त 
( पाझिक पाठ तृतीय दिवस विश्राम ) 
८ फा० 


र 

भूत प्रेत उत भगे, भगे इत नारद हरपै । 
देखे विसु विश्वेश विराजे हिंमगिरिवरपै ॥ 
करी वन्दना विलखि विनयते बोले बानी । 
पिता क्यो अपमान जरीं योगाग्नि भवानी ॥ 
तव पार्षद्गण अस्त्र लै, युद्ध करन उद्यत मये। 
किन्तु करे भगु प्रकट ऋधु, तिनहि_ देखि गण डरि गये ॥ 


कर्‍यो. कपरदी कोप अधर दाँतनिते काटे । 
चढ़ी भ्रुकुटि मुख लाल ओठ जिह्वाते चाट ॥ 
भरिकें रिसमें एक जराते बार उखार्‌यो।. 
कटकटाइकें दाँत पट्ट प्रृयिवीपै मार्‍यो ॥ 
मारत ई अति विकट नर, कारो अंजन गिरि सरिस | 
प्रकट्यो भीषण सहस सुज, घेरीं तनुतै दशहु दिस ॥ 


बोल्यो--हे विश्वेश | बताओ किनकू मारू । 
सोखूँ सबई सलिल सकल संसार सँदारूं ॥ 

रुद्र कोप करि कहें--श्रत्र अपने संहारो । 

दम्मयज्ञमें जाय दक्षं अबई मारो ॥ 
सुनुत भयंकर रुद्र गण, हा-हा हूःहू करि चले । . 
कर कंकण माथे मुकुट, कटि किंकिणि माला गले ॥ 
| ११४ 

~ भूत, मम; चैताल, विनायक, बटुक, डॉँकिनी | 
युह्यक, कपट, क्षेत्रपाल, सँग चली साँकिनी ॥ 
नव दुर्गाक चलीं कोप करि गर्जति तर्जति | 
वीरभद्रके संग नगनि मग मदति फर्दति ॥ 

विकट वेष वाइन वित्रिधि, भोषण कोलाहल करहि | 

वीरभद्र सेना निरखि, नर नारी सबही डरहि ॥ 


आव गिन्यो नहि ताव यज्ञकी आगि बाई 
ऋत्विक्‌ लीन्हे पकरि धमाधम करी का | | 
युकी दाढी मूँछु सफाचट करी उखारी। 
भगकी फोरी आँखि बतीसी पूषा भारी ॥ 
प्रजापतिनिके जज्ञमें, जिनि जैसें शिवकूँ लख्यो | 
दक्षयज्षमें तिननि तस, ततछिन ताको फल चख्यो || 


सन्ते पीछे शम्मुससुरकी बारी आई । 
वीरभद्रने पटकि दक्षपे खड्रा चलाई ॥ 
किन्तु न मारयो-मरै सबनिकू चिन्ता व्यापी । 
कौन जतनतें मरै सती-घाती जिहृ पापी || 
सहप्ा सूफी युक्ति इक, बलि पशु सम सिर मोरिक । 
फेक्यो जरती अगिनिमें, धड़तें सिरकूँ तोरिक ॥ 


शौनक पूर्ळे--'सूत | कलइको बीज बताओ । 
मान्यो कस शिव वैर दक्षने सो समुसाओ ॥ 
सूत कहे--“सुनि | कलह कामनाते ई होवै | 
काम क्रोषतें उपजि सुमति सद्गुन सब खोवै || 
विधित उपज्यो काम जब, कामातुर ऋषि मुनि भये | 
बरजे जब भ्रीशम्सुने, तत्र संत्र लज्जित हे गये | 

विधिने आज्ञा दई काम शिव चित्त विगारौ । 
निरविकार शरीशम्मु काम का करे विचारौ ॥ 
मलयानिल सुबसन्त सबनि मिलि शक्ति लगाई । 
किन्तु मलिनता नहीं महेश्वर मनम गराई ॥ 
अपनॉ-सो मुँह मदन लै, ब्रह्मादिक ढि ग फिरि गयो । 
निस्पृइता सुनि शम्धुकी, सबको मन विस्मित भयो ॥ 


दक्ष क्यो तप महाशक्ति आराधीं विधिवत । 
प्रकरीं जगकी मातु कह्यो वर माँगो इच्छित | 
दक्ष कह्यो मम गेह प्रकट हवै चरित दिखाश्रो । 
शम्भु संग करि ब्याह प्रेमको मरम जताओ ॥ 
“एवमस्तु” माता कह्यो, दै वर अन्तरहित मइ । 
ते ई रुद्राणी सती, दक्ष कुमारी बनि गइ॥ 


शिव होवें मम नाथ करें ब्रत सती कुमारी। 
बिधिसन सुनि शिव प्रकट भये जहे दक्ष डुलारी ॥। 
देखि तेज, तप, शील शाम्धुके मन अति भाइ । 
नित्य शक्ति निज जानि शिवा सहचरी बनाइ ॥ 
चन्द्र चन्द्रिका प्रभा रवि, सम अभिन्न दोऊ भये । 
दक्षयशके कलहमें, प्राण सतीने तजि दये ॥ 


सुनिके शोनक कहें--कथा अब सूत! सुनाओ । 
पिरि कुटि देवनि कर्‍्‌यो कहा सो बात बताओ ।। 
सूत कहे--सब देव बहुत ब्याङुल घबरावत। 
छिन्न भिन्न सब अंग गये विधिसन विललावत ॥ 
घाव दिखावहि रोइ सब, अंग भंग जो-जो भयो । 
देखि दशा दयनीय बिधि, देवनिकूँ दाइस दयो ॥ 

ब्रह्मा बोले--“बहुत बुरो तुम: सबने कीन्हों । 
यशनिके जो ईश तिनहि मख भाग न दीन्हों ॥ 
किन्तु भई सो भई शम्सुकॅ जाय मनाओ। 
चरननिमह सत्र परी यज्ञ पूरो करवाश्रो ॥ 
ऋषि सुनि बोले--“क्पानिधि | हम सब शिवतें बहु डर । 
इम सत्रकूँ सँग ले चलें, दारुन दुख सत्रको हरें ॥ 


मानि सत्ंनिकी बात “चले विधि गिरि कैलासा । 

जह फूक्ञे वर वृक्ष केतकी, पनस, पलासा ॥ 

देव, यक्ष, गन्धर्व, सिद्ध सब शिवकॅ सेव । 

पशुपति तिनकू सदा मनोवांछित फल्न देवें ॥ 
बारह मास - वसन्त जह, कुहू कुहू कोकिल करहिं । 
विर, खग, मृग, विहँगवर, करि कलर मनकूँ हरहि ॥ 


चहुँ दिशि देखे सिद्ध विविध साधन सब साघत | 
जप, तप, जोग विराग आदिते इरि आराघत || 
ओषधितें इक सिद्ध अपर मंत्रनिकूँ जपिकें । 
कोई ठाढे रहें बहुत नानाविधि तपिकें ॥ 
सिद्धेश्‍वर शिवकू सदा, सेवै सतत सुसिद्धगन । 
पितर, देवता, ऋषिनिको, निरखि भयो अति मुदित मन ॥ 


झरना झर झर झरहि मनों गिरि हँसिकें बोलत । 
कारे घुमे नाग मनहुँ नग इत उत डोलत || 
कल्पदृच्की उठी शाख हिलि मनहु बुलावहिं । 
` थकित पथिक लखि अतिथि भावतं दया दिखावहिं || 
आम, अनार, अशोक वर, वट, कद्स्ब, पारल, वकुल । 
पीपर, पाकर, विटप शुभ, शोमें वहु शतदल कमल || \ 

कमल कुसुम अति सरल विमल सरवरमहेँ सोहें। 
मैंडरावें मदमत्त मधुपगन मुनि मन मोहे || 
रति विलासते थकित चकित सुररमनी न्हावे । 
तनु कुंकुमकुँ धोड सलिलकु पीत बनावं ॥ 
कहुँ किन्नर, किंपुरुषगन, प्रानप्रिया निज सँग लिये । 
तनु पुलकित उल्लसित हिय, डोलें गलवाहीं दिये ॥ 


सम्मुख निरख्यो विशद्‌ विटपवर वटको सुखकर । 

सौ योजन अति सघन स्वच्छ सुन्दर ग्रति मनहर ॥ 

ता तरु तर तपयुक्त तापसनि मध्य महेश्वर । 

भूतनाथ मगवान्‌ विराजं शिव परमेश्‍वर |। 
श्रच्चमाल गल चन्द्र सिर, जटा मुकुट श्रीगंग युत । 
करहिं ज्ञान उपदेश हर, जो पूछुहि कछु ब्रह्मसुत ॥ 


सुनि विधिको आगमन उठे संभ्रम सह श्रीहर | 
अगवानीकूँ गये चरनमहँ नायो निज सिर ॥ 
करत दण्डवत देखि शम्भु विधि तुरत उठाये। | 
श्रद्धा भक्ति समेत प्रेमतँ हिये ल्लगाये॥ 
बोले ब्रह्मा--देव ! तुम, मकरी सम जगकू रचहु । 
रचि पालो क्रीडा करहु, जब चाहो छिनमहँ हरहु ॥ 


यज्ञ अधूरो भयो कृपा करि दक्ष जिवाओो। 
भगुकी दाढी लगे देव भग नेत्र बनाओ ।। 
कस पूषा विनु दाँत खार्ये कछु युक्ति बताओ । 
जस जानों तस प्रमो जज्ञकूँ पूणे कराओ ॥। 
' हर ईसि बोले--यज्ञपशु, को सिर शव घड्पै घरो । 
। जीवित होवे दक्ष-भगु, दाढ़ी बकराकी करो॥ 

मित्र नेत्रत॑निरखि भाग भग अपनो पावे | 
पूषा सत्तू पिसे. पोपले मुखतें खावं ॥ 
अध्वयूं निज भाग अश्विनी करतें लेवे । 
' इरे जिनके हाथ सबहि पूषा कर जेंवें॥ 
छिन्न भिन्न जिनके भये, अंग नये फिरितें लगें । 
` जाओ, सबके दुख दुरित, देखत देखत ही मगें॥ : 


साधु साधु सत्र कहें शम्भुकी करें बड़ाई। 
बोले त्रझा--'बिमो ! बिगारी बात बनाई ॥ 
अब चलिक सब साज सत्रके शीघ्र सजाओ । 
. फिरितें रोपौ ठाठ, यज्ञद सफल बनाओ ॥ 
विधि आयसु सिर धारि शिव, सबक सँगलै चल्लि दये । 
बकरा सिर धरपै घर्‌यो, ठरत दक्ष जीवित भये॥ 


निरखे सम्मुख शम्भु दक्ष हिय स्वच्छ भयो अति | 
सुद्र-द्रोइको मैल घुल्यो वर विमल भई मति ॥ 
सती सुताकी . यादि प्रापतिकँ है झाई । 
वाणी गद्गद मई प्रेममें सुधि बिसराई ॥ 
जैसे तैसे रोकि मन, बहुविधि शिव विनती करी । 
दई सान्त्वना विविध बिधि, सपुर लाज शिवने इरी ॥ 


विधि हर आज्ञा पाइ यज्ञ आरम्भ करयो फिरि । 
ऋत्विक, होता, सभ्य कुण्ड चहु ओर रहे घिरि ॥ 
भूत, प्रेत संसग जनित सब मेंटि मलिनता । 
पुरोडास इरि अरपि करी सब विधि पावनता ॥ 
पुरोडास इवि हाथ ले, ज्योंही दक्ष ठढे भये | 
ध्यान करत अखिलेश हरि, त्योही परगर हे गये ॥ 

निरखि]मये सत्र मग्न उठे शिव सुरनि सहित विधि | 

नव जलधर सम वरन हरन दुख दुरित दयानिधि ॥ 

क्रीट मुकुट अति सुघर पीतवर वसन विराजे । 

श्वेत छेत्र अरु चवर गले वनमाला भ्राज ॥ 
शङ्क, चक्र, असि, गदा, सर, ढाल, पद्म, सारंग, धनु । 
ऋष्यवाहु आयुध बसे, गिरि फूली कन्नेर जनु ॥ 


इस्तुति प्रभुको करें दक्ष, ऋत्विक्‌ , विद्याधर । 
लोकपाल, सुर, इन्द्र, सिद्ध, ऋषि, सुनि, योगेश्वर ॥ 
यजमानी अरु अग्नि, यक्ष, गन्धवे, विप्रगन । 
विविधि माँ ति करि विनय लगायौ इरि चरननि मन || 
सबकी सुन्दर सुनि विनय, अति प्रसन्न श्रीहरि भये | 
जैसी जाकी कामना, तैसे ताकूँ वर दये॥ 


बिप्र कहे--हे विभो | आपुई यश, सोम, घत । 


मंत्र, अभि, कुश, समिध देव! तुम वलि पशु अरु व्रत ॥ 


पुरोडास, यजमान आपुई हविकू पावे । 

नाम कीरतन करत यज्ञ त्रुटि सब नसि जावें ॥ 
प्यावे प्रेम पियूष प्रभ | पुनि पुनि पेरनिमें परहि | 
शिवगणक्रत विध्वंस मख, ताहि बिभो | पूरन करहि ॥ 


विष्णु भये सन्तुष्ट सबनिकू शिक्षा दीन्हीं । 
हों, विधि, शिव सब एक भेदकी व्याख्या कीन्हीं | 
सबई हरषित भये करयो आरम्भ यज्ञ फिरि | 
चयों न होदि मख पूणं जहाँ तीनिहु विधि, हर, इरि ॥ 
अति प्रसन्न ह्वे प्रजापति, शिवजीको पूजन करयो | 
सती यादि करि दक्षके, नेह नीर नयननि भर्‍यो ॥ 

फिरि सत्र विधिवत विप्र पितर पूजे ऋषि मुनि सुर | 
भयो यज्ञ परिपूर्ण, गये सब जन निज-निज पुर ॥ 
प्रजापतिनिके ईश दक्ष मनमह अति हरषे | 
वजें दुन्दुभी आदि कुसुम सुरह्मक्े वरषें ॥ 
दक्ष-यज्ञकी कथा जिह, विदुर | यथामति सब कही । 
पूछो तुम जो हृदयमह , शंका अत्र जो कछु रद्दी ॥ 


८ 
इति श्रीभागत्रत चरितङ्रे द्वितीयाहमें दक्षयज्ञपूति नामक 
सप्तम अध्याय समाप्त । 

' विदुर कहें--गुरुदेव | सती तो शक्ति सनातन । 
शिव तजि अनत न जाहि सुनी जिह प्रथा पुरातन ॥ 
कैसे तजिकै देह मिलीं फिरि कस . शंकरदूँ । 

, निहि ध्यावत तनु तजहिं फेरि पाँवहिं तिहि वरकूँ ॥ 

सुनि' बोले मैत्रेय मुनि, बिदुर | सुनो इतिहास सब | 
हिमगिरि मेंनाको सुता, सती भइ जस कहूँ अब्र | 


मेना सेवा करी सुतासम सती देहमें। 
प्रकट तनया होय मातु गिरिराज-गेहमें ॥ 
चन्द्रकला सम बढ़त निरखि पितु अति हरषाये | 
विरही शिव तप हेतु पास गिरिके इत आाये॥ 
सुनत शैल सेवा करन, सुता सहित . शिव सन गये | 
कन्याकूँ केंकय हित, गिरि अरपी हरषित भये ॥ 


शिव योगी निष्काम विकार न मनमहेँ आवै । 
इत तारक इक असुर प्रकटि सब सुरनि सतावै ॥ 
शिव सुत मारे जाहि सुरनि मिलि निश्चय कीन्हों । 
मेज्यो शिव ढिंग काम छार हरने करि दीन्हों ॥ 
शिवहित तप गिरजा करहि, ताप युक्त सब जग भयो । 
आशुतोष सन्तुष्ट हे, मनवांछित फल दे दयो॥ 
१२२ 

विविधि माँतितँ करी परीक्षा शिव गिरजाकी । 
दृढ़ निष्ठा लखि वरी, कामना पुरी प्रजाकी ॥ 
विधि, हरि, सुर, गन्धव सभनि मिलि घूम मचाई । 
शिवकी निरखि बरात स्वयं शोभा सकुचाई ।। 
नित्य शक्ति शिवको प्रिया, अपनाई फिरतं वरी । 
शिव दुलहा दुलहिनि शिवा, रति लखि पति हित पग परी॥ 


काली, गौरी भई हँसीमे कोप जतायो। 
देवी दया दिखाइ मगरतँ बाल छुडायो ॥ 
गनपति और कुमार पुत्र द्वे अति ही प्यारे । 
बाहन चूहो मोर मक्त भय इरिबेबारे॥ 
शक्ति युक्त शिव त्रिविध विधि, खीला प्राकृतवत्‌ करहि | 
जाहि सुनहिं जे भक्तजन, तिनिके अघ छिनमहँ करहि ॥ 


स्वामिन्‌ ! पशुपति ! प्रभो | दासके पाश छुड़ाओ । 

जगदम्बा | माँ `! उमॉ.वत्सकू हृदय लगाओ ॥ 

भरक्यो जगमहुँ जनक | शरन चरननिमहुँ दीजे। 

माँ | अब गोद बिठाय चूमि सुख सुतको लीजे ॥ 
यद्यपि हों अति अधमहूँ, तऊ पिता | अपनाइ लै। ._! 
मैयो ! साधन रहित सुत, के दियते चिपकाइ लै॥ 


है अघम विधि पुत्र मषा है ताकी जाया। 

ह्वै तिनके सन्तान दम्भ सुत पुत्री माया॥ 

ते पति पतिनी बने लोम शठता द्वे जाये । 

दम्पति हैके तिननि क्रोध हिंसा उपजाये ॥ 
हिंसा क्रोध विवाह करि, कलि दुरुक्ति जनि संतती । 
अत्य युगनिमें छीन बल, होहिं बली कलिमह अती ॥ 

कलि द्विरुक्तिने जने मृत्यु मय दोऊ बालक । 
दुलहा. दुलहिनि बने क्रूर सब जगके घालक || 
` तिनि दोउनितँ नरक यातना भये मृढुमति । 
पापनिको दुख भोग करावें देहि दुःख अति ॥ 
जे अधर्मके वंशकूँ, स्वयं पढ़ें सबतें कहे । 
तिनके मनकी मलिनता, मिटे अन्त सुरपुर लहै ॥ 
इति श्रीभागवत चरितके द्वितीयाहमें अघमे व'श वणन नामक 
अ्रप्टसस अध्याय समात 





९ 
» 

दोहा--विदुर | कहुँ अब श्रुव-चरित, जिन कीये वश श्याम । 
बालकपनमह घर तज्यो, पुनि पायो ध्रुव घाम ॥ 
छुप्पय-शतरूपापति स्घायंमुव मनु तेज तपोयुत। 
प्रियवत श्ररु उत्तानपाद तिनके द्वे शुभ सुत ॥ ° 
हों महिषी उत्तानपादकी सुझचि सुनीती । 
किन्तु दपतिकी अधिक सुरुचि पल्नीपै प्रीती ॥ 
सुरुचि पुत्र उत्तम जन्यो, नृपको अति प्रिय हे गयो । 
बड़ी “सुनीति तिरस्कृता, तिनको शुभ सुत भ्रव भयो ॥ 


परम सुन्दरी सुरुचि भूप वशमें करि लीन्हें । 
श्रुवको मातु सुनीति दुःख ताकू बहु दीन्हें ॥ 
प्रभु सुमिरन नित करे पुत्रकू जिही सिंखावें। - 
बेटा | जगमह पुरुष भाग्यदीतें सब पावें ॥ 
हरि चिन्तन ही लाभ अति, हरि सुमिरन हो श्रेष्ठ सुख । 
प्रम कष्ट हरि विसमरन, शाणागतकू कवन दुख ॥ . 
एक दिनाकी बात गये ध्रुव महलनि भीतर | 
. उत्तमकू लै गोद मोदयुत बेठे नपवर ॥ 
ललकि गोदमहँँ चढ्न मनोरथ भ्रुवने कीन्हों । 
' किन्तु सुरुचि रुचि निरखि गोद सुतरप नहि. लीन्हों || - 
भ्रव हियको इच्छा लखी, सोतेली माँ हंसि परो। 
सुमिरि सौतियाडाहकूँ, भ्रुव माकी निन्दा करी ॥ 

बालकतं यों. बिहँसि बिमाता बोली बानी । 
बेटा | व्यर्थं विषाद करै तू अति अज्ञानी ॥ 
यद्यपि राजा तनय किन्तु मम कोखि न जायो। 
तू सुनीतिके गरभमाँदि किंदि अघते, आयो ॥ 
अज तप करि मम उदरतं, लेहि जनम सम्भव जबहिं | 
उत्तम सम नप अङ्कमहँ, बेठि सकेगो तू तबहिं ॥ 


सुनत विमाता वचन क्रोध प्रवकू अति आयौ । 
फरके दोऊ ओठ रोष सब तनमहँ छायो॥ . 
खिसियानों फिरि रोइ मातु दि ग चल्यो रिस्यानों । 
मार॒यो बालक सर्प दण्डते मणिधर मानों॥ 
सुदन करत निज सुत लज्यो, दौरि गोद माता लयो । 
सुत मुखपै निज मुख धरयो, चूम्यो पुनि घीरज दयो || 


बोल्ली- बेटा. ! बात बतादै च्यौं तू रोवे ? 


` ज्यौ निकासिकें नीर नयनको काजर घोषे ! 
पुनि पुनि पूछे मातु बात कछु नाहिँ बताई । 
तब पुरवासिनि कथा आदिते अन्त सुनाई ।। 

सुनि सुनीति सब सौतिकी, सुत संबन्धी दुख कथा । 

झुरसि अनलते ज्यों लता, गिरे :मई त्यों हियव्यथा || 


सुत समुझायो मातु कृष्ण दुख दूरि करिज्गे। 
वे अनाथके नाथ शोक संताप हरिङ्गे ॥ 
कमलनयन बिनु नाहि ताप-त्रय इरिवेवारो । 
दीनबन्धु विनु वत्स ! हृमारो कौन सहारो ॥ 


षो समृद्धि सुख परम पद्‌, चाहो तो हरिपद गहु । 
ररि रसना हरि रूप हग, सुमिरि चरित मधुवन बसहु I 

सुनी मातुकी बात पुत्र सुति घीरज घार्‌यो । 
ऊँच नीच सब सोचि फेरि करतब्य बिचार्‌यो ॥ 
जननीतें ध्रुव कहे--माठु श्रत्र आज्ञा दीजे । 
पथ मंगलमय होहि कृत्य अत्र सोई कीजे ॥ 
माँ इकलौते तनयकूँ, हिय लगाय आशिष दई | 
पितुपुरतँ भ्रव चलि दये, फेलि बात घर-घर गई ॥ 


दये प्रलोभन बहुत न भ्रुव फिरि घरकू गदे । 
दुख वन पथके सोचि करी नहिं शंका हिरदे || 
ज्योही आगे बढे मिले मुनि नारद ज्ञानी । 
जग उपकारक देच बात ध्रव मनकी जानी।। 
अघहर कर सिरपे धरयो, बोले- बेटा | वाल तू । 
अरे | मान अपमान का, क्रोड़ासक्त कुमार तू॥ 


बेटा | जगमें जीव भाग्यतें दुख सुख पावै । 
जा घर अपने लौटि व्यथ ज्यों धक्का खानै || 
भुव बोले- है विभो | बात नहिं बैठे मनमें । 
बाक बाण वहु वि घे विमाताके मम तनमें ॥ 
घर लोट्टॅगो तबहिं जब, सर्वोत्तम पद पाउँगो। 
नहिं तो मुनिवर | घोर तप, करत करत मरि जाउँगो ॥ 


मुनि प्रसन्न अति भये देखि इढ्ता बालककी | 

बोले-बेरा ! बात मातुकी अति हो हितकी ॥ 

ब रोगनिकी एक ओऔषधी हरि पद-सेवन | 

जा कालिन्दी कूल धाम जह मनहर मधुवन ॥ 
गोवरघन गिरिवर जहाँ, कृष्ण करे क्रीड़ा कलित । 
ललित कुक्ष झुकि झूमिके, चूमें हरि पद-एज सतत ॥ 

जा करि मधुवन वास आश जगकी तजि दीजो । 
कालिंदीमें तीन काल मज्जन नित .कीजो || 
यम नियमनिङ्गँ साधि चाँधि आसन जो सुखकर । 
पूरक कुंभक और नित्य रेचक करियो वर || 
मन, इन्द्रिय अरु प्रान मल, मेंटो. प्राणायामत । 
प्रत्याहार सम्हारिके, चित्त लगय्यो श्यामतें | 


घरियो हरिको ध्यान भान जगको नहिं होवै । 
श्रीहरिको शुभ ध्यान दुःख जगके सत्र खोवै ॥ 
मधुमय सुखकर मृदुल सुघासम मनहर वेना । 
सुन्दर लोल कपोल कमलमुख विकसित नेंना ॥ 
' कर कङ्कणं केयूर वर, कुंडल काननिमें लासे । 
करुनासागर प्रनतप्रिय, मन्द्‌ मन्द्‌ माधव हँसे । 


करतल, पदतल, ओठ, अधर अति अरुन मनोहर | 
मन्द मन्द्‌ मुसकान सजल जलधर वपु प्रियतर ॥ 
काञ्चनकी कमनीय करधनी कटि में भ्राजें। 
शङ्ख चक्र अरु गदा' पद्म करकमन्ननि राजे ॥ 
याँ वेरा | भगवान को, ध्यान करेगो नेमते । 
तो निश्चय करुनायतन, प्रकट होगे प्रेमे ॥ 


पूजा प्रभुकी प्रेम सहित करियो मधुवनमें | 
घरियो जो कछु मिले भावते इरि--चरननमें || 
तुलसीदल, जल, फूल, मूल फल जो मिल्लि जावें । 
भाववत्य भगवान्‌ प्रेमतें सोई पावें ।। 
गोवरघनकी शिला वा, वटिया शालिगरामकी । 
करियो सेवा नेमतं, कृपा होहि घनश्यामकी ॥ 

द्वादश अक्षर सरिस श्रेष्ठ हैं मन्त्र न दूजो | 
वाहीत फल फूल सहित हरिकू नित पूजो ॥ 
करि आवाहन प्रेम सहित आसन फिरि दैयो । 
पाद्य अरघ आचमन स्नान जलते करवैयो ॥ 
वस्त्र ओर  उपवीत दै, गंध धूप दीपादि करि । 
तब नेवेद्य फलादि मुख, शुद्धि. फेरि द्रव्यादि घरि ॥ 


करिके पूजा विविध माँतितें विनती करियो । 

यों सब मनके मैल मेंटि चितमें हरि घरियो | 

जो नर पूजे भावभक्तितें बेटा] उनकूँ । 

मन वांछित फल देहिं कल्पतरु सम हरि तिनकू ॥ 
अस्थ धरम अरु काम सुख, मोक्ष देहि आश्रितनिकूँ । 
किन्तु न चाहे भक्त कछु, केवल चाहें मक्तिकू ॥ 


शिक्षा दोक्षा पाइ गमनकी आज्ञा लीन्ही । 
अति प्रसन्न भ्रुव भये दण्डवत्‌ चरननि कीन्हीं || 
मुनि सिरपै कर धरयो, दई आज्ञा हिय इरषे। 
दढ-प्रतिश हे चले सुमन नमते बहु बरषे | 
करि प्रदक्षिणा प्रेमतें, बार बार ब्रिनती करी | 
मुव तप हित बन चलि दये, तनु पुलकित सुमिरत हरी ॥ 


इति श्रीभागवत चरितके द्वितीयाह में धुव वनयमन नामक 
नवमों अध्याय समास । 


& 

इत सोचें उत्तानपाद तप महलनिमाही । 

च्या गोदीमै चढ्त पुत्रकू लीयो नाहीं ॥ 

हाय | कुमति मन बसी फूल-सो लाल गँवायो । 

यों सोचत मन दुखित कमल मुख नप कुम्हलायो | 
श्रुवकूँ इत करिके विदा, नारद मुनि रुप टिंग गये। 
विधिवत मुनि पूजा करी, अति हरषित भूपति भये ॥ 


पूछे नारद्‌--द्रपति | कमल मुख च्यौँ मुरझायौ । 
अरथ धरम अरु काम अपर करतव्य नसायो ॥ 
के नृप अति दुखित कहें-“हों नाथ | अभागी । 
नारीके वश भयो कानि कुलकी सत्र त्यागी ॥ 
प्रमदा क्रीडामृग बन्यो, सुधि बुधि मेरी नसि गयी । 
.. कुसुम सरिस सुकुमार सुत, तज्यो कुमति मन असि गयी ॥ ` 


हँसि नारद युनि कहैं-->पति ! चिन्ता नहिं कीजै । 
प्रभु सरबज्ञ समथ चित्त तिनि चरननि दीजै ॥ 
सुत प्रभाव नहिं विदित सुयशतेँ भुवन भरैगो | 
करि न सके जो लोकपाल सो काज करैगो ॥ 
है कृतार्थ अति बेगि ही, तत्र चरननिमहँ आइगौ । 
' त्रिमुवनमहँ विख्यात हे, यश तुम्हार फैल्ाइगौ | 
१२० 

कहि सब सुत संबाद भये अन्तरहित मुनिवर | 
रप दिय फाटन लग्यो गये भुवकी माता घर ॥ 
परे पेर झर खींचि देवि चरननि ल्लिपरानी। 
सुरुचि स्वच्छ हिय कही सेबिका हों दुम रानी ॥ 
त्याग बिना सुब होदि नहिं, त्याग प्रेम बिकसित करत | 
गह तजि भ्रुव जब बन गये, तब तीनिहु दिल्लिमिल्लि रहत ॥ 


इत भुव आयसु पाइ गये पावन मधुबनमें । 
अधिक चटपटी लगी कृष्ण द्रशनकी मनमें ॥ 
कालिन्दीके कूल पहुँचि अतिशय सुख पायो । 
असित सलिलमें न्हाय ग्वा दिना कछु नहिं खायो ।। 
तरणितनूजा तट चसहिँ, दिय लागी लो श्यामतें । 
अन तक वह थल ख्यात है, भ्रुवरीलेके नामतें ॥ . 


फल फूलनिते लदे नम्र पादप जह मनहर | 
शुक पिक मत्त मयूर करें कोकिल कलरव-वर || 
स्वच्छ सलिलतें भरे सरोवर सुखकर जह तह । 
तिनमें बिकसित कमल भ्रमरगन रुजे जिनमहॅ | 
कालिन्दीकी कल्नितधुनिं, सुनि सब संशय भगि गये । 
ऐसे मघुबनमहँ निवसि, ध्रुबजी अति प्रमुदित भये ॥ 


करहि कठिन तप सततचित्त प्रभु चरन लगायो | ` 
कछु दिन तीसर दिवस फेरि कछु छुटवें खायो ॥ 
नोदिन बारह दिवस अंतमहँ भोजन त्याग्यो । 
वायु खाइक रहें ध्यान भगवतमहँ लाग्यो ॥ 
एक पैरतें हूँठ सम, निश्चल हवैकें थिर मये । 
सब थल निरखे श्यामक, तन्मय इरिमें हें राये ॥ 
$, ५५० 

रोके इन्द्रिय द्वार चित्त इतउत न चलायो । 
विश्वम्मर हियघारि ध्येयमें ध्यान लगायौ | 
रुकी सबनिकी स्वाँस जीव सबई घबराये । 
डगमग डोले घरनि लोकपाढहुँ अ्रकुलाये | 

सोचें असमयमें प्रलय, किंहि कारन जगमें भई । 

. हेतु कहा सहसा अबहिं, स्वास सबनिकी रुकि गई ॥ 


दीनबन्धु के द्वार गये दौरे देवादिक। 
हाथ जोरि सब कहें--प्रभो ! जगके प्रतिपालक ।। 
भयो कहा जिह देव ! चराचर च्यौं दुख पावें । 
सबकी स्वास प्रस्वॉस ज्यों नहीं आवें जावें ॥ 
शरणागतवत्सल निभो ! भयहारी सब भय हरहिं। 
बेगि छुड़ावहु बिपतितँ, बार बार बिनती करहिं॥ 


सुनि देवनिक्री बिनय कहें प्रमु---मत घबराओ । 
भयको नहि कछु बात न चिन्ता मनम लाओ || 
मचल्यो मेरो बालभक्त इक अन्नई जाउँ | 
करिक प्यार दुलार बिबिध विघतें समुझाउँ || 
वाकप्राणतें ब्रिद्ध हे, करे तपस्या कठिनतर | 
मुंह माग्यो बर देउँगो, सेवककुँ सब सुलम वर ॥ 


' देव गये निजधाम सजे . घनश्याम हमारे । 
शङ्क, चक्र, अरु गदा प कर कभलनि घारे ॥ 
पीताम्बर फहरात जात विद्युत सम चमके | 
मणिमय मनहर मुकुट अलक संग दमदमदमके॥ ' | 
भक्त दरसङू व्यप्र अति, उपमा किहि सम देहि कबि | | 
ग्ररुडूपीठि चढि जाहि ज्यो, अस्ताचलकू सहसरबि ॥ 

माधव मधुबन लख्यो तहाँ थिर बालक ठाढो । 
देख्यो बालक हेज हियेमें हरिके . वाढो | 
अन्तरित निजरूप हियेतें ध्रत्रके कीन्हों । 
इत उत निरखै नेत्र खोलि हरि सम्मुख चीन्हों || 
` पर्‌यो दंडवत्‌ भूमिमें, तनिक न तनकी सुधि रही | 
तनु पुलकित गद्गद्‌ गिरा, प्रेम समाधि दशा लही || . 


प्रम मगन शव भये सतत श्रीहरिहिं निहार । 
इस्तुति केसे करूँ बिकल हे वाल बिचारे । 
जानी हरि हिय बात शङ्तें बदन छुवायो । 
भये वेदमय बचन ज्ञान विज्ञान लखायो ॥ 
बेद शास्त्र सम्मत बचन, शङ्ख छुवत मनमहँ जगे | 
गदूगद्‌ बानी सुद्तिमन, बिनतो भ्रुत्र करिवे बगे | 


धुव-स्तुति ` 


जो सब हिय नि्रसहिँ घट घट प्रविसहिं, सत्र करननि विकसावें | 
जो एक अनूपा, सत्र जगरूपा, तिनि चरननि सिंर नावें ॥ 


जो रचहिं जगतकूँ, करन अ्रसतूकू, जीव रूप हे जावें.। 
बनि एक अनेका, सबको लेखा, रखहिं फेरि मरमावें ॥ 


ते पुरुष अभागी, प्रभुपद त्यागी, विषय भोग जग माहे । 
जे तव पद्‌ ध्यावे, पद तत्र पावे, जनमः मरन छुटि बाहे ॥ 
है कथा तुम्हारी, सब दुखहारी, - जो .नर सुनें सुनावे । 
ते होहि कृतारथ, भक्त यथारय, मुक्ति मुक्ति ठुकरावें ॥ 


पुनि पुनिं पद ध्याऊँ, यह बर पाउँ, तव भक्तनि सतसंगा । 
तब-जन अनुरागी, अतिबड़भागी, छिन छिन पुलकहिँ गा ॥ 

तिनके तुम स्वामी, श्रन्तरयामी, सब तुममह मिलिजाव.। 


जिन अज शिव ध्यावे, कमल कहावें, तिनि चरननि सिरनाव ॥ - 


जो अज अविनासी, नित्य उदासी, जगहित घरि अवतारा । 
करि, पालि, सँवारे, खलदल मारे, होहि न नेक विकारा ॥। 


तुमकुँ जो सरबस, आतिशय प्रियरस, समुझै ते बड़भागी | 
हम मलिन मंदमति, दीन दुखित अति, विषयनिके अनुरागी ॥ 


कहुँ शरन न हमकूँ, जननी ठुमकूँ, समुझि उतहिकू घाव । 
पद पङ्कज मनहर, अघहर सुखकर, तिनमहँ शीश नवावं॥ 


सुनि बिनती हरि कहें करूँ--मन बाँछित तेरो । 
पावै दुरलम श्रेष्ठ अन्त तू ध्रुबपद मेरो॥ 
करि छुत्तीस हजार बरष पृथिवीपै शासन | 
भोगो भोगनि किन्तु रहै मम चरननिम हैं मन ॥ 
यों बर देकै बरद हरि, श्रन्तरहित छिनमें भये | 
करिक पश्चात्ताप बहु, श्रुव॒ निज घरकूँ चलि दये |। 


इति श्रीभागवत चरितके द्वितीयाहमें धवनारायण दशन नामक 
दुसवो अध्याय समाप्त 

[१९३] 


कहें बिदुर- गुरु | विष्णु दरस करि भयो ताप च्यों १ 
बोले मुनि--सुनि श्रुवहि चित्तमहुँ सोच मयो यो || 
अरे | मोक्षपति पाइ मोक्ष मैंने नहिं मागी | 
परुष निमाता बचन यादि करि इेर्ष्या जागी ॥ 
हाय | पति टिंग जाइ मम, माँगी चावलकी सुसी । 
तुच्छ भोगहित भजे इरि, हिय कुचुद्धि कैसी घुसी ॥ 


हाय | पाइक लाल काँच लै ताहि गॅवायो। 
हाय ! सुरनि मति भ्रष्ट करी ध्रुपद्‌ अपनायो ॥ 
छै महिनामें मिले मोहि माघव मदहारी। 
तऊ न माँगो मुक्ति गई मेरी मत मारी ।। ` 
माग्यो सोनो एक पल, टिंग सुमेरुके . जाइक । 
प्यासे गंगात गये, पीयो पय न अघाइके॥ 


पूछे शौनक--“सूत | द्रश दुरलभ अति हरिके । 

पाये भ्रुबने मास मात्र छै ही तप करिके॥ 

बहुत दिवस तक करत करत तप मुनि मरि जावें । 

किन्तु न झाँकी नरनागरको छिनकू पावें ॥ 
कहें सूत--““मुनिवर | सुनहु, होहि चरम जिनको जनम । 
नाम मात्र साधन करे, होहिं प्रकट पूरब करम ।। 

एक करै तप सहस चरस परि सिद्धि न पावे । 

, एक दिना 'दस करै सिद्ध चटपट ह जावै ॥ 

एक राति दिन पढे यादि संथा नहिं होवे । 

एक सुनती यादि करै फिरि सुखतें सोवै।। 
पाप, पुण्य, दुष्कृत, सुकृत, होहिं उदित बहु जनमके । 
सिद्धि असिद्धि अधीन नहिं, ततछिन कीन्ह करमके ॥ 


पाँच दिना तप करयो भद्रतनु भये मित्र इरि। 
तिन गुरु तप अति कर॒यो भये हरि दरश नहीं परि || 
ऐसेही ध्रुब पूर्व जन्ममहँ हरि आराधे। 
जप, तप, संयम, नियम कच्छु आदिक ब्रत साधे ॥ 
संग दोषतं बिप्रतें, प्रकट . राजकुलमें भये। 
मास षष्ट में सुकृत बश, सफल मनोरथ हे गये || 


मुक्ति चाह हिय होय संग विषयिनि को त्यागे | 
भोगनितें मन रोकि देखि कामिनिकू भागे ` 
जैसे जल थल नीच निरखि उतकूई ढरके । 
तैसे भोगनि देखि चित्त उतकूई सरके | 
मुक्तिबन्धकी साधु खल, संगति सच्ची युक्ति है । 
विधयिनिके सँग बन्ध है, साधुनिके सँग मुक्ति है ॥ 


पूवेजन्ममहँ, रहे तपस्वी श्रुवजी मुनिवर। 
राजपुत्र संग कर्‌यो विषय सुख लागे सुखकर || 
चिन्तनमें आसक्ति बढी बिषयनिमहँ उनकी । ` . 
इच्छा मनमै भई राजसी सुख भोगनि-की ॥ 
अन्त समय मनमई रहै, जैसी इच्छा जासुकी । 
अपरअन्ममह भावना, पूरी होवै तासुको॥ ` 

काम करे कछु किन्तु न इच्छा फल की होवै । 
सुखमें फूले नहीं दुःखमे दुखी न रोवै ॥ 
कृष्णापंण करि करे शुभाशुम सोपे उनकूँ । 
करै करम करतव्य घरै हरि चरननि मनकूँ |! 
करयो करूँ जो करुंगो, सत्र कछु प्रभु तुमई करो । 
कर्ता भोक्ता हों नहीं, कर्‌यो तुमनि तुमई मरो ॥ 


ला विधि राखें राम रहें ताही विधि सज्जन । 

जो करवावे करें भले ही निन्दे दुरजन ॥ 

कृष्ण प्रीति ही करम कामना जगकी त्यागें। 
` प्रेम छाँड़िक भक्त कृष्णतं कछु नहिं मागें । 
श्रुवजी यह सब सोचिके, खिन्न मनहिं मन अति भये । 
तप करिकें अपवगर्पाते, ते जगके सुखई लये ॥ 


= 


पितानगर ध्रुव चले भाग्यकू दुरजय मानत । 
इत ठप बार्ता सुनी सिद्ध हे सुत पुर आवत ॥ 
सुनत प्रेममें विकल भये निज भाग्य सराह्यो । 
मानों मरि मम पुत्र मृत्युके मुखतें आयो ॥ 
सुनत सुखद संबादकू, अति प्रसन्न भूपति भये । 
अन्न, वस्न, घन, घान्य, मणि, मुक्ता निप्रनिकूँ दये ॥ 


भूपति अआयसु दई साज स्वागतके साजे | 
. शंख, दुंदुभी, पणव मांगलिक बाजे बाजे ॥ 
बस्राभूषन पहिन कुमारी कन्या आवें। 
द्धि अक्षत ले फूलःखील ध्रबपै बरसावें॥ 
आगे आगे भिप्रगन, करत वेदध्वनि चलि दये। 
मंत्री रानी सनि ले, सुत स्वागत हित रप गये ।॥ 

देख्यो उपवन निकट फूल सम सुतक आवत । 
गावत गुन गोविन्द अमीरस-सो बरसावत ॥ 
उतरे रथतेँ झपटि तनयकू हृदय लगायो । 
बार बार मुख चूमि गोद में लाल बिठायो || 


` पर्‌यो पैरपै पुत्र जत्र, पुलकित सत्र अँग हे गये । 


जनु प्रेमासव पान करि, भूप भाव भावित भये॥ 


भेटि पितात तुरत मातुढिँग भ्रुवजी आये । 

दोऊ मातनि पेर कपट छुल तजि ल्लिपराये || 

भई सुनीती बिकल सुरुचि उठि आशिष दीन्हीं । 

भेटे उत्तम ललकि मातु सुश्रूषा कीन्हीं ॥ 
मातु प्रेम मूर्च्छा तजी, सुतक हिये लगाइक। 
सिर सूंघ्यो चूम्यो बदन, कीन्हों प्रेम अघाइके ॥ . 


इयिनीपै इक संग चढे भ्रुव उत्तम भाई | 
`धूम धामतें चले विब्रिध बिधि पुरी सजाई ॥ 
गली, द्वार, ग्रह, चौक, राजपथ भरे भाराये || 
केरा बन्दनवार बाँधि बहु भाँति सजाये।। 
दृधि, अक्षत, फल, फूल, जल, पीरी सरसों खील सत्र । 
छिरक कन्या कुल वधू, श्रुवजी जित जित जाहिं जब ॥ 


समते सतकृत भये गये महत्तनि के भीतर । 
लालित पालित भये जनक जननीतें प्रबबर || 
सब सुखके सामान सजे शालासें सुकर | 
` दुगषफेन सम श्वेत सुखद्‌ शैया शुभ मनहर | 
असन सरस अतिबर बसन, शोभायुत मणिमय भवन | 
विम बाटिका कमलयुत, सर लखि होवै सुदित मन ॥ 

पाइ पिताको प्यार बिताई बाल श्रवस्था। 
तरुन मये पितु संग करें सब राज ब्यवस्था || . 
सबकी सम्मति समुझि भूप सिंहासन दीन्हों । 
मंत्री पुरजन प्रजा सबनि अभिनन्दन कीन्हों ॥ 
राज्य भार म्रुवकू दयो, नूप तपहित बनकू गये । 
सुनत भूप भ्रुव अबनिपै, होवें मंगल नित नये॥ 


_ इति श्रीभागवत चरितके द्विंतीयाइमें वराज्य तिलक नामक 
ग्यार हवा. अध्याय समां । 

। १२ | 


बोली इक दिन मातु--वहू अत्र बेटा आवै । 

मेरे पूजै पैर तोइ भोजन करवावे ॥ 

रुनु झुनु रुनु फुनु करति फिरे मन मोद बढावै | 
` बहू संग लखि तोहि सफल जीवन हे जावे ॥| 
हसे जननि ममता लखी, मुदित मातु मन अति भयो । 
कन्या भ्रमि शिशुमारकी, संग व्याह श्रुब करि लयो ॥ 


पुत्र मये द्वै कल्प और बत्सर. सुखदाई । 

दूसरे जाया इला पुत्र उत्कलकू जाई ॥ 

उत्तम मृगया हेतु गये अविवाहित बनमहुँ । 

' भयो यक्ष सँग युद्ध प्रान त्यागे तिन रनमहँ ॥ 
सुरुचि पुत्र हदन गई, दावानलमें जरि मरी | 
' युच्चनिपै अति कोप करि, तुरत चढ़ाई भ्रुब करी ॥ 


चढ़े चैत्ररथ चले यक्ष कुलकू संद्दारनः। 

, देखी हिमगिरि पार पुरी अलका ति पावन ॥ 
धूधू करिके शज्ञ युद्ध बेगि बजायो। 
सुनि यचनिनें तुरत समरको साज सजायों ॥ 

लड्बे आये यच्च मिलि, नहिं अवसर ध्रन्रने द्यो । 

मारे सबके सिरनि सर, बड़ बिस्मय सु मयो।॥। 

सबई मिलिके यक्त अकेले श्रुबपै झपटे | 
चाप चक्र सम चले चहूँ दिशि चटचट चटके || 
खड्ग, परिघ, तिरसूल, परश्रघ, शक्ति, भुसुन्डी । 
चले दनादन समरमाहिं बिहरे रण चण्डी ॥ 
एक बार प्रुवर्थ ढक्यो, यक्षनि बाणनितें जबहिं । 
रबि -नोहारहि फारि ज्यों, प्रकटे रथ निकस्यो तबहिं || 


घब फिरि मारे बान घुसे यक्षनिके तनमें। 
घायल हक गिरे भगे गिरि बन उपबनमें | 
फिरि प्रकराई बिकट कपट माया शत्रनिनें । 
भुबकू नाम २.हात्म्य जतायो खस्थ मुनिनिनें | 
तुरत चढायौ घनुषपै, ध्रुव नारायण अस्नकू , 
यक्ष असंख्यहु मरि गिरे, बचे मगे तजि शस्न कूँ ॥ 


निरखि पौत्रको कृत्य दुखित मनु भ्रब टिंग आये | 

प्रेम भरे अति सरस बचन कहि कहि समुभाये || 

बस, बेटा | बघ ब्यर्थ न उपदेवनिको करि अब | 

बंशदृद्धिके हेतु न यक्षनितें तू लरि अब ॥ 
सहनशीलता दया अरु, मैत्री समताते हरी | 
होहिं तुष्ट इन गुननितें, च्यो हिंसा इनकी करी ॥ 


झरे, जगतमहँ कौन जिवावे को किन मारें। 
जगवू वेई रचे अंतमहँ वे संहारें॥ 
जीवनिकू उपजाय जीवते जीव जिवावें। 
मारे जीवनि जोव बड़े छोटनिकू खावे ॥. 
नहिं यदूनि तब बबन्युबध, कोन्हों सब हैं दैवबस । 
क्रोध बैरकूं त्यागि अब, सब ईशवरकृत समुझि अस ॥ 

लोकपाल .शिवसखा, धनद यक्षनिके ईश्वर । 
चमा याचना करो देहिंगे तुमकू शुभ बर ॥ 
जब तर्क करें न क्रोध पैरपरि बिनय सुनाओ | 
हाथ जोरि हे नम्र शरन उनकी तुम जाओ ॥ 
बिंबिध भाँति समभाइके, मनु अन्तरहित हे गये । 


करिके पश्चात्ताप बहु, अति विनीत प्रुवजी भये ॥ 


गुरुजन आज्ञा करें ताहि .जे सिरपै घारे | 
छोड़ें तक कुतक करें झट बिना त्रिचारें॥ 
ते. जगमह घन धान्य सुयशके होवें भागी । 
. अन्त परमपद पाहि बनें प्रभुके श्रनुरागी ॥ 


+भ्रुन सुनि श्रद्धा सहित संब, मनु आज्ञा स्वोङृत करी | 


यच्षनि : प्रति हिंसा जगी, ज्ञान अभिमहे सो जरी ॥ 


' भुवकू समुझयो शान्त धनद टिंग उनके आये | 


“`. बोले--वेटा | बीरकाज करि काहि लजाये॥ 
` ` यच न मारे तुमनि उननि नहिं उत्तम मारयो । 


कर काल सब करे कालतें सब जग हारयो ॥ 
मड आदा मानी तुमनि,, अति प्रसन्न मम मन भयो । 


“बर मागो मन भावतो, बिहँसि धनद भ्रब्तें कह्यो ॥ 


हाथ जोरि भुत कहें--कृपा करुनाकर कीजे | 
हरि चरननि अनुराग दयाकरि मोकू दीजे॥ 


. ~ शेंधुसखा सुनि कहँ--सदा तुम भक्त भूपवर | 


कृष्ण चरनमहँँ भक्ति तुम्हारी बढ़े निरंतर ॥ 


“यो कुबेर बरदान दै, ततहिन अन्तरहित भये | 


खम सरिस घटना भई, भुब देखत ही रहि गये ॥ 


° 

आये निज पुर करे यज्ञ बहु बैमव बारे | 

पुण्य भोगतें पाप यज्ञ तपते सत्र जारे ॥| 
सुत, दारा, धन, धान्य जानि नश्वर सब त्यागे | 

राज पुत्रकू सोंपि सतत “तपमें ई ब्यागे ॥ 
करे सुकृत सत्र सुख लद्दे, फिर भ्रव वनब्रासी भये | 
तनि सरे गृह भोग सुख, बदरीबनकू चलि दये ॥ 


बद्रोचनमहै जाय अलकनंदामें न्हाये। 
ऋषि मुनि दीन्हे कंद, मूल, फल्न तेई खाये ॥ 
रहें तहाँ प्रब करे साध्यहित नित प्रति साघन । 
„ ग्रम भावमह मझ निरन्तर इरि आराघन ॥ 
परम प्रमको सब दशा, स्वतः प्राप्त तिनकू भइ । 
द्रवित हृदय सागर बन्यो, श्रँखियाँ बर्षा बनि गई ॥ 


इक दिन ढख्यो बिमान उतरतो नमते आवत । 
चकाचोंघ-सो करत छुटा चहुँदिशि छिटकावत || 
अर्ण कमल दल नेत्र निहारे पाषंद हरिके । 
करि प्रणाम घुत्र॒ उठे वुरत आये ढिंग उनके || 
श्रुव जीत्यो हरिपद तुमनि, बोलले नंद सुनन्द तब | 
मेज्यो दिब्य बिमान इरि, चढ़े करें नहिं देर अब ॥ 


आशा सन्ते लई चढू” परत्र, जिहो बिचारे | . 
आयो तबई काल-प्रमो | मोकू स्वीकार । 
बोले प्रुव--तू बैठः मान राखों तेरोऊ। 
. भक्त करे. सत्कार चाहिं आवै ढिग कोऊ ॥ 
मृत्यु शीश पद दै चढ़े, इरि बिमान चट चल्ि दयो । 
श्रपनो सो मोंहड़ों लिये, मृत्यु खिस्यानों रहि 'गयो ॥ 

जत्र उडि चल्यो विमान यादि माताकी आई । 
समुझि पारषद माव मातु गति तिननि बताई ॥ 
ठुमतें पहिले जात माठु च्यौं चिन्तित दोषे । 
च्यौं नहि” पावें सुगति जाउ तुम सम सुत होवें ॥ 
सुनि अति हरषित भ्रुव भये, चित्त लगायौ श्याममहँ । 
सप्त ऋषिनिकूँ.पार करि, पहुँचि गये ध्रुव घाममहँ ॥ 


भ्रव जीत्यो हरि घाम जाइ नहि पापी पावे । 
समद्रंशी शुभ शान्त शुद्ध जन३ जहँ जावे ॥ 
'देवहु जिनके परम पुण्यको पार न पार्वे। 
शुरुहू शुरता त्याग शिष्य शुन गौरव गावें ॥| 
धन्य धन्य भ्रुव धन्य तव, जननी माठु .सुनीति है. 
धन्य हृदय तुव जासुमहँ, प्रभुपदपंकज प्रीति है ॥ 


सोरठा- नारद ध्रुव गुन गान, गुरु हैके गायौ.मुद्त |. 
बर बीन(की तान, छेडि प्रचेतनि सत्रमहें || 


पद्‌ 


र: 
सुनीती धन्य जगतके माहीं | 


जिनके लाल भक्त चूडामनि, जिन सम कोई नाहीं ॥ सुनीती ० 
क्रोधित सुत समुझायो सब विधि,साँची सीख सिखाई | 
शिक्षा पाइ गये भुव बनकूँ, अति मनमहँ इरषाई || सुनीती० 





“ खप ब्रत साचे प्रभु आराघे; बनको मेवा खाई । 
.. अथु पद पायौ रोष गैंवायौ, लाख भुव सुरुचि सिहाई ॥ रुनीती० 

(३) 
घन्य भ्रुव भक्तनि के सिरमौर । 
सौतेली माँ बाकत्रानने वेध्यौ दियो कुठोर ॥ घन्य० 
क्रोधित ह्वे बनकूँ.चलि दीःहें छोड़ी पितु की पौर । 
बालक हे हरि हियमहेँ धारे, तजी आश जग आर ॥ घन्य० 
मधुवन गये मानि मेरी सिख, हरिजु आये दौर । 
प्रभुपद पायो दुरम जगम, पाइ सके नहि और || घन्य० : 


छुप्पय--अति पवित्र यह चरित जाहि जे निशिदिन गावें | 
ते निश्चय नर नारि प्रेम प्रमुपदको पावे ॥ ` 
जे भ्रद्धातें पढ़ें सुनें पढि सबनि सुनावें । 
पाईं परमपद पुण्य जगतमहेँ नहिं फिरि आवें || 
बालसुलभ क्रोड़ा तजी, तप करि ग्रक्षप पद ढल्यो | 
उन भुवी को बिदुर ! यह, बिमल चरित तुमतें को ॥ 


इति श्रीभागवत चरितके द्वितीयाहमें भुवचैकुण्ठ पदाधिरोइण नामक 
बारहवाँ अध्याय समाप्त । 


(मासिक पारायण सप्तम दिवस विश्राम) 





१० फा० 

छुप्पप-अति आनंदित भये बिदुर बर बोले बानी । 
भगवन्‌ ! श्रुवकी कहो, कलित कमनीय कहानी ।। 
कहो प्रचेता कौन कहाँ शुभ सत्र रचायो | 
केसे नारद जाइ तहाँ शुवको गुन गायौ॥ 
सुनि अति पावन प्रश्नकूँ, इँसि बोले मैत्रेय सुनि | 
भये प्रचेता बंश ध्रुब, ताको बरनन बिदुर सुनि॥ 


रुव के वत्सर पुत्र भये पुष्पाणं तासु सुत। 

तिनके बेटा ब्युष्ट सर्बतेजस सुत तपयुत॥ 

. आकूतीमहँ पुत्र चक्कु मनु तिनके सुखकर । 

मनुके उल्सुक भये तिनहि के अंग पुत्रबर ॥ 
/१५ : मृत्यु सुताको अंगने, पाणिग्रहण विधिवत्‌ कियो । 

ताहाते अति क्रुरतर, वेन पुत्र पैदा भयो ॥ 


सोरठा--भई क्रूर च्यौं मूढ, मृत्यु सुता गुरुवर | कहो । 
विदुर प्रश्‍न सुनि गूढ़, कहन लगे मैत्रेय सुनि ॥ 
छुप्पय-जो-जो कारज करत सदा माता पितु दीखें। 
वेई सबरे काज बालिका बालक सांखें ॥ 
सुता सुनीथा मृत्यु पिताकूं . संचकुँ मारत। 
निरखै नित प्रति दंड देत ताड़त हुंकारत ॥ 
तप सुशङ्ख चनमहँ तपत, मृत्यु सुता तहँ जाइके । 
तड़ तड़ ताडन नित करति, मारति तोत्र सिहाइक ॥ 
१४६ 

वरजें बहुत मुशङ्ख सुनीथा सदा सतावै। 
दयो शाप अति क्रूर पुत्र तू दुष्टा जावे | 
मई खिन्न मुनिशाप समुझि नहिं ब्याह भयो जब | 
तपहित बनमहँ गई अंग सँग मेल भयो तब || 
रम्माने तिकड्म करी, अंग संग मन मिलि गयो | 
भयो ब्याह रानी बनी, दुष्ट बेन ताके भयो ॥ 


अंग कर्‌यो इक राजसूय सुर नहि तिहि झाये । 
कारन पूछ्यो भूप बिप्र अघ पूर्ब बताये ॥ 
तिनको आज्ञा मानि यज्ञ पुत्रेष्टि रचायो । 
यज्ञश्वरतें सूप पात्र पायसको पायो॥ 
संधि सुनीथाकू दयो, खाइ गर्भ ताक रह्यो। 
गर्भवती रानी लखी, मन प्रसन्न सबको भयो ॥ 


गर्भवती बनि सदा सुनीथा जिही विचारे । 
होवे पापी पुत्र क्रूरता मनमहँँ घारै॥ 
अङ्ग अङ्गको पाप सिमिरि वीरजमहँ आयौ । 
शाप सुनीया फल्यो क्रूरकर्मा सुत जायो ॥ 
गभकाल्मह मातु जो, सोच सदा जैसो करै। 
पूण गर्मके होतई, सुत पैदा तैसो करै॥ 


भयो पापमति बेन सदा मद्मातो झूमे । 
तोर कमन्टा लिये मृगनि मारत बन घुमे ॥ 
छोरनि बाँधे दुष्ट ऐचिके जल्में डारै। 
मगमह मूरख पकरि मार मुक्कनिकी मारे ॥ 
शठता सुतकी सुनि सदिं, दुःख अङ्गकूँ अति भयो । 
सोचें मनुके बंशमह, कुल अलंक यह है गयो ॥ 


१४७ 

समुझायो बहुमाँति किन्तु खल बेन न मान्यो । 
नहिं समुझेगो दुष्ट अंग यह निश्चय जान्यो || 
सोचें कुलमहँ कोढ भयो खलमति सुत पापी । 
कैसे त्याग. जाहि जिद्दी चिन्ता चित व्यापी ॥ 
कहा करूँ कछु बस नहीं, अब तजि घर हरिव भर्जू । 
तजै दुष्टता जिह नहीं, तो जाकू हों ही तज || 


नित्िड़ तिमिरमय निशा नींद नपकू नहिं आई । 
करिकें इत उत बात बेनकी मातु सुआई ॥ 
सबद सोवत छोडि राजघरतें नृप निकसे । 
चन्द्रहोन ललि निशा अमित नम उड्गन विकसे || 
जनमे जा घरमै नृपति, बड़े भये राजा भये। 
कंचुल तजि श्रहि जाहि ज्यों, सुत दुखते त्यों तजि गये ।। 


ढुढवाये चहुँओर भूपको पतो न पायो। 
तब ऋषि मुनि मिलि दुष्ट बेनकू पति बनायो ।। 
यद्यपि मंत्री सचिव सन्नहिं सहमत नहिं जाते | 
तऊ अंगको तनय मुनिनि दप कीन्हों ताते | 
एक गिलोय स्वभावतें, कडवी फिरि नीमहिं चढ़ी । 
स्यो सिंहासन पाइके, बेन दुष्टता अति बढो ॥ 


फिरे निरंकुश भयो करै अपमान संबनिको | 
मार्ने बेद न यज्ञ करे पूजन न सुरनि को ॥ 
डोंड़ी दई पिराय यज्ञ मख दान करो मति | 
मैड इन्द्र, कुबेर, बर्ण, यम, रुद्र, बृहस्पति ॥ 
मोइ छाँडि जे औरकूँ, जप तप करिकं भजिलञे | 
समुझो मेरे खडरतें, प्रान तुरत ते तजिङ्गे ॥ 

जब नास्तिकता करत वेन घूमे भुबि माही । 
तभे सभ ऋषि मुनि विप्र देवगन अति घबराहीं || 
कहें परस्पर--दुष्ट देहि अति सबनि यन्त्रणा | 
परम करम कस होहिं करहि मिलि बिप्रमन्त्रणा ॥ 
सबकी सम्मति जिह भई, पहिले चलि समुझाइँगे । 
जो नहिं माने मन्दमति, तो फिरि ताहि बताइंगे || 


यों निश्चय करि गये भूपढिग मुनि उपकारी । 
बोले बचन बिनीत- बेन ! सुनु बिनय हमारी ॥ 
च्यों करवाये बंद यज्ञ, ब्रत दान, धरम बर | 
ज्यों मेंटी मरजाद वेदकी अतिशय सुखकर || 
राजन्‌ ! तुमरे राजमहँ, होहिं यज्ञ जो ब्रिधि सहित | 
तो होवें सबई सुखी, प्रजा ब्याघि पीडा रहित ॥ 


है मनुको अति बिमल बंश भ्रुव जनमे जामें । 
भये भूप उत्तानपाद इरिपद्रत तामें॥ 
बर्णश्रम शुभ धर्म करो पालन ठम ताड । 
उज्वल कुलकी कीर्ति करो कलुषित च्यौं वाकूँ ॥ 
बेन कोपको श्रगिनिमहँ, मुनिगण्‌--बच घृत सम मये । 
बोल्यो करिकें कोप अति, ये आये मम गुरु नये ॥ 


फिरि यों बोल्यो बेन- बढे मूरख हो तुम सज | 
मेंदे सबको ईश मोइ पूजो तुम मिलि अब ॥ 
मोइ छोड़िक ओर ईश कोई मति जानौं | 
मूरखताकू तजो, महेश्वर मोद मार्नो॥ 
जो अब बक्क करो तो, लुंगो जीम निकारिके । 
' जीवित चाम उतारिकें, भुस ढुँगो भखाईइके ॥ 

सुनत कुपित मुनि भये पुकारें मारो मारो । 
राजासनते खेंचि दुश्कूँ बेगि उतारो॥ 
पाइ परम ऐश्वर्य नीच अतिशय इतरावै । 
करे बेद अपमान आज वाको फल पावै॥ 
यों कहि भरिकै क्रोधमें, सब मुनि मिलि हुंक्ृत करी | 
तुरत बेनकी देह तहँ, प्रानहीन ह्वेकें गिरी ॥ 


इति श्रीभागवत चरितके द्वितीयाहमें बेन चरित नामक 
तेरहवाँ अध्याय समाप्त । 

[ १४ ] 
छुप्पय--छाँडि ताहि निरजीव गये निज-निज आश्रम मुर्नि । 
मातु सुनीथा दुखित मई निजपुत्र मृत्यु सुनि ॥ 
राज्यमाँहि बहु मई अराजकता अतिमारी | 
लूट, पाठ, व्यमिचार, कलह, चोरी अरु जारी ॥ 
मुनिनि देश देख्यो दुखी, दया हिये उमड़ी प्रबल । 
होहि तह तप कस जहाँ, निरबलकूं ताड़े सबल ॥ 


मुनि समद्रसी शान्त, शान्ति हित सब पुर आये । 
देखि वेनको मृतकदेइ, अति हिय हरषाये ॥ 
वेन जाँधकू युक्ति सहित मुनि मयिबे लागे । 
निकस्यो कारो पुरुष निरखि मुनि नहि अनुरागे || 
बरेनदेइ कल्मष कट्यो, पृथक देहतें हेगयो | 
मुनिनि निषीद कह्यो बचन, सो निषाद संज्ञक भयो ॥ 


` मथीं सुजा फिरि युगल भये लच्मीनारायन। 
पृथुल कोतिं पृथु पुरुष अचि कमला जगपावन ॥ 
तेज, बीय्यं, बल, प्रमा सुलक्षण लखि सुनि इरषें। 
गावें गुन गन्ध सुमन सुर नमते बरषें ॥ 

` दक्षिण करतें प्रथु भये, वायेतें लक्ष्मी भइ । 

प्रभु प्रकटे सुनि प्रजाकी, चिन्ता सब इ नसि गइ ॥ 


१५७१ 

दोहा-वेद, विप्र, सुर, साधु मख, करि इनको अपमान । 
मर्‌यो बेन तत्र पुत्र बाने, प्रकट भये भगवान ॥ 


छुप्पय--बिप्रवृन्द करि बेदगान हियमहँ अति हुलसं | 
घेनु दूघकी घार बहाव सरसिज ब्रिकसे ॥ 
स्वरगलोकते सिद्ध पितर, सुर, मुनि मिलि आये । 
भये चराचर सुखी चहूँ दिशि बजत बघाये ॥ 
कमलासन बिधि चरन कर, लखि लक्षन प्रमुदित भये । 
प्रकटे प्रभु पृथु रूपमहुँ, सत्यलोक यों कहि गये ॥ 


मिलिक मुनि वेदज्ञ करन अभिषेक लगे तत्र | 
बाजे तुरही शद्ध राजसी साज सजे सब | 
आये नदी, पहाड़, पेड़, पक्षी, पशु, पयनिधि । 
असन, नसन, मणि, रत्न, भेंट लाये बर बहुबिषि ॥ 
कनक सिंहासन घनद शुभ, दयो छुत्र बर बरुनने | 
बायु दये अति बर व्यजन, माला दीन्ही घरमने ॥ 


लोकपाल सुरपाल सभनि मिलि सेवा कीन्ही । 
जापै जो बर वस्तु हती ताने सो दीन्हीं ॥ 
स्वीकारे उपहार करयो सम्मान सबनिको । 
्रजापाल प्रभु भये बढ्यो उत्साह सब्रनिको ॥ 
सिसन आसीन पूथु, सुर, नर, ऋषि, मुनि मन हरत | 
उमडूयो नेद दशहुँ दिशि, हिय इरषत जय जय करत | 





ममि मागध अरु सूत लगे विरदावलि गावन | 

तत्र लजित हे लगे तिनहि हँसि पृथु समुभावन ॥ 
झरे छ] । मृषा गुन गाय समय च्यौ व्यरथ मिता । 
नीय हरि एक तिनहिंकी कीरति गाओ ॥ 

पौनी, सूत, कपास नहिं, बस्न प्रशंसा होय जस | 
कोति योग्य कछु कर्‍यो नहिं, करहु प्रशंसा फेरि कस ॥ 


सुनि सदमे सूनादि करयो संकेत मुनिनि जत्र । 

तजिके सत्र संकोच करहि शुन गान इरपि सत्र ॥ 

ये हुङ्गे अति सहनशील शरणागतत्रत्सल | 

परम तेज सम्पन्न एक सम समुझे जल थल ॥ 
एक छुत्र शासक सत्त, सेवा सत्रकी करिङ्गे। 
दुहिता करि घरनी दुहे, कष्ट सबनिके इरिङ्गे ॥ 


प्रजापाल पृथु भये आइ बोले . जन सत्र अस | 
पृयिवीपे नहिं अन्न, करें निर्वाह नपति कस | 
नप सोचें-सब बीज भूमि निज उद्र छिंपाये । 
ताहीते बिनु अन्न प्रजाजन अति घग्रराये। 
भूख प्यास पीड़ित प्रजा, पृथु लखि चोर हिये लगी । 
तानि धनुष मारन चले, घेनु रूप घरि भू भगी ॥ 


धरें घनुषपै बान लखे पृथु भागी धरनी । 
ज्यों कर लीये पाश व्याध लखि मागे इरिनी ॥ 
त्रिपुर बिनाशन देतु मनहुँ सर शंभु सजायौ । 
घरमघेनु बघहेतु मनहुँ पंचानन घायौ ॥ 
सुरि मुरि निरखति भय सहित, जावै बसुधा जहाँ जहेँ । 
संधाने सर करे पृथु, पीछो ताको तहाँ तहँ ॥ 


बोली बसुघा-विमो | व्यर्थ च्य मोकूं मारौ । 
अबला सदा अचध्य ताहि फिरि च्या संद्दारो |! 
बिना बात च्यो बान चलाओ बात बताओ । 
निरपराधिनी मोश मारिकें का दुम पाओ ॥ 


१५२ 

पृथु बोले--दुष्टे धरनि ! तोंपै बान चलाउँगो ).. 
सबकूँ सुखी बनाउँगो, यमपुर तोहि पठाउँगो ॥ 


घरनी घरिकें धीर बीरतँ बोली बानी। 
मोइ न मारें नाय ! आपु ज्ञानी बिज्ञानी |। 
गक तिहारी बनी सबनितें दूध दुहाओ । 
दुहनी दोग्धा लाइ बीरत्रर बत्स बनाओ ।। 
युक्ति सहित यदि दुहेंगे, तो इच्छित फल देउँगी । 
प्रकर सतहि औषधि करूँ, दुहिता बनि यश लेउँगी । 


सुनि बसुधाके बेन बेन-एुत दुहिबे लागे । 
मनुँ कीयो बत्स पात्र कर कीयो आगे ॥ 
सुर-गुरु दोही इन्द्र बत्स करि कनक पात्रमहँ | 
अमृत रूप जो दुग्ध, ओज बल बीर्य गात्रमहँ ।। 
असुर दैत्य प्रहलादकुँ, बछुरा गौके करि लये । 
लोह पात्रमहं सुरा अरु, आसव दुहिके भगि गये || 


विश्वास्‌ करि बत्स दुह्यो संगीत अप्सरनि । 
कपिल बत्स नभ पात्र सिद्धि लीन्हीं डुहि सिद्धनि | 
करे रुद्रबर बत्स भूत प्रेतादिकि गणने । 
लै कपालई पात्र दुह्यो सुधिरासव सबने ॥ 
पात्र बत्सके भेदतें, दुग्ध सत्रनि अभिमत लयो । 
तत्र पृथुन पुत्री करी, पृथ्वी नाम तबहिं भयो ॥ 


ऊबड़ खाबड़ भूमि परी कहुँ पर्बत भारी। 

ऊँची नीची कहूँ कहूँ जंगल कहुँ झारी ।। 
लेके प्रथुने धनुष करी चौरस सब वसुधा । - 
रिरि उत्तर दिशि चुने करी खेतीकी सुबिधा ॥ 

भूमि समान करी रपति, घर, पुर पत्तन रचे तब | 
पहिले हते न नगर पुर, इत उत तरु तर बसं सब || 


रचे नगर अरु ग्राम भवन, गह अरा अटारी | 
बापी कूप तड़ाग राजपथ अति सुखकारी || 
नगरनि सीमा बनी पृथक सब प्रान्त बनाये | 
मंडलीक भूपाल सबनिके दुग सुहाये ॥ 
करी व्यवस्था सबरहिं 'विधि, दुःख सबनिके मिटि गये | 
राज्य नियामक दृपति, प्रथु, आदि राज भूके मये॥ 


सुखी भये नर नारि बने घर सुखद्‌ सुहाये | 
मिटे दम्भ पाखंड घरम प्रिय अति हरषाये ॥ 
वेद पढ़ें द्विज करें प्रजा पालन भूपति गन | 
कृषि गोपालन बनिज वैश्य कर जोर सब्र घन ॥ 
करें शूद्र सेवा सतत, चरन व्यवस्था पुनि मयी । 
पृथुल कीर्ति पृथुकी विदित, वसुधा बेटी बनि गयी॥ 


इति श्रीभागवत चरितके द्वितीयाहमें पथुराज्याभिषेक नामक 
चौदहचाँ अध्याय समाप्त । 

॥ ९२. 


बर्णाश्रमकी मिरी ब्यवस्था थापित कोन्ही । 

ये सब करिके काज यज्ञ शत दीक्षा ' लीन्हीं ॥ 

बहे सरस्वति जहाँ पुण्यप्रद भूमि सुहावन। 

गंगा यमुना मध्य ब्रह्मऋषि सेबित पावन ॥ 
मलपूजा त्रेता कही, अश्वमेध ताते करहि । 
कालक्षेय करि देहि सिख, करहिं अनुकरन भव तरहि ॥ 


होहिं यज्ञ अति विषद करें सुरगन सब्र सेवा | 
देहि वक्ष भहु मूल, फूल, फल, मधुमय मेवा ॥ 
दूध, दही, घृत, तक्र, खीरि सरिता सत्र ल्ाव | 
रुचि प्रिय परम पदार्थ प्रेमतं पंडित पावें ॥ 
हलुआ पूरी जलेबी, माखन मिसिरी जो चहो । 
खाश्रो पो्रो पेट भरि, तानि दुपट्टा सो रहो॥ 


यों नौ नब्बे यज्ञ भये अन्तिम जन श्रायी । 

_ इन्द्रासन मम लेहिं अमरपति पेट पिरायौ ॥ 
वेष बदलिके मिघ करन मख अश्व चुरायो । 
नाड ग चल्यो अत्रि सुनि तुरत लखायौ || 

कसन) सुरपतिकी लौ, विषय भोग दुख मूल है । 

जे विषयनि अनुकूल ते, मोक्ष मार्ग प्रतिकूल हैं ॥। | 


१७६ 

चोर इन्द्रँ अत्रि दिखायौ पृथु कुमारकूँ। 
बत्स | वेगि जा पकरि पुरंदर चोर जारकू || 
सुनत राजसुत शीघ्र शक्रकी ओर सिघार्‌यो | 
साधु समुझिक सहृद कुमर फिरि नहिं सर मारयो ॥ 
अरव विजय करि इन्द्रतें, लायौ सुख सबकूँ भयो | 
ऋषि मुनि मिलि निजिताश्‍्व बर, नाम कुंबरकू तब द्यो ॥ 


इन्द्र हृदयमह मची कुलबुली बिगरे मख कस | 
अपके चुपके जाइ अश्व लाउँ सोच्यो अस ॥ 
अंधकार करि पकरि श्रश्वकूँ सुरपति भाग्यो । 
अत्रि कीन्ह संकेत कुमर फिरि पीछे लाग्यो ॥ 
साधुवेष लखि फिर कुमर, हिचक्यो मुनि मारो कह्यो | 
छोड्यो शर त्रिजिताश्व तज, अन्तरहित शतक्रतु भयो || 


मख विध्वंसन हेतु इन्द्र जो वेष बनाये | 
ते पाखंडिनि चिन्ह ऊपरी परम सुहाये | 
जटाजूट बनि नग्न लाल अरु श्वेत पहिन पट | 
यही मोक्षकों मार्ग अज्ञ नित करहि” सतत इट || 
तम प्रधान विद्यारहित, मानें धर्म अपर्मर। 
बिङ्ग धमं कारन नहीं, समुझ्में नहि जा मर्मकू ॥ ¬ 


सयुझी शक्र कुचाल क्रोध नप पृथुकूँ आयो | 
इन्द्र मारिबे हेतु घनुष अरु बान उठायो ॥ 
ऋत्विज बोले-बिभो | बिहित बघ अब नहिं तुमङ 
हम सब्र कछु करि सके देहि आयसु यदि हमकूँ ॥ 
मंत्र शक्तितें शक्रकू, अबई यहाँ बुलाईँगे। 
स्वाहा करिके अग्निसें, यमपुर ताहि पठाइँगे॥ 

क्रोधित है प्रथु कहे,---अवशि देवेन्द्र जराओ । 

पढ़े विप्रवर मंत्र, अमरपति आओो आओ ॥ 

गिरे स्वगंत॑ इन्द्र कलामुंडी-सी खावत। 

देखे सबने शक्र खिचे पशु सम मख आवत ॥ 
दौरे आये - पितामह, अरे, अरे, का करत हो। 
यज्ञ रूप इन इन्द्रके, व्यथ प्रान च्यों इरत हो॥ 


भैय्या श्रद्धा सहित जिन्हें मखमाँहि बुलाओ । 
काढे तिनकू विप्र! अग्निमह आजु जराशओ ।। 
राजन्‌ छोड़ो चैर व्यर्थ मति बात बढ़ाओ । 
अत्र हठ करि पाखंड जगतमहँ मति फेल्ाओ ।। 
सौ मख करिका करोगे, मोक्ष मागके पथिक तुम । 
बच्छा राखो इन्द्रकी, सबके दिंतकी कहहिं हम ।। 


विधि आज्ञा सिर धारि यज्ञ प्रथु बन्द करायो । 
गुरु गौरवकुँ मानि बात आणे न बढ़ायो ॥ 
जो जो मखमहँ देव निप्र ऋषि मुनिवर आये । 
सबको करि सत्कार बिबिध विधि दान दिवाये || 
पाइ दान सम्मान बहु, बिप्र तुष्ट अतिशय भये । 
3 दै ग्राशिष अति सुदित हे, अपने अपने घर गये ॥ 


पृथु यज्ञनिते तुष्ट भये श्रीमधुसूदन अति । 
मये यज्ञम प्रकट शक्र ले संग यज्ञपति ॥ 
परथुते पूजित भये फेरि बोले मदु बानी। 
राजन्‌ ! सबहिं कुचाल शतक्रतुकी हम जानी ॥ 
हो प्रसन्न तुमपै भयो, सिद्ध दोहि तव काज सब | 
अति लज्जित यह इन्द्र है, जाहि क्षमा करि देहु अब ॥ 

राजन्‌! यह तनु नाशवान छिन भंगुर गुनमय । 

आत्मा निरगुय शुद्ध सवगत साची आश्रय ॥ 
` करहि दान तप घर्म बिबिध बिधि यज्ञ रचावें। 

करिके अरप मोहिं परमपद ते नर पावें॥ 
प्रथु | पुथिवी पालन करो, मेरी सेवा जानिके | 
करहु प्रेम सब जननितें, सबमह मोर्के मानिके ॥ 


इरि आयतु सिर धारि चरनमहँ शीश नवायौ । 
पर्‌यो पैरपै . शक्र उठायो हिये लगायौ ॥ 
पुनि विधिवत अति प्रेम सहित प्रभु पूजा कीन्ह । 
अति प्रसन्न. हरि भये प्रेमको आशिष दीन्हीं ॥ 
हरि द्रशन नहिं करि सके, प्रेम श्रश्न नयननि मरे | 
कंठ रुद्ध निश्शब्द हरि-हियते आलिंगन करे॥ 


पृथु पकरे प्रभु पाद पदुम पावन अति मनहर । 
सत्रे सदा मधु मत्त होहिं पी मक्त भ्रमर वर ॥ 
पलकनि पछि पराग नयन पयते पुनि घोये। 
नखद्युति के ्रालोक माँ हि प्रिय पुनि पुनि जोये || 
प्रभु प्रभुपनकू भूलिकं, पग प्रथिवी परसत भये | 
मक्त ओर भगवान ऊ, दोऊ बेसुषि बनि गये ॥ 


भक्तबछुल भगवान्‌ कहें--हपवर वर मागौ। 
मोइ कृतारथ करो निसपृहा ऐसी त्यागौ ॥ 
अभर पोछि पथु कहे--प्रमो | अब यह वर दीजे ॥ 
होहि सहसदश कान, प्रतिज्ञा पूरी कोजे॥ 
घर बैठ सब ठौँरतँ, सुयस तुम्हार सुन्यो करूं । 
सुनत श्रवन गुन थकित नहिं, होहि हिये तव छुनि घरूँ ॥ 

सुयश सुधा मकरंद चरन कमतनितं न्सित । 
साधु संग करि पान होदि सबरो जग बिसमृत ॥ 
कमला जाके पान हेतु पगली-पी डोल | 
स$जन पीवहि सतत दूसरी बात न बोले ॥। 
साथ्र नयन गदूगइ गिरा, कहें परस्पर संतजन | 
इदि ब्रिधि इरि गुन भवन करि,अनत जाहि नहिं मोर मन ॥ 
पद्मा प्रभुके पाद पदुम प्रति पहर पलों | 
संत पुरुष ऊ सदा धूरि पगकीमद्द लोट || 
इच्छा मेरी . जिही पलोटू तिनि पाइनिकू | 
करुनासागर कृष्ण ! कृतारथ करू करनिकू ॥ 
लक्ष्मी. मोते लड़िद्ली, प्रभु तिनकू समुझाइले | 
जगमाताकॅ घुडकिर्के, सुतगे दिये हु लगाइले ॥ 
जिन विषयनिकू छोडि भूमिपति वनकू भाग | 
तिनकुँ तुमरे दास मला च्या तुमते मार्ग॥ 
जगदीश्वर तुम जनक तनय इम नाथ तिहारे । 
तो फिरि. जगके भोग आपु ई भये हमारे ।। 
हों बर माँगू जिही प्रभु | तव पद पदुमनि प्रीति अति । 
सत्संगति हरि कथा रुचि, जग भोगनित भीति अति ॥ 
पृथुकँ सत्र चर दये भये अन्तरदित श्रीपति । 
करि सत्रको सम्मान चले पुरकूं पृथित्रीपति ॥ 
सुनत आगमन प्रजा गई लैवेकूँ आगे । 
बीणा, बेनु, मृदंग बाद्य सत्र बाजन लागे ॥ 
ध्वजा पताकातें सजे, नगरमोहिं आये पति । 
निजपति लखि चिरकालमहँ, भये सुदित नर नारि अति ॥ 
इति ओभागवत चरितके द्वितोयाइमें प॒थुयज्ञ नामक. 
पन्द्रहचा अध्याय समाप्त । 

प्रचिसे पुर पृथु करें १ प्रजा सबको यों पालन | 
ज्यों माता पिठु करें, ने इते सुतको लालन || 
भसन इक रच्यो धर्मकी वृद्धि करन | 
फैले नास्तिकभाव घरात तिन्ह हरनकूँ।। 
देश देशतें सभ्यगन, झाये जुर्यो समाज बर | 
तिनके सम्मुख कहन कछु, उठे भूप ज्यों दिवाकर || 


अति सुन्दर अति मधुर भ्रान्तितें रहित बचन बर | 
बोले सबहिं सुनाय धर्म सग्मत अति हितकर ॥ 
संनो शाख्रको सार संत-मुख सनी सुनाउँ | 
सेवा सोपी सबनि पुरुष करतब्य बताउ ॥ 
वेद बिहित सब यज्ञ तप, दान धर्म मित्र करहु अब | 
पितर, अतिथि, गुरु, देव, द्विज, पूजा सबको करहु सब || 


धन्य प्रजाके पुरुष करहिं जे पूजा प्रभुकी | 
ते अति आदरणीय करहि जे अर्चा बिभुकी || 
धरम मूल हैं घेनु यज्ञ हित घृत जे देवे, 
दूसर भूसुर कहे वेद जे बिधिवत सेड | 


% 4 


चिप्र कमलपदः णुकू, नित सिरतें घारन करहु | 
ऊष्णापण करि करहु सब, करम व्यथा सबको हरहु ॥। 


१६१ 
११ फा० 

सुने बेन-सुत बैंन नैन सबके भरि आये । 

. सुनि अभिभाषन साधु साधु सन्नई चिल्ल्याये | 
उठे बृद्धसे पुरुष एक प्रतिनिधि परजाके | 
धन्यब्राद बहु दये मंचके ढिँगमहँ जाके || 

पिता पुत्र द्वारा परम, प्राप्त पुण्य लोकनि करहि । 

मई सत्य बेदोक्ति जिह, एथु 'पितुके पापनि हरहिं ।॥। 


मये कृतारथ आजु इमनि अच्युत पति पाये । 

प्रभोः] धन्य सुनि मये अबहिं जो हरिगुन गाये ॥ 

। जुग जुग जीवे नाथ सदा अस सीख सिखाव | 
सुनि श्रीमुख हरि सुयश हृद्य हमरे हुलसाव ॥ 
' मति मलीन अति टीन इम, नहीं भेंट सम्मान है । 
केवल श्रद्धा सहित प्रभु | पद पढुमनि परनाम 'है ॥ 


'सभामाहिँ सनकादि तत्रहि नम मारग आये | 
प्रज्ञा सहित पृथु उठे सत्रनि चरननि सिरनामे ॥ 
'सिंहासन बैठाय बित्रिथ बिधि पूजा कीन्हों । 
रोज, कोष, सम्पत्ति, देह श्ररपन करि दोन्हीं | 
हाथ जोरि गद्गद्‌ गिरा, कहत बचन बिहल भये । 
_ करे कृतारथ कृपानिधि | सुर दुरम द्रसन दये ॥ 


छन्न हे दीनदयाल | मोचे मागे नताश्रो । 
कस होवै कल्यान सरलतातें समुझाओ ॥ 
भटके भत्र मगमाँहि प्रमो | अवलम्बन देवे । 
मवजल डूबत नाव आपु नाविक बनि खेवे | 
तीनिहु तापनितें तपित, कत्रतें जगमहँ भ्रमि रहे । 
दुखत देखि दरशन दये, भई शांति तब पद गहे ।। 

बोले सनतूकुमार प्रश्‍न प्रथुको सुनि करिके | 
करहु होहि निस्संग काज सब हरि हिय घरिकें || 
शास्र बचन गुरु दया भक्ति भगवत भक्तनिकी | 


योग, ज्ञान, हरिकथा, टेव नित हरिकीदनको 
| 3 3 | | 
ऐसे और अनेक हू, है उपाय. उत्तम अनघ | 
करहिं तिनहिं जे प्रेमतें, होहि शुद्ध मन कटहिं अघ || 


बासुदेव भगवान्‌ भत्तितें होवे ब्श जस | 
योग याग विज्ञान आदिते बश न होहिं तस || 
तातें तनि सब अन्य एक श्रीहरि आराधे । 
छोड़े क्लेशकर काज सुगम शो साधन साधे ॥ 
शोष न साधन उमहि कछु, सब तुम परहित करत हो | 
हास घरमको होहि जव, तब तब तुम तनु धरत हो ॥ 


टप इशु सनतूकुमार मुखामृत पान करयो जब | 

सब तनु पुलकित भयो कहें हके प्रसन्न तब ॥ 

प्रभो | सुधारस प्याइ करयो कृतकृत्य कृपानिधि | 

पूजा प्रत्युपकार करहुं हे मुनिवर किहि विधि | 
तन मन धन सब थ्रापुको, का तुमकूँ अरपन करूँ | 
तात अद्धा सहित तव, चरन कमलमहे सिर घस ॥ 


विदुर | विष्णु नठ कुशळ विविध विधि बेष बनावे | 
ननि ठनि जगमइँ स्वयं नचे अरु सबनि नचादें | | 
नस जस बाने घरे आइ तस भाव दिखावं । 


घुर, नर, सुनि, गन्धव खेलको पार न पावें || 
रक्कमच यद इश्य जग, नाटक जगके काज हे | 


यह माया ठगिनी नरी, निरविकार नटराज हें ॥ 

भूमि विषम. सम करी नगर पुर ग्राम बसाये । 
जरा जानि जनराज तपोबन सब तजि धाये ॥ 
पृथित्री पुत्री बिरह्‌ ब्यथामह अश्रु भिमोचति । 
तजी प्रजा सत्र दुखी विरहमहँ बिलखति रोवति ।। 
सबतें मुखकुँ मोरिके, निरमोही भूपति भये। 
पत्नी लीन्हीं संगमहँ, बानप्रस्थ बनि बन > गये ।। 
बसिकें बनमहँ भूप अखिलपतिकू आराध । 
योग ध्यानमहेँ निरत नियम ब्रत मुनिके साथ ॥ 
अति सुकुमारी श्चि करे सेवा संब तजि सुख । 
पाणिपरस पति पाइ भुलावें . बनके सब दुख |) 
कछु दिन खाये भूप फल, कछु दिन पय पत्ता परे । 
वायु खाय कछु दिन रहे, यों इन्ट्रिययण बश करे |) 
बेन-तनय तप करें, संग पतिप्राणा लेके । 
भगवत. चिन्तन करत प्रेम प्लावित दिय हेके ॥। 
कर्‌यो धासना रूप बन्ध मन शुद्ध भयो जब । 
अन्त काल ढिग जानि ब्रह्ममय भये भूप तब ॥ 
त्याग ग्यान बैराग्यतं, हृदय भक्ति भावित भयो | 
तत्र अहि केंचुल जीणं पट, सम भूपति तनु तजि दयो ॥ 
असि गई पति निकट देइ निष्प्राण निहारी | 
'बिलखी पतिशव निरखि दुखारी भई विचारी ॥ 
इरन चुनि चुनि चिता सतीने स्वयम्‌ बनाई । 
विधिवत कीन्हें कृत्य देह पति सँग जराई ।। 
पृथु पत्नी सँग परम पढ, ब्रिषा भक्ति ई तें लझ्यो। 
यों समासते पथु चरित, विदुर | यथामति हों कह्यो !। 
इति श्रीभागवत चरितके द्वितीयाहमें पथुवैकुण्टयमन नामकः 
सोलहवॉ अध्याय समाप्त । 
( मासिक पारायण- श्रश्मदिवस विश्राम ) 

घोले इनि मैत्रेय--प्रचेता जनमे जस दश | 
कहूँ सुनो, पृथु तनय भये बिजिताशव पुण्य यश ॥ 
हन्रि्घान सुत भये वहिषद्‌ तिनके आत्सज | 
शतद्रुति संग करि ब्याह, घरी आज्ञा सिर पड्मज || 
शील,रूप, गुण, बय, बिनय, एक सरिस सबके भये । 
ताते सई प्रचेता, एक नामके हे ग्ये॥ 


सब सुन्दर सब सुघर सरिस सद्गुनहिं सबनिके | 
भये प्रचेता नाम एकसे सब्रके तिनिके ॥ 
पिता कहें तब एक संग सबई मिलि आवें । 


जाग्यो जावें संग संग सब॒ई मिलि खावें ॥ 
एक प्राण दश देइमें, संचारन सँग सँग करत | 
मानों मन दश रूप घरि, करत काज जगमहँ फिरत ॥। 


पिता कह्यो- है पुत्र | तपस्या हित सत्र जाओ | 
तप करि संचय शक्ति करो फिरि प्रजा बढ़ाओ ॥ 
आयसु पितु सिर धारि चले सत्र भिलि जुलि माई । 
मारगमहे मनइरन पर्‌यो संगीत सुनाई ॥ 
सुनि ब्रिस्मित सबई भये, इत उत सब निरखन लगे। 
शिव सम्मुख गण सहित लखि,त्रिबिधि सबनिके भय मगे॥ 


१६५ 

देखे सम्मुख शम्भु दौरि पकरे सच -हर पग | 
गति आनंदित भये लख्यो निष्कंटक निजमग ॥ 
बिनय सहित सत्र कहें-कृतारथ भये दरस करि | 
दुष्कृत सबरे नसे नाथ निरखे नयननि भरि ॥ 
नीलकंठ शंकर कर्हे, तुम सत्र सुकृत स्वल्प हो। 
राजकुमर ऋषिरूप हो, भक्ति भवनके भूप हो 


रुद्रगीत हौं कहूँ जपो निश्चल ह्वै ताकू। 
होहि सिद्धि अति शीघ्र, जपोगे जो तुम जाके ॥ 
प्रजापतिनिङ्गँ पूर्वकालमहँ जिइ बिधि दीन्हा | 
पाइ तिननि अति हरषि सुजन परजांको कीन्हों ।। 
यों कहिं योगाधीश हर, रुद्रगीत सत्र दयो। 
पाइ शम्भु उपदेश अति, मन प्रसन्न सबको भयो ।। 


सुनिकें बोले मिदुर-तनिक गुरुवर | सुनि लीजे । 

' सद्रगीत है कीन मोहि प्रभु शिक्षा दीजे॥ 
बोले मुनि मैत्रे -प्रचेता दशहू मिलि जब्र | 
करि शिव दरशन धन्य भये पग पकरि कहें सब ॥ 

सरवेशवर दरशन भयो, भगवन्‌ | अत्र भवभय भगे । 
देहि मंत्र सुनि सतीपति, रुद्रगीत कहिवे लगे ॥ 


रुद्र गीत 


आपुही सवरूप घनश्याम | 

कर पुनि पुनि प्रभुपाद प्रनाम ॥ 
तुम्हारी जय होवै भगवान, करें इम सबको प्रभु कल्यान । 
कियो जग व्याप्त तेजके सहित, आपु हैं क्षय उडीत रहित ॥ 
नाम दै वासुदेव अभिराम, प्रनतपालक प्रभुपाद प्रनाम ॥१॥ 

भूत, चित, इन्द्रियगनके ईश, शान्त कूटस्थ स्वयं जगदीश । 
लेत थ्रवतार ग्रमके हेतु, नाम तव भवसागरके सेदु॥ 
पितामहे पितु शोभाधाम, जगत्पति तत्र पदपदुम प्रनाम ॥२॥ 


सूचम इस्थूल अनंत महान, आपुही संकरसन भगवान | 
आपु प्रद्युम्न ओर अनिरुद्ध, सच्चिदानंद शुद्ध अरु बुद्ध॥ 
तुम्हारो तेजरूप है नाम, करें पदपदुमनि माँहि प्रनाम॥३॥ 


आपुहो स्वरग मोक्षके द्वार आपु मवउदधि तरनि पतवार। 
आपु रबि श्रनिंत अनल शशिरूप, आपुद्दी जल जगविषयनि भूप ॥ 
आपु अडवत जगत विश्राम, कर्‌ पुनि पुनि पद पदुम प्रनाम ॥४॥ 


कृपा करिबेकी नुमरी टेव, देहि दरशन देवनिके देव । 
चतुरभुज सुन्दर सुघर सरूप, चरन, कर, नयन, कपोल अनूप ॥ 
रूप लखि लाज कोटिनि काम, अरुनपद्‌ पढुमनि माहि प्रनाम ॥५॥ 


कपलधुख मंद मंद मुसक्रान, कनक ङुंडलयुत सुन्दर कान। 
भ्रमर अ्रत्रली सम कुंचितकेश, पोतपट पहिरे प्रियवर वेश ॥ 
दिखावे सुखकर रूप लल्ञाम, देव पद्‌ पढुमनि माँहि प्रनाम ॥६॥ 


करे जे नित प्रति तुमरो ध्यान, न तिनडूँ रहै तनिक श्रमिमान । 
प्रम पीयूष करे नित पान, सुनहि यश करहि रुननिको गान ॥ 
भक्त जो हैं अनन्य निष्काम, करें ते निर्त पदंयहुम प्रनाम ॥७॥ 


दयासागर निरमल अघहोन, शुद्ध शुचि सरल सहज अतिदीन । 
हृदय जिनि जल पावन जिमि गंग, होहि नित तिनि भक्तनिको संग ॥ 
लेहि तिनिसँगमि लि तुमरे नाम, करं सब मिलि पदपदुम प्रनाम ॥८]॥ 
कर साधक तव चरननिं मनन, न तिनि मन करहि विषय बनभ्रमन । 

रहँ नहि तिनिक्रे अघ दुख ताप, जगतमहँँ दील आपुहि आप ॥ 
रमि रहे जो जगमाहीं राम, गंगकारन पदपदुम प्रनाम ॥६॥ 

सकल जग ही तुमरी काया, सृष्टिके पूर्व सुप्त माया । 
रचे जग ज्यों जालो मकरी, प्रकृतित विकृति हाहि सरो ॥ 
रूप तुमरे सत्र तुमरे नाम, अंश ्रंशीकू करै प्रनाम ॥१०॥ 


बनाओ अज हौ जगको जाल, करो संहार फेरि बनि काल | 
मीत हम मरनशील प्रानी, थ्रमय करि देहिं देव दानी ॥ 
ग्रनतपालक प्रभु पालक श्याम, करे पुनिपुनि पदपदुम प्रनाम ।।११।।- 


दिखावें देव दौरि दाया, प्रबल प्रभु तुमरी यह माया । 
शंभु इरि हर तुम ही स्वामी, अखिलपति अज श्रन्तरयामी ॥ 
तुम्हारे हैं इरि अगनित नाम, परावर ! तव पदपदुम प्रनाम ।।१२।। 


दोहा--रुद्रगोत जो जन जपे, होवें तिनि अघनाश | 
द्रशन देके दयानिधि, करें सतत हियवास॥ 


छुप्पय--करिके हर उपदेश भये अन्तरित तबई । 
इत उत मिस्मित लखें जगे सपने से सबई ॥ 
सबने शिवकू करी दंडवत मनई मनमहे। 
रुद्रगीतकू जपत चले आगे सब बनमहेँ | 
करत सहसदश बरष “जप, जलमह सब्र ठाढ़े रहे | 
जप तप रूपी अनलमह, कल्मष सबके सत्र दडे | 


इति श्रीमागवतचरितके द्वितीयाहमें प्रचेता चरित नामक 
सत्रहवाँ अध्याय समाप्त । 

[ १८ ] 
'दोहा--गये प्रचेता . तप करन, इत नारद मुनिराज | 
सोचे इनके पितु तर, तजि सकाम सब काज ॥ 


'छुप्पप--बिदुर | निरखि प्राचीनब्हिकू पस्यो करममहँ । 
करन ज्ञान उपदेश गये नारद्‌ भूपति जह ॥ 
चोले-राजन्‌ | काम्य कर्मे करि कहा विचार्यो । 
ज्यों न ज्ञान बैराग्य खडगतें मोह त्रिदारयो ॥ 

उप बोले--मुनि ! मूढ॒हों, मुक्ति माग जानू न कछु । 
यज्ञ, याग, बलिदान पशु, स्वग छाँडि मानूँ. न कछु || 
मुनि बोले--“सुनु भूप | पुरञ्जन नप इक भारी | 
पाऊं पावन पुरी चल्यो मनमाँहिं विचारी ॥ 
चौरासी लख पुरीं लखीं मन एक न आई | 
हिमगिरि दच्छिन ओर लखी शुभ पुरी सुहाई ॥। 
सजी-बजी नवबरधू सम, उपनन सर सौन्दययुत | 
निरखि नयन विकसित भये, भयो दरस करि चपलचित ॥ 


तामे निरी एक नयन अभिरामा नारी। 
नूतन वययुत परम सुन्दरी अति सुकुमारी ॥ 
सरसिज सभ बर नयन बदन सुन्दर मधुमय अति । 
अलका वलि अति कुटिल राजहंसिनि सम शुभगति॥। 
नयन, नासिका, दन्त, मुख, अ्रकुटि एकते एक बर | 
हिय श्रोणी उभरे प्रथुल, कटि भीनी चितवन सुघर ॥ 


१६६ 

प्रणयकटाक्च सुवाण भ्रकुटि कोदंड चढायो । 

मारि किरातिनि सरिस पुरंजन पट्ट गिरायौ | 

लड़खड़ात' घत्ररात श्रिनययुत बोल्यो बानी । 

को तुम का कीलली बनी कस पुरकी रानी ॥ 
सकुच त्यागि मुखकमलकूँ, मेरी ओर घुमाइक । 
अपनाओ अत्र तुरत तुम, सेवक मोहिं बनाइक ॥' 


कहे पुरंजनि--प्रभो | नाम अर गोत्र न जानू । 
किन्तु तुम्हें हृदयेश प्रानघन सरत्रसु मानूँ || ` 
आओ हिलिमिलि रहेँ: नयो एक जगत बनावे । 
आपसमें ही लखें ओर सब जगत सुलावं॥ 
तन-तनमें मन-मन मिलहि, प्रानप्रानते एककरि । 
हृदय सपि तत्र ग्रंकमहँ, सोऊ सुखतें शीशधरि ॥' 


' को श्रत्रला अम पाहि तुमहिं नहिं घोर गँमावै । 
को तव हियत्वगि नहीं मनोबांछित फल पावै ॥ 
मधुर मंद मुसकानमयी चितवन हिय लागे । 
मिटै त्रिविधि संताप प्र्रल रतिपति भय भागी ॥ 
आओ, अत्र सत्र दुख दुरित, दोउनिकेई मिटि गये । 
फंसे प्रमके फन्द यो, पति-पत्नी दोऊ भये ॥ 


फेस्यो प्रेमके फन्द अन्ध सम भयो पुरञ्जन । 
निर्ग नारि सब करै सुलाये भवभयभंजन | 
पीवे वह तो पान करे खाते तो खावे । 
रोवे वह तो रुदन करै गावे तो गावै॥ 
नारी धनको, धमकी, बनी स्वामिनी . गेहको । 
करे कितव अनुकरन यों, जैसे छाया देहकी ॥ 

तनकी कोमल दिखे भीलिनी मोरी भारी | 

किन्तु चित्तकी कुटिल बनी ज्यों लट घुँघरारी ॥ 

रूप पाश ले हाथ पशुनिकू तुरत फंसावै | 

निज वस करिके ब्रिमिघ माँतिके खेल खिलावै ॥ 
पूंछ हिलावत फिरत ज्यों, स्वान स्वामिके संगमें । 
. त्यों मदमातो फिरे नर, - फस्यो नारिके अंगमें || 
सोरठा--फॅसे प्रेमक्रे जाल, दोऊ प्यासे-से रहें। 
जात न दोखत काल, उभय अघायँ न मुख निरखि ॥ 


छुप्पय--यद्यपि जाया सग त्यागिबो श्रति दुखकारी | 
तोऊ रथ चढि चल्यो पुरंजन बन घनुघारी | 
मृगयालोभी भयो गयो बर बहु मृग मारे । 
सूकर, स्याहो, सिंह, शशक, शावक संद्दारे ।। 
मनमाने मारे मृगा, मृगया मतवारो भयो। 
भूख प्यासतें थकित हे, लौटि नगर निज रुप गयो ॥ . 
न्हाय खाय विश्राम कर्‌यो दारा सुधि आई । 
काम बानते व्यथित चल्यो नहिं दई दिखाई ।। 
अन्तःपुरकी नारि निरखि पूछे पछितावै । 
स्वामिन तुम्हरी कहाँ मइलमें नाहिं दिखाचै ॥ 
रमनी बोलीं-भूपबर | आजु स्त्रामिनी रिस भरी । 
असन बसन भूषन तजे, खटपारी लैकें परीं। 


सुनत ब्रिकल अति भयो गयो महिषी जह सोवे । 
अस्त व्यस्त-पी परी पुरंजन पग परि रोवे ॥ 
अपराधी हों सदा उचित शिक्षा अब दीजे । 
देहु दासकू दंड चमा स्वामिनि अब कोजे ॥ 
तिलकह्दीन अति म्लान मुख, मुरभायो अरविन्द सम | 
राग रहित सुन्दर अघर, फरत हृदय लखि दशा मम ॥ 

अज हौं समुकूयों प्रिये | पंचशर अवसर पायौ | 
जानि अ्रकेली दम्हें दुष्टने अधिक सतायो ॥ 
पति अनुनय अस सुनत मानिनी मदु मुसकाई । 
प्रनय कोप ततकाल प्रियाको गयो बिलाई ॥ 
पति पत्नीके प्रेमकूँ, प्रनय कोप उज्बल करत | 
वह मुँह फेरे तुनुकके, यह पुनि पुनि पगमह परत ॥ 


हद आलिंगन करत पुरंजन अति हरषावत । 
तजि निज परको ग्यान राति दिन व्यर्थ गमावत ॥ 
बाहु पाशमहँ कस्यो अज्ञ-सो भयो बिचारो । 
सूक्त नहिं क्र दिवस भयो कत्र भयो अध्यारो ॥ 
फस्यो पुरंजन मोहमहँ, सरबसु समुभी कामिनी । 
गई युवा लोटी न वय, जैसे ,बीती यामिनी ॥ 


ग्यारह सौ सुत मये शूरता बलमहँँ भारी । 
दश .ऊपर सौ मइ सुता अति हो सुकुमारी | 
पुत्रनिकेहू पुत्र. भये चित चहँ दिशि मटक्यो । 
` पुत्र, पौत्र, ग्रह, कोश, दास, दासिनिमहँ श्रटक्यो ॥ 
ममतामहँँ मदमत्त हे, अंध कृपमहँ धैँसि गयो । 
विषय भोग जग जालके, फंदामहँ खल फॅसि गयो |। 


* जग परिवतनशोल एक-सो रहे न कोई। 
जनम सृत्यु सुख दुःख धूप छाया नित होई ॥ 
आवे उन्नति संग संग अवनतिदू लेक । 
यौवनकूँ लै ७जाय जरा झाँसौ सो देके ।। 

चन्डवेग गन्धवपति, पुरी पुरञ्जनकी चढ्यो । 

बीर तीन सौ साठ सँग, बिजय करन आगे बढ्यो | 

गंधर्बी सँग साठ तोनसौ कारी गोरी। 

करी चढ़ाई चण्डवेग सँग सेना थोरी ॥ 

पाँच फननिको स्याँपु सबनितं लड़िबे लाग्यो | 

किन्तु कहाँ तक लड़े बली सब साहस त्यागो ॥ | 
घबरायो अति पुरंजन, बशीभूत नारी भयो। 
लूटी नगरी सबनि मिलि, भ्रति उदास नृप हे गयो ॥ 


भय भाई प्रज्वार काल कन्या सँग आयौ । 
लखी पुरी अति छीन झाइ अधिकार जमायो || 
भूपति पूछे--प्रभो | कालकन्या को नारी। 
बोले नारद--हूपति, कुरूपा फिरे कुमारी ॥ 
पति चाहे जगमह फिरै, कौन कुरूपाकूँ बरै । 
निरखि मोइ संकेत कछु, भौं चलाइ सैननि करै || 


व्याह करन संकेत समुझि बोल्यो सुनि चंडी | 
व्याह न हों अब करू मागि ह्यांत सुस्टंडी ॥ 
भई कुपति अति शाप दयो थिर रहौ न तुम मुनि) ` 
हों बोल्यो--मय बरो गई ताको वैभत्र सुनि ॥ 
भय भाई प्रज्वार सँग, फिरै लोकमहँँ बहिन बनि | 
पुरी पुरंजनकी गई, ताकी नुप अब कथा सुनि॥ 


इति श्रीभागवत चरितके द्वितीयाहमें पुरञ्जन पुरन्जनी चरित नामक 
 झइडारइवाँ अध्याय समाप्त । 


( पाक्षिक पारायण- चतुथं विश्राम) .. 

® संग लियौ प्रज्तार पुरंजन पुरमें आई । 
भोगे पुरके भोग अराजकता फैलाई | 
भयो पुर्न कृपन नहीं मारग शुम सूफै । 
पाँच फननिको स्याँपु कहाँ तक इकलो जूझै ।। 
प्रत्रल वीर प्रज्यार ने, अगि लगाई जर्‌यो पुर । 
तोरि फे.रि विध्वंस करि, करयो नाश दको नगर ॥ 


यवनराज्ञ भय आइ पुरञ्जन बाँध्यो तई | 
. पकरि चले लै भ्रत्य भये सँग परवश सई ।। 
जात पुरञ्जन लएपो सर करि स्याँपु सिधारयो | 
सब्र सेनिक उद्दंडः पुरञ्जन पुर्बूँ जारयो ॥ 
यह' वियोग दुस्सह प्रिये, नहीं. जात मोपे सह्यो । 
नारीकी चिन्ता करत, अन्त नारि भूपति भयो ॥ 


नारीमहँ चितु फस्यो भयो नृप नरतें नारी। | 
चप निदर्भके महल, मई कन्या सुकुमारी || 
भई सयानी पिता स्वयंबर साज सजाये | 
रूप ख्याति सुनि देश-देशके भूपति आये ॥ 
पाण्ड्य देशके छत्रपति, मलयध्वन कन्या वरी | 
पति पायौ प्रमुदित भई, पररानी नपने करी ॥ 

सात पुत्र इक सुता जनीं सत्र भये सयाने। 
भये सबनिके व्याह भोग भोगे मनमाने ॥ 
मलयश्वज दै सुतनि राज गमने बनमाहीं | 
वैद्रभो सँग चली देइ सँग ज्यों परदछाहीं॥ 
विषय भोग त्यागी नृपति, तप करि नित तनकूँ कसहिं | 
केद, मूल, फल, फूल, तृन, करि अहार बनमहँ बसहिँ ।| 


पति सेवामहँ निरत रहै बैदरभी नितई । 
एक दिना निरडीव देइ पतिकी उत चितई ॥ 
स्वामि शोकमह चिलखि काठ चुनि चिता बनाई । 
मृतक देह धरि सती होनकूं आगि लगाई | 
पुरुध पुरातनको तत्रहि, दरशन रानीकूं भयो | 
गेवति निरखी नारि . तिन, दिव्य ज्ञान ताकूँ दयो ॥ 


अरे सखा | हों मित्र तिहारो हंस पुरातन | 
विषय मोगमह फस्यो भुल्ञायो रूप सनातन || 
नहीं पुरञ्जन मित्र! न रानी राजा हो तुम | 
मानसके हैं. हंस एक ही दोऊ तुम इम ॥ 
पुरवारी जा बुद्धिने, ठग्यो ज्ञान सत्र नसि गयो। 
सुनत सखाकी सीख शुभ, आत्मज्ञान .ताकू भयो ॥ 


राजा पूछे--प्रभो | ज्ञान अति गूढ़ सुनायो। 
कोन पुरञ्जन हंस, कौन पुर, समझ न आयो ॥ 
मुनि त्रोले--यह जीव. पुरञ्जन घो है नारी | 
सखा कण हैं सबहि वृत्ति सब सखी बिचारी || 
देह पुरी इरि हंस हैँ, प्रान पञ्च फन स्याँप है। 
नौ दरवाजे छिद्र नौ, जीव संग मन जात दै॥ 

नाक कान अर आँखि तथा मुख शिश्न गुदा ये । 
नौ दरवाजे बने, जीव हित पुरुष बनाये ॥ 
शब्द, रूप, रस, गंध, परस पाञ्चाल कहावत । 
भोगे विषयनि जीव नित्य निज रूप भुलावत ॥ 
रुदन करे जब जीव जिद्द, हंस रूप इरि आइक | - 
करुना करि निज ज्ञान दै, कर शुद्ध समुकाइक ॥ 


स्वप्न देह रथ बन्यो कही मृगतृष्णा मृगया । 
काल कह्यो गन्धव जरा है ताकी तनया ॥ 
मृत्यु यवनपति सरिस अंतमह पुर संहारत | 
शोतज्वर अरु उष्ण यही प्रज्वार कहावत ॥ 
भ्रमत जीव प्रारूष बश, करहिं कृपा गुरु देव जत्र । 
कृष्ण कथा गुन अ्रवनमहँ, बढे चित्त अनुराग तत्र || 


साधु संगमहँ बैठि कृष्ण गुन सुनें सुनावें । 
सरस बिमल इरि चरित सुनत जे नाहिं अघ्रावें ॥ 
पान पात्र करि कान निरन्तर भरि भरि पीने । 
श्रीमधुसूदन मधुर सुधारस पीके जोवें॥ 
कयामवनमहे भक्त मिलि, पीवै भागवती कथा | 
शोक मोह भय भूखकी, होदि न तिनि तनिकहु व्यथा ॥ 


करम परक हैं वेद मलिनमति पुरुष बतावें। 
भक्ति ज्ञान कछु नाहि ब्यर्थ सबकूँ बहकावे ॥ 
राजन्‌ | जब्र तक भक्ति योगमहँ चित न लगाओ | 
तत्र तक नहिं करि कम शान्ति सुख कबहुँ पाओ || 
सबके आश्रय संगत, जो शोमाके धाम हैं। 
आत्मरूप सबके सुहृद्‌, अबिनाशी घनश्याम हैं।॥ - 

राजन्‌ | इन्द्रियजन्य विषयतं चित्त हटाओ 
मनक करि एकाग्र कृष्ण चरननिमहँलाओ॥ | 
काल मेंडिया खाय मृत्यु पोठेतँ मारे । ही 
किंकतंब्यबिमूढ बन्यो नर नाहिं. बिचारे || 

नित चरचा जहेँ विषयकी, बसी कामिनी चित्तमहँ । 

तजि ताकूं श्रीहरि भजो, मन न रहै ग्रह बित्तमहँ ॥ 


मन ही कारन बन्ध मोक्षको समुझो भूपतिं । 

असत्‌ वस्तु सत्‌ समुझि फँस्यो करि कर्म जीव अति ॥ 

करमनिकू करि मुक्ति जगततं नहिं दप पाओ 

तन मन हरि पद सोपि, मजनमहुँ चित्त लगाओ ॥ 
सिरजे पालें जगतकूँ, काल पाइ पुनि लय करहि | 
शरणागतज्रत्सल सकल, भव-मयकूं ते हरि इरहिं ।| 


भी नारदयुनि कथित ज्ञानू जो नर घारेँ। 

ते न जनम पुनि लेहिं जालं जगके कूँ जार ॥ 

कह्यो पुरंजन यही बुद्धि सँग पस्यो देहमहेँ। 

में मेरी महे बँध्यो पुत्र, घन, घाम, गेह महँ ॥ 
इरि हियमहँ जे घारिके, पीं प्रमुपय प्रेमतें। 
पावे ते नर परमपद, कहें सुनें जे नेमतें। 


इति ४भागवत चरिदके द्वितीयाहमें पुरञ्जन मोद नासर 
` ` उन्नीसवॉ अध्याय समाप्त । 


Sr 

अथ विंशतितमोऽध्यायः 
( २० ) 


विदुर कहें--हे गुरो ! पुरञ्जन कथा सुनाई । 
किन्तु प्रचेता बात बीचमहँ . त्रिमो ! भुलाई ॥ 
रुद्रगीत उपदेश पाइ तिनि का का कीन्हों | 
कैसे तिनि ढिंग आइ जगत्पति दरशन दीन्दों ॥ 
मुनि चोले- सुनु बिदुर अत्र, कहूँ प्रचेतनिकी कथा । 
सद्रगीत जपि तप कर्यो, इरि (दरशन पाये यथा ॥ 


तपते . भये प्रसन्न प्रचेतनि ढिंग हरि आये । 
दुरलम , दरशन दये दये ब्र चार सुहाये | 
सुमरे तुमकूँ रुद्रगीत जपि मोकू ध्यावे | 
भातृ प्रम तिन बढ़े मनोत्रा्ित पल्ल पावे ॥ 
होहि जगतमहँ कोति अति, पुत्र प्रजापति होहि सम ! 
बाक्षोकन्या संग सत्र, करो ब्याह मिलि बन्धु तुम ॥ 


सो०--सुनि पुनि बोले विदुर, को वादों का की सुता । 
कथा एक अतिरुचिर, मुनि मैत्रेय कहें बिहँसि ॥ 


कण्डु.मये इक परम तपस्वी मुनि विज्ञानो । 
तपमहँ नितई निरत योगरत ज्ञानी ध्यानी ॥ 
घोर तपस्या करत निरखि सुरपति घबरायो । 
प्रम्लोचा सुरत्रधू भेजि तप बत्रिन्न करायो ॥ 
सोलह हू श्वेगार करि, सजि बजि मुनि ढि ग आइके | 
यौननतें इतराइके, मुनि मन लियो खुराइकं ॥ 
१७८ 

बरस सहस तक रही संग ऋषि समय न जान्यो | 

चेत भयो तब दिवस एकई मुनिवर. मान्यो ।| 

जब जान्यो वृत्तान्त क्रोध करि रॉड भगाई | 

परम सुन्दरी छाँडि बालिका स्वरग सिघाई ॥ > 
वतते पाली मारिषा, बाची ताईतें मई | . 
करो ब्याह मिलि बन्धु सब, अब तो स्यानी है गई | 


भगवत आज्ञा पाइ चले सब वृक्ष जराये। 

इच जरत लखि तुरत तहाँ चतुरानन आये ॥ 

समुझाये बहु भाँति अरे, च्यौं वृक्ष घराओ। 

लेहु मारिषा बहू ब्याहि अपने घर जाओ | 
निधि आशा मानी सनि, त्राक्षों कन्या ब्याहिकं। 
णदी घर्ममई रत मये, निज पितु पुरमहं आइक ॥ 


बेटा बहू निहारि पति नयननि जल छाये | 
परे पैरपै पुत्र प्रमते पकरि उठाये | 
हृदय लाइ करि प्यार सज आसन बैठाये । 
राज काज सब सोपि तपोबन भूप सिधाये॥ 
करदे करम प्रभु प्रीति दित, नित चित राखे श्याममहँ । 
बन्छ बासनात कही, मोक्ष करम निष्काममह ॥ 


भोगे जगके भोग योग अब सब बिसरीयो । 
इत' बाक्षों ने परम यशस्वी सुत इक जायो || 
रां अबज्ञाकरी ब्रह्मसुत तब तनु त्यागौ। 
भये मारिषा पुत्र शाप नन्दीश्वर ल्लाग्यौ ।। 
चाक्लुष मन्वन्तर बिघे, सृष्टि बुद्धि, कारज कियो | 
प्रजा सुजनमई दक्ष अति, नाम दक्ष ताते भयो ॥ 


s 

सौंपि पुत्रकूँ राज प्रचेता तप हित चनकू | 

गये सिन्थुके तीर समाहित कोन्हों मनकू ॥ 

रोकि, प्रान, मन, बचन) दृष्टि थिर करी योगत | 

तनु तप करि कृश कर्‍यो हटायौ चित्त भोगत ॥ 
सतसंगति बांच्छा भई, नारदजी दरशन दियो । 
णय प्रचेतनिके जगे, सुनि कृताथ सबकूँ कियो ॥. 


सबई पूछु--प्रमो ! सार उपदेश सुनाओ । 
मनकी काई सीख खटाई लाइ मिटाओ॥ 
नारद बोले-सुनो, सफल वह जन्म करम मन । 
जातें सुमिरन होहि कुष्णको धन्य वही तन ॥ 
वेद्‌ पढ्यो तप करि कहा १ काल बितायो येग करि | 
प्रेम बिना सत्र व्यथ हैं, जो नहिं कीन्हीं भक्ति इरि॥ 


है जग इरिको रूप उनहिंतें पैदा होवे। 
उनमें ई थिर रहै अंतमहँ उनम सोवै ॥ 
सबमहँ सत हे ब्यास रूप चेतन्य कहावें । 
सुख स्वरूप भगवान्‌. जीव आनंद तह पावें ॥ 
शरणागतबत्सल अमल, स्वतः तृप्त परिपूण प्रभु । 
भक्तषछुल अशरनशरन, अज श्रबिनाशी अलख विसु ॥ 


बिना शरन इरि गये शान्ति सुख जीव न पावै | 
चोरासीमहँ भ्रमे बिबिध योनिनिमहँँ. जावे ॥ 
ताते सत्र कछु त्यागि शरन श्रीहरिकी जाओ | 
करिक उनको ध्यान परमपद तुम सब पाओ ॥ 
| बोले मुनि मैत्रेय--सुनि, ज्ञान प्रचेतनिकू भयो। 
3. विदुर | सुखद संबाद यह, सारभूत तुमतें क्यो ।। 





प 
का 

शुक मुनि बोले--भूप ! विशद संबाद सुनायौ । 
सुनि मैत्रेय महान. बिदुरजीके प्रति गायौ ॥ 
जो नर जाकू पढहिं प्रेमतें सुनहिं सुनाव। 
ते निश्चय परमेश परम पावन पद पावें॥ 
स्वायम्भुव-सुत भ्रुव पिता, भूप भये उत्तानपद | 
बरन्यो तिनको बंश अन्न, सुनो प्रियत्रत को विशद || 


इति श्रीभागवत चरितके द्वितीयाहमें प्रचेता उपाख्यान नामक 
बीसवाँ अध्याय समाप्त । 


( मासिक पारायण--नवम दिवस विश्राम ) 





म्य 

अथ- एकविंशतितमोञ्ध्याय; 


[RR] 


दो०--शुक बोले- मनु प्रथम सुत, प्रियत्रत जिनको नाम । 
परमभक्त ज्ञानी महा, णदी बने निष्काम ॥ 


छुप्पय- कहेँ परिक्तित--प्रभो ! परमज्ञानी दप प्रियत्रत । 
करमबन्ध कस फँसे गी बनि परम भागवत ॥ 
चरन शरन हरि लई जिननि ते फंसे मोह कस | 
घरमहुँ भक्ति न दोहि, भई शंका मो मन अस ।। 
हसि बोले शुक--भूपवर ! सत्य बात तुमने -कही । 
कहुँ कथा सुनु कृष्णकी, जस उप इरिपद्‌ रति लंदी ॥ 


परमभागवत भये प्रियब्रत ज्ञानी ध्यानी । 
गुरु नारदकी सीख प्रेतं तिनने मानो॥ 
लखि विरक्त सुत पिता राजको काज बतायो । 
. किन्तु कुमरके नहों ग्रहस्थाश्रम मन भायो ॥ 
इत भनु चिन्तामह परे, उत चतुरानन चित चढ़ी । 
यदि विरक्त प्रियत्रत बने, तो होवे गड्बड बडी ॥ 


चढ़े इंसपे संग मरीचादिक मुनि घाये। 
सत्य लोकते उतरि तपादिक लोकनि आये ॥। 
बिधिङ्ग लखि सन अमर सुमन तिनपै बरसावें | 
स्वागतके हित सिद्ध, साध्य, ऋषि, मुनि मिलिआव ।। ` 
गावत गुन गन्धर्षगन, सुयश संग ऋषि सुनि सुनत । 
लखि बिधि नारद्‌ कुमर मनु, उठे सबहिं संभ्रम सहित | 
१८२ 

स्वागत श्रद्धा सहित सबनि कारि पद सिरनाये | 

विधिवत पूजा करी दिव्य आसन बैठाये ॥ 

प्रेम सहित मुसकाय कहें ब्रह्मा--सुनु प्रियत्रत । 

देहुँ सार उपदेश होदि जाते जगको हित ॥ 
जीव बैँधे गुण कर्मतें, करें कर्म हेके अत्रश। 
* जनम मरन मय शोक दुख, सुख पावें प्रारब्ध बश ॥ 


विषय भोग कछु नाहिं बन्धको कारन मन है । 
इन्द्रिय मन आधीन यन्त्रके सम यह तन है ॥ 
जाको मन आधोन ताहि बन काज कहा है। 
इन्द्रिय बश जे भये तिनहिं बन हानि महा है ॥ 
प्रभुपद पंकज करिका, किंलो ताहि हृदमानिकें | 
भोगो सुख अरि काम इनि, प्रभु प्रसाद जिय जानिके ॥ 


आयसु बिधिको मानि प्रियत्रत सिरतें घारी | 
सोचें मनु अत्र सहज कामना पुरी हमारी ॥ 
यों सबबिधि समुझाइ ब्रह्म निज लोक सिधारे | 
इत प्रियत्रतने राज काज सत्र आइ सम्हारे ।। 
` ब्याह करयो रानी मिली, पतिप्राणा अहिष्मती | 
परम सुशीला सुन्दरी, बिंनयवती अति गुणवती | 


भये पुत्र दस बिश्वविदित धार्मिक ज्ञानी अति | 
तिनमें त्यागी तीनि सात द्वीपनिके भूपति ॥ 
उत्तम तामस पुत्र दूसरी रानी जाये। 
तीसर रैवत भये सब्नि पुनि मनुपद पाये ॥ 
तनया इक ऊजस्वती, शुक्र संग ब्याही गई। ` 
तादु गमंतें गिनी, सुता देवयानो भई॥ 

उप सोचे --शुचि सूय प्रदक्षिन मेरु करे नित । 
होवै उतकू निशा दिवस होवै तबई इत ॥ 
करूँ दिवसकूँ राति न होवै तम जग माहीं। 
ज्योतिर्मय रथ चढ़े सूयके पाछे जाहीं ।। 
सात प्रदक्षिणत॑ भये, सात द्वीप अरु उदधि सब | 
समुझाये बिधि आइ जब्र, छोड्यो गप संकल्प तत्र || 


कौन करि सके करम प्रियब्रत सम इप जगमहे | 

कीन्हें सात समुद्र चलत रथ नभके मगमहुँ ।। 

' सापि सुतनिकू राज मोह ममता सब त्यागी | 
समुझे विष सम विषय बने नरपते बैरागी ॥ 
सप्त द्वीपकी बसुमती, तुन सम त्यागी पत्चकमह | 
को तिनके सम ह्वे सके, तजि ईश्वर या जगतमहँ ॥ 


इति श्रीभागवत चरितके द्वितीयाहमें प्रियत्रत चरितनामक 
इक्कीसवॉ अध्याय समाप्त । 

राजपाटकँ त्यागि चले राजा बनमाद्दौं। 
रानी वर्दिष्मती चली छायाक्की नाइ॥ 
सुत ्रामोभ्र महान्‌, भये भूपति जम्बूपति । 
पाले पुत्र समान प्रजाकू मित प्रति नरपति ॥ 
सुत हित सुर-एन्दरि सदन, मन्दर गिरिको गुहामहुँ । 
तप करि पूजे प्रजापति, राज त्याग नप रहहिं तहँ ॥ 


बिधि नूप मनकी बात जानि बर बधू पठाई । 
पूवचित्ति आदेश पाइ भूपति ढिंग आई ॥ 
ब्रीड़ा क्रीडा सहित मधुर चितवन मुसकावत | 
योबनके मद भरी रूप रस--सो बरसावत ॥ 
भूप निहारी अपसरा, खोयो मन मोहित भये । 
रूपासवको पान करि, मदमाते-से हे गये॥ 


राजा बोले--सखे | परसपर महँ अपनावें । 

दोऊ हिंयको भार हार पहिन पहिनावें ॥ 

मिलि जुलि खेलं खेल प्राणको दाव लगाव । 

द्वै मन एक मिलाय झंगतें अंग सटावें ॥ 
अन्न अपनाओ अघमङ्गे, अनुचर अपनो मानिकं । 
प्रेम सुधारस प्यायके, ज्याओ जडमति जानिक || 


१८५ 

कहि कहि मोठे बन बढ़ाई प्रेम सगाई | 

बिधिकी भेजी बधू भूप बिधिवत अपनाई ॥ 

नृपति भामिनी संग विषय सुख भोगे निशि-दिन 

रहि न सकें पल एक अपसरा पूत्रचित्ति बिन ॥ 
भये यशस्वी पुत्र नौ, भूप परम प्रमुदित भये। 
तां प्रमदाके संगमहँ, सहस बरस दिन सम गये।। 


नाभि और किंपुरुष, इलाबृत, रम्यक, कुरु सुत । 
केतुमाल, भद्राश्व, हिरण्मय, भये घमयुत ।। 
वर्षाधिप हरिबष भये नौ परम यशस्वी । 
नौ खंडनिके भूप मनस्वी अति तेजस्वी | 
पूबचित्ति त्र छांड़ि सुत, तुरत गई निज लोकमहँ । 
राजा अति ब्याङुलु, भये, ग्वा प्रमदाके शोकम ॥ 


काम्य कर्‌म करि नृपति पुण्य परलोक पधारे | 
नोऊ वर्षाधीश भये अति प्रजहिं पियारे ॥ 
मेरु-सुता नौ हती त्रिबाहीं तिनके सँगमहुँ । 
' मेरुदेबि पति नामि पाइ प्रमुदित अति मनमहुँ ॥ 
पुत्र हेतु मल नाभिने, रच्यो बिष्णु दरशन दये । 
सहसा प्रभु प्रकटित भये, सब सम्भ्रममई परि गये || 


ब्रिनती करिके बिप्र यज्ञ उद्देश बतायो। 
प्ररु समान सुत होय भूपको भाव जतायो । 
दरि हँस बोले-- अरे बिर, च्या जाल फँँसाओ । 
स्वामी सेवक करो पिताकूँ पुत्र बनाओ ॥ 
अच्छा, हो. सुत बनुङ्गो, निज सम कहुँ खोजत फिरू । 
मोकू बाँधे भक्त ये, मुक्त सबनिदूं हौँ कहूँ । 

श्रन्तरहित इरि भये राजरानी हुलसानी | 
गर्भवती पुनि भई मेरुदेवी पटरानी | 
भये अवतरित ऋषभ त्यांगको मग दरसावन । 
संन्यासी सुनि बिमल दिगम्बर अतिशय पावन || 
नाभि निरखि नय बिनय युत, सुत जगपति जानत भये | 
प्रजा सचिव सम्मति समुकि, राजतिलक दै बन गये ॥ 


करिके शुरुकुलबास राजको . काज सम्हारयो | 
लई जयन्ती ब्याहि ससुरको मद्‌ संहारयो ॥ 
भये पुत्र सौ भरत ज्येष्ठ तिनमें नौ ज्ञानी । 
भूप भये नो रचीं जाइ निज निज रजधानी || 
इक्यासी हिंसा रहित, बिप्र वृत्तिमहे रत रहेँ | 
जप, तप, पूजा, पाठ, मख, करि समत्व सुख-डुख सहे || 


कर ऋषम शुम करम हरषि लौकिक वैदिक सब | 

पुत्र भये जब्र युउक दई सत शिक्षा रप तब ॥ 

इक दिन घूमत फिरत तृतिय सुत पुरमहँँ आये । 

ब्रह्मावत निहारि पितहिं सब बन्धु बुलाये ॥ 
सम्बोधन करि सबनिकूँ, प्रेम सहित सबतें कहहिं । 
सुख हरि सुमिरनमें सतत, बिषय भोगि नर दुख सहहिं | 


विषय भोगिकें कबहुँ कोउ नर. सुख नहिं पावे । 
च्यों नर जीवन रत्न काँच दै ब्यर्थ गमातै ॥ 
सुख स्वरूप सरबेश सतत हिय माहि बिराजे । 
कस्तूरीमृग यथा विषय वन खोजें भाजे ॥ 
विषयी नर हैं बिषसरिस, मोच मूल हैं संत जन | 
चढ़े रंग जस होहि सॅग, खेत बसन सम कह्यो मन| 

ऋषभ चरित अति गूढ़ मूढ़ नर मरम न जाने । 
निरखि नग्न उन्मत्त सिडी पागल सत्र मानें ॥ 
प्रकट्यो पारमहंस धम करि शिक्षा दोन्हीं । 
करयो दिगम्त्रर बेष वेद बिधि पूरी कीन्हीं ॥ 
बालक सम भोरे बने, पुथित्रीपै बिचरत फिरहि | 
मारे पोटे दुष्ट जन, सुखदुखमहँ इक सम रहहि ॥ 


कोई फेंके देल सेलतें कोई मारें। 
त्याग देहि मलमूत्र धूरि खल कोई डारें ॥ 
कोई गारी देहि दुष्ट ढोंगी जिह आयो । 
ठग विद्याके हेतु धूतेने वेध बनायो ॥ 


स्वारथ हत पागल बन्यो, सत्र समुझे स्यानो खरो । 
सत्र मिलि जा अवधूतकी, लाठोते पूजा करो ॥ 


मारे पीटे मूर्ख होहि क्षत बिक्षत तनु संज | 
ताते त्याग्यो गमन रहें अजगर सम नप अब ।। 
पानी पशुसम पिये लेटिकं भिक्षा पावें । 
त्यागि देहिं मल्नमूत्र अंग बिष्ठा लिपटावें ॥ 
कर घृणित व्यापार जब्र, फटके नहिं खल पास तब । - 
जनम ङृतारथ करनकूँ, आइ तिनि ढिग सिद्धि सब ॥ 


खल जन निन्दे चाहि करें पंडित बहु बन्दन । 
मलते लिथिग्यो अंग चढावे चाहें चन्दन || 
सानी माला सरप एकसम करिकें जानें | 
होवे जड़ चेतन्य नारि नर मेद न मानें ॥ 
जो जग देखें 'ब्रझमय, उनको ज्ञानी नाम है। 


तिनके पावन .चरनमँ हित | 
ज मदा. सहित मतास देत. . 

आईं सब्ई॑ सिद्धि सिद्धने सब ठुकराई | 
करी विनय बहुमाँतिं नेंकहू नाइँ. अपनाइ || 
मन अति दानव दुष्ट करै विश्वास न कहँ | 
इन्द्रियजित हे जाय बचे ब्रिषयनितें तनहुँ ॥ 
ब्रह्मा विश्वामित्र, शिव, घोखो सवक मन दयो । 
कबहु न माने भूलमहँ, मेरो मन वशमें भयो ॥ 


मन मतंग उद्दंड दुष्टता करै सदाहीं। 
संयम अंकुश सदा रखे अपने कर माहीं ॥ 
इरे हरे प्रय धान ऊख मीठी लखि लिक | 
दौरावे निज सँड दोहि प्रमुदित अति भखिकें | 
गज. आरोही युक्तित, पेनो अंकुश घारिके । 
प्रबल प्रलोमनतं बिरत, करे चित्त गज मारिके | 


मलिन बसनके सरिस लखें शानी जा तनकूँ। 
सुल-दुखमहँ सम रहें रखहिं संयत निज मनकूँ ॥ 
कषम त्यागि रभिमान लिङ्ग अरु थूल देहको । 
त्याम्यो निजपन »सबहिं पुत्र धन धाम गेहको ॥ 
योग बासनातें बची, तनिक अहं आभास मति । 
ताहोते घूमत फिरत, चलत स्वास प्रस्वास गति ॥ 


कोङ्क बेङ्क अरु कुटक फिरत कर्नाटक ज्ञानी | 
` कुटकाचलके निकट गये मुनिवर निर्मानो ॥ 
पवन बेणुसंघषं लगी दावानछ बनमहँ । 
बैठे हे निश्चिन्त नहीं शंका कछु मनमहे ॥ 
' तनु अनित्यता प्रकरहित, उपलखंड मुखमहँ घर्‌यो । 
भये लीन निजरुपमईँ, दावानलमहँ तनु जऱ्यो॥ ` 

प्रियब्रत नपंको बिमल बंश श्रति ही मन मावन । 
जामें प्रकटित भये ऋषभ दरि अग जग पावन || 
कीयो पारमहंस्य धरम प्रचलित जगमाहीं | 
जागू. योगी सिद्ध विचारत मनते नाहीं ॥ 
लोक, वेद, सुर, घेनु, द्विज, के स्वामी श्रीऋषभ ई । 
करहि आचरन घृनित अति, किन्तु मुनिनिमहँ वषम हैं | 


ऋषभ पवित्र चरित्र कह्यो-मंगलमश्र सुखमय | 
सुनत होत प्रभुचरन प्रेम छुटि जावे भव-भय ॥: 
अवतारनिकी कथा गंगमम . शीतल करनी | 
पाप, ताप, संताप, क्लेश, दुख, चिन्ता हरनी || 
जिनि .करुनामप ऋपमने, धरम करे निष्काम हैं। 
तिनिक्रे पद्‌ पाथोजमहेँ, पुनि पुनि पुन्य प्रनाम है.॥ 


इति श्रीभात्रतचरितरे द्वितायाहमें ऋषभ चरित. नामक 
वाईस अध्याय समाप्त । 


इति ड्विंतीयाह 

“| 
दोहा--हे जगपालक ! जगतपति, जगरच्ुक | जगदीश । 
जगहित नित नव तनु धरत, नाउँ तव पद शीश || 


छुप्यय--द्वितिय दिवसंमहुँ कही कपिलकी कलित कहानी | 
सता चारत भ्रव चरित चपति प्रथु कथा बखानी ॥ 
पुनि प्रियत्रत शुभ चरित ऋषभ अवतार मनोहर | 
पुत्रनिक उपदेश कही अवधूत बृत्तिवर ॥ 
सुनइ भरत शुम चरित अत्र, सुनत मिटत भवकी ब्यथा | . 
प्रभु पद पदुमनि नाइ सिर, कहूँ तृतिय. दिनकी कथा। ।' 


ऋषभ-तनय अति श्रेष्ठ ज्येष्ठ सबई पुत्ननिमहँ । -' 
भरत नाम विख्यात भये तीनिहु भुंवननिमहँ ॥ 
न्याय. घरमत कर सदा पृथिवीको पालन | 
अरस सुत सम समुझि करें सब॒ईको लालन ॥ 

बिश्वरूप तनया सुधर, पञ्चजनी सँग ब्याह करि। 

यज्ञ याग शुभ ` करमत, आराध नप सदा इरि॥ 


१६१ 


CC-0. Mumukshu Bhawan Varanasi Collection. Digitized by eGangotri 





१६२ श्रोभागवतचरित, तृतीयाह अध्याय १ 


होत्र नित करें दशे अदरुपूर्णमास मल 

चातुर्मास्य अनेक करे सम्‌ समुि दु/ःख--सुख ॥ 

सोमयज्ञ पशुयज्ञ प्रकृति अरु विकृति भेदते 

करें क्रियाके सहित माव अरु बिघी वदते ॥ 
'सब अमरनिदूँ अंश लखि, अंशी हरिकू जानिके 
देहि यज्ञको भाग नप, प्रभु स्वरूप सब मानिक ॥ 


भरत भूमिपति दुरित दूरि सब करें यज्ञ करि । 
भोगनिते करि पुण्यनाश आराधे श्रीहरि ।! 
राजभोगको अन्त निरखि रप बनहि. सिघाये । 
पावन हरिहरक्षेत्र पुलह आश्रममहं आये !। * 
मिले गंडकी गंगंजहँ, तहेँ आराधे  ईशकू। 
तुलसीदल, जल, फूल, फल, तें पृं जगदीशकू ।। 


' पूजातें अनुराग हृदयमहँ बढ्यो प्रबल ति । 
प्रियतमके पदपदुममाँहि उरकी उनकी मति ॥ 
पूरयो पय आनन्द हृदय सर बुद्धि डुबाई । 
भये प्रेममह्‌ँ मगन बाह्य पूजा बिसराई || 
कुटिल अलक लट बनि गये, जटा जूटको मुकुट सिर । 
भक्तराज बनि भ्राजह, कियो कृप्णमह चित्त थिर ॥ 


ऐसं पूजा करत बिताये नृप बहु बत्सर | 
करें नियम ब्रत नित्य रहें पूजामहँ तत्पर ॥ 
इक दिन मज्जन हेतु भरत सरितातर आये। 
पढ़े वेदके मंत्र गंडकी जलमहुँ न्हाये॥ 
सन्ध्याकरि तूप जप करहिं, कूल छुरा मनभावनी | 
सुनी सिंह ध्वनि मृगी इक, पार निहारी गरमिनी॥ : 


५ 11." 

सुनि दहाड़ हरि मृगी भई भयतं अति चिन्तित । 
मारी एक छुलाँग नदीकू पार होन हित ॥ 
भरे पेट श्रम भयो नदीमहूँ गरम गिरायौ । 
पार जाइ गिरि मरी भरत मृगशिशु अपनायौ || 
केरुनावश सँग ले गये, सुतसमान पालन कर्‌यो । 
मोइमाँहिं तन्मय भये, हाथ हवन करतहि जर्‌यो ॥ 


हरिमहँ जो भन लग्यो हरिनमहँँ फस्यो भाग्यवश । 
हरिन जस काज करें रूपतिहू तसतस ॥ 
चाट चूमें प्यार करें तनकूँ खुजिलावे । । 
पुचकार तून लाइ स्वयं निज करनि खबावें || . 
चलत फिरत सोवत उठत, छाया सम राखें निकट | 
तनि सरबसु मगमोइमहँ, फँसे मोह महिमा निकट || . 


शरीरस आत्मज तनुन घारमिक त्यागे निजसुत । 
जो सत्रही सुकुमार सुघर सुन्दर सुशीक्षयुत |। 
तून सम त्याग्यो - राज सुन्दरी महिषो त्यागीं। 
रूपवती गुणवती मृतकसम ते सत्र लागीं ॥ 
ठगे माग्यने भरतजी, चढ़ि ऊँचे नोचे गिरे! 
मूर्तिमान दुर्भाग्य मृग, के चक्करमह तूप परे॥ 


म॒गशावक इकदिवस दूरि चरिबेकूँ घायौ । 

सब दिन बीत्यो नहीं लोटि श्राभममहँ आयौ।। 

त्रिक भये अति भरत रुदनकरि इतउत धावे । 

ले ले वाको नाम करुन स्वर ताहि बुलावें ॥ 
हाय | श्रमागो हों लुट्यो, आजु कहाँ मम सुत गयो । 


as क्रीडा देहि सुख, बग बा. बिनु सूनों भयो ।। . 
फे० . आ FS के. 

कैसे तजिकें गयो कर्‌यो काहूने टोंना। 
अतिसूघो ग्रतिसरल्ल सुघर वो मेरो छौना॥ 
करिके क्रीडा मधुर मोइ मृग्बाल रिभावत। 
चकित चित्ततें आइ ग्रेग मेरे लिपरावत ॥ 
हाय ! कहुँ पुनि आइकें, दूब यहाँ बो चरेगो। 
का फिरि इत उत बालवत, मम सुत क्रोडा करेगो ॥ 


इहि बिधि व्याकुल भरत फिरें बन मारे मारे | 
मिल्यो न सूग बहु खोजि त्रिचारे भये दुः्वारे ॥ 
इतने में ही अ्रन्तक्ाल दपको नियरायौ । 
भूप मृत्यु के समय हरिन फिरि आश्रम आयो ॥ 
दशा देखि नुप सहमिके, सुत समान रोवत सतत। 
मृग पटके सिर दुखित चित, भरत ध्यान वाको करत ॥ 


दुस्सह काल कराल प्रबल बलशाली आयो । 
देह त्यागिके भरत फेरि पशुको तनु पाथो ॥ 
जाको चिन्तन करत जीव त्यागे या तनकूँ | 
अगर जनममहँ योनि मिलै सोई जीवनकूँ ॥ 
योगभ्रष्ट भूपति भये, मृगासक्त मन हे गयो । 
ताते मृग की यानिमहुँ, भरत जनम फिरतं भयो।। 


व्यर्थ भयो नहिं भजन तनिकहू भूले नाहीं । . 
पूवेजन्मको वृत्त भरत मृग तनु के माही ॥ 
यादि कर्यो पछिताइ मातु इरिनी हू त्यागी | 
कालिजर शिरि त्यागि भये फिरिते बैरागी ॥ 
संग करहि नहिं भूलि अब, नहिं सजीव तृनकूँ चरहि । 
सूखे पत्ता खाइकें, ऋषि मुनि सम नत तप करहि! ।। 

यो भोगे प्रारब्ध कर्म मृगदेह पाइके । 
तज्यो हरिन तनु तीर्थं गंडकी नीर न्हाइकें ॥ 
नारायण हरि कृष्ण यज्ञपति नाम उचारे। 


अंत समय ले नाम पाप उपपातक नारे || 
पछिताये मृगमोइ करि, कबहुँ न फिरि ऐसो करयो | 
यह भवजलनिधि अंतमहँ, गोखुर सम सुखतें तर्‌यो || 


इति श्रीभागवत चरितके तृतीयाहमें भरतचरित नामक 
प्रथम अध्याय समाप्त | 

दोहा--नारायनको नाम ले, भरत तजी मृग देह । 
द्विज तनु पायौ अन्तमहँ, तज्यो गेह जगनेह ॥ 


छुप्पय-मृगते ब्राह्मण बंशमौँहि प्रकटे मुनि ज्ञानी । 
चरम देह है जिही भरत निश्चय करि जानी ।। 
पिता पढावे बेद मंत्र देवें जपिवेकूँ | 
झट संट कछु बर्के जतावें जड़ अपने कू॥ 
इतो जुडैली, बहिन इक, दूसरि माँ के नौ तनय । 
कर्मकॉडमें फँसे ते, भरत लखे जग त्रहमय॥ 


पिता करें नित सोच भयो मम सुत लघु जड़मति । 
मंत्र दोहि नहिं यादि करूँ भम हों अति नित प्रति॥ 
कस होवे निरवाह कवन करि काज खाइगो । 
'को जाके सँग बिम सुता अपनी बिवाहिगो ॥ | 
करत मनोरथ बिप्र अस, काल पाशमहँ फॅसि गये । प 
सती पिता सँग माँ मई, नहि रोये जड़ हँसि गये |। | 


भये भरत निश्चिन्त फिरे. मनमाने इत उत | 
विस्मय सोच न करें रहें नितई प्रसन्न चित ॥ 
भीतर ज्ञान गँमीर भेद जगकू न बतावे । 
पागल जड़मति बुद्धिहीन सम सबहिं जतावे ॥ 
जो लै जावे पकरिकें, चले जाहि सब कछु करहि" । 
बासो कूसो जो मिलै, उदर ताहि भखिके भरहि ॥ 


१६६ 

बोझ ढुचावे पकरि ढोइ ताके घर डारें। 
फर्रावे जो काष्ठ ताहि हूँसिके वे फारें॥ 
भाभी जडमति जानि स्वादयुत अन्न न देवें । 
जर्‌यो सुन्यो जो देहि ताहि अम्मृत करि सेवे || 
हृष्ट पुष्ट तनु साँड़ सम, धूप शीत सत्र कछु संहहि । 
रहें सदा निरद्वन्द बनि, : संसारी सिरी कहहि ॥ 


भाइनि देख्यो कामकाज सबई करवावे | 
तो फिरि इम बैठाइ व्यरथ च्या जाहि खवावें।। 
ऐसौ चाकर कहाँ मिले जो काम करे नित। 
किन्तु न माँगे दाम न जावे कबहुँ इत उत ॥ 
ऐसौ मनमहँँ सोचिकें, दयो फाबड़ो हाथमें। 
क्यारी रचना करनहित, खेत. चले लै साथमें ॥ 


लयो फावड़ो हाथ खेतकू लागे खोद्न | 
गडढा भारी खन्यो लगे सत्र भाई रोकन ॥ 
कहें परस्पर--बुद्धिहोन क्यारी न बनावे। 
देहु मंच बैठाइ बैठिकै खेत रखावै॥ 
जैसो माई कहहिं वे, तैसोई कार करत | 
नये बने अत्र खेत के, रखवारे भ्रीजड़भरत ॥ 


पुत्र होन रपः-शद्द मनौती मन में मानी। - 
मानुषकी बलि देहुँ पुत्र यदि देहि भवानी ॥ 
भयो पुत्र इक पुरुष पकरि बलि हित सब लाये । 
निशामाँहि भगि गयो दास अति ही घबराये ॥। 
बलिपशुकू खोजत फिरे, सोचे मूरख गयो कहें । 
आये खोजत खेतपे, बैंठे द्विजवर भरत जह ॥ 

तिनि बाँचे अवधूत भरत समदरशी ज्ञानी | 
भये न विचलित तनिक मृत्यु सम्मुख हू जानी ॥ 
न्हाइ पहिनि नव वस्त्र उड़ाई श्रधिक मिठाई । 
खाइ भये निश्चिन्त फेरि बलिबारी आई ॥ 
दस्यु पुरोहित पूजि असि, द्विजवरके सम्मुख घरी | 
नहीं सोच विस्मय कळू, ज्ञानी लखि काली डरी | 


निरखि घोर अन्याय भई देवी ब्रिकराली। 
मूर्ति फोरि पट प्रकट भई सहसा चट काली ॥ 
तड़तड़ाइ करि क्रोध ओठ दाँतनितें काटे । 
खडग लिये कर फिरे दस्यु सिर धड़तें काटे ।। 
उष्ण रक्त मद पान करि, अटठहासतें नम भरयो । 


री कन्दुक सम तिर फॅकिके, जोगिनि सँग कौतुक कर्‍यो ॥ 


दुखी होहि कस सदा रहें जे हरि पद सेवी । 
काटि सबनिको शीश भई अन्तरहित देवी ॥ 
उदासीन हे चले महामुनि अतिशय ज्ञानी । 
हरष विषाद न हृदय देवकी इच्छा जानी॥ 
जग में जो जस करेगो, सो तैसोई भरेगो। 
ड्रबेगो इरि बिमुख हे, प्रभुपदते भव तरेगो॥ 


इक दिन आये मरत फिरत तट इच्षुमतीके । 
लखे चौधरी तहा. सिन्धुसौबीरपतीके ।। 
कपिलदेव टिंग जायें रहूगण भूप बिचारे। , 
शिविका धीवर नहीं खोजि सेवक सब हारे ॥ 
मोटे ताजे जड़ भरत, कू लखि सत्र प्रमुदित भये । 
पकरि पालकीमें दिये, सब कहार सँग लगि गये ॥ 

पदतल दबे न जीव दौरि इततें उत श्रावं। 
डगमग शिविका होहि भूप बैठे हिलि जावें ॥ 
व्याप्यो तनमहँ कोप कहें--में मारूं तोकूं । 
मै. हुँ सब्रको ईश मूख माने नहिं मोकूँ ॥ 
स्वामीके अपमानको, तोकू मजा चखाउँगो। 
डंडनितें पिटवाउँगो, जीवत खाल खिचाउँगो॥ 
` हँसिक बोले भरत--कौन मोटो को पतरो। 
को है. स्वामी भूप कोन है सेवक तुम्हरो ॥। 
राजा है तू आज काल्हि मिक्तुक बनि जावे। 
इतनेपे ऊ मोइ नृपति उनमत्त बतावे। 
इच्छा, भय, तृष्णा, जरा, निद्रा, तन्द्रा जागनो । 
= आत्मरूप मोमें नहीं, पतरो अरु मोटोपनो ॥ .:. 
आत्म-्ञानमहै मग्न मोइ नहिं मेद लखाबे। 
तू मोकू दे नरपति! मत्त उनमतत बतावे ॥ 
ज्ञानी सिरी उभय भाँति तव बश नहिं आऊँ । 
देह मोह नहिं नेक कमं प्रारब्ध बिताऊ ॥ 
अस कहि शिबिका कन्ध घरि, चले भूप तम भगि गयो । 
शिदिकाते कूद्‌यो तुरत, जड़ पैरनिमहँ परि गयो ॥ 
सोरठा- रह्यो न संशय कोइ, पर्‌यो महीपति महीपे।  . 
भग्यो मान, मद, मोह, मनमहँ जिज्ञासा जगी ॥ 


छुप्पय-पूछै है आधीन- कौन तुम रदहु कहाँ प्रभु । 
कस अस वेष बनाइ गुप्त बन बन बिचरो त्रिमु॥ 
योगेश्वर वा सिद्ध स्वयं नर बनि हरि आये । 
करि करुना करुनेश, सुधा सम बचन सुनाये ॥ 
या असार संसारमें, सार बस्तु जानन निमित। 
कपिलाश्रमङग जात हो, ब्रह्मभूत गुरु मिले इत ॥ 

करुनासागर कपिल आपु हो मेरे स्वामी । 
हो अ्रनादि अखिलेश अलख श्रज अ्रन्तरयांमो ॥ 
जडको वेष बनाइ फिरौ सव जग अवलोकत । 
निज ऐश्‍वर्य छिपाय अवनिपै निरमय विचरत || 
आत्माराम सुभोधमय, योगेश्वर निष्काम हो । 
, निरगुन मायातें परे, षट संपतिके धाम हो॥ 


दोहा--अत्र मेरी शंका सुनहि, कही बात जो नाथ | 
करो पार भव ललधितें, गह्यो कूपा करि हाथ | 


छुप्पय --कह्यो 'मोइ भ्रम नाहि? बात नहिं बैठी मनमहेँ । 
भार ढोइ पथ चलो होहि श्रम स्रके तनमहँ ॥ 
स्वामी सेवक भाव आपु व्योहार बतावें। 
घड़ा मृत्तिका एक होहि पानी कस लावे ॥ 
सुख, दुख, होवे पुरुषकूँ, देह करन मन बँंघेतं । 
जल चावल हैं पात्रमहँ, रँधै अग्निके लागेतें |} 


दोहा--शंका करि टप लखहि मुनि, जैसे चंद चकोर । 
भूप वचन सुनि मुनि हँसे, कीन्हीं करुना कोर ॥ 


` छुप्पय- कहें भरत--सुनु भूप | भूत निर्मित जग जानो । | 
सेद भाव कछु नाहि शानतें निश्चय मानो || 
शिवका ऊ है काष्ठ काटिकें ताहि बनावे । 
रूपान्तर हे जाय फेरि नहिं पेड़ बतावें।। 

यह बिभिन्नता जगतमहँ, नाम रूपके भेदतें। 

नहीं, संत्य तो बात यह, सभी एक हैं तत्त्वें ।) 

स्वामी सेवक भाव कल्पना जिह सब मनकी | 
आत्मा तो अद्वेत उपाधी ये हैं तनकी॥ 
राजा होवै रंक रंक राजा बनि जावे। 
कल शिबिका जो चढ्यो, आज सो ताहि उठावे | 
जगको यह ब्योहार दै, ज्ञानी जन मिथ्या कहें | 
मुरख समुझे सत्य सब, ताते नित नित दुख सदे ॥ 


मूरख जडमति पुरूष देइकू आत्मा मानें | 
नुधा तृषाते दुखित पुरुष होवे बिह जानें ॥ 
आत्मा तो निस्संग सव ब्यापक अज ग्रच्युत । 
सदा रहै निरलेप ब्रह्म हे जाहि ब्रह्मनित।। 
जत्र तक गुणमय रहे मन, चौरासी चक्कर भ्रमे । 
विषयनिते मुख मोरि जब्र, निरगुन होवे तब थमै ॥ 


श्र, कान, त्वक, नाक, जीम ज्ञानेन्द्रिय जानो । 
हाथ, पैर, गुद्शिश्न वाक कर्मेन्द्रिय मानो ॥ 
अहंकारके सहित वृत्ति सब मनकी भाई। 
पञ्च कर्म तन्मात्र देइ आधार कहाई ॥ 
अगणित मनकी वृत्ति हैं, तिनतें जग बन्धन भन्यो । 
मोहनाश जत्र हे गयो, तत्र सब्र जग हरि ही बन्यो ॥ 


यह मन कपटी भूत जीवकू नाच नचावे । 
देवलोक लै जाय कबहुँ प्रथिबीपै आवे ॥ 
सेद भाव करवाइ बाँधिकें जगमें राखे । 
जो असत्य है वस्तु ताहि सत कहि नित भाखै ॥ . . 
गुरु इरि पद सेवा खडग, ताते रिपु मनङ्ग इनों । 
तत्र सब दुखते छूटिके, निरबैरी जगमे बनों॥ 

तप करि चाहे मोक्ष कालंकूँ वो नर खोवै। 
केवल करिकें करम धरम सत्‌ ज्ञान न होवै॥ 
घट सम्पत्ति बिवेक शान सोपान कहावे। 
विषयनितं वैराग्य ज्ञानते मुक्ति बतावें।। 
होहि बसन वा रंगको, रग्यो होहि जा रंगतें। 
विषय संगते बन्ध है, मोक्ष होहि सत्संगतँ । 


संतनिके ढिँग नित्य कथा होवै भगवतकी | 
कृष्ण कथातें मिरै मलिनता नित नित चितकी ॥| 
परनिन्दा अपबाद साधु जन करहि न कहूँ । 
त्रिभुवन पावें विमव भजन छोड़ें नहिं तबहूँ ।। 
चाहे भवनलनिघि तरन, गहे संत चरननि शरन । 
जग बन्धनके हेतु हैं, अ्रघर-पुघा योषित नयन ॥ 


बनिक रूप यह जीव चल्यो सुखधन अरजन हित । 
प्रवृति मार्गमहँ फॅस्यो लोभ अति बढ्यो तासु चित] 
इत उत भटकत फिरै राजपथ कबहुँ न पावे । 
सिंह व्याघ्रतें डरै गहन बन क्लेश उठावे ॥ 
वर्षां खुजली बवंडर, भूख प्यास मच्छर प्रबल | 
देहि क्क श नहिं तहँ मिलै, सुन्दर भोजन मधुर जल ॥ 


उठ्यो भमूरो तहाँ पँस्यो चक्कर महेँ ताके । 
भरी धूरितें ऑँखि नचे संकेतदि वाके ॥ 
करें कणं कटु शब्द उलूकहु भींगुर बनमें । 
„ यचनिते संतस डरे चनिया अति मनमें॥ 
छुत्ता मधु मक्खीनिके, निरखि शहद भच्चन निमित | 
कर डारत कारे सत्रहिं, पथिक होहि अति ही दुखित ॥ 

दुरगम पथ यह जगत जीव बनिया सुख घनकूँ । 
निज परिवार समूह संग लै निकस्यो बनकू | 
बनीं बवंडर नारि राग-रज नेत्रनि डार | 
मृग तृष्णा है विषय भोग दुन अरि मारे ॥ 
परनारी हैं शहदकी, मक्खी मन जबई गयो । 
_ तबई ताको सुख सुयश, नस्यो मृतक सम नर मयो ॥ 
माया मोहित जीव जादि जह तहँ दुख पावें | 
लखि समीप घन घान विविध बिघि ताहि सतावें ॥ 
पुत्र, मित्र, परिवार, सगे सम्बन्धी आवें । 
स्वास्थ हित दर्शाय नेह सम्बन्ध लगाव ॥ 
जबतक जगमहँ मोह है, तब्रतक तृष्णा बढ़ेगो । 
भेड़ जहाँ जह जायगी, राजन्‌ | तहँ तई मुडेगी ॥ 
तजि जग को जज्ञाल जगतपतिमह मन लाओ | 
मैं हूँ सबतें बडो नीच जन जाहि सुलाओ ॥ 
यह मिथ्या संसार सत्य हैं जाके स्वामी। 

, वे हैं शाश्वत सत्य सवगत अन्तर्यामी ॥ 
मन विषयनितें मोडके; जगते नातो तोडके । 
हरि चरननि चित जोडि के, राम मजो सन छोड़िक ॥ 

सुन्यो ज्ञान अतिगूढ़ कृतारथ भये रहूगन। 
मन प्रसन्न ह्वेगयो भयो पुलकित सबरो तन ॥ 
बिधिवत पूजाकरी श्ररघ श्रश्रुनितं दीन्हों। 
तब स्वेच्छात॑ गमन भरत सुनिवर ने कोन्हों ॥ 
भ्रम, संयम सहित जे, भरत-चरितकूँ सुनिज्ञे। 
ते फिरि या भवसिन्धु महेँ, भूलि कबहुँ नहि परिद्ध ॥ 


इति श्रीभागवत चरितके तृतीयाह में जडसरत चरित नामक 


द्वितीय अध्याय समाप्त 
( मासिक पारायण; दशम दिवस विश्वास ) 

[ ३] 


भये भरत सुत सुमति देवताजित सुत तिनके । 
तिनके देवद्युम्म भये. परमेष्ठी जिनके ॥ 
पुत्र `प्रतीह महान भये ज्ञानी तेजस्वी । 
अष्टम पीढ़ी माँहि भूप गय भये यशस्वी || 
करमकान्डमें कुशल अति, सर्वमान्य सब शस्त्रवित | 
गय समान को होहि दप, धरम, शान, नय, त्रिनययुत ।| 


स्वयं पधारे इन्द्र यज्ञमहँ देवनि साथा। 
अभतक जगमहँँ विदित राजकऋषि गयकी गाथा || 
इतनो पीयो सोम भये उन्मत्त देवपति । 
स्वयं यशपति प्रकट पाइँ इबि हे प्रसन्न अति ।। 
जिन बश कीन्हें बिश्वपति, तिनकी समता को करें | 
निरत रहें सत्संग महँ, संत चरणरज सिर घरें | 


रानी गयकी भई गयन्ती पतिकी प्यारी। 

भये चित्ररथ आदि तीनि सुत झाज्ञाकारी | 

तिनके सुत सम्राट पुत्र उनके मरीचजित। 

बिन्दुमान तिन पुत्र मधू मघुके सुबीरत्रत | 
अन्तिम भूप भये बिरज, परम यशस्वो अति सदय | - . 
देवबंश में बिष्णु जिमि, भये जगतमहँ कीतिमय ॥ 

राजन्‌ | सात समुद्र पात हैं द्वीप अवनि पै | 
प्रियत्रत सुत ई करें राज इन सब द्वीपनि पै ॥ 
भौमस्वरग दिविस्वरग स्वर्ग पाताल कद्दवें। 
तिनिमें करिकें पुण्य घरमप्रेमी जन जावें ॥ 
पुण्यनिको फल स्वरग है, शास्र वेद ऋषि सुनि कहें | 
पाप करेतें नरकमें, नर नाना विधि दुख सहद ॥ 


इति श्री भागवत चरितके तृतीयाहमें संक्षिप्त भूगोल नामक 
तीसरा अध्याय समाप्त । . 


( पादिक पारायण--पञ्चसदिवस विश्राम ) 

अथ चतुर्थोऽध्यायः 
[ ४ | 
पाप करेंतें हृदयमाहि अति तम भरिजावे । 
अन्तःकरन मल्लीन होहि नर बहु दुख पावे | 
सूकम देह जब जाइ यातना देह पाइके। 
नरकनिमें फिरि पचे भूमितें जीव जाइके ॥ 


सदै यातना नित- नई, किन्तु दुश्खमें मरे नहि । 
अनुभव वैसेई करै, जैपे नरतनु कष्ट सहि ॥ 


इन्द्रिय मन आधीन करें जो जिह करवावे । 
मन लैजावे स्वरग नरकमें जिद्दी पठावै ॥ 
मनतें भोगे भोग जिद्दो देखे सपनेकूँ। 
मायामोहित जीव कहै करता श्रपनेकू ॥ 
यह मन चंचल चपलअ्रति, नहिं. काहूको मीत है । 
मनके हारे हार है, मनके जीते जीत है ॥ 


दोहा--बोले शौनक--सूतजी, सच नरकनिकेनाम । 
कहो कौनमहँ जाइ को, करिके कैसो काम ॥ 
कहें सूत सुनि मुनित्रचन, करि सबको सम्मान | 
नरकनिको बरनन करूँ, सुनहि आपु घरि ध्यान || 

रौरव, कुम्भीपाक, महारौरव सूकरमुख । 
कृमिमोजन सन्दंश, शाल्मली, नरक देहिं दुख ॥ 
तत्तभूमि, पूयोद, प्रानरोधन, बटरोधन | 
पर्याबतन, शूलप्रोत, वैतरणी, बिशसन ॥ 
कोई कहें अनेक हैं, श्रष्टात्रिंतति कछु कहें। 
इन नरकनिमह जाइके, पापी जन बहु दुख सहे | 


मारं जोवनि सदा मांसतें तनकू पोसे। 

क्रोध मोह बश भये रक्त प्राणिनिको सोषं | 

चाहें जीवो जीव तिनहि इठ करि जो मार | 

ते पापी तनु त्यागि तुरत ई नरक सिधारें ॥ 
शोरनिकी दुरगति करी, कोटि शुनी तिनकी भई । 
कुटे पिटे भूखनि मरे, सहं यातना नित नई॥ 


हिंसा परतिय गमन मांस मदिराको सेवन। 
महापाप ये कहे फस्यो इनमें जिनको मन ॥ 
ते नर पापी महादुःख जग माँहि उठावे । 
लुग्पटाइकें मरें फेरि नरकनिमहँ जावं ॥ 
नाना दुख सहि अ्रंतमह, सूकर कूकर योनि घरि | 
चौरासीके चक्रमहँ, भ्रमें बिनिध बिधि करम करि ॥ 


परधन, परसंतान, परख्रो जे लै जावें। 

ते. नर रौरव नरक परे अति दुःख उठावे ॥ 

चोरी जारी करे मूत्र बिष्ठा ते खाबें। 

दोहि वेदना अधिक नारकी फिरि पछितावं ॥ 
वितरिंध माँतिक़ो यातना, परबश हे पापी सहें। 
करे पाप च्या दुष्ट अस, पुनि पुनि यमकिकर कहे ॥ 

बिप्र हननं, मदपान कनककी चोरी करिबो | 

कामातुर हे पूज्य अंगना शस्या चढिबो ॥ 

इन पापिनिके रहें संग सोवें अर खावं। 

ये पाँचहु ही महापातकी मनुज कहाव॥ 
थे सब मरिकें नरकमहूँ, महायन्त्रणा नित सहे। 
चिल्लाव॑ रोवे गिरे, हा मैत्रा बप्पा कहें।। 


पापिनिको संसग पापमय तुरत बनाबे। 
संतनिको सत्संग कृष्ण चरननि पहुँचावै ॥ „" 
डरे पापत सदा प्रेमतें प्रभु आराधे। 
जप, तप, तीरथ, बरत, करें यम नियमनि साधें ॥ 
सदा सत्य बोले बचन, ब्रह्मचर्यत॑ रहेँ नित। 
जाइँ नहीं ते नरक नर, परतियपै न चलाई चित ॥ 


इति श्रीमागवत चरितके तृतीयाहमें नरकत्रणंन नामक 
चतुर्थ अध्याय समाप्त | 


( मासिक पाराय्रण- ग्गारहवाँ दिवस विश्राम ) 


पो! 
॥ PIRSA 

दोहा--कहें दूतम परीक्षित, सुनिके नरक प्रसद्ध । 
छुटी कप्केपी श्वेद तनु, शिथिल भये सब अङ्ग ॥ 


छुप्पय-सुनी नरककी बात कँप्यो हिय दशा भुलानी । 
करे प्रतिक्षण पाप कहें नृप-<प्रसु | जिइ प्रानी ॥ 
ज्ञानी अति ही अल्प, अतिक अज्ञानी जगमहेँ | 
प्रतिपल्ल हिंसा दोय, उठत बैठत घर मगमहँ। | 


होये पाप तो . का करें, केसे पापनिते बचे । 
जीव भ्रमै प्रारन्धवश, करम नचावें त्यो नचें। 


दो हा--रप शंका सुनि शुक कहें, सुनो भूप दै चित्त | 
मिलहि पाप फल अवसि यदि, करे न प्रायश्चित्त ॥ 


छप्पय--जैसे ` सज्जी आदि बस्नके मढाकूँ घोवें। 
तेसे प्रायश्चित्त सबिधिकृत पापनि खोवें॥ 
स्वच्छु बज्न फटि जाय तऊ चित मोद चढ़ावै । 
मज्ञिन बस्न हे जीण मलिनता सँग लै जान्नै ॥| 


प्रायश्चित किये बिना, यमपुर जे नर जागँगै। 
ते निश्चय ई नरक परि, बिबिध भाँति दुख पायेंगे ॥ 

तनते मनते करे पाप बितने बचननि तै | 
करिके प्रायश्चित पृथक्‌ होव नर तिनिते ॥ 
श्रद्धा संयम युक्त करें तप, ब्रह्मचर्य, शाम। 
सत्य, दान, तप, शौच, योग युत करें नियम यम ॥ 
ते निश्चय ही पापतें, छिनमै नर तरि जात ह | 
ज्यों दावानलके लगत, वेणु गुल्म जरि जात है ॥ 


निज आहार बिहर रखे शुचि संयम धार । 
सदा पथ्यते रहें, बढे दोषनिकू जारे | 
होन न देवें रोग होहि तो औषधि खावे । 
तिनि पुरुषनि ढिँग रोग भूलि कबहू नहि आन 
प्रायश्चित्त यथार्थ जिह, सद्शुर के ढिंग जायक | 
करै नाश अजशानकूँ, नारायन शुने गाईक 


पथ परमार्थं महान मार्ग ` बहुतेरे जावें | 
भक्तिमार्ग सुगम किन्तु सब संत चताव | 
उभय भक्त जब मिलें मधुर इरिनाम उचार। 
नवे परस्पर बिनय सहित पदर सिर घारे ॥| 
ऐसे शील स्वभावयुत, संत गहै जा गैलकू | 
ज्यों न फेरि चलि पथिक सब, घोवें मनके मेलके ॥ 


भक्ति मार्ग अति सुगम सरल सबके उपयोगी । 
बिप्र होहि वा शद्ग परम ज्ञानी वा भोगी॥ 
है निष्कंटक मागे कष्ट कछु जामे नाहीं । 
“पग-पगपै फल फूत्न मिल॑ खल नहिं मग माहीं॥ 
सबरे साथी सरल सुठि, सरस मिले जा पथ चलत | 
प्रेम रुदन कबहुँ करत, हरिगुन सुनि कत्रहूं इसत ॥ 

भक्ति मेद बहु मनै अघम ऊँचे अरु मध्यम] 
'सङ्कीतन इरिनाम कशो सबईतें उत्तम ॥ 
नाम ग्रहरते भक्ति मुक्ति निश्चय नर पाते । 
कैसे ऊ हों पाप नामतें तुरत नसावें ॥ 


: मरन कालमई अजामि, यमदूतनि लखि डरि गयो | 
नारायन सुत हित कझो, नाम लेत भव नसि गयो ॥ 


दोझ-पूछें शौनक सूतजी, कौन अजामि दीन । 
नाम पुत्र मिस च्यो खयो, कैसे प्रभु गति दीन ॥ 

श्रतिं पावन मुनि प्रश्न सुनि, कहें सूत इरघाइ । 

| कही कथा गुरुने यथा, कहूँ यथामति ताइ ॥ 


केसय--कान्यङुन्ज शुम देश अजामिल रहै विप्र इक | 
: मितमाषी अनसूय तपस्वी परम घारमिक ॥ 
पितु आज्ञाते गयौ लन समिधा इक बनमहे । 
तइ लखि वेश्या सुघर काम सर लाग्यो मनमहँ ॥ 


वा वेरयाको रूप लखि, बिना दाम इं वह बिक्यो | "क 
रोक्यो चंचल चित्तकूं, राजन्‌ | परि खल नहि रुक्‍यो ॥ 
पत्नी माता पिता तजे बेश्या अपनाई । 
जाति पॉति निज लाज तजी कुल शील बड़ाई ॥ 

हूं घन मिलै घातमहँ घुमे उत इत । 
अपने घरकूँ छाँडि रहै बेश्याके घर नित] 


बेश्या सँग ब्यभिचारतें, बहु बालक वाके भये 
हिन्सा चोरी करत इं, बहुत दिवस छिन सम गये ॥ 

कहाँ बेदको पाठ कहाँ चोरी न्‌झा नित। 
कहाँ धरम अनुराग पापमहँ पँस्यो कहाँ चित ।। 
कहाँ कुलवती सती कहाँ बेश्या पणनारी । 
किन्तु अजामिल बुद्धि भाग्यने ठुरत बिगारी ॥ 
ब्रत पालन आचार सदू, बेश्या संगत नसि गयो । 
व्याधिनि वेश्या चनि गई; हिज फंदामह फँसि गयो ।। 


पूर्वजन्म को पाप शाप मनम रह नावे । 
परजन्ममह आइ पाप फल निज द्रशाचै | 
काऊको घन हस्यो सम्यो चनिके सो लेगो ।. 
हेमे परवश पिता बन्यो ह बो देगो ।। 
विधवा बति परपुरुषकू, पाप इष्टित लखे जे । 
ब्याइ होत ही मरे पति, पुनि पुनि बिधवा बने ते 


कोई सत्र दिन संग रहे परिचय नहिं होवे । 
निरखि काहुकूँ कोउ तुरत पनोपन खोवे || 
होहिं सहोदर बन्धु परस्पर प्रम न तिनम । 
भिन्न जातिके दोहि, होइ मैत्री छिनमसमे ॥ 
पूर्बजन्म अपकार करि, इइ तन होवे शत्रुता । 
कर्‍ूयो जासु उपकार कछु, ताते होने मित्रता ॥ 





पूर्वचन्ममै रह्यो अजामि परम तपस्वी । 
सदाचार सम्पन्न सत्यप्रिय परम यशस्वी ॥ 
शिशिरमाँहि अति शीत छग्यो मूर्छा-सी आई । 
तहँ वेद्यते अपर मतिप्रकूँ युक्ति बताई ।। 
यौत्रनकी यदि उष्णता, युत्रती तनमें तन लगे | 
जब आवे जिह शीतपन, तुरत तपस्वी तब जंगे।॥ 

सोरठा-तहाँ रहे मुनि एक, निज तनया के संगमे | 
दशा भयानक देख, तिनि निज कन्यातं कही ।। 


छुप्पय--मुनिततपाकैँ दया तपस्वीपे अति कि | 

अंगानि लयो लगाय उष्णता तन पहुँचाई॥ 

चेतनता जब भई क्रोध तपसीकू आयो। 

बनि बेश्या तू नारि, घरमते मोइ डिगायो |। 
मुनिकन्या हू ने दयो, शाप अधम तू बनेगौ । 
घरम करम सत्र छाँडिकँ, मो वेश्या सँग फिरेगौ ॥ 
शाप भये सब सत्य अजामिल दुष्ट भयौ अति। ` 

निरद्य डाकू क्रूर करे पथिकनिकी दुरगति ॥ 

प्रभत भाग्यरश संत एकदिन घरे. आये । 


कीयो अति सत्कार आपने पाप सुनाये॥ 


संत हृदय करुना उठी, बोले करियो काम तू। 
रियो अत्के पुत्रको, नारायण शुमनाम तृ॥ 


मनमहँ निश्चय करयो त्रसि जिद काम करुङ्गो । 
अत्रक होवे पुत्र - नरायन नाम घरसङ्गो ॥ 
कछु दिनमहँँ सुत भयो हरष चितमह अति छायो । 
नारायण घरिनाम नेह अति अधिक बढ़ायो ॥ 
सत्ररो प्रेम चटोरिकें, नारापणमहैँ घरि दयो | 
भूल्थो सत्र जगक्रे विषय, सुतमहँ तन्मग्र हे रायो ॥ 
ले नारायण नाम प्रेते मुखकू चूमें। 
गोदीमें बैठाय नरायन कहि कहि घूमें। 
अपने पीछे खाय नरायन प्रथम खबावे। 
पीवै जो कछु पेय नरायन संग पिवावे ॥ 


नारायणँ संगत्तै, यों खावत पीवत चलत । 
नारायण भूले नह, जागत हू सोबत उठत ॥. 


> इति श्रोमागवर चरितके तृतोयाइमें अजासिल्लचरित नामक 
पञ्चम अध्याय समाप्त। 

“5 | 


दोहा--बोले शुक-चप | चित चपल, काहूमहँ लगिजाय | 
तो सोवत बैठत उठत, सब्र थल वही लखाय ॥। 
चित्त अजामिज्ञको फॅस्यो, नारायन सुतमाहि । 
नाम नंरायन प्रिय लगत, सुनत नयन मरिजाहि ।। 


छुप्पष-नाणायनमहँ चित्त फँस्यो नारायण निशिदिन । 
सेवे प्रान समान रहै छिनहू नहि वा बिन | 
बेश्यापति यों फस्यो मोहमहँ मृत्यु ब्रिसारी। 
ररि निरबार कराल कालकी आई बारी॥ 


मृत्यु समय यमकिंकरनि, पकरयो पापी अजामिन्न। 
नारायन मुखततें कह्यो, खेलत सुतकू लखि ब्रिकल |) 


सुनि नारायन नाम बिष्णु पार्षदतहैँ आये । 
यमदूतनिक पकरि गदातें मारि गिराये॥ 
डरिक पूछे दूत--कोन तुम हमें भगाओ। 
मोल भाव बिनु किये तडातड मार लगाश्रो ॥ 


थमराजके दूत इम, - पापीकू ह जात हैं। 
कर्‌या न हम अपराध कछु, काहे आप खित्यात. हैं !) 
२१४ 

बिण्णु पारषद कहें--धरमको मरम बताओ। 
दंड जोग निह नाहि जाइ च्यों व्यरथ सताओो।! 
बोले यमके दूत-धरम जो बेद बखान्यो। 
है अधरम बिपरीत बेद इरि खूपि मान्यो ॥ 
हिंसक पापी सुरापो, दूँ यमपुर लै जायेंगे । 
नरक अगिनिमें डारिकें, जाकू बिमल बनायँगे ॥ 


हरि पाषंद पुनि कहें--दूत ! तुम कछु नहि जानों। 

व्यथ बचाओ गाल बिज्ञ अपनेकू मानो ॥ 

नारायण यह कह्यो अन्तमहँ मुखतं जाने । 

तौ इम ताकूँ फेरि परम पावन नर माने॥ 
चोर, जार, हिंसक, कुटिल, पापी चाहे होय अति । 
नाम उचारनतें तुरत, होइ शुद्ध पावै सुगति ॥ 


प्रायश्चित मनु आदि पापके विविध बतावे । 
तिनतें छूटे पाप - किन्तु जडते नहि जाने॥ 
रहै बासना बनी फेरि हू पाप करिद्ध । 
पुनि पुनि करिकै पार नरकमह मनुज परिद्ध ॥ 
प्रायश्चित सत्र पापको, पुरुघोत्तमको नाम है। 
तुग उच्चारन भर करो, फेरि नामको काम हे॥ 


लेवें जाको नाम यादि शुन ताके आवें। 

पुण्य कीति भगवान नाम गुन ज्ञान करावे॥ 

इरि रुन मनमहँ घैँसे फेरि च्या पाप रहिङ्गे। 

बहुतक होवें हिरन सिंहकूँ देखि भगिङ्ग॥ 
इत उत भटके जीव च्य, करे ब्यथ के काम तू। 
सब प्रगञ्चरूँ छाँड़िके; च्यों न लेइ इरि नाम वू कन 


व्या 

कैसे हू हरिनाम लेत, फल निश्चय देवै। 
चाहें मनते ` लेः ' भले बेमनक्के. लेवै॥ 
हरिको लेके नाम मागमे आवै जावै। 
कृष्ण कृष्ण संकेत करे सब वस्तु मँगावै।। 
मोदक घी बूरो सन्यो, दित में खा्रो रातिमें। 
सत्र थल मीठो लगेगो, घर खाळयो या पाँतिमें॥ 


भक्त न करे बिनोद विषय सम्बन्ध जोरिक | 
रहँ उदासी सदा जगत सम्बन्ध तोरिकिं।। 
ले ले इरिके नाम प्रेमतें हुँसें हुँसावे। 
राममक्त करि हँसी कृष्णकू चोर बतावे ॥ 
कृष्ण भक्त हसि रामङ बानरमालूपति कहत । 
बनि बैरागी राम तो, बन बनमें रोवत फिरत ॥ 


राग अलापन हेतु रामको नाम उचारें। 
चाहे कहि कहि रामभक्तकूँ ताने मारें॥ 
राम कहत लड़िजार्यं राम कहि प्रेम जतावें। 
ते नर कःहूं भूलि नरकक़ी गेल न जावें॥ 
बिनु इच्छाऊ रुईपे, चिनगारी पावक परे]. 
जरे रुई तो त्रसि हो, नाम नाश अत्र त्यं करे ॥ 





गिरत परत मग चलः रपटि कीचड़महँ जातै । 
अङ्ग भङ्ग हो जाये जीव हिंसकहु सतावै ॥ 
काटे कोई खाइ देइमहें पीडा होवै। 
ज्वर को होवै बेग चेतनाकूँ .नर खोबै॥ 
कैमेहू नए ` विवश है, इरि उच्चारन करिज्गे। 
` नामः प्रतिष्ठाके . निमित, _ अत्र तिनक्रे हरि हरिज्ञे॥ 

निज शुककू करि प्यार नित्य गनिका पुचकारै | 
मनविनोदके निमित रामक्रो नाम उचारै॥ 
स्वयं कहे हरि नाम और खगतें कहवावे | 
शुकमुखतें अति मधुर नाम सुनि हिय इरघावे ॥ 
मरन समय श्र सुमिरिके, बेश्या अति ब्याकुल मई | 
संत चितायो अंत हरि, नाम कह्या हरिपुर गई ॥ 


हरिकीतन वा भ्रवन "करे श्रद्धा बिनु प्रानो | 
निश्चय ते ऊ तरे, वेद संतनिक्री बानी॥ 
राम विमुख लखि संत जोवपै यदि दुरि जावं । 
त्रिनु इच्छा ऊ देहि नाम तोक तरि जावे ॥ 
कुष्ण नाम मत्र रोग की, है अचूक ओषध सुगम । 
चाहें ज्यों सेवन करो, निश्चय देगी पद परम ॥ 


संत अनुग्रह करी त्रिमुखकँ नाम सुनायो । 
मर्यो श्रथम जत्र दूत तुरत यमपुर पहुँचायो ॥ 
नाम श्रत्रनको पुण्य सुन्यो सत्र सुर घत्रराये । ` 
ब्रझज्ञोक शिवलोक फेरि सत्र हरिपुर आये । 
सुनि सब दरिने अंकमहँ, प्रेम सहित वाकू लयो । 
भत्रन्धनतें मुक्त हो, प्रभु पार्षद वह बनि गयो ॥ 


सुनिकें यमके दूत नाममहिमा हुलप्षाये। 

पारा मुक्त सो करयो दोरि संयमनी आये ॥। 

इत सुनि शुभ संग्राद नामको महिमा जानो । 

निज पायनिरू सुमिरि अजामिज्ञ मन अति ग्लानी ॥ 
करि पापनिकं यादि जो, पछितावे दुल अति कर । 
तिनके भ्र सम्ताम . प्रभु, जानि हृदय मत्त-सत्र इर ॥| 


> 

बारबार धिक्कार अजामिल देवे मनकू । 
हाय ! पापमहे फॅस्यो सुलायो निज द्विजपनकू ।। 
तजे पिता श्रर मातु दुःख जिन सहि सुख दीन्हों । 
तजी सती निज नारि मोह बेश्यातें कीन्दों ।। 
करे पाप अति भयानक, करू न ऐसे काम अत्र । 
बिगरी मेरी बात तो, किन्तु बनाई नाम सत्र ॥ 


यों करि पश्चाताप मोह ममता सत्र त्यागी । 
बेश्या ञ्रर सुत त्यागि राग तजि भये बिरागी ॥ 
हरिद्वारमह जाइ योगको ` आश्रय लीन्हों । 
बिषयनितें मुँह मोरि युक्तित मनश कीन्हों ।। 
हश्यत्रगेतें पृथक करि, आत्मा ज्ञान स्वरूपमहँ । 
फेरि अजामिज्ञ भक्तियुत, भये पारषद रूपमह ॥ 


आयौ दिव्य बिमान निहारे पार्षद तेई । 

पहिचाने ततकाल नाम दाता शुरु येई ॥ 

पंचभूतक्री देइ त्यागि पार्षद बपु घार्‌यो । 

तत्र फिर चल्यो विमान दिब्य वेकुण्ठ सिघार्‍्‌यो ।। 
अधम अजामिल हू तर्यो, नारायन कहि पुत्रहित | 
ते फिर च्या नहिं नर तरें, लेहि नाम जे शुद्धचित || 


संयमनीपति निकट गये यमदूत खिस्याने । 

बिना भावके मार पड़ो सत्र अंग पिराने ॥ 

हाय जोरि सव कहँ--य्रभो | तुमई जगस्वामी | 

या तुमतं हू अपर इश बड़ झन्तरयामी ॥ 
लावत ए. इम नरकमह, जा पापीकूं पकरिके । 
चारि पुरष आये तहाँ, छुइवायो अति झिरकिके ॥ 

शङ्ख चक्र बनमाल गदाभ्वत सेवक किनिके | 
काक़े हैं वे दूत कौन स्वामी हैं तिनिके ।! 
सबके शासक आपु जीव प्राननिके हरता । 
शासन सबको कर शुभाशुभ निरनय करता ।। 
इतने पे ऊ आपकी, आज्ञा उल्लंघन भई | 
बिना बाउके बीचमें, हमरी दुरगति ढेगई ॥ : 


नारायन है मन्त्र जंत्र वा जादू टोंना | 

काहू नरने मृत्यु समय जिइ नाम कह्यो ना॥ 

सुनि नारायन नाम मयो तनु पुलकित यमको । 

प्रेम मगन हे करयो ध्यान भगवत चरननिको || 
जलद सरिस अति बिमलबर, जो हरि नित्य नब्रीन हैं । 
शिव विरञ्चि इन्द्रादि इम, तिनके नित्य अधीन हे ॥ 


गुह्य भागवत घरम देवता सिद्ध न जानें। 

फिर नर, दानव, दैत्य ताहि कैसे पहिचान ॥ 
अज, शिव, नारद, जनक, कपिल, मनु, बलि, शुक.ज्ञानी । 
मीष्महु, सनत्कुमार, धरम, प्रहलाद, अमानी ॥ 
जानि भागवत घरमकू, परम भागवत ये भये। 
अन्य मक्त हू भक्तिते, नाम लिये हरिपुर गये ॥ 


दूत कहें--अब्, नाथ ! नियम इमकू घतलावं । 
जाई न किनके पास पकरि किनकू इम लावे ॥ 
घरमराज तब कहँ--नाम इरि जे न उचार | 
चितमें कबहुँ चरन कमल हरिके नहि घार ॥ 
नहीं नवे सिर कृष्णक, इरिचर्यात जे विसुख । 
खा्रो तिनकूँ पकरिकें, आइ उठावे नरक दुख ॥ 

नामगान सम णगतर्मोंहि साधन नहिं दूजो। 
करो यज्ञ ब्रत दान भले प्रेतनिकू पूजो॥ 
नाम"उचारत तुर्त मलिनता मनकी जावे । 
माया मोइ नसाय प्रेम प्रमुको दिय ग्रावे ॥ 
नामकीरतन जे करहिं, जाउ न तिनक्रे टिंग कहुँ । 
पहिले .पापी रहे वे, आत्रै मम ग्रह नहिँ तबई ॥ : 


कृष्ण कोरतन गुन गोख जे गान करहि नर । 
बे कृत्रहुँ नहिँ भूलि निहार नीरस मम घर ॥ 
सत्र पापनिको एक प्राइचित सुनिनि बखानों । 
होयें नामक्रे रसिक उनहि मेरो गुरु मानों ॥ 
यम आज्ञा दूतनि सुनी, गिरोधाय सत्रने करी। 
५ हरिकीतंन करिके चले, सब्र मिलि बोले जयहरी ॥ 


खोरडा-त्ा दिनतें यप्रदूत, नाम सुनत भगि जात कट | 
होत नामतें पूत, ग्वा दिनतें निश्चय भयो ॥ 


छुप्पप्र--पुएय अजामिज्ञ चरित महा पापी हू गावे । 
गाइ दियेमद घरें पाप पुनि चित्त न क्लाव | 
तिनके पाप पहाड भस्म सबरे हे जावें । 
जीवत सब सुल लहै अन्तमहँ प्रभुपद पावे ॥ 
अरथत्राद्‌ जादू कहें, ते नर कोरे रहिङ्गे। 
` चोत्रत जा निन्दा लहै, मरि नरकनिमहँ परिङ्गे ॥ 


इति श्रीभागवत चरितके तृतीयाददमे नामसंकीतेन महिमा नामक 
छठा अध्प्राय समाप्त । 

[ ७ | 
कहें परीक्षित--प्रमो | सुनाई सरस कहानी | 
कथा अजामिल सुनी नाम महिमा हू जानी ॥ 
ताप शाप संताप नाम ध्वनि सुनि भरि जावें । 
सब मिलि ऐसे भगें लौरिकें फिर नहिं आवं ॥ 
सुनी नाम महिमा प्रभो | प्रकत कथा चालु करो। 
सृष्टि प्रसंग सुनाइके, मेरे सच संशय हरौ ॥. 


बोले शुक--सुनु नरपति | दक्ष प्राचेतस प्रकरे । 
करी सृष्टि तिनि त्रिमिध देव नर करमनि लिपटे ॥ 
तऊ सृष्टि नहिं बढी दच अतिशय घबराये। 
बिन्ध्याचलके निकट तपस्या हित तज आये || 
अघमर्षण इक बिमल बर; तीथे ताहि तट जाइके । 
कीन्हों तप अति उद्र तई, कंद मूल फल खाइके | 


करें प्रजापति कठिन तपस्या तीर्थबास करि। 

प्रजा सुष्टिके हेतु, नाम लें राम कृष्ण इरि ॥ 

हंसगुह्यको पाठ करे, तप नियमनि साधें | 

गुण अमिब्यंजक नाम लेई श्रीहरि आराधे | | 
धरम श्ररथ अरु मोक्ष वा, होइ बासना कामकी। 
सत्र इच्छा पूरन करं, शरन गह जे रामकी॥ | 





दोहा शुक बोले--सुन भूपवर | हंसगुझ इस्तोत्र । 
गिरा गाइ पावन बने, होहिं सफल सुनि शन्न ॥ 


२२१ 


म CC-0.Mumukshu Bhawan Varanasi Collection. Digitized by eGangotri 


२२२ श्रोमागवत चरित, तृतीयाह अध्याय ७ 


जय स्वयं प्रकाशक श्याम हरी | जिनि सत्र प्रपञ्चकी सृष्टि करी । 
जिनि जीव न जाने संग रहै, जिनि वेद निरंतर नेति कहै। 
सत्र भूत, विषय, तन, प्रान करन, जाने न स्वयं निज रूप बरन । 
सबके जानें जिह जीव विभू, परि जोव न जाने ठुमहिँ प्रभू । 
जय हो अनन्त अखिलेश प्रभो | जय जय करुनाके घाम विभो। 
जिनको समाधिमहँ होहि शान, जो शुद्ध चित्तमें होत भान। 
जो शुद्ध सच्चिदानन्द राम, तिनके पद पदुमनिमहॅ प्रनाम । 
जो मोक्ष रूप अनुभव स्वरूप, जो सवनाम अनुपम अनूप । 
होवे प्रसन्न मोपै अनाम, तव चरननिमहँ पुनि पुनि प्रनाम ! 
जो मन वानी को विषय नाहि , जिनिकू पुरान, श्रुति, शाल्ल गाहि । 
जो भेदभात्रतं रहित श्याम, जिनिते होवें सत्र जगत काम | 
है जिनकी माया अति अपार, फँसि जीव जनम ले बार बार । 
जिन नाम लेत भव होत पार, तिनि चरन कमलमहँँ नमस्कार ! 
जो अस्ति नास्तितें बोध होत, जो भवसागरके प्रबल पोत । 
नो नाम रूपतें रहित राम, तिनि चरननिमहुँ पुनि पुनि प्रनाम ! 
जो मक्त हेतु धरि रूप नाम, अवतार लेहि इरि पूणं काम । 
जो माववस्य सुरतरु समान, अभिमत फल दाता सुखनिघान । 
सतित स्वरूप जो मुक्तिधाम, तिनि प्रभु पद पदुमनिमहँ प्रनाम। 
दोहा--देव दरशन दयानिषि, गदे चरन तव नाथ | 
यों करि इस्तुति दक्ष नित, पुनि पुनि नावें माथ ॥ 
छुप्पय--दक्त भावकू समुझि भावग्राही बनवारी । 
प्रकर तुरत तई भये विष्णु पीताम्बरघारी || 
मुकुट कटक कर श्रंगुलीय कंकण नूपुर पग | 
त्रिभुवन मोहन रूप निरखि मोहित होवै जग ॥ 
परे लकुट सम भूमिमहँ, दच निरखि घनश्यामकूँ । 
बार बार निरखें मुदित, श्रीहरि शोभा धामङ्गें॥ 

धोले हरि--तुम प्रजा हेतु च्यो कष्ट उठाओ। 
मनतें बढ़े न सृष्टि मैथुनी सृष्टि बनाओ ॥ 
पज्ञजन्यकी सुता असिकनी बहू ब्याहिक | 
संतति करि रति घरम बढ़ाओ उमय जाइके ॥ 
बिनु आकरषन सृष्टि नहि, कबहु बढे हियमहेँ घरौ । 
ताते चटपट जाइकं, बर ज्रित्राह बेटा करौ ॥ 


ब्याह दने कर्‌यो बिष्णु आशा सिरघारी | 
अति प्रसन्न मन मयो, बहू लखि अति सुकुमारी || 
सुघी प्रजापति दक्ष तपस्वी हृढ्ब्रत घारी। 
दश सहसत सुत जने, सरलचित आज्ञाकारी ॥ 
सत्र समान गुण रूप रंग, शील एक-सी बय नई । 
तात सबकी एकई; हर्यश्व हि संज्ञा मई ॥ 


पिता कह्यो- इयंश्व | करौ तप बंश बढ़ाओ । | 
पुत्र पौत्र करि अधिक जगतमहँ कोति कमाओ ।। 
पितु आयसु सिर घारि चले तपकू सब भैया । 
नारायन सर वसे मिले मुनि बीन बजैया॥ 
भद्धा संयमके सहित, जाय तोथ जे न्हात हैं। 
शोत हृदय तिनिको बिमल, फिरि सतगुरु मिलि जात हैं॥ 


आये नारद तहाँ दक्षपुत्रनित बोले । 
सृष्टि करो च्यों बिना भूमि सब्ररीपै डोले ॥ 
एक पुरुषको राष्ट्र मागे बिनु बिल्ल तुम देख्यो ! 
उभयत्राहिनी नदी नारि कुखटापति पेख्यो १ 
“घर पच्चीस पदार्थको, बहुरंगी इक हंसकू। 
बिनु जाने छुरचक तुम, वृद्धि करो कस बंशकू॥ 

खो हैं सच्चे पिता सबनिके अतिशय ज्ञानी | 

का उनकी दर्यश्व वास्तविक आशा जानी ॥ 

पुत्रो | कैसे करो सृष्टि इन बातनि जाने । 

बिना करें उपदेश हमारो नहि मन माने ॥ 
इतनो कहिके देव ऋषि, प्रम सहित पेखत भये। 
कूट बचन सुनि दक्ष-छुत, ध्यानमग्न सब ह्वे गये ।) 


नारदके सुनि कूट प्रश्‍न मिलि ध्यान लगायौ ।' 
लिंग देह ई भूमि अंत कब जाको पायौ॥ 
नित्य मुक्त हरि लखे बिना फल करमनिको नहिं । 
ब्रह्मरूप बिल प्रत्रिशि लोटि फिरि आयो को कहिँ ।। 


बुद्धि स्वैरिणो नारि है, पति अज्ञानी जीव है । 
उभय बाहिनी नदी जिह, माया जिहि पति शीव है ॥ 


आश्रय पुरुष पचीस तत्वक्रे क्षेत्र गेह भन्न । 
हरि प्रतिपादक शास्त्र हंस है ग्रतिई निरमल ॥ 

कालचक्र अति तीक्ष्ण शास्त ई पिता सरिस है | 

निबत्ति मागं ई मुख्य कही ताकी यसु है || 
यों मनतें सत्र सोचिक, नारदके चेला भये। 
मोक्ष धरमकी राह गहि, बाबाजी स्र बनि गये ॥ 





नारायण सरमाँहि भई नारदतें भेरां। 
सुनी दक्ष जिंह बात बने बाबाजी बेटा | 
भयो हृदय अति दुखित बहुत मनमहँ पछिताये । 
जैसे तैसे धरयो धीर सत्र बिधि समुझाये ॥ 
पाञ्चजनीने फिरि सहस, जने पुत्र शवलाश्‍व बर | 
पिदु श्राबुते गये वे, तपित नारायण सु-सर |! 

करत तहाँ इस्नान भये हिय पावन तिनके | 

जत्र सब तप मिलि करें बिचार नारद अबके ॥ 

ये बालक हू सौम्य मोक्षपदके अधिकारी । 

देखू. .चलिके तहाँ ध्यानतें इनको नारी ॥ 
पर उपकारक ब्रतनिरत, चले देवऋषि तुरत तह | 
कर कठिन नियमादि ब्रत, पहुँचे मुनि शवल्षाश्‍व जह ।। 


प्रशन पुराने करे दक्षुतुत सहस फॅसाये। 
फिरि दश वे ही कूटनचन कहि कहि समुभाये || 
ज्येष्ठ बन्धु जिहि गैल गये तुम सबहू जाग्रो । 
श्रेष्ठ मार्ग महँ जाय नित्य सुख तुम सब पाओ || 
सृष्टि बृद्धि मिपरीत यों, पट्टो तुरत पढ़ाइक। 


नारद्‌ मुनि चम्पत भये, चीना मधुर बजाइक ।। 


सुनिकं सत्र शमलाइव भये भिन्नुकगहत्यागी | 
दक्ष सुने सत्र वृत्त हृदय क्रोधानल जागी ।। ` 
अग बबूला भयो क्रोध व्याप्यो नस नसमहँ | 
तुरत दयो तिनि शाप रह्यो नहिं मन निज बशमई।। 
कहे दच्--तू जगत महँँ, कबहुँ न कुटी बनाइके । 
थिर न रहै घूम्यो करै, दुमड़ी तान बजाइके ॥ 


नारद मुनि शाप दक्षने दीयो नरपति। 


सिर घरि करि स्वीकार भये मुनि मुदित हदयञ्चवि॥ . 


बन्नको है देतु कुरी आश्रम चनवानों। 
खंदकमेंते निकसि कूपमहँ पुनि गिरि जानों।। 


हरि मक्तनिकँ शाप वर, दोऊ एक समान ,ईँ। | 
तिनको निश्चय अटलजिइ, सभईमह. भगवान हे ।! | 


१५. फू० 


२२५ 

शाप करयो स्वीकार देवक्तांष सुरपुर थाये । 
देखि दच दुखी. इंस चढि इत विधि आये ॥ 
सृष्टि करन पुं कही; दच बोल्यो घबरा यो। 
नारद्‌ पीछे पर्‌यो प्रभो ! कछु युक्ति बताओ ॥ 
विधि चोले- -श्रत्रके सुता, करो बंश बढि जाइगो | 
छोरिनिके टिंग भूलिके, नारद मुनि नहिं आइगो || 


इति श्रीभागवत चरितके तृतीयाहर्मे दक्षनारदशाप नामक 
सप्तम अध्याय समाप्त । 

[च] 
दोह--दैक आज्ञा पितामह, गमने अपने लोक। 
कीयो गरभाधान पुनि, दक्ष त्यागि सुत शोक ॥ 


छुपपप--विधि भ्राज्ञाते साठि दक्ष कन्या उपजाई | 
तेरह कश्यप लई चन्द्र सत्ताइस ब्याई ॥ 
अंगिर भूत कृशाश्व दई इ इ सुकुमारी । 
शेष ताच्यं सँग चारि जिबाहीं पुत्री प्यारी ।। 
पुत्र पौत्र सबके बहुत, मये जगत सब भरि गयो । 
बहुसंतति लखि दक्षो, हृदय सरोरुह लिलि गयो ॥ 


भानु, मुहूर्ता; ककुप, जामि, बघु लम्त्रा साध्या । 
मरुत्वती, संकल्प, धमकी ये सब मार्या॥ 
स्वघा सती ये नारि अंगिरा मुनिको प्यारी । 
बिनता कद्र और पतंगी यामिनि नारी॥ 
ताच्ये बहू ये चारि हैं, धिषणा, अचाँ गुणवती । 
पत्नी कहीं कशाशवकी, सबई' सुन्दर सब सती ॥ 


अन्न कश्यपको नारि त्रयोदशकी संतति सुनि | 
अदिती, दिति, दनु, इल्ला, अरिष्टा सुरसा अरु मुनि ॥ 
काष्ठा, सरमा, सुरभि, कही तिमि, क्रोधवसा पुनि । 
ताम्रा पत्नी पाइ भये अति आनंदित सुनि ॥ 
लोक माठु ये जगतकी, सब इनको सन्तान हैं। 
देव, असुर, पशु, पक्षि, नर, लघु बड़ छुद्र महान हैं | 

- देब ऋषभ सुत भाउ जन्यो लम्बा विद्योतहि। 
ककुभ, बंशमहँ भये देव जो दुगेनिमह रहिं ।। 
देव, सुहूर्ता, जने मुहूतेनि के अभिमानी । 
मदस्वतीके पौत्र जयन्त उपेन्द्र सुशानी॥ 

संकल्पा, संकल्पसुत, जाके सुत ये काम हैं। 

अष्टवसू बसुने जने, द्रोण आदि जिन नाम हैं ॥ 


साथ्याके सुत साध्य, विश्वके विश्वेदेवा । 
भूत सरूपा नारि रुद्रगण : जने कुदेवा ॥ 
दूसरि पत्नी पुत्र भूत प्रेतादि बिनायक | 
स्वधा अंगिरा नारि पितृगण जने प्रभावक |। 
सती, सुमाता बेदकी घिषणा, अचि, झशाश्वकी । 
नारि पतंगी यामिनी, बिनता कद्रू ताच्यकी। 


बिनता कद्र बहिन सौतिया डाह भयो मन। 
उच्चैःश्रवा निमित्त दासताको कीमन्हो प्रन॥ 
कद्रू रूँगटि करी पूँछ सुत आहि लिपराये। 
दासी ब्रिनता बनी गरुड़ जनि दुःख भुलाये।। 
अरुण भये आधे गरुड, अमृत लाइ अहि पुनि इने । 
बरतें इरिध्यज महँ रदे, इरि बर दै बाइन बने |) 


सत्ताइस नचत्र चन्द्र पल्ली सुकुमारी। 
औरनितें नहिं नेह रोनी अतिशय प्यारी ।। 
पितु समीप सब गई दुःखकी कथा सुनाई । 
दयो दक्ष सुनि शाप होय चय सोम सदाई ।। 
बात शापक्री सामने, सुनी बहुत चिन्तित. भये । 
अपराधी बनि ससुरके, बिनय सहित पुनि टिंग गये।) 

चन्द्र विनय बहु करी प्रजापति किरपा कोन्ही | डु 
कष्णपक्ष ई कला होये चय आज्ञा दीन्हीं ।। 
शुक्लपक्षमहँ पूर्ण दोयं ऐसो बर दीन्दों। 
अति अनुनय करि दक्ष तुष्ट शशिने करि लीन्दों।। 
दक्षसुता दस सत्तरह, संतति बिनु सब रह गइ । 
"पक्षपात पतिने कर्‌यो, दुखित सत्रहिं जाते मई ॥ 


काष्ठ[के सुत अश्व, सुरभिके गो पशुगन हैं। 
तिमिके जलचर जोव, दनूके सब दानव हैं॥ 
सरमा के ब्याघ्रादि बाज ताम्राकी संतति । 
सुरललना मुनि जनीं, देत्य दितिके हिंसक अति ॥ 
कोषवशाके सपंगन, करें क्रोध जो नित्य हैं॥ 
सुरसंके राक्षस मये, अदितीके आदित्य हैं।। 


इला जने सब बृच्च जगतके जे सुखदायक | 

जने पुत्र गन्धन झरिष्टा सुन्दर गायक || 

जो बारह आदित्य बड़े तिनि ब्रिवस्वान्‌ रबि । 

हते अर्यमा द्वितिय भये तिनतें मानुष कबि। 
दक्ष यमे पिष्टभुक्‌, दन्तद्दीन पूषा भये। 
विश्वरूप त्वष्टा तनय, सुरगुरु कछु दिन बनि गये || 


इति श्रोभ गवत चरितके तृतीयाहमें दक्षसुता वंशबणेन नामक 
अष्टम अध्याय समाप्त । 

अथ नवमोऽध्यायः 


[a] 
्ुप्पय--द्रप पूछ गुरु विश्वरूप च्यौं सुरनि बनाये । 
सुरगुरु देवनि छोडि स्वरगते कहाँ सिधाये ।। 
बोले शुक--नरदेव ! शक्र हिय मद अति आयो । 
करि गुरुको अपमान तुरत फल ताको पायौ ।। 
कहें परीक्षित चकित है; च्यो मद सुरपतिकूँ भयो । 
कथा सुनावे सकल प्रभु, दंड देवगुरु का दयो ॥ 


दोइा--सुन्यो परी चषित्‌ प्रश्न शुक, करयो कछुक छिन ध्यान । 
कइन लगे इतिहास सब्र, इन्द्र भयो ज्यों मान |। 


छुष्पप--हम सबतं हैं ऊँच भयो अभिमान देवपति । 
ज्यों देवें सम्मान वृद्दस्पतिकू इम नित प्रति ॥ 
ऐसो निश्चय करयो समामहँ जब गुरु आये । 
नहिं आसनतें उठे बचन नहिं मधुर सुनाये ।। 
समुक्ति गये गुरु इन्द्रकू, अहंकार अतिशय भयो। 
तुरत लोटि ञ्राये भवन, भलो बुरो नहिं कछु कह्यो || 


, तुरत इन्द्रकूँ चेत मयो मनकूं घिककारे । 
कैसो कीयो काम दुखित अति होहि बिचारे ॥ 
» हाय | बुद्धि मम नसी अनादर गुरुको कोन्ही । 
सम्मुख आये देव नहीं उठि आसन दोन्ह ॥ 
श्रीचरननिमह शीश घरि, रोउङ्गो पछ्िताउँगो । 
बारबार बहु बिनय करि, गुरुकू जाइ मनाउँगो |) : 

गुरुणह गमने इन्द्र बृहस्पति तहाँ न पाये । 
अन्तरहित गुरु भये देव अतिशय घब्रराये॥ 
सुरगुरु त्यागे श्रसुर प्रीति हियमह अति छाई । 
स्वरग त्रिजयके हेतु सुरनिपै करी चढाई ॥ 
शुक्राचायं सहायतें, गुरुप्रिय सुररिपु बढि गये | 
गुरुद्रोही सुरसंघपे, अन्न शस्र ले चढ़िंगये॥ 


निरुत्साह ह्वै देव समस्महँ सम्मुख आये । 
किन्तु न कछु बल चल्यो तनिक लरिके घबराये ॥ 
मरते ह्वे उन्मत्त श्रघुर दंवनिकू डाट । 
हाथ, पेग, सिर अङ्ग कठिन बाननितें काट ॥ 
ब्र असुरनि की मारते, अति ब्याकुल सुरगन भये । 
भागे :रनकूँ छोडि सुर, कमलञासनके ढिग गये ।। 


सुनिके सचरी बात कहें ब्रिधि--मढो न कीन्हों | 

मूरखता अति करी नहीं गुर आदर दीन्हों।। 

जाईतें तुम बली अबल श्रसुरनिते हारे। 

हे घरबार बिहीन फिरौ सत्र मारे मारे ॥ 
सुखी कृपा गुरुतें दुखी, जिहि पर शुरु प्रतिकूल हैं । 
.होहिं अमगल तासु कस, जाके गुरु अनुकूल हें॥ 


निज अपराधी जानि करें इरि चसा जीवकू | 
कहु पौरुषतं जीव दुष्ट कस करे शीवकू | 
कृपासिन्धु भगवान कोनप कच दुरि जाव। 
कप कांपे करि कृपा अनुग्रह रस ` बरसाव || 
दुष्ट देस्य भगवानकू, परुष बचन नितई कर्हे । 
गर्ने न तिनके दोषकू, अतत जानि सब्र कछु सह ॥ 

सत्रको ही निस्तार करे हरि क्षमा सत्रनिकू । 
किन्तु न पशुपति करं चमा खल गुरुद्रोहिनिकू ।। 
हरि रूठं तो चरन शरन गुरुकी नर आवें। 
गुद रूठें तो कहहु जीव किहिके ढिंग जाव ।। 
जे तनमन घन आदितें, गुर सेवा नितई करें। 
प्रभुपद पारवे प्रेमतं, भवसागर छिनमहेँ तरे ॥ 
गुरु प्रसादतें कौन बस्तु है दुर्लभ जगमहेँ । 
गुस-प्रसाद पाथेय चलो लै निरभय मगमह ॥ 
गुरु चाहे तो रुष्ट देवक तुरत मनावें। 
गुरु चाहें तो तुरत क्ररकू साधु बनावं॥ 
गुरु चरननिको शरनमह, होहि न भवभयकी ब्यथा | 
` प्रसिद्ध संसारमें, काकभुशुणडीकी कथा॥ 
दोह--पों देवनिकू डाँटिके, भये पितामह मौन । 
कछुक देर सोचत रहे, बनें पुरोहित कोन ॥ 
छुप्पप--त्ोले ब्रह्मा--त्रिश्वरूप ढिंग सुर सभ जाओ। 
करिक अनुनय जिनय उन्हे गुरुदेव .बनाओ ॥ 
ब्विधिसम्मति सिर धारि चले सब आयसु पाई । 
'त्वष्टासुत ढि ग जाइ बिपतिकी बात बताई ॥ 
सत्र सुनि बोले स्वाष्ट्र मुनि, केसे अब नाहीं कहँ ।-. 
उपरोहित निंदित करम, तिहि करि कस श्रघ सिंर घरू || 
देखो, पौरोहित्य करम अतिई निन्दित है। 
लोक बेद स्त्र देवगण ! बात बिदित है॥ 
उपरोहितको अन्न पाप ई विज्ञ बतावें। 
अति प्रसन्न ह्वे कुमति ताहि इरषित है खावे | 
निष्किञ्चनकी बृत्ति तो, कन कन्‌झूँ संग्रह करे | 
पूनि पितर, सुर, अतिथि, ऋषि, उद्र शेषतें मुनि भरै ॥ 


CC-0. Mumukshu Bhawan Varanasi Collection. Digitized by eGangotri 





श्रीमागवत चरित, तृतीयाह अध्याय ६ २३३ 


कहँ देवप्रिय विश्वरूप | तुम पुत्र हमारे । 
आये हवेकें दुखित बत्स | हम पास तुम्हारे ॥ 
अनुचित उचित बिसारि पुरोहित पद स्वीकारो | 
ब्रिपति उदधिमहँ मग्न पकरिकें हमें उवारो ।। 
करो न मन संकोच कछु, छोटे कस गुरुपदं गह | 
ज्ञानवृद्धकूँ वेदविद्‌, बन्दनीय सबको कहें । 


निनय सहित पुनि बिस्वरूप बोले मृदुबानी | 
आप देवगन परम पूज्य ज्ञानी बिज्ञानी ॥ 
लोकेश्वर हैं आपु पुत्रकू देहि बड़ाई। 
गुरु आशामहँ होहि शिष्यको सदा भलाई || 
होवे शत्र निश्चिन्त हो, पुरोहिताई करुङ्गो।. 
तुम सबकी ज्ञा बिहँसि, प्रेम सहित सिर घरङ्गो ॥, 


सुनिकं सबई देव हृदयमह अतिशय हरणे | 
बज दुंदुमी आदि कुसुम नमते बहु वरषे ॥ 
निश्वरूपको बरन कर्‌यो गुरु पद बैठाये | 
घरम करम ब्रत नियम सुरनि सत्र बिप्र सिखाये ॥ 
विश्वरूप शुर पाइक, देवनि की चिन्ता गई । 
अवसि मिल पुनि स्वरग सुख, यह प्रतीति सबद, मई ।। 


विश्बरूप गुरु बने नाकपति निरभय कीन्हों । 
रक्षाके हित दिव्य कवच नारायन दौन्हो ॥ 
नारायनको कवच घारि जे रनमै जावें) 
दोहिँ पराजय नहीं विजय शत्रुनिपे पावे ॥ 
पाई विद्या वैष्णवी, अति प्रसन्न सुरपति अये। 
करी चढ़ाई सुरनिने, असुर पराजित करि दये ॥ 

पूछें प-है कौन कवच नारायन गुरुवर । 
बोले शुक--है दिव्य अस्त्र अष्टाक्षुर नृपवर ॥ 
करिके विधिवत न्यास ध्यान करि विनय करे अति । 
आठ सुजाते युक्त सिद्धि देवं जग अधिपति ॥ ` 
जलमहँ बनिक मोन प्रभु | थलमहँ वामन तनु धरें । 
विश्वरूप बनि गगनमहँ, चहुँदिशि हरि रक्षा करें ।। 


वन, रन, ठुरगनिमाँहि कर रक्षा श्रीनरइरि। 
डगरमाँहि वाराह परशुधर शिखरनिपै गिरि || 
परदेशनिमहँ रामलखन सँग मोइ बचांव | 
नर नारायन गर प्रमादहि, तुरत भगावें ।] 
रक्षा दत्त कुयोगतें कपिल करम बन्धन नसं। 
कामदेवतें सनत्‌ शिशु, हयग्रीव मग भ्र नसे ।। 


पूजाक्रे अपचार नसे नारद मुनि ज्ञानी। 
कच्छुप रक्षा करे नरक कछु कर न हानी |। 
न्वः he मेले ७३ 
घन्वन्तरि द्‌ पथ्य इन्दतें ऋषभ बचावे। 
यज्ञ लोकअपन्ाद नसे बल्न दुःख नसावें ।। 
शेष सरप रबा कर, व्यास नस अज्ञानकूँ। 
बुद्ध नसते पाखण्ड सब, कल्कि दोष कलिकालकूँ । 


कर प्रात लै गदा हमारी रक्षा केशव | 
मुरलीधर गोविन्द करें रावे उदय होहि ज्र ॥ 
करे कलेऊ समय सदा रक्षा नारायन | 
चक्रपानि श्रीविष्णु मध्याद्िन रक्षे पावन || 
रक्षा तीसर पहरमहँ, मधुसूदन श्रीधनुरघर। 
त्रय मूरति माघव करें, रक्षा सायंकाल वर ॥ 

हृषीकेश परदोष कालमहँ रक्ते नित विथु। 
आधी राति निशीथ समयमह पद्मनाभ प्रभु ॥ 
जिन लाञ्डुन श्रीवत्स पहर पिछलेमहें रक्षन । 
उषाकालमह करें खड्ग घरि कृपा जनादन ॥ 
सूर्योदयक्रे प्रथम हो, दामोदर रक्षा करें। 
बिश्त्रेशवर श्रीकाल प्रभु, सब सन्ध्यनिको दुख हरे ।। 


करो सुद्रशन | मस्म शीघ्र तुन सम सब शत्रुनि । 
कुचलि कुचलि करि चूणं गदे ! तू भूत रॉचसनि ॥ 
करि रव भीषन शङ्क ! रिपुनिके दिये कंपाओ । 
तीक्षण धारतं खड्ग ! विपक्षिनि शीश उड़ाओ || . 
हे चमकीली ढाल ! तू, चकार्चोष करि रिपुनिकू । 
तुम सत्र प्रमुके अस्त हो, करो पराजित सबनिकू ।। 


(बि, ग्रह, दानत्र, दैत्य, भूत प्रेतादि भयङ्कर । 
प्रतिबन्धक जे अपर सिंह सरपादिक विषधर ।। 
नसे करत हरि नाम, रूप, आयुघको कीतन । 
पाषंद विश्वक्सेन गरुड़ दुख मेटे ततछिन ॥ 
नाम, रूप आयुध सकल, इरि पाषदगन दुख हर । 
बुद्धि, करन, मन, प्रानकी, सब क्रमते रक्षा करे |) 


जग प्रपञ्च सत्‌ असत्‌ सकल इरि रूप कहावे | 

है यदि यह भ्रव सत्य अनि मम दुःख नसावे ।। 

हे निरगुन निज जननि हेतु नाना वपु घारे । 

है सत तो सरबत्र सकल विपतिनि इरि रारे ॥ 
आद्टदास करि मयङ्कर, जो भक्तनिके भय इर । 
ते नरहरि, अति तेजयुत, दशहु दिशनि सदा करे ॥ 

विश्वरुपने जिही कवच सुरपतिकूँ दीयो | 
द्‌ नारायन मन्त्र अभय सबईकू कीयो॥ 
शुभ नारायन कवच मिल्यो सुरभी पुनि आई । 
असुरनिपै सजि सेन, सुरनिने करी चढाई 1 
श्रीहरि कवच प्रभावतें, असुर स्वरग तजि भगि गये | 
राजभ्रष्ट सुरराज तब, अमराबतिपति पुनि भये ॥ 


इति श्रीभागवत चरितके तृतीयाहमें विश्वरूप सुरपुरोहित वर्णन नामक 
नवम अध्याय समाप्त । 

त्वष्टासुत गुरु पाइ भये स्वगेश इन्द्र पुनि। 
करवावे नित यज्ञ पुरोहित बिश्वरूप मुनि || 
उच्चस्वरते बोलि सुरनिकू आहुति देवें । 
चुपकेतें कछु यञ्चमाग दै असुरनि सेवे ॥ 
मातृपक्ष अनुराग लखि, देवनि संशय ह्वे गयो । 
उपरोहित अबिनय निरखि, च्वोभ इन्द्र मन अति भयो ।। 


_निरखि स्वार्थमहेँ बिज्न इन्द्रने खड्ग निकार्‌यो | 
स्वष्टा-सुत सिर तीन कारि उपरोहित मारयो || 
सोमपीथ सिर भयो कपिझ्र सुरापीथ सिर | 
भयो पक्षि कलविङ्क तीसरो नरसिर तित्तिर ॥ 

द्विजहत्या सुरपति निकट, आई अझ्लिमहैँ लई । 

हत्यारे देवेन्द्र हैं, यह प्रसिद्धि जगमहँ मई ॥ 


बनि हत्यारे फिरें बरष मरि सुरपति जह तहँ । 
बाँटी हत्या इन्द्र घरा, नग, नारि, बारिमहे ॥ 
गड्ढा पुनि भरि जायें लह्यो बर घरा प्रेमतें । 
कटिके पनपें वृक्ष इन्द्र बर दयो नेमतं ॥ 


व्यय करिक हू नित बढ़े, बदलेमहई बर जल लक्षो। 


रतिसुल् शक्ति सदा बनी-रहे कामिनिनि वर दयो ॥ 
२३७. 

कसर प्रथिवी होय ब्रह्महत्याके लक्षन। 
यञ्चादिक शुभ करम नष्ट होव तह तत्लुन |) 
गोंद तरुनिमहूँ होय करें जे वाकू भंक्षन | 
राग सहित तिहि खाये पापमय होवे तत्त मन || 
दीले मैले फैन जे, जल प्रंत्राहमह जाइक। 
द्विजहत्या लखि पियो जल, बुद्बुद फन बचाइक ॥ 


' चौये दीन्हो भाग इन्द्रने नारिनिकू जबर | 
मास मासमहँ प्रकर दोहि अस्पश होहि तब ॥ 
रजोधर्ममहँ निरत नारिक नर जो जोहै। 
घरम करमते हीन पापमय खल जन सो हैं ॥ 

भूलि समागम अज्ञ नर, रजस्वलात करिङ्ग । 

हत्यारे सम पातकी, अत्रसि नरकमह परिङ्गे ।। 


नारि, वृक्ष, जल, भूमि पाइ बरदान सिहाये । 
इन्द्र भये निष्पाप सुदित हं स्वरग सिघाये | 
द्विजहत्या तो गई शत्रुता सिरपै आई । 
बिश्वरूप पितु कुपित भये सनि इन्द्र ढिठाई ॥ 
सवष्टा मन निश्चय कर्‌यो, इन्द्र नीचता हरुङ्गो। 
जो मारे जा इन्दरकू, अस नर पैदा करुज्ञो॥ 


ऐको मनमहँ सोचि हवन मुनिवरने कीन्हों । 
इन्द्र शत्र बढि जाव, मंत्र पढ़िक हब्रि दीन्ही ।। 
मंत्र शक्ति अति अमित, तुरत इक उपज्यो प्रानी । 
महा भयंकर इत्र बली अतिशय अभिमानी || 
लाल मूँछ दाढी अरुन, बरन नयन प्रलयार्ति सम । 
अञ्जनपरबतके सरिस, सुररिपु तेजस्वी परम ॥ 

छिन छिनमहँ बहु बढ़े लोक तीनहु ढकि लीन्हें | 

देव मारतें बिकल असुर सब निरभय कीन्हें | 

पूछे पित॒र्ते वृत्र--तात | हों करूँ कहा अब | 

मोकू कछु न अशक्य, काज हों पिता करों सब || 
त्वष्टा मुनि दुनि" इन्द्रको, कह्यो वृत्त सब बृत्रतें | 
इन्द्र मारि देवनि करो, रहित चमर शर छन्नतें।। 


इन्नासुर सुनि पिता बचन सब्र असुर बुलाये । 
शुक्र पुरोहित आइ बिजयके कृत्य कराये ॥ 
मदमाते- सन असुर चले रन शस्त्र घुमाव | 
गजन तजन करत बृत्र वल समुझि सिहावे ॥| 
आवत देख्यो असुर दल, सब्र शस्त्रनि लै भिरि गये | 
बृत्र पराक्रम निरखि क, त्रिस्मित सत्र सुरगन भये ॥ 


बोल्यो उनतें वृत्र--देब | तुम सब अज्ञानी | 
अरे, तुमनि मम देह, बज्र बनी न जानी ॥ 
अति कोमल मम जीम ताहिपै शस्त्र चलाओ | 
एक साथ मिलि मोहि' युद्धकी कला दिखाओ ।। * 
, सुनि सुर सत्र मिलि जीमपै, अस्त्र शस्त्र मारन लगे । 
लीले सबके रन्न जत, हे निशस्त्र डरि सुर भगे॥ 


भागत देखे देव असुर जय पाइ सिद्दाये। 
नहीं शरन लेलि अन्य विष्णु टिंग सुर सभ धाये ।। 
हाथ जोरि सब बिनय करें हरि हमें बचाद्मो । 
बहुत अवज्ञा सदी जगतपति अब अपनाओ ।। 
गुरु अपमान स्वरूपमहँ, वृत्त ब्रिपति सिरपै परी । 
गो द्विज देवनिकी तुमनि, युग युगम रक्षा करो ।] 

ब्रिपति उद्घिमहँ मगन भये हरि आइ उबारो । 
ग्न्य शरन नहिं नाथ | गहो अत्र हाथ हमारो ।) 
सुनि देवनि की पिनय तुरततहँ प्रगटे श्रीहरि । 
अति प्रसन्न सब भये देव दुरलभ दरशन करि ।। 
देखि दुखी देवनि दया, करी बिष्णु बोले बचन। | 
शुभ सम्मति सबकू दऊँ, ताहि सुनो एकाग्र मन |) 


मुनि दघौचिके निकट देव सब्र मिलिके जाओ । 
निज बिपत्तिके वृत्त जाइ सुनिबरहि -सुनाश्ो ।। 
बिद्या ब्रते पूत :तपस्याके प्रभावते | 
उनकी हड्डी बिमल सरल सच्चे स्त्रभावत | 
बनें वज्र मुनि अस्थित, बत्रासुर मरि जाइगे । 
सबरो दुख कटि जायगो, गयो राज फिर आइगो।। 


इरिकी सुनिर्के बात, देव हेकें ब्रिस्मययुत । 

चिन्ता मयते बिकल भये निरखं सब इत उत ॥ 

कहँ--प्रभो | इम दुखित असंभव कहो न बानी । 

देहि न जीवित अस्थि होहि चाहे नर शानी ॥ 
को जगमहँ अस करि सके, प्रानदान दुधकर करम | 
दमरी देनों दयानिधि ! दुखदायी होव परम |) 


हरि हँसि बोले-देव | सबनि अपु सम मति जानों। 
परउपकारी पुरुष देहिं सखसु सचु मानो ।। 
शिवि, बलि अरु, हरिचंद करम दुषकर जग कीन्हों। 
परकारजके देतु मोह तनको तजि <दीन्हों।। 
सिर कराइ उपदेश शुभ, शान अश्वशिरते कर्‌यो । 
का अदेय जिनकूँ सदा, हृदय ज्ञान घनते मरयो ॥ 

विष्णु कहँ--सुरराज ! काज ऋषिबर ई साथ । 
तनय-य्रथर्भा नित्य नियमतें हरि आराध॥ 
नाहीं सुरपति करी विविध विधि धमकी दोन्हीं | 
यमजनितँ जो कही प्रतिज्ञा पूरी कीन्हीं ॥ 
कही ब्रह्मविद्या सकल, हयसिरतें मुनिऋषम जो। 
अश्वसिराके नामते, है प्रसिद्ध अब तलक जो॥ 


मिलि सब जाओ करो बन्दना ऋषि चरननि को | : 
मागो हके दीन अस्थि अति पावन मुनिकी ॥ 
अत्रसिं देईँगे कह मनें मुनिवर न करिङ्गे। 
तुम सरके हित बिहँसि नेंहतं देह तजिङ्गे ॥ 
उनकी तपमय अस्थितें, सुधर बज्ज बनि जायगो। 
वाईत जा बृत्रको, सिर घडतं कटि जायगो॥ 


बिश्वरूपने तुमदिँ कवच नारायन दीन्दों । 
पितु त्वष्टातं विश्वरूप द्विजचरने लीन्हों |। 
सुनि दघीचिने दयो तपस्वी ल्ष्टाकूँ पुनि। 
अध्थिनिमहँ विधि गयो मयो अतिई पावन मुनि || 
परउपकारीकूँ कहो, कौन कठिन जग काज है। 
परकारजके हेतु तो, तुच्छ देह, घन, राज दै॥ 


सोरठा--सुनिर्के हरिकी सीख, देबनिकूँ निश्चय भयो । 
माँगन मुनिते भीख, चले अमर स्वार्थ निरत ॥ 
शौनक पूछें-सूत, सुनि अस्थिनिमह तेज च्या । 
किहिं कारन ते पूत, सुनिकं बोले सूतजी ॥ 
१६ फ० 


CC-0. Mumukshu Bhawan Varanasi Collection. Digitized by eGangotri 


२४२ श्रीभागवत चरित, तृतीयाह अध्याय १० 


छुप्पय--मुनि दधीचि टिंग गये देव असुरनिकूँ जय करि । 
मुनिते बोले अमर--महामुनि ! देवनि भय हरि ॥ 
इन अस्त्रनिते इमनि अपुर सब ई संहारे। 
अज ये सबरह दिब्य अस्त्र हैं ब्यरथ हमारे ।। 
नष्ट असुर करि देईंगे, प्रभु ! इनकी रक्षा करहु । 
रहें सुरक्षित यहाँपे, इनकूँ निज आश्रम घरहु ॥ 


स्वीकारी सुर ब्रिनय अस्त्र मुनिनें घरि लीन्हं । 
गभस्तिनीतें डरे देव सुनि निरभय कोन्हे ॥ 
सुर लैवे नहिं गये न्यास रद्ाके भयत । 
पीये मुनि सब घोय पचाये अपने तपत ॥ 
ते अस्थिनिमहे जिधि गये, बज्र सरिस सभरी भइ। 
शुद्ध हतीं तरते प्रथम, परम शुद्ध अत्र है गइ || 


ताहीतें हरि कही--अस्थि युनिकी ले आओ । 
फिरितें अपने अल्ल शस्त्र अर बज़ बनाओ ॥ 
रिआयसु स्वीकारि चले सुर मुनि ढिग तबई | 
पढ़ी पढ़ाई बात सुनाई देवनि सबई || 
सुनि दधीचि बोले बिहुँसि, कठिन फन्द तनुनेहको । 
माँग चाह विष्णु ई, दैवो दुरलभ देह को।॥ 


स्वेच्छातं नहिं जीव देह अगनीकू त्यागे । 
पापी, रोगी, मूढ़, देह सब्रकूँ प्रिय लागे ॥ 
सहें दुसह दुख किन्तु मृत्यु तोऊ भयकारी | 
च्यौ तुम .माँगों देव | देहकी अस्थि हमारी ॥ 
बोले सुर स्वास्थ सहित, साधु सदा पर हित निरत | 
दुखित देव सब आपु प्रभु, दुखियनि दुख मेंटत सतत ॥ 

जिनको ब्रत है सतत दया जीवनिफै करिबो | 
उनकू एक समान जगत्महँ जीबो मरिओ ॥. ' 
परकारज हित हरषि साधु प्राननिकू देवें । 
दाता !देहिं अनित्य नित्य “्बदलेमह लेव || 
कहें संतजन जगत्‌ महँ, एक त्यागई श्रेय है) 
परउपकारी के लिये, नहिं कछु बस्तु अदेय है।। 


इन्द्र बने घर बाज कत्रूतर अनल बनाये.। 
दोऊ झगड़त परम यशस्वी शित्रि ढिग आये ॥ 
अति हे दुखी कपोत कहे--प्रभु | रक्षा कीजे | 
बाज भूखतें दुखित कहे--भोजन मम दोजे ॥ 
शरनागतकी कष्ट सहि, पीड़ा भूपतिने हरी। 
मांस दयो निज देहको, रक्षा शिवि वाकी करी ॥ 


सत्र स्वारयके मीत न देखें परहित कोई। ` 
. होवै मेरो लाम हानि मल औरनि होई ॥ 

परउपकारी सदा दुःख ओऔरनिको लेवें। 

दुखियनिके हित बिहँसि प्रान तन मन घन देवें ॥ 
यंह कारज मैंने कियो, नहीं करें अभिमान वे। 
. उनको सहज स्त्रभाव यह, दोष न देवें ध्यान वे॥ 


हाड मासके बने देहमें ममता सत्रकूँ । 
चाहें सब्रहों दुखी सदा सुख होवै इमकू ॥ 
परउपकारी त्यागि देहि सरन्रसुकी ममता । 
देहि देइको दान रखहि सबईमहँ समता ॥ 
मोरध्वजने सही सत्र, साधु सिंह हित सुत व्यथा । 
हैं अत्र तक जगमहें विदित, शिवि, द्घीचि, बलिकी कथा॥ 

दोहा--देवनिको उपदेश सुनि, मुनि सोचें मनमाहि । 
` परमारथतें श्रेष्ठ जग-महँ कारण कछु नाहि ॥ 


छुप्पय-- हॅसि दधीचि मुनि कुहे---धरमको मरम जतायो । 
ताहीतें अस ब्यंग देवगन बचन सुनायो ।। 
विषयनितें नहिं मोह नहीं है ममता तनकी | 
लगी रहे नित वृत्ति ब्रह्ममहँ मेरे मनकी ॥ ` 
इक दिन छूटे अवशि ई, नाशवान यह है अनित । 
च्यों न तजूँ फिरि स्वतः ई, तनु तुम्हरे हितके निमित ॥।: 


अहो कष्ट अति घोर करे नर तनमहँ ममता । 
नहिं साधे परलोक करै घनमाँहि कृपनता ॥ 
परमधरम है जिही दुखी परदुखमहँ होनों । 
दया घरमत हीन ब्यरथ जीवनके खोनों || 
छिन मंगुर नितनाशयुत, व्यरथ मोह घन गेहमहेँ । 
च्यों न बितावै समङ्गे, परमारथके नेहृमहँँ ॥: 


सुनि मुनिको उपदेश देवता अति ई हरषे । 
अर्ज दुदुमी गगन सुमन सुर-तरु के बरषे।। 
पुनि पुनि इच्छा करी तीथ मैंने नहिं कीन्हे । 
तुरत तीथं तहुँ सुरनि बुलाये सब मुनि चीन्हे ॥ . ` 
न्हाय घोय निश्चिन्त ह्वे, सत्र तीरथ करि भक्तितें । 
बैठे तनु त्यागन निमित, तप संयमकी शक्तितँ॥ 


परत्रझमहँ चित्त लीन कीन्हों मुनि अपनों । 
यह स्र इश्य प्रपंच लख्यो सबरो जस सपनों ॥ 
मनकू करि एकाग्र तत्वमय इष्टि करी तत्र । 
संयत कीन्हें रान करीं बसमहेँ इन्द्रिय सब ॥ 

सुरनि बुलाई सुरभि सब, चाटि मांस . बिनु तनु कियो । 
यों परकारजक्रे निमित, भुनिने निज तनु तजि दियो ॥ _ 


सूखी हड्डी रहीं तेनयुत अतिशय मनहर | 
रच्यो वज्र शुभ दिव्य बिश्‍वकरमा अति सुन्दर || 
हरिको प्रमिश्यो तेज सुरनि सँग सुदित भये अति । 
ऐरावतपै चढ़े सुशोभित होये स्वरगपति || 
परउपकारोकू ` नहीं, तनिङहुँ तनमहँँ .राग है | 
धनि दधीचि सुनि घन्य तप, घनि धनि उनको त्याग है॥ 


इति श्रोभागवत चरितके तृतीयाहमें विशवरूपबध बृश्नोत्पत्ति 
द्थोचि अस्थिदान नामक दशम अध्याय समाप्त | 

दोहा--मुनि दघोचिकी अस्थितें, बने बजू अरु शस्त्र । 
लखि सुर अ्रति हरषित भये, चले समर ले प्रस्न ॥ 


छुप्पय-सब सुर शस्त्र सम्हांरि समरमहँ सजि बजि धाये । 
उततें असुरहु श्रत्न शस्र लैके चढ़ि आये ॥ 
गदा, परिघ, शर, शूल लगे बहु शस्त्र चलन तह । 
 . रनके बाजे बजे बोर बर लड समरमहे ॥ 
देवासुर संग्राम अति भयो भूमिपे भयङ्कर। 
, सुरसेना बिजयी भई, भगे असुर तजिके समर ॥ 


असुरनि भागत देखि बृत्र बोल्यो बर बानी | 
अरे, असुरगन | समर त्यागि का मनमहँँ ठानी ॥ 
्ञञ्रोरो भगि कहाँ मृत्यु तो सँग ईँ आव। 
बिना कालके मृत्यु कहूँ ढिग हू नहिं जावे ।। 
जे जगम पैदा भये, ते निश्चय इई मरिङ्गे। 
तो फिर मरिकें बीरबर, च्यों न अमर यश करिज्ञे ।॥ 





अघुरनिङगँ यों बृत्र घरमयुत बचन सुनाये। 
किन्तु समरतेँ भगे एकहू नहिं मन भाये॥ 
असुर प्रान लै भगे देवता तिनहिं खदेर । 
लड़ मिड नहिं तऊ जाइ सुर पुनि पुनि घेर ॥ 
बृत्रासुर अन्याय लखि, कहे ' इन्द्रत कटु बचन। 
अरे, अधरमी धरम तजि, करे काहि यह कपट रन ।} 


२४६ 

है पुरुषारथ, तेज, ओज, बल तोमें सुरपति | 
तो करि मोते युद्ध करूँ तेरी श्रत्र दुरगति | 
मेरे सम्मुख आव समरको स्वाद चखाऊँ । 
अबई तोकू मारि मृत्युके सदन पठाऊँ ॥ 
यों कहिके गजेन करी, सुनि रव सबरे सुर डरे। 
बजाहतके सरिस हे, देव अवनिपै. गिरि परे || 


असुर पराक्रम निरखि इन्द्रने गदा चढाई । ' 
तुरत बृत्रने छीनि इन्द्र गजमॉँहि घुमाई ॥ 
ऐरावत सिर लगी फट्यो मुँह अति घबरायो । 
तिलमिलायकं हस्यो बहुत सो रुघिर बहायो॥ 
ब्याकुल सुरपतिकू लख्यो, पुनि प्रहार कोयो नहीं । 
सम्दरि समर सम्मुख भयो, बृत्र बात कड़वी कहीं ।। 


बृत्र कहे--रे इन्द्र ! ब्रह्महत्यारे | पापी | 
अत्र मारूं तोइ असुरकुलके सन्तापी ॥ 
अथवा में हे दिब्य श्रस्रत॑ - यदि मर जाउँ । 
तो हरि सुमिरन करत मोक्ष पदबीकू पाऊं ॥ 
भक्तशिरोमणि असुरवर, ध्यान मम यों कहि भये। 
श्रीहरिने तब  वृत्रकू, समरमाँहि दरशन द्ये॥ 


करि हरि दरशन बृत्रे विनययुत बोल्यो बानी | | 
दोन्हे. द्रशन देव जानि सेवक अज्ञानी॥ 
तब दासनिको दास दयानिधि पुनि पुनि होऊ । 
चिंतन चित नित करे, गुणनिको तव हित रोके ॥ 
करें. काज केकय कर, गुन गावे बानी सतत | 
जो कछु होवे देइतें, सो तुम्हरी सेवा निमित ॥. 

नहीं चाइ है स्व॒रग ब्रह्मपद हू नहिं चाहूँ । 
भूमि रसातल राज न चाहूँ ऋषि बनि जाऊँ | 
नहीं सिद्धि सत्र पाइ सिद्ध बनि जगत लुभाऊ । 
चाञ्छा चितमहँ नहीं मुक्तिकी पदवी पाऊँ ॥ 
है मेरे मन लालसा, चरन कमल चितमहेँ घरूँ। . 
सेवक बनिकें सदाई, नित सेवा तुम्हरी करूं ॥ 


हरिते देतु हराय बिषय जगमाँहि फॅसावं । 
हरि बिनु जगक्रे भोग मोइ तनिकहु नहिं भावें ॥ 
मूरति मनमहँ मधुर मचलि माधवकी जावे । 
रसना निसिदिन सुखद्गीत गोविदके गावे ॥ 
दयासिन्धु द्वारे खड़ो, दरस दासक्रू दीजियो। 
कलपूँ. कत्रतें कृपानिधि, कृष्ण | कृपा अत्र कोजियो ॥ 


कैसे चाहूँ तुम्हें जगत उपमा कहुँ पाऊं। 
तोक हियकी बिरह चाइ संरवेश | सुनाऊँ ॥। 
खग शावक ब्रिनुपंख मातुकू जैसे चाहे। 
भूखे बछुरा मातु दुघहित ज्यों डकराहें ॥ 
भये प्रबासी प्राणपति, नित्य निहार नारि ज्यों । 
जीवनधन ! उतसुक बन्यों, झाँकी चाहूँ नाथ त्यां।। 


प्रिय आवनके दिवस प्रिया ज्यों ब्याकुल होवै । 
आशातें हे मुदित निराशातें पुनि रोवे ॥ 
पुनि पुनि देखे द्वार अटा चढि पीव निद्दारे । 
करहुं निहारे शकुन कबहुँ कछु बस्तु सम्हारे ॥ 
छिन-छिन पल-पल निमिषमहॅ, ज्यों प्रियतम सुमिरन करे |: 
त्यो इरि तुम्हरे नेहमहँ, नीरस हिय मेरो मरे॥ 

घन, जन, वैमव, स्वरग, ब्रह्मपद मुक्ति न चाहूँ | 
भ्रमत जगतमहँ जनम ग्रहण करि यदि पुनि आऊ || 
तौ मेरी है साध नाथ. | दुम पूरी कीजो । 
विषयिनिको नहिं संग होय हरि यह बर दीजी || 
सुत कलत्र घन घाममहँ, जिनको मन आसक्त अति | 
कबहुँ मोझूँ भूलि प्रभु, तिनको दैयो संग मति ॥ 


सदा साधुको संग होहि मन अनत न जावे। 
कान कृष्ण की कया सुनें रसना इरि गावे ॥ 
साधुनिमें ई रहूँ सीथ परसादी पाक । 
पादोदक सिर घारि प्रेमतें चरन दबाऊ।| 
प्रभु पूजामहँ निरत जे, कथा कीरतन करि नित | 
तिन हरिमक्तनिके चरन, महँ मेरो अति स्मे चित ॥ 


इस्तुति करिकें बृत्र उठ्यो सुरपतिपै घायौ । ` 
गर्जन तर्जन करी फॅकि तिरसूल चलायो ॥ 
इन्द्र न बिचलित भये बाहु निज रिपु की काटी । 
मार्यो अरिने परिष इन्द्रको ठोढी फारी ॥ 
बज़ हाथते गिरि पर्‌यो, सुरपति लज्जित ह्वेरदे। 
नहीं उठायो शस्त्र जज, बृत्र वचन तम प्रिय कहे || 


इन्द्र | करो मत सोच अज्र फेरि, उठाश्रो । 

सदा कौनकी भद्दे ब्रिजय यह मोइ बताओ ॥ 

यश अपयश, जय अजय, दुःख सुख रहें संगमह । 

रोग शोक भय दषं होहिं नहिं कवन अङ्गमह ।। 
युद्ध चूतक्रीडा सरिस, दोडनिमह को कब यके \ 
जय होने या पराज्य, निश्चय कोउ न कहिं सके ॥ 

सुनी भक्तिमय मधुर बृत्रकी सुरपति बानी | 
बोले आदर सहित--अहो दानव ! तुम ज्ञानी ॥ 
सब जीवनिकू भिश्वमोहिनी मोह माया। 
अपुर होहि अस कृष्ण करी कस तुमपर दाया ॥ 
तुम विजयी हों पराजित, तोक सम्मुख लसङ्गो । 
छुद्र स्वरग सुखके निमित, समर असुर बर करुङ्गो | 


तुम कृताथ ह्वे गये भक्ति भगवतकी पाई । 
परउपकारक असुर ज्ञान दे करो भलाई ॥ 
हम तो भैया ! बिषय भागमहें सदा निरत हैं । 
इन्द्रासनके हेतु करें हम यतन सतत हैं ॥ 
प्रभु पद्पदूमनिमह परे, बिजय पराजय सम तुम्हें । 
घरम युद्ध कतंब्यहित, करनो चहिये अत्र हमें |॥ 


यों कहि दोऊ भिरे परिघ अर बज्र घुमावं । 
क्रोधित हेके फिरें परस्पर शस्त्र चलावे ॥ 
शृत्र चलाई शक्ति बीच महेँ सुरपति डाटी | 
मारयो तक़िकें बज्न बाहु दूसरिहू काटी ॥ 
असुर भुजा दोक करीं, परबत सम घूमत फिरत | 
मोषन मुखकू फारिकें, इन्द्र ओर दौरयो तुरत ॥ 


ऐरावतके सहित लोल्ति लीन्हे सुरपति जब | 
असुर उद्रमहँ इन्द्र गये सुर दुखित भये सत्र | । 
नारायन शुभ कवच अमरपति कोयो घारन । 
बाल न बॉँको भयो, नाम भीहरिके कारन ॥ 
ृत्रोसुरके पेटकू, फारि इन्द्र बाहर मये। 
नारायन महिमा लखी, सुर मुनि ब्रिस्मित हैं गये ॥ 

आये बाहर इन्द्र असुरके सिरकू काटे | 
बज्र बेगतें घिसे असुरको अस्थि न फाटे ॥ 
सरी शक्ति लगाय कर्‌यो' घर सिरतें न्यारो । 
एक बरष यों लग्यो मर्‌यो पुनि इत्र बिंचारो || 
मुनि दघीचिकी अहितं, बज्र बन्यो सुररिपु मर्यो । 
ब्र चरित्र अगिलो सुनो, जो दधीचि पत्नी करयो ॥ 


लै दघीचिकी अस्थि गये सुर अति हरषाई । 
उत मुनि पत्नी न्हाइ घोइ आश्रममह आई [| 
सब सुनि काट्यो पेट पुत्र तजि सती भई पुनि । 
पीपल पाले पुत्र मये ते पिप्पल्लाद मुनि ॥ 
पिप्पलाद सुनि सुरनिपै , कोप शंमुबरतँ कियो। 
सुरनि शरन शिवको लई, सद्र शान्त मुनि करि दियो ॥ 


इति श्रीभागवत चरितके तृतीयाहमें बृत्र-चरित नामक 
ग्यारहवाँ अध्याय समाप्त । 


( मासिक पारायण बारइवे दिवसका विश्राम ) 





बॅ 

॥ हू र 
१८३% 
5. चा छ # ३ 


अथ द्वाइशोष्ध्यायः 
[.१२] 


त्वष्टा दूसर तनय वृत्र यों मार्‌यो सुरपति । 
दृत्रापुरके मरतं भये मुनि देव सुखी ग्रति ॥ 
मार्यो ब्राह्मण पुत्र ब्रह्महत्या पुनि आई । 
चाण्डालिनि अति मलिन इन्द्र के ऊपर घाई ॥ 
डरे इन्द्र तहँतें .भगे, अति ब्याकुल मनमह भये । 
मिली शरन जब कहूँ नहिं, मानस सरमहँ घुसि गये ॥ 


० कप्रलनालमहँ रहें ब्रझहत्यारे शचिपति। 
मिज्ञै. न तहँ आहार भई सुरपतिको दुरगति ॥- . 
स्वरग इन्द्र 'बिनु भयो नहुष सुंरइन्द्र बनाये | 
पाइ स्वर्ग सम्पत्ति .मनुज भूपति बौराये॥ 

इन्द्रानीत कहें उप, पौलोमी ब्र हठ तजो। 
में शासक हुँ स्वरगपति, इन्द्र मानि मोकुँ भजो | 





नये इन्द्रकी बात शची सुनि अ्रति घत्रराई । 
चिन्तित व्याकुल दुखो डरी सुरगुरु टिंग आई ॥ 
गुरु प्रसन्न हवे युक्ति अनौखी ताहि बताई | 
शमी ब्रिषयासक्त दृपतिपै बात पठाई ॥ 
ऋषि कंघनि शिबिका घरें, चढि मम ढिँग आवे असि | 
तो निज पतिके ई सरिस, बरन करें तिनकें दरषि॥ 


२५२ 


| 
1 
है 
। 
! 
| 
| 
1 
। 
। 
1 
| 
|| 
। | 
। 
| 
1 
| 

दोहा--सुनि संदेशो शचीको, ऋषि मुनि लिये बुलाय | 
कहन त्ग्यो अति मुदित हे, शिविका चलो उठाय॥ 

छुप्पय--चढ्यो पालको नहुष - सहस मुनि ताहि उठावेँ । 
सपं सर्प उप कहे अनसुनो ऋषि करि जावें ॥ 

. अति जत्र करिबे लग्यो कोप कुम्मज मुनि कीन्हों । 
दुष्ट होइ तू सपं शाप मुनिवरनें दीन्हों ।! 
चट्ट प अजगर भयो, ओघे मुखतँ गिरि पर्‌यो । 
तुरत पापको फल चख्यो, इन्द्राणी प्रति जस करयो ।। 
भयो पापको अंत गये सत्र मिलिकें ऋषि मुनि । 
देवराजकू लाइ करायौ अश्वमेध पुनि ॥ 
ज्यों कुहरा नसि जाय उदित दिनके ह्वेवेतें । 
पाप पुञ्ज त्यां नसे नाम हरिको लैवेतें ॥ 
इन्द्र नाकपति पुनि भये, त्रिभुवन अति इरषित भयो । 
यों दधीचिको त्याग “अरु, बृत्रासुरको बघ कहयो |॥ 
यह पमित्र ्रति चरित सुखद्‌ शिक्षाप्रद भारी । 
पढ़ सुनें नर नारि होहि ते श्रवसि सुखारी ॥ 
मुनि दघीचिको त्याग बृत्रकी भक्ति अनूठी । 
ये ही द्वै हैं सारा ओर जग चर्चा झूठो ॥ 
शौनक बोले--सूत | कस, इत्र असुर देही लही । 
सूत कहे--शुकने कथा, नपति प्रश्नपै सब कही ॥ 
कहें परीक्षित--प्रभो ! बृत्र को पून जनममह । 
च्यों दृढ़ हरि पद भक्ति रह्यो च्यों अटल घरममह ।। 
शुक बोले---सुनु भूप | नृपति इक चित्रकेतु बर | 
शुरसेनको इश साघुसेवी सुठि सुन्दर ॥ 
विद्या रूप उदारता, संपति सब अगनित भरों। 

चपकी रानी दश अयुत, इती कुलवती सुन्दरी ॥ . 

किन्तु न तिनके पुत्र इतीं सब बन्ध्या रानी। 
याते पके चित्त मादि नित रहै गलानी॥ 
सब्र सुख बिषवत लगें मार सम शासन लागत | 
निसि दिन चिन्ता रहै भूपकूँ सोवत जागत ॥ 
दान, घरम, ब्रत, नियम, जप, करें पुत्रहित बहु रपति । 
किन्तु न संततिं मुख लख्यो, तातें चिन्तित भये श्रति || 


एक दिना नप मवन अङ्गिरा मुनिवर आये । 
करि सेवा सतकार कनक आसन बैठाये ।। 

पूडी मुनि कुशलात नपतिकी नीति बताई । 

पुनि पूर्छ-ब्प ! रहो कमल मुख च्य मुरफाई ।। 
चित्रकेतु बोले--बिमो ! कहूँ कहा प्रभु बिश हैं। 
तप समाधि अरु योगतें, आप नाथ! सरन हे ॥ 


निष्कल्मष हैं सन्त आबरन तम नहिं तिनकू । 

भूत भबिष्यत बर्तमान दीखें सब उनकू ॥ 

बड़भागो ते णो सन्त जिनके घर आवे | 

करि पूजा स्त्रीकार बिष्णु-परसादी पावे 
होदिं दुरित दुख दूरि सत्र, करें कृपा यदि ते कहीं । 
घटघटकी जानत सकल, अविदित तिनकू कछु नहीं ॥ 





| 
| 

| तोऊ आज्ञा मानि दुःखको हेतु बताऊ। 

| प्रजानाथ सम्राट जनेश्‍वर हों कहलाऊँ। 

| सब सुख मेरे. यहाँ किन्तु सुत एक न स्वामी । 

| ताई तें अति दुखी रहूँ सुनि श्रन्तरयामी ॥ 

| प्रभु सववज्ञ समर्थ हो, कृपा कृपानिधि करो तुम। 
| देउ एक सुत मनोहर, बने - लोक परलोक मम ॥ 
। 

करि न सके का संत 'बिष्णु हित जे व्रत घार | 
भाग्य अन्यया करें रेखपै मेखहु मारं॥' 
हरि जिनके आधीन भाग्य तिनको है चेरो। 
सन्त द्रस जत्र भये भयो तब सब हित मेरो ॥ 
सात जनम सन्तति नहीं, नारदतं बच इरि कहे । 
सन्त पाते सात सुत, भक्त सेठ सो ऊ लढे ॥ 


चित्रकेठु सुनि बिनय दया सुनिभरकू आई । 
त्वष्टाके हित खीर ब्रह्मसुत सत्रिधि बनाई ॥ 
यजन कर्‌यो जो बची: बड़ी महिषीकू दीन्हीं । 
जाते होवै पुत्र अङ्गिरा आयसु कीन्हीं | 
रानी कृतद्युति मुदित अति, राजा हू इरषित भयो। 
खाइ खीर मुनिङ्पातें, गर्म नरपति पत्नी रह्यो ॥ 


शुक्त पक्षको चन्द्र बढ़े ज्यों बढ़े गर्म त्यों | 
त्यों-त्यों आनंद बढे गर्भ दिन वीत ज्यो ज्याँ || 
समय पाइके पुत्र भयो स लोग सिद्दायै। 
राजमाँहि सरबत्र नगर पुर बजत बघाये ॥ 
सुनत पुत्रके जन्मकू, अति आनन्दित रप भये । 
गौ, घन, बर भूषन, बसन, पुर पत्तन निप्रनि दये ॥ 


दिन दिन बाढ्यो नेह गेह सुत तनिक न त्याग । 
नहिं ओरनि घर जाइ कृतद्युति महल बिराजे ॥ 
सौतिनि मन अति डाइ पुत्र नहिं शत्रु भयो है । 
जेचतें जनम्यो दुष्ट छीनि पति प्रेम लयो दै ॥ 
जा कंटककूँ काटिकें, तिष्कं हम होहि कस | 
विष दै मारौ शत्रकूं, सब मिलि निश्चय कियो अस ॥ 


\ 

भई संबनिकी बुद्धि भ्रष्ट ईर्ष्या मन आई। 
` सोवत शिशुकू एक दिवस विष दियो पिवाई | 
मरयो सौतिको पुत्रं सबनि मन सुख अति होवे । 
इत कृतद्युति निश्चिन्त कुमर मम सुखतें सोवै ॥ 
कच्ची नींद जगे लला, नहिं अनत्रन मन होहि कहि । 
ममता बश अस सोचिके, सुतहिं जगावत मातु नदि ॥ 


देर बहुत जब भई मातु मन भय अति लाग्यो | 
नित तो सोवत नेक आजु अब तक नहिं जाग्यो ॥ 
घाइ पठाई तुरत लल्ाङँ ले ग्राप्यारी | 
धाइ जाइ तहँ मृतक चीख सुतकू लखि मारी ॥ 
हाय | अभागिनि लुटि गई, हाय | दई जिह का भई | 
हा [मम छाना ! लाल ! सुत ! यों कहि दासी गिरि गई ।। 


दासीकूँ लेखि निकल गई तहँ भगिके रानी | 
मृतक वत्स लखि मातु घेनु सम गिरि डकरानी || 
करुना कंदन सुन्यो सेबिका सब्र घत्रराइ | 
कपट बेदना प्रकर करत रानी सत्र आई ।। 
समाचार भूपति सुन्यो, हृदय बिदारक अति बिकट | 
पहुँचे अन्तःपुर तुरत, गिरत परत सुत शव निकट |) 


फटे कृतद्युति हृदय रुदन भूपतिको सुनि सुनि। 
अस्त व्यस्त तनु भयो भूमिपै लोटे पुनि पुनि ॥ 
कज्जल कालिल मिले अश्र मोचन करि रोवै | 
चन्दन चचित पीन पयोधर सतत मिगोवै ॥ 
अहो बिघाता निरदयी, तोइ दया नहिं नेकहूँ। 
कहूँ मिल्लावे प्रेम ते, बिछुरावे दुखते कहुँ ॥ 

हाय कहा जिह भयो कुमरने नातो तोर्‌यो। 

छुल् करि यमपुर गयो भाग्य मेरो पुनि फोरयो |। 

बेटा ! मोकू छोरि अ्रकेलो मति तू जावे । 

दूर देशमहँ दूध तोइ को तहाँ पिश्ावै ॥ 
बेटा | सोवत आज. तो, देरी तोकू हे गई। 
याँ अतिशय “सुत शोकमहँ, रानी बहु ब्याकुल भई 1 


रानी राजा शोक सिन्धुमहँ डबे पुनि पुनि। 
आये दैवे घोर श्रङ्गिरा अरु नारद मुनि ॥ 
देखे वेसुघि भूप उठ नहि चिप्र उठावे | 
कहि कहि सुन्दर युक्ति उभय मुनि यों समुझाव।। 
जीव काल क्रमतं मिले, समय पाय बिछुरे तुरत। 
रचि माया मायेश पुनि, बालक वत क्रीडा करत ॥ 


हैं निरोह अखिलेश अजनमा भूमा श्रीहरि | 
शिशु सम खेले सदा योगमाया आश्रय करि ॥ 
रचे जीवतें जीव जीवते पुनि मरबावें) ' 
कहूँ जग करि जगें कबहुँ लय करे सो जावे ॥ 
नहिं त्रिकाल बाधित अजर, अमर नित्य प्रभु जगत्‌ पति । 
तजि तिन पद्‌ भ्रम बश करहि, अज्ञ जगतमहँ मोह रति ।। 


सुनि सचेत नप भये मुनिनि सन बोले बानी। 

को हैं दोऊ आप परम तेजस्वी ज्ञानी ॥ 

कहें अज्ञिग--भूप ! अङ्गिरा मोकू जानों। 

ब्रह्माजीके पुत्र इन्हें नारद «मुनि मानों ॥ 
ज्ञान दैन आये उभय, आपु शोक संतप्त हैं। 
शोमे नहिं अस मोह भ्रम, जे नर भगवत्‌ भक्त हैं ॥ 
१७ फ० 

को कलत्र को मित्र पुत्र को का को भाई । 
जगके सब सम्बन्ध अन्तमहँ अति दुखदाई ।। 
सम्पति सत्र ऐश्वर्य, ग्रिषयसुख, राज, कोष, घन । 
पृथिवी, सेना, भत्य, सहद, आमात्य बन्धुगन ॥ 
स्वप्न समान अनित्य ये, शोक, मोह, भय देहिं दुख । 
तजो द्वैत भ्रम जालकू, तत्र पाओ नप नित्य सुख ॥ 


कह्यो अङ्गिरा ज्ञान फेरि बोले नारद मुनि। 

देहुँ मंत्र उपनिषद्‌ ताहि नप सावधान सुनि॥। 

जगके सत्र सम्बन्ध संग तनके ई जावें । 

माता पत्नी बने पिता पुनि पुत्र कहाव ॥ 
यों कहि मृतक कुमारकूँ, सुनि जीवित-सो करि दयो | 
दुखित भूपते जीवने, आत्मज्ञान अति प्रिय कह्यो |। 
इति श्रीमागवत चरितके तृतीयाहमें चित्रकेतुचरित नामक 

बारहवाँ अध्याय समाप्त । 
( पाक्षिक पारायण पष्ठ दिवस विश्राम ) 

नारद चोले--जीव ! पिता माता ये तेरे । 
शोकाकुल अति भये पकरि पग रोवे मेरे | 
जीवित हे कं राज्य विषय सत्र भोगो सुखते । 
अति ई दोऊ बिकल छुडाओ इनकूँ दुखते ॥ 
साने हसि बोल्यो जीव वह, काके फो पितु मात हैं । 
स्र मुह देखेके स्वजन, सुहृद बन्धु सुत तात हैं ॥ 


जीव नित्य अति सूक्तम प्रकाशक स्वयं निरंजन | 
मायाके गुण रोपि करे योगिनि मनरंजन || 
मायिक गुण सम्बन्ध भयो दीखे मदमातो। 
जन्न तक रहे शरीरमाँदि तब तक इ नातो ॥ 
अगनित योनिनिमह भ्रमे, काकू निज पर कहि गने । 
कबहूँ नर, पशु, देव बनि, पिता, पुत्र, भ्राता बने ॥ 


निज परतं है रहित आतमा नित्य निरंतर । 
अक्रिय त्रिगुन बिहीन संबंगत अजर शुद्धतर ।। 
साक्षी सवे स्वतन्त्र दोष गुनहतें न्यारो। 
कर्ता भोक्ता नहीं दोपवत करहि उजारो ॥ 
सूतकुमारको आतमा, याँ कहि अन्तरहित भयो । 
सुनी ज्ञानमय बात जब, तब दपको भ्रम भरि गयो ॥ 


२५९ 

जिनि रानिनि बिष दयो तिननि हू अति दुख कोन्हों। 
ूर्वजन्मको बैर बिमाता बनिक| लीन्हों ॥ 
मुनिके पकरे पाँइ पाप निज सत्य सुनायौ । 
सब सुनि प्रायश्चित सबनिते सविधि करायौ ।। 
इतप्रम लज्जित नारि सब, यमुनाजीमें नाइक | 
पछिताई कल्मष रहित, भई कृष्ण शुन गाइके |॥ 


रजन्‌! सुख दुख देइ न कोई कबहु अकारन । 

पूवे बेर करि यादि करें उच्चाटन मारन ॥ 

चींटी पूरब जनम मॉहिं ये सबई रानी । 

क्रीड़ामईँ अति उष्ण कुमरने छोड्यो पानी | | 
उष्ण तोयके परत इ, ये सबकी सत्र मरि गइ । 
चित्रकेतुके मवनमहँ, ते ई सब रानी भइ ॥ 


बिष दै सुतदू मयी ग्लानि मन अति पछितायो । 
मुनि चरननिमहँ जाइ सबनि निज पाप बतायो ॥ 
बाळक वध अघ महा भई इतप्रम सब रानी । 
दुखित अङ्गिरा निकट कही सत्र सत्य कहानी ॥ 
समुभी मुनि भवितव्यता, ब्रत बताइ दीयो द्विजनि । 
भेजी ते यमुना निकट, प्रायश्चित कोन्हों सबनि ।। 


रानिनि कोन्हों जाय बालहत्या नाशक ब्रत। 
नारदते लै मंत्र पति घरत निकसे इत ॥ 
केवल जल पी रहे सात दिन मन्त्र जपत नित । 
शोक मोह सब गयो लग्यो संकरषनमह चित ॥ 
असन शयन तजि भूप वर, शेष चरन द्रशन निमित । 
झगको सुरति विसारिकें, करत रहे इस्तुति सतत ॥ 

जय जय संकर्षन, सत्र जग कारन, करहूँ प्रनाम श्रनंता । 
जय चतुख्यूह वर, भवभय दुखहर, ज्ञान रूप भगबन्ता ॥ 
नहिं द्वेत दृष्टि तब, ब्रह्मरूप सब्र, प्रणतपाल निरद्दन्दा । 
मन इन्द्रिय स्वामी, अन्तरयामी, जयति सच्विदानंदा ॥ " 
मन बानी जावे, अन्त न पावें, लोट बिनु ही पायें। 
नहि नाम न रूपा, सत्य स्वरूपा, तिनि चरननि सिर नायं || 
जिनितं जग उपजे, नित नित बिकसे, जो संहार अन्ता | 
जग ओत प्रोत हैं, शक्ति-्लोत हैं, तिनि प्रनमें मगवन्ता ॥ 
जो गगन सरिस प्रभु, व्यापि रहे विसु, मन बुधि करन न पाबे । 
नहिं प्रानहु परस, चक्षु न दरस, शेष चरन सिर नाघें।॥ 
जय नमो नमस्ते, नमो भगवते, महापुरुष जय देवा । 
जिन चरन कमल°्वर, सेवित सुखकर, करहि असुर सुर सेवा ॥ 


जय जय घरनीघर, जय विश्वम्भर, पाँइ न सुर मुनि अन्ता । 
तत्र चरन मुदुल्नतर, सुखकर अघहर, नित नित सेवहि सन्ता ॥ 


जय जय संकरषन, सब्र जग कारन, करहुँ प्रनाम अनंता । 
जय चतुरव्यूइवर, भवभय दुखहर, शान रूप भगवन्ता ॥ 


छुप्पय--चित्रकेतुको चित्त चरन संकर्षन लाग्यो । 

अव्याहत गति भई आवरन तम को त्याग्यो ॥ 

सात दिबसमहँ सिद्ध भये संशय सब भारे । 

करयो निरन्तर जाप भाग भूपतिके जागे । 
चिद्याघरपति ह्वे गये, मनुज देह ही ते नरपति । 
पहुँचे संकर्षन, निकट, बढी योगते विपुल्गति ॥ 

कनक मुकुट मणि जरितफणनिपै चहुँदिशि चमके। 

गौर बरनपै परम रम्य नीलाम्बर दमके।। 

कंकणादि कटिसूत्र सत्ननितें शोभा अदभुत । 

सुधापानतें अरून नयन अति ई आामायुत ।। 
_श्रीञ्जनंत दरशन करत; बढ़ी हृदयमहँ भक्ति अति। 
गद्गद्‌ वानीतें विनय, प्रेम सहित कीन्हीं नृपति || 


समद्रशी जय अजित ! दयासागर | सुरपूजित | 
उतूपति थिति अरु प्रलय करो लीलातें नितनित ।। 
आदि मध्य अर श्रन्तमाँहिं तुम ही संकरषन । 
सब कछु पायो तिननि भये जिनकू तव द्रशन ॥ 
स्वयं तेज ज्ञानाग्नि तुम, करहु वासना भस्म सब । 
` केसे अछुर बीजमहँ, उठे फेरि जरि जाय जत्र॥ 


तुमने दीयो देव भागवत ज्ञान मुनिनिकूँ । ' 
करि लीये सुर असुर ब्रह्मसुत शिष्य सब्निकूँ ॥ 
दिव्य भागवत धरम मोह ममता सब नाशे । 
करे अविद्या नाश भक्त हिय ज्ञान प्रकाशे ।। 
कर्यो भागवत धरम को, नाथ | निरूपन अति सुखद्‌ । 
होवै समद्रशीपनों, सब जीवनिङूँ लाभप्रद || 


` मङ्गलमय अति मधुर नाम जे जन उच्चारे । 
होहि श्वपच अति पतित तुरत तव धाम सिधारें ॥। 
जगत प्रकाशक, सत्य परमगुरु नित्य निरञ्जन । 
मरक, प्रभु, परमेश, करे पद्‌ पढुमनि वन्दन || 
भूमण्डबकू शीश पे, सरसों सम धारन करें । 
सहसबदन तिन शेषके, पुनि पुनि इम चरननि परे ॥ 

चित्रकेतुको बिनय पाठ मुनि शेष सिद्दाये । 
तत्वज्ञान मय गूढ बचन हितकर समुझाये ॥ 
दुर्लभ है नरदेह भाग्यतें कोई पार्वे। 
पाइ करे नहिं भक्ति ग्रन्तमहँ ते पछिताव ॥ 
ज्ञान दयो श्रोशेषने, भक्तप्रर भूपति भये। 
पुनि, करि सेवक श्रम सफल, अन्तरहित हरि हो गये || 


हरि अन्तरहित भये रहे बिद्याधर बिस्मित | 
भोचक्के से होइ निहार पुनि पुनि उत इत ॥ 
करि घरनीघर दरश मनोरथ सफल भये सत्र | 
मिट्यो सकल संताप कृतारथ भये भूप अब || 
संकरषन जिहि दिशामहँ, दे सिख अन्तरहित भये । 
करि प्रनाम तिहि दिशाकू, चढि बिमानमें उडि गये ॥ 


ष्ट सिद्धि नव निद्धि ब्रपतिके निकट बिराजें | 

भिद्याघरपति भये तेजमह रबि सम श्राज || 

एक दिना कैलास गये शिव शिवा संग मई | 

बैठे लैक अङ्क मिल्ायें अरङ्ग अङ्ग मह ।। 
इस्यो देखि शिवसन कहे, बचन कठिन अति ब्यङ्गते । 
तजि लज्जा लिपटे रहें, शम्भु शिवाके अरङ्गतं।। 


खिलखिलाय हर हँसे नपतिके ब्यङ्ग बचन सुनि । 
निरखि शम्भु रुख मौन रहे सुर असुर देव मुनि ॥ 
किन्तु सहन नहिं भये कुपति अति भइ भवानी । 
जान्यो यह है घृष्ट नीच अतिशय अभिमानी ॥ 
रोष सहित बोलीं शिवा, इमरे शुरु आए नये। 
ब्रह्मा, इरि, नारद, कपिल, ये सत्र तो बूढ़े भये ॥ 

ब्रह्मादिक नित लखें नहीं बरजँ श्रीशिवकू । 
आये ये झाचायं धर्म समुझावन इमकू ॥ 
ऋषि मुनि साधक सिद्ध आइ हर पद सिरनावें । 
विद्याधर ये तिन्हे नियम आचार सिखावे |। 
अपराधी वाचाल अति, मानी परम अशिष्ट है। 
जाते जिद क्षत्रिय अघम, दण्डनीय अति दुष्ट है ॥ 


यों कहि दीयो शाप शिवाने शिक्षाके हित। 
अधम आसुरी योनि पाइ फल भोगे परिमित ॥ 
करे न शिव अपराध अधिक अपमान कहीं तू | 
बिष्णु चरणकी शुद्ध दासता योग नहीं तू ॥ 
शोक मोह नहिं कछु मयो, शम्सु-प्रियाको शाप सुनि । 
बचन सती सन यह कह्यो, चित्रकेतु पद बन्दि पुनि ॥ 


मातु. तुम्हारो शाप इरषयुत अहण करूँ में । 
परम अनुग्रह. मानि शीश निज जननि ! घरू सैं ॥ 
शाप अ्रनुग्रह देव नहीं स्वेच्छातं देवं। 
करे पून जस कमं उ नहिंकू सब जन लेवें।।' 
चक्र सरिस संसारमहँ, सुख दुख आवत भाग्य बश | 
शापःअनुग्रहके निमित, करम करै नर हे अवश 1. 


शाप अनुग्रह करहु मिनय यहि हेतु करों नहि । 

होहि भोग को नाश भाग्य बश दुःख आदि सहि ॥ 

अन्रिनय मेरी समुझि मातु तुम कुपित भइ अति | 

ताते बिनतो करों और कछु तुम समुभो मति ॥ 
सती शम्भु .पद बंदिके, चित्रकेतुं पुनि चलि दये। 
सती सभासद समाके, समता लखि बिस्मित भये ॥. 

हर हंसि बोले-शिवा | लखी महिमा मक्तिनिकी | 
सदा एक मति रहै स्वरग नरकनिमह इनकी || 
जो हैं भगवतमक्त कहो तिनकूँ का को भय। : 
तीनि काह्महँ सदा निहारे जगकू प्रभुमय ।। 
देइ न सुख दुख दूसरो, भ्रम बश नरपशु कहत हैं । 
मायाके वश जीवने, करे करम सो सहत हैं ॥ 
भक्तनिके जो दास दोष देखे नहिं जनके | 
अनुचित यदि कछु करे करम निन्द्‌ नहिं उनके ॥ 
ऋषि सुनि सुर नर चरनकमल पूज नित जिनके । 
मेरे हू जो इष्ट नृपति अनुगत हैं तिनके || 
गत बिस्मय हे नप गये, घोर शाप दीयो इन्हें । 
जे अच्युतप्रिय भक्त हैं, नहि अशक्य है कछु तिन्हें ।। 
यों महिमा गिरिजेश बिष्णु मक्तनिकी गाई । 
सुनि अति सहमी शिवा चित्तमहँ समता आई ॥ 
बोले शुक--अभिमन्युतनय | तब ई त्वष्टा मुनि । 
करयो इन्द्रपै कोप मरण सुत बिश्वरूप सुनि ॥ 
चित्रकेठु वे ई पति, असुर योनिकू पाइक | | 
भये प्रकट दंक्षिण अनल, तें सुनि मखमई आइक ॥ 


जे पबित्र यह चरित बृत्रको सुने सुनावें। 
बड़मागी ते मनुज परमपद निश्चय पाबे ।। 
कहें उत्तरातनय--अदितिके शेष बंशकू । 
प्रमो ! सुनावे अवसि कथाके बचे अंशकू ॥ 
शुक बोले-सविता बरुण, मित्र बिघाता उरुक्रम । 
घाता भगके बंशकू, कहूँ सुनेतं भजे भ्रम ॥। 
इति श्रीमागवत चरितके तृतीयाइमें बृत्रासुर पूवजन्मवृत्त 
नामक तेरहवाँ अध्याय समाप्त । 

सत्रिंता पत्नी प्रश्नि जने तिमि सत्र यज्ञादिक। 
भगकी पत्नी सिद्धि जने सुत तीनि सुता इक ॥ 
धाता पत्नी कुहू सिनीबाली राका श्ररु | 
अनुमति चौथी पत्नि मये सुतं समके सुन्द्रु ॥ 
सायं प्रातः दशं अरु, पूणमास सुत अति बिमल । 
क्रिया िचाताकी बहू, जने पुरीष्यादिकि अनल || 


वरुण चषणीमाँहि भये भगु सुनि पुनि तिनतं । 

सुत वसिष्ठ बाल्मीक अगस्तहु जनमे इनतें।। 

मित्र रेवती नारिमाँहि सुत तीनि भये बर। 

इन्द्र शचीतें ऋषभ जने मीढुस जयन्त सुर | 
बामन पत्नी कीतिने, बृहच्छोक शुभ सुत जने। 
श्रीउपेन्द्र बलि यज्ञमें, छोटेसे बोंना बने ॥ 


हिरनकशिपु हिरनाक्ष मये दितिसुत खल भारी । 
हिरनकशिपुकी बहू कयाधू अति पतिप्यारी ॥ 
अनुह्राद, संहाद, हाद, प्रह्माद जने सुत । 
सुता सिंहिका भई जासु सुत भयो बिप्रचित ॥ 
न्यो पंचजन असुरकू, कृतितँ सुत संहादने। 
इल्बल वातापी जने, घमनि पत्निते ह्वादने॥ 


२६६ 

अनुहादकी नारि मई सूर्म्या सुकुमारी | 
तातें द्वे सुत भये बली सुररिपु अतिमारी ॥ 
प्रथम बाष्कल मयो द्वितिय महिषासुर मानी । 
चढ्यो स्वगपै बली भगे सुर तजि रजधानी ;। 
स्वर छोड़ि सुर भगि गये, महिषासुर “सुरपति भयो | 
दुखित पराजित सुरनि मिलि, वृत्त जाय बिधि सन कह्यो । 


मददिषासुरकी सुनी बात ब्रिधि हू घबराये । 
लैकै देवनि संग सुरत श्रीहरि ढिंग आये ॥ 
सम्मति करिके तेज निकारयो सबने निज निज | 
' दुर्गा देवी भइ शक्ति दश दशः घारे भुज || 
गजों' तजाँ' चंडिका आयुध लै रिपु ढिंग गइ । 
महिषासुरकूँ मारिके, जगत माँहि पूजित भइ॥ 


दुर्गा देबी दया करहु दुख दुरित नसाओ। 
शक्तिहीन संतान परी माँ! आय जगाओ ॥ 
भये भवानी भीत आय भय भूत भगाओ। 
खड्ग हाथमई देहु युद्धको पाठ पढ़ाओ ॥ 
कलि कराल कलुषित करहि, करि कल्यान कपर्दिनी । 
मेरो ममता मोहकूँ, महिषासुर मदमर्दिनी ॥ 


हिरनकशिपु लघु पुत्र भये देत्यनि कुलभूषन । 

भक्त मुकुट प्रह्माद भये तिनि पुत्र बिरोचन ॥ 

तिनि सुत दानी परम भये बलि जग बिख्याता । 

जिनने कीये बिष्णु द्वारण्तक पुरत्राता॥ 
बलि असनामहँ जने सुत, शत सबके सब श्रेष्ठ है । 
तिन सबमहैँ शिवभक्त अत्ति, बाणासुर ही ज्येष्ठ हैं ॥ 


२६७ - 


((८-0. Mumukshu Bhawan Varanasi Collection. Digitized by eGangotri 


२६८ ` औभागवत चरित, तृतीयाइ अध्याय १४ 


उनंचास जे मरुत पुत्र तेऊ दितिके हैं। 
किन्तु भये नहिं दैत्य मरत्‌ गण सुर सब ते हैं | 
राजा पूछे--दैत्य देवता भये बिमो ! च्यौं । 
सुर भावकूँ त्यागि राग सुरपति कीयो च्या ।। 
श्रीशुक नोले--भूपबर ! दितिके द्वै जत्र मरे सुत। 
शत्र इन्द्र बधके निमित, पति सेवामहँ भई रति ॥ 


मन्द मन्द मुसकाइ मधुर बर बोले बैना । 
कजरारे अनुराग नयनके छोड़े सेंना।। 
प्रतिप पति मुख जोहि भावकुँ समुझि सयानी । 
करै काज भ्रन्नुकूढ सदा ई रहै सिह्दानी॥ 
त्रिया चरित समुझयो नहीं, मुनि मोहित-से हे गये । 
सुठि स्वभाव सेवा निरलि, अति प्रसन्न दितिपै भये ॥ 


भोले दितितें--प्रिये ! माँगु बर इच्छित मोते । 

तव सेवा लखि तुष्ट भयो मामिनि हाँ तोते ॥ 

है प्राननितें अधिक, पियारे निजपति जिनिकू । 

तब जगमहँ फिरि कौन वस्तु है दुरलभ तिनिकू ॥ 
माँगे बर हिय बज्र करि, दिति लखि पति अति प्रीतियुत। 
जो मारे देवेन्द्र, अमर एक ग्रस देहिं सुत ॥ 


दितिक्रे बरकू सुनत भये ब्याकुल्ल कश्यप मुनि | 

हाय कहा हो करयो भयो परत्रश सोचें पुनि ॥ 

नारिचरित अ्रतिप्रबल नयन सर बड़े कटीले। 

कमल कुसुमके सरिस मधुर मुख बॅन रसीले ॥ 
चुर घाराके सरिस हिय, जो चाहें जे करि सक । 
क्रुद्ध भये पति पुत्रके, प्राननिकू हू इरि सके ॥ 


CC-0. Mumukshu Bhawan Varanasi Collection. Digitized by eGangotri 


भोभागवत चरित, तृतीयाह अध्याय १४ २६६ 


सोचि कहें--ब्रत एक बताऊँ तोइ पुंसवन | 
करै ताहि निरविन्न होदि इच्छित सुत शोमन ॥ 
होहि तनिक हू छिद्र फेरि सुत सुरप्रिय होवे । 
यदि हेके आ्रपबित्र जूठ युखतें तू सोवै॥ 
सदाचार पालन करे, - कदाचारकू . त्यागिकं | 
ब्रत चैष्णव यदि बर्ष भर, करे समयपै चागिकें ॥ 


यों कहि बिधिके सहित बतायो मुनिवरने ब्रत! 

घार्‍यो दितिने तुरत लगायो निज हिंतमह चित ॥ 

मोसीको संकल्प शानि सुरपति घबराये. 

प्रे सोचमें अधिक तुरत तिहि आभम आये ॥ 
छिद्रान्वेषनके निमित, बेष बदलि बालक बने! 
करें टइल नित कपटतें,'सदा . रहें चित अनमने |॥ 


लावें नित प्रति फूल, मूल, जल, फल अरु अछूर | 
छिद्रान्वेषी बने रहै सेवामह तत्पर॥ 
बिनु पग घोये साँझ समय सोई इकदिन दिति । 
ब्रतको छिद्र निद्दारि उद्रमह प्रबिशे सुरपति ॥ 
करे बज़त॑ गर्भके, सात खंड पुनि रुदन सुनि। 
मा रुदू कहि मारुत्‌ भये, एक एकके सात पुनि॥ 


उनंचास सुत मये इन्द्र प्रकटे सुरपालक। 
दितिं पूछें--त्रत करयो एक हित च्या बहु बालक ॥ 
इन्द्र आदिते अन्त सत्य सब बृत्त बतायो । 
छुदूम वेष च्यों घरयो बिना छल कहि ससुझायो ॥ 
सुनि दिति अति सन्तुष्ट हे, बोलीं काट्यो गर्भकूँ। 
होहिं बन्धु तत्र मरुद्गण) सत्र जाओ मित्नि खगक्‌ ॥ 

दिति आयसु सिर धारि मरुदगण स्वरग सिधाये । 
इन्द्र भये अतिमुदित प्रान फिरितें जनु पाये ॥ 
यों दितिके ये पुत्र इन्द्र पार्षद कइलाये।' 
मातृ दोषकूँ त्यागि  असुरकुलतं बिलगाये ॥ 
परम पुण्यप्रद मरुद्गन, को चरित्र तुमते कह्यो । 
अन्य प्रश्‍न पूछो दपति! यह प्रसंग पूरन भयो ॥ 
इति श्रीमागवत चरितके तृतीयाहमें मरुत्‌ चरित नामक 
चौदहवाँ अध्याय समास । 

अन पूछे पुनि रपति-प्रभो | शंका इक भारी | 

समद्रसी भगवान सुद्ृद सबके सुखकारी | 

तन च्या देवनि हेतु फेरि देत्यनिक मारे । 

च्या अमरनिको पक्ष लेहिं असुरनि संहारे ॥ 
नारायन के गुननि प्रति, शंका मो मनमहैँ भई । 
ताहि नाश भगवन्‌ | करें, बात हिये की कहि दई || - 


हसि बोले शुकदेव- करी शङ्का नप सुन्दर | 
यह सब माया रचें प्रङ्कतिपालक विश्वम्भर | 
आत्मा निरगुन नित्य प्रकृतिके ये तीनिहु गुन | 
कबहु सत्व बढि जाय कबहुँ तम कबहुँ रजोगुन ॥ 
जर जैसे गुन बढ़त हैं, हरि तत्र तैसोई करहि | 
सञ्च बृद्धिके समयमहँ, असुर मारि सुर दुख हरहि ।। 


राजसूयके समय युधिष्ठिर नारद्मुनि सन। 

पूळूयो बिस्मय सहित प्रश्‍न उप जिद्दी बिलक्षन ॥ 

सदा करे शिशुपाल कृष्णकी निन्दा पापी । 

मुक्त भयो च्या दुष्ट अधम भक्तनि संतापो ॥ 
धमराजकी चात सुनि, दप सन सुनि बोले बचन | 
निरभिमान हरिमई नहीं, राग द्वेष निन्दा स्तवन ॥ : 


२७१ 

जादूँ है अभिमान देहको अतिशय भारी | 
मैं अतिसुन्दर सुघर सुन्द्री मेरी नारी ॥ 
पाप पुण्य जे करें कमंबरश सुख दुख पारवे) | 
जिनमहँ नहि अभिमान इन्दतिनि ढि गनहिं जावे ॥ 
क्रीड़ाबश इरि अवतरहिं, तिनि महिमा को कहि सके । 
धर्महेतु सुररिपु दलन, हिंसा तिनि कस लगि सके ॥ 


कैसेहू सम्बन्ध कृष्णतं जो जुरि जावै \ 
काम, द्वेष, मय, भक्ति प्रेमत्रश चित फँसि जावे ।। 
तो होवै कल्यान भयो जगमहँँ बहुतनिको । 
काममाव ब्रज्रधू थापि पद्‌ पायौ हरिको । 
भयते . मामा. कंसने, यादवगन सम्बन्ध कारि! 
शिशुपालादिक द्वेषते, सुक्त भये हरि हृदय धरि ॥ 


धर्मराज तुम धन्य धन्य तुमरे पितु माता । 
बने सुद्दद घनश्याम तुम्हारे ये मयत्राता ॥ 
हरि शोभाके घाम मंगलनिके मंगल हैं। 
उनमहँ जिनको चित्त पँस्यो तिनके मंगल है || 
दन्तवक्क शिशुपाल इरि, करतें मरि इरिपुर गये । 
प्रभु पार्षद जय बिजय जे, विप्र शाप बस खल भये ॥ 





कहें युघिष्ठिर--नाथ ! शापको बात बताओ । 

प्रमु पार्घद्‌ जय बिजय अषुर कस मये सुनाओ ॥ 

बोले नारदःप्रभो ! गये हरिपुर सनकादिक | 

गादा नेत्र लै खड़े द्वारके दोऊ पालक ॥ 
नंग घडंगे बाल लखि, रोके हरि द्रसननिते । 
शाप दयो सुररिपु बनों, ये डरि बोले मुनिनि तें ॥ 

/ निप्र, रहै कब तलक असुर तनु समय बताश्रो । 
मुनि बोले--फिरि यहाँ तीनि जनमनिमह आओ ।। 
हिरनकशिपु हिरनाक्ष भये ते प्रथम जनममहँ । 
नरहरि अरु बाराह इने दोऊ तिनि रनम ॥ 

कुम्भकरन रावन बने, राम हाथ मारे गये। 

न्तबक्र शिशुपाल पुनि, इरि हाथनि मरि सुर भये ॥ 


नारद बोले--नरपति | चरित नरसिंह सुनाऊँ । 
हिरनकशिपु ज्यों इन्यो मक्त महिमा अब गाउँ ।। 
सूकर चनि लघु बन्धु इन्यो बड़ भयो दुखारी । 
बिष्णु इमारो शञज् असुर कुलको संहारी ॥ 
मारूं पहिले विष्णुकू , तब देवनिकँ बश करूं । 
करिकें बिष्णु निहीन जग, असुर बंशको दुख इरू॥ 


हे शम्बर ! हे नमुचि | शकुनि ! सब मिलिके जाओ | 
वेद, बिप्र, गौ, यज्ञ अवनितें जाइ मिटात्री ॥ 
यज्ञ रूप हैं बिष्णु देवता यज्ञ सहारे । 
बिष्णु यज्ञ मिरि जाई देव का करे बिचारे ॥ 
दुरबल देवनि पच्च लै, बिष्णु कपर सूझर बन्यो। 
समदरशीने छुल सहित, सुद्धद सहोदर मम इन्यो ॥ 


` अनुशासन सुनि श्रसुर अवनिपे मिलि सब आये | 
सर बर्ाश्रम धर्म यज्ञ यागाद्‌ मिराये ॥ 
भये देव अति दुखित यज्ञ आहुति बिनु पाये | . 
£ इरमकशिपु इत मातु बन्थुसुत पास बिठाये॥ 
दडे सान्त्वमा सपनिकूँ, शोकमग्न जे अति भये। 
यह झूठो संसार सब, डदाहरन बहुतक द्ये ॥ 
१८ ५० 

देखो माता ! कौन बन्धु काको सम्बन्धी । 

करें मृतक हित शोक प्रथा जगकी यह अन्घी ।। 

नदीघार तुन बह परस्परमई मिलि जावे। 

संग संग कछु चलें फेरि इत उत बिलगाव ॥ 
आत्मा अविनाशी अमर, सदा एकरस सवंगत। 
मायिक गुण सम्बन्धतँ, ञ्रमत्रश दीखे श्रान्तवत ॥ 


उप सुयज्ञ इक मरुयो युद्धमहँ शत्रु हायते । 
दुःखित परिजन भये भूपकी मृत्यु बाततं ॥ 
मृतक देहकूँ घेरि बन्छु रोब डकरावं। 
छाती सबई धुन दीन हंक निललाव॥ 
रानिनि रोवति देखिकं, यमबालक बनिके गये । 
बिबिध माँतिके ज्ञानतें, सबके समुझावत भये ॥ 


बोले अपने आपु--अहो ! अद्भुत इरि माया । 
पति है काको कोन कोन काकी है जाया ।॥। 
नित्तर देख मरत न सोचें तोक प्रानी। 
काल न देखें दीन दुखी राजा अरु रानी ॥ 
आयो जहँतें जीव जिह, करे तद्दाँ ई गमन है। 
स्वयं तहाँ सत्र जागँगे, व्यर्थं शोक दुख रुदन है॥ 





शिशुपनतें ई' हमें पिता माताने त्याग्यो । 
काई ढिंग नहिं रखे कहें सब- बडो अमागो ॥ “ 

हे अनाथ बनमाँहिं फिरे तरुतर सो जावे । 

मोजन हू "मिलि जाय भेड़िया सिंह न खावं ॥ 
म्रृत्यु समय यदि निकट नहिं, रहै चाहिं. बनमई पर्‌यो । 
करं सदा पालन जिननि, गर्ममाँहिं ` पालन करयो ॥ 

मारन चाह्यो शृष्टुद्धिनें चन्द्रह्मसकू । 
बधिकन सौंप्यो बिबिध करे उद्योग नासकूँ ।। 
किन्तु मृत्यु नहिं भई राज द्वै देशनि पायो। | 
द्वे द्वे रानी मिलीं श्वसुर हू मृतक जिवायो ॥ 
बिष बदले विषया मिली, भिल्लुक तं राजा मयो। 
भयो भाग्य अनुकूल जब, तन सब बानिक बनि गयो ॥ 


पुरुष बली नहिं होहिं दैवं ई बल्ली कहावे | 
जैसो होनो होइ दैव तस बुद्धि बनावे ॥ 
नष्ट होंनको समय जासुको अन्नई नाई ) 
अति करिके पुरुषार्थ सके नहिं लोग नसाई ॥ 
गिरी गैलमें बस्तु हू, ज्यों की त्यों रहि जायगी | 
नष्ट होनको यदि समय, तौ घरमहँ नसि जायगी ॥ 
व्याप्त पकरि लै गयो हतो इक सुनि सुत वाकू । 
आयु शेष कछु इती पुत्रवत पाल्यो ताकू ॥ 
ब्याधनिमहँँ ई रहै संग. उनके बन जावे | 
हाथ पेरत चले मांस तिनिके सँग खावै॥ 
परशुराम नरशिशु निरखि, आश्रम सँग ले गये | 
पाल्यो पुनि सुतके सरिस, अकृतबृण मुनि ते भये ॥ 


आत्मा है निरलेप रहै नित पृथक देइतें । 
जैसे गेही रहै भिन्न ई सदा गेहते॥ 
जलम बुदबुद होंहि नहीं ते जल कहलावे । 
अनल एकरस” रहे हार कंकण मिटि जावें ॥ 
` अनल काठतें अलग हे, बायु देइते एयक . ज्यों । 
है असंग नम सबंगत, आत्मा हू निरलेष त्यों ॥ 


३ 

माया वश इ कर्मचन्धमहैँ फँस्यो जीव है । 
माया बन्धन कटे जीव नहिं फेरि शीव है ॥ 
मनते मोदक खायें मुदित होव हरषावें । 
सपनेमहैँ धनहीन चक्रवर्ती बनि जावें ॥ 
स्वप्न मनोरथ ये सबहिं, जैसे सत्यातीत हैं। 
तैसेही . जगके विषय, भ्रमत्रस होत प्रतीत हें ॥ 


फँसी कुलिंगी एक जालमे तजि निज सुत पति । - 
लखि कुलङ्ग निज बधू फॅसी मन मयो दुखित अति ॥ 
नेंननि नीर बहाय कहे--कैसे जीऊँ अन । 
प्रिया विरद अति दुसह भये असहाय पुत्र सब ॥ 
देइ दैवको दोष पुनि, कह्दै--विघाता का करयो। 
ब्याचा मार॒यो बान तकि, लगत बान मरि गिरि पर्‌यो ॥ 


कितनो ही दुख करो भूपकूँ अम नहिं पाओ। 
ताते तजिके शोक मोह अपने घर जाओ ॥ 
सुनि बालककी बात शोक सबने तजि दीन्हों । 
मिलि सम्बन्धी सविधि दाइ इप शवको कीन्हों ॥ 
हिरनकशिपु सबतें कहे, बन्धु शात्रुकूं मारि हमः। 
बदलो बघको लेइँगे, तजो शोक संताप दुम ॥ 


दोहा--यों बहु विधि समुभाइकं, हिरनकशिपु अल्लि बीर । 
भयो चुप्प दिति, भ्रावुसुत, सबने घार्‌यो धीर | 


इति भ्रीभागवतचरितके तृतीयाहमें हिरनकशिएु उपदेश नामक 
पन्द्रहवाँ अध्याय समाप्त । | 


ना 

यो सत्रकूँ समुझाइ 'चलूयो तपकूँ असुराधिप । 
अजर अमर रनजयी बनन हित करे घोर तप ॥ 
मन्द्रगिरिकी गुहा माँहि एकाकी रहिके | 
करे तितिक्षा असुर शीत उष्णादिक सहिकें ॥ 
माँस दीमकनि भखि लयो, अस्थि मात्र ई बचि गई | 
असुर उग्र तपते जगत, महँ अशान्ति अति मचि गई |] 


दौरे दौरे देव गये घाताके ढिंग सब | 
बोले--ब्रह्मन्‌ | बढ्यो बबन्डर बिश्वमाँहि अब ॥ 
असुर करै तप देव | ब्रह्मपद चाहे लेवो। 
ब्रह्मा बनिके चहे आपुकुँ चक्का देवो ॥ 
सुनि बिधि बोले--देवगन, असुर निकट हौं जाउँगो । 
दैकें इच्छित बर तुरत, तपते ताहि इटउँगो ॥ 


यो कहि ब्रह्मा गये ढेर - दीमकको देख्यो । 
तून बाँसनित दक्यो अस्थिमय सुररिपु पेख्यो ॥ 
दिव्य कमण्डलु नीर छिरकि तनु सुघर बनायो । . _ 
बोले-बेरा | माँगु तोहिं वर देवे आयौ। | 
करि पूजा बोल्यो असुर, मागू बर ये देहिं बिझु। 
रचे तुम्हारे जीवते, मृत्यु न मेरी होहि प्रभु॥ ` 


२७७ 

भीतर बाहर नहीं मर निशि तथा दिवसमहुँ । 
अस्र शस्रत नहीं कट्टै सब हों मम बशमहँ ॥ 
होहि न मेरी मृत्यु मनुज, मृग, नाग असुरते । 
नहिं नम यलमह मर होहि भय नहिं सुर नरतें ।। 
प्रभु जस जगमहँ मान्य हैं, तस मेरी हू बृद्धि दो! 
बलमहँ तपमहँँ तेजमहूँ, योगिनि सम सब सिद्धि दो । 


ब्रह्मा बोले--बत्स | बहुत बर दुरलभ माँगे । 
तोऊ ढुंगो अवसि करयो प्रन तेरे आगे ॥ 
बर दै अन्तरघान भये सुररिपु घर आयो । 
बिघिबर मदमहँ मत्त, उपद्रव आइ मचायो | 
सुरपुर यमपुर बरुनपुर, घनपतिपुर निज करे बश । 
सबको स्वामी बनि गयो, फीको सब को कर्‌यो यश ।। 


शतक्रतु दयो निकारि इन्द्र बनि सुख सब भोगे । 
इन्द्रमवनमहँँ बसे स्वरगंको। वैभव भोगै ॥ 
मरकत मनिकी भूमि बनी सीढ़ी बिद्रुमकी । 
नन्दन कानन कलूपबृक्ष बर गंध ङुसुमकी || 
दुग्धफेन सम स्वच्छु मृदु, शेयाबर वाराङ्गना । 
तऊ तृप्ति नहि असुरकी, नित नव वाढे कामना ॥ 


सुरनर . वाके उग्र दण्डतें दुखित भये जब । 
अत्य शरन नहि लखी गये हरिको शरनहि सब ॥ 
चीरसिन्धु हि ग जाय कर मिलिक सुर तप अति । 
नहँ लगावे लेट शेष शैयापै' भोपति ॥ 
छान्न खार्य नहि पियें जल, तबि निद्रा निशि दिन जगे । 
बायु पान करि बिष्णु को, आराधन करिवे लगे ॥ 

कछुक कालमह तहा. भई सहसा नभ बानी | 
देव दुखित .मति होहु बात मैंने सत्र जानी || 
बेद, देव, गा, बिप्र, साधु सन द्वेष करै जब । 
मोते बाँधै बेर असुर संहार - करू तब ॥ 
शान्त दान्त निरबैर सुत, भक्त वीर प्रह्लाद मम | 
मारू तत्र हों तुरत ही, देइ यातना जब श्रघम ॥ 


नभवानी सुनि देव लौटि निज निज घर आये । 
हिरनकशिपूने देव भक्त इत अधिक सताये॥ ` 
चौथो ताको पुन्न अरवंस्थामहैँ छोटो अति | 
किन्तु भक्तिमहँ श्रेष्ठ आसुरी नहिं जाको मति ॥ 
विद्या, कुल, घन, रूपको, जाके नहि अभिमान चित । . 
सुहृद सदाचारी सरल, सब सद्गुण जामें निहित ॥ 


सुख दुखमहँ सम सदा सत्व स्वाभाविक जामें। : 
मिथ्या मायिक भोग होहिं अनुरक्त न तामें ॥ 
तन मन इन्द्रिय प्रान रखें नित अपने बशमहॅ । 
स्वाभाविक ई प्रीति श्यामसुन्दरके यशमहँँ ॥ 
सतत हियेमहें जरि रही, ज्योति प्रेमके जोगकी । 
भक्ति भाव भावित हृदय, नहीं कामना भोगकी ।| 
$ 
शत्रु मित्रको भाव कःहुँ मनमहँँ नहिं आने। 
जिनकी शुद्धा भक्ति निरखि सुर लोहो मानें ॥ 
सोवत जागत चलत उठत खाबत अरु पीवत । 
रहें अनमने सनि सिरां से दीखत॥ 
गावें नाचे प््रेमतें, हृदय सदा श्रीहरि बसे । . > 
कृष्ण भूत सिरप चढ्यो, कबहुँ रोवें पुनि हँसे ॥ 

जिनकी लखिके भक्ति सब॒हि जन होहिं सुखारे । 
हिरनकशिपु हरि नाम सुनत फटकारे मारे ॥। 

, शुरुणह भेजे , पढ्न पढ़ें का पढ़े पढ़ाये। 
राजनीतिके दाव पेंच तिनि मन नहिं माये ॥ 

पूछै इन दिन पुत्रतें, अंक लाइ पुनि चूमि मुख । 

सुत | प्रिय तोकूँ का लगे, कौन काजतें होहिं सुख ॥ . 


क सुनि बोले प्रहलाद--पिता जी | बुरो न मानें। 
हम तो जगमहँ भली , बात जाईकूं जानें । । 
रहै सदा उद्बिग्न चित्त घर दारा घनमहँ । 
ताते तजिके मोह सबनिको जावे बनमहेँ ॥ 
यह अपनो यह परायो, अभिनिवेश मिथ्य तजै | 
जगकी आशा छोडिक, प्रेम सहित प्रसुकू मजे ।। 


सुन हँसि बोल्यो असर होहिं भोरे बालक अति । 

जो दें जैसी सीख होदि तैसी तिनकी मति । 

वेष बद्लिकें बिष्णु-भक्त जाके ढिंग आवें 

कहि कहि हरिको सुयश सरल शिशुकूँ बहकावें | 
सेवक शासन सुनो सब, सावधान सई रहौ । 
, चाबाजिनितें बचावें, गुरु , पुत्रनितें तुम कहौ ॥ 


आजा सुनि प्रहलाद तुरत गुरुणह पहुँचाये । 
असुर कहे जे बचन सेवकनि जाय सुनाये ॥ ` 

पूछें सण्डामक कुमरतें नेइ सहित अस | 

कं किनके बश तू भयो भई बिपरीत बुद्धि कस || 
¦ दसि बोले--प्रहलाद--गुरु ! कौन काहि को वश करें | 
इरि ई सबकी बुद्धिकूँ, ज्र चाहें तब तस करें ॥ 

अति कोप्यो गुरुपुत्र कहे अति खलल जिह बालक | 
कुलाङ्गार दुरबुद्धि असुर कुलको संहारक ॥ 
लाश्रो मेरो बत न मानें बात पिताकी। 
हड्डी पसली तोरि उघेडू चमड़ी जाकी॥ 
चंदनबन यह असुर कुल, बिष्णु कुल्हाड़ी सम भयो | 
मूलोच्छेदन करन हित, बेंट सरिस जिह है रह्यो॥ 


यों डराइ घमकाइ पढ़ाई राजनीति पुनि। - 
लख्यो लालकू चतुर गये लै ढिंग भूपति पुनि ॥ 
पर्‌यो पैरमहँ पुत्र असुरपति तुरत उठायौ। 
सिर सूध्यो करि प्यार प्रेमतें गोद बिठायौ ॥ 
कहा श्रेष्ठ समुझूयो तुमनि, पुनि पुनि पूछे पुत्र अब्र । 
निज स्वमावतं बिबश "हवे, बोले »थीप्रहलाद तब ॥ 


श्रवन कोरतन करे बिष्णु सुमिरन, पदसेवन | 
' अच॑न, बन्दन, दास्य, सख्य अर आत्मनिवेदन ॥ 

है जिह नवधा भक्ति - करे जगमें जो इनि डू । 

यही बात अति श्रेष्ठ गनूँ हों उत्तम तिनिकूँ | 
सुनि खिसियानो असुर अति, गुरु पुत्रनिपै क्रोध करि | 
डाँटि कहै--ओ अघम द्विज, गयो पुत्र कैसे निगरि ॥ 


बोले गुरुके पुत्र--श्रसुरपति कोप न कीजे | 
देवें लखि अघ दंड बात सबरी सुनि ल्रीजे ॥ 
नहिं इम कबहुँ जाइ कृष्ण को नाम सिंखायो । 
नहीं बदलिके बेष गुप्तचर कोई आायौ॥ 
यह मति जाकी सहज है, बिना पढ़ाये कहे सब । 


हिरनकशिपु श्रति क्रोध करि, बोल्यो सुतङू मिरकि तब 

च्या रे छोरां ! बात सिखाई कोने तोकू । 
सुनि बोले प्रहलाद--पिता ! सिंखचै को मोकू ।। 
बिष्णु मक्ति तो नहीं सिखाये ई तें आवे । 
सोई होवै भक्त कृष्ण जाकूँ अपनावे॥ 
तजै न जब तक छुल कपट, सत्संगति नहिं नित करे | 
पावै कस प्रभु भक्ति रज, संतचरण सिर नहिं घरै ॥ 


कुपित भयो अति असुर पुत्र प्रथिवी पै पटक्यो । 
गर्जन करिके उख्यो चर सिंहासन चटक्यो || 
देत्यनितें यों : कहै--दुष्टबूँ मारो मारो। 
जीवत खाल खिंचाय चील गीधनिकू डारो ॥ 
सुनत असुर झपटे तुरत, बन्न हृदय बिकराल मुख | 
छेद अंगनि झल्लते, बिबिध भाँतितें देइ दुख ।। 


सबरी शक्ति लगाय अपुर मिलि जुलिके मार । 

चट्ट पट्ट सुनि सिंह व्याघ भयतें चिङ्कारें ॥ 

फूल सरिस सब शस्त्र मये दितिसुत घबरायौ | 

सोच्यो श्रोर उपाय मत्त गजराज मँगायौ।। | 
सँद्वाये पैरनि तरे, गज बकरी सम बनि गयौ। . 
सूंधि सूड़ितें . सिर घरे, अति सूधो हाथी भयौ ।| 


पुनि बिषधर बुलबाइ कराचै सुतकू खलमति । 
सरल स्याँप सब भये करे क्रीड़ा सुन्दर अति ॥ 
करवायो अभिचार मूठ जादू टौंना सब । 
भये बिफल सब जतन भयो संकित सुररिपु .त् || 
गिखाये गिरि शिखरतें, बहुतक माया हू करी । 
काल कोठरीमहँ दये, पैरनि हू बेडी भरी॥ 

हालाइल बिष दयो नहीं कछु भोजन दीयो | 
शीत-बाततें त्रास दयो जल भीतर .कीयो ॥ 
होरी लेके अग्निमाँहिं बैठी मारन हित । 
भये नहीं प्रदल्लाद तनिकहू प्रनतें बिचलित | 
सागरमें बैठाइकं, पर्बत ऊपर चुनि दये। 
मरे नहीं निकसे तुरत, सबरे पर्वत गिरि गये || 


कोन्दै बिबिध उपाय सफलता नहिं कछु पाई । 

मनमहँ चिन्ता करै--करूँ का अब हो भाई ॥ 

कहे कठिन कड बचन बहुत बिधितें मरवायो । 

बार न बाँको भयो तनिकहू नहिं घबरायो॥ 
श्रवसि शत्रुता मानिकें, बिष्णु पच लै लरेगौ। 
मैं चाहें मरि जाउँ परि, जिह बालक नहि मरेगौ ।। 


चिन्ता बहुबिधि करे बुद्धिमहँ कछु नहिं आवै । 
पुनि पुनि सम्मति हेतु पुरोहित . मित्र बुलावै ॥ 
ठकुरसुहाती कहें श्रसुरकू देई बढ़ावो। 
च्यो अबोध शिशु हेतु नाथ | ऐसे घबरावो || 
तब सम्मुख जिहि नेंक सो, छोरा कैसे लरैगो । 
गुरु पितुको अपमान करि, बिना मौतके मरैगो ॥ 


बोले गुरुके पुत्र--नाथ | मति जाकू मारो । 
भयवश मागि न जाय बाँघि पाशनिते डारों॥ 
आवें श्रीगुरुदेव लोटिके जब तक पुरमहँ। . 
तब तक जाकूँ रखें प्रमो | हम अपने घरमहे ।! 
सेवा रुरुजन की करे, कछु बय हू बढि जाय जब | 
बालकपनंकी बुद्धि लिइ, बिना यतन इटि जाय तब ॥ 

बित्रशा भयो सुरशत्रु बात तिनकी स्वीकारी । 
कह्यो जाइ लै जाउ देउ शिक्षा. हितकारी ॥ 
संग लियो प्रहलाद गये गुरुपुत्र भवनमहे । 
मुघरै कैसे बाल जिही सोचें ते मनमह ॥ 


- अर्थ काम अरु नीतिको, शिक्षा देवें जाइके। 
सहपाठिनि प्रहलादजी, सिख अवसर पाइक ॥ 


इति श्रीमागवतचरितके तृतीयाहमें प्रह्मादचरित नामक 
सोलहवाँ अध्याय समाप्त । 
( मासिक पारायण तेरहवं दिनका विश्राम ) 

दोहा--शुक्रतनय सिखर्वे सतत, घरम कामको सार । 
कबहु भक्त प्रहलादकी, लगै भक्ति चटसार ॥ 
छुप्पय--एक दिना गुरु गये करन घरके काजनिकूँ । 
ढि ग बिठाइ प्रहलाद देहि शिक्षा छात्रनिकॅ || 
है दुरलभ नरदेइ नाश होवेगो जाको | 
होवे प्रभुपद प्रेम ,सारथक जीबन ताको ॥ 
सुख तो होवे देव वश, च्यौँ जाकुँ पचि पचि मरो | - 
प्रभुपद पदुमनि प्रेम हित, होवै निह चिन्ता करो॥ . 


छ 
करे कवल कब काल कहो को जाने जगमह | 
सदा घातमहँ रहै पकरि लै जावै पत्रमहँ । 
क्रीडामहे कौमार व्याधिमहँ बिती बुढाई | 
मादकता ग . अग युवावस्थामहँ छाई ।। 
तातं शिशुपनतें सतत, भूलि जगतके करमकूँ | 
करो आचरन प्रेमतें, शुरू मागवत . घरमकू ॥ 


नहीं कठिन बैराग्य होहि नहिं यदि दे जगम | 
कनक कामिनी पाश न लिपटे यदि नर पगमहँ ।| 
प्राननि पे ऊ खेलि करै पैदा जा घनकूं। 
तामें अति आसक्त इरावे कैसे मनकूँ ॥ 
अति प्यारी प्रियतमाको, नानी सरस सुघासनी | 
कैसे छोडे शिशुनिकी, तोतरि बानी सोइनो ॥ 

कन्या रोवति जाइ दुखित पबिग्ह सुकुमारी । 
._ भोली माली बहिन भल्ला कस छाडे प्यारो ॥ 

आज्ञाकारी बन्धु पुत्र सुकुमार दुलारे । 

छोड़े कैसे जाइ मातु पितु बृद्ध दुखारे॥ 
दुग्चपैन सम शुभ्र शुभ, शैया सुखद सुहावनीं । 
स्वेच्छात॑ कैसे तजै, वस्तु सरस मन भावनी |।- . 


कुलगत अपनी इत्ति छोडि जावें कस बनमई । 
हाथी, घोड़ा, गाय बसे सुठि सेवक मनमर्है॥ 
_ सन्ते ममता जोरि मोहको जाल बनायो । ' 
पूरयो चारिहुँ ओर जानि निज अंग फॅसायौ॥ . 
होहि बिरक्त न बिपति सहि, सुमिरै नहिं सवश हरि | 
पोसै निज परिवारकूँ, आयु गँवावे पाप करि ॥ 


मो ज्यों ज्यों मोग बढ़े त्यो त्यो तृष्णा नित । 
` परघन अरु परनारिमाँहि नित फस्यो रहे चित ॥ 
करे पाप नित नये भूठतें द्रव्य बटोरै। 
` चन हित तनकूँ वेचि हाथ नीचनिके जोरै ॥ 
पोथी पत्रा. पढि भये, पंडित हू विख्यात है । 
मोह अस्त हे मोचते, बञ्चित ते रहि जात हैं॥ 


'  विषयिनिकूँ तजि संग शरन. श्रीहरिकी जाओ | 
जगचक्करतें छूट मोक्ष पदबीकूँ पाग्रो॥ 
_ हरि व्यापक सबंत्र अनत दूंढ्न मति जानों। 
सन भूतनिमह बसे तिनहि हिय ई महेँ मानों ।। 
'मायाके परदा पर्‌यो, शान रूप दोखे नहीं । 
` दरशन होवे तुरत यदि, तम आबरन इटे कहीं ॥ 

घरम अरथ अरु काम मोक्ष इरि भक्त न चागें | 
मभु पादोदक पान करहिं नित इरिगुन गाय ॥ 
ते ई करम यथार्थ कृष्णुकी भक्ति हढावे |. 
अन्य जगतके कर्म अधिक भवत्रन्ध बढ़ावें |। . 
शुद्ध भागवत घमं जिह, भी नारद मुखतें सुन्यो । 
दैत्यपुत्रे सुनि इँसि परे, हँसत उद्र सबको फुल्यो ॥ 


हसि सब बोले--मित्र | ब्यर्य च्यों बाद्र फारै । 

“नारद कबर कहुँ मिलै, गप्प इमतें मति मारे || 

सुनि बोले प्रहलाद--गये पितु तप हित जबई । . - 

जानि सुअवसर देव चढे दैत्यनिपै तबई ॥ ` * , 
हारे असुर रह्यो तबहिं, मैं माताके उदरमहुँ | 
मम जननीकू अमरपति, पकरि लै चल्यो स्वरगमह | 


नारद्जी मग मिले इन्द्रकै बहु घिकक्रारे। 
जानि उद्रमईँ मोइ मातु तजि स्वरग सिघारे ॥ 
मम माताकूं लाय र्यो निज आश्रम मुनिवर | 
मोकू करि उपदेश सुनावे कथा मनोहर ॥ 
माँ मुनिक्री सेवा करे, पायौ इच्छा प्रसवबर | 
सुन्यो भागवत, धर्म तई, उद्रमाँहि' मैंने सुघर || 


असुर तनय सब कहें--हमेंहू ताहि सुनाओ । 
_ बोले भ्रोप्रहह्माद--छुनाऊँ इत मन लाओ ||. 
जन्म बृद्धि परिणाम नीणता नाश तथा क्षय | 
ये सब तनमहँ होहि आतमा नित्य अनामय || 
कनकर्माहि मल मिलि गयो, साघनतें नर पृथक करि | 
त्योंही आत्मा देइतें, करे पृथक तब मिलें इरि॥ 

' अह संसार असार स्वप्नवत सत्य ढखावै । 
आत्मञ्चान गुरु कृपा बिना नर कबहुँ न पावै ॥ 
जाग्रत स्वप्न सुषुसि बृत्ति को साची जो है । 
सत्‌ चित्‌ आनंद रूप ब्रह्मद आत्मा सो है | 

जन्म मरन चक्कर छुटे, कर्मबीज जाते नसे। 


हियमें 


जे 
करे योग -साधन सतत, दिब्य ज्ञान हियम बस | 


श्रात्मा अनुभवं हेतु उपाय असंख्य जगतमहॅ | 

गुरु सुश्रुषा भक्ति निरंतर संतचरनमह्दँ ॥ 

हरि उपासना कथा कोरतनमह रति नित नित | 

` ` ` प्रभु प्रतिमामह प्रेम कृष्ण चरननि चिंतन चित ॥ 
काम, क्रोध, मद, मोइ अरु, मत्सर, लोम बिहाय सब | 
निरखै सबमहँँ श्यामकू, पावे : प्रभुपद-प्रम तत्र ॥ 


ोबि दको गुरु रूप जानि भद्धा चित लावै। « , 

गुरु मेरे सरबस्व कबहुँ नहिं तिनहिं भुलावै। ” `` 

गुरुतें पहिले उठे अंतमहँ शुरुके सोौवे । 

सुर आज्ञा का देहि सतत तिनको मुख जौवे ॥ 
सुरु मूरतिको ध्यान करि,. गुरु चरनामृत लेइ नित । 
गुरुहित सोंपै देहकूँ, रुर चरननिमह रखइ चित ॥. 


शुरु सेवा जिन करी करयो तिन सत्र जगमाहीं । 

शुरु सेवन नहिं करयो करयो तिनने कछु नाहीं ॥ 

गुरुकी मूरति मधुरे जानकी ज्योति जगावे । 

गुरु अनुकम्पा कर हियेको तम भसि जावे ।। 
प्रमु प्रसाद समुझै सबदि, कहे- नाथ ! नहिं कछू मम। 
करि अरपन बिनती करे, हे हरि | हियकौ हरो तम ॥ 

' सदा साधु सत्संग करै विषयिनिते बचिक | 


`.  समुझै सरबसु साधु करै सेवा रचिपचिक || 


`, ` तुनतें मनते और द्रव्यतं जथा शक्ति नित । 
. ,. हरि उपासना करै हृदय तत्र होवै प्रमुदित | 
जे उपासना इसकी, करें नहीं जगमहँ फसें। 
तें पामर पशु पतित नर, मरिके नरकनिमहँ बसें ।। 
कृष्ण कथा दै चित्त प्रेमतें सुनें सुनावें। 
नित नव नव अनुराग बढ़े कत्रहूँ न श्रघावँ || 
ज्यों मधुमह अनुरक्त रहे मधुल्ञोलुप मधुकर | 
त्यों ई इरि गुन गान कृष्ण कीतनमहँ तत्पर || 
कथा कीरतन गुन श्रवन, करि करि इरि हिय महेँ घरें ।. 
इत उत कबहुँ न जाय चित, चरन कमल चिन्तन करें ।। 


अर्चामहई अति प्रेम नेमतें पूजे नित इरि। 
सबरो सेवा करे इष्ट्कूं सदा दिये घरि॥ . 
दिव्यदेशमहँ जायें भक्तितें भगवत: सेव । 
सिर घरि दिय निरमाल्य विष्णु पादोदक लेवे | 
अरचन पूजन निरखि जे, अतिशय हिये सराहि गे | 
ते सत्र पापनि ते छुटे, कृष्णचरन रति पाइँगे || 


इष्ट विषयकी प्रीति कहें रति ताकूँ बुधजन | 

जामें नित ई फस्यो रहे व्याकुल हेके मन ॥ 

कान भनक परि जाय नाम होवे तनु पुलकित । 

सुमिरि सुमिरि गुन करम होहिं अति उत्कंठित चित || 
हैं अधीर रोवें कबहुँ, गद्गद गिरा गभीर स्वर | 
हसं कत्रहुँ पुनि पुनि कहें, गिरधर नटवर ब्रजेरवर | 
१६ फा० | 


“> 


॥ 

कत्रह करें विज्ञाप ध्यानमहँ मग्न हेहि पुनि। 
गावें कबहू गान होहि हरषित हरि गुन सुनि || 
सम्मुख देखें जाइ पैर परि परिके रोव | 
कहँ नाचे ठुमकि कबहुँ पृथिवीपै सोवें || 


लोकलाज संकोच तजि, यों तन्मय हक रहे | 
नारायण, इरि, जगतपति, राम, कृष्ण, वामन, कहें ॥ 


लड़खड़ात मग चले परें पग इत उत ग्रनिमित । 

चलत चलत पुनि गिरे फिरे उतकंठित जित तित | 
रहै प्रेमकी ज्योति प्रज्वलित हिये निरंतर | 
जरें बासना बीज दिखें जब श्रीराधाबर ॥ 


फस्यो चित्त चितचोरकी, रूप माधुरीमें सतत | 
जगजंधन कटि जात सब, होहिं फेरि जगते विरत ॥ 


मलिन हृदय जे मनुज फंसे जग चक्करमाहीं । 
काटन बन्ध उपाय कृष्ण चरननि तजि नाहीं ॥ 
ताते तजि व्योदार जगतके हरि चित घारौ | 
शान खडगकू धारि काम क्रोधादिक मारौ ॥ 


जिही युक्ति निर्वान दै, जाहि परमपदहू कहें | 
हृदयेश्वर हरि सवदा, हृदयमाँहिं दीखत रहे ॥ 


घन, दारा, पशु, पुत्र अश्व, सम्पति, रथ, हाथी । 
नाशवान सब छुनिक जीवके जे नहिं साथी || 
जो सबके हैं सुहृद आतमा अन्तर्यामी । 
अविनाशी अखिलेश चराचर जगके स्वामी || 


ते अति घारेमें रहँ, हरि तजि विषयनिकू भजे | 
चाकचिक्य लखि कॉच को, करगत होराकूं तजें || : 

भैया | सोचो नॅक जगतमें कितने सुख हैं। 
गर्भचासतें मरन काल तक दुखई दुख हैं। 
करिके नाना करम जीव फॅसि जाय जगतमहे । 
करे कामना सहित कर्म चित देइ न हितमहँ |] 
देह कर्म अबिवेकते; होहिं तिर्न्हे ताते तजौ | 
आश्रय जिनके विश्व है, तिन संवेश्‍वरकू मजौ ॥ 


नहीं नियम है जिद्दी तिनहिं आराधे द्विज ई। 
हाहि असुर, बिट, शद, नारि चाह अन्त्यज ई || 
करिकें भक्ति अनेक तरे नर पशु रीधादिक | 
नहीं रिभावे तिनै दान, तप, ब्रत, शोचादिक || 
आवश्यक नहिं बिपपन, ऋषिपनहू अरु अमरपन | 
प्रभु प्रसन्नताके निमित, आबश्यक परि अपनपन || 


सुखद सारको सार शास्र सिद्धान्त सुनाऊँ! 

मुख्य जीवको घरम कह्यो जो ताहि बताउँ ॥ 

हरिमय सबक जानि करो सम्मान सत्रनिको । 

विषय चिन्तना त्यागि रहे नित चिन्तन उनिको ॥ 
खग, मृग, नर, सुर सुर श्रघ,नाम लेत तरि जाइ सत्र । 
ताते तजि मद्‌ मोह तुम, गौ कुष्णकी शरन अत्र ॥ 


दोह्वा- सुन्दर सुखमय सरस सिख, शिशु सत्र सुनहि सिद्दायैँ | 
अमुर सुतनि प्रइत्ञादजी,' भक्ति रसामृत प्याये ॥ 


इति श्रीभागवत चरितके तृतरीयाइमें प्रह्वाद असुरबाद्धक 
सम्वाद नामक सत्रइचोँ अध्याय समाप्त । 

देई सीख प्रहलाद अपुर सुत अति हरषावे | 
मानें भ्रद्धा सहित प्रेमतं हरि गुन गावे ॥ 
आये इत्त गुरुपुत्र निरखिके अति घतरराये । 
हेकें अति भयभीत देत्ययतिके ढिंग आये ॥ 
कहे दीन हवे--प्रमो | अब, कुमर बिगारै सबनिकूँ । 
कृष्ण नाम कोतन करो, यों सिखवे सब शिशुनिकू ॥ 


सुनत दुखद संबाद दैत्यपति बहुत रिस्यान्यो | 

भगबदू भक्त सुशील. तनयकू रिपुसम मान्यो ॥ 

कहै--ढीठ अति भयो म्यानतं खड्ग निकारूं । 

नेक झपा नहिंकरू दुष्टकू जड मारू ॥ 
प्रठये पकरन पुत्रकू, सेवक तुरतहि गये सज | 
` क्रत कीरतन सबनि सँग, आये भ्रीप्रहलाद तब || 


मुखर्तै मधुमय मधुर नाम माधवके गावत | 
शीलवान अति सरल लख्यो दत सम्मुख आवत ॥ 
किटकिरायके दाँत दैत्य गर्जन करि बोलूयो। 
मानौं विषतें भरयो स्थापने निज मुख खोल्यो ॥ 
दुबिनीत कुलरिपु अधम, बोल्यो बिष उगिलत बचन। . 
बोलि बिष्णु तेरो कहाँ, पठऊँ तोक यमसदन ॥ 


२६२ 

ब्रिघूगु कहाँ रे | दुष्ट, ताहि यमसदन पठाऊ १ , 
यत्र तत्र सरवत्र कहाँ हाँ तिन्है बताऊँ॥ 
मो में ! हाँ, का सभामाहिं है श्रत्रसि तहाँ हूँ । 
खम्भमाँहि १ कहि दई. पिताजी ! रहें वहाँ हूँ || 
सुनि सिंहासन तें उठ्यो, खम्भ मार्हि घूँसा दयो | 
सुरत तहाँते भयङ्कर, सिंइनाद भीषण मयो ॥ 


प्रकटे हुं हुं करत फिरत गर्जत अर तजेत | 
बदन महा बिकराल क्रोधते अग अग फरकत |] 
सिर तो सिंह समान शेष घड नर सम सुन्दर | 
लपलपात अति जीम भयङ्कर मुख जनु कन्दर || 
जन्तु बिचित्र निहारि खल, नहीं डर्‌यो उाढ़ो रह्यो | 
इरि मायात्री है जिद्दी, दैत्याज हँसिके कह्यो ॥ 


मायात्री तू ब्रिष्णुमारिवि मोकू आयौ । 

चहुरूपी सुरश्रभम आजु अपर वेष बनायो ॥ 
तकिकं मारू गदा घरनिपै तोइ गिराऊँ। 

मिह्यो बहुत दिनमाँहि बन्धु ऋण आजु चुकाऊँ ॥ | 
यों कहिं दौर्‌यो गदा लै, अट्टहास नरहरि करयो। 
प्रमुके बलयुत तेजमहँ, खल पतज्ञ सम गिरि पर्‌यो ॥ 


ज्यों ई दौरयो दैत्य पकरि नरहरिने लीन्‍्हों | 
छुग्पटाइकें यन्न निकसिवे को बहु . कीन्हों || 
श्रीहरि. लीज्ञा करी ढोलि दीयो छुटि भाग्यो । 
` जानि ग्रधुरकूँ बलो सुरनि अति बिस्मय लाग्यो ॥ 
इरि हायनिते निकसिक, बेग सहित इत उत फिरै । 
नीचे कार उछुरेके, रन केतुष बहुबिथि करे ।। 

कछुक भुळाइ खिलाइ ठठाको मारि हँसे हरि । 
गरुड सरपकू गहै असुर त्यो पकरि लयो फिरि ।। 
छुटपटाइ अङुलाइ निकतिवेकूं ब्याकुल अति । 
किन्तु छूटि कस सके जाइ कसि पकरें श्रीपति ।। 
परयो असुर पुनि फन्दमें, भूल्यो सत्र फ-फंद त्र । 
सिंह ¢ > 
संहनार हरिने करयो, नेत्र हँ गये बन्द तव ॥ 


श्रति बिकराल कराल नयन नरहरिके चमके | 
र द ०२ - २ 

राजन तजन कर फेश कंधाके दमक ॥ 

लपलपाइ हरि जीभ ओोठकूँ चारे पुनि पुनि | 


काँप सबरे असुर भयङ्कर सिंहनाद सुनि |] 
सभा द्वार सन्ध्या समय, जाँचनिपै घरि नखनितें । 


फारयो नरहरिने उदर, बच्यो नहीं विधि बरनितें ॥ 


फरे फारिके पेट सरते आँत निकारीं। : 
अट्टटास करि गरेमाँहिं माला समधारीं | 
रक्त-बिन्दुर्तें रंगे केश अ्रति सुन्दर लागें । 
देखि भयंकर रूप ग्रमुरगन भयते मागे ॥ 
अन्न शतन ले धृष्ट कछु, असुर चले रनहित तुरत | 
नख आयुघतें मरत कछु, गिरत बचे रन तजि भगत ॥ 


तितिर बितिर घन होयँ केश नरहरि फटकारे । 

ग्रहगन पीके परैं क्रोध करि जबरहि निहार || 

प्रलयानल सम स्वाँस नाद सुनि सत्र डरि जावें । 

जत्र परके प्रभु पेर ग्रसुर मयतें मरि . जावें ।। 
सिंहासन खाली लख्यो, जाइ बिराजे धम्मतें । 
याँ सेवक हित सबंगत, प्रगटे नरहरि खम्मतें |॥ 

दो०--सिंहासन पै सिहनर, बैठे मुख बिकराल | 


[ल ।। 


vi) | | il 


“22 





इति श्रीभागवतचरितके तृतोयाहमें नृक्तिहप्रादुर्भाव हिरण्य: 
_ कशिपुरय नामक अठारहवाँ अध्याय समास । 

२६५ 


अथ--एकोनबिंशतितमोञ्ध्यायः 


[ १९ ] 


मृतक अघुरद्गँ निरखि उतरि सुर नमते आये । 
नरहरि कथित लखे ग्रिनययुत बचन सुनाये ॥ 
बिधि बोले हे बिभो | विश्व के तुमही करता | 
पालनहू तुम करो अंत होश्रो संदरता ॥ 
` शित्र भोले अत्र क्रोध को, काम कहा केशव रह्यो । 
करहु कृपा प्रहलाद पै, अधम श्रसुर तो मरि गयो ॥ 


इन्द्र कहें -हरि हमें ग्रतुर मल भाग न दोये । 
करवाये लघु काज सदा अपमानित कीये || 
कसणासिन्धु कृपालु कृपा करि सुररिपु मारयो | 
सुरगन श्रति रै दुखित दुष्ट हनि दुख सत्र टार्‍्या ।। 
ऋषि बोळे तत्र तप दि ततु, कर सदा परि भर भग्रो । 
मेरे सत्र तप अमुरने, तिरि हनि तग अवप्तर दयो || 


झन तो क्रमते करहि बिनय नरंहरिक्रो सत्र३ | 

रक्षा, रिज, देवेन्द्र, हरे श्राथे सुर तत्ररै॥ 

पुनि मुनि, ऋषे, मनु, पितर, सिद्व, चारन, विद्याधर | 

नाग, प्रजापति, यत्त, भूत, बैतालहु किन्नर || 
झाई मदुतनु अपसरा, देव और उपदेवगन । 
हरि पार्षद्‌ नन्दादि हू, ब्रिनय करहि भयभीत मन ॥ 


२६६ 


> 

दूःहितें डंडौत करें सुर पास न जावें। 
तू जा तू जा करें दूरितिं सन चलावें ॥ 
लचमी बोलीं--अन्रहि करूंबश च्यों घबरावत | 
करि सोलह श्वंगार चलीं नूपुर खनकावत ॥ 
इरि चिंघारे श्री डरी, भगीं लोटि आइ तहीं। 
थर थर कॉँपे पुनि कहें, जे मेरे दुलहा नहीं || 


कमलयोनि प्रहलाद बुलाये बोले बानी । 
वेरा | ब्रिभु भ्रति कुपित डरीं कमला पररानी ।| 
तुम प्रभुक्रे हो भक्त चरन ढिग उनिके जाओ । 
करि बिनती परि पैर कुपित नरहरिहिं मनाः्रो ॥। 
'तब बोले प्रहल्ाद-त्रिथि | नरहरि टिंग हों जाउँगो । 
विनय करों अतिदोन है, सत्र बिघि प्रभुहिं मनाउँगो ॥ 


हैं जो जाके इश प्रनतके प्रनप्रतिपांलक । 
हौलें हौलें गये जोरि कर प्रभु ढिंग बालक ॥ 
परे दरडवत भूमि माँहिंचरननि ल्िपटाये। 
देखि दया बश दौरि देवने तुरत उठाये॥ 
शिशुकपोल करतें गह्यो, पुनि पुनि मुख चुम्बन कर्‌यो । 
सिर सूंध्यो पुनि लाइ उर, अभयफरन सिर कर घर्‌यो॥ 


दोहा--नरहरि कर परसत तुरत, करत नयनते नीर । 
करन लगे प्रह्लादजी, इस्तुति गिरा गंभीर ॥ 


प्रहलाद-स्तुति 


जत्र परी जनपिपै मीर तबहि दुख रारे। 
हे कृपानाथ करुणेश जगत रखवारे॥ 

नित सत्य प्रकृति सुर तुमहि रिभावें घ्याव । 
ग्रज शिव सनकादिक पार न पावें गावें॥ 
इम नीच शपुर अति क्रूर अघम कहलावें । 
च्यों करी कृपा शुम दरशन दीये प्यारे ॥१॥ हे कृपा» 


नाँहँ कोई तुमकू तप प्रमावर्दै पावें। 
यदि भक्त होहि तो पशुपै हू ढुरि जावे ॥ 
हों भक्तहीन द्विज त्तहि तिनि मखमहे श्राव । 
अ्रगगित खल श्वगचहु भक्त भक्तितं तारे ।।२।। हे कृपा» 
जो जैसे तुम नरहरि भगवन्‌! ध्यावै। 
वह तैसो दरशन नाथ | तुम्हारो पावै॥ 
ज्यो दरपनमें प्रनित्रिम्म स्वरूप लखावै। 
हे प्रकट खंभतें मेंटे दुःख हमारे ॥३॥ हे कृपा० 


भक्तनि हित नित नव कच्छ मच्छु वषु धारौ । 
जो शत्रु भावतें भरव तिनहिं संहारी ॥ 
असुर निकु दैक मुक्ति सुरनि दुख टारी | 
जग जीबनि हित अति मधुर चरित विस्तारे ॥४)| कृपा ० 


नित तुमरे चरितनि भक्त जननिने गाऊँ। 

तिन रूप मनोहर तुमरो नरहरि ध्याऊँ॥ 
वन्तरनि चरन गगि नाथ | पार है जाऊँ। 

हैं जग जीवन अति सुखमय चरन तिहामे |५॥ हे कृपा० 


यह जीवन जगतमें तुमकू तजिके भटवयो । 
मायाक्रे फन्दे फॅस्यो गुननिमहँ अटक्यो । 
चौरासी चक्कर मोहि अविद्या पटक्यो । 
हो तुमही नरहरि केवल एक सहारे ॥६॥ हे कृपा 

नहि उत्तम मध्यम रघम बुद्धि है ठमरी | 
है तुमकू सृष्टि समान चराचर सरी ॥ 
इम काल व्यालने डसे लेउ सुधि ,इमरी। 
ये काम क्रोध मद लोम मोह अहि कारे ॥&॥ हे कृपा» 
यह मन मेरो है नरइरि। चंचल मारी । 
नहि सुने ठुग्हारी कथा सकल. ्रत्रह्ारी || . 
हों दीन हीन अति छीन गवार मिंखारी। 
हे नाथ | लगाथ्रो ड्रबत नाव निवारे | ८॥ हे कृपा० 
है माया श्रररम्पार तुम्हारी स्वामी | 
केसे पावें हम तुम्हें असर खल कामो ॥ 
हो घट घट व्यापी प्रभुवर श्रन्तरयामी | 
निंगमागम सत्रे नेति नेति कहि हारे |६॥ दे कृपा 
है कृुपानाथ करुणेश जगत रखवारे। 
जत्र परी जननिपै भीर तत्रहि दुख रारे॥ 
हुप्पय- बोले श्रीप्रहलाद--क्ृतारथ भयो नाथ | अन्न । 
परसे पावन पाद पदुम दुख दूरि भये अब ॥ 
किहि त्रिधि विनती करू आपु हरि श्रन्तरयामी । 
भटक जगमहे जोव उभारों तिनक स्वामी ।। 
बिनतीसुनि प्रइल्ादकी, भये मुदित श्रीरमापतिं। 
मधुर बचन बोले (निईँसि, बारबार करि प्यार अति ॥ 
अति प्रसन्न हों बत्स माँगु दूँ. चर मन चाह्यो । 
सकल मनोरथ सफल करन हितही हों आयो |) 
सुनि बोले प्रहलाद-न हरि बरतें ललचाव | 
बिषयनितें करि दुरि अखिल्पति अब्र अपनाचें ॥ 
नहिं माँगहुँ बर बिषय सुख, सदा राय | हियमहे बसहि । 
करुनामय करुना करहु, कबहुँ कामना उठहिं नहि ॥ 

हंसि बोलें भगवान--विषय चाहें नहिं हरिजन | 
करहिं निरन्तर भक्ति सदा राखें मो में मन ॥ 
मन्वन्तर तक तक मोग सत्र भोगो जगमहेँ। 
कथा निरन्तर सुनौ चित्त बाँधो मम पगमहँ ।। 
सुखतें पुन्यनि नाश करि, दुखहू मख करिके नसौ | 
पुन्य पापते मुक्त हे, मम सप्तीपमहँ फिरि बसौ ॥| 


बारजार बर हेतु कही तब भर जिह माँग्यो। 

मेरो शुभ आचरन पिताकू खोटो लाग्यो ॥ 

हरि निन्दा नित करी दासकूँ दुख बहु दीन्दों । 

पग पग पै अपमान नाथको मम पिठु कीन्हों।। 
अति दुरग्त दुस्तर दुसह, दोष दैत्यपतिने करे। 
छुपं नाथ | यद्यपि सत्रहि, षष्ठि मात्रते भत्र हरे || 


नरहरि बोले--बत्स | तरे कुल पिए मइतारी । 
पीड़ी पावन भई पुत्र । इक्कीस तुम्हारी ।। 
तुम सम जाके तनय नरक केसे वह जावे । 
पुत्र पुन्य परमाव परपमद पितु तत्र पावै || 
मृतक करम पितुके करो, अत्र बेटा | तुम जाइकें । 
नित मम परिचर्य्या करो, मो में चित्त लगाइके | 


हरि आयसु तिरफारि, असुरके करे कर्म सत्र । 
राज्यासन अभिषिक्त मुनिनि प्रहलाद करे तम” 
कीन्हीं बघु त्रिघि बिनय त्रिश्वपति भल अति कीन्हों । 
अधुर मारि प्रह्लाद्‌ तथा देवनि सुख दोन्हो ॥ 
इसि त्रिधि तें नरहरि कहे, बीज तुम्हारे ई बये । 
तुमने बाबा त्रिधाता, दुरलभ वर जाकूँ दये ॥ 

श्रव कंबहू नहिं देइ दुष्ट देत्यनिकूँ अस बर | 
कर सुधाको पान सदा बिष उरलें ब्रिषधर .। 
यों सबकू समुझाइ भये अ्रन्तरहित नरइरि | 
बिदा करे प्रहलाद देव ऋषि अति आदर करि || 
हरनकाशपु उद्धार अरु, चरित ञ्रसुरसुतको कह्यो | 
यों द्वेषी शिशुपाल इरि, दाथनि मरि तन्मय मयो ॥ 


इति श्रीभागवत चरितके तृतीयाइमें प्रह्माद यसाद नृहरि तिरो- 
भाष नोसक उच्नीसवों अध्याय समाप्त । 

अथ विशतितमो<5्ध्यायः 


| 0 | 


छुप्पप-पूर्य जन्ममहँ इते, त्रिप्र प्रहलाद्‌ यशस्वी | 
माठु पिताके भक्त धर्मरत परम तपस्वी ॥ 
लेन परीक्षा पिता देइमहँ कुष्ट बनायो । 
घृना तनिक नाहि करो, असूत को घडा भरायो ॥ 
पुत्र भक्त्तितें पिताहू, अ्रति प्रसन्न तिनिगै भये । 
आशिष दै दीक्षा दई, पत्नी सँग बनकूँ गये॥ 


मातु पिता बन जाइ मुनिनिके सत्र ब्रत धारे । 
अंत समय तनु त्यागि घाम बैकुण्ठ सिघारे ॥ 
करें योग ब्रत नियम सोमशर्माहू सब ब्रिधि। 
५३४ है डे = नि 
सुख दुखमह सम रहै त्यागत भये तपोनिधि | 
अन्त समय आयौ जत्रहिं, असुर शब्द सुनि डरि गये । 
दैत्य भाव हियमई धँस्यो, हिरनक्शिपुके सुत भये ॥ 


नाम घर्‌यो प्रहलाद मातुके अति ई प्यारे । 
देवासुर संग्राम माहि श्रीहरिने मारे॥ 
रुदन करै नित जननि तहाँ नारद्‌ मुनि आये। . 
कमला देखी दुखित दया करि बचन सुनाये ॥ 
प्रकरे तेरे उदरतँ, तजो सोच सुत जिही तत्र । 
. नाम होहि प्रहलाद ही, वही रूप गुण शक्ति सत्र ॥ 


३०२... 

दोहि भागवत परम आसुरी भाव न उनमें । 
होवे प्रेम अनन्य सदा श्रीहरि चरननिमें | 
यों कहि नारद्‌ गये जनम प्रहलाद लयो पुनि | 
उद्र माँहिं शुम ज्ञान दयो तिनि श्रीनारद मुनि | 
शीनरहरिको चरित शति, पावन यह मैंने कह्यो | 
ऐसे श्रीप्रहलादने, जनम असुर कुलभह लयो || 


जामें भगवत भक्त चरित अति मधुर मनोहर | 
ज्ञान भक्ति वैराग्य ललित लीला ञ्जति सुन्दर || 
नारद बोले-धमराज | तुम अति बडभागी | 
सेव जिनके सदा भक्त ज्ञानी वैरागी || 
रहै सदा सेवक सरिस, ते हरि तुम्हरे पास नित | 
सम्बन्धी प्रिय सुद चनि, रहदै नित्य द्वितमहँ निरत ॥ 


'अज शिव, ऋषि, सुनि इन्द्र मेद जिनको नहिं पावें । 

नेति नेति कहि चिन्हें वेद चारिहु डर गावें ॥ 

जप, तप, जोग, विराग, करे निनहित मुनि सब तजि | 

होवे खल श्रति विमल नाम जस तस जिनको मजि ॥ | 
निज ककय कराइकें, कृपा करें क इनायतन । 
दूर कर दुख दरस दै, सफल करें निज जन नयन || 


राजन्‌ ! जिनकरि त्रिपुरनाश शिव यश वि्तारयो | 
त्रिपुरारी शिव भये अहुर मायासुर हारयो ।। 
कनक रजत पुर लोह मयासुर तीनि बनाये । 
नभमहें घूमैं गुप्त दैत्य लखि अति इरषाये ॥ 
डरे देव शिव ढिग गये, पशुपति तान्यो निज धनुष । 
इर सरते मरि मरि श्रधुर, गिरत तुरत पुरते. निकस ॥ 

मरै युर जे तिन्ह बेगि माथाठुर लाबे। 
अमृतऊुंडमहँ डारि सत्रनिकूँ तुरत जिवावै॥ 
त्रिपुरारी मय सिद्धि निरखि अतिशय घत्रराये । 
मायापतिकी शरन शम्भु मनही मन आये | 
कामपेनु श्रीहरि बने, त्रिथि वनाइ वछुरा लये । 


" अमृतकुन्डके जाइ टिंग, पान अमृत सत्र करि गये ।। 


फिरि हरि इर ढिग आय धरम रथ दिब्य बनायो । 
' ज्ञान सारथी कर्‌यो धनुष तप तीव्र सुहायो ॥ 
ध्वजा त्रिरक्ति ननाय अश्व ऐश्वर्य लगाये | 
धारयो विद्या कवच मियाके बान चढाये ॥ 
ग्रस रथपै चढि सदाशिव, प्रभु सुमिरत ग्रागे बढे । 
बान धनुष धारिके, त्रिपुर निवासिनित मिड़े ॥ 


कीन्हौं त्रिपुर बिनाश भये त्रिपुरारी शंकर । 
इषि, सुनि, सुर, गन्धम कहैं-जय शंकर शिवहर ।। 
सत्रको यश बिस्तार करें ये ही श्रीनरहरि। 
करे पूज्य प्रहलाद हिरनकशिपू को बध करि || 
नारद्जीके बचन सुनि, घरमराज प्रमुदित भये | 
पुनि बर्णाश्रमधमंकूँ, मुनिवरतै पूछत मये॥ 


वारि बरनके घरम देव-ऋषे पृथक बताये | 
. कौन कौन का कर्म करें कहिं सब समुझाये ॥ 
पुनि नारिनिके धम कहे सुनि सहमी शारद्‌ । 
ब्रह्मचर्यं ब्रत णदी धर्म भाखे सब नारद ॥ 
बानप्रस्थ संन्यासके, पृथक्‌ पृथक्‌ लक्षण कहे। 
घमराज नारद निकट, यदुनन्दन चेठे रहे ॥ 


न 

यह प्रसंग अति धन्य पुण्यप्रद परम सुहावन । 
घर्म बृद्धि नित करै मोच्षप्रद अतिशय पावन || 
भक्ति सहित नर नारि जाइ जे सुनें सुनावे । 
जगबन्धनतें छूटि मोचक्री पदवी पार्वे॥ 
धर्मराज प्रति देवऋषि, कह्यो सुखद संब्राद अति । 
श्रवन मननतें अवसि हो, हरिचरननिमहँँ होहि रति॥ 
क | 
इति श्रीभागवतचरितके तृतोयाहमें धमराज नारद सम्बाद नामक 
बीसवाँ अध्याय समाप्त । | 


इति तृतीयाह 
( मालिक पारायण चोदहव दिवसका विश्वास ) 





२० फ० 


~ ` 

दो०--पद्मनाभ पद पढुमकी, पावन पुण्यपराग | 
सिर घरि चाहूँ नित बढ़े, प्रभुपद-रज. अनुराग || 


छुप्पय--कह्यो चरित तृतियाह माँहिं जड़ भरत सुद्दावन । 
अमल अजामिल चरित नाममहिमा अति पावन ॥ 
पुण्य प्रचेता वृत्त दक्षकन्यनिकी सन्तति ।. 
सुर असुरनि को वंश हिरनकशिपू को तप अति ॥ 
करी कृपा प्रहलादपै, 'भक्तवछुल नरहरि यथा | 
सुनहु विमल अति पुण्यप्रद, चोथे दिनको शुभ कथा ॥ 


कहै परीच्चित--प्रमो | प्रथम मनु बंश सुनायौ । 
मनुपुत्रिनि पति भये प्रजापति सग बढायौ ॥ 
अन्य मनुनिको बंश कृपा करि और सुनावें । 
भये कौन अवतार कर्म गुन नाप गिनावें ॥ 
शुक बोले--जा कल्पमहँ, छै मनु बीते आठ अरु | 
होंगे, प्रकरे हरि सबनि, महदे भूपति सब अवन करु || 


३०६ 

यज्ञ पुरुष प्रभु भये प्रथम मन्वन्तर माही | 
तप स्वायम्मुव करत असुर सोचें तिनि खाई ॥ 
जान्यो तिनको भाव मारि उद्धार करयो प्रस्ु । ` द 
मन्वन्तर जब्र द्वितिय भयो प्रकरे वे ई बिमु ॥ 
ब्रह्मचये ब्र आयुभर, पालनकी शिक्षा दई । 
_ सहस श्रठासी मुनिनिने, उनहीतें दीब्ा लई ॥ 


उत्तम प्रियत्रत पुत्र तीसरे मनु बिख्याता | 
इन्द्र सत्यजित इते भये प्रभु तिनिके त्राता ॥ 
घर्मपतनि सूनृता उद्रतेँ प्रकरे श्रीपति । 
सत्यसेन विख्यात सुरनिको एकमात्र गति ॥ 
ता मन्वन्तर मध्यमह, सला सत्यनितके बने | 
सुरद्रोही दुःशील खल्ल, दुष्ट यक्ष राक्षस हने॥ 


चोथे मनु जगमाँहिँ भये तामस प्रियन्रत सुत | 
मन्वन्तर अवतार भये इरि अति शोमायुत ॥ 
पितु इरिमेधा मये मातु इंरिनी कहलाई | 
कीन्हों गज उद्धार ग्राइतें तुरत रुसाइ || 
च्यों गज पकरयो आइने, शंका राजाने करी | 
भयो युद्धकहँ, कै दिवस, कैसे दुख मेट्यो हरी | 


बोले शुक-सुनि उपति | बोर सागर टिंग गिरिवर | 
हतो त्रिकूट प्रसिद्ध सहसदश योजन सुन्दर || 
लता गुल्म द्रुम सघन टंग सुखकर सब सोहे । 
झर भर भरना भरे सिद्ध सुर मुनि मन मोहे ॥ 
क्रीडा कानन जई बरुण, को सुन्दर ऋतुमान अति । 
सुरललना घूसत फिरत, हरति निरत निज सहितपति || बही... - 


त ५ 
9. 
~ > 
2 a 
सा 3 हु +, 

तह मनहर सर स्वच्छ सलिलयुत सुखकर सुन्दर | 
खिले रुन वर कमल नील कहार मनोहर ॥ 
लता तीरके निकट लिपदि द्रुम नेह दिखावें। 
पुष्पित शाखा हिलहिं मनहूँ कर पथिक बुल्लावँ ॥ 
रहै जन्तु डलके बहुत, मत्स, सरप, कच्छुप, मगर । 
तहीं ग्राह बलवान इक, बिपुलकाय निवसे निडर | 


तिहि बनमहँ गजराज वसे जनु जीवित गिरिवर | 
सिंह व्याध भगि जायें गन्धतें मृग, अहि, सूकर || 
छोटे बड़े अनेक पुत्र पोत्रादिक तिहि सँग । 
क्रीड़ा करे अनेक सूँड॒तें सूँघे पितु अंग ॥ 
इक दिन सबकू संगले, जल पीवन सर ढिंग गयो । 
चुस्यो सरोवर सलिलमहँ, इथिनिनि सँग खेलत भयो || 


कबहुँ जल भरि सूँडि बहुनिके श्रंग उड़ेलै । 

कबहूँ मारे हुड पकरिकें दूरि ढकेले ॥ 

यों हक मदमत्त ज्ञान विज्ञान बिसारयो। 

कुजर करत कलोल काल नहिं निकट निहारयो || 
चट आयो तहँ ग्राह इक, प्ट पैर पकरयो जकडि | 
कछु न गिन्यो बल दपते, खीचे तिहि पुनि पुनि अकड़ि || 


पूरो करयो प्रयत्न यथामति शक्ति लगाई | 
करीं अनेकनि युक्ति एकहू काम न आई ॥ 
आह सलिलको जन्तु बढ़े नित नित वह बलमहँ । 
भगे संगके छोडि होहि गज निरबल जलमहुँ || 
अन्य शरन जब नहिलली, शरन गदी घनश्यामकी । 
करे शियिद्य साभन सहि, टेर करी इरि नामकी ॥ 

जो निराकार साकार सार, उन परमपुरषको नमस्कार । 
जो जगत रूप सत्र करें काज, वे राखें मेरी आइ बाज ॥ 
जिनकी "इष्टी है नित अलुस, जो जगं सतत होव न सुत्त । 
' जग प्रलय काल जब्र तम गेँमीर, तब रहेँ पार तमके सुघीर ॥ 
मुनि देव सिद्ध जानें न जिन्हे, कैसे पहिचान अन्य तिन्हैँ । 
नटराज करे क्रीडा अगार, उन परम पुरुषको नमस्कार ॥ १॥ 
ऋषि मुनि जिनके दर्शन निमित्त, तजि विषय भोग णह नारि वित्त | 
करि कंद मूल फलको अहार, वनमें बसि तनकेँ करें छार ।। 
जो जीवनि के हैं आत्मरूप, सच्चे सुहृद पितु मात रूप । 
बिनि जनम करम नहिं नाम रूप, जो जड़ चेतनके एक भूप ॥ 
तिनकू ध्याऊँ हों बारबार, तिनि परम पुरुषको नमस्कार ॥२॥ 
जो स्वीकार जग देतु देह, . लीलातं मानें कुटुम गेह । 
जिहि जोनि माहि प्रकट अनन्त, रक्षे सुर सजन घेनु सन्त || 
नो मोच्षघाम स्रगुण निधान, नित करें भक्त गुन नाम गान | 
जो नित निरीह नब निरविशेष, नो रहें अन्तमे एक शेष || 
जा मूल प्रक्ृतिके आदि सार, उन परम पुरुषको नमस्कार ।।३॥ 
जो कारन कारज करन प्रान, चो सत्य सनातन नित्य ज्ञान | 
पशु पास निङ्न्द्न दया सिन्धु, मम पशुपै डारें पानिन्धु ॥ 
जो चतुरवर्ग दाता दयालु; जो अभिमत फलप्रद अतिकृपालु । 
जीवनको मोकू नहीं मोई, मिरि जाय मान मद्‌ काम कोह ॥ 
दे विश्वनाथ हरि अति उदार, तव पदः पदुमनि मई नमस्कार ॥४॥ 
जो शक्तियुक्त सबके स्वरूप, जो अज अनादि अच्युत अनूप । 
जो जीव ईश माया अतीत, जो सब्रके स्वामी सुहृद मीत ॥ 
हौँ अस्यो ्राहने सहज आय, याक्ग्रो करि करके सब उपाय । 
शप्रवलम्त्र लयौ तव कमल चरन, लें कमल एक अशरनशरन ॥ 
पद पढुमनिमहँ है बारबार, प्रभु. नमस्कार प्रथु नमस्कार ॥५॥। 

छुप्पप--हे हरि | अशरन शरन दीन दुख मेंटन हारे | / 
हे करुनाके अयन | प्रनतप्रन पालनवारे ॥ न 
आइ ग्रस्यो तम ग्राह सच्चिदानंद उबारो । 
कैसे हू करि कृपा कष्ट हरि हरो हमारो॥ 
निरविशेष चिनती सुनत, नहिं आये सर अन्य जब । 
गरुइध्वज चढि गरड्पै, आये गज टिंग तुरत तत्र || 


बिनती गद्गद्‌ कंठ करे नयननिकूँ मूदे । 
गजकू निरख्यो त्रिकल गरुड्त॑ श्रीहरि कूदे ॥ 
एक हाथत पकरि ग्राह संग गजहिं उबारयो । 
जलत बाहर करयो चक्रत मुहृडौ फारयो ।। 
नयनानंद निहारि हरि, शान्ति हृदय गजके भई | 
भवभयहारी विष्णुने, सक्ति ग्राइ हू कूँ दई। 


ग्राइ योनि तजि भयो वुरत गन्धर्व मनोहर | 
पूर्व जन्ममहँ करत रह्यो क्रीड़ा जल अन्दर ।। 
देवलयुनिको चरन हॅँसीमहूँ हूहू पकरयो । 
चोंके मुनि हे भीत तबहि हँसि बाहर निकरयो || 
समुझि अवज्ञा शाप तन, ग्राइ बननको दे -दयो। 
सुर गायक गन्धनं सो, नक्र शाप बश हे गयो ॥ 


पूर्व जन्म गन चरित सुनौं अद्धातैँ अब तुम । 
इन्द्रद्युम्न द्रबिडेश इतो राजा सुरपति सम ॥ 
ध्यान मग्न इक दिवस रह्यो मलयाचल माहीं । 
शिष्यनि सहित अगस्त गये नप निरखे नाहीं ॥ 1 
करे तपस्या मौन हे, बाल बड़े ब्रतमहूँ निरत। 9 
अतिथि धर्मत च्युत निरखि, मुनि अगस्त्य, कोपे तुरत ॥ 


= च 

बोले मुनिवर--अधघम | करे तू अतिथि निरादर | 
हेकें क्षत्रिय नहीं करै बिप्रनिको आदर ॥ 
गज सम बेठ्यो रह्यो होइ तू जड्मति गजई। 
दैकें दारुन शाप गये तत्क्षण मुनि तबई ॥ 
हर्षं न बिस्मय उपतिकूं, समुझि देवगति रहि गये । 
तेई. दूसर जन्ममहूँ, बारणेन्द्र भूपति भये ॥ 


करि गजक्रो उद्धार भये आनंदित श्रीहरि | 
बोले करुणा सिन्धु सबनिकू सम्बोधित करि ॥ 
ये मेरे हैं रूप कंदरा बन, गज, सरवर। 
बिधि इरिइरके घाम, बाँध, परवत, गिरि गहर ॥ _ 
शेष, शारदा, सप्तऋषि, सूय्य, चन्द्र, भ्र, घमं हैं । 
गंगा, यमुना, सरसुती, यज्ञ आदि शुभ कमे हैं॥ 


कौस्तुभम मणि, श्रीवत्स और मेरी बनमाला । 
पाञ्चजन्य शुम शंख गदा मम दिब्य विशाला ॥ 
असुर बिनाशक चक्र सुदशन मेरो मारो । 
सुर मुनि अरु अवतार पुरुष सब शुभन्रत घारी ॥ 
इन सबकूँ जो प्रात उठि, भद्धातँ समरन करें । 
भवसागरकूँ मनुज ते, बिनु प्रयास निश्चय तरे ॥ 
इति श्रीभागवतचरितके चतुर्थाहमे हरि अवतार, राजप्राइ मोक्तण 
नामक प्रथम अध्याय समाप्त । 


२७ « 

दोह--कहें सूत--मुनिवर.! कहे, मन्वन्तर ये चारि। 

आब पंचम मनुको चरित, सुनो हृदय हरि धारि |। 

छुप्पय--भये पाँचवे रैवत मनु मन्वन्तर अधिपति | 

लियो विष्णु अवतार नाम बैकुण्ठ” रमापति ॥ 

कमला हित बेकुंठ रद्यो सबलोक नमस्कृत | 

मन्वन्तर पति भये छुटे चाल्नु मनु श्रीयुत ॥ 
सम्भूतीके गर्मतँ, भये विष्णु बैराजसुत । 
अजित नाम अच्युत र्यो मथ्यो, सिन्धु श्री अमृत हित || 


घरि कछुआको रूप मंदराचलकू घारयो । 
सुरनि संग इक अजितरूप घरि अमृत निकारयो || 
` अमृत कलश लै प्रकट भये हरि घन्वन्तरि बनि । 
दैत्य छुले है नारि अमृत दैदीयो देवनि ॥ 
कहें परीच्चित--कथा सब, सिन्धु मथनकी कहहु प्रभु । 
भी अन्तरहित भई च्यों, चार रूप च्यौं घरे विभु ॥ 


` ` शुक बोले-इक दिवस गये बन दुर्नासा मुनि । 
श्यामा बिद्याधरी खड़ी चौंकी पग-धुनि सुनि ॥ 
सर समीप स्रग्‌ लिये . सुगंधित सुन्दरता जनु | 
मुनि मन चंचल भयो निरखि माला बाला तनुः।। 
बोले ' बिद्याघरी यह, माला मोकू दै अहि | 
लखि दुर्बासा डरी वह, माला दै भागी तनहिं। 


३१२ | 

:. माला घारी जटनिमॉहिंमुनि मगन चहैँ मग | - 
चितवन इत उत मत्त अटपटे परें पंथ पग ॥ 

॒ मगमह निरखे इन्द्र जटनित माल निकारी | 

, पकी सुरपतिं उपरि गवते इन्द्र न घारी॥ 
ऐरावत मस्तक धरी, कुचली पैरनि तासु जब | 
दुर्वासा क्रोधित भये, शाप इन्द्रकूँ दयो तब ॥ 


जा, तेरी श्री नष्ट होहि तोनिहु लोकनिकी । 
शाप होत ही कान्ति परी फीको . देवनि की ॥ 
असुरनि घेरयो स्वग देवता मारि मगाये । 
राज्यदीन श्रीम्रष्ट दुखी सुर विधि टिंग आये ॥ 
ब्रह्मा चामा सबनि सँग, चीर तिन्थुके ढिंग गये | 
खद्मीपति सर्बेशको, करि ब्रिनती गद्गद्‌ भये ॥ 


सोरठा--करि मन करन निरोध, श्रुति सम्मत, शिव सर्वगत 
जो अवगत अविरोध-अज्ञ इस्तुति करिबे लगे ॥ 


अजित- स्तुति 


जय निर्विकार इरि, सब जगकू करि, रहौ नित्य निस्संगा | 
` जय सत्य सनातन, पुरुष पुरातन, प्रकटी जिन पद गंगा ॥ 
जय अलल श्रगोचर, अच्युत अद्र, आदि झन्ततँ रहिता । 
जय अपरम्पारा, चक्रं अघारा, रहो सदा श्री सहिता ॥ 
जय ,मायातीता, परमपुनीता, जय अनादि असुणरी। 
जय जग के करता, हरता भरता, जय मदइरन सुरारी ॥ 
जिनि स्वेदज उद्मिज, अंडज, पिंडज, रचे विविध विधि पाले । 
जो जनक जननि बनि, सुर शत्रुनि इनि, सखा सुहृद बनि लाले ॥ 


३१२ . 

जिनिको जगही तन, उड़गनपति मन, जो जल अन्न पचाव । 
जो सवंसार हैं, युक्ति द्वार हैं, तिनि पद शीश नवाव॥ 
जय प्रांननि प्राना, प्रमु भगवाना, जय जय सवत्वरूपा । 
जम ब्रह्म चषत्रवर, वैश्य शूद्ध नर, सरब वरन निहि रूपा ॥ 
शुभ अशुभ बनावे, खेल रावे, सरम व्याप सव (छुन । 
जय अजित अकारन, मुनिमन हारन, करहिं सकल सुर सुमिरन ।। 
यह जगत कल्पना सब जग सपना, जिनविनु जीव न जानें। 
जो अनिल सरिस शुम, सत्यरूप ध्रुब, वेद उपनिषद माने ॥ 
ज्यों जड जल पावै, त हरिश्रावै, त्यों ही ठुमरी सेवा । 
जो तुमङ्गै ध्यावे, सब सुल पावे, दुष्ट होहिं मुनि देवा ॥ 
जय जय जग जीवन, जय आनंदघन, जय जय कमला कन्ता । 
जय जय प्रभु पावन, जनमन भावन जय जय अजर श्रनन्ता ॥ 


छुप्पय- हे अच्युत | अखिलेश | दया देवनिपै कीजे । 
दुखी द्वारपै परे दयानिधि दरसन दोजै॥ 
विमो ! भये ऐश्वयं हीन तव चरननि आये । 
रिपुनि स्वर्गतैँ भ्रष्ट करे हम मारि भगाये॥ 
ब्रिधि बिनती बिश्वेश सुनि, तुरत तहाँ परकट भये | 
सुरगन इरि दरशन लहे, अति प्रसन्न सव हे गये ॥ 


इति श्रीभागवत चरितके चतुर्थाहमें सुरविनय नामक द्वितीयोऽध्याय 
| समाप्त । 
( पाक्षिकपाठ-सप्तमदिवस बिश्राम ) 

(२ 
छुप्षय -सुर प्रसन्न अति भये विष्णुकी करिके झाँकी | 
कोन्ही गद्गद्‌ गिरा सत्रनि मिलि बिनती बाँकी ॥ 
हे प्रसन्न खिलवाड़ करनकूँ बोलें नटवर । 
मम सुर सम्मति सुनो करो मिलिक सब सत्वर || 
कच्छु डिपावै अंग ज्यों, त्यों निज भाव छिपाइके | 
असुरनितें कछु कालवूँ, करो मित्रता जाइके | 


दोहा--प्तम्मति सुनि सरवेशकी, सुरगन शीश नवाय | 
कहँ--जायें शत्रुनि निकट, कैसे भाव दुराय १ 


छुप्पय- स्वाभाविक जो प्रेम द्वेष छूटे नहिं कहुँ । 
करें मित्रता दैत्य करें फिरि भगवन्‌ ! इमहुँ ॥ 
देवनिकी सुनि बात हँसे प्रभु अन्तरयामी | 
क्रीड़ाके हित रचें बिबिध कोतुक सुरस्वामी | 

हरि बोले तत्र सुरनिते, स्वार्थं जगत्महँ श्रेष्ठ है । 
सधे स्वार्थं जब जाहि सों, सोई जगमहुँ ज्येष्ठ है ॥ 


चुस्यो पियरीमाँहिं सप इक निज भोजनदूँ । 
मोटो मूसो तहँ घुस्यो कारे कपईनिकू ॥ 
करीं पिरारी बन्द लगायो स्वामी तारो। 
मूषक अतिशय डरै भयो चिंतित अहि कारो ॥ 
सप बिचारे” भूखबश, जो जाकूँ भलि जाउँगो। 
ते! फिरि घुरिकें पिरारी, मेंहदी हों मरि जाउँगो ॥ 


३१५ 

सोचि समुकिके करो . मित्रता मूसकतें श्रहि | 
करवाई सन्दूक प्रेमकी बातें कहि कहि॥ 
जब जान्यो पथ बन्यो तुरत मूसक भखि लोन्हों । 
यों बैरी तें मेल करयो कारज निज कीन्हों॥ 
देवनितं श्रीहरि कहें, ऐसे ही तुम जाइकें। 
देतयनिते मैत्री करौ, साधौ स्वार्थ फॅसाइके ॥ 


हरि सम्मति सिर धारि गये असुरनि ढिँग सुरगन | 
शन्रुनि आवत निरखि दैत्य सोचें सनहीं मन | 
किहि कारन सुर शस्त्र त्यागि हमरे टिंग आये | 
करि स्वागत सतूकार अघुरपति बलि बैठाये ॥ 
बोले सुरपति सबनिते, भाई हैं इम सुर असुर। 
पिता एक माता पृथक, य्यों . फिरि झगरे परस्पर ॥ 


करिकें सब पुरुषार्थं उदधितेँ अमृत निकारै । 
मरन धरमकूं त्यागि अमर बनि मृत्युहिं मारे ॥ 
लड़ परस्पर बीर मर नहिं कोई रनमहॅ | 
मनमह हो बिद्देष घाव होवै नहिं तनमहँ ॥ 
श्रसुरनि सुर सम्मति सनो, साधु साधु सबने कही । 
अम्रत निकार मिलि उभय, बात जिही पकडी रही | 


' सबतै' पहिले चले उभय लैवे गिरि मन्दर | 
लीयो तुरत उखारि चले लैकें देवासर || 
मार सह्यो नहिं जाय सत्रनिकू चक्कर आवे। 
सत्र ्रकुलाये कहे--माइमहँ श्रम्मृत जावै ॥ 
अइड धम्म करि गिरि गिरयो, पिचे देव दानव सत्रहिं | 
हतोत्साह जत्र सब भये, प्रकटे गरुइध्वज तबहिं || 

इंसिके बोले बिष्णु--डारि गिरिवर यों दीयो। 
व्यथित दुखित सुर लखे गरुड्पै गिरि घरि लीयो || | 
लाइ सिन्धुढि ग घरयो गझड़तेँ बोले--जाओ | 
` युनि देवनितें कहैं--वासुकी नागहिं लाओ ॥ 
गये वासुकी निकट सव, अम्मृतको लालच दयो। 
लाइ लपेटे दाम करि, मथो विहँसि हरिने कह्यो ॥ 


पीताम्बर की फॅट बाँधि हरि पकर 

सुरहू पीछे लगे क्रोध करि क से । 

हम कुलीन विद्वान्‌ अमङ्गल पूंछ न पकरें | 

रूगरि यदि तुम करो यहाँतें हम सब निकरे || 
दरि इसि बोले--ब्यर्थ च्या, बाद बढ़ाओ बन्धुबर । 
सत्र सुर परो पूंछकूँ, मुख पक्रै जे असुर || 


युक्ति सहित यों देव बिपतितें अनित बचाये । 
तुरत सप मुख छोडि पूँछ दि'ग इर सँग राये ॥ 
यों करि पृथक्‌ निभाग सिन्धु मथिवे लागे । 
कसि कसिके सत्र फॅट, होड़ करि खींचें आगे || 
पहिले खींचें असुर सब, पुनि सुर खींचें दामकू | 
धॅस्यो जाइ गिरि उदधिमहँ, सुमिरें सुर सब श्याम ॥ 


असुर कहे--सुर ढीलि देहि ये कम सव बलमहुँ । 

सुर सोचें--यह निराधार गिरि इत्रत जलमहँ || 

कछुक कहें--विझेश न पूजे अब्र फल पाओ। . 

कछु अनन्य यों कहैं--हृदयते अजित मनाओ ॥ 
हरि निरखे भयभीत सुर, तुरत कूर्म तनु धारिकें। 
घार्‌यो मंदर पीठिपै, उछुरे बुड़की मारिक ॥ 

मन्दर उठतो निरखि सुरासुर सभई हरधे। 
भये मुदित मुनि सिद्ध सुमन बहु नमते बरषे || 
नीचे ऊपर देव दैत्य मन्दरमह श्रीहरि | 
बासुकि तनमहँँ घुसे रूप तिनिमहँ तस तस घरि ॥ 
घर्म करि मे सब्र, मन्दर मथनी सम फिरे | 
कच्छुप प्रभुकी पीठिपै, जनु प्रमदा खुजली करै ॥ 





बायु ब्रिषेली लगी दैत्य कुशसे रिसियाने। 
अम्मृत निकसे नहीं सुरासुर सत्र खिसियाने || | 
सबक निरख्यो बिकल अजित हँसि बोले बानी । है 
हो कश्यप संतान थाइ तुम सत्रकी जानी | - 





CC-0. Mumukshu Bhawan Varanasi Collection. Digitized by eGangotri 


भ्रीभागवत चरित, चतुर्थाइ अध्याय ३ 


साओ मारू हाथ द्वे, अ्रम्यृत देउँ निकारिदे 
खा भे रिक | 
म मित्रि जाय कडु, खेंचूँ रई. रिस्याइके || 


२१६ 


अजित उठाई नेति र्‌ईकुँ खींचि घुमावें | 

` कुटिल केश जनु हिले सप सुत-शीश डुलावें ॥ 
पीताम्बर बनमाल श्याम तनुपै सोह जनु | 
इन्द्रघनुष नममाँहि लपेटे विद्युतकुँ 

4 हैं अपर सुमेर सम) गिरिघर गिरिवर ढ़िँग खडे | 

न्द्‌ युद्ध हित मल्ल जनु, कति कछुनी निज प्रन अड़े | 


कसिके मारे हाथ जोव जल्लके घत्रराये | 
मेइक मछल्ली मगर मत्स्य ऊपर«्डठि आये॥ 
ललजल्लाइ सत्र उद्घि जीव चिंघारी मारे | 
विश्वबिजयिनी बाँह घुमावे नहिं हरि हारे || 
राखाहळ सबते प्रथम, निकस्यौ बिष अति उग्रतर | 
दशहु देशनिमहँ व्यास वइ, भयो मगे सव सुर असुर [| 





दोहा--देव श्रसुर सत्र ई मये, गरल निरखि भयभीत | 
विष निकस्यो ,अम्मृत नहीं, कहे बचन बिपरीत || 
छोडि मयन लडिवे लगे, कौन करे विष पान | 
प्रम प्रास मकती मित्ली, हँसे अनित भगवान ॥ 
इति श्रोभागवत चरितके चतुर्थाहमें ससुद्रमन्यन नामक तृतीय 
अध्याय समाप्त । | 

[४] 


दोहा--कौतुक हित हरि कौतुकी, दोउनिको लखि भाव | 
बीच , आइ ठाढे भये,' करिवे धीचबिचाव || 


छुप्पय--हरि बीहे- हर निकट प्रजापति सँग सत्र जाओ । 
करिके अनुनय बिनय हलाहल उनहि गि्राश्रो ॥ 
शिव सँग बरिहरें शिवा प्रेमतें पुलकित अंग अँग। 
पहुँचे बिघतें दुखी प्रजापति सघ सत्वनि संग ॥ 
दंड सरिस सज भुइँ परे, कहृहि दयानिधि दुख हरहु । 
सब जग भयवश अति दुखित, निरभय करुणाकर करहु ॥ 


शरन तिहारी लई जगतके तुम हो स्वामी | 
अज अच्युत अखिलेश ग्रनामय श्रन्तरयामी ॥' 
पालन अर संहार करौ तुमहीं जग रचिके। 
तीनिहु कारज करो बिष्णु हर विधि बपु घरिके | 
रुण्डमाल गल गंग सिर, मस्तक शशि शिव नाम है । 
उमा सहित सर्वेश पद, पढुमनि माँहिं प्रनाम है ॥ 


हे शम्मो | सुख शान्ति शक्ति सरत्रसुके दाता । 
आशुतोष अखिलेश भवानीपति भयत्राता ॥ 
कालकूरतें दुखी ब्रिपतिते नाथ बचाओ । 
पान इल्लाइल करो दुखिनिके दुःख मिटाओ ॥ 
उमा विचार स्वारथी, हैं सबरे ये प्रजापति। 
कालकूट बिष पान हो, करन न दुंगी तीक्षण अति ॥ 


३२० 


> चाळ 

अन्तरयामी शम्भु उमाकफे मनकी जानी । . 
सतो करन संतोष मधुर बर बोले बानी ॥ 
प्रिये | प्रजा भ्रति दुखित परी संकरमहुँ भारी । 
शरणागत प्रतिपाल करनकी बानि हमारी ॥ 
जीवनिपे किरपा करें, हरि प्रसन्न तिनपै रहें । 
पान हलाइल विष करूँ, दुखित होदि ये सब कहें इ 


दया घरमको मूल मरम मुरख नहिं जानें। 
छिनमंशुर यह देह अज्ञ अजरामर मानें ॥ 
शिवको सदू उपदेश सती सुनि दीन्हीं सम्मति । 
पान करन विष चले शम्भु मनमहँ अति इरषित ॥ 
ब्यापि रह्यो विष भगत मई, जीव दुखी सत्रई रहै । 
पान कर्‌यो विष शम्मुने, सज्जन परहित सब सहै ।। 


लीयो दुरत समेंटि बनायो विषको गोला । 
पान करन' इर लगे उमापति शंकर भोला || र 
राम नाम सँग लीलि गरेते नाहि उतारयो। | 
निगल्यो उगल्यो नहीं कंठमें ही बिष घारयो ॥ 
जलमल इालाइल हरषि, पान सतीपति करि गये । 
कंठ नील विषते भयो, नीलकंठ तबते भये। : 





हृदय माहि इरि बसे बिश्वपति बिघ नहि निगल्यी । 

अध अंगीकृत त्याग सोच बाहर नहि उगल्यो ॥ 

दोषनि लेहिं पचाय दोष अपनेमदँ आपे । 

प्रकट दोष यदि करें तुरत निज अँग लपराचें ॥ 
तातें कंठरिमहँ घरयो हर शोभा अतिशय घड़ी । 
सुनिकं शोमा सुरनितँ, सुरसरि शिव सिरपै चढी ॥ 
२१ फा० 

है आराधन श्रेष्ठ त्यागि सत्र हरि आरापे। 
जप, तप, पूजा, पाठ, योग नियमादिक साधें || 
इन सते उत्कृष्ट परम आराधन भारी | 
परदुखमहे हों दुखी यही पूजा प्रभु प्यारी || 
समुके. सबमहँ श्यामकूँ, ते .ही भक्त अनन्य हैं। 
परकारज हित सहद दुख, जगमहँ ते नर धन्य हैं।। 


फैली जगमहँ बात शम्भु हालाइल पीयो | 
दुंखी प्रजाको कष्ट वृषध्वज सव हरि लीयो || 
साधु साधु सब कहैं विष्णु, विधि,शिव, यश गावे | 
` दुंदुभि नभते बज सुमन सुरगन बरसाबैं ।। 
इर मोल्लाकी भूलते, गोल्ाते कछु बिष गिरयो । 
सो आहि, विच्छू औषधिनि, थावर जंगम विष कर्‌यो ।। 


दोहा--महादेव हर हे गये, करिकें विषको पान । 
जे परकारजंमई निरत, ते पावें बहुमान ॥ 


इति श्रीभागवतचरितके चतुर्थाइ में शंकर विषपान नामक 
चतुथ अध्याय समाप्त । 

शिव पीयो बिष सिन्धु सुरासुर मंथिबे लागे | 
कामधेनु पुनि प्रकट भई रत्ननितें आगे ॥ 
अभिहोत्रके हेतु सुरभि मुनिगन स्वीकारी। 
उच्चेःश्रवा महान अश्व फिरि प्रकट्यो भारी ॥ 
घोड़ा राजा बलि लयो, पुनि ऐरावत गज भयो। 
सो वाइन देवेन्द्रको, इरि अनुमतित हे गयो॥ 


पुनि कौस्तुभमनि मई चित्त ,चितचोर चल्ञायौ । 
रत्न अमोलक निरखि इरषि श्रीहरि इथियायौ ॥ 
कल्पतृच्च सुरबधू भइ; सुर असुर सिक्षाये | 
सार्बजनिक करि दइ, सुनत सब॒ई इरषाये ।। 
सुरललना गति ललित अति, चुभी चित्त चितवन चपल | 
पठइं हरि सुरपुर तुरत, लखि सुर असुरनिकूँ विकल ॥ 


पुनि प्रकरीं प्रभुप्रिया रमा निजशोमा बिकसित । 
बिघुवत्‌ शुभ्र प्रकाश करत जगकूँ अनुरक्षित ॥ 
यौबन रूप सुबर्ण भाव गुणगरिमा अनुपम । 
सुर, नर, किन्नर, अधुर, भये लखि सभई जड़ सम ।। 
०. करें भेंट बहुमूल्य मिलि, स्मा-प्रेम .महँ सब पगे । 
लैवेकी इच्छा भई, सब सेवा करिबे लगे ॥ 


३२३ : 

स्वीकारे उपहार बाद्य बहु बजहि मनोहर | 
रषि निप्रगन पढ़हिं बेद मंत्रनिकूँ सस्वर ॥ 
पितु पीताम्बर द्यो पहिनके हरषी वाला | 
पहिनी .वरुणप्रदतत बृहद्‌ बैजन्ती माला || 
बत्राभूषन पहिनके, ओशोभा अनुपम भई। 
. निज बर खोजनके निमित, जयमाला करमहे लई |॥ 


माला करमह दिलत भ्रमत मधुल्लोमी मधुकर । 
कुन्डल लोल कपोल हास मधुमय मुख ऊपर || 
पीनोन्नत बरभक्ष मृदुल कटि'मार नमित-सी | 
छीन उद्र वर नयन मृगी सम चितै चकित-सी ॥ 
तपुर ककन करघनी, कलरव पग पगपै करत | 
इंसिनिकी गतितें चलत, चितवत सबको मन इरत ॥ 


सब सदूणुनसम्पक्न करे अन्वेषन निज बर। 
तेज ओज तप युक्त होहि सुरवर श्रज्ञरामर |। 
लखि सबके गुण दोष फिरत पतिहित गजगामिनि । 
नहि निरखे निरदोष चकित है चितवत भामिनि || 
आभा अतसी कुसुम सम्‌, निरखे नयनानन्द हरि । 
युणसागर निरबद्य लखि, ठिठकी नीचे नयनकरि | 


निरगुन सबगुन युक्त सरस सुन्द्र सुखसागर । | 
सरस सलौने श्याम सनातन शोमा आकर ॥ 
मम अभीष्ट बर जिही बिष्णु निश्चय करि जाने | 
रमा मुदित अति मई पुरातन पति पहिचाने ॥ ॥ 
नव कमक्लनिकी माल्पै, गुंज बहु मधुकर निकर | | | 4 
करकमलनि तें कंठमें, डारि बरे भी अजित बर || "आ 

इरिको बच बिशाल निरखि भी श्रति हरघाइ | 

रमाभाव पंहिचानि बिष्णु उर-माल बनाइ ॥ 

हरि हिय आसन मिल्यो जगन्माता पद पायो । 

लखे जीव भीहोन कृपा करि तेज बढ़ायो || 
बिधि, हर, सुर, मुनि, ऋषि सबहिं, मंत्र पढ़हि बिनती करहिं । 
नाचे मिलि सुरसुन्द्री, ब्रिविध बाद्य बिधिवत बजहिं॥ 

तब पुनि मध्यो समुद्र बारुनी कन्या निकसी । 

हरि असुरनिकू दई पाइ तिनिकू सो हरसी ॥ 

घमर घमर सब मर्थ भये पुनि पुरुष पुरातन । 

अमृत कलशकू लिये बिष्णुके अंश सनातन || 
सुन्दर सौम्य शरीर सुभ, देवनिक देखें विहँसि। 
मुखपे लंटक लट मनहुँ, अहि शिशु पीवें सुधा शशि ॥ 

घन्वन्तरि भगवान भये भक्तनि सुखदाई। 

कुंडल मंडित करन हृदय बनमाल सुहाई।। 

हरषे दानव दैत्य दोरिक देखें पुनि पुनि। 

गुन गावें गन्धर्वे पढ़ें मंत्रनिकू ऋषि मुनि || 
अजितेन्द्रिय अति ई असुर, अमृत निरखि ब्याकुल भये । 
आव गिन्यो नहिं ताव कछु, छीनि अमृतकू मगि गये ॥ 
` देवनिके मुख फक्क परे अतिशय घबराये | 

कहि कहि सुन्दर बचन अजित सब बिघि समुझाये || 

ठगिक छीनूँ अमृत अंतमहँ सींग दिखाऊ । 

चिन्ता कछु मति करो पेट भर तुमहि पिआऊँ।। 
सुरनि सान्त्वना दई पुनि, अन्तरहित श्रीहरि भये । 
में पोऊे तू पिये कस, अहुर अमुत हित लड़ि गये ॥ 


इति अीभागवतचरितके चतुथांइमें रत्नोत्पत्ति नामक 
पञ्चम अध्याय समाप्त । 


१, Ta 

अथ षष्ठोऽध्यायः 


[६] 


असुरनि मोहन हेतु मोहिनी बने मुरारी । 
पँचरँग चूनरि आओढि नासिकामहँ नथ घारी॥ 
लहंगा घारोदार हरी-सी पहित्ती चोली | 
करि सोलह श्रृंगार नारि सम बोलें बोली | 
नोल कमल सम श्यामरँग, अग श्रँगमहँ यौवन उठनि । 
इंसगमनि अनुपम हँसनि, लीलायुत चितवनि चलनि || 


कारे कुंचित केश भालपै बेंदी मनहर । 
नयन, नासिका, गंड अंग सब अतिशय सुन्दर || 
बस्राभूषण धारि चली यौन मदमाती। 
कटुक क्रीड़ा करति फिरति इत उत अलसाती ॥ 
सुन्दरता साकार हे, शोभा भई सजीव मनु। 
असुर मृगनिकू फाँसिवे, ब्याधिनि बिहँसति चली जनु ॥ 


आये सब मिलि असुर कहे--को तुम का नामा | 

को पति काकी नारि फिरहु अस कस बन श्यामा || 

अमृत हेतु हम लरहि हमारी 'रार मिटाझ | 

बटवारो करि देउ यथामति अमृत पित्माझो || 
सुनि इसि बोली. मोहिनी, कश्यपसुत तिरी भये | 
मम बेश्याके रूपपै, च्यौं मदमाते ह्वै गये |} 


३२६ 

बालाकी सुनि बात बढयो विश्वास सबनिकूँ | 
'षशङ्‌ं लाइ तुरत दै रू 
तिरछी चितवन निरलि बिहॅसि र ५ | न 
१10 
= वरी, हमझूँ सब स्वीकार है। 
सो करौ, मार तुम्हारी प्यार है ॥ 


हाव माव बर कुटिल कटाच्छनिते मन मोहे । 
बणी मोटा जाई कलश करमहँ शुभ सोहै || 
भूलि न जावें भूप | फिरै जो भामिनि सुन्दर | 
नाहिं कामिनी अ्रन्य स्वयं मायावी नटवर || 
असुर मोहिनीने ठग, अमृत पिझायो सुरनिकूं । 
समुझि सके को जगत महू, तिरियनि के चक्करनिकू ॥ 


राहु समुकि हरि कपट देव बनि रवि शंशि टिंगई | 

गी पीयो अमृत बानि मारयो प्रभु तबई ॥ 
राहु केतु द्वे अमर भये अह संग बिराजें। 
नवग्रह तत्रतै भये अमुर सुरवत्‌ बनि भावें | 
'असृत सुरनिकू प्याइके, अधुरनि सींग दिखाइकें। 
त्यागि मोहिनी रुपडे, बने पुरुष पुनि आइ कें ॥ 


ठगिया है यह बिष्णु सधु पुनि दैत्य रिस्याने | 
लिसियाये करि कोप अत्न देवनिपै ताने ॥ 
अमृत देतुं इक काल कर्म सबने सम कीयो |. 
कोरे दानव रहे मृत देवनिने पीयो ॥ 
हरि हिय घरि . भ्रद्धा सहित, कमं करे जे भक्तितें | 
उत्तम फल पावै श्रवसि, मनमोइनकी शक्तितें॥ 

अबला रूपो परम प्रबल माया है भारी | 
मोहे सुर अरु असुर इन्द्र ब्रह्मा त्रिपुरारी ॥: 
मित्र शत्रु बनि जाये रपति समेस्व गँवावें | 
सहज प्रेम तजि बन्थु नारिहित हरि मरि जावे ॥ 
पुरुषनि नारायन ल्खें, नारिनिङँ लक्ष्मी गनहि | 
ते साघारन नर नहीं, कवि तिनकूँ हरिहो मनहिं ॥. 
जग रक्षाके हेतु बिष्णु अवतारनि धारें। 
भक्तनिको करि त्राण दुष्ट दैत्यनिकू मारे ॥ 
ऊच नीच लघु ज्येष्ठ मेद उनमहेँ कछु नाहीं । 
कच्छु मच्छु नर नारि कबह सूकर बनि जाही ॥ 
शिव स्वरूप मङ्गलभवन, जीव मात्रके सुहृद हरि । 
कर बिश्व कल्यान नित, बिविध भाँतिके वेष घरि ।। 


सुन्द और उपसुन्द बन्धु दोऊ अति प्यारे । 7 
एक प्रान दै देह होहि कबहुँ नहि न्यारे || 
उग्र तपस्या करी कठिन बर बिधितेँ पाये । 
बीते तीनहु लोक स्वर्गते अमर भगाये | 
विश्वविजय करि बिषय सुख, महँ दोऊ ई फँसि गये । 
मृत्यु गतमहँ गनत, असुर मोहबश धैँसि गये | 
कामी दैत्याने हेतु सुधर बिधि बधू बनाई । 
खलनि फॅसावन रूप जाल लै मामिनि आई ॥ 
मेरी मेरी करत परस्पर भिडे प्रेम तजि | 
मरे नारिके हेत लडे दोऊ ही सजि बनि॥ 
कर कर्म हरि भावते, जीवमात्रकूँ होहिं सुख | 
स्वार्थ हेतु भ्रम जे करें, ताको भुव परिणाम दुल || 
इति श्रीभागवतचरितके चतुर्थाहमें मोहिनी चरित नामक 
छुटवॉ अध्याय समाप्त 

अथ सप्तमोऽध्यायः 


[७] 


अग्रत पान सुर करयो असुर मिलि ल्रिवे आये । 
अमर सबल सुर भये न पीछे पैर हंठाये॥ 
दोऊ ही रनसूर परस्पर शस्त्र चलाते | 
नाना बाइन चढ़े युद्ध कोशल दिखलावें ॥ 
गुत्यम गुत्या हें गई, मारो कारो मचि गई | 
करि कार सिर बसुघ। भरी, सरिता शोणितकी मई ॥ 


चढ़िके दिब्य ब्रिमात बिरोचन सुत बलि झाये । 
इत ऐरावत चढ़े शचीपति परम सुहाये ॥ 
निज भिज शङ्ख बजाइ सुरासुरपति इरघाबत। 
दिव्य अन्न लै भिडे बज्र अरु गदा घुमावद ॥ 
युद्ध इन्द्र बलिको लख्यो, सब जोड़ी खोजन लगे । 
बीर हृदय उमगन ढगे, कायर रन तजिके भगे || 


तारक संग कुमार मयासुर सँग शिल्पी सुर । | 
बरुण हेतितें लड त्रिपुररिपु सँग जम्मासुर ॥ 
त्वष्टा शम्बर संग सूख्यतें लड़ें बिरोचन । 
अपराजित सँग नमुचि वृहस्पतितें इकलोचन || 
वृषपरबा सुर बैद्य सँग, राहु चन्द्रमातै लड़ें। 
महिषासुर सुरबदन सँग, सौ बलिसुत रावते भिड ।। 


३२६ 

नरबाईर शनि संग कामके सँग दुरमरषन । 
क्रोधबशनितें. करें युद्ध निर्भय हे शिवगन॥ 
अष्टबसुनिते कालकेय मुनि सँग बातापी। 
देबी काली संग लड़ खल शुम्भ प्रतापी ॥ 
एक दूसरेते लड़, छोडि प्राणके मोइकू | 
` छोडि सके' नहिं देवहू, सहज रिपुनिके द्रोहकू ॥ 


बलि सुरपतितै' लडे करे बाननिक्री बृष्टी। 
छूरत अन्न अमोघ प्रलय होगी जनु सृष्टी ॥ 
शतक्रतु मारन हेतु शिबिध मिथि असतन चलाये । 
बार न बाँको भयो निपतिते विष्णु बचाये || 
दैत्यणाज टिंग युक्ति जम, कोई नहिं वाकी बची | 
तत्र मायाबी असुरने, अति अद्भुत माया रची । 


माया निर्मित अंधकार सत्र जगमह छायो । 
बिद्युत चमके तीक्ष्ण बिना ऋतु घन घिरि आयो ॥ 
नमतैः बरषं सपं व्याध सिंहादिक तरज्ञै। ` 
राकस प्रेत पिशाच भूतगन घूर्म गरजै | 
चंडी मुंडी कालिका, लै त्रिसूल घूमत हिरत । 
मारौ काटो सुरनिकू, डाँइन करकस रव करत ।| 


माया निरमित जन्तु जगतमहँ चहूँदिशि छाये । 
निरखी माथा प्रब्रल आसुरी सुर घबराये || 
अन्य शरन नहिं ललि, शरन श्री हरिकी लीन्हीं । 
ह. के परम अधीर विनय देवनि मिलि कीन्हों | 
प्रभु प्रकटे माया नसो, करी कृपा करुनायतन। 
मनमोइनकी माधुरी, निरखि भये सुरगन मगन ॥ 

कालनेमि लखि बिष्णु सिंह चढि लरिवे आयो | 
मार्‍यो तकि तिरशूल असुर यमसदन पठायो || 
पुनि माली अति बलो सुमाली माल्यवान जब | 
अस्त शत्र ले आइ करें घनघोर युद्ध सब ॥ 
हरि संहारे देवरिषु, सद्गति शत्रुनिङ्गँ दई। 
अति प्रसन्नता सुरनिकू, थ्रसुरनिके क्षयतें भई ॥ 


बज्रभाणि देवेन्द्र लइन पुनि बलि सँग आये | 
अरिकू सम्मुख लख्यो बहुत कडु बचन सुनाये || 
मारयो तकिक बज्र गिर्‍यो बलि मूर्छित हवेके | 
ललि बलि मूछित जम्म लडन सर आयो लैँकें। _ 
जम्म मारि सुरपति दयो, नमुचि सुनत आयो तुरत | 
अस्र शत्र लै युद्धमें, रण दुर्मर इत उत फिरत || 


नमुचि, पाक, बल असुर बान मिलिकें बरसाये | 
इन्द्र, सारथी अश्व दके सुरगन घबराये ॥ 
इन्द्र निकसि बल पाक बज्रते दोऊ मारे। 
मरै नमुचि जब नहीं गिरानम बचन उचारे || 
आद्र शुष्क तजि इनो रिपु, बज्र फेनमय करयो इरि । 
नमुचि शोश छेदन करयो, हृदय बिष्णुको ध्यान घरि | 


जीते देवनि शत्रु दैत्य दानव घबराये | 
त्रा बाबा डरे तुरत नारन बुलवाये ॥ 
कह्यो जाइकें सुरनि करौ उपरत तुम रनतैँ । 
बिधि आज्ञा सिर धारि आइ बोले देवनितं || 
अमृत पियो जय भी लही, करी कृपा भी अजित अति । 
आयु त्रिवि मानो करो, दैत्यनि को संहार मति ॥ 

सुनि बचननिकूँ मानि युद्धतें बित भये सुर । | 
जयको शंख बजाय इन्द्र हरषित पहुँचे पुर ॥ | 
बलि सँग मृत सब असुर लाइ इत शुक्र जिवाये । 
यदपि पराजित भये तदपि नहि बलि सकुचाये ॥ 
देवासुर संग्राम अरु, क्षीरसिन्धु मन्थन कथा। 
सुनहि पढृहि जे प्रेमतें, तिनकूं नहि” व्यापै ब्यथा || 

[ देवता और असुरों द्वारा समुद्र मंथन ] 


इति श्रीभागवतचरितके चतुथाइ में देवासुरसंग्राम नामक सप्तम 
अध्याय समाप्त । 

अथ ग्रष्टमोऽध्यायः ` 
[ ८ ] 


श्रीपशुपति जब सुनी बने हरि नरतें नारी । 
रूप मोहिनी लखन भई उत्कंठा भारी | | 
चढे बैलपै लई संग गिरिराजकुमारी । 
पहुचे हरिपुर हरषि कामरिपु हर त्रिपुरारी || 
करि बिनती हँसि हर कहै, नाथ ! बात अदभुत सुनी । 
मोहन रूप डुराइकें, आपु बने प्रभु मोहिनी ॥ 


इरि हसि बोले- देव ! भये च्यो ऐसे उत्सुक । 
असुर अमृत ले भगे करयो तब मैंने कौतुक |! 
रूप मोहिनी घरयो आँघरे दैत्य वनाये। . 
सुर संतोषित करे प्याइके अमृत छुकाये || 
₹च्जा उत्कट उमापति, तौ पुनि दुमहिँ दिखाउँगो । 
सरस मोहिनी रूपकी, झाँकी श्रवहिं कराउँगो ।। 


अन्तरहित इरि भये तुरत इर निरखें इत उत । 
उत्सुकता अति प्रबल प्रेमतें चहुँ दिशि चितबत || 
इतनेमें ई लखी नारि उपबनते आवत | 
कंदुक क्रीड़ा करत कपरदी चित्त चुराबत ॥ 
दमकै सौदामिनी सरिस, करि हटपै अति छीन पट । 
पीन पयोधर भारते, नमित फिरत सरबर निकट ॥ 


३२२ 

पंग युम अ्रटपट परत उदर कृश नमत निरंतर | 

बंदुक भ्रमतें श्‍वेद बिन्दुयुत मुख अति सुन्दर || 

अलकनि पल्रकनि और कपोलनिकी झखकनिपे | 

छुटकि सरसता रही भामिनीके श्रंगनिपे ॥ 
तिरछी चितवमिते लखे, भूलि अगनपौ शिव गये | के 
छाँडि शील संकोच सत्र, मृगनयनी सँग चलि दये॥ 


आवत देखे शम्भु चली द्रुत गति मुसुकावति । 
सकुचि सहमि हुँसि चलत मनहुँ मग रस बरसाबति॥ 
गाय वृषम उन्मत्त फिरे करिणी सँग जनु करि । 
लिसके बस्न सम्हारि भगै पुनि देखे फिरि फिरि ॥ 
बैणी झोटा खाइ जनु, लता चढ़ी नागिनि हिले । 
हार हृदयको करन हित, हर सोचें कैसे मिले ॥ 


बढे बेगते केश. पास पकरे त्रिपुरारी । 

लीन्हें हृदय लगय सहमि सकुची सुकुमारी ॥ 

इर हिय नम हरित्रदन इन्दु सम शोभा पावे । 

इत ये पुनि पुनि कसे मोहिनी बित्रस छुडावै | 
बिखरी अलंकावलि रुघर, झूमत लागे अति भली । 
बाहुपाशतै पृथक हे, तुरत तहाँतै भगि चली॥ 


चली मोहिनी भागि उमांपैत्ति दौरे परकन। 
नदी सरोवर शैल फिरे दोऊ बन उपचन || 
ऋषि मुनि आश्रम जाइ दरश देकरें कृतारथ | 
हरि इर दरशन होहिं यही जग साँचो स्वारथ ॥ 
तेज पतित पुथिबी मया, स्वण॒रूप्य आलय मये। 
समुझी माया मोहिनो, निद्गत तुरत हर ह्वे गये॥ 


CC-0. Mumukshu Bhawan Varanasi Collection. Digitized by eGangotri 


श्रीमागवत चरित, चतुर्थाह अध्याय द ३ ३५ | 


त्र बोले भगवान--मोहिनी देखी शङ्कर | 

कदे शम्भु--दुष्वार तुम्हारी माया प्रभुवर || 

इप्त्यज दुष्पार कहे हरि माया मेरी | 

अब न पराभव .करे होहि माया तब चेरी || 
चन्द्रमौलि | चितपे चढ़े, चपलाकी चितवन चपल | 
तो फिर को थिर रहि सके, होहि चाहि जितनो सबल || 


पुनि इरिते है बिदा उमा सँग चले उमापति | 

मगमहँ वोले--प्रिये ] लखी हरि मायाकी गति || 

मैं हूँ मोहित भयो जीव का करें बिचारे | 

वे बचि जायें अवसि होहि” जिन श्याम सहारे ॥ 
आये शिव कैल्लाश पुनि, वृत्त मुनिनि सन सञ्च कह्यो | 
परम मनोहर मोहिनी--क्रो चरित्र पूरन मयो ॥ 


इति श्रीमागवत चरितके चतुर्थाहमे शिवमो हिनी चरित नामक 
अष्टम अध्याय समाप्त-। 
(मासिक पारायण पन्द्रहव दिनका विश्राम) _ 


~ 

` छुप्पय--बिवस्वान सुत भये सातवें मनु सुखदाई । 
बामन बनि भगवान ठगे बलि देह बढ़ाई || 
संज्ञा छाया संग ब्याह दिनकरने कीन्हों । 
श्राद्धदेव यम, यमी भये संज्ञाके तीनों ॥ 
छायाकी तपती सुता, सुत सावणाँ शनैश्चर । 
कर्‍ूयो सौतिया डाह जब्र, समुझे तत्र सब दिवाकर ॥ 


संज्ञा छाया छोडि गई बन बडवा बनिक | 

दुखित दिवाकर भये ससुरते सत्र कछु सुनिके ।। 

बडवा बनिकें बैच अश्विनी कुमर जनांये । 

संज्ञा लै संग ससुर दिग सूरज श्राये॥ 
ससुर करयो कछु तेज कम, रबि द्वादश हे गये तव | ' 
बिवश्वान को बंश यह, राजन्‌! तुमते कह्यो सत्र | 


अष्टम मनु सावणि होहिंगे सावभौम हरि । 
नवें दक्षसावणि प्रकट हरि ऋषभ नाम घरि ॥ 
दशम ब्रझसावणि विश्वसेनहु होंगे विसु। 
एकादश सावणि धर्म मनु धमंसेतु प्रभु ॥ 
रुद्रसवणौीं बारवे;, अंग सुघामा श्यामके | 
देवसवर्णी तेरवे, योगेश्वर इरि नामके॥ 


३३६ ~ 

चोदहवें सावर्णिइन्द्र मनु होहिं तपस्वी । 
सत्रायणसुत वृद्ददूमानु हरि होहिं यशस्वी ॥ 
यों भविष्य अरु भूत कदे ये मन्वन्तर सव | 
इन सबको का काज, करूं ताको बरनन अब्र ॥ 
मन्वन्तरको पुण्यमय, सुने कथा जे प्रेमतैँ। 
हरिपद पावें करें जे, कथा कीरतन नेमतें॥ 


मन्वन्तर पर्यन्त करें पालन मनु जगकूँ । 
सब सप्त्षि समूह बतावें भ्रुतिके मगकू ॥ 
पृथिवी पालन कर होहिं जे मनुके बंशज । 
लैके इरि अवतार करें पालन सुरपति अज || 
पावे सच ही देवगन, माग: यज्ञ अरु इबनमहेँ। 
सुरपति बनि देवेन्द्र हू, पूजित होवें सुरनिमहँ || - 


सिद्ध रूप घरि करें ज्ञान उपदेश निरन्तर । 
कर्मकांड बिस्तार करे जगमहँ हे ऋषि बर || 
योगेश्वरको रूप बनावे ज्ञान सिखावें । 
यों सबकू दै ज्ञान जगततें अभय बनावें॥ 
हरि माया अति प्रबल दै, बरनन को नर करि सके | 
हरि बिनु या अशानकूँ, दूसर नर नहिं हरि सके ॥ 


कहे. परीक्षित--देव | बने च्यौ बामन भी इरि | 

लघुबनि मिच्चाकरी बढ़े च्या पुनि प्रभु छुल करि ॥ 

बोले शुक- सुनु भूप | पराजित दैत्य भये जब । 

अस्ताचल लै जाय जिवाये शुक्र असुर सत्र ॥ 
गुरु सेवा ई अम्युदय--को कारन बलि जानिक। 
शुक्रहि सौंप्यो राज्य तनु, इष्ट देव सम मानिके ॥ 
२२ फ० 

सेवाते सन्तुष्ट शुक्र इक यज्ञ रचायौ। 

नाम विश्‍वजित बिदित वेदबिद बिप्र करायो | 

पूजित हक अझि दिव्य सुन्दर, रथ दौन्हों। 

दवै अक्षय तूणीर कवच धनु अपण कीन्हों ॥ 
दीन्हीं माला पितामह, दिव्य शंख गुरुने दयो | 
याँ रनको सामान सब, एकत्रित बलिपे मग्रो॥ 


सजि सेना सुर बिजय हेतु नपवर चलि दीन्हें | 
सुरपुर घेर्‌यो हृदय रिपुनिके कंपित कीन्हें ॥ 
सुर समृद्धि श्रति रम्य हृदय इन्द्रिनि सुखदाई । 
बन उपबन बर बृ चहँ दिशि शोभा छाई ॥ 
झुकि भूम चूमें अवनि, सुरतर फल दल समनयुत । 
मधुकर खग कलरव करहि, सुर ललना झूमत फिरत ॥ 


श्यामा सुभगा सदा सुहागिनि बिहर बाला । 
क्वेशपाशमहँ अथित दिव्य सुमननिको माला ॥ 
तिनतें लै आमोद अनिल मग सुरभि बखेरै । 
बनि परिखा नम गंग अमरनगरीकूं घेरे ॥ 
नह्‌ प्रबेश पापी करहि, पुण्यप्रात जहँ भोग सब । 
गुरु आशिषतें सुरपुरी, . घेरी असुरनि आइ तब ॥ 


सुरपति गुरु टिंग जाय कहै- गुरु ! असुर बढ़े कस | 
आज तेज उत्साह बढ्यौ च्या असुरनि बल श्रस ।। 
बोले सुरगुरु--करी कृपा गुरुने असुरनिपै । 
हारे इरि बिनु नहीं बहि ये स्वर्ग अवनि पे || 
तातें तजिके स्वगंकू, करो प्रतीक्षा कालको। 
मेदि सकै नहिं कहुँ नर, लिखी रेख जो भाल की ॥ 

गुरु आयसु सिर धारि अमरगन छाँडि स्वरगसुख । 
कामरूप घरि फिरे ्रवनिपे सर्हे विबिध दुख ॥ 
सुरपुर सूनों'समुझि असुर. अधिकार जमायो। 
बलिकूँ शुक्राचाय इन्द्र पदपै बैठायौ | 
अश्वमेघ शत बलि करे, इन्द्रासन भ्रुव होइ तब | 
भगुबंशी द्विज सोचि बिह, करवावे मिलि यज्ञ सब || 


डति श्री मागवतचरितके चतुर्थाहमें बलि बिजय नामक नवम 
अध्याय समाप्त | 

छुप्पय--अमर अवनिपै फिरें कपट तनु धरिके इत उत । 
अदिति सुतनि दुरदशा समुझि अति दुःख भयो चित॥ 
आये कश्यप जबहिं लखी घर अधिक उदासी । 
पत्नी तनु अति छीन मलिन जनु भूखी प्यासी ॥ 


मुनि पूछी कुशलात जब, श्रदिति दुखित बोली बचन | 
इन दैत्यनि तव अमरसुत, करे पदच्युत तपोधन ॥ 


मम सुत यश ऐश्वर्य हीन अअधुरनिने कोये । 
दुष्ट दैत्य मिलि दुसह दुःख देवनिकूं दीये ॥ 
सुरपुरकू सुर त्यागि फिरे सब मारे मारे । 
साघारन जन सरिस भूमिपै रहेँ बिचारे ।। 
सब समथ सबज्ञ प्रभु, आपु प्रजापति महामुनि । 
नाथ | कृपा ऐसी कर, पाव सुत ऐश्वय पुनि॥ 


प्रिया बचन सुनि भये चकित कश्यप मुनि ज्ञानी | 

पुत्र शोकत दुखित अदितिकी पीड़ा जानी ॥ 

सोच--माया प्रबल बिष्णुकी बिश्व नचावति। 

मिथ्या मति चित धारि नारि पति पुत्र बतावति || 
सोचि समुझि बोले बचन, कृष्ण कृपा सब करिङ्गे। 
सेवातें सन्तुष्ट हे, हरि हियगत दुख हरिङ्गे ॥ 


२४० 


जा» 

अदिति कहे--हे देव | कृपा करि कष्ट मियओ | 
ब्रत मन इच्छा पूणं करन हित तुरत बताओ ॥ 
कश्यप बोले-करो पयोब्रत प्रभु आराधो । 
हरिकूँ हियमहँ धारि नियमं ब्रतके सब साधो ॥ 
अति उत्कंठित श्रदिति हे, बोली--नाथ | बताइ -दें | 
कहा कहूँ त्याग. कहा, बिधि बिंघान समाइ दे॥ 


चोले कश्यप--है जीवन जा जगमहँ छिनको । 
इरि आराधन करो पयोब्रत बारह दिनको ॥ 
केवल पीके दूध करो पूजन आराधन । 
इच्छा पूरन हेतु यही सर्बोत्तम साधन ॥ 
बित्तशात्यकू त्यागिके, ब्रत भ्रद्धात॑ जे करहिं। 
सिद्ध कर, इरि काज सब, अवसि दुःख दारिद हरहि ॥ 


हरिपूजन अरु हवन बिप्रभोजन बारह दिन । 
कथा कीरतन करै नृत्य बादन अरू गायन ॥ 
जा बिधितै' जे भक्ति सहित भीहरिकूँ सेवें। 
प्रभु प्रसन्न ह्वै इष्ट बस्तु निश्चय करि देव ॥ 
अदिति सुने ब्रतके नियम, श्रति प्रसन्न मनमई मई । 
सबैयज्ञमय पयोब्रत, बिघिते करिबे लगि गई ॥ 


निरखि अदिति ब्रत नियम मये अति दुष्ट गदाधर | 

भये प्रकट अखिलेश चतुरमुज बिष्णु मनोहर ॥ 

सम्मुख भीपति लखे प्रेममह निहल माता । 

परी दणडवत भूमि निरखि इरि भवभयत्राता ॥ 
अति उत्कंठित भरित ` हिय, लड्जाते पुनि झुकि गई । 
बिनय करन इच्छा भई, गदूगद बानी. रुकि गई ॥ 

पुनि सुरमाठु सम्हारि अपनपौ बोली बानी । 
हे अनादि ! अखिलेश | अखिलपति ! इच्छादानी ॥ 
हे सुररक्षक देव | विष्णु | अज भंजन खल दल । | 
है यज्ञेश्वर ! यज्ञरूप | शरणागतवत्सल || 
निरखे कृपा कराच ते, नासै तिनकी सत्र व्यथा। 
सिद्धः मनोरथ करें पुनि शत्रु, विजयकी का कथा ॥ 
हंसि हरि बोले--मातु बात सब हियकी जानी । 
कीन्हें सुर श्रीहीन बढ़े दिति सुत अभिमानी || 
स्वगंहीन सुत भये ब्रिजय चाहो तुम तिनिंकी । 
मिले स्वगं ऐश्वय वृद्धि होवै देवनिकी || 
यद्यपि असुर अजेय हैं, गुरुसेवामहँ निरत सब्र । 
५  होहिं निष्फल मम भजन, तदपि करटुँ कछु यत्न अब ॥ 


निज महत्त्वकू त्यागि बनूँ लहुरो देचनितें । 
तब सुत बनिकें करूँ कपट छुल इन देत्यनिते ॥ 
कश्यप तपमय बीय माँहि हों होहूँ अवस्थित | 
पति परमेश्वर समुझि करो सेवा सब्र समुचित ॥ 
काहूते कहियो न बिह, यों मोते प्रभु कहि गये । 
यो दैकें बरदान सिख, श्रीहरि झन्तरहित भये॥ 


अदिति गर्भमें कछुक दिवसमहँ हरि श्रज आये | 

दम्पति उर आनन्द भयो सुर सिद्ध सिहाये ॥ 

जानि गभगत बिष्णु आइ बिधि विनती कीन्हीं | 

शुभ मुहूत शुभ लम स्वतः सब शिव करि दीन्हीं ॥ 
भादों शुक्ला द्वादशी, अमिजितयुत अति दिन परम | 
अज अविनाशी अदिति घर, लीयो बामन बनि जनम ॥ 

इति श्रीभागवत चरितके चतुर्थाहसें श्रीवामनप्रादुर्भाव 

| + नामक दशस अध्याय समाप्त | 

छुप्पय--रूप चतुमुँज गदा शङ्ख चक्रादिक घारे । 
सुन्दर श्याम शरीर कमलमुख कच धुंबुरारे ॥ 
कर कंकन गल माल करघनी कटिमहँ सौहै । 
मणि मुक्ता मय मुकुट मुनिनिके मनङूँ मोहै ॥ 
दरशन करि कश्यप आदिति, सहसा भौचक्क्रे भये | 
लीलामहैँ बाघा लखी, पुनि बामन बड़ बनि गये ॥ 


जात कर्म संस्कार भये पुनि बामन बाढ़े। 
घुटुश्वनके वल चले, लगे पुनि हेवे ठाढे ॥ 
पाँच बरसके मये पिता उपनयन करायो। 
रबि सावित्री दई जनेऊ गुरु पहिनायौ । 
कश्यप दीन्हीं मेखला, अजिन अवनि उत्तम दयो ॥ 
मातात कौपीन पट, दण्ड चन्द्रमातै लयो ॥ 


घन कुबेरने दयो पात्र मिच्चाको भारी | 

माँ जगदम्बा उमा बिहँसिक भिक्षा डारी॥ 
लोमी बामन बने लामतँ लोम बढ़ायो। 
जग ठगिबेके हेतु कपर को वेष बनायो ॥ 
अश्वमेध तूप बलि करें, चले ब्रह्मचारी सुनत । 
बिश्वभार लाउँ अखिल, पूयिबी पग पापे नमत ।। 


३४३ 

दण्ड कमण्डलु लिये ओढ़ि तनपै मृगछ्लाल्ा । 
पहिन मेखला मूँज चले बलिकी मखशाला || 
तेजपुं सम लखे बिप्र बामन ब्रतघारी । 
सहसा सबई भये खड़े लखि बटु लटघारी ॥ 
भये प्रभावित बिप्रगन, अधिक मोद मन बलि भयो | 
पद पखारि पुनि अध्य दै, बैठनकैँ आसन दयो ॥ 


बिधिवत पूजाकरी हृदय फूले न समाये। 
पादोदक सिर धारि पान करि अति हरषाये ॥ 
रानी पुनि पुनि लले रूपपै बलि बलि जाई । 
चरनामृत करि पान कहैं--गज्ञा घर आइ । 
तनु पुलकित मन मोदयुत, पात्र निरखि अतिशय मगन | 
बहु स्वागत सत्कार करि, दानी बलि बोले बचन ॥ 


कहो बिप्रसुत | कृपा दासपै कीन्हों कैसे । 

है अति दुरलम दरश बिना कारन बड़ ऐसे ॥ 

मेरे मन अनुमान आपु कछु माँगन आये । 

किन्तु निरखि द्विज भीर बाल मनमहँ सकुचाये ॥ | 
मम ढि ग कछु न न अदेय है, शङ्का तजि द्विजबर | कहहु । 
अन्न, पान, धन, धान, पट, जो इच्छा सोई गहहु ॥ 


चाहो मनहर महल गुदगुदी सुखकर शैया । 
अथवा गज रथ अश्व दूधकी सूची गैया ॥ 
या जस बौने आप बौनटी दुलहिनि चाहो | 
अभई करूं बिबाह न मनमहँ बटु सकुचाओ ॥ 
बहु सम्पतियुत ग्राम अरु, जो चाहो सोई कहहु । 


अथवा मेरे महत्तमहँ, भूपति बनि द्विजवर रहहु ॥ 

सुनि उप बलिकी बात बिप्र कपटो सुख पायौ।- 
असुर फॅसावन हेतु कपटको जाल बिछायो ॥ 
बूढ़े बाबा सरिस कहे--बलि ! तुम बड़भागी । 
च्यौ न होदि अस शील जहाँ भागव गुरु त्यागी ॥ 
पिता विरोचन बिप्र हित, प्रान दये प्रन तज्यो नहि | 
भये मक्त प्रहलाद नरहरि ग्रकटाये कष्ट सहि ॥ 


सत्यहीन अरु कृपन भये तुमरे कुल नाहीं । 
असुर बंशको सुयश ब्याप्त सबरे जगमाँदीं ॥ 
कल्पवृक्के सरिस भये पूर्वज तुमरे सब। 
इच्छा पूरन करो सचनिकी तुमहू तप अब ॥ 
` हिरनकशिपु हिरनाचहू, प्रपितामह तुमरे भये। 
लड़े बिष्णुतें समरमहँ, नाम अमर जग करि गये ॥ 


हिरण्याक्ष नदि समरमाँहि काहूतै' हारयो | 
७ बनिकं बिष्णु बराह कपट्तै ताकू मार्‍यो ॥ 
हरि इनि भये इताश पराजित आपुहि मान्यो । 
बन्धु मृत्यु सुनि हिरिनकशिपुने सर सन्घान्यो ॥ 
चले बिष्णुतै' लड्न हित, सोवततै आपति जगे। 
देखि वीरके तेजू, तजि शैया पुरते मगे॥ 


` नहीं दुबकिवे जोग ठौर देख्यो भ्रीपति जब । 
चारि सूच्मतनु असुर हृदयम प्रविशे डरि तब ॥ 
खोजे स्वगे पताल भूमिपे पतो न पायो। 
समुकि मगोड़ो छोडि जोरि अपने घर आयो ॥ 

तुम उपजे तिहि बंशमहँ, विश्वविदित रणधीर हो। 

याचक इच्छा कल्पतरु; सब दानिनिमह वोर हो ॥ 

राजन्‌, ! तुमतै तनिक भूमि हों आयो याचन । 
केवल जपके हेतु लगे जामें सुख आसन ॥। 
दान ग्रहन अति अघम तऊ निर्वाह करन हित | 
लैवेमे नहिं दोष अधिक तृष्णा है निन्दित ॥ 
केवल अपने पाँइते, तीनि पैर पृथिबी चहूँ। 
अधिक लेउँ नहिं एक डग, सत्य सत्य भूपति कहूँ ॥' 


३४६ || 


हँस बलि बोले--वटो | बात वृद्धनिवत माखो । 
किन्तु स्वा्थमहँ बुद्धि तनिक बामन नहि राखो || 


मोकू करि सन्तुष्ट तीनि पग प्रथिवी मिच्चा । 
माँगी, मानों मिली नहीं स्वारथकी शिक्षा ॥ 


कपरी बड़ बोले-- बिभो, हौं लोभी बामन नहीं। 
तुरत देहु संदेह मन, फिर नादीं करदे कहीं ॥ 


इति श्रीभागवत चरितके चतुर्थाहमें वामन याचना नामक ग्यारइचाँ 
अध्याय समाप्त । 





Se 2 

दोहा--कपटी बामनको कपट, नहि समुझे बलिराज । 
दैन तीनि डग भूमिमें, तिनि अति लागी लाज ॥ 
छुप्पय---ले सुवण जलपात्र कहें बलि--अच्छा लोजे | 
| शुक्र बीचमईँ रोकि कहैं--ठप ! भूमि न दीजे ॥ 
यह बटु बामन नहीं बदलिके बेष बनायो । 
कमलापति यह बिष्णु कपटते ठगिबे आयौ ॥। 
जब फेलावे पैर जिह, बडु बिराट बनि जायगो | 
राज्यश्रष्ट असुरनि करै, अमरनि अधिप बनायगो ॥ 


घमंमीद बलि कहैं--गुरो | च्यों पाप कमावे | . 
दान धर्ममह व्यर्थ आपु रोडा अठकाव || 
वैसे ही बठ॒सकुचि बहुत घन दान न चाय | 
उल्टी पट्टी तक आपु पुनि मोइ पढायं ॥ 
भई कहावत सत्य यह, जो प्रसिद्ध जग बात है। 
बामन बामनकूँ लखै, कूकर वत गुर्रात है ॥. 


बोले शुक्राचायं-ब्यथ तू बात बनावे | 

घम ममं बिनु लखे मोइ उपदेश सिखावे ॥ 

अर्थवृद्धि, यश, मोग, घमं अरु स्वजन हेतु नर । 

करे द्रव्य ब्यय सदाण्होको यह मरा . सुखकर ॥ 
अन्न वत्र बिनु नारि अरु, बालक भूखे घर मरें। 
करें दान यश देतु जे, बुध तिनकी निन्दा करें! 


३४७ 

घरमहँ बालक नारि मातु पितु तजिके भाई। 
बिनु पूछे जो दान करे सो पाप कमाई॥ 
बोले बलि- गुरुदेव ! दान दे दोन्हों मनते । 
अब कस झूठो बनू ब्रह्मचारी बामनत ॥ 
कहिके देऊँ दान नहिं, तो पीछे पछिताउँगो । 
दोषी हों हे जाउँगो, अन्त नरकमह जाउँगो ॥ 


सुनिकें शुक्राचायं कहैँ=तू धर्म न जानें । 
घर्म तत्व अति गूढ बिज्ञ नर ही पहिचान ॥ 
हाँ देंगे, ये बचन, अथं ब्यापकके द्योतक | 
सदा कहँ नहिं देहि घर्म यशके ये शोषक ॥ 
बिनु बिचार दै देहि जे, ते पीछे माँगत फिरहि । 
ऐसे दाताकूँ सदा, मिल्ुक नित पीड़ित करहि ॥ 


नहीं सर्वथा करेन निज सबस्व गॅमावे । 
भिक्षुक आवै देइ कछू कछु टाल बतावै ॥ 
अपनी बृत्ति बचाय बित्त सम करे दान नित | 
ल्लोक और परलोकमाँहि राखै अपनो चित ॥ 
रक्षा तन धनकी करे, सदा सत्य बोले बचन। .. 
कहुँ असत्य बोले बिबश, हे प्रसंगबस बिशजन ॥ 


इँसीखेलमहै और कामिनीक्रीड़ा माही। 
होहि जीविकानाश प्रान काहूके जाही॥ 
निज प्रातनिके हेतु त्रिप्र गौ रच्या होवै। 
तो विशेष नहि दोष सत्यकू यदि नर खोवै ॥ 
मातु पिता अति वृद्ध हैं, बालक अति अज्ञान है । 
जस तस प्राननिकूँ रखें, मुख्य देइमहैँ प्रान दै॥ 

होहि स्वार्थं नहिं नाश काम सुखहू त्रचि जावै | 
बाधा काहू भाँति जीविकामहँ नहिं आवै ॥. 
होहि न अपयश. जगतमाँ हि_ कुत्सित कामनित | 
ग्रहोधम है जिही शास्र सम्मत बचननितँ ॥ 
हाथ  पॉवकू बचानों, मूँजीकँ टरकावनों ) 
कछु असत्य कछु सत्यतें, अपनो . काम चलावनो॥ 


सुनि बलि बोले बीर बचन गुरुतें सकुचाई | 
भगवन्‌ | सुन्दर स्वार्थ सिद्ध हित नीति बताई ॥ 
` किन्तु लोम बश देव | सत्यकूँ कैसे त्यागूँ । 
कैसे रिपु ललकारि, युद्धतै डरिक मागूँ॥ 
हाँ कहि ना करिबी नहीं, दितिकुलके अनुरूप जिह । 
पिता प्रान द्विज हित दये, प्रन नहिं छाड्यो पितामह ॥ 


शिबि दघीचिने तजे प्रान दुस्त्यज हू परहित । 
भूमि आदि अति तुच्छ भोग जगके जे परमित ॥ 
नाशवान घन, घरा, बिश्वके सबहिं पदारथ | 
अबिनाशी यश एक यही जग जीवन स्वास्थ ॥ 
सहज शाज् सँग शूरता--सहित समरमहँँ मरन है । 
किन्तु पात्रकूँ प्रेमयुत, द्रव्य देन अति कठिन है ॥ 


यदि ये हैं भगवान बिष्णु सब जगके पालक । 
बेष बदलि बिश्वेश बने बड़ बौने बालक ॥ 
तो चिन्ताको कोन. बात ये मखके स्वामी । 
बोजे चाहें करे अखिलपति अन्तर्यामी ॥ 


सब साधनको यही फल, होहि कृष्ण पद्‌ सुदृढमति। . 


यह मेरो सौभाग्य अति, याचन आये . बिश्‍वपति ॥ 


२४६. 

बिप्र बेषते दंड देहि वा मोकूँ मारे | 
अथवा घन गइ राज्य छोनिक देश निकारे ॥ 
दीयो जो कछु दान करौं नहिं फिरि हों नाहीं | 
घन तो आवत जात रहै कीरति जगमाहीं॥ 


चाहें बामन बिप्र हों, श॒ होहिं अथवा सुहृद । 
देहुँ तीन डग भूम ग्रथ, पग लु हों अथवा बृहद ॥ 


लखि बलिकी इठ शुक्र क्रोध करि बोले बानी । 

अरे मंदमति | मृख | अज्ञ | शठ ! पंडितमानी ॥ 

साधारण द्विज मिल्नु मोड निज आश्रित जानें | 

करे उपेक्षा अधम बात मेरी नहिं मानें ॥ 
जा तेरो ऐश्वर्य घन, छिनमहँ सत्र नसि जाइगो । 
शुरु आज्ञा - अवहेलना--को फल. अब तूपाइगो ।। 
इति श्रीभागवत चरितके चतुर्थाहमें बलि शुक्राचार्य सम्वाद 

नामक वारहचाँ अध्याय समाप्त । 

भये देव प्रतिकूल भाग्यने पलटो खायो । 
कहाँ इन्द्रपन अटल करनहित यज्ञ रचायो ॥ 
गुरुने दोयो शाप पाप पूरबके प्रकटे | 
तऊ न विचलित भये दान दैके नहिं पलटे || 
अपने जाने जीव सब, कारन सुखकर ही करहिं | 
किन्तु दैववश होहिं फल, हाथ इवन करतहु जरहिं ॥ 


जल कुश लै संकल्प पढ्यो भू बामन दीन्ही । 
नन्हे नन्हे हाथ बढ़ाये वढु लै लोन्दी ॥ 
अत्र पुनि बामन बढ़े लोभबश पग फैलाये | 
उनके तनमहेँ भूमि दिशा नम सबहिं समाये || 
सुवन चतुरदश भूत सब, काल करम मनु इन्द्रसुर । 
बटु बामनके ` देइमदे, चकित होहिं निरखहिं असुर || 


शुक्र बचन प्रत्यज्ञ भये बटु. बामन बाढे । 
अद्भुत अनुपम रूप श्रपुर सब निरखे ठाढे ।। 
दंड कमंडलु त्यागि अत्र आयुष निज घारे | 
ललि बिराटकू कॅप असुर सब भयके मारे ॥ 
चक्रसुदरशान, धनुष, सर, गदा, खड्ग घारन किये | 
ढाल, शङ्ख, क्रीड़ाकमल, आउइँ द्वायनिमह लिये ॥ 


२५१ 

फूली जनु कन्नेर अष्ट कर शस्र विराजे | 
अंगद कुंडल मुकुट मेखला अंगनि भ्राजै । 
भ्रमर निकर गुञ्चायमान बनमाला सुन्दर । 
मधु लोलुप मधु प्रियं गान कर मादक मधुकर ॥ 
लम्ब तड़ङ्गे बिश्वमय, बने बिष्णु वामन छुली । 
जब नापे' पगते मही, सो शोभा अति ई भली ॥ 


सागर कानन शैल नदी, नद, सर निरझरिनी | 
. सात भूमि पाताल सहित समरी यह घरनी ॥| 
बलिकी जहँ लगि» भूमि नापि बामनने लीन्हीं |. . 
फैज्ञाये पग विशद पाद अन्तरगत कोन्ही ॥ ` 
कायात आकाशकूँ, अष्ट करनितें भ्रष्ट दिशि । 
` गयो द्वितिय पद स्वगमहँ, जन तप सत्यहुमें प्रबिशि ॥ 


फोरयो अंडकटाह चरन नख पार गयो जब | 
वही सलिलकी घार कमण्डलु बिधि घारी तन ॥ 
बिष्णुपदी पुनि भई पखारे पद भीहरिके। 
भ्रीगंगाजी 'चली भूमिपे बही उतरिके | 
शतयोजनपै बैठिके, जे गंगा गंगा कहहिं। 
ते नर पावे परम पद, भूखे नंगे नहिं रहहिं।॥ . 


जग जननी माँ गङ्ग | अंग अग सुख सरसावे |; 
मन पुलकित पयपान लहर ल ख हिय हरसावें || 
पाप पहाड दहाय पुण्यको पोत उठावें। 
तापे चढि माँ | मक्त सहज भवनिषि तरि जावें ॥ 
प्ररु पद-रजञ तुलसी सहित, ब्रह्म कमंडलुतें निकसि । 
सब स्वगनि पावन करति, गिरि भू पुनि जलनिधि प्रबिसि ॥ 

दे डगतें जग नापि बने :पुनि इरि बडुबालक | 

लखि छुल सवई दैत्य भये क्रोधित पुरपालक || 

मारो, यह द्विज नाहि बिष्णु छुलिया अ्रसुरारी | 

- स्वामीकू छलि ठगी सबहिं सम्पत्ति हमारी ॥ 
जीवित जान न पाइ जिइ, अत्र यमपुरको मग गहै । 
क्रोधित असुरनितैः बिहुँसि, महा मनस्वी बल्नि कहै || 


अरे अघुरगन ! बात सुनो, मति शस्त्र चल्लाओ । 
असमय लखि तुम तुरत लोटि रनते' ब जाओ ।। 
समय सबल ही करे-करे दुरबल वह भाई । 
काल जनित यह विपति, असुरकुल्पै अब आई || 
मन्त्र, बुद्धि अरु दुरंषल, अब न काम कछु करिङ्गे । 
बनि बिराट बटु बिप्रवर, सरबसु हमरो हरिङ्गे ॥ 


सुनिके बलिकी बात लौटि सुररिपु सब आये | 
बाद बिबाद न बढ़े असर पाताल पठाये || 
अच्युत आशय समुझि गरुड़ बलि बाँधे बरबस । 
जगम हाहाकार मच्यो हरि छीन्यों सरबस ॥ 
चलित चित्त चलि नहिं भये, इरयो बिष्षुने सुवन घन । 
लखि लज्जित बलिते बिहँसि, बड़ बामन बोलें बचन |) 


हे दानिनिमई श्रेष्ठ | तीनि पग पृथिवी दीन्हीं । 

प्रथम पादते स्वग द्वितियतै' भू सब दीन्हीं ।। 

तीसर पगके हेतु अवनि कहुँ अनत बताओ । 

करो प्रतिज्ञा पूणं नहीँ नरकनिमह जाओ ॥ 
दान प्रतिज्ञा प्रथम करि, पुनि पूरी जे नहिं करहि । 
ते पापी पामर पुरुष, सब नरकनिके दुख सहहिं॥ 
२३ फ० | 

कनक सरिस बलि बहुत दुसह दुख अनल तपाये | 

परि न व्यथित बलि भये मनस्वी नहि घबराये ।। 

बोले--हे बिश्वेश | सत्यतें नहिं मुख मोरू । 

तीन पैरकी करी प्रतिज्ञा ताहि न तोरूँ॥ 
तीसर पग मम सिर घरो, बिना बात बड़ च्यों लड़ो। 
दान बस्तुकी अपेक्षा, दाता तौ सब विधि बडो ॥ 


'हो हरि माता पिता सुद्दद सबस्व हमारे । 
पकरि पितामह तरे पोत पद्पदुम तिहारे ॥ 
बन्धनतें नहिं डरों नरकतै' भय नहि प्रभुवर । 
स्वामी देवै दंड दोहि सेवककूँ सुखकर ॥ 
बैर भावतैः भक्ति करि, तरे असंख्यनि अघुरगन | . 
' जग सुख मोग्यो अंतमहँ, लह्मो परमपद त्यागि तन ।। 


इति श्रीभागवतचरितके चतुर्थाहमें बलिबन्धन नामक 
तेरहवाँ अध्याय समाप्त । 





CE-0. Mumukshu Bhawan Varanasi Collection. Digitized by eGangotri 


|. 

छुप्षय- बलि वामन बतराइँ भये प्रहलाद उदित रबि | 
अर ननयन पट पीत कुष्ण तनु अति मनहर छुबि || 
निरखि पितामहुँ नेह नीर बलि नयननि छायौ । 
पूजा कैसें करहि बँधे ही शीश नवायौ ॥ 
- बलि सिकुरयो संकोच बश, बामन इरि सन्मुख खरे | 
` पुलकित तनु प्रहलाद जी, ह्वे प्रसन्न ग्रसु पग परे ॥ 


पुनि बोले प्रहलाद-प्रमो | यह अति भल कीन्हों | 
दयो इन्द्रपद आपु आपु ही पुनि हरि लीन्दों | 
. घन बैमवमें कहा होहि तत्र चरननिमह रति | 
घन मदमहँ मदमत्त करें नर श्रध अति नितप्रति ॥ 
विनंती करि प्रहलाद जो, . पुनि कीयो चरननि नमन | 
तब बिन्ध्यावलि बलिप्रिया, बिनय सहित बोली बचन || 


करता भरता और जगतके हरता दुम इरि | 
अज्ञ सह दुख व्यर्थ राज घनमह ममता करि ॥ 
' का इम दीयो देव | आपु आपनो स्वीकारयो । 
यों कहि बैठी सती फेरि विधि बचन उचारयो ॥ 
बिषि बोले-विश्वेश बिसु, बलिं सरवसु अरपन कियो | 
फिर उदार यश सुरूं, बंघन करि च्यों दुख दियो ॥ 


` ३५३ 

बिधिके सुनिकें बचन कहें हरि हूँसिके बानी । 
ब्रझन्‌ | तुम सर्बज्ञ वेदवित्‌ पंडित ज्ञानी ॥ 
जनम, करम, ऐश्‍वय, अवस्था अस सुन्दर तन | 
विद्या घन ये सबहिं प्रशंसित जगमे हैं गुन ॥ 
इन सबमहेँ मद रहतु है, घनमद अतिही प्रवलतम | 
घनमदमहँ उनमत्त नर, नेत्र सहित हू अंघ सम ॥ 


अपने आगे घनी गनहि नहिं काहू. जनकूँ । 
बढ़े लाभते लोभ पाप करि जोरै घनकूँ॥ 
ताते 'जापै कृपा करह हों सभ मदद्दारी। 
नास घन ऐशवय बनाऊँ ताहि भिखारी || 
घन, पशु, पुत्र, कलत्र जे, करें बिघन हरि भजनमहुँ । 
देखि सकहुँ नहिं तिनहिं हों, नासि लेउँ निज शरनम हुँ ।। 


जे जन सब कछु त्यागि शरन मेरीमहँँ आवें | 

ते तजि सज अभिमान निरन्तर मम गुन गावें || 

जाति बरन अभिमान करें नहिं घनमहुँ ममता | 

परदितमह नित निरत तजे सब मद्‌ उद्धतता ॥ 
त्यागि मान मद सबनिमहँ, निरखं श्री भगवान हैं । 
सत्र अनर्थके मूल ये, मिथ्या ही अभिमान हैं॥ 


माया मोहित जीव जगतमह सुख दुख देखें । 
किन्तु भक्त सबमाँहि निरन्तर मोकूं पेखें ॥ 
इरि जस राखें रहै खवावेंजो सो खाबें। 
राखें जहँ रहि जायें बिष्णु बाँध बघि जावें ॥ 
ऐसी जिनकी" मति सदा, कपा प्रतीक्षा नित करहिं । | 
परम झनुग्रहपात्र मम, ते भवसागरतें. तरहिं ॥ 

ब्रह्मन्‌ | बलिने जीति लई दुजय मम माया | 
अजर अमर ह गई कोति अरर इनकी काया ॥ 
घन सम्पतिते हीन बँघे बन्धनमहँ भूपति | 
करे तिरस्कृत सुरनि यातना हू दीन्ही अति ॥ 
दयो भयङ्कर शाप गुरु, जाति बन्छु सव तन्नि गये | 
छुल करिके सरबसु इरयो, तोक बिचलित नहिं मये ॥ 
यों बिधिकू समुझाइ कहँ बलिते बामन इरि | 
इन्द्रसेन बपवयं | करो मम आयसु सिर घरि ॥ 
सुतल लोकम बसौ दिब्य होवै तब सब अँग । 
द्वारपाल बनि रहूँ द्वारपै हों तुम्हरे सँग ॥ 
भक्तानुग्रह निरखि बलि, बोले हे गद्गद बचन । 
अनुकम्पा अनुपम करी, हे अच्युत | अशरनशरन || 
पुनि इरि आयसु पाइ शुक्र मख पूणं करायौ । 
बलि वामनको सुयश बिहँसि बलि गुरुने गायौ ।। 
यों करि सरबसु दान देत्यपति अति इरषाये । | 
जगंबन्धनकू, तोरि बिष्णु आधीन बनाये॥ 
आगे करि प्रहलादकू, जाति बन्छु सब. सँग ढये। 
रक्षक प्रभु वामन बने, सुतल लोककू चलि दये ॥ 
दोहा--रहें सुतलमें चलि सतत, आगे होवें इन्द्र । 
जिनके द्वारे छरीलै, निवसहि नित्य उपेन्द्र ॥ 
छुप्पय--बलिके द्वारे द्वारपाल बनि बसै जगतूपति । 
बलि बिरुद्ध जे होहि करे तिनकी ते दुरगति ॥ 
इक दिन रावन जाइ कहे बलिते बल गरबित | 
विष्णु विजय हौं करू काज कीयो जिनि निन्दित ॥ 
बलि बोले--पितु पितामह, हिरनकशिपु इरि सँग लरे । 
श्री नरइरि बनि बिष्णुने, इने कान कुंडल गिरे ॥ 

मृतक श्रसुरके प्रथम जाइ कुन्डलहिं उठाओ । 
तब उन हरित लड़न हेतु तिनके ढिग जाओ ॥ 
टसते' मस नहीं भयो लगायो रावन बल सब | 
हँसि बोले बलि-ीर ! बिष्णु बल कछु समुझे अब ॥ 
- . जा कुन्डलकू कानमहँ, जे पहिनत ते हने हरि | 
बिजय प्रास कैसे करो, तिनि. प्रसुतै' तुम युद्ध करि ॥ 


बलि बामनको बिजय चरित यह दृपवर ! गायो । 

अत्र तक बलि को सुयश चतुरदश सुवननि छायो ॥ 

सुतल लोक बलि गये बिष्णु नित वहाँ बिराजै' । 

बलि वैभव निरखि अमर सुरपतिहू लाजें ॥ 
यों बलि छुलिके बिष्णुने, स्वग-राज्य देवनि दयो । 
अदिति कामना पूर्णं करि, पुनि उपेन्द्र पदहू लह्मो || ` 


इति श्रीभागवत /चरितके चतुर्थाहमें उपेन्द्रावचार नामक 'चौदहवॉ 
अध्याय समाप्त । ' 

बिबिघ वेष वपु घारि बिष्णु बिश्वेश्वर बिहर । 
रहें सदा रबि किन्तु कहें नर- सूरज निकर ॥ 
कच्छु मच्छ बाराङ्ग कबहुँ नरहरि तनु घार । 
साधुनि रद्वा करें देत्य दानव खल मारे ॥ 
. लोक बिनिन्दित मत्स्य तनु, लीलातें श्री इरि घर्‌यौ । 
प्रलय सरिस घूमत फिरे, गो द्विज सुर कारज कर्‍यौ ।। 


बोले शुकतं बपति- मत्स्य प्रभु चरित . सुनावे | 

च्या हरि ऐसे विश्व विनिन्दित वेष बनावे ॥ 

शुक हसि बोले--भूप | बिष्णु घटघटके बासी | 

बन्दित निन्दित कछु न बिश्वपति अज अभिनासी || 
घेनु, बिप्र, सुर, संत अरु, वेदनिकी रचा _ निमित । 
घर्मे अर्थ र्षित रहें, घारे तनु जग हित अजित ।। _ 


घरम मूल भगवान घरम घरनीकू घार । 

जगमहँ होहि न घमं मातु संतर्तिकूँ मारें॥ 

हढतर रचित घर्म करे रदककी रचा । 

लैकें हरि अवतार घर्मकी देवै . शिक्षा | 
सत्य सनातन धमकी, प्रस युग युग रक्षा करत। 
' जलचर थलचर गगनचर, धमे देतु इरितनु घरत ॥ 
३५६ 

प्रथम एकरस रह्यो घरम सतयुग ही होवै । 

किन्तु कपट व्यवहार नित्यता नरकी खोवै॥ 

पिप्पल्लादि मुनि पत्नि परीक्षा लई घरम जब | 

कहे अटपटे बचन सती अति क्रुद्ध मई तब॥ 
पतित्रताके शाप वश, घम .बृद्धिच्ययुत भये | 
त्रेता, द्वापर, सत्य, कलि, . तबईत्त युग बनि गये ॥, 


दोहि घमकी हानि तबहिं हरि, प्रकटित होव । 
तानि दुपट्टा अन्य समय पयनिधिमहँ सोव ॥ 
जन जस अवसर लख तत्रहि तस वष बनाव । 
नाना लीला कर वेद हू पार न पाव॥ 
नैमित्तिक लय जब भयो, ब्रह्माजी निद्रित ' भये । 
सत्यव्रत राजषि हित, श्रीहरि मछली बनि गये ॥ 


कृतमालामहँ करहि द्रमिणपति जलते तरपन | 
शज्ञलिमहँ लघु मत्स्य निरखि कीयो जल श्ररपन ॥ 
मछुल्ली हेके दीन कहे--हप | रक्षा कोजै। ; 
आई तुमरी शरन सत्यत्रत | आश्रय दीजे ॥ 
दीन बचन सुनि लाइ नप, कलश रखी सो बढि गई । 
नाद, सरोवर, तालमहँ, घरी तहाँ लम्बी मई ॥ 


एक दिवसमह मत्स्य बढ्यो रप चकित भये अति । 
बाढ छिन छिन मॉहि बृद्धिकी अति अद्भुति गति | 
शतयोजन सर घेरि त्वियो नहिं बृद्धि रकी जब | 
हंक अतिही दीन भीन दपते बोली तब ॥ 
चप | निर्बाह न होहि मम, सर छोटो हों बड़ी बहु । 
कैसे जीवित रह सकूँ, सोचि समुझि भूपतिं कहदु ॥ 

विस्मित नपवर भये बिहँतिक बोले बानी । 
नहीं मत्स्य हैं आपु बिषाः ब्यय हो जानी || 
काहे कारन धरयो रूप म्छुल्लीको , प्रमुवर । 
नित नवलीला करो भक्त मयहारी सुखकर || 
हरि हसि बोले--सात दिन, महँ होवै त्रेल्ोक्य लय । 
एक होहि सातहुँ उदधि, जगत होहि सब सलिलमय || 


मम इच्छातेँ तरनि निकट इक ` दुमरे आवै । 
सप्तर्षिनिके संग चढ़ावै तुमहिं बचावै ॥ 
बासुकि बरत बनाइ सींग मेरेमहँ बाँघो । 
जल बिहार मम संग करौ परमार्थ साधो ॥ 
कहिं हरि श्रन्तरहित भये, करें प्रतीक्षा भूप अब | 
अति उत्कंठा हिय बढी, आवै नौका दिव्य कब ॥ 


सात दिवस जब भये मई परथिवी जलमय सब । 
आई नौका एक ऋषिनि सँग चढ़े भूप तब ॥ 
बाँधी शफरी सींग प्रलय जलमहैँ बिचरे हरि । 
पूछे पाचन प्रश्‍न बपतिने अति बिनती करि | 
जो जगमय जगते पृथक, देहि ज्ञान गुरु रूप घरि। 
गुरुके गुरु हरि हो ठुमहिं, नाम सुमिरि बहु गये तरि ॥ 


दैहिं मोह उपदेश जगतगुरु सबके स्वामी । 

देहि ज्ञान का ञ्ज्ञ .अंघ नर लोमी कामी ॥ 

परमदेव, गुरु, पिता, सुहृद सम्बन्धी सब तुम । | 
छाँडि जगतकी आश शरन आये तुमरी इम ॥ 
सुनत नृपतिके बचन इरि, मुस्काये प्रमुदित भये। . 
फिर भूपति सब ऋषिनिके, प्रश्‍ननिके उत्तर दये | 

जगमहँ मत्स्यपुराण कहे पंडित जन जाकू । 

ते नर प्रभुपद पाहि पढ़ें दधाते वाकू ॥ 

यों बिश्वंमर बिष्णु' रूप मछुलीको घार्‌यो । 

इयग्रीय खल दैत्य पकरि पाताल पछारयो || 
भक्त भूप रक्षा करी, ज्ञान ऋषिनिके सँग दयो। 
सुनत मोइतम नसि गयो, ततछिन भव भय भगि गयो ॥ 


परम पुण्यप्रद मत्स्यचरित जे सुने सुनावें । 

प्रभु पद प्रकटै प्रेम परमपद ते नर पावें ॥ 

सुनि शफरी हरि चरित परीक्षित अति हरषाये | 

कथा प्रसंग चलाय, सामयिक बचन सुनाये॥ - 
तेरह मन्वन्तर कथा, नाथ कृपा करिके कही | 
वैवस्वत मनु वंशको कहहु कथा जो बचि रही || 


इति श्रीभागवतचरितके चतुर्थाहसें मत्स्यावतार नामक पन्द्रहवाँ 
अध्याय समाप्त । 
(मासिक पारायण सोलहव दिनका विश्राम) 

[ १६] 
वोले श्री शुक--भाद्धदेव मनुबंश सुनहु अब | 
महाकल्प पश्चात्‌ शयन सर्वेश करें जब ॥ 
होहिं निशाको अंत नामिते प्रकरे पंकज । 
ताते भ्रह्मा होहिं चतुसुख कमलासन अज || 


मंनतें पुत्र मरीचि सुनि, तिनिके कश्यप प्रजापति । 
बिवस्वान तिनके तनय, जिनको जगमहैँ तेज अति ॥ 


बिवश्वानके पुत्र भये श्रीबैवस्वत मनु । 

तिनते भद्धा माँहिं भये दश सुत इन्द्रिय जनु ॥ 

इक्ष्वाकू, शर्याति, इष्टि अरु भ्रष्ट, नमग, कवि | 

नग करूष नरिसन्त पृषभ्रहु बंश ब्रिदित रबि ॥ 
इन सबके पहले भये, सुत सुद्युम्न बिचित्र अति । 
नरतें नारी बनि गये, दै बिचित्र श्रीशम्सु गति ॥ 


श्राद्धदेव सुतहीन यज्ञ पुत्रेष्टि करायौ। ` 
मुनि बसिष्ठ आचाय यज्ञको साज सजायो ॥ 
रानी इच्छा करी पुत्र नहिं पुत्री होवै | 
होता आहुति दई लोम संकल्पहिं खोवै॥ 
इला नाम कन्या मई, मनु मनमहे चिन्तित भये । 
गुरुसन बोले दुखित हे, मंत्र व्यर्थ च्यों हे गये ॥ 


३६३ 

मुनि बसिष्ठ घरि ध्यान क है--सब ज्ञान भयो अब | 
रानी सम्मति मान करयो होता कौतुक सब || 
किन्तु न नृप घबराउ मंत्रबल देखो मेरो । 
करि पुत्रीत पुत्र करों हौं कारज तेरे 
यों कहि प्रभु बिनती करी, ह्वे प्रसन्न हरि बर दयो | 
सुता इला मुनि ङपातें, पुनि सुद्युम्न कुमर भयो ॥ 
एक दिवस सुद्युम्न सेन सजि मृगया खेलन |. 
रोहि अश्व असवार गयो सँग सचिवनिक्रे बन ॥ 
मृग लखि पीछो करयो अश्व अपनो दौ रायौ । 
गिरि सुमेरु ढिंग खण्ड इलाबृतमहुँ रप आयौ ॥ 
परी इष्टि जब देह पे, नरतैँ नारी बनि गये। 
परम चकित इत उत लखत, सत्र घोड़ा घोड़ी भये ॥ 
पूछे नुप--गुरु | नृपति भये च्यौं नारी नरतैं । 
अद्भुत देश प्रभाव भयो जिह किनके बरतें | 
हसिक श्रीशुक कहें--भूप अचरज मति मानों । 
जगकू क्रीड़ाभूमि भवानीपतिकी जानों | 
मेरु निकट अति सुघर बन, जहँ झर झर झरना झरि । 
उमा संग तह कपरदी, कमनीया क्रीड़ा करहिं ॥ 
शिव द्रशनके देतु तहाँ इक दिन बहु ऋषि मुनि । 
आये सोचत होहि कृतारथ शिव शिक्षा सनि. 
किन्तु प्रिया सँग करें रमण कामारि उमापति | 
अङ्क बिराज उमा बिबस्ता चित प्रसन्न अति ।| 
दाढीवाले ऋषिनि लखि, पारवती लज्जित मई | 
उठी अ्रंकतें तुरत इं, लता ओटमहँ छिपि गई ॥ 


'इति श्रीभागवतचरितके चतुर्ाहमें शिवाशिवक्रोड़ा नामक | 


सोलहवाँ अध्याय समाप्त 

निरखि रमणको समय भये लज्जित लौटे मुनि । 

गये समुझि ऋषि, उमा अङ्क पतिकी बैठी पुनि | 

पारबती प्रिय करन हेतु शिव बोले बानी। 

आवत होवे नारि पुरुष इह कोई प्रानी ॥ 
श्राद्धदेव-सुत भाग्यत्रश, भये पुरुषतै' नारि तहँ | 
सखिनि संग घूमत फिरत, पहुँचे बुध तप करहिं जह | 


इला कामना करी बिकृति चित बुघके आई । 

. नेत्र नेत्र मिलि गये सरसता हियमहेँ छाई ॥ 

बिधिवत मयो जिच्राइ इला अति मन हरषाई | 

भूले बुध जप जोग भाग्यते पत्नी पाई ॥ 
छिन सम बीते बरष बहु, ग्रहीघर्ममहँ है निरत | 
बुध प्रमुदित बनमह बसत, इला संग क्रीडा करत ॥ 


पुरूरवा सत इला प्रिया बुघकी ने जाये। 
` नारदतँ सनि वृत्त पुरोहित सँग मनु आये ॥ 

कीये शिव संतुष्ट दयो चर अद्भुत शङ्कुर | 

एक मांस नर रहे नारि दूसरमह मनहर ॥ 
लैकं सृत सुद्युञ्ज सँग, प्रतिष्ठानपुर चले मनु । 
पुरूरवा अतिशय सुघर, मनहर दूसर चन्द्र जनु ॥ 


२६५ 

पुरूवा ही चन्द्रवंशके पहिले थापक | 
प्रतिष्ठानपुर बसें भये सुत जिन त्रय पावक ॥ 

“ शौनक पूछुं--सूत ! चन्द्रबंशी इल कैसे ? 
इला और बुघ भये सोम सम्बन्धित जैसे ।| 
सोमवंश क्रमकी कथा, हमकू सार सुनाइके । 
मेरो संशय सूतजी--कहन लगे इरषाइके | 


भये ब्रह्मसुत अत्रि चन्द्रमा जनमे तिनिके । 
बिधि कीये पति सव अओषधिनि अरु बिप्रनिके || 
राजसूय मख करयो गर्वतें सुरगुरु--दारा | 
बलपूर्वक इरि लई बृहस्पति पत्नी तारा ॥ 
देवासुर संग्राम अति, भीषण तारा हित भयो | 
कमलासन परि बीचमहुँ, निर्णय ताको करि दयो || १ 


गर्भवती गुरु नारि गर्भ निज त्याग्यो तबहीं । 

मेरो मेरो करै चन्द्र गुरु सुतहित जबहीं || 

बालक डाँटी मातु--सत्य तू ज्यों न जतावै । 

तारा विधितें कही--सोम ही सुतकुँ पावै ॥ 
निशानाथकू सुत दयो, बुध ब्रह्माने नाम धरि। 
चन्द्रबंश थापित करयो, इला संग सम्बन्ध करि ॥ 

इति श्रीभागवत चरितके चतुर्थाहमें चन्द्रवंशी सुद्यज्न चरित 
नामक सन्नहवों अध्याय समाप्त । 

इक्ष्वाकू बग आदि भये सुत मनुके पुनि दश | 
प्रथम प्रषश्न चरित्र कहूँ फिरि औरनिको यश ॥ 
कीये गुरु गोपाल कुमर रक्षक गाइनिकू । _ 
हिंसक आवै' सिंह व्याघ्र मारे नित तिनिकूँ ।। 
एक दिना निशि घेनुकू, पकरि सिंह भाग्यो तहाँ। 
डकराई गेया जत्रहिं, लै असि सो पहुंच्यो. वहाँ |। 


व्याघ्र न दीख्यो अंघकारमह खड्ग चलायो । 
श्रमत्रश ब्याघ न मर्यो घेनु सिर काटि गिरायो ॥ 
जानि दोष शुरु निकट जाइ सव बृत्त सुनायो | 
सुनि पुनि दीयो शाप चत्रतै शद्ग बनायो ॥ 
कीयो नहीं बिबाइ पुनि, जीवन भर हरि ही सज्यो। 
बन दावानलमहँ प्रविशि, अंत समयम तनु तज्यो ॥ 


मनु सुत लघु सब माहि नाम कत्रि अतिशय त्यागी । 

राज पाट परिवार त्यागि ननि गये |बिरागी ॥ 
ज्ञो करूष ` मनुपुत्र मये उत्तरके भूपति । 

शृष्ट पुत्रतें धाष्ट भये द्विज ताकी संतति ।। 
मनुसुत ठगके सुमति सुत, भूतज्योति तिनते भये। ` 
नरिष्यन्तके. वंशधर, आगे द्विज सब बनि गये ॥ 


३६७ 

दिष्ट पुत्र नामाग करमते बैश्य भये ते। 
पुत्र भलन्दन भये चात्र कुलमाँहि रहे ते॥ 
शोनक नोले--सूत | कथा यह अति अचरजयुत । 
कौन कर्मतै भये बैश्य नाभाग दिष्ट-सुत ।। 
बैश्य भलन्दन पुत्रहू, पुनि क्षत्रिय कैसे भये। 
पिता बैश्य उपते' भये, गुप्त-पुत्र रप बनि गये ॥ 


सुनि शोनक के बचन सूत हँसि बोले बानी | 
बैश्य सुता इक हती रूप योबनको खानी | 
हृष्टि परी नाभाग बैश्यतै' कन्या माँगी । 
_ जपति वैश्य अर द्विजनि बात ञ्रति अनुचित लागी ॥ 
बलपूर्वक कन्या इरी, पिता पुत्रको रन भयो। 
बैश्य बनायो मुनिनि सुत, भूप भलन्दन बनि गयो ।। 


मातु भलन्दन पुत्र पठायो गोपालन हित | 
गयो नीप सुनि निकट वैश्य बनिवेतै' दुःखित ॥ 
नीप सिखाये अ्रत्न युद्ध भाइनितै हों | 
करे पराजित बन्धु राज्य पुनि अपनो लीन्हों |। 
भये भलन्दन भूमिपति, सुमति चरिते पत्नी कहे । 
अति आग्रह पितुतै' कर्‌यो, बने न नप वैश्यहि रहे ॥ 





बत्सप्रीतिः सुत भये. भलन्दनके उत्साही । 
दानव इन्यो कुजम्म बिदूरथ कन्या व्याही ॥ 
मुदावतीतैः भये पुत्र बारह तेजस्वी। 
ज्येष्ठ श्रेष्ठ चप प्रांशु जगत्मह भये यशस्वी ॥ 
भये प्रांसुके प्रमति सुत, उनके, पुत्र खनित्र हैं । 
अति पबित्र जगमहँ 'बिद्ति, तिनके चारु चरित्र हैं ॥ 


$ 
% 

नप खनित्र अति बिनयशील सेवक बृद्धनिके | 
शौरि, उदाबसु, सुनय, महारथ भ्राता उनिके | 
चारि दिशनिकी राज दयो चारिहु माइनिकूँ। ` 
स्वयं बने सम्राट प्राण सम मानें तिनकू ॥ 
शोरि सचिवने द्रोइबश, बन्धुनिमहँँ विग्रह करी | 
शौरि सिखायो बन्धु इति, हरहु राज्य जड़ मति हरी || 


शोरि लोभ बश भयो दुष्ट मंत्री मति मानी । 
अन्य बन्धु हू फोरि पुरोहित सब अज्ञानी ॥ 
चारिहु मिलि अभिचार भयङ्कर मारण कोन्दों । 
प्रकरी कृत्या चारि सत्रनिकू दरशन दीन्दों ॥ 
बोले-जाइ खनित्रकू, मारो प्रमुदित सब्र भई | 
लै त्रिशूल गर्जन करति, टप खनित्रके टिंग गई ॥ 


निरखि नृपति अति तेज डरीं कृत्या घजराईं । 

चप तनु परस्यो नहीं लौटि तिनहीपे आइ ॥ 

सहित पुरोहित चारि बिश्ववेदी हू मार्यो | 

सुनि खनित्र सन वृत्त राज तनि बनहि तिघारयो ॥ 
चाक्षष पुत्र खनित्रके, चाल्नुषके सुत बिर्बिशति । 
रम्भ बिबिशतिके भये, तिनि खनिनेत्र हु भूमिपति ॥ 


कौन पति खनिनेश्र सरिस मख करे करावे | 
कौन इन्द्र करि तुष्ट करन्धम सम सुत ,पाबै ॥ 
शत्रु सेन्य करि दाइ. करन्धम भूप कहाये । 
वीर्यचन्द्र नप सुता स्वयम्बरतें बरि खाये॥ 
पुत्र त्रीति तासुके, गममाँहि पैदा भये। 


` सूचत्ंशमहँ एकते, एक ख्याति ठप हे गये॥ | 


२४ फ० 


३६६ ` 

भयो ,करन्धम पुत्र नरपति दैवज्ञ बुलाये | 
सतम शुरु अरु शुक्र चन्द्र चौथे. बतलाये ॥ “३ 
सूयं शनैश्चर भौम अ्बीक्षित है यह बालक | | 
पारंगत परमार्थ पूणं प्रथित्रीकी पालक || | 
ग्रह फल सुनि टप सुदित मन, चिप्रनिको आद्र करयो | . 
रमि शनि मङ्गलते अलख, नाम अत्रीच्चित ठप धरयो | 





भये अबीक्षित युबक करन्धमके सुत प्यारे | 
बैदिश नपकी सुता स्वयम्बर माँहिं सिघारे ॥ 

कन्या ले जयपाल कुमरके ढिंग जब आई । 
बलपूर्वक सो पकरि अब्रीक्षित रथ बैठाई ॥ 
सब नृप मिलि पकरे कुमर, आइ छुड़ाये पिता जब्र | 
कन्या दई विशाल जव, नहिं स्त्रीकारी कुमर तत्र ॥ 
नहि कन्या बर बरयो तपस्यामहँ चित दीयो । 
इत ब्रत बीरा मातु किमिच्छुक सुत हित कीयो ॥ 
पितुने माँगी भोख़ पोत्रङ़ी सुत स्वीकारी । 
तोरि प्रतिज्ञा बरी कुमरने राजङ्ुमारी॥ 

कुमर और वैशालिनी, धमसूत्रमहं बेंचि गये। . 
गये लोक गन्धतरेमहँ, सुत मरुत्त तिनके भये ॥ वी, 


३ 

दयो करन्धम राज श्रबीचित नहिं स्वीकार्‌यो । 
राज्य क$ नहि कबहुँ समर शत्रुनितँ हार्‍्‌यो ॥ 
राजा करे मर्त करन्धम बनहिं सिधारे । 
नागनि मुनि गन डसे मरुतने शस्त्र सम्हारे ॥ 
नाग अबीक्षित शरनमहँ, गये अभय तिनकूँ दई । 
सुत पिठुमई अहि विषयपै, तनातनी भारी भई ५ 


` टप नागनिके हेतु अखन संततंक छोड्यो । 
पिता करयो अति कोप न सुत रनतें मुख मोर्‌यो ॥ 
परिक ऋषिंगन बीच अहिनि मुनि फेरि जिवाये | 
ऐसे सुत अरु पिता _समरतैँ मुनिनि बचाये |। 

द्रव्य दानमईँ व्यय करयो, बल निर्बल दुखहरनमहँ । 


रप मरुत्त यश अब तलक, छायो तीनिहु भुवनमह ॥: 


सुत मस्तके पुत्र भये दम भूपति भारी। 
टप दशाणंको सुता सुक्ष्दरी सुमना प्यारी ॥ 
बरे स्वयंबरमाँहि* अन्य कामी ललचाये | 
सब मिलि कन्या हरी कुमर दम नहिं घबराये ॥ 


॥ 


करयो युद्ध सब रिपु इने, निज बलतें बाला वरी। . 


बैदिक विधितें ब्याह करि, सुमना प्रिय पत्नी करी |! 


शप दमके सुत भये राज्यबर्धन तेजस्वी । 
मजा पुत्रवत पालि भये अति भूप यशस्वी ॥ 
रवेत बाल लखि चले मानिनी सँग बन नरपति | 
प्रजा ढुसित अति भई,अराधे सब मिलि दिनपति || 
बरस सहस दशं रवि दई, आयु भूप रबि पुनि भजे | 


सबको निज सम आयु करि, सबने ही सँग तनु तजे | - 

नुप मरुत्ते नवम मये पीढ़ीमहँ भूपति । 
पृथिचीपति तृणबिन्दु रूप गुण मह सुन्दर श्रति | 
अलम्बुसा अपसरा काम वश हेके आई । 
विधिवत कर्यो विवाह इडचिडा कन्या जाई «| 
सुत पुलस्त्य मुनि विश्रवा, ता दुदिताके पति बने । 
'घनाध्यच् उत्तर अधिप, श्री कुबेर तानं जने ॥ 


सुत विशाल तृणबिन्दु नपति चैशालि बसाई | 
हेमचन्द्र सुत तासु भये जग कीरति छाई ।॥ 
सुत तिनके धूञ्नाच तासु सुत संयम श्रीयुत | | 
तिनके पुत्र कृशाश्व सोमदत्तहु तिनके सुत ॥ 
सोमदत्तके सुमति सुत, जनमेजय तिनके भये। 
यशत्रधंक तृणगिन्दुके, कुलमहँ ये नप ह्वे गये ॥ 


इति ्रीमगवत चरितके चतुर्थाहमें एषध्रादि मनुपुत्र चरित्र 
नामक अठारहवाँ अध्याय समाप्त। 

मनु सुत नृप सर्याति बेद शास्त्रनिके ज्ञाता । 
तिनकी कन्या भई सुकन्या जग बिख्याता ॥ 
इक दिन कन्या सहित गये रप घूमन अनमह । 


कन्या सखियनि संग फिरे बन प्रमुदित मनमहुँ || 
। 

च्यवनाश्रमके निकट इक, दीमकको टीलो निरखि | 
चकित मई जुगनू सरिस, द्वे चमकीली बस्तु लखि || 


यौवनको उन्माद कुतूहल कन्या उरमहें । 
उत्सुकता शमनार्थ लये द्वे कंटक करमहँ ॥ 
आँखिनि दये चुमोइ बही धारा शोणितकी। 
डरी भगी लखि रक्त बढ़ी व्याकुलता चितकी ॥ 
इत मुनिवरके कोपते, सैनिक सत्र ब्याकुल मये। 
बेग सुक्यो मलमूज्रको, मृतक सरिस ते हे गये ॥ 


लखि दैवी उत्पात च्यवनको कोप समुझि मन । 
सोचें--है यह शांत च्यवन मुनिको पावन बन ।। 
पूछें र्‍प--उत्यात कर्‌यो जिनि मोहि बतावें। 
जानि सुकन्या कृत्य उपति मनमहँ घबरावं ॥ 
दुहिता लीन्दी संगमहँ, चले तुरत मुनिके निकट | 
बिकट करयो प्रस्ताव मुनि, हेके बामीत प्रकट ॥ 


कन्या फोरों आँलि भयो हों अन्धो भूपति। 
नेत्रहीन नर जगतमाँहिं पावै दुख नितप्रति ॥ 
घरम करम कस करूँ पुण्यपथ केसे पेखूँ। 
कन्या करो प्रदान : नेत्र जाकेते देखे ॥ 
सुनि रप अति विचलित भये, परि कल्या सहमत भई । 
समुझि बलाबल भूपने, मुनिकू पुत्री दै दई ॥ 


करिकै कन्यादान गये भूपति रजघानी | 
पतिसेवा ही तरनि सुकन्या उत्तम मानी ॥ 
अमर वैद्य इक दिवस च्यवन मुनि आश्रम आये । 
करि सेत्रा सतकार: महामुनि बचन सुनाये ॥ 

भ्रति प्रसिद्ध सुरमिषूक तुम, तौऊ हों अति दुख सहँ | 
करी बृद्धते युवक यदि, जो मागो सोई दऊँ॥ 
कहें अश्विनीकुमर---हमें हू सोम पिश्राओ। 
सोम मखनिमहँ सदा देव पंगति बैठाओ |! 
स्वीकारी यह बात कुंडमहँ च्यत्रन न्हवाये हि 
आयु्षेद प्रभाव बृद्धतै युवक बनाये ॥ 
मये एकसे तीन नर, बिनय सुकन्याने करी | 
अति प्रसन्न हे सुरभिषक्‌, च्यवन दये माया हरी || 


करिक सुनिकू तरुन गये रुजहा पुर जबहीं | 

आये नुप सर्याति च्यवनमुनि आश्रम तबह्दी ॥ 

तरुण निकट निज सुता निरखि नुप अति दुख पायौ। 

इ प्रसन्न वृत्तान्त सुकन्या सब समुझायौ | 
सुता बचन सर्याति युनि, मुनि तनु लखि प्रमुदित भये | 
मल हित कन्या सहित मुनि-वर कूँ लै निज पुर गये ॥ 


सोमयाग करवाय भूपको मान बढायो । 
सुर बैद्यनि बुलवाइ सोमरस तिनहि” पिझायो । 
तान्यो सुरपति बज्र कर्यो जब स्तंभित करकू | 
सोमपान अधिकार सुरनि दीयो बैद्यनिकूँ ।। 
बडि प्रभाव मुनि च्यवनको, सबके अति बिस्मय भयो | 
तनया शप सर्यातिको, को चरित्र पावन कह्यो || 


दोहा--सुखद सुकन्या चरित जे, नारि सुनहि सुख पाई । | 
पुण्य पुरुष सुनि अति लहै, इद्ध तरुन हे जाई || 


इति भीभागवत चरितके चतुर्थाहसें च्यवन.सुछन्या चरित नामक 
उन्नीसवाँ अध्याय समाप्त । 

'छुप्पय--श्रत्र मनुसुत सर्याति वंश शुभ सुनहु भक्तियुत । 
भूरिषेण उत्तानबहि आनंत भये सुत॥ 
छोटे सुत आनतं द्वारका जिननि बसाई। 
रेवत सुत तिन भये तासु शत सुत सुखदाई ॥ 

ज्येष्ठ, ककुदूभी सत्रनिते, जनक रेवतीके भये 
सुता रेवती संग लै, बर खोजन बिधि ढिग गये ॥ 


तपप्रमावतें ब्रह्मलोकमह पहुँचे भूपति। 
निरख्यो सरस समाज होहि संगीत मधुर अति ॥ 
गावें गुन गोबिन्द चतुर गंघत्र तहाँ सत्र । 
नृत्य अपसरा करें अनवसर समुभयो दप तज ॥ 
कछुक देर ठाढ़े रहे, जत्र समास गायन मयो। | 
तत्र प्रणाम करि कङुदूमी, निज कारज बिधि सन कह्यो ॥ 


प्रभो | रेवती सुता मई लम्बी अति मारी । 

किन्तु योग्य बर मिल्यो नहीं अत्र ही यह क्वारी ॥ 

जिहि सँग आयसु करें ताहि सँग जाहि बिबाहूँ । 

हॅसि कमलासन कहे--रपति | अत्र कहा बताऊँ ॥ 
चारिहुँ युग छुब्त्रीस इक, चार बीति पति ! गये । 
पुत्र पौत्र पीढ़ी सहस, नष्ट भूप सुत सब्र भये ॥ 


३७७ 


CC-0. Mumukshu Bhawan Varanasi Collection. Digitized by 60901900 | ड 


३७८ 





क ० बन 
पक 


५०-१८ ७७ किरा 


ह \ ८७ न, 3 

&, |) // ह po = 6 
12 कै ० क 

+ ० दी. ८ ४- < नग: 
। bee). 
oT ०२ ज्यत र 1 हन रि 


हर्‌ कार्यको” पे कु, 0000 fw Md oA tap ICN ६ 


~ TT inal गरु Cet ९-१ का न्‌ 


| 


५६०७?" 


श्रीभागवत चरित, चदुर्याह अध्याय २० 


प्रकट भये भगवान भक्त भय हरिबे वारे | 
ज्येष्ठ बन्धु बलराम भये तिनिके श्रति प्यारे ॥ 
तिन सँग करो .बित्राह ककुदमी सुनि हरषाये। 
लई रेवती संग द्वारका छिनमहँँ आये ॥।। 
हरषि नपतिने रेवती. बलदाऊक दै दई। 
खँचो हलते चल बहू, लम्बी ठिगनी करि लई ॥ 

मनुके इक. सुत नमग मये कै ईं तिनिके मुत | 
तिनिमदँ इक नामाग वेदबिदू पंडित गुनयुत ॥ 
'पढ्न गये घर बन्धु करयो पीछे बटवारो । 
लौट क्यो नाभाग-कहाँ है भाग इमारो | 
बन्धु कहँ--नाभाग ! तब, पिता भाग तुम्हरे रहे । 
करि प्रनाम नामागने, बन्धु बचन पितुत कहे । 


,सुनि*सुत वचन उपाय नमगने नयो बतायो। 
करें यज्ञ ऑआईजङ्गरस षष्ठ दिन कृत्य सुलायो॥ 
तिन्है बताओ जाय सुनत नप सुततह आये । 
कृत्य बताओ द्विजनि दयो धन स्वरग सिघाये | 

सद्र द्रव्य अपनो वद्यो, नमग समर्थन हू कर्‍यो। 

तब अर्पित सरबरु करयो, शिव प्रसन्न हें वर दयो || 


हर बरतें नाभाग भयो जगमहें अति ज्ञानी। 
अम्भरीष सुत तासु यशस्वी इृड्त्रत दानी ॥ 
सप्तद्वीपको श्रघिप अतुल बैमव सब पायौ। 
किन्तु स्वप्न सम समुझि कृष्ण चरननि चित लायो ॥ 
भयो चित्त चितचोरकी, सरस माधुरी पान करि। 1 
मई जीभ यश नामको, नित्य निरन्तर गान करि ॥ 


करें कृष्ण-केंकय कमल कर नुपके नित प्रति । 
कृष्णकथा सुनि कान उभय होवे प्रमुदित अति ।। 
. माधव मन्दिरमोँहिँ निरखि मनमोहन मूरति । 
डल छल छलकैं नयन कमल सम होवै विकसित ॥ 
मिलें भक्त मगवानके, गादालिज्ञन नुप करहि। 
पुलकित होवें शग अँग,. पाप ताप जगके जेरहि ॥ 

चरन चढी चितचोर मंजरी तुलसीजीक्री | 
श्राणेन्द्रिय लै गंध जगावे सुघि निज पीकी | 
नन्दर्नदन नेवेद्य पाइ रसना हुलसावे | 
बिनु अपित यदि अमृत मिले तोऊ नहिं खावे ।| 
निरखि नमित हे जात सिर, निज प्रभुपद पंकजनिकूँ। 
चरन चले अति हुलसिके, हरि क्षेत्रनि द्रशननिकूँ ॥ 

राजकुमरि इक सुनी भक्ति नुप पति बरि लौन्दै | 
भगवद्भक्ति प्रभाव भूप निज बरामहँ कीन्हे || 
अन्यहु रानिनि सुनी बिष्णुपूजा स्वीकारी | 
प्रजा भूप रुख निरखि भये सब्र भक्त पुजारी ॥ 
भरी भक्ति सब देशमहँ, नपहिं सराह साधुगन। 


साई कहैं--जस होहि नप, तस ही होवें प्रजाजन | 


करहि भूर जो काज कृष्ण अरपन करि देवें । 
सेवा श्रद्धा सहित करहिं नित प्रति इरि सेवे ॥ 
घन जन सुत परिवार कतरहुँ अपने नहिं जानें । 
बिषय भोग सब रतन जगतके मिथ्या मानें ॥ 
तन्मय नित हरि भक्तिमहँँ, रहें सोच इरिकूँ भनो | 
रिपु भय हेतु नियुक्त प्रभु, चक्र सुदरशन करि दयो ॥ 


काम क्रोधर्कँ जीति दुष्ट मनकू नप मारें। 
इरिबासर उपवास करहिं बैप्णव ब्रत घारे ॥ 
पूछ शौनक--सूत ! क्यो इरिबासर काकू । 
कर मनुज उपबास अन्न खावे नहिं जाके ॥ 
एकादशी महान त्रत, सूत कहें सब पापहर। 
करहि नियमतै' ब्रव सदा, ते जावे बेकुंठ नर॥ 


दो०--शौनक पूछु--दूत | कहु, एकादशि उतपत्ति। 
देहि मुक्ति बिनु अन्नके, जाकी ऐसी शक्ति ॥ 
सूत कहें--एकादशी, इरिबासर्‌ जिद्दिनाम । 
मुनि गन | ताको महाफल, कहूँ भारि हिय श्याम ॥ 


३८९ 

छुप्पथ--सुरनि कह्यो--मुर करै पाप इरि चले हननके । 
सोच्यो एक उपाय ग्रसुर खलके मारनकू ॥ 
बद्रीत्रनकी गुफामाँहिं सोये खल झरायो । 
तनुतें कन्या निकरि असुरकूं मारि गिरायो ॥ 
सोई एकादशी तिथि, पावन श्रति जगमहे मई । 
पापनाशिनी मुक्तिप्रद, श्रीहरिने सो करि दई॥ 


इरिबासर उपवास करें ते नरक न जावें । 

. ऋद्धि सिद्धि सम्पत्ति सहज फल चारिहु पावै | 
रुक्माङ्गद भूपाल राज्यमद ब्रत करवावे | 
सब राखें उपरास दार, सुत सहित न खावे ॥ 

ससद्वीपके अधिप नप, सबई -श्राज्ञा तिर धरें। 

कछु मयत्रश कछु मक्तितें, हरिब्रासर सत्र ब्रत करें | 


ब्रती भक्त च्यों परै भयङ्कर यमके पल्ले। 

नरक न कोई जाय भये यमराज निठल्ले ।। 

चित्रगुप्त की बही फटी रॉँके सत्र टूरे। 

भयो नरक सत्र शून्य यातनाणइ सब फूटे॥ 

चित्रगुप्त यम सँग लये, दमलासनके टिंग गये | 

| त्यागपत्र सम्मुख धरयो, हाथ जोरि ठाढ़े भये ।। 


ब्रह्मा पूछे-त्यागपत्रको हेतु सुनाओ । 

च्यो तुम घौरे भये विपतिको बृत्त बताओ ॥ 

सकुचि कहें यमराज--व्यरथमें वेतन पाउँ | 

काम काज कछु रह्यो न च्यों जग अयश कमाऊँ ।। 
जकमाङ्गद्‌ ब्रत सबनितै, हरिचासर करवाइ नित | 
सबक पठवै विष्णुपुर, नरक न कोई आइ इत ॥ 

रुक्माङ्गद व्रत वृत्त सुन्यो बिधि भन मुसकाये | 
. श्रत प्रभाव बहु कह्यो बहुत बिघि यम समुभाये ॥ 
, जेत्रबद्ुहठ यम करी मोहनी नारि बनाई | 
८ गई भूप ढि म मोहि बनी रानी पुर आई।॥ 
हरिवासर ब्रत छोडिवे, को आग्रह रानी कर्यो । 
ब्रत न तज्यो सुत सिर तज्यो, तत्र श्रीहरि दरशन दयो ॥ 


ताही ब्रतको अम्तरीष उद्यापन कोन्हों। 
घेनु रतन घन घान दान पिप्रनिकूँ दीन्हों।। 
ब्रिषिवत बिप्र जिमाइ पाइ पारणकी अनुमति | 
जेवन बैठे जबहिं तहिं आनन्द भयो श्रति ।। 
दुर्घासा मुनिवर तँ, आये इप ठाढे भये। 
दयो निमंत्रन भोजहित, हाँ कहि संन्ध्या हित गये | 


आधी रही मुहूर्त द्वादशी नप घन्रराये । 

पारन "कैसे करहि वेद्निद बिप्र बुलाये ॥ 

जल पो पारन करो द्विजनि मिलि दीन्ही अनुमति । 

दविज आयसु सिर धारि करयो ब्रत पारन सूपति | 
दुर्वासा आये तवहि, क्रोध अवज्ञ लखि करयो। 
कृत्या केश उखारिके, करीं प्रकट नहिं दप डरयो ॥ 


कृत्या तत्णं मारि सुदर्शन चक्र गिराई। 
निरपराध भूपाल मक्त की भीति भगाई॥ 
कृत्याकू करि भस्म चक्र मुनिवरके आगे । 
सपस्यो डरिके तुरत तहाँतें मुनिवर भागे ॥ 
प्रथिवी, जल, आकाशमई, सबहिं लोक दौरे गये । 
दरै शरन का नहीं, दुर्बासा व्याकुल मये॥ 

रक्षा कहुँ नहिं भई डरे बिधि ढिंग मुनि आये । 
समाचार सब सत्य सकुचि दुख सहित सुनाये ॥ 
सत्र सुनि कहें बिरंच--करूँ का अब में भाई । 
हमहूँ हैं परतन्त्र पार इमरी न बसाई॥ 
है निराश शिव ढिंग गये, हर बोले-गहु शरन हरि | 
कृपा करहि करुनायतनं, बिनंय करहु तुम पेर परि ॥ 


इर आयसु सिर घारि गये हरिपुर दुर्बासा । 
शरनागत प्रतिपाल करहिं मुनि मन बड़ आसा ॥ 
त्राहि चाहिं कहि पैर परै प्रभु हों अघ कीन्हीं । 
महिमा जाने बिना शाप बैष्णवकू दीन्हौं ।। 
भक्ताघीन सदा रहीं, विश्वम्मर बोले गरजि । 
आर बात हों सम सहं, निज जनको अपमान तजि || 


जे सरबसुकू त्पागि शरन मेरीमहैँ आये। 
मम हित मख-तप तोथ करे जिन दुख बहु पाये || 
घन, सुत, दारा, बन्छु लोष्ठ सम सबकूँ जानें । 
मेक तजि सत्र तुच्छ स्वगे अपवर्गहि माने ॥ 
बस्तु जगतकी अन्य कछु, मोकुँ तजि जानें नहीं | 
ऐसे अक्तनिकूँ कबहुँ, त्यागि सकें स्वामी नहीं |॥ 


फिरहू एक उपाय बताऊँ तुमकूँ मुनिवर | 
के अम्बरीष नप निकट जाहु चूको नहिं अवसर || 
शान्त होइगो चक्र मिरेँगे दुःसह दुख सब | 
प्रभु आज्ञा स्वीकारि चले मुनि उुपके ढिग तब ॥ 
दुःखित दुर्बासा तुरत, नृप पैरनिमहँ परि गये। . 
अ मयत मुनिको निरखि, अति क्लण्जित भूपति भये |; 

चक्र बिनय नुप करी लखे भययुत दुर्वाता | 
शान्त सुदर्शन भयो भई मुनिवरकुँ आसा ॥ 
बोले--नुप ! तुम धन्य धन्य तुमरी है जननी | 
धन्य नमग शुम वंश प्रजा दारा धन धरनी ॥ 
महिमा भक्तनिकी लखी, गर्व ख मेरो मयो। 
दुतकार्‍यो मोकूँ सर्वाने, शरन देतु हँ जह गयो ॥ 


दुर्बासाकी विनय निरखि नुप श्रतिं सकुचाये । 
करि सादर सत्कार स्वादयुत शन्न जिमाये | 
दीयो आशिर्बाद भक्तकी महिमा जानी। 
भक्ति श्रेष्ठ जग माहि महामुनि मनमह मानी || 
अम्बरीष नुप भक्ति करि, ग्रति प्रसिद्ध जगमहँ मये । 
राज्यभार सुत सिर धरयो, भजन करन बनमहुँ गये || 


अम्परीषके तनय तीन न्रिमुवन विख्याता । 
भूपति बड़े बिरूप प्रजाके भय दुख त्राता ॥ 
केतुमान अरु शम्भु बन्छु अनुकूल रहँ नित | 
सुत विरूप पृषदश्व रथीतर तिनके शुभ सुत ॥ 
` नुपति रथीतर सुत रहित, भग्ने 'शआङ्गिरस क्षेत्रसुत | 
बीयं अङ्गिराते भये, क्षात्र कर्म द्विज तेजयुत || 


इति श्रीभागवत चरित के चतुथाह में शर्यांति नभग वंश वर्णन 
नामक बीसवाँ अध्याय समाप्त । 


२५ फ० 

अथ एकविंशतितमोञ्ध्याय; 


[ २१ ] 


छुप्पय--ज्येष्ठ श्रेष्ठ मनुपुत्र भये इच्चाकु यशस्वी । 
प्राणिमात्रके सुद्दद पितामह सम तेजस्वी ॥ 
1 डे 
पाले सुत सम प्रजा दया जोवनिपै राज । 
- करें संत सम्मान अनुत कब्नहूँ नहिं भाख॥ 
नारि सुदेवाके सहित, मृगया हित बनमहँ गये | 
सिंह व्याध बाराह बहु, हिन्स जन्तु मारत भये ॥ 


सूकर मारयो एक सूकरी कथा सुनाई! 
द्विज कन्या हों रही बुद्धि बिपरीत बनाई ॥ 
कीयो पति अपमान नरकमई दुःख उठायो । 
भोगि यातना बिन्रिध सूकरीको तनु पायौ ॥ 
पातित्रत इक बर्षको, पुण्य सुदेवाने दयो। 
छुरी सूकरी योनित, दिव्य देह ताको भयो॥ 


पुथिभीपति इच्चाकु तनय शत सूर भये अति । 
सबते बड़े शशाद ब्रिकुच्ती भये भूमिपति ॥ 
पिता भ्राइहित मेध्य जन्तु पठये लेवेदूँ । 
छाये बहु मृग मारि पिंड पितरनि दैवे कू । 
मगमई खायो शशक इक, सुनि नुप क्रोधित है गये । 
देश निक्रास्यो दयो पिदु, ते शशाद नरपति भये | 


३८६ 

दोहा--सबहिं सराहें कुमरको, तेज, ओज, बल, रूप | 
गये स्वरग इच्चाकु जब, भये विकुक्षी भूप || 
छप्पय--पाल्नन सुत सम करयो प्रजाको रञ्जन कीन्हों | 
यज्ञ याग बहु करे दान बहु ब्िप्रनि दीन्हों | 
भये पुरञ्जय पुत्र बने जिनि गाइन सुरपति | 
७. मेये ककुत्स्थ प्रसिद्ध इन्द्रवाहहु ते नरपति ॥ 
दैयनिके सँग सुरनिको, रण अति हो भीषण मयो | 
नीर पुरक्षयक्रे निकट, आइ देव निज दुख कह्यो ॥ 


सत्र सुनि बोले भूप--श्चवसि यशु स्वीकारू | 
किन्तु इन्द्र यदि बनें वृषभ तो अ्रसुरनि मारूं || 
लज्जित सुरपति भये जगतपति हरि समुझाये | 
हरिश्राज्ञा सिर धारि, वृषभ शतक्रतु बनि आये ॥ 
वधम ककुद्पै चढ़े नप, असुर नगरपै चढि गये | 
लखी वीरता भूपकी, भौचक्के सुररिपु भये | 


भीषण रण अति भयो, दैत्य जे सम्मुखग्रायै । 
शूरबीर भूपाल तुरत ते मारि गिराये॥ 
मगे छोडि रण असुर सुरनि आनंद मनायौ । 
घन सम्मतियुत स्वरग देवतनि सहजहिं पायो |] 
इन्द्र बने बाहन समर, इन्द्रवाह सत्र कहहिं नर | 
रिपुपुर जीत्यो पुरञ्जय, स्वरग मॉहि माषे अमर ॥ 


पुत्र पुरञ्जय भये अनेना तिनक्के पुथुमुत । 
बिश्वरन्थि तिन तनय चन्द्र तिन क्रे सुत श्रीयुत ।। 
चन्द्र तनय युबननाश्व कीर्ति जिन बिपुल कमायी | 
तिनके सुत शावस्त जिननि शास्ति बसायी ।। 

अये पुत्र वृइद्शव तिन, कुबलयारव तिनके तनय । 
मुनि उतङ्क बघ घुन्धु हित, जिनहिं लै गये करि ब्रिनय ॥ 


असुर धुन्धु अति बली मालुके भीतर सोवै । 
छोड़े जब फुफकार प्रजा सब दुखते रोवे॥ 
मुनि उतङ्क बृहदश्व बली भूपति ठिगञ्चाये। „, 
कह्यो इत्त सुनि भूप तुरत निज पुत्र पठाये ॥ 
कुबल्याश्व पुत्रनि सहित, सुनि प्रसन्न अतिई भये । 
मुनि उतडुकू संग लै, धुन्छु मारिवे चलि दये! 


घुन्धु बद्नतै अनल भई जारे सुत सत्रई | 

रहे तीनि ही शेष इन्यो दानव रप तबई ॥ 

नपने मार्यो धुन्धु देव नर सत्र हरघाये। 

तबई ते जग धुन्धुमार भूपति कहलाये | 
सुत इढाश्व कपिलाश्‍व अर, रहे शेष मद्राश्व बर | 
रप इढाशव हयश्व सुत, शूर बीर अति श्रेष्ठ नर || 


सुत इयर्व निकुम्म भये तिनि बहणाश्व सुत | 
तिनके भये कृशाश्व सेनजित तिन सुत बलयुत || 
नरपति सेनजित्‌ पुत्र भये युत्रनाशव यशस्वी । 
मान्धाता तिनि पुत्र चक्रवती तेजस्वी ॥ 
माता बिनु पैदा भये, पिता गर्भमहँ बास कर। 
सुनहु कथा आश्चयेयुत, पुण्य. प्रदायिनि मनोहर ॥ 
इति श्रीभागवत चरितके चतुर्थाहर्मे इच्वाकु बंशवर्णमः 
नामक इक्कीसवाँ अध्याय समाप्त |. 

अथ द्वा्बिशतितमोज्ध्यायः 
[ २२ ] 


छुप्पय--पुत्रहीन युत्रनाशव नारि शत संग लिये बन | 
गयो तनय भ्रिनु खिन्न भूपको परम दुखित मन ।। 
बनमहँ मुनि मिलि पुत्र हेतु इक यज्ञ करायौ । 
मंत्रपूत घटनीर निरखि निशि रप तहँ आयो |। 
प्यासो नप जल शीत लखि, मनमह अति प्रमुदित भयो । . 
भिनु पूछे अनजानर्मे, घटको जल सत्र पो गयो।। 


प्रातकाल मुनि उठे कहैं--जल कौन पीयो। 
हाथ जोरि भूपाल इृत्त स्ते कहि दीयो॥ 
सुनि मुनि घारयो मौन समुझि गति प्रबल बिधाता। - - 
कुक्षि फोरिके प्रकट अये नुपतें मान्धाता ॥ 
बिन्दुमती रानी बरी, स्वयं जाइ नुप स्वयम्बर | 
जने पुत्र पुरुकुरश अरु, झम्बरीष मुचुकुन्द बर | 


कत्या जनीं पचास सुन्दरी अति सुकुमारी । 
बड़ी भइ सब संग कमल नयनो पितु प्यारी ॥ 
ब्रजमंडलमह परम तपस्वी सौमरि मुनिवर | 
यमुना जलमहं पेठि तपस्या करें उदग्रतर ॥ 
चाल ब्रह्मचारी रहे, भये इद्ध तनु छीन अति। 
चरस सहसदश तप करयो, नहिं निरखी संसार गति ।। 


_ २८६ 

इकदिन जलमहँ मत्स्य राजकू निरख्यो मुनिवर । 
निज पत्नीके संग करत क्रीडा अति सुखकर | 
ग्रति अनुराग समेत नीर नयननिमहँ भरिक | 
किलके इत उत पुत्र पौचर पैरनिमहँ परिक || 

इच्छा सुनि मन महँ भई, ब्रत करि करि अति सहे दुख | 
जप तप सह जीवन गयो, नहिं चाख्यो संसार सुख || 

ब्याइ करन अभिलाष भई सब्र नियम सुल्ाये। 
मान्धाता ढिंग पुरी अगरोध्यामहँ सुनि ्राये ॥ 
चोले--पुत्री हैं पचास तुमरें हे भूपति। 
करूँ याचना एक ब्याहक़ी इच्छा चित श्रति ॥ 
सुनि नुप अति बरिस्मित मये, घ्रश्रराये सत्र अंग थके | 
बृद्ध देह तप अधिक लाल, हाँ ना कछु नहिं करि सके || 


पुनि नप बोले सम्हरि--महासुनि भीतर जाओ । 
वरण सुता जो करै ताहि सुख तले आओ ॥ 
समुझि भूपको भाव योग ते युभक भये मुनि | 
आये मुनिवर सघर भई प्रमुदित कन्या सुनि || 
प्रथम बरे पति मुनि इमनि, कञ्ञह करन कन्या लगीं | 
सब स्म्ीकारों ऋषि ब्रिहँसि, निरखि प्रेममह सब परीं ॥ 


ब्रिधित्रत करयो विवाह फेरि सुनरख मुनि आये । 
समकू सुम्दर महज्ञ प्रथक सौमरि बनवाये॥ 
सबके भूषन बसन सुखद शैयादिक दीन्हीं । 
सब्रकी इच्छा पूणं तपस्याते मुनि कोन्ही ॥ 
` सत्र महलनिम् सरोवर, स्त्रच्छु नीर नीरज सहित । 
श्रसन नसम उत्रटन सतत, रहहिं पवन सुखप्रद बहत || 


मुनि पचास घरि बेष रमण नित सब सँग करही । 
तर प्रभाते ताप व्यथा तनमनक्री हरहों॥ 
आये नप इक दिवस देखि वेभव विस्मित अति । 
भये, सब्रनि दिग गये कहें नित इतहिं बसहिं पति । 
घुरपुरको सुख अजनिपै, लखि प्रमुदित नुप्र गये। 
सत्र सुख भोगे तृप्ति हित, किन्तु तृप्त मुनि नहिं भये। 

शाप गरुइङूँ दयो न सौभरिसर पुनि आवें । 
रमणक नामक द्वीप तहाँ नागनि नित खावें। . 
पारीतें सब्र जाहि गरुड़ सँग सन्धि कराई | 
कछुक दिवसमहँँ काली अहिकी पारी आई ।। 
काली हिने मत्त ह्वे, भंग गरुडूको प्रन करयो । 
लड्यो पराजित हे गयो, सौमरिसएमह छिपि गयो ॥ 


गरुड शापत्रश तहँ फेरि कबहू नहिं आये । 
अहिकूँ दीयो ब्रास शेष सुनि अति दरषाये || 
कालिय हृद अहित्रास भयो विख्यात जगतमह। 
अहि बहु युग पर्यन्त रहो परिवार सहित तहुँ ।। 
शत्र, तक जगमहँ ख्यात हैं, इलघरपूजक ब्रिप्रवर। 
अहित्रासी . के नाम तें, सौभस्किषिके बंशधर॥ 


खस्थचित्त इक दिवस बेठि मुनि सोचें मनमहँँ । 
हाय पतन मम भयो रहूँ मुनि हो महत्वनिमहँ । 
तजिके सत्र जन संग सलित्वमहँ ध्यान लगायौ ।- 
ठग्यो तहाँ हू दैव मत्स्य संभोग दिखायौ ॥ 
मिथुन घर्मेमहेँ निरत नस्नारींको जे सँग करें। 
ते पुनि जनमें पुनि मरें, स्वर्ग जाहि” नरकनि परेँ । 


रहै सदा निस्सँग चित्त भीहरिमहँ राख्नै । 
बाणी संयम करे 5परथ तनिकहु नहिं मालै ॥ 
साधु संग ही करे कथा कोत॑नमहँ जावै। 
नहिं तो हे चुपचाप ध्यान एकान्त लगावे ॥ 
नर फसिके निकसत नहीं, मायिक गुण हैं प्रबल अति । 
इत उत भटके लोम बश, होवे नहिं जग निमज्ञमति ॥ 

यों करि पश्चात्ताप त्यागि णह बनहि सिघाये। 
पत्नी लागी” संग बिषय अरु भोग सुलाये ॥ 
कर्‌यो घोर तप बुद्धि मिम करि काटे कल्मष । 
ब्रह्म सत्य जग श्रसत्‌ कर्‌यो दृढ़ निश्चय सुनि अस | 
ब्रहलीन सौमरि मये, संग सती पत्नी मई | 
अगिनि बुझतही लपट जनु, मनहुँ शान्त सत्र हे गई 1 


सौभरिक्रषिकी ब्रिमल चरित जे सुने सुनाव। 
भ्रद्धाते जो मनन करें ते प्रभुपद पारवे ॥ 
'यों मान्धाता सुता बित्रादौं सौभरि मुनिवर | 
_यौत्रनाश्व अब बंश कहुँ पुनि अति पावन तर || 
भये भूप पुरुकुत्स सुत, मान्धाताके त्रिमल्च मति। 
नारि नमंदा नागकी, व्याही तनया सुघर अति ॥ 


इति श्रोमागवत चरितके चतुर्थाहने सौसरि ऋषि चरित नामक 
बाईसवा. अध्याय समाप्त | 


(पाक्षिक पारायण-अष्टम दिवस विश्वास) 

त्रसद्दस्यु सुत तासु भये अनरण्य पुत्र तिन । 
तिनके सुत हयश्व अरुण तिन तिनहिं त्रित्रन्धन ॥ 
भूप त्रिभन्धन तनय सत्त्र भये कुमति! ग्रति | 
शङ्क तीनि जिन करे त्रिशंकू ख्यात भूमिरति ॥ 
` गुरु बशिष्ठके शापतें, श्वपच भये ति दुख सहे । 
चांडालनिके बीचमहँ पितु आयसुते ते रहे॥ 


दारा शिश्वामित्र भरन पोषन नप कोन्हों । 

हे प्रसन्न मुनि नुपहिं मनोगाडिडुत फल दीन्हों ॥ 

इच्छा राजा करी सहित तनु स्वर्ग सिघाउँ | 

बोले बिश्वामित्र-यज्ञ करि तुरत पठाउँ ॥ 
तपते भेजे स्वर्ग डप, सुरनि ढकेले गिरे नम । 
लटके अषर त्रिशंकु तत्र, मध्यहिं डाँटे मुनि ऋषभ ।। 


सुत त्रिशंकु हरिचन्द्र भक्तिं जिन दृढ़ भ्रीहरिपद । 
सन्तति ब्रिंनु अति दुखित बरुण ढिँग पठये नारद्‌ || 
नर्ण कह्यो हाँ होहि.होमि यदि देवो तिहि सुत । 
स्वीकार॒यो भूपाल भये सुन्दर सुत रोहित ॥ 
भयो मोह भूपालकू, सुत पठयो बन बरुन भय | 
सुरपति रोक्यो फिन्तु, लै आयो बदले द्विज तनय ॥ 


३२६४ 

पिता बरुनकी इष्टि करी बुलवाये मुनि सब्र | 
कौशिक युक्ति बताइ बचायो शुनःशेप तत्र || 
बरुन भये सन्तुष्ट दयो रथ हरिश्चन्द्रकूँ । 
लएपरो बंशघर पुत्र मयो सुख परम इन्द्रकू ॥ 
हरिश्चन्द्र दानी महा, भये दुःख कौशिक दयो | 
बिश्वामित्र बशिप्ठमें, मह्या युद्ध जिहि हित भयो ॥ 


मृगया हित इक दिवस गये नप क्रंदन छुनि सुनि । 

गये लक्ष्य करि नारि लखी तहु श्र कोशिक मुनि || 

अबला सुनत बिल्ञाप . धनुषपे वान चढायो | 

अन्तरहित ते मइ क्रोध कौपिककू ्रायो॥ 
बोले--तू दाता बडो, हौँ सुपात्र हुँ यग्य अति । 
करो दान कर्मस्व तुम, दयो तुरत सत्र भूमिति ॥ 


दयो सरबसु दान नगरतें निकसे नरपति । 

लखि सुत दारा जात प्रजाजन भये दुखित अति ॥ 

करिक हमें अनाथ नाथ | तुम कह अत्र जाओ | 

संग हमहि" ले चलो नहीं मझघार डुमाओओ । 
प्रजारुद्न सुनि दुलत नुप, ज्यों ही मग ठाढ़े भये । 
त्यों ही डंडा मारि मुनि, रानीकूँ घक्का दये॥ 


मुनि रोक्यो मग कह्यो साङ्गता धन अत्र दीजै । 

नुप बोले--मुनि | एक मास घोरन अरु कीजे ॥ 

यों कहि. काशी गये कपर्दीकी रजघानी | 

अवधि पूणं लखि पहुँचि नये कौशिक अभिमानी | 
द्रब्य याचना करी धुनि, नुप रानी बिक्रय करी। 

रोहित हूबेच्यो स्वयं, बिके दक्षिणा हिज भरी ॥ 

श्वपच “दास बनि मृतक बस्न धरि माघटमादी । 
वैं नुप तहँ बसहि दार सुषि बिसरत नाही । 
डस्यो सप सुत गोद लिये शैब्या तहँ आई । 
पहिचानी पुनि कथा भूप दुख सहित सुनाई ॥ 
मृत सुत सँग नुग नारि लै, जरिवेकूँ उद्यम. भये । 
त्यों ही देवनि सहित बरिषि, घर्म इन्द्र दरशन दये || 


तन घन सरनसु तज्यो धर्म हरिचन्द न छोर्‍यो । 

परी बिपतिपै ब्रिपति नहीं सत ते॑ मुख मोरयो ॥ 

गये नुपति बेकुठ मये रोहित नप थी-युत। 

रोहितके सुत इरित हरितके चम्प भये सुत ॥ 
चम्प नुपति चम्पापुरी, रची बोर बर तिन तनप । 
नुप सुदेव है ब्रिदित जग, भये तासु सुत नुप बिजय || 


इति श्रीमागउत चरितके चतुर्था हमें त्रिशंकु हरिश्यन्द्रादि 
चरित नामक तेईसवाँ अध्याय समाप्त । 





[| 

भये बिजय के भरुक भरुकके बूक तिनि बाहुक । 
शत्रनि छोन्यो राज गये बन प्रृथिबीपालक || 
ननमइ नुप तनु तज्यो गाभिनी तिनकी रानी | 
सौतिनि गर दै दयो सगर सुत जनम्यो मानी ॥ 
मये सगर अतिही बली, शत्रुनिको शासन करयो । 
दान पुण्य मल अधिक लखि, सुरपति हू तिनतें डर॒यो ॥ 


द्वै रानी तिन दतीं एकके सुत असमंजस । 

दूसरि साठिसहस्त्र जने सुत मानी नीरस॥ के 

श्रश्वमेघ वप सगर धूमतें यज्ञ रचायौ। 

भय बश सुरपति आइ यज्ञको अश्‍व चुरायो ॥ 
कपिलाभ्रममहँ इन्द्र ने, मख इय बाध्यो कपर _ करि | 
साठिसहस सुत भूम खनि, पहुँचे नाना रूप घरि ॥ 


ससद्वीपके मध्य द्वीप जम्बू श्रति पावन | 
तामें है नवन्रषं इलाबूत मध्य सुहावन ॥ 
कमल कणिका सरिस इलाबृतकृँ पहिचानों । 
अन्य आठ जो वर्ष कमल दल सम तुम मानों ॥ 
पहिले नौऊ एक हे, सगर सुतनि खोदी मही । 
ताते भारत भूमि चहँ, दिशितें हे गई जलमयी | 


३६७ 

कपिल्ञाभ्रमपे अश्व निरलि नृपसुत हरषाये । 
कोलाहल अति कर॒यो कपिल मुनि चोर बताये || 
इन्द्र रच्यो षडयन्त्र बुद्धि नुप सुतनि त्रिगारी । 
मुनि मारन दित चले देहिँ गिनि गिनके गारी ।। 
कोलाहल सुनि सहज ही, नेत्र करिलके खुलि गये | 
इष्टि परत निज पापतें, सगरपुत्र सब जरि गये ॥ 


सुत नहि आये सोचि सगरने पोत्र पठाये। 
अंशुमान चलि दये कपिल मुनि आश्रम आये |। 
कुमर ब्रिनय अति करी महामुनि अति हरषाये | 
गंगा लाग्यो पितर हेतु ये बचन सुनाये ।। 
अश्व पाइ मख पूणं करि, सगर तपोत्रन चलि दये । 
तद्नन्तर मनु बंशके, अंशुमान भूपति भये॥ 


अंशुमान तप कर्‌यो अवनिपै गंगा श्राव । 
मृतक पितर पय परसि नरक तजि सुरपुर जावें ॥ 
भये कुमार दिलीप राज तजि जाय बसे वन | 
गंगा आई नहीँ स्वरग नृप गये त्यागि तन || 
कुमर दिलीप पराक्रमी, पितु पीछे भूपति भये। 
गंगा हित तप करनकूँ, हिमगिरिपै तेह गये || 





करत करत तप भूप दिलीपहु स्वर्ग सिधारे । 
तिनके सुत नुप भये भगीरथ सबके प्यारे | 
पिता पितामह मरे नहीं श्रीगंगा आई । 
पितर परे यमसदन दुःबतै ते विललाई ॥ 
भूप भगीरथ राज तजि, गंगाजी लैवे गये | 
अ्रवके जननी दुष्ट हे, . नरपति दरशन दये |! 

गंगा बोली-वेग बड़ो रोकै को मेरौ। 
श्रौरहु चिन्ता एक करूँ हों कारन तेरौ || 
हों सबके अ्रप हरू हरै मेरे को अघ नर | 
कर्हे नुपति-तब वेग सहेँगे शिव हर शंकर ॥ 
अघहारी इरि हिय बसहिं, साधु पाप कारहिं सबहिँ | 
इ प्रसन्न अवतरन हित, गंगाजी गमनी तब्रहिं। 


गर्जत तर्जत चली वेगते गंगा माता | 
गिरी जहाँ गिरिजेश विराजे भवभय त्राता || 
सोचें शिवकू संग लिये पाताल पघारू | 
जीजाजीकी जरनिमाँहि जल धारा डाहे | 
भोले बाबा भंगकी, बैठे सहज तरंगमहँ। 
जटनिमाहि गंगा गिरी, परी भंग तिनि रंगमहँ ॥ 


इत उत सुरसरि फिरहिं जटनिमहँ मग नहि पाव । 

सूप भगीरथ निरखि खेल अतिशय घबरावे || 

शिव सन विनती करी जरनितेँ छोडी रंगा | 

हक चंचल चढी अवनिपै तरल तरंगा || 
हिमगिरि नग तोरति बहहि , सुर नर मुनि जय जय करहिँ | 
रथ पीछे पीछे फिरहि, चलत द्रशते अप हरहि ॥ 


उतरि हिमालय अंक अबनिपै नीचे झाई । 

सामग्री शुनि जह, यज्ञकी सबहिं बहाई ॥ 

लखि अविनय मुनि कर्‌यो कोप गंगा पी दीन्ही । 

भूप भगीरथ ब्रिनय बहुत बिधि मुनिको कीन्हीं ॥ 
छोड़ी गंगा कानते तनया तिनकी है गई 
तबई तें भागीरथी, ख्यात जाहुवी जग मई ॥ 


॥ 

अवनि उतरि त्र बढ़ीं रहीं नहिं गंगा छोटो । 
चंचलता छुटि गई भई अब कृश तें मोटी॥ 
संग भगीरथ लिये कपिल मुनि आश्रम आये । 
गंगाजलकूँ परसि पितर सब स्वरग सिघाये ॥ 
भस्मभूत माँ पय परसि, सगर सुतनि छूटी व्यथा । 
तर निवसै' नित पय पियें, तिन सुक़्तिनिकी का कया |। 


४०० 


गंगा गंगा कहें नित्य गंगाजल पीर्वे । 

सदा बसै' तट निकट गंग जल्नतें इं जीवें | 

गंगारज तन लाइ नहावें गंगा जलमहँ । 

बसे गंग पय परसि, अनिल बिहरै' जिहि थलमहँ ।। 
श्रीगंगा के नाम तै, कोटि जन्म पातक नसं । 
भोगे भूपै भोग बहु, अन्त जाहि सुरपुर बसहिं ॥ 
इति श्रीभागवत चरितके चतुर्थाहमे श्रीगंगानतरण नामक 

बौबीसवाँ अध्याय समाप्त । 

| २४ ] 


धन्य भगीरथ गंग लाइ जग कीन्हों पावन | 
तिनक्रे सुत श्रत भये तादु सुत नाभ? सुद्दावन ॥ 
सिन्धु द्वीप तिनि तनय भये तिनिक्रे अयुतायू । 
तिनके सुत ऋतुपण सखानलके परमायू ॥ 
दमयन्तीपति नल मये, तिनि कलि दीये दुःख अरति । 
ह निरुप ऋतुपणंके, बने सारथी भूमिपति ॥ 


दमयन्ती पति तजी भाग्यबश आई पितु घर । 
पति खोजन हित रच्यो दुबारा मुषा स्वयम्बर || ` 
नल ऋतुपण समेत ससुर गृह रथ लै झाये । 
नल दमयन्ती मिले, सुनत सब जन हुरषाये |॥ 
काया तं कलियुग भग्यो, जत्र चपके दिन फिर गये | 
गयो राज फिरितें मिल्यो, जग यश भागी नल भये ॥ - 


हयबिद्या ऋदुपणं नृपतिवर नलतैं लीन्हों। 
पासो फॅकन कला तिनहिं बद्लेमहँ दीन्ही ॥' 
सकाल ऋनुपण पुत्र बवान शूर ति । 
सुत सुदास तिनि भये सुरानी मदयन्तीपति i 
खुगया हित बनमहं गये, इन्यो राकछुस भूप तहु | 
तिहि भ्राता धरि सूद वपु, करे रसोई मददलमह ।| . 


४ 
२६ फ० दि 

राध्यो नरको माँस परोस्यो गपति पुरोहित । 
देखि अमेध्य पदार्थ भये गुरुषर अति कोपित ॥ 
दयो शाप पुरुषाद बने भूपति अति कोप्यो । 
देवे गु्कू शाप चल्यो मदयन्ती रोक्यो ॥ 
शाप-नीर पैरनि धरयो, भयो भूप कल्माष पग । 
नरभक्ती उप मित्रप, भये ख्यात सौदास जग ॥ 


अनि बशिष्ठको शाप उपति राक्षस अनि बिचर | 
द्विज दम्पति बनमाँहिँ सुत्रर संतति हित बिहर ॥ 
लगी बुमुच्चा भूप पकरि द्विज खायौ जबहीं । 
द्विजल्नी अक्रवार्थ शाप दप दौन्दौ तवही ॥ 
गर्भाधान करो जहिं, तत्रहि दोइगी मृत्यु तत्र ॥ 
वंशनाश को शाप सुनि, भये दुखित अति सचिव सत्र || 


` बीते बारह धरस शाप उद्धार भयो जब । 
करिवे ` गर्भाधान भये उद्यत भूपति तब ॥ 
त्रजे रानी नृपति शाप की याद दिलाई । 
महिषी संतति मिना बहुत रोई घमराई ।। 

बंशनाशको भय समुझि, लख्यो न अन्य उपाय तत्र । 

गुर वशिष्ठतें ब्रिनय करि भूप प्रार्थना करी तम || 


बोले नप सौदास--प्रभो ! अत्र रक्षा कीजे | 
चले जासु मनु वंश पुत्र इक गुरुवर दीजै ॥ 
कीयो गर्भाधान भई अति इर्षित रानी । 
नष्ट वंश नहिं होय चात जिह सबने जानी ॥ 


सात बरस तक उदरतें, नहीं पुत्र पैदा भयो। 


मदयन्ती अति दुखित हो, बचन पुरोहिततें ह्यो | 

भगवन्‌! का भरि द्यो उद्र महँ जो नहि निकसत | 
श्ररक्यो एकहि ठौर तनि$ तहँ तें नहिं खिसकत || 
मुनि हति लीयो अश्म मन्त्र पढि उद्र छुवायो | 
मदयन्तीने वुरत सुधर सुत भ्रम बिनु जायो | 
प्रमुदित सवही जन मये, राजारानी पुरोहित | 
तेई अश्मक नामतें, भये भूप जगम बिदित !! 


अश्मकके सुत भये राजकुन्नके जो मूलक । 
तबई प्रकटे परशुराम चूत्रिपकुल शूलक '॥ 
नारिनि कवच बनाइ बचाये मनुङुल त्राता । 
' नारीकवच कहाय भये जगमहँ विख्याता || 
मूक सुत दशरथ भये, एडबिड हु सुत तासुक्रे । 
पुत्र एडविड बिश्वसह, खटवाङ्ग हु नप जासुके ॥ 


दो०--रहे स्वर ग खट्वाङ्ग जत्र, देव कहें वर लेहु। 
वय मुहूत सुनि रप कहें, सुर | सत्संगति देहु ॥ 


छुपय--जानी एक मुहूत॑ आयु सत्र जग बिसरायो । 
करि के ध्यान श्रखण्ड परमपद नपने पायो ॥ 
तिनके पुत्र दिलीप यशस्वी दीघंबाहु बर | 
सन्तति विनुअति दुखित गये निबसें जहँ गुरुवर || 


महिषी संग सुदक्षिणा, लिये जाय गुरुपद गहे । 
- आशिष दै निज शिष्य तें, बचन मुदित मन गुरु कहे || 


गो-सेवाते पुत्र होदि यह मैंने जानी। 
करि सादर स्वीकार नंदिनी सेवा उानी॥ 

कृपा नन्दिनी करी भये रघु रबिकुक्ष भून । 

रघुके अज सुत भये तनिक जिनमइँ नदिं दूषन ॥ 
अज अति अनुपम नुप भये, इन्दुमतीने जो बर । 
एकछुत्र जगमहँ नुपति, श्रर्गाणत मख जिनने कर ॥ 


रु ७ € 
इति ्रीमागदतचरितके चतुर्थाहमें रघुवशवणंन नामक 
पच्चीसवाँ अध्याय समाप्त । 

अथ पढ्विशतितसमोष्श्यायः 


१९ कि 


छेप्यय--दाशरयी श्रीराम रमे योगीजन जिनिमें। 
प्रथम चन्दना करूँ मृदुञ्ञ तिनिके चरननिमें ॥ . 

रघुकुल पावन परम अधिक यश भीहरि दीयौ । 

जामें ले श्रवतार कृतार्थ 'कुञ्च करि दीयौ ॥ 
को कवि उपमा करि सके, अत्रघपुरी सुखघाम को | 
कहूँ कथा करुनामयी, अब श्री सीताराम की || 


अजके दशरथ पुत्र यशस्वी अति ई पावन | 
जिनके यशतें बिमल घवल अज तक यह त्रिभुवन | 
भूपति परम उदार दान बहु त्रिप्रनि दोन्ह । 
भूरि दक्षिणायुक्त विषद मख जिन बहु कीन्हें ।| 
देवासुर संग्रामम, असुर पराजित जिन करे। 
टिव्य अस्र आघात तें, नित सर कंटक मरे 1! 


सब सुख चषके निकट पुत्र बिनु परि अति चिन्तित [ 
रानी सत्र सुवरहित वंशधर बिनु श्रति दुःखित ।। 
ब्रिनती शुरुते करी रचायौ मन्न सुतके हित । 
ऋष्यश्वंग पुत्रेष्टि यज्ञ करवायो प्रमुदित || 
चढ्यो भूमिको मार बहु, सुर सन मिलि हरि टिंग गये । 
० सेतु करन भव उदधिपै, अज अच्युत प्रकरित भये || 


४०५४ 

गिनि कुएडतें प्रकट भये पायस नुप दोन्हों । 
तीनिहु रानिनिं दियो भाग न्यायोचित कीन्हों || 
गर्भवती सब मई सवनिके हिय हुलसाये। 
शुभ मुहूतं शुम समय राम कौशल्या जाये ॥ 
शुक्लपक्ष मधुमासकी, नवमी अति पावन परम | 
प्रकटे रघुकुलचन्द्र शुभ, मयो भ्रजन्माक्रो जनम॥ 


कैकेयीने कुमर भरत कुलदीपक जाये। 
जनम सुतनिकों सुनत अवनिपै बजत त्रधाये ॥ 
सती सुमित्रा जने संग लछिमन रिपुसूदन | 
चारि पुत्र मुख निरखि भूप को अति प्रमुदित मन ॥ 
नामकरन संस्कार गुरु, सबके कीन्हें नेमतें। 
हो , इरषित महिषी सबहिं, पुत्रनि पाले प्रेमतें ॥ 


भ्रबकछु घुडश्रनचलतफिरतइत उत महलनिमहेँ । 

बलि बलि जावें माउ बुलावति हँसि सँननिमहुँ ।। 

छोटी छोटी लरे लटक आनन पै बिधुरें | 

चमकीली लखि वस्तु दौरि ताहीकू पकरे | 
पानीकू पप्पा कहुँ, इप्पा मागें मातुतें। 
बप्पा भूपतिकूँ कइत, धूलि मलत निज गाततें | 


चलो. सिखवन हेतु मातु पग घुँघुरू बांधे । 

पाँ पॉ पेया चलें मातुको उँगली साघे ॥ 
` कुत्ता बिल्ली काक पकरिवे हाथ बदावें । 
जत्र नहिं आवें हाय रोइ जननो टिंग जावें ॥ 
सम्मुख निरखत बस्तु जो, कर उठाय मुखमहँ घरत । 
तोरत फोरत इसत सब, मनहर शिशु क्रीड़ा करत ॥ 

सखनि संग मिलि करें खेल अब चारिहु मैया | 
चरित निरखि नृप सहित मुदित हों तीनिहु मैया ॥ 
बड़े भये उपनयन करयो गुरु-ग्रह भिजवाये | 
मुनि बशिष्ठ प्रभु शिष्य पाइ अति हिय हरषायै ॥ 


' गुरु सुभषा करहिं सघ, पढ़हि पाठ एकाग्र चित | 
शमय शील संकोचयु ', सुनहि शातन भुति तन्त्र नित ।। 


सीखे साखे राम लोक ब्योहार दिखावें | 
गुरु महिमाको मम शिष्य चनि सबहिं सुनावे ।। 
स्वल्प समयमह शास्त्र पढ़े गुरु चकित भये अति । 
स्वयं सच्चिदानन्द समुभि अति त्रिमल भई मति || 


चथक्रिशोरने बरे जनु, ओठनि छाई कालिमा | 
पद्तल, अधर, कपोलनिहि बढ़ी सबनिकी लाल्िमा || 


दोहा--तबरहि सरसता रामके, कहै कानमें आइ । 


बिना शक्ति का करि सको, खोजो ताकूँ लाइ || 


इति श्रीसागरतचरितके चतुर्थाइमें राघवेन्दुचरित अन्तर्गत 


CC-0. 


प्रथम बालचरित नामक छुब्बीसवों (अध्याय समाई 1. 

[ २७ | 


है सीतापति राम! प्रणतपालक परमेश्वर | 

हे मिथिलापथपथिक | मुनिनि मत्वरक्षक सुखकर || 

है लछिमन सरवध्व | जानकीजीवन जगपति | 

हे रघुकुलके तिलक ! दीन दुखियनिकी गति मति ॥ 
खण्डन करि इर चापकू, अपनाई सीता यथा | 
तब पद्रज सिर धारि प्रभु, कहूँ ब्याइकी शुभ कथा ॥ 


राम-नाम श्रति मधुर सुखद सवकू सुखकारी | 
राम-घाम अति विमल पुण्यप्रद सत्र अपहारी |! 
राम-रूप श्रति सुघर मनोहर सुख सरसावन | 
. राम-प्रिया जग जनन ,जीव जग-जरनि जरावन || 
राम-अनुज श्रादरश श्रति, राम भक्त सुख सार हैं। 
राम-चरित पावन परम, होवें सुन भवपार हैं॥ 


वनमें विश्वामित्र करें तप यश. रचावें | 
यातुधान तहँ आइ यज्ञको अगिनि बुभावें ।। 
चार चार बहु विन्न करें मिलिके खल श्रावें | 
मुनि मन सोचें--शाप देहूँ सब सुकृत नसावें || 
करन कृतारथ जननि इरि, धरम सेतु बाँधन निमित | 
भये अ्वघमहँ अवतरित, भक्त, घेनु, सुर, संत हित ॥ 

जाऊ तिनिक्रो शरन तिनहि सत्र विपति सुनाऊँ। 

दशरथकू समुझाइ अनुजयुत उनकें लाउँ ॥ 

मखपति जगपति सकल विश्वपति बनमहेँ आवें । 

तो संतनिके सकल शोक दुख भय भगि जाव ॥ 
प्रभु दरशन करि सत्र सुकृत, जप तपको फल पाउँगो | 
द्वार देवके जाइक, अवसि तिनहिं ले आउँगो॥ 


तिनिफ्री ब्रिछुरी शक्ति मिलाऊँ जग यश पाऊँ। 
जोरी बने मच्रूक युगल छविकू नित ध्याऊँ ।। 
शक्ति सिया मिलि नाई होहिं अवतार सरस अति । 
कबिगन हेह कृतार्थ भनें शुम चरित यथामति ।। 
विश्वामित्र विचार करि, अति प्रसन्न मनमहँ भये । 
राम ललन याचन निमित, अ्रवधपुरीकूँ चलि दये ॥ 


आये विश्वामित्र राम लछिमन तिनि माँगे । 
चचन झूल सम नुरति हियेमई मुनिक्रे लागे || 
गुर बरिष्ठ समुझाइ दये मुनिकू दोऊ सुत । | 
सुनिके पीछे चले राम लछिमन अति प्रमुदित || 
मिली ताड़का पन्थमहँ, मारी गुरु आशा दई । 
प्रभु छोड्यो शर सरते, ढग्यो हियेमहँ मरि गई ॥ 





मारि ताइका चले फेरि सिद्धाश्रम आये। 
गुरु मख दीक्षित भये राम रुक कहलाये | 
पूर्णाहुति के दिवस निशाचर दल इक आयो । 
मार्यो राम सुहु लंक मारीच पठायो ॥ 
मखरक्षुक श्रीरामपै, अति प्रसन्न मुनिवर भये । 
आशिष' दुलहिनि देनहित, घतुपयज्ञमहँ लै गये।। 

सोरठा-सम्मुख निरखे राम, श्रत त्रिनोत शोमासदन | 
ग्रेम सहित ले नाम, कौशिक सिर सघन लगे ॥ 


छुपय--बोले विश्वामत्र--तात |! मिथिला मल भारी | 
भूप जनक्रकी परम सुन्दरी एक कुमारी ॥ 
चलो तहाँ सो मिले घनुष मख अति सुखदायक । 
मुनिवर की सुनि बात .सहमि सकुचे रघुनायक ।। 
सिर नोचा करि सिकुड्कि, बोले श्री रघुनाथ तत्र । 
चाहें बहु प्रभु लै चलें, सोपे पितु हम हाथ तत्र | 


कौशिक सुनि हँसि परे कहें-तुम ज्यों सकुचाओ | 
मिथिला मम सँग चल्लो अवसि दुलहिनि तुम पाओ ॥ 
यों कहि लेके संग चले मुनि कथा सुनावत । 
निरखे मुनि हसि-जबहिं राम तब्रडी सकुचावत ॥ 
चलत चलत मगमहँ मिली शिला, नारिके सरिस वन | 
प्रभु पूछें केपी शिला, सुनि मुनि बोले तपोधन || 


गौतम ऋषि की नारि अहल्या है यह रघुप्रर । 
छुल कर नास्यो धरम कपटपति बन्यो पुरन्दर || 
आये मुनि सब समति इन्द्रकी दुरगति कीन्हीं । 
शाप नारिकू दयो शिला सम सा करि दीन्हीं ॥ 
निज पद्रज दै अब हरहु, गुरु अनुशासन मानि इरि । 
परसी पगतें सो तुरत, करे बिनय उठि पैर परि ॥ 


6526) 
हे हरि | हो अति निन्दित नारी | 
= नहि प्रभु जप तप पूजा कोन्ही, करी न विनय तुम्हारी | 
बिषय भोगमह सत्र छिन खोये, पाप करे अति भारी || हे हरि» 

यौवन मदमद 'हे मद माती, नहीं मजे मददहारी | 1 
निजपति परपति मेद न समुझयो तन मन, बुद्धि विसारो || हे हरि ० 
हों पतिप्राना परमप्रेयसी, अति सुन्दर सुकुमारी | 
पतन हेतु अभिमान बढायो, मदन मोर मति मारी ॥ हे हरि० 
पतित उघारन सत्र जग पावन, आये द्वार खरारी । 
करी कृतारथ भई यथारय, चरन कमल बलिहारी ॥ हे हरि० 


CR 
प्रभुजी | तुमरो एक सहारो । 
पाप करत निति बासर बीते, रट्यो न नाम तिद्दारो । 
भववारिधि में हूबि रही हँ, दीखै नाहि किनारो ॥ प्रभुजी० 
माता पिता सगे सम्बन्धी, कोई नहीं हमारो । 
शरन गही है तब चणएनगिकी, अशरनसरन उब्रारो ॥ प्रभुजी० 
परमारथ पथ लगै न हितकर, पाप ढगै श्रति प्यारो | 
पठित उघारन हौ तुम रघुत्रर, पापिनिकू हू तारो ॥ प्रभुजो० 
बनी पषान परी प्रभु पगमह, नहि कोई रखवारो । 
स्वयं आइ अपनाई राघव, अत्र नदि कबहुँ, विसारो ॥ प्रमुजी० 





छुप्पय--सुनी हल्या बिनय राम मनमह सुसकाये। 
करि सेवा स्वीकार सरल शुम वचन रुनाये॥ 
पतिपदमह अनुराग करो तिनि ईश्वर जानों। : 
मामिनि'मेरो रूप उनहिकू निशि दिन मानों | 
र यों शिक्षा दे राम पुनि, जनकपुरीक चल दये। | 
शुद्ध अइल्याकू निरलि, गौतम अति प्रमुदित भये ॥ 

मगमहँँ गौतम नारि वारि मिथिलापुर झाये । 
राम सहित मुनि पूजि जनक निज महिलनि लाये ।। 
राम निहारी सीय हियेमहँ ठरत छिपाई । 
निरखे सीता राम मनहुँ खोई निधि पाई ॥ 
भूप स्वयम्बर सीय हित, रच्यो शम्भु धनु घरि दयो । 
खींचि धनुष सिय बर बने, शतानन्द बय प्रन कह्यो ।। 


.सत्रई थाके भूप घनुष नहि उठे उठाये । 
गुरु आयसु तिर धारि राम सम्मुख घनु आये ॥ 
सीय दीउितें दीठि मिल्ली दोऊ मुख मोरयों । 

. सिय मुख दीठि न लगे रामने धनु वून तोर्‌यो ॥ 
धनुष भंग शिवको भयो, अङ्ग अङ्ग सियके खिले । 
चकवा चकती सरिस लिय, राम नसे घनु तम मिले ॥ 


भेजे भूपति दूत सुनत दशरथ हरषाये। 
सजि बरात गुरु भरत शत्रुइन सँग नप आये ॥ 
राम लखन इत भरत शत्रन चारिहु भाई । 
उत सीता उर्मिला मांडवी कीत्ति सुहाई ॥ 
विधिवत भये विवाह शुभ दुलहा दुलहन संगमहे । 
. सुतनि बहूनि समेत लखि, चप समाई नहि अंगमहँ ॥ 


बिदा करन चर बधुनि सकुचि महत्वनिमहँ आये । 
माता ।पुत्रिनि परम पतिब्रत धरम सिखाये ॥ 
जनक जननि तें मिलीं बिलखि चारिहुँ सुकुमारी । 
पुत्रिनि रोवत निरखि जनक सुधि देह विसारी | 
करि विवाह हु कें बिदा, चुनि सहित नुप घर चले । 
क्षत्रिय कुलनाशक परशु-राम कुपित मगमहे मित्र ॥ 

गज तजे परशुराम रघुपति मुख मोरयो। 
द्यो बिष्णु का धनुष ताहि रघुनायक तोरयो ॥ 
जामद्ग्न्यक्री आँखि खुलीं बिनती बहु कोन्हों। 
गरि महेन्द्रक गये शक्ति तिनिकी हरि लीन्हीं ॥ 
नप दशरथ हेके मुदित, आये पुर वरबधुनि संग | 
ज्यों-ज्यों पुर आवत निकट, होहि सबनिके पुलक अग ॥ 


इत मइलनिमहँ मातु मनावे कब सुत आव । 

कन सुद मारो सकल सुन्द्री दुलहिनि लाबं ॥ 

इतनेमें संवाद सुन्यो दुलहिनि सब आवत | 
मइ मुदित मन मातु इरष हिय नाहि समावत ॥ 
करयो आरतो अरघ दै, नेग भोग सबही करहि । 
दुलहिनि घुँघट मारके, सब सासुनिके पग परहि ॥ 


सबके पाॉँइनि लगीं सुतनि संग बहू निहारी। 

.. लेई बलैयाँ मादु रूप लखि जावें वारां ॥ 
मुँह दिखाव को नेग भयो सब घन मनि देवे | 
सकुची सहमी बहू देखि धूँबटतें लेवें ॥ 

कनकभवन केकेयिने,  जनकदुलारीकू दयो। 

देउँ कहा हों बहूकू, सोच मातुके मन भयो ॥ 


कौशल्या सुत-बधू रूप छवि पुनि पुनि पेखें । 

म न हिये समाइ चकित चित दोउनि देखें ॥ 

मनि मुक्ता धन रत्न, देहुँ का तुच्छ सबहि हैं । 

मेरी जीवन मूरि परम धन रामललहि ई॥ 
यों माता मन सोचिके, राम कमलकर कर लयो । 
जनकदुलारीके मृदुल, करकमलनिपे भरि दयो॥ 

मन मुसुकाई सीय राम अतिशय सकुचाये । 

सब्र दुलहिनि इस्नान शयन भोजन करवाये ।। 

चारिहु विहरे रमा उमा रति शचि सम दुलहिनि। 

हरि इर काम सुरेन्द्र संग लै मानों महलनि ॥ 
दोदिँ सुदित माता सकल, पुत्र वधुनि लखि कमलमुस्व | 
करि क्रीड़ा रघुनाथ, प्रिय पिदु मातनि नित देहि सुख । 


इति श्रीमागबतचरितके चतुर्थाहमें राबवेन्दु चरित अन्तं 
द्वितीय विवाह चरितनाम रु लत्ताईसराँ अध्याय समाप्त । 

मरत शत्रुहन गये मातुणर कैकयपुरमहँ । 
राम होहि युवराज भई इच्छा रप उरमहुँ | 
सत्रनि समरयन कर्‌यो तिलक्रकी भई तयारी | 
किन्तु कूषरी कुटिल भीचमहँ वात बिगारी || 

कान केकयीके मरे, मँगवाये दे बर तुरत। 


चसे चतुरदश बरस बन, राम राज्य पावहिं भरत ॥ 


दशरथ अनुनय त्रिनय करी रानी न पसीजी | 
अज्र हृदय वनि गई मन्थरा त्रिषमहँ भीजी ॥ 

. प्रात सूततें तुरत भूग रघुवर बुलबाये। 
मातु पिताकी द्या देख रघुपति घन्रराये || 
जब निं बोले नृगतिं कछु. कथा केकयी सत्र कही | 
उठे विल्ललि नप राम कहि, परि पापिनि बैठी रही || 





कौशल्या ढिंग जाय राम चरननि सिर नायो । 
ललन कोप श्रति करयो ब्ृरति मत नहि मन मायो || 
माताकू . समुझाय बन्धुकें शिक्षा दोनन्‍्हों। 
जस तप घमं बताइ जननितें अनुमति लीन्हीं | 
वैदेही बन चलन दित, इठ अति कीन्हीं सँग लई | 
चले राम पाछें लखन, मध्य जानको चलि दइ ॥ 


४९०, 

सुनी कालि युवराज बनें परि ग्रत्र बन जाहीं । 
हक्की चक्की भ£ मातु तनकी सुधि नादीं ॥ 
भोरी भारी कुसुमकली सी सिय सुकुमारी । 
जाइ राम सँग मातु निरखि श्रति भइ दुखारी ॥ 
राम कहाँ मेरे तनय, कहाँ जनककी नन्दिनी | 
रहूँ हाय | कैसे यहाँ, हों बेरिनि बनि बन्दिनी ॥ 


तड़फे पुनि पुनि गिरे उठे इत उतकूँ मागै । 

राम कोन मग जाइँ शत्य सबरो जग लागे ॥ 

हे सुऊुमारी प्रानपियारी वेटी सीता । 

जनकदुलळारो अरी होहि बनमहँ भयभीता ॥ 
राम मोइ बनले चलो, अवधपुरी नहि रहुङ्गो ) 
सही विपति तेरे निमित, बेटा | अत्र नहीं सहुङ्गी ।। 


मेरो मोरो राम निरदयी कोने कीन्हों । 
मोइ संग नहि लेइ लखन हू सँग लै लीन्हे | 
वेरा लळिमन पैर परूँ सँग लै चलि मोकूँ । 
छो करति मग चलू कष्ट दुङ्गो नहिं तोकू ॥ 
डकरावे निज सिर छुने, माँ पगली अट पट वकक | 
दशा देखि दयनीय अति, धीरज को नर धरि सके | 


इत ितुके पग बन्दि केकयीतैँ पट पाये । 
पहिने बलकल वसन सीय सँग र घुबर ये || 
लछिमन पीछे चलें निरखि पुरजन डकरावें | 
र्खुनन्दन तजि कतहु लोटि हम घर नहीं जावे || 
इरष विषाद न राम मन, रथपै बैठे. आइक | 
निरखि मातु विहल भई, घेर्यो रथकू जाइक || 

बिना बत्सके घेनु सरिस माता रथ घेर्‌यो | 
रोवत लखि नर नारि राम मुख रथमें फेरयो ॥ 
बिहरे बाल बखेरि राम कहि रोवै जननी । 
बह नयन जलधार मई गीली सत्र घरनी || 
राम कहाँ ! लन्लिमन कहाँ ? बड़मागी सीया कहाँ ! 
में हूँ जाऊँ संगमहँ, जाइँ लाल मेरे जहाँ || 


सोरठा--इतने में चिल्लात, निकसे भूपति महत | 
रोवत नंगे गात, डगमग डगमग परत पग ॥ 
राम कहें बिलखाइ, दृश्य भयो जन करुन अति । 
अच नहिं देख्यो जाइ, हाँकौ रयकूँ सूतजी ।। 
हॉकि द्यो रथ सूत, नप घड़ाम धरनी गिरे | 
कहाँ गये मम पूत, तप कौशल्या मिलि कहें || 


छुप्पय--राम गये बन सपति फेरि सुरलोक सिघारे। 
गुरु बुलवाये भरत वृत्त सुनि मये दुखारे॥ 
पितुके सब करि करम मनावन चले राम भन | 
रयत राम रज चरणमाँहि तनु छुत्रिमहँ ल्य मन ।। 
चित्रकूटपे लखन सिय, राम भरत लखि पग परे | 
हे अधार रोये भरत, नयन नोर सबके भरे || 


पुचंकारे लघुबन्धु धरम अरु नीति सिखाई । 

पितु गौरवकी बात बिबशता राम बताई || 

भरत मरम सब समुक्ति दण्डवत्‌ पग परि कीन्हीं । 

रामरजायसु पाइ पादुका प्रभुको तीन्ही ॥ 
निवसे नन्दीग्राममहँ, छाल बसन अति छीन तन | 
राम ररहि यवत्रत करहि, राम चरनमहँ लीन मन || 
२७ फ० - 

चित्रकूरतै चले राम इत दंडकबनमहँ । 
निरखि राम सिय लखन होदि मुनि प्रमुदित मनमह ॥ 
झत्रि अगस्त्य सुतीदण आइ मुनि पावन कोन्हें । 
भये कृतारथ सबहि स्वयं इरि दरशन दौन्है ॥ 
बसहि राम सिय संगमहँ, पंचबटीमई करि कुटी | 
रामरूप फँसि मई जहँ, रावणभगिनी नककटी ।। 
दूषण खर अद त्रिशिर रामतें लड़िवे झाये । 
निशिचर चौदह सहस राम यमसदन पठाये॥ 
निशिचर कीट पतंग राम लोमहे' जरि जावें | 
गूलर सम गिरि जायें राम जब बान चलाव || 
यातुघान जत्र सत्र मरे, चली लकँ नककटी । 
मरि निशाचर बेगि कः, लगी रामक्रू चटपटी ॥ 


रावणके ढिग जाय रोइ बोली नकटी सुनि । 
पंचवटीमें रहै राम लछिमन बनिक सुनि ॥ 
सङ्ग सीय इक सुघर नारि रति सम सुकुमारी । 
भाभी मेरी बनें बात मनमाँहि बिचारी || 
तिनि सुनि मम प्रस्तावकूँ, नाक कारि मेरी लई । 
खर, दूषण, त्रिशिरा मरे, अपकोरति तेरी भई॥ 
निरखि बहिन अपमान रक्त खौलै नहि तेरो | 
रावण बोल्यो--बहिन ! निरादर है जिह मेरो || 
छुल वल तें तिनि मारि नारि दिनकी लै आऊँ । _ 
मृग यनाइ मारीच तहाँ हों अ्त्रदै जाऊँ ॥ 
डरि रावनतें कनकको, बनि मरीच मृग चलि दयो । 
पंचचटी ढिग फिरहि खल, सीताकू विस्मय भयो || 


इति श्री भागवत चरितके चतुयांहमें राघवेन्टुचरित अन्तर्गत तृतीय 
वनचरित नामक अद्वाईसवाँ अध्याय समाप्त । 

है सीतापति | लचनब्न्धु | भक्तनि सुखदाता । 

हे ग्रनाथक्रे नाथ | पतित पावन भयत्राता !| 

है शोमाके धाम | राम | जग रमित्रै वारे | 

है वनवासी राम | मुनिनि मन हरिते वारे ॥ 
हे पावन | तत्र चरनररेखारज्ञिन धूरि जो। 
फेहू कथा सिर घरि विमल, झक्तनि जीवनि मूरि जो | 


राम | हृदयमह बसो कामकर तुरत भगाश्रो | 
राम | मत्विन मारीच बन्यो मन मारि गिराओ ।। 
राम | सिन्धु भव बहत सेतु करि पार लगाओ | 
राम | निहारं राइ आइ तन तपन बुझ'ओ ॥ 
राम | न साधन भजन मन, बने परे पाषान हम | 
राम | छुआओ चरन निज, हो जड़ चेतन करन तुम ॥ 


कनक हिरन बनि गयो दुष्ट मारीच निशाचर | 
मनि मुकाक्री पूँछ रूप अति अद्भुत सुन्दर ॥ 
क्रीडाकानन जनकनन्दिनीके में झायो | 
चरिवे लाग्यो दूब सीय खि मन ललचायो || 
करति प्यार ञ्रति मृगनितें, नृग विदेही प्रिय लल्ली | 
जाइ जितराऊ पुत्र अति, सोचि प्रानपति दि'ग चली || 


४९६ 





CC-0. Mumukshu Bhawan Varanasi Collection. Digitized by eGangotri 





Fat 
४२० मागवत चरित, चदुर्याह अध्याय २६ 


बोली पतितैँ लिपटि--इरिन जिह अद्भुत प्रियतम । 
पकरो जादू खेल करयो करिर्ै मिलि हम दुम ॥ 
सीताकू सुख देन चले शर घनु लै रघुवर । 
अति उत्सुकता बढ़ी कनक मृगको हित हरिउर ॥ 
घनुघारी रघुनाथकूँ, लखि पीछे भाग्यो असुर । 
मारहि नहिं पकर॒यो चहें, सोचहि प्रभु सग अति सुधर | 


नहिं जब आयौ हाथ तीर तकि सियपति मार्‍यो । 

हा सीता ! हा लखन! रामस्वर माँहि पुकार्‌यो ॥ 

लखि रजनीचर राम भये ब्याकुल इत सीता । 

पति आरत सुनि शब्द भई भामिनि भयभीता ॥ 
पंग पगपै प्रिय प्रेममहं, अनहित आशङ्का रहत। 
बचन कहे कछु कड कुमरि, दास लखन सिर घुनि सहत ` 


बोले लछिमन-- त्रियाचरित मत मातु दिखाओ । 
कहें जानकी--मरूँ राम ढिंग यदि नहिं जाओ ॥ 
लखन दुखित है चले दशानन तत्र तहँ आयो । 
साधु समुझिकै सीय सहमि सादर नैठायो ।। 
दुष्ट सीय लै चलि दयो, घेनु बघिक फंदे परी। 
दुखित गीध स्वर सुनि भयो, जानि दशानन सिय हरी ॥' 


हट्यो नभते गीष पट्टा रथपे मार्‍्यो। 

तोर्‌यो रथ इय मारि सारथी हू संह्ार्‍यो।। 

रुदने जानकी करें तात कहि कहि चिल्लावें । 

इत उत दौरे गिरे परें मूछित ह्वै जावें॥ 
करि विलाप पुनि पुनि कइति, हे खग मृग तुम बन फिरत ॥ 
कहियो मम पति तें तुरत, ले हरि रावन गयो इत ॥. 

बैनी झोटा खाइ गिरे केशनि की माला । 
जेट नगनिकी भर फिरे ब्याकुल बनि बाला || 
सचर अचर सम भये डरे सबई रावन तें। 
जनकसुता दुरदशा लख खग मृग छिपि बन ते || 
हा प्यारे देवर लखन | हा जीवनधन प्रानपति | 
परी ढुष्टके फंदमें, गीघहु पाई परमगति ॥ 


समर दशानन सङ्ग गीघने अद्भुत कौन्दो । 
अश्व सारथी मारि निशाचर मूछित कीन्हों ॥ 
पुनि घायज्ञ करि णद्ध चल्यो सीता लै रावन | 
किष्किन्धापै फैकि दये सिय पट आभूषन ।। 
पुरी लंक लै जाय सिय, बन अशोकमहँ रलिदइ। 
असन बसन तिनि सब तजे, पति बियोगमहे कश मइ || 


इत माराचहिं मारि लखन लखि राम रिस्यावत | 
कुटी सीय बिनु निरखि बिल्खिरोबत पछितावत || 
जइ चेतनो भेद भूलि मामिनि हित भटके । | 
खग सुगते सिय पतो पूछि सिर घुनि कर पटके ॥ 
इत उत चितवत चकित हे, नयन नीर घारा बहत । 
तात धीर धारन करो, राम अनुज पुनि पुनि कइत ॥ 


सोरठा-दुखी प्रिया निनु राम, राजिवलोचन भुवनपति । 
लै लै तियको नाम, पूछत सबईते फिरे ॥ 
छुप्पय--निम्ब | कदम्ब | रसाल | पनस | सिय पतो बताओ। 
प्रिया छिपी तुम कहाँ शीघ शशिबदन दिखाओ ॥ 

जाइ तरुनि ढिंग कहत जनकतनया तुम देखी । 

सरिता गोदावरी ! कहो सखि सिय तुम पेखी ॥ 

यों प्रलाप पुनि पुनि करें, सिरी सरिस राघव भये। 
७/ ठी 
सर, सरिता, बन, कन्दरा, हंडत दिशि दक्षिन गये |! 


निरखि सीय पद चिन्ह पुष्प मृत इयट्ट्यो घनु । 
सियसिर सेवित सुमन भये लखि मृत श्रम्मृत जनु ॥ 
ग्रह्राजकी दशा देखि भूले लिये ब्रिछुरन। 
चाचा कहदि-कहि चरन पकरि प्रभु लागे रोवंन || 
जनम मरनतैं .छूटि तन्‌, तज्यो गीध भरि मोद महू । 
रामहप हिय राम मुझ, देह रामकी गोद महेँ॥ 


गीध कर्मं सत्र करे परमगति ताहि दिवाई । 
कियो कबन्ध कृतार्थ सुरति शाब्ररीकी आई ॥ 
शबरी निरखे राम घाम शोभा शुभ खानी ॥ 
समुझि साघना सफल सकल फलकर्म 'भुलानी | 
प्रातिथ करि रघुनाथकी, भगतिनि ति प्रमुदित भई | 
शम नाम मुख हृदय छुनि, धरि तनु तजि हरिपुर गई ॥ 


हूंदत इँढ्त राम गये सबरीके आश्रम । 
निरखि मुदित अति मई तापसी समुझिसफल भ्रम || 
चख चखि लाई बेर प्रेम लाख हरि हुलसाये । 
लखन संग अति ललकि बेर भिल्लिनिके खाये ।। 
स्री बोली--जगतपति, पंपासर ढिँग जाइके । 
कपिपतिते मैत्री करो, लावै सिय हुढ़वाइकें || 





प्रेम वेर चखि चले सोच सीता हित मारी | 
कपि कस होवे मित्र भिलै कस जनकढुलारी । 
अगनित जे छिनमाँहि बिश्व ब्रह्माण्ड बनावे । 
ते कपि मैत्री चहें करुन नरनास्य दिखावें ॥ 

राम लखन सुग्रीव लखि, पवनतनय पठये तहाँ। 
सिर चढाइ लाये दुरत, डरि कपिवर बैठे जहाँ।। 


रघुवर परिचय पाइ आइ बैठे सब ब्रानर। 
फरे सखा सुग्रंब राम करुनाके सागर ॥ 
रोइ रोइ सुग्रंच दुखद निज कथा सुनाई । 
दशा देखि अति दीन दया राघवकू आई :। 
भुज उठाइ प्रभु प्रन करयो, सखा काज दों करहुँ सत्र । 
सिय पर भूषन कपि दये, जि प्रभु ब्याकुल भये तब ॥ 


एक चानतें सात ताल वेधे जब रधुपति। 
संह प्रतीति कपि हृदय इषं मनमहँ चाढ्यो अति ॥ 

- संग लिये सुग्रोव बालि बघ हित इरि आये । 
समर हेतु सुग्रीव नालि दिग तुरत पठाये ।। 
बालि मिड्यो सुग्रीवतें,. गुत्थम गुत्या हे गई । 
मग्यो दुखित लघु बन्धु जब, पुनि पठये उर स्रा दई ॥ 


माजात पदिचानि बालि उर शर हरि मारयो | 
राम बानतें मरत तुरत हरिलोक सिघार्‌यो ॥ 
सुत अअङ्गदकू सापि परमपद पायो कपिपति। 
राज पाइ सुग्रीव काममहँ - फंसी तासु मति ॥ 
चारि मास गिरि गुहा मह, बसे राम कपि काममहॅ । 
फँस्यो, किन्तु इनुमानमन, सदा बसे भीराममहँ ।। 


इति श्रीभागवतचरितके चतुर्थाहमें राघवेन्दुचरित अन्तरत 
चतुथ सीताहरणचरित नामक उन्तीसचाँ अध्याय समाप्त । 

है रघुनायक राम | गीष शुभ गति दाता | 

हे भुवनेश्वर | सकल जगतके तुम पितु माता ॥ 

हे सबरी सरबस्व | भिल्लनी प्रिय रघुनन्दन । 

हे बद्री प्रिय | सखा कपिनिके दुष्ट निकुंदन ।। 
दे प्रनपालक विरहरत, दे सीताहित दुखित अति । 
सीय मिलनकी शुभ कथा, कहूँ होहि तत्र चरन रति ॥ 


राम कामनाहीन कर क्रीडा करुणाकर | 

नीरस जगकू सरस करन प्रकरं प्रभु दुल्हर || 

मनुज सरिस शुभ चरित दिखावहिँ जन मनरंजन | 
सुखी करन निज जननि करहि हरि करुणाक्रंदन ।। 
कर कामना भक्त अर, तब तैसे बनि जात हैं। 
हक सव समथ प्रभु, मक्तनि हाथ त्रिकात हैं || 


हनुमत सिखतें सीय खोजिवे दूत पठाये | 
राम रजायसु पाइ. लखन कपिपति घमकाये ।। 
त्याग काम सुग्रीव काम रघुपतिके आये । 
इत उत भेजे और पवनसुत लेक एठाये || 
अंगदादि कपि सँग चले, दई मुद्रिका सीयपति । 
सिन्धु लाँधि लंका गये, हनुमत दिय उत्साह अति ॥ 


४२४ 

इत उत इूंढ़त फिरे मिली नहि जनकदुलारी | 
करू कहा मरि जाउँ पवनसुत बात बिचारी ॥ 
पुनि कछु घरिकं धीर गये जत्र पुरके बाहर | 
उपवन लख्यो अशोक लखीं जननी तहँ तरुतर ॥ 
वृत शिंशिपा छाह्में राम राम प्रति पल्ल रटत | 
निरखी कपि साकार छवि, आलोकित उपवन करत ॥ 


निकर पहुँचि हनुमान रामको चरित सुनायो। 
सुनत राम गुन गान हृदय माँको भरि आयो ॥ 
पूछे-- को तुम तात | उडेल भ्रवननिमह रस | 
प्याओ मधुमय अमृत परम दुरलभ रघुपति यश ॥ 
अज्ञत्ति बाँधे पवनसुत, आये सम्मुख सीयके । 
भक्त समुझि पूछन लगी, समाचार सब पीयके ॥ 


विनय सहित इतिहास पवनसुत सकल सुनायौ । 

सुनत रामको विरह सीय नयननि जल छायो ।। 

रोवे अरु पछिताइँ शोकमहेँ गिरि गिरि जायें । 

नेइ नाथको सुमिरि लखनकी भक्ति सरायें॥ - 
प्रभुपद कपिको नेह लखि, आशिष सीताने दइ । 
अरपन कीन्हीं मुद्रिका, निरखि सुदित अतिशय भइ ॥ 


मातु कहे--कछु कंद मूल फल बेरा ! खाओ । 
छिपिके पत्तनिमाहि राति इक यहाँ ब्रिताओ । 
कपि हिय इषे अपार खाइ फल बृचनि तोरे । 
दूरि उखारे फॅकि कछुनिपे चढि झखझोर ॥ 
आये. लडिवे निशाचर, मारि पठाये यमपदन । 
नागपाशमहँ डँघि गये, कुपित कहे लसि दशानन ॥ 

मारौ कपिँ तुरत बिभीषन नीति बताई । 
कपड़ा तेल लपेटि पूँछुमहँ आगि लगाई ॥ 
कपिहित शीतल अनल भये सप्र पुरबूँ जारे । 
पकरन आवें निकट पूँछ कसि मुँहपै मारे | 
मेया प्या करि मरें, खिलखिलाय हनुमत हँसे । 
बिना जरे निरखें भवन, कूदि तुरत तामें घुसे | 


अनल लपट अति उठत जरत सब चटचट चटकत । 
निकरि निकरि सब भगत फिरत बिलखत सिर पटकत || 
यातुधानिनी जग्हि देहि. रावनकूँ गारी | 
जिह हरि लायो सीय रूपमहँ मृत्यु हमारी ॥ 
इरि फिरि जारयो नगर सब्र, पवनतनय प्रमुदित भये | 
पुनि सागरमें न्हायके, जगजननीके टिंग गये ॥ 


हाथ जोरि कपि कहें--चिन्हारी दूँ कछु माता । 
आवें सजिक सेन अनुज सँग भत्रभयत्राता ॥ 
अनुमति सियकी पाइ चले पुनि गर्जत तर्जत । 
करत सत्रनि भयभीत यातुधानि मद मर्द | 
यों लंकाकूँ जारिके, कूदि पार सागर गये । 
निरखे विजयी पत्रनसुत, अंगदादि प्रमुदित भये ॥ 


हे प्रसन्न सब चले रामढिग मिल्नि कपि आये | 
सुखद सीय सम्त्राद आइ सियपतिहि सुनाये ॥ 
चूडामणि हनु दई पाइ प्रभु हिये लगाई | 
उर अस जाढ्यो प्रेम मनहु वैदेही पाई 
॥ 
कपिपति सेना बानरी, साजि समर हित चलि दये | 


जोषि नदी गिरि नीरनिषि, तीर पहुँचि बिस्मित मये॥ 

इत जारी कपि लंक शङ्क रावन हिय पैठी | 
देहुँ जानकी नहीं त्रात खलक्रे मन बैठी ।। 
सत्र टुत सचिव बुलाइ समर हित सम्मति पाई । 
किन्तु न सहमत भये बिभीषन छोटे भाई ॥ 
नीति विमीषनक्की सुनी, भयो कुपित श्रति दशानन । 
नाश समय लखि भक्त बर, तुरत गये तब हरि शरन ॥ 
दोहा-सचिवनि सँग रावन अनुज, पहुँचे प्रझुढिग जाय | 
ब्रिललि त्रिनय लागे करन, सीतापतिहि सुनाय ॥। 
छुप्पय--श्रायो तुमरी शरन दीनवत्सल सुनि स्वामी । 
सुनत शरन हरि लये कृपानिधि अन्तरयामी ॥ 
सचिवनि करी कुतर्क राम एकहु नहि मानी | 
तनिक न शङ्का करी भक्तहियकी सत्र जानी ॥ 
बन्धु तिरस्कृत बिमीषन, लखे राम दुःखित मये । 
तुरत प्रंगरापी सिःधुबल, भाट लंकापति करि दये ॥ 
पाइ विभीषन राज चरन प्रसुके गहि लीन्हें । 
कहे-ङ्पात्रिधि | प्रनतपाल प्रन पूरे कीन्ह || 
तामस तनु रिपुञ्रतुज ब्रन्धुने मारि भगायो । 
साधनहीन अनाथ नाथ | फिरिहू अपनायो ॥ 
राज पाट ऐश्वयं सुख, नहि” चाहूँ अपवर्ग गति । 
ज्र जत्र जनमूँ तच चहूँ, प्रभु पद पद्मनि सुदृढ रति ॥ 
सुनी बिमीषन ब्रिनय कृपामय बोले बानी | 
 मोकूँ पावें भक्त नहीं पावे अभिमानी ॥ 
ग्न जलनिधितं पार होनकी युक्ति बताओ । 
कहें बिमोषन-सिन्छु शरनमें प्रभुवर जाओ ॥ 
लछिमन यह मत नहि रुच्यो, किन्तु राम अनशन करयो। 
कुश चिछ्लाय मौनी बने,ल जघ तीर घरनो घर्‌यो ॥ 

पार जान हित सिन्धु बिनय रघुपति अति कीन्हीं | 
किन्तु जलधि जड़ गेल नहीं रघुचरकूँ दीन्हीं ।। 
कर्यो कोप करुणेश घनुषपै शर सन्धान्यो । 
लख्यो वेष बिकराल नाश निज जलनिधि जान्यो | 
तुरत रूप रखि भेंट ले, आयो राघवकी शरन | 
हाय जोरि गद्गद्‌ गिरा, लग्यो बिनय इस्तुति करन॥ 

दे अनायके नाथ ! दीन दुखियन दुखत्राता | 

है ऊपालु करुणेश | शान्ति सत सुखके दाता ॥ 

हे नादि अखिलेश ! अनामय श्रज अघद्दारी | 

दे अच्युत अवधेश | अमरपति लीलाघारी ॥ 
जीव बिश गुण प्रकृतित, करै कर्म हे के अबश । 
मोइ अगाध अपार तुम, रच्यो तर्जो मर्याद कस ॥ 

हो हरि सवसमर्थ बिश्व छिनमाँहि बनाओ | 
मोपै बाँधों सेतु पार प्रभुवर पुनि जाओ ॥ 
बालमीक मुनि चरित सेतु करि जगकू तारे | 
सिन्धु सेदु कपि करें सैन्य सत्र पार उतारे || 
रामचरित मुनि सेतु करि, स्वयं अवशि तरि जायेंगे | 
बने रहें पुनि जगतमहँ, सब सेवे सुख पायँगे || 


बोले करुनासिन्धु-सेतु शत योजन भारी | 
वेगि बधे सो युक्ति बताओ अति हितकारी ॥ 
कद्दे सिन्छु--नरनाय्य नाथ यदि पु दिखावें । ˆ 
तो नल डारें शिला नीरमें सो उतरावे || 
लावे कपि पाषान मिलि, जोर शिल्पी नील नल | 
प्रभु यश व्यापे जगतमें, होहि न जलचर हू बिकल |। 


नल सुरशिल्पी-तनय सेतु सुखकर बाँचै बर | 
सुघर सेतु बनि जाइ ताहितें जानै बानर ॥। 
मम मर्यादा रहै रहै यश तुमरो जगमहॅ । 
नरलीला इरि करहु नहीं नाप्यो जग. पगमहँ ॥ 
राम बुलाये नील नल, अन्तरहित सागर मयो । 
० बोधो बानर सिन्धुपै, सेतु बिहँसि राघव कह्यो॥ 





राम रजायसु पाइ सेतु सत्र बाँधन लागे] 
न वृक्ष अरु उपल बीरबर बानर भागे ॥ द: 
उपल उठाइ उठाइ सलिलमहुँ फेके सबई। - 
देहि सबहि उत्साह बध्यो पुल बीरो | अबई || 
घम्म घम्म पत्थर गिरे, धूम घड़ाको मचि गयो। 
आर .पारतें सूधिमहँ, सूत सामने खिंचि गयो॥ 

बानर चंचल दौरि दौरिके इत उत जावें । 
नाना कौठुक करें परस्पर हेते हँसावें ॥ 
वृक्षनि सहित उखारि शिला परबतकी लावें। 
नमते ददै फेरि धम्म जलमें गिरि जावें ॥ 
इनूमान डपटें सनि, चंचलता अति मति करो। 
दिलि मिलि लाओ शिला सब, दौलत जल्पै धरो ॥ 


सोरठा --श्राइ गये नल नील, राम लखन पद बन्दिके । 
दोऊ परम सुशील, ` श्रीगणेश अन्न करि दयो ॥ 


छुपय--माप दण्डतेँ नापि बनायो चौदह योजन। 
द्वितिय दिवस जब बीस बन्यो तब कीयो भोजन ॥ 
तृतिय दिवस इक्कीस बन्यो वाइस चोथे दिन | 
पहुँचे पंचम दिवस पार रचि तेइस योजन ।। 
सिन्धु सेतु पूरो भयो, रामेश्वर थापित करे। 
आशुतोषके दरश करि, नयन नोर सब .के भरे ॥ 
पार पहुँचि सुग्रीव निशाचरपति समुभ'्यो । 
मूढ़ न मानी वात राम अंगदहु पठायो ॥ 
रणके बाजे बजे घुसे लंकामहँ चानर।' 
तोड़े फोड़ उछुरि कूदि सम घूमें घर घर ॥ 
बन उपत्रन सभ नगरमहे, वानर ही ब,नर भरे । 
चत बिच्षत नगरी भई, घर टूटे निशिचर मरे ॥ 
नख दाँतनिते कारि करी चत लंका नगरी | 
मनु मसल्ली नर करिनि नायिका सरिता सगरी | 
इत उत्त वानर फिरहि करहि मिलि धक्कम पके । 
निरखि कपिनि उत्साह, छुटे रावनके छक्के ।। 
डत निशिचर इत भालु कपि, दोऊ सेना सनि गई | 
दोऊ विजयी बनन हित, करि रव मोषण भिडि गईं ॥ 

पठये कुम्म निकुम्म इन्द्रजित निशिचरपति जत्र | 
समर करन सब्र चले विमीषन भेद कह्यो सत्र | 
मेघनाद रन छोडि भग्यो माया फैलाई । 
नर लीला प्रभु करी गिरे रन दोऊ भाई || 
निशिचरदलमहँ इर्ष अति, कपिदलमह चिन्ता भई | 
राम जगे कपि लखन हित, लाये संजीवनि दई | 


आये विनतातनय नाग सब तनुतैँ भागे | 
सूषि संजीवन लखन उठे जनु सोबत जागे ॥ 
राम लखन लखि स्वस्थ भये कहि प्रमुदित मारी । 
सोचे माया व्यर्थ रामे मई हमारी ॥ 
मायापतिपै निशाचर, करिके माया नहि डरत। 
जनु नानोके ब्याहकी, बात सुतातुत मिलि करत | 


चले राम रनमाँहि संग सुग्रीव सहायक | 
जाम्बवान, नल, नील, पनस, अंगद सब नायक || 
धनुष, प्राश, शर, शक्ति युक्त रावनकी सेंना | 
_पकरि पकरि कपि भालु चावे मनहूँ चैना ॥ 
, सेर सर शर समरमहँ, चलें चपत हुँ चटाचट | 
जह देखो तहँ हे रही, पटका पटकी खटापट || 


अंगद मारयो बच्दंष्टर धूम्राच्च पवनसुत | 
गरायो लड्न प्रहस्त भये नहिं बानर बिचलित || 
मरे मुख्य सब वीर दशानन अति खिसियायो । 
स्वयं साजि सब सेन रामतें लडिबे आयो ॥ 
दनूमान अरु बालिसुत, नोल लखन मूलित करे। 
पवनतनयको पीठ चढि, रावनतै राघव लरे॥ 

रामचानतैँ बिक्रल दशानन लंका आयो। 
कुम्भकर्णं लघु बनु नींदतें दुरत जगायो ॥ 
जगिकें बोल्यो बीर--रामते रनमह लरिहा । 
लहूँ बिजय करि कीति नहों हरि सम्मुख मरिहों ॥ 
यों कहि अंजन-गिरि सरिस, चल्यो देखि बानर भगे। 
मगदड कपिदलमहेँ निरखि, अंगद समुभावन लग ।। 


अंगदकी सुनि सीख रुके कपि लडिबे लागे । 
कुम्मकण सुग्रीव लखन सेनाके आगे॥ 
भयो भयानक समर लखन रन अद्भुत कीन्हों । 
पुनि राघवते भिड्यो श्रसुरकू अवसर दोन्ह ।। 
रामत्रानते कर कटे, पग मस्तक हू कटि गये | 
कुम्भकर्ण खल मरि गयो, सुनि इषित सुर मुनि भये ॥ 


कुम्मकण सुनि निधन दशानन दुख अति पायो । 
त्रदे तनय अति शूर युदकू तुरत पठायो ॥ 
देवान्तक अतिकाय गये पुनि आये नहि फिरि। 
इन्द्रजीत पुनि छुले राम सौमित्र गये गिरि || 
हे चेतन लडिमन चले, सुनत सनि अति सख भयो | 
यतिबर ल्छिमन : हाथते, इन्द्रजीत मार्‌यो गयो ।! 


इन्द्रजीत रन मरन दशानन सनि घबरायौ | 
बैदेही बध हेतु खड्ग लै निशिचर घायौ || 
अनुचित कहिके सचिव निवारयो सम्मति मानी) 
मारू या मरि जाउं लंकपति मनमहँँ ठानी ॥ 
समर हेतु रथ चढ़ि चल्यो, राम बिरथ लखि अमरपति । 
पुठयो रथ मातलि सहित, चढ़े राम कपिं सुदित अति । 

समर निशाचरनाथ लख्यो प्रभु कोप दिखायो | 
नयन असन करि क है--नीच सम्मुख अब आयो || 
चोर भीरु निरलज्ज निशाचर पामर कामी | 
पीठ पिछारी प्रिया इरी तू है खल नामी ॥ 
अति सुकुमारी जानकी, दिता दुःख दुसह दयो । 
पृथक कहुँ घडते शिरनि, उदय पाप खल तब भयो |i 


सुनत राम के बचन क्र.घ करि रावन धायौ। 
घनुषत्रानकू तान समरमहँ सम्मुख आयौ ॥ 
य्य 
उभय ओरत बान चलें सुरसुनि सुख पावहि । 
भयो समर अति कठिन उभयशर दिब्य चलावहिं ॥ 
ज्यों सागर, नम, चन्द, रबि, की“उपमा अनुपम कहाँ | 
त्यों रावन अरु राम की, रन समता जगमह नहीं || . 


लीला रघुपति करहि लरहि जीते अर हारें। 
अमित होहिं जय करहिं सहहि शर पुनि पुनि मारे ॥ 
केबहू आगे बढ़हि फिरहि घूमें मुरि जावहिं। 
कबहूँ उछुरे दुबकि कुदकि कट सम्मुख आवहिं॥ 
अक्तनि हित अवतार घरि, नरलीला रघुतर करहिँ | 
नेघहि सेतु प्रसुचरितको, जाते सब भवनिषि तरहिं ॥ 


खेंचि कान तक बान राम रावनक्रे मारयो । 
काट्यो घडते शोश धम्म घरतीपै डारयो॥ 
उदित भयो पुनि शोश तुरत पुनि काय्योरघुपति। ` 
ज्यों ज्यों काटहि उगहि नये लखि प्रभु बिस्मित अति | । 
' मोहित सम चेष्टा करहि, मातलि बोल्यो बचन तब । 
ह नर लीला करहु इरि, ब्रह्म अलँ लेहु अज ॥ 
८ फ० | 

मातलि सम्मति मानि ब्रह्मसर घनु पै घारयो। 
करि अभिमंत्रित तुरत निशाचरपति तत्र मारयो ॥ 
मरत निशाचर देव, बिप्र, ऋषि, मुनि सुख पायो । 
सुनि रावन बघ बन्धु विभीषन ढिग तत्र आयो ॥ ` 
लंकापतिको निधन सुनि, आइ तद्द निशाचरीं | 
शिर पटकहि छाती धुनहि; मृतक पतिहि लखि गिरि परी ॥ 


बार बार पति देइ अङ्कमहँ घरि घरि रोवे | 
मृतक बदन लखि दुखित दोहि धीरजकू खोबेँ ॥ 
दृढ आलिङ्गन करहिं शीश घरनीमें मार । 
पटत पोळे रक्त धूरि पतिशवकी झार । 
निशाचरी रोवें सतत, क्रन्दन ध्वनि नभमहृ भरी | 
तबई रानिनितै घिरी, आई तह मन्दोदरी | 


प्राणनाथक निरलि मृतक मन्दोदरि रोई। 
हेके व्याकुल गिरी बिरहमह तनु सुधि खोई ॥ 
प्राणनाथ हृदयेश प्राणपति कदि डकरावै । 
क्रन्दन कुररी सरिस करे दुखते बिललावे ॥ 
राम बवंडर बायुते, पति पादप जड्तै कट्यो । 
विधवा लंका हे गई, मम सिंदूर सिरको मिट्यो ॥ 





` परे घरनिपै प्रमो | न दासितितें बोलें अब । 
लाये जिनकूँ जीति प्रिया रोवे ठाढी सब ॥ 
रावनके सब कर्म विमोषणने सोचे अत्र । 
. घृणा हृदयमहं मई मृतक नहि कर्म करे जब ॥ 
रघुनन्दन अति प्रेम तें, प्रेत करम आयस दई | 
, समुझाई मन्दोदरी, पृथक देह पतिते मई ॥ 

` राम रजायपु पाइ विमीषन अनुमति दीन्हीं । 
सामग्री सब पितृ करम एकत्रित कीन्हीं || 
चन्दन चिता बनाइ ताहिपै घर्‌यो बन्धु तन | 
निरखत मृतक शरीर सत्रनिको दुखित भयो मन | | 

धू-धू .करिके चिता जब, जरी निशाचर नाथको। 

एक संग फूटी तहि, चूड़ी रानिनि हायकी 1 


डकरावें सत्र नारि दृश्य अति ई दुखदायक । 
दाइ करम करि दई तिल्लाञ्जलि निशिचरनायक्र || 
धूम घामके सहित त्रिमीषन क्रिया कराई | 
भस्म देहको भई परमगति रावन पाई ॥ 
सब सोतिनिकू संग लै, मन्दोदरि महल्लनि गई । 
सव नानर प्रमुदित भये, बिजय रामदलको मई ॥ 


आइ विभोषन रामचरनमहे शीश नवायो | 
पूछे राघव--सीय कहाँ तब पतो बताओ ॥ 
जानि नगरतें दूरि गये रघुनायक नेही । 
बिरह ब्यथातें लखी तहाँ बैठी बैदेही ॥ 
महिन बन कज जटा बनि, बिथुरे इत उत म्लान मुख । 
पति दरशनतें भयो अति, सीय हृदयमहे परम सुख ॥ 


पवनतनय सुग्रीब विभीषन लछिमन आये। 
बैदेही पद पदुम आइ सब शीश नवाने ॥ 
लज्जित देवी भई अधिक, आभार जनायो । 
राम रजायसु पाइ विमीषन यान मँगायो ॥ 
रथ चढि बेदेही सहित, उपवनमहँ राघव गये | 
जगजननी जगजनककूं, लखि बानर प्रमुदित भवे ।। 

दोहा -कुमुदिनि सम सिकुरीं सिया, खिल्ली पाइ रधुचन्द्र | 
मई मुदित मनमहँ मनहु, मिली चकोरी चन्द्र ॥ 
चकवा चकवी राम सिय, रावन रात्रि समान । 
इत उत सागर पार बसि; मिले निशाञ्जवसान ॥ 


६ 


इति श्रीमागवतचरितके चचतुर्थाहे राघवेन्दुचरित अन्तग 
पंचम सीतासंयोगचरित नामक तीसवाँ अध्याय समाप्त । 

सीता के सरवस्व | सकल जगपालक | प्रभुवर | 
रावणारि | रघुतिलक ! राम | रघुनायक ! रघुवर |! 
कैसे कैसे करुन चरित रघुनाथ दिखाये | 
प्रिया हेतु करि सेतु कपिनि सँग लंका आये ॥ 
खल दल दलि रावन इन्यो, हरी सियाकी सत्र ब्यथा । 
कहूँ युगल पद्जन्दिके, राजतिलककी शुभ कथा ॥ 


मारि दशानन प्रिया शोऊ इन्ताप मिटायो । 
द्रश युगल छुबिकर कपिनि अतिशय सुख पायो ॥ 
'करि सोलह श्रृंगार पिया निज पति सँग भ्राजं | 
बरसावं सुर सुमन दुंदुभी नमते बाजें॥ 
जबहिं विभीषन शरनमहँ, गये तिलक तब्रही करयो । 
अत्र लठिमन बुलवाइके, सिंहासन विधिवत दयो ॥ 


४२७ 

लेकामह अभिषेक. बिभीषनको करवायो। 
जानि अवधिको अंत यान पुष्पक मँगवायो ॥ 
पवनतनय सुग्रीव लखन अंगद बैठाये। 
बैठे सीया सहित स्वयं रघुपति हरधाये। 
प्रानप्रियाकै सबा यल, लीलाके दिखरावते। 
यानमाँहि नभमहुँ चले, प्रेम सहित बतरावते ॥ 


जनक सुतातें कहैं--प्रिये ! देखो लीला थल। 

यह त्रिकूट गिरि समर भूमि यह सागरको जल || 

है यह सुन्दर सेतु नील नल कपिनि बनायो। 

यह रामेशवर घाम विभीषन यहि थल आयो |। 
किष्किन्धा पम्पापुरी, पंचवटी गोदावरी। 
चित्रकूट सीते. ! लो, यह तिरबेंनी सुखकरी ।। 


' अहा गंग अरु जमुन मिलें मन मोद चढ़ावे । 
जहाँ सिद्ध सुरबृन्द नित्य द्रशनकुँ आवें ॥ 
जहाँ सरसुतो घार रुसहू अति सुखदेंनी। 
गंगा यमुना संग होहि मिलिके तिरबेंनी॥ 

जहँ अच्तयवर वर विटप, सोमेश्‍वर भगवान हैं | 

तई उतरयो प्रभु भाव लखि, पुष्पक पुण्य विमान हैं ॥ 





पग पग प्रभुजी चले संगम जनकदुलारी। 
अति सुशील लघु बन्धु लखन पाछें घनुघारी ॥ 
भरद्वाज जब सुन्यो राम आगमन सुहावन | 
दौरि'द्वायै आइ निहारे प्रभु जगपावन ॥ 
पग पकरन मुनिके बढे, ज्योंही शोमा घाम विभु। 
त्योंही भरि मुनि अंकमें, कसि चिपटाये राम प्रभु ॥ 

सीता श्रनुज समेत निहारत मुनि हरषावत | 
बार बार छुत्रि निरखि सिद्दावत भाग्य सराहत || 
दरशनतें मम भये सफल जप तप व्रत आजू । 
घन्य घन्य हों भयो धन्य यह तौरथराजू ॥ 
सोई आश्रम पुण्यप्रट, परें जहाँ भगवान पग । 
पद्रजतं पावन बनें, पशु, पामर, : पाषान, खग ॥ 


भरद्वाज मुनि लखे राम सोमित्र सीय सँग | 
निरखि सबनिक कुशल भये मुनिके पुलकित अँग ॥ 
करि बहु भिधि आतिथ्य सत्रनिकी कुशल-बताई । 
भरत तपस्या सुनी दया हरि उरमहँ आई ॥ 
पवनतनय पठये तुरत, भरत जहाँ त्रिरही चस॒हि । 
स्वात स्वाँ रघुपति जपहि , तप करिक तनकू कसहि ॥ 


निरखि भरतकी दशा वायुसुत अति इरषाये । 
बोले--हे . नरदेव | अवधपति अब ई आये ॥ 
सुनत सुखद शुभ बचन सुधा रसमह साने जनु । 
ब्यापो अंग अग.इरष भयो पुलकित सरो तनु ॥ 
सुनि रघुपतिको आगमन, भरत मुदित मनमह भये । 
समाधान सप्र भाँति करि, पवनतनय प्रभु ढिग गये ॥ 


सन सुनि मुनितं कहें राम--मगवन्‌ | अ जाऊ । 
मातु मरत सत्र प्रजा दुखी तिनि दुःख मियाऊ ॥ 
मुनि मरि नयननि नीर कहेँ--प्रभु हियचसि जाओ । 
छाँडि हृदय मम नाथ अनत कितहूँ मति जाओ ॥ 
एवमस्तु कहि कृपानिधि, पुष्पकपै पुनि चढ़ि गये । 
सीता सखनि समेत उडि, अ्वघपुरीङ चलि दये ॥ 

इत सजिक सत्र साज भरत स्वागत हित धाये | 
चाल वृद्ध नर नारि चले उठि सुनि प्रभु आये ॥ 
चले पढ्त द्विज बेद गीत ललना शुभ गावत । 
बाहन चढ़ि चढ़ि चले हरषि हय बीर नचावत ॥ 





रामपाहुका शीश घरि, राम चरनमहै रोबते | 
परे छकुट्सम भरतजी, श्रनि भूमि मिगोवते । 

- लखे भरत कृशगात राम रघुनायक रोये। 
आलिङ्गन करि नयन नीरतें चीर भिगोये | 
भरत रामको मिलन निरखि उपमा सकुचाने | 
करुणा हू हे द्रवित नयनतैँ नीर बहावे ॥ 

ननकसुता चरननि परे, रोवत अति बिलखात हैं । 

मातु भरतकी दशा लखि, हृदय द्रवित हे जात हैं ॥ 


लछिमन पकरे चरन भरत अति ही सकुचाये | 
लीये हृदय लगाय अश्न इरनान कराये || 
बार बार पुचकारि कहें--ल्रछिमन बड़भागी | 
कीयो जीवन सफल राम हित बने भिरागी ॥ 
सीता लछिमन सहित प्रभु, मिलि सबतें पुष्पक चढे | 
हेकें सत्कृत सजनिते, बिनय सुनत आगे वढे ॥ 


नरनारिनितें घिरे राम पुष्पकमह श्राजें। 
मनहुँ ग्रइनिके बीच पूर्ण शशि नभमहे राजै ।। 
भरत पादुका लिये त्रिमीषन चँवर हुल्लाव । 
श्वेत छुत्र हनुमान ब्यजन सुग्रीव हिलाव। 
धनु रिपुसूदन तीथजल, सोय लिये अ्रमद खड्ग । 
ढाल मालुपति लै खड़े, जनु शोमित शचिपति स्वरग ।। 


चोले नर अरु नारि सुदित मन जय जय मिलि सब | 
सबकू दरशन देत चले पुष्पकतें राघव ॥ 
अरा अरारी चढ़ी सुमन सब तिय बरसां 
रामद्रश हित चाल वृद्ध इततें उत घावे ॥ 
तजि पुष्पक शिबिका चढे, जनसमूह अति राम लखि । 
नयननीर सबके भरे, मुनित्रतयुत रामहिँ निरखि ॥ 

करि सबको सम्मान मातु महलनि प्रभु आये। 

सबते पहिले भरतमाठु चरननि सिर नाये॥ 

झॅप छुड़ाइ इसाइ सुमित्राके पग पकरे | 
. कौशल्या रघुनाथ मिलन लखि रोये सबरे।॥। 
चूम चार्ट प्रेमते, घेनु बत्स अति लघुहि लखि । | 
कौशल्या प्रमुदित भइ, त्यों रघुनन्दनकूँ निरखि ॥ 


डगमँगात सत्र गात हृदय. उमइत तनु पुलकित । 

कंठ भयो अवरुद्ध नयन जल श्रविरल बरसत ॥ 

कहन चइति कछु बात न निकसति बानी मुखते । 

भये शिथिल सब अंग राम दरशनके सुखतें || 
सीता लछ्िमन रामकूँ, निरखि निरखि मन नहि भरत । 
तनु कृश इरष अपार अति, बार बार बेटा कहत ॥ 


राम मातु कृश गात निरखि बालक सम रोये । 
सिकुड़े अति सुकुमार चरन श्रॅसुश्रनितें घोये ॥ 
सीय लखन प्रति प्यार करयो माँ आशिष दीन्हीं | 
` तबहि सुञ्रवसर पाइ भरत यह ब्रिनती कीन्हीं ।। 
राम सम्हारे राजकू, इम सय मिलि सेवा करहि'। 
पावे प्राणी परम पद, बिनु प्रयास सब भव तरहिं ॥ 


भरतबचन सुनि सचिव सहित सत्र जन हरषाये | 
निरखि राम रुख तुरत पुरोहित बिप्र बुलाये || 
विधिवत चौर कराइ बस्न आभूषन पढिने । 
सासुनि सीय न्हवाय दिव्य पहिनाये गहने ।| 
ससद्दोप अंकित करे, बाघंत्ररपै बिप्र गन। 
झुम सिंहासन सजि गयो, आइ बिराजे सुखसदन ॥ 

चहुँ दिशि जय-जयकार जुर्यो सव बरन समाजा । 
सव हिय इरष अपार भये रघुनायक राजा ॥ 
अवनि गगनमहुँ मधुर मधुर बर बाजे बाजे । 
सुर, नर, मुनि, गन्धवं सकल शोमायुत भ्राजें ॥ 





स्र नर नारिनिके नयन, भये तूस लखि राम दप । 
चिर आशा पूरन भई, भये अवघ अच्युत झिप ॥ 

सीय सहित रघुनाथ राजसिंहासन राजे | 
शोभा अमित अपार काम रति सँग लखि लाजे।। 
करि नखशिख शगार बिराजे सिय निज पिय सँग | 
झाँकी करि नरनारि, समावें नहि फूले अँग ॥ 
गुरु बशिष्ठ मंत्री सचिव, प्रजा सहित प्रमुदित भये | 
धन, आभूषन, अश्व, गज, रथ, पट, पुर बिप्रनि दये।। 


जगते राजा राम भये सत्र सुख जगमाही । 
आधि,ब्याधि, भय, शोक,जरा,दुख, श्रम कडु नाहीं | 
जोते बोये त्रिना अवनि ओषधि देवे अत्र । 
बन, परबत,नद्‌, नदी, द्वीप, सागर सुखकर सत्र || 
भये ब्रिप सुरद्रुम सरिस, चिन्तामनि सम भूमिकन | 
भई अवनि पावन परम, परे जहाँ रघुबर चरन || 


चमा, दया, बिशवास,शील,तप,संयम शम दम | 
ब्रह्मचर्य, नय, बिनय राममह राज ऋषिनि सम || 
भरत शात्रुहन लखन सदा सेवामहँ तत्पर | 
रहै प्रजा सत्र सुखी करे नहि” कोई मत्सर ॥ 


'हरहिं चित्त रघुनायको, नारो सुलभ विल्ञांसतैं । 


सती शिरोमनि जानकी, बिनय हाल परिहासते ॥ 


रामराजमई परम मुदित जड़ चेतन प्रानी | 
लखि तून तोरे मातु राम राजा सिय रानो ॥ 
लौकिक गति द्रसाइ रामने यज्ञ रचाये। 
वेद-बिश आचार्य, बिप्, ऋषि, मुनि बुलवाये ॥ 
उत्तम सामग्री सहित, सहस यज्ञ रघुपति करे | 
तरबसु दीन्दों दानमहँ, घन रबिनि द्विज घर भरे ॥ 

हेकें अति सन्तुष्ट द्विजनि श्राशिष मिलि दीन्ही | 
इष्ट देव सम राम सत्रनिकी पूजा कोन्ही ॥ 
यों महत्व तप योग यज्ञको राम जतायो। 
णदी धरम करि स्वयं लोककू पाठ पढायो || 
भेष्ठ करे जिद कमंकू, अनुत्रतन सब नर करें| 
नावें जा पथ महत जन, तिहि पथ सब रज सिर घरें ॥ 
भूमि दान सब करी कोष घन धान लुयये | 
चारिहुँ दिशि दै दइ दान करि परम सिहाये || 
` ग्रिप्र बासनाहीन परा विद्या जे जाने | 
दानपात्रते श्रेष्ठ राम यह मनमहँ मानें ॥ 
त्याग प्रेम अर दान लखि, गद्गद हेके बिप्र गन । 
राजपाट लोटाइके, प्रेम सहित बोले बचन ॥ 
प्रभो ! कहा नहिं दयो हमें तुम सरबसु दाता । 
करहु.मोह तम नाश तिमिरहर भवभयत्राता ॥ 
इम नित तपमहँ निरत राजको कान न जानें | 
तुमहिं बिश्त्रपति सकल जगतको पालक मानें || 
पुणयश्लोक शिरोमणे, हे विश्वम्भर | जगतपति । 
देहिं दया करि दान यह, तब चरननिमहँ होहि रति ॥ 
समुझि द्विजनिको न्यास प्रजाकू पालँ सुत सम । 
राम शील,संकोच,न्याय, नय,शम,दम अनुपम || 
सोवत जागत सतत प्रजाकी चिता राखें। 
निरखें नहिं रिसियाय कहुँ कटुबचन न भाखें ॥ 
त्रेतामै सतयुग कर्‌यो, रामराज आदरश अति। 
अघरम रहो न सबनि की, भई घरममहे सहज मति ॥ 


इति श्रीभागवत चरितके चतुर्थाहमें राघवेन्दुचरित अन्तगंत घष्डम 
राज्या.भषेकचरित नामक इकत्तोप्तवाँ अध्याय समाप्त । 

हे राजा रघुनाथ | प्रजारञ्चक ! परमेश्वर । 

हे कोमल अति कठिन ! सत्यपालक सरवेश्वर ॥ 

हे सीता सरवस्प ! प्रेम आदश नित्राहक | 
हे दयिता दुख दुखी | दयानिषि दीननि पालक || 
जनकसुता प्रति कठिनता, करी प्रजाहित दुखमयी । 


०७० 


भद्धायुत त्र बन्दि पद, कहूं कथा करुनामयी ॥। 


वैदेही पदधूरि घरू सिर जू, नयननि । 
दीयो जीवनदान जगतके पीडित जीवनि । 
पतिब्रतनिङ्गँँ पुण्यपाठ पतिप्रेम पढ़ायौ। 
सहि सहि भीषण विपति धरमको मरम जतायौ ।। 
अति कोमल माँ कमल सम, तत्र चरननि आश्रित रहूँ । 
हृदयविदारक दुखकथा, वन बियोगकी अब्र कहूँ || 


. ` जननि जानकी | जड जीवनि ढि ग ज्यों तुम श्रायीं । 
च्य अति करुंनामयी दुखद लीला दरसायीं ॥ 
तब करुना के पात्र ञ्ज्ञ जड जीव नहीं माँ। 
करुनावश हवै जगत देतु अति विपति सहीं माँ ।। 

हाय | कहाँ अति मृदुल पद, कहूँ कंकडयुत पथ विकट । 
हेकें अति प्रिय रामी, रहि न सकी तनतें निकट ॥ 


४४६ 

बन्धु पुरोहित सचिव प्रभुहिं भ्रद्धायुत सेवे | 
राजघर्ममहेँ निरत राम सवकू सुख देवें ॥ 
दुख सुख सत्रको सुनहि सतत संतोष सिढाव | 
सदाचार करि स्वयं सबनितें नित करवावे ॥ 
| 'पिता करहिं जस सुतनिकी, तस चिन्ता रघुपति करहिं | 
बेष बदलिकें निशामहँ, गुप्त रूप पुरमहँ फिरहिं॥ 


जिनमहँ योगी रमें ज्ञानतें ज्ञानी बाने | 
अन्तरयामी राम भाव सबके पहिचानें ॥ 
मोते को है दुखी उठी उत्कण्ठा उरमहँ | 
नरलीलाके हेतु फिरे छिपि छिपिके पुरमहँ।। 
रजक एक दिन रातिमें, निज नारीके कच पकरि | 
` रही रातिमे कहाँ तू, पुनि पुनि पूछे क्रोध करि || 


दाँत पीसि यों कहै लाज ङुलरा नहि तोक । 
परघर कैसे रही राम तू समुझैँ मोड ॥ 
सीयरूगमह फंसे रामने वही .लुगाई। 
रावन घर दस मास रह्दी फिरिते अपनाई ॥ 
बड़े करे सो सत्य सर, छाजै सबई रामङूँ | 


करू दूसरो ब्याह मैं, जा दू अपने गामकू॥ 


सुनि अपयस अति जिकल भये रघुबर मनमोही । 

सोचे--सेवा सरल सुखद यहिं जगमहँ नाहीं ॥ 

कठिन हृदय करि त्याग सती सीताको करिहों । 

मन ही मन निशि दिवस बिरह ज्वाला मह जरिहों | 
दृढ निश्चय करि बात प्रभु, भरत शत्रुहनते कहो । 
सुनत तुरत बिष सरिस बच, मूळ दोउनिकूं मई, 

भरत शत्रुहन लखे मूरछित राम बिचारे | 
सुकुमारी सिय परम कवन ब्रिधि अ ।\ 
वन निरखनकी करी सीय इच्छा मोत कलि | 
पठऊँ लल्लिमन संग प्रियाकू गंगा तट छुलि ।। 


बुलवाये लछिमन ठरत, दई शपथ निज देहकी | 
अति विनीत प्रिय बन्थुकी, छाई परीच्छा नेहकी ॥ 


लछिमन हाँमी मरी कहें--छीता ले जाओ । 
छोडि घोर बनमाहि आइ सम्बाद सुनाओ ।। 
अति व्याकुल हे गये महलमह बोले माता । 
ऋषि मुनि दरशन हेतु चलो बन भेज्यो भ्राता | 


सब सासुनि पाइँनि लगीं, चली सुदित मन हे दुरत । 
मुनि-परतिनिनि पूजा निमित, पर आभूषन लै अमित ॥ 


बैठी रथमहँ आइ कहें-कहें तुमरे भ्राता । 
राजकाजमह फंसे कहें लछिमन सुनु माता ॥. 
मनसा बन्दन कर्‌यो भवन परदच्छिन कीन्हीं । 
सहज भावते विहैँसि लखन सँग बन चलि दोन्हीं ।। 


लङिमन अति चिन्ता करत, परम दुखित मगमइ चलत | 
इत उत चितवत व्ययित अति, बिलखत विज्ञपत दिय फटत ॥ 


सेवकको अति कठिन चरम समुझूयो घबराये । 
प्रभु ्रायषु सिर धारि सीय सँग बनहि सिघाये ॥ 


. सीय सिद्दावत जाइ तापसिनि के बन्दौं पद । 


करिकें सुरसरि पार लखन रोये हे गद्गद्‌ || 


सुनि निर्वासन सहमि सिय, पति प्रति श्रद्धा प्रकट करि | 
शल्य सरिस संसार. लखि, बोलो नयननि नीर भरि ॥. 

आरज सुतने त्याग करयो देवर | किहि कारन । 

अति कठोरता करी कान्तने कैसे घारन ॥ 

प्राननाथ बिनु देह रखूँ कैसे हों लछिमन । 

मेरे तो सरवस्त्र प्रानपति ही जीवनधन ॥ 
हाय | वत्स हों लुटि गई, कितहूकी अत्र नहि रही | 
अवधपुरीतें चले जब, तत्र तुमने च्यो नहिँ कही | 

थर थर काँप लखन बहुत रोवे बिललावें । 

है थ्रघोर मयमोत निरन्तर अश्रु बहान || 

मिल्लखि क हैं--हे मातु | राम राजा को शासन । 

है कठोर अति गुप्त मिली आज्ञा निरबासन || 
पराधीन हूँ मातु हों, मिक्यो रामके हाथमें । ` 
भयो विवश बनि अज्र हिय, आयो परवश साथमें ॥. 

रजक आत पे करयो मातु | यह अनरथ आरज | 

जगमें श्रतिइ कठिन प्रजारंजनको कारज॥ 

छाँडि अकेला तुमाइई अवध अन कैसे जाउँ । 

दोष न मोकूं देहि जननि | चरनने सिर नाउँ ॥ 
हों मरिबे में हू अश, तप आयसु भोषन जननि । . 
करि निरवासन लोटिके, आइ देहु सम्बाद पुनि ॥. 

जिनने परजा हेतु तजी माँ ! तुम सुकुमारी । 

ऐसे भूप कठार करें का प्रीति हमारी ॥ 

इक दिन मकूँ तर्ज नहीं कछु दुष्कर उनकूँ । 

बालमोक इत चसहि बिताग्रो त्रिपति समयकू ॥ 
लखन विवशता समुझि सिय, भई दुखित अति लिन्न मन | 
सती धरम पुनि सो।चके, कहन लगी--सुनु प्रिय लखन ॥ 
२६ फ० “ 

मंगलमय .पथ. दोहि जाउ देवर | रजघानी - :: 
अब मिखारिनी बनी रही जो कल तक रानी |। 
दिवरानिनितें जाइ अबसि आशिष मम कहियों। 
उपड अवसर पाइ यादि मेरी करबइयों॥ 
दोष देहुँ काकू लखन, हौं अभागिनी जनमकी । 
सासुनिकी कबहुँ नहीं, सेवा समुचित करि सकी ॥ 


पति यश जगमहँ अमर दोहि तुम सत्र सुख पाश्रो । 
देवर ! मेरो उदर निरखि शपके ढिग जाओ ॥ 
गरमवती हूँ दोष फेरि मोकू मत दइयों। 
पति परमेश्वर चरन कमलमहँँ बन्दन कहियों ॥ 
ललन सुनत मरित भये, गिरे भूमिपै हे विकल । 
लखि प्रसङ्ग अति ई करुन, भये विकल खग मृग सकल || 


` बोले लज्जित लखन--मातु | मत पाप लगाशओ । 
अति लज्जित हूँ प्रथम देवि नहि अधिक लजाओ ॥ 
नमह चौदइ बरस रामके सँगमें तबहूँ । 
केवल चरननि छाँडि अपर अँग लख्यो न कनह ।। 

अब अरण्य एकान्तमें, उदर लखूँ कैसे कहो | 

बज्र परे संसारपै, तुम बनमहँ निरभय रहो ॥ 


निन्दा प्रिय संसार खलनिकी निन्दित करनी | 

कुटिल हृदयके जीव तुम्हारे योग न जननी ।! 

विलखि विल्लखिक मातु वत्स सम्मुख मत रोग्रो । 

होवें पुत्र कुपुत्र कुमाता तुम मत होओ ॥ 
बरे दंडवत भूमिपे, करि प्रनाम आगे बढ़त | 
बुनि लोटत चितवत चकित, गिरत परत रोवत चलत || 

चरन धूरि सिर धारि लखन लौटे इत जबही | 
इक मूछित गिरीं जगतजननी पुनि तत्रहीं ॥ 
करना क्रन्दन सुन्यो मुनिनिशिशु दौरे आये | 
लखि सीता सौंदर्य जाइ मुनि बचन सुनाये || 
भगवन्‌! वनमें अति सुधर, बैठी रोवति सुन्दरी | 
नहीं मानवी सो लगति, है देवी या किन्नरी ॥ 


शिशुनि संग बाल्मीक जनकतनया ढिग आये | 

वेरी | धारो घोर मृदुल मुनि बचन स॒नाये ॥ 

मुनि के चरननि परी बिल्लखि बोली सुकुमारी । 

ग्रमो | पापिनी भई उमयकुल्न कीरति ब्रिगारी ॥ 
परित्याग पतिने करयो, कैसे अब जगमहे रहूँ । 
दोष रहित हौं सवदा, कैसे निज मुखतें कहूँ ।; 


घरिकं सिय सिर हाथ कहें मुनिवर विज्ञानी | 
: बेटी | तू अति शुद्ध योगत मैंने जानी | 
जनक हमारे शिष्य पुत्रि मम पीछे ्राश्रो | 
निज पितुको घर समुक्ति सकुच तजि समय बिताश्रो | 
गंगाजल सम शुद्ध तुम, खुवरहू बानत मरम। ' 
किन्तु प्रजास्ञ्जन परम, क्रूर कठिनः निरदय करम | | 


यो आरवासन पाइ चली मुनि सँग सुकुमारी | 
पहुंची श्राश्रममाँहि जनककी पुत्री प्यारो ॥ 
मुनि पतिनी सँग रखी मुता सम राजदुल्वारी | . 
सेबा मुनिकी करें सबनिकी मई पियारी |] 
समव पाइ दे सुत जने, सुनि सत्र अति हरषित मगे । 
. करन जाति संस्कार मुनि, तुरत जानक्षोदिंग गवे ॥ 

रिपुसूदन तिहि समय लवन बघ हित मधुबनमहँ । 
सात रहे विश्राम करन उतरे ्राश्रममह ॥ 
तहाँ सुन्यो सुतजनम सीयके ढिग त्र आये । 
गुप्त रहे यह बात शत्रुहन मुनि समुभ्क्षये ॥ 


सुनि शौनक शंका करी, कोन लवन जिहि हनन हित । 
पठये रघुपति शत्रुहन, बल प्रभाव जिनको . अमित ॥: 


सूत कही सब कथा लवन मधु राक्षस को सुत । 
पायो शिव सन शूल दिब्य अति ई प्रभाव युत ।। 
क्रर समुमि मधु सूर्ताह शूल दै सिन्धु सिधारयों । 
शिव त्रिशतं लवन न कबहुँ रनम हारयो ॥ 


ताहि अजेय बिचारि मुनि, गये दुखित दरिको शरन। 
लवन इनन हित तुरत इरि, पठये रघुवर शत्रुहन ॥: 


जाइ लवन के द्वार शत्रुहन बैठे जबहीं । 
करिके खल आखेट द्वारपै आयो तबहीं ॥ 
दौरयो लेन त्रिशल्ल शत्रुन जान न दीन्हों । 
ुत्यम युत्या भई ` शत्र मरमाइत कीन्हों ॥ 


राम दत्त शर तानिके, मार्‍यो तकि उर शत्रुहन | 
मरयो शत्रु शिव शूल हृ, गयो तुरत शिवको शरन |: 


यों लवनासुर मारि करी मथुरा रजधानी । - 
रहें शत्रुहन तहं रामकी आयस मानी ॥ ` 
बृद्ध पुरोहित. भेजि युघाजित भग्त बुलाये | 
करन बिजय गन्धर्वे तच्च पुष्कल सँग घाये॥ 


कोरि पुत्र सैलूषके, अति दुर्मद रनमहँ निपुन । 
आये लड़िवे भरत हू, भिड़े धारि हिय हरिचरन | 

सात दिवस तक युद्ध उभय दल कीयो डटिक | 
लढे बीर गन्धव गये नहि कोई इटिकं ॥ 
भरत और सेलूष मिडे लखि सब घबराये | 
विजय मरतकी मई शत्र सुरसदन सिघाये ॥ 
तक्ृशिला' सुत तक्तकूँ, पुष्कलकूँ पुष्कलवती | 
चले सुतनि.दै द्वै पुरी, रखि सेना तहँ बलवती॥ 


भरत श्रवधमह आइ राम चरननि सिर नायो। 

बोले प्रभु नहि लखन कहुँको भूप बनायो ॥ 

लछिमनके सुत चन्द्रकेतु अङ्गद्‌ नप होवे। 

तत्र हम ह्वे निश्चिन्त नींद फिरि सुखकी सोवें ॥ 
देश कारुपथ सुत्र श्रति, भूमि उरबरा बिपुल जल । 
'कृ्टी भरत सुनि बिजयहित, चले लखन सँग बिपुल बल ॥ 


पुरो कारुपथमाहि अङ्गदीया रचवाई । 
अंगद राजा करे प्रजा सुनि अति हरषाई ॥ 
चन्द्रकेतु हित चन्द्रकान्त शुभ पुर बनवायो । 
लखन तनय नप भये, हृदय हरिको भरि आयो ।। 
“सब बन्धुनिके पुत्र नप, भये सुनो अत्र सिय. कथा । 
अति करुनामय अति दुखद्‌, सनत होहि हियमहँ ब्यया || 


सियवियोग में दुखित राम नित मख करवावे | 
दान, पुन्य, तप, यज्ञ माहि सत्र प्षमय बिताबे | 
अश्वमेध मल बृहद्‌ रच्यो बहु ऋषि बुलबाये । 
छोड्यो मखको श्रश्व शत्नुहन संग पठाये ॥ 
बल्यो अश्व स्वच्छुन्द गति, घूमत देशनि बन विकट | 
आयो चहुँदिशि घूमिके, बालमीक आश्रम निकट ॥ 

द्वे सीताके तनय नाम लब कुश अति सुन्दर । 
मुनि श्राअममहँ पले शूर तेजस्वी दुरघर ॥ 
घतुरवेद श्ररु वेद शास्त्र बाल्मीक पढ़ाये। 
अस्त्र शस्त्रके भेद यथाविधि सहि सिखाये ॥ 


> 

उमय वीररसके सरिस, सुर वैद्यनि सम सुघर ति । 
घरे रूप हे काम जनु, विहरहि : बनमें यथामति || 


CC:0. Mumukshu Bhawan Varanasi Collection. Digitized by eGangotri 


क 


1 4] 
१० ७2 रे 


कहि > 
TS १७७ TOT 


श्रीमांगवत चरित, चवुर्थाह अध्याय २२ vi 


इक दिन घूमत लेख्यो अश्व वनमहँ अति मारी | 
' पकरें चड्डी लेहि बात मनमा विचारी ॥ 
अश्वमेघको श्रश्च पकरि लव कुशने लीयो। 
नहि छोड्यो नहिं डरे समर डटिकं तिनि कीयो ॥ 
भयो घोर संग्राम श्रत, सब सैनिक मूठित भये | 
पवनतनय स्ग्रीव कपि, पूँछ बाधि हयकी दये॥ 


अति प्रसन्न हे गये मातु ढिंग दोऊ भैया । 
भरि उमंगमहँ कहें-- विजय कर आये मैया ॥ 
अति ही सुंदर अश्व पकरि इम अ्रबई लाये । 
बँधे पूँछ ` द्वे कोश मनोहर परम सुहाये ॥ 
अवघपुरी को राम नुप, भाई तिनिझो शत्रुहन । 


घोड़ा तिनिके यज्ञको, ले आये हम जीतिरन॥ : 


सेना मूछित करी शन्रुइन हमने मार्‍यो। 
पुष्कल राजकुमार लझयो सोऊ संदारयो ॥ : 
सुनत रामको नाम भई ब्याकुल अति सीता | 
मरन शत्रु हन जानि दुखित चिंतित मयमीता ॥ 
बोली--तुम अति ढीठ हो, चाचा तुमरे शन्नुइन | 
ञश्च तुम्हारे पिता को, करयो तुमनि अति लड़कपन ॥ 


है कपि लाये कौन तुरत चलि मोइ दिखाओ। 

तुम अति चंचल भये नई नित रारि मचाओ ॥ 

सुनि माताकी डाँट आइ कपि मातु दिखाये | 

पहिचाने कपि डरों तुग्त दोऊ छुड़वाये॥ 
विलखि तिलखि बोलीं वचन, पवनतनय | सुग्रीव | अब । _ 
हौं. तो, बनंवासिनि बनीं, है करमनिको- खेल संब |" 

च्यौ मोक कपिराज | जीति लंकातें लाये | 
रच्यो बिछुरे पतिदेव सब्रनि मिलि मोइ मिलाये ॥ 
मरि जाती हों तहाँ धीर बधि जातौ उनकूँ। 
नहि मिलते अपमान सहित ये दिन देखनकूँ ॥ 
अपकीरति जगमहँ भई, निज पतिने हू तनि दई | 
मरी नहीं पापिनि तङ, दुख देखनकू रहि गई || 


आजु सुमंगल घरी, मिले तुम द ऊ वनमहँ । 
कर्‌यो लड्कपन शिशुनि बुरो मत मानों मनमहेँ ॥ 
कपि बोले-ये मातु | हमारे स्वामीसत हैं | 
स्वामीते तो सतत पराजित सेवक नित हैं | 
तुमरी कीरतितें सतत, जननि | व्याप्त त्रिभुवन रहै | 
सतोशिरोमनि भगवती, ` को तुमकुँ अनभल कहै ॥ 


सिय कीयो संकल्प जगी तत्र सबरी सेना । 
रिपुसूदन इत लखे उभय कपिपति तहँ हैं ना ॥ 
सोय चरन सिर नाइ फेरि कपि दोऊ आये । 
नहीं दुरद्शा कही न सिय संवाद सुनाये | 
भूमर्डलकू विजय करि, पुनि पहुँच्यो इय अवध पुर | 
हरषित सबई जन भये, सिय चिन्ता नित राम उर ॥ 


रामचन्द्र मख 'अश्वमेघ दुनि मुनिगन आये। 
बालमीके भगवान सहित आदर | बुलवाये ॥ 
लीये लवकुश संग झाइ डेरा कीयो मुनि । 
मु प्रमुदित अति भये आगमन मुनिवरको सुनि | 
संग सचिव नप बन्धु सज, मुनि चरननिमह परि गये | 
दयो अरघ मधुपरक मयु, कुशल प्रश्‍न इतउत भये ॥ 

रामायन मुनि रची कंठ कुश लवने कीन्ही | 
बाल्ममीक स्वर सहित यथाविधि शिक्षा दीन्हीं ॥ 
आ्रायठु मुनिने दई करो गायन सत्र मखमह । 
करौ सबनिकूँ मुग्ध न सक्ुचाओ तुम मनम ॥ 
छवकुश मीना लै चले, गायन रामायन करत | 
अम्मृत की बरसा करत, नर नारिनि के मन इरत ॥ 


राम प्रशंसा सुनी कुमर दवे मखमें आये। 
सबकी इच्छा समुझि सभामें तुरत बुलाये ।। 
सुनिके गायन मधुर राम अति भये सुखारी । 
सत्र तनु पुलकित भयो देहकी सुरति ब्रिसारी ॥ 
समाचार सब जानिके, जनकसुताकू लन हित | 
पठये लछिमन रथ सहित, पहुँचे तिनि ढिंग खिन्न चित ॥ 


' कही राम की बात लखन सिय पग परि रोये | 
नयन नोरतं मृदुल चरन माता के घोये॥ 
हवे अधीर सिय कर्हे--न देवर | मख ले जाओ । 
ज्यों त्यों काट दिवस खिलौना अत्र न बनाश्रो ॥ 

सुतनि शुद्ध समुझे नपति, वो राखें निज पासमें। 

ब्याइ समय जो छुवि लखी, तिहि सुमिरूँ प्रति स्वासमें ॥ 


` दुखित मये सुनि लखन लोटि पुनि प्रभुदि ग आये | 
सब सुनि दै सन्देश तुरत पुनि लखन पाये ।। 
पति आयसुसिर घारे सहमि सिय अनुमति लीन्दी ॥ 
सजते मिलि जुल्लि रोय बैठि रथमें चलि दीन्हीं ॥ 
उतरीं मलम युनि निकट, पद्‌ वन्दन ऋषि के करे | 
लिपटे लवकुश मातुतं, लखि सिय सबके उर भरे ॥ 


3 

आशा रघुवर दई समभामें सीता ग्रावै। 
है चरित्र मम शुद्द सबनि विश्वास दिल्लावै ॥ 
मुनि स्वीकारी बात चले सीताकू लैकें । 
सुनिवे सीता शपथ चले सब उत्सुक हेके ॥ 
सहमी सुकुड़ी लाजते, मुनि पाछे श्रुति सरिस सिय । 
जनु करुना सँग शान्तरस, चलहि रामपद धारि दिय ॥ 


सीय तापसी वेष लख्यो रोये नर नारी | 
चहुंदिशि हाहाकार मच्यो सत्र सुरति बिसारी ॥ 
मुनिको आदर करयो न सिय रघुवीर निहारी । 
पतिपद मनत बन्दि खड़ी तहँ जनकदुलारी | 
बालाक सुनि उठे तब, सम्बोधन करि सबनिकूँ । 
कहन लगे गंभीर स्वर, साक्षी दै मख सुरनिकूँ ॥ 


बाजमीक मम नाम प्रचेता सुत ब्रतघारी। 

सत्य शपथ कहूँ विशुद्धा जनककुमारी ।। 

अन तक गने करे यज्ञ तप तीरथ सेवन | 

यदि अघ सियमें होंहि होहिं सव निष्फल ततछिन ॥ 
प्राचेतस को शपथ सुनि, भये राम अति हो विकल । 
शुद नाहत्री सरिस सिय, लगे कहन मिलिक सकल || 


राम सभामई शपथ प्रचेता सुतने कीन्ह । 
सुर नर ऋषि मुनि सबनि विशुद्धा सीता चीन्हीं || 
पाइ राम रुख सीय घरातें बोली बानी | 
पतिपरायणा मोह: जननि ।. यदि तुमने जानी ॥ 
तो “अपनेई उदरमहेँ, करहु. लीन अपनांउ त्र ) 
सुनते. भूमि फाटी तुरत, धैसन ल्मी: सिय दुखित सब |} ' 

घरा धॅसत लखि मातु भगे लवकुश जत्र पकरन | 
बोलीं सिय--पितु | गई सुतनिकूँ राखे चरनन ॥ 
लवकुश ल्रीयै पकरि महामुनि दोऊ रोवत | 
हाय हाय करि बिकल सभातद इतउत बिलखत ॥ 
मशिमय सिंहासन परम, दिव्य तहाँ प्रकटित भयो । 





निरखि विकल रघुनाय भये साइस सत्र छूट्यो । 
पुरुषारथ अज घट्यो घैयं को इद पुल टूट्यो ॥ 
प्रेम सहित टिंग बैठि मातु सम कौन खबावै | 
हाय | प्रिये | कहँ गई कौन अत्र सीख सिलाचे ।। 
को रम्माके सरिस सुख, देहि बात केहि सँग करू । 
जीऊँ काको मुख निरखि, क्रोड बदन काको धरू ।। 

सुनि विधि रघुवर शोक लोक श्रनेतैँ आये | 
करि विनती बहु भाँति सीयसर्बश्व मनाये || 
त्यागि दुरत सत्र शोक बात ब्रह्माकी मानी | 
यज्ञ पूण करि गये दुखित रोवत रजधानी ।। 


सिथ वियोग हिय घारिकें, राज काज सब ई करत | 
भूले भटकेसे रहत, नयन नीर झर झर झरत || 
शत श्रोभागवत चरितके चतुर्थाहमे रायववेन्दुचरित अन्तर्गत सप्तम 
सोता-वियोगचरित नामक बत्तीसवाँ अध्याय समाप्त । 

नय जय सीतानाथ | जयति कौशल्यानन्दन | 
जय रघुकुल के तिलक ! जर्बात भक्तनि उर चन्दन ॥ 
जय जय प्रभु परमेश प्रणतपालक रघुनायक । 
जय जय करुणासिन्धु धर्मरक्षक प्रणपालक | 
बनि भूति निज सुख तजे, उन्नति करी समाजकी | 
चरनत्रन्दना करि कहूं, कथा रामके राजकी॥ 


बरष सइसदस तीनि राज करि राम ब्रिताये। 
एक दिवस मुनि त्रिकट निकट रघुबरके आये ॥ 
लखन आगमन कह्यो राम मुनि तुरत बुलाये । 
इति उत शंकित चकित निरखि मुनि बचन सुनाये ॥ 

अति रहस्यमय बात इक, कहहुँ ताहि प्रभु चित घरहिं । 

चीच आइ कोई सुनहि, ताको निश्चय बघ करहिं | 


पण्‌. प्रभु करि स्वीकार द्वारपै लखन बिठाये | 

पुनि मुनिसन प्रभु कह्यः-काल किहि कारन आये || 

समय समुझिक काल बेष मुनिको घरि आयो । 

प्रभु आयसु सिर घारि ब्रह्म संदेश सुनायो ॥ 
अंशनियुत अवतार घरि, भार उतारयो ड अवनिको | 
नियत काल जितनों कर्‌यो, भयो पूणं सो सबनिकों ॥ 


"४६१ 

अत्र इच्छा यदि होइ नाथ | निज धाम पधारें । 

करि नरतनु संत्ररन नित्यलोला बिस्तार | 

कृपायतन सुनि काल कथन बोले मृदु वानी | 

तिरोभांव तिथि काल प्रथम हम सबने जानी॥ | 
कही कालतें प्रभु-करहुँ, होवे जातें जगत हित | 
तई आये द्वारपै, क्रोधी दुर्वासा कुपित || 


रामचन्द्रतै मिल्हुँ कहैं पुनि पुनि ढुर्बासा | 
मुनि नहिं माने लखन गये तन्नि जीवन आसा ।। 
बुलवाये मुनि बिदा काल रघुवरने कीन्हों | 
करि आदर सतूकार स्त्रादयुत भोजन दोन्हो || 
पूण प्रतिज्ञा करनह्वित, रघुपति लछिमन तजि दये | 
राम बिरहमें तनु सहित, दुखित खन सुरपुर गये ॥ 


लखन बिर अति दुसह राम तेहि सहि न सके जब्र | 
लवकुश कीन्हें रपति चले तन घन बन तखि सब || 
भरत शत्रुहन संग चले पुरके नर नारी | 
खग, मुग, वानर, बृक्ष, भीर लागी सँग भारी || 
राम प्रेमके पाशमहेँ, बवे चले सत्र हरषिके । 
अति प्रमुदित सुरपति मये, हरष जतावें बरषिके || 


अवध पुरीत सकल चले सियपतिहिं धारि उर | 
निखिल जौव निमुक्त भये सत्त शून्य भयो पुर ॥ 
कीयो प्रभु पद प्रेम सफल तनु तिननें , कीन्हो । 
जगजीवनकों' लाभ क्षथारथ तिनही ह्लीन्हों || 

विधि बिमान श्रगणित ज्ञिये, सरयूतट श्राये तुरत | 

` बढि पघारे परमपद, रशुनन्दन तिज तनु सश्ति ॥ 

जिहि पदपावन हेतु करहि जप जोग विरागी | 
त्रिविध भाँति तनु कसहि तेजयुत तपसी त्यागी ॥ 
सो पद्‌ पायो सहज अवधवासी जीवनिन । 
रामकृपातें लोक उच्चतम पायो तिनिनें ॥ 
पल्लो पकरें प्रेम तँ, आत्म समरपन जे करहि | 
ते तप तीरथ जोग त्रिनु, भवसागर छिनमहँ तरहि ॥ 
बिरहरमाँदि अवसान चरित रघुनन्दनको सुनि | 
शौनक अतिई दुखित सूतबीते बोले पुनि॥ 
सूत | चरित दुःखान्त नेंक नहिं हमहि सुहावे | 
_ सुमिरि राम निर्वाण हृदय पुनि पुनि मरि आवै ॥ 
सब सुनि बोले सूत जी, मुनिवर | राम अखंड अज । 
तिनकी श्राद्या शक्ति सिय,जाहि कबहुँ नहि तिनहि ति ॥ 
सुनहु सुखान्त चरित्र राम स्वामी त्रिसुवनक्रे | 
मरत लखन रिपुदलन, रहेँ आज्ञामह तिनके ॥ 
पतिकुँ सरवसु समझि सदा सीया सुख पावे | 
राम निरलि सिय कमल बदन छिन छिन इरषावं || 
कनकमवन अति ई सुधर, सब्र सामग्री सुखद जई । 
दरःपत हे रघुबंशमनि, रमन करहिं सिय संग तई || 
राम मातु पितु सुद्धद सखा स्वामी बनि जावं । 
पति परमेश्वर पुत्र रूप घरि सत्रहि कहावे॥ 
जो जैसे ही भजै मञ्ज वे ताकूँ तेस | 
क्राडा अनुपम करें भक्त पावें सुख जैस ॥ 
मन विषयनितें मोडके, प्रभु सेवा संलग्न चित | 
ते रघुबरलीला लखहि कनकमवनमई होहि नित ॥ 


इति श्रीभागवतचरितके चतुर्थाहमें राघवेन्दुचरित अन्तगत 
अष्ठम उत्तरचरित नामक तंतीसचाँ अध्याय समाष्त 


९ 

नय शोभाके घाम ! राम ! चरननि सिर नाऊ । 
वरदाता | वर देहु रूप तुमरो नित ध्याऊँ॥ 
टट तुमारो नाम अन्य बानी नहिं भाखू । 
निरखूँ जग तव रूप भक्ति भक्तनिमें राखू | 
धाम तुम्हारेमें बसू, नित लीला चिन्तन करूँ। 
राम राम रटिवो करू, अन्त राम कहिक मरूँ॥ 


राम नाम हो नाम और स्र नाम श्रसत हैं। 
राम रटेंते पाप करें सब सन्तनि मत हें ॥ 

" राम नामके लेत मधुर बानी हे जाबे। 
राम स्पाद्रस मिल्यौ जिनहि तिनि अन्य न मावे || 
राम नाम काननि : प्रविसि, हियके मेटे शोक सब्र । 
रोम रोम रभिजात है, राम रूप हें जाय तत्र || 


राम रूप लखि अचर सचर बनि द्रवहि पसीजें | 
घन्य धन्य ते पुरुष रामरसमें जे मीजें। 
यादुघानहू रूप लखें माहित है जावें | 
इकटक निरखत रहें समरमहँ लड़िवे रावे ॥ 
रूपजालमें जे फेस, खल जन लख उनकू हँसे । 
तिनिके मवबन्ध नसे, रामधाममें जे बसे 


४६४ 


४. 

परमधाम साकेत अयोध्या सुख सरसावनि | 
हरन सकल संताप जगतके दुःख नसावनि ॥ 
सरगूको शुभ नीर पीर सब ई हरि लेवै। 
हियकू शीतल करै अन्तमें प्ररु पद देवै ॥ 
करे धाममहँ बास जे, ते निश्चय तरि जायेगे । 
धामी सत्र अत्र मेंडिकें, घाम प्रभाव दिखायँगे ॥ 


जीवनको फल जिद्दी रामलीलाको सुमिरन । 

अष्टयाममहं करै चित्त चरितनिको चिन्तन ॥ 

लीला अपरम्पार शेष शारद सकुचावें। 

कैसे प्रात पुरुष तुच्छ माषामें "गावे ॥ 
नरतनु घरि लोलाकरी, जग जीवनि कल्यान हित। 
तिनहि युनदि समुझहि पढहि', होवै तिनिकूँ सुख अमित ॥ 


जो अज अच्युत राम जनम तिनि रघुकुल लीयो । 
दशरथ कोशलसुता जनक जननी पद्‌ दींयो ॥ 
भरत शत्रुहन लखन मये अंशनि सँग प्रकटित | 
जननि, जनक, जगजीव जनम सुनि भये प्रफुल्लित ॥ 
प्रात शिशु सम दिव्य अति, करी सरस लीला सुधर । 
जिनिके सुपिरनतें हृदय, होदि बिमल अतिशय मधुर | 


दशरथ सुखमयसद्न करयो क्रीड़ा करि पावन । 
, चालकालक़े खेल करे अतिशय 'मनभावन ॥ 
पढ्न गये शुरुगेह गुरुनिको मान बढ़ायो । 
यों शिशुपनको चारु चरित अति मधुर दिखायो || 
पुनि कौशिक मुनि सँग गये, मारे मखके शत्रु सत्र | 
घनुषमज्ञ मिथिला सुन्यो, राम लखन मख चले तब ॥ 
३० फा० 

तारि अहल्या गेल गये तिरहुत हुलसावत |" 
लेन सुमन चहुँ ओर फिरहि रस सो बरसावत ॥ 
राजा रानी सीय प्रजा सत्रके मन घाये। . 
निश्चय सबकूँ भयो सियाके दुलहा . आये॥ 
`, राम लखन तप तेज सम, शोभित धनुधर मुनिनि सँग | 
भये मुग्ध नर नारि सब, निरखि नयन तनु रूप रँग || 


= _ शिवको तोरयो धनुष वरीं सिय अति सुकुमारो 
जोरी मोरी लखी भये प्रमुदित नर नारी ॥ 
चारिहुँ माइनि संग ब्याह करि पुर चलि दीये | 
` ` परशुराम मग मिल्ञे मदि. मद बिन मद कीये || 
जननिनि नयननि सफल करि, सिय संग सुख सरसाइक । 
चोरि चित्त सबके लिये, दम्पति दृश्य दिखाइके.॥। 


केकेयी चित कुमति बसी कुबरी मतिमानी। . 

राम न राजा भये गये तजि निज रजधानी || 

गमने. सुरपुर भूप भरत सुनि पुरमहँ आये । 

पुरन, मन्त्री, सचिव, मातु, गुरुने समुझाये || 
नहि मानी सिख सबनिकी, चित्रकूट प्रभु ढिग गये। _ 
राम लखन सिय वेष मुनि, निरखि भरत विह्वल भये ॥ 


' चरन पादुका लई' न लौटे जत्र रघुनन्दन | 
नन्दिग्राममहँँ बसहि मरत करि करुनाक्रंदन ॥ 
इत रघुवर सिय लखन संग लै बन बन बिहरत । 

, बन्द्‌ मूल फल्न खात मुनिनिके आश्रम ठइरत ॥ 

पंचवटीमें लखननें, सूपनखा नकटी करी। 
राम निरखि हिय कामकी, लपर लगी कुलटा जरी ॥ 

हेफें रावन कुपित हरिन मारीच बनायो । 
निरखि कनक सुग सिया पकरिवे चित्त चलायो || 
गये इरिन सँग राम लखन पीडते घाये। 

* रावन आयो तहाँ कपट युनि वेष बनाये ॥ 

` फरि छुल बल इरि सीयकूँ, गीष मारि पुर लै गयो | 
बगदे प्रभु सिय नहिं लखी, हृदय शोक मीषन भयो ॥ 


खोजत खोजत राम करी मग पावन शबरी।  - 
ऋष्यमूक मग मिज्ञे पवनसुत प्रभुक्रे प्रहरी ॥ 
सुग्रीवहिं करि मित्र. बालि कपि मारयो छळते. ।. 
कीये कपि .एकत्र गये हनु लंका बल्रतें॥ 

` सुन्यो सीय सम्बाद स, . सागर सेतु बनाइक | 
गए बिमीषन .लंक ले, शरनागत अपनाइके॥ | 


रावन सेना सहित मारि सुर कष्ट मिटाये | 
जनकसुता अपनाइ विभीषन भूप बनाये। _ 
अवधि अन्त जव भयो अवघपुर रघुवर आंये। | 
भरत हृदय अति हरष चरन कमलनि सिर नाये || 
राजतिलक रुनाथको, भयो : राम राजां भये 
शोक मोह भ्रम दुःख भप, सब ग्रानिनिके भगि मये ॥ 


राखी प्रजा प्रसन्न सती सौता-पी त्यागी | 
आज्ञापालन कठिन करी लछिमन बइमागो || 
.तेऊ त्यागे अंत -संबरन लीला कीन्हों । 
त्याग ग्रंइनते श्रेष्ठ राम जग शिक्षा दीन्ही ॥ 
लीला मधुमय रामकी, सुनि हिय करुनातें महै । 
राम बिना या जगतकूँ, मर्यादायुत को करे॥ 

रामचरित जे पुरुष प्रेमतं . पढ़े पढ़ाव। 
तिनके छूटे बन्ध परम पदवी ते पारवे॥ 
श्रवनिपुरनितें पिये हिये आवे कोमलता। 
मिथहिं कठिनता निखिल होहि जीवनमह मृदुता || 
` नित ग्रति नव दिन नियमतें, रामायन जे नर सुनहिं। 
ते न भूलि भवजालंमहेँ, श्रवन रसिक कब्रहूँ फॅसाहिं | 
` ग्राम्यकथामहुँ ब्य्थे जीव जीवन सत्र खोवें | 
अंत समय यमदूत निरखि डरि पुनि पुनि रोवे ॥ 
रामकथा यदि सुनहि दुःख काहेकूं पावें.। 
देखें नहिं यमसदन नित्य . बैकुन्ठ सिधावे ॥ 
चिन्ता, दुख, भय, शोकयुत, नीरस यह संसार:है | 
है यदि जामें तत्व तो, रामचरित ही सार है॥ 
सोरठा--सुनें भक्त दै चित्त, राघवेन्दु को शुभ चरित। 
ते पावे “ प्रभुदत्त, भक्ति भक्त भगवन्त की॥ 
इति श्रीभगवत चरितके चतुर्थाहमें राघवेन्दुचरित अन्तगक्त 
नवम महिमाचरितनामक चौंतीसवाँ अध्याय समाक्ष। 

कुशके सुत नुप अतिथि निषध नुप तिनके नम पुत । 
हिरणनाम उप - दशम पीढ़िमहँ भये योगयुत || 
जैमिनि मुनितेँ योग सीखि कीरति बहु पाई | 
याशवल्क्यकू जिननि योग विधि सरल सिखाई ॥ 


तिनकी छुठवों पोढ़िमहँ, भूप वंशधर मरु भये । 
वंश बचावनके निमित, अजर अमर नुप हे गये ॥ 


मरते अष्टम पीढिमाँहि रप भये बृइद्बल | 
जिनकी द्वापरमाँहिं मई कीरति अति उज्वल ॥ 
भारतमहँ अभिमन्यु संग लडि स्वर्ग सिघारे । 
कुमर दृहद्रण बचे बने राजा बति वारे ॥ 
पीढ़ी उन्तिसमह भये, अन्तिम नरपति सुमित्र बर | 
फिरि कलिमह इच्वाकुके, रहे विशुद्ध न बंशघर ।:. 


शत्र इच्याकु कुमार द्वितिय निमि वंश सुनाऊ । 

गुरु बशिष्ठतें कह्यो नुंपति--हों यज्ञ कराऊँ || 

ऋत्विज बनि गुरुदेव | यथा बिधि मख करवावे | 

घोले गुरु सुरराज बुलायो तह हे आवं ॥ 
भये मौन सुनि निमि पति, इन्द्र य हित गुरु गये । 
छिनमंगुर जीवन निरखि, चिन्तित तप सोचत भये ॥ 


४६६. 

है यह देइ अनित्य यज्ञ अबिलम्ब कराऊें। 
यदि गुरु आवें नहीं अन्य आचार्य बुलाऊँ ॥ 
करि इढ्‌ निश्चय तुरत यज्ञ आरम्भ करायो | 
युनि बशिष्ठ पुनि आइ नृपति प्रति क्रोध दिखायो ॥। 
देइपात को शाप मुनि, दयो भूम क्रोधित भये । 


'नुपहु शाप इनिकूँ दयो, तनु दोउनिके गिरि गये ॥ 


तनु तजि मित्रावरुण बीर्यतें प्रकटे पुनि मुनि । 
निमिहू नेत्रनिमाँहि बसहि नित पलक निमिष बनि ॥ 
निमिको मृतक शरीर म्यो बैदेह भये हुत | 
रादि जनक मिथिलेश मुक्त जीवन समाघियुत || 


तबतें निमि बंशी तपति, जनक बिरेह कहाहि सब: 


छिनभ शुर सरभो साह, राज पाट बाइन विभव || 


उन्निस पीढीमाँहि हृस्वरोमा जनमे सुत । 
सीरध्वज तिनि पुत्र जगतमह परम कीर्तियुत ॥ 
भये यशस्वी पुत्र कुशध्वज तिनिके प्यारे । 
पुत्री सीता भई उभय कुल जिनने तारे॥ 
जनकदुलारी मैथिली, जनकट्दता सीता सती। 
बैदेही जनकात्मजा, जिनहिं जपहिं . जोगी जती।| 


सीरष्वज मख करन्‌ भूमिः शोषन हित आये । ` 


“* , ऋषिः इनि शानी निप्र शोधिवे तहाँ बुलाये ॥ 


`` “शोधी सबने भूमि जनके हल तहाँ चलायौ । 


`` तबहिं अबनितें प्रगटि, सीय निज रूप दिखायौ || 


सीर मॉहि सीता मई, लखि इताथं नुप हे गये। 
_ पाली “पुत्री ` मानिकं, सीरध्वज ताते भये॥ 


89 

सीय पिता बनि जगतमाँहिं यश बिपुल कमायो) - .. 
कियो राम सँग ब्याह पति निज भाग्य सरायो || 

आदि शक्ति हैं सीय जगत छिनमाँहि बनावे | 

पालें पोस सतत अंतमहँ प्रलय करावें | 

सीरध्वज सुत भये कुशध्वज जनक श्रमानी । 
घर्मध्वज तिनि पुत्र कर्मयोगी अति ज्ञानी ॥ 
लोकवेदमहँ निपुण सत्रनिकुँ ज्ञान सिखावे। 
परमारथके प्रश्‍न पूछिवे पंडित श्रावं॥ 
. भयो सुखद संबाद शुभ, सुलभा योगिनीः संगमह । 
'घुसी योगिनी योगें, जनक टपतिके अंगमह || 


भये योगिनी संग जनक नृपके प्रश्नोत्तर । 

योग ज्ञान अध्यात्मयुक्त सुन्दर अति सुखकर ।। 

दोऊ ज्ञानी परमज्ञानकी गंग बहाई। 
जनक त्याग तप तेज निरखि सुलभा हरषाई ।। 
स्वयं तरे तारे बहुत, द्वे तिनिके अनुरूप सुत । 
भये कृतध्वज प्रथम चप, द्वितिय मितध्वज योगयुत ॥ 


पुत्र कृतघवजमाँहि भये केशिध्वज ज्ञानी । 
भूप मितधूवज तनय भये खारिडक्य अमानी || 
केशिध्वज. अध्यात्म ज्ञानमहँँ बिदित दिवाकर । 
कर्म तत्व परबीन नृपति खाणिडक्य उजागर । 
' चत्रिय धर्म कठोर अति, समर उभय दल्लमहँ भयो | 
*हार्‍यो लघु खाणिडक्य नप, डरिके बनमहूँ भगि गयो ॥ 


इत्‌ केशिध्वज करयो यज्ञ इक अतिशय भारी । 
सिंह यज्ञकी घेनु` खाइ सत्र बात बिगारी | 
पूछयो प्रायश्चित्त सननि खाणिडक्य--तरताये । 
तिन हिंग भूपति गये, वृत्त सब तिनहि, सुनाये ॥ 
~ प्रायश्चित्त सुन्यो जनक, आइ करयो बिथिवत सकल | 
सोचे गुरु, खाण्डिक्यकूँ, दई दक्षिना नहिं बिपुल || 

दैन दक्षिना गये न याच्यो राज कोष घन | 
कह्यो दक्षिना देहु असत सत समुझे कस मन ॥ 
हँसि केशिध्वज कह्यो-लाम जग तुमही पायो | 
समुझि विषय विष सरिस न तिनिमहँ चित्त फँसायो | 
देही देह पृथक संतत, सुनहु ज्ञान परमार्थयुत। , 
देही नित्य अनित्य तनु, तत्सम्बन्धी गेह सुत ॥ 


यों दीयो वहु ग्यान मये कृतकृत्य जनक जज | 
कीयो बहु सत्कार गये केशिध्वज गह तब || 
करन योग खाण्डिक्य गये बन भूपति करि सुत | 
केशिध्वज हू क्लेश कर्म तजि भये योग्युत॥ 
बगमहें जीवनमुक्त नुप, केशिध्वज हू हे गये। 
तिनिके पीछे तनय तिनि, भानुमान भूपति मये ॥ 


पीढ़ी सत्ताईसमाँहि अंतिम मैथिलल कृति | 

भये जनक कुलमाँहि परम ज्ञानी सब भूपति || 

ऋषि मुनि नित प्रति आइ करहि सतसंग सदा हीं । 

या कुल कोई कृपण अज्ञ उप प्रकट्यो नाही ॥ 
शुक सम त्यागी जनक ढि ग, परमारथ सीखन निमित । 
आये तिनिके शुम चरित, करदि सतत संसार्‌ हित ॥ 


जनक दंशको बिमल चरित अति सुखद सुनायो । 
तिहि जगमहँ यश ज्ञान दानदे बिपुल कमायो ॥ 
प्रकरी आद्या शक्ति अमर कुल भयो भुवनमह । 
करन जीव कल्यान फिरीं प्रभुसँग बन बनमइ।|. 
यों बिकुक्षि निमि वंशकी, कही कया अति सुखमयी । 
दंडक तीसर तनयकी, सुनहु कथा अब दुखमयो ॥ 

सुत इक्ष्वाकु तृतीय गयो दंडक बनमाँदीं। 
शुक्रसुता लखि भई बिकलता अति मनमाँदीं ।। 
अनुचित करि प्रस्ताव कुपित कन्या तिनि कोन्ही | 
मयो कामब्रश शिखा पकरि कन्याकी लोन्दी | 
गुरुकी कन्या द्विजसुता, विरजा संगमतें रहित । 
बुद्धि भ्रष्ट नुपकी भई, करि अनुचित कीयो अहित || 


लज्जित पितु ढि ग गई शुक्रतनया जत्र रोवति | 
दुहिता देखी दुखित कुपित तब भये शुक्र अति | 
दयो शाप नुप राज नष्ट हे जावै सबई। 
बरसी बालू तस्त भयो दंडक-बन तबई || 
घोर पापतें पलक्रमईँ, घूरि माहि बैमव मिल्यो । 
नष्ट भयो परिवार सब, फिर दंडक कुल नहिं चल्यो ।॥ 


इति श्रीभागवत चरितके चतुर्थाहमें निमि दंडक चरित नामक 
। पेंतोसवाँ अध्याय समाप्त । 
(मासिक पारायण सत्रहव दिवसका विश्राम) 

अथ पट्त्रिशचमोञध्याय; 
[ २३ ] न 


कहें यूत--अनत्र प्रथम शीश शुक चरननि नाऊ। 
तत्र अति पावन चन्द्रबंशकी कथा सुनाऊं ॥ 
नारायण के नाभि-कमलतें अज चतुरानन | 
प्रकटे तिनके पुत्र अत्रि कुल जिनको पावन |: 
चन्द्र तनय तिनिके भये, अति तेजस्वी तपस्वी। 
राजसूय करि दिम्बिजय, भये जगतमहँ यशस्वी ॥. 


यौन, घन, सम्पत्ति ओर प्रभुता जगमॉही । 

होचै यदि अबिबेक पहित तो फल शुभ नाहीं ॥. 
यौचनतें उन्माद मान धनतें है जावे। 
सम्पति प्रभुता पाइ सवनिकू कुटिल. सतावै ॥ 
सुन्द्रताकी ठसकमहँ, सोपकाय अनुचित कर्‌यो। 
यौबन मद ऐश्वर्यने, सत्र बिबेक तिनिको हरयो ॥. 


आत्रि तनय श्रद्वितीय सुघर अतिशय त्रिथु वनमहँ ॥ 
लखैं उनहि जे नारि काम प्रकरै तिनि मनमहँ ॥ 
रूप निरखि आसक्त भइ मुनिपत्नी सबहीों। 
निज निज पति तजि गई समुकिसोमहिसरबमुद्दी ॥' 
अति साहस तब सोमको, बढ्यो पाप मनमहँ घॅस्यो । 
तारा गुरुपत्नी इरी, रूप अनुपम चित बस्यो ॥ 


NN 

दाराको सुनि इरन देवगुरु दुख अति पायो। 
घर्मनोति कहिं चन्द्र विभिष बिधिगुरु समभायो ॥ 
भयो काम बश चन्द्र सीख गुरुकी नहिं मानी । 
लियो सोमको पक्ष शुक्रने श्रवसर जानी।। 


` शिव सुरगुरुको पच्च लै, तारा हित लडिवे चले। 


अत्र श्रते सजि असुर, श्राह चन्द्रमाते मिले ।। 


कमलयोनिदिग जाइ श्रङ्गिरा दृत्त सुनाये । 
सुनि चतुरानन तुरत शुक्र शिव गुरु हि ग आये || 
भिडके आक चन्द्र कोप करि डॉट बताई । 
कीयो बीच त्रिचाव देवगुरु दार दिवाई ॥ 
देखि गर्मिणी बृहस्पति, आग बबूला ह्वे गये! 
कछुक कहे कटु दुर्षचन, पत्नीपै क्रोधित भये॥ 


पूछ ताँछ बिधि करी मेद तारा बतलायो । 
जानि चन्द्रको तनय तुरत बुघ तिन्हैं दिवायो || 
गुणी तपस्वी परम सुघर बुघ वनमहँ तपहित | 
नित्रसँ तबई फँस्यो इलामहँ चन्द्र पुत्र चित || 
मनु कुमार सुन्न इक, दिवस सेन सजि बन गये | 
तह शिवजीके शापतेँ, छोराते छोरी मये ॥ 


घोड़ा घोड़ी भये लोग सब भये लुगाई । 
नरतें कैसे नारि बने सुधि बुधि बिसराई || 
परम सुन्दरी भइ फिरे इत उत सत्र बनमहँ । 
» ईजा रूप सर काम घुस्यो भीबुधके मनमहेँ॥ 
सननिके संकेत ते, सट्ट पट्ट कछु है गई। 
सहमत दोऊई भये, इला बघू बुध की भई ।| 

दप पुरूरवा भये इलामह बुघसुत मनहर | 
मुनि बशिष्ठ तहँ आइ शैव मख कोन्हो सुन्दर ॥ 
भये दुष्ट शिव कह्यो मास भरि नप नर ह्वोवै । 

रहें मास भरि नारि जाइ महत्वनिमहँ सोवै॥ 


प्रतिष्ठानपुर आइ गय, पुत्र बिमल उत्कल. भये | 
नरप पुरुरवहिं राज दै, तपहित पुनि बनमहँ गये ॥ 
प्रतिष्ठानपुर अधिप जगत महँ अति ही सुन्दर | 
भूप रूप लखि घस्यो उरबशी हृदय काम शर ॥ 
निज ऊरूतें प्रकर करी नारी-नारायन। 
भई उरवशी श्रेष्ठ स्वरगक्रो सुन्द्र-भूषन ॥ 
सो पुरूरवा रूप पै, भ्रमरी सम मोहित मई । 
अमृत, इन्द्र, सुर स्वरग तजि, विहल हे नपपुर गई ॥ 


बन उपबन सर हाट बाट बिस्मित हेकें अति । 
निरखै इत उत चकित भटू भूली अमरावति ॥ 
लै- रम्माकू संग उरबशी पहुँची पुरमहॅ । 
प्रतिष्ठानपुर निरखि भई प्रपुदित अति उरमई ॥ 
यल पल भारी है रहो, बनी भ्रमरिका खूपकी। 
महल. बाटिकामहँ सखी, करें प्रतीक्षा भूपकी॥ 





अआवत निरखे नृपति सखा सँग अति इरषाई । 

किन्तु न लखि एकान्त भूप सम्मुख नहिं आइ ॥ 

नृपति मनोगत भाव जानिबेकू छिपि इत उत | 

सुनें करें जो बात सखातें नुप बिहल चित। 
चित्त उरबशीमह फस्यो, दपको सम्मा जानिके । 
आई सम्मुख सखीसँग, इसे नप पहिचानिके ॥ 

करि स्वागत दर क है-आजु हों भयो कतारथ | 

पृथिवीपति नरदेव नाम मम भयो जथारथ ॥ 

देवि उरबशी देखि चन्द्रमुख तब हों हरष्यो । 

मनहु मृतक द्रुम उपरि दुबारस बरबस बरस्यो|॥ 
प्रानदान दयिता दयो," दुरलभ दरश दिखाइकं । 
जनम सफल मेरो करो, अनुचर मोहि बनाइक। 


कहे उरबशी--देव | कौन ललना जग माहा | 
जो लखि तुमरो रूप दोहि बरबस बश नाहीं ॥ 
प्यारे पुत्र समान मेष बालक हे मम सँग | 
पालन तिनको करहिं न रति तनिलखहुँ नगन अँग।। 
घृतको भोजन करहुं नित, दुख सुख सत्र कछु सहुङ्गौ । 
प्रन यदि पूरे भये नहि, तो न .यहाँ फिर रहुङ्गी ॥ 


सच स्वीकारे नियम उरबशी नप अपनाये । 
पाइ ऐल सरबधू हियेमहँ अति. इरषाये ॥ 
सचिवनि शासन सौंपि प्रिया सँग हे प्रमुदित अति। 
बन उपत्रन गिरि निकट नदीतट ब्रिहरहिं भूपति || 
-जने पाँच सुत अप्सरा, रायु श्रुतायु शतायु रय । 
सत्र सुन्दर सत्र सकविदु, भये पाँचै सृत विजय ॥ 


इत. सुरपति लखि स्वरग उरबशी बिनु घत्राये | ई 
प्रेरित करि गन्धव ऐलपुरमाँटि पठाये ॥ 
ले मेषनि गन्वबे रातिमहँ छिपिक भागे । 
सुनिके तिनको शब्द उरबशी सँग नप जागे ॥ 
भूपतिकू कोसन ` लगी, चोरनि सुत मेरे हरे । 


_ -अये ब्यरथ चपके. नियम, लगन समयमहँ' जो करे |। 

प्रियावचन सुनि परुष नगन बृप असि ले घाये | 
करि प्रकाश गन्धव मेष तजि तुरत बिलाये॥ - - 
जब नप निरखे नगन-उरबशी अति सकुचाई | 
अन्तरहित हे गई, फेरि सुरपुरमह आई ||. 
फिरे नृपति नहिं ली तहँ, प्रिया अधिक विहल भये । 
, अन्वेषण द्वित तुरत ही, रोवत बनकूँ चलि दये || 


सुमिरि सुमिरि शुन रूप भूप रोवे पछितावें | 
कस्तूरी मृग. सरित फिरे बिहल डकराबें || 
' जड़ चेतनको भेद भाव भूले भ्रम छायो । 
पूछे पक्षी पशुनि पतो कोई न बतायो |। 
जाति, बरन, पद्‌, प्रतिष्ठा, सत्र अभिमान बिसारिके | 
इत उत भूले फिरहिं हिय, रूप उरबशी भारिक ॥ 


~ 


बैठ तर तर तनिक तुरत औचक उठि घावे | 
भ्रम वश प्रिया. निहारि बढ़ आगे “रि जाव || 
झंट संट कछु .बक सिड़ी पागल सम रोवे | 
निशिब्रासर पथ चलें करें मोजन नहि" सोवें॥ 
चलत चलत द्वादश दिवस, महँ पहुँचे कुरुक्षेत्र ढिंग । 
` भूख प्यास थम नींदत, भये चृपतिके शिथिल छग || 


’ सखी उरभशी तहाँ पाँच सखियनि के रूगमहँ । . 
अति प्रसन्नता भई प्रिया लखि नुप अग अगम ।। 
बोले--जाया | प्रान. तुम्हारे बिनु ये जावं । 
तत्र निरखत तन मृतक होहि गीदड़ दृक खावं ॥ 

कहै उरबशी--कामिनी, करें प्रीति निच स्वार्थते | 
नष्ट करहिं 'सवस्वक्ूँ, भ्रष्ट करहि परमाथत ॥ 

तृपवर घारो धीर कष्ट कब तलक सहोगे। 
एक बरष पश्चात्‌ रात्रि मम संग रहोगे॥ 
होवेगो सुत ओर शोक सब मनको त्यागो | 
गन्धर्वनिकू पू मोइ उनतें टम माँगो॥ _ 
शप सँग निशि बसि गई पुनि, राजा तप लागे करन | 
भये दुष्ट . गन्धव तब, भूपतितें ` बोले बचन || 


बर माँगो सुनि नृपति नीर नयननिमहँ छायो । 
बोले-यदि बर देहु उरत्रशी मोइ दिवाओं | 
अग्निस्थाली दई कह्यो करि तीनि भागमहँ। ' 
करो यजन पुनि जाइ उरबशी बसहिं सदा जह ॥ 
तब ई आई उरबशो, दै सुत निज पुरकू गई ॥ 
थालो रलि सुत संग पुर, गये लुप्त पावक भई ॥ 


बिनु पावकके पात्र लख्यो चित चिन्ता छाई । 
गन्धर्वेनिने आइ दपतिकू युक्ति बताई ॥ 
मयो अरनि द्वे प्रकट होहि पावक मानो सुत । 
कीन्हो मन्यन भये प्रकट लै गये श्रनलयुत ॥ 
यज्ञ याग पुर पटुँचिके, करे उरबशी मिलन हित । 
दान,धरम,शुम करम, मल,करहिं प्रिया महँ फस्यो चित |। 


भयो कामत क्रोध शाप बिप्रनिने दीन्हों। 
जीवित हे तप घोर जाइ बद्रीबन कीन्हों ।। 
नारायणने कृपा करी नृप स्वरग सिधाये | 
निज शरीरके सहित गये सुर लखि हरषाये ॥ 
सुरपति सँग बैठाइकें, सब सुख सामग्री दई । 
पतिहिं पाइ पुनि उरबशी, प्रेम सहित प्रमुदित मई ॥ 

पाइ अपसरा संग सुखी भृपति भ्रति मनम्रहं। ` 
. दिव्य बिमान बिठाइ प्रिया सँग बिरे बन महँ ॥ 
नित अबराम त णन करें सुधि बुधि बिसराई । 
नहि जाने कब दिवस होहि पुनि निशि कब आई || 


मोह दाममहँ फँस्यो मन, रहै अतृत दुखी सतत | 
विषयनिमहँ संतोष नहि, भयो फेरि रप चित बिरत ॥ 


नपे भयो त्रिवेक मोह निंद्राते जागे । 
` निज स्वरूप पहिचान विषय विष सम अब लागे || 
अब न उरबशी भली लगे गुन समत्र >लाने | 
समुक्षि दोष की खानि हाथ मलि मत्ति पछिताने ॥ 
दाइ, माँस, मल, मूत्रिको, तनु यैला दीखन लग्यो । 
भक्त भये भगवानके, बिषय भोग मल भ्रम मग्यो ॥ 


भयो ज्ञान तन नाशवान श्रज्रिनाशी श्रीहरि | 
साधक तरे श्रनेक काम तनि प्रभु चिन्तन करि ॥ 
नारि फॅसे नर रूप निरलि नर नारि रूपमहॅ । 
'दोऊ तजि परमार्थ गिर जग अंध कूपमहँ |। 
चरम, मांस, रज, बीयंमहँ, अज्ञ लिपटि समुझे सखी । 
ज्यॉ-ज्यो जिषयनिमहँ फसे, होहि अधिक त्यों-त्यों दुखी ॥ 


करे न कत्रहूँ -संग कामिनी कामुक जनको । 
नहीं करै बिश्वास पंचइन्द्रिय अरु मनको ॥ 
योगी ज्ञानी सिद्ध बिवेकी हू फॅसि जाबें।, 
त्यागि तपस्या योगकाम भोगनि अपनावें ॥ . 
ताते हे निस्संग नित, निरत भजन ही महँ रहै। 


बिषयनितें बचिकें चलै, मम मनबश कचहुँ न कहे || 


, ` ३१ फा० 

यों करि मनहिं प्रबोध भये ब्रिषयनितें उपरत । 

त्यागि उरबशी लोक आत्म सुखमाहिँ निरत नित॥ 
बिखरी मनकी बृत्ति योगते बशमहँ कोन्ही । 
करि' स्वरूप संघान चित्तं शिक्षा दीन्हीं. 


मन पुरूरवा उरत्रशो--माया पुर तनकू कहेँ। 

फूँसिकें ताके फंदमहँ, जीव विभिध निधि दुख सहे || 
इति श्रीभागवतचरितके चतुर्थाहमें चन्द्र बंशी ऐल चरित 
- नामक छत्तीसवां भ्रध्याय समाप्त । 





‘ 

अथ सप्तत्रिशत्तमोज्ध्यायः 
[ ३७ |] 
भये ऐलके' विजय बिजयक्रे भये भीम सुत । 
तिनिके काँचन भये होत्र तिनि भये धरमयुत ॥ 
होत्र पुत्र जगमाहिं जह ऋषि बंडे तपस्वी । 
गंगा सब पी गये जगतमहँ भये यशस्वी ॥ 





[मु 3७ 


मख सामग्री गंगने, जलमहूँ दई इबोइ जब | 
पान करों जनि कानतं, भयो जाह॒बी. नाम तब ॥ 

' जह तनय चप पुरू पुरूके पुत्र बलाक हु। 
परम प्रसिद्ध बलाक भये तिनके सुत अजक हु ॥ 
अजक जगतमहे भये यशस्वी तिनके कुश सुत | 
तिनतें कौशिक गोत्र भयो जगमाँहिं घरमयुत ॥ 


पुत्र चारि तिनके भये, भिन्न भिन्न पुरके अधिप | 


श्री कुशाम्डु भूतप बसू , चौथे भये कुशाम्बु दप |॥ 


अति सुन्दर कुशनाभ घृताची लखि नरप दढ ब्रत | 

पत्नी बनिर्के रही मई ताते कन्या शत || 

कन्या क्रीड़ा करहिं अनिल तिनकै टिंग छायो । 
. 'कर्‌यो ब्याह प्रस्ताव कुमारिनिने ठुकरायौ || 
कुपित बायु अति ही भयो, सम कन्या कुत्री करीं | 
रोवतं स्र पितु ढिंग गइ, बृप चरननिमहँ गिरि परीं ।। 


“बायु बात सब सुनी चमा भूपतिने कौन्दी । 
ग्रह्मद्त्त बुलवाइ तिनंहिं सत्र कन्या दोन्हीं || . 
पति परसत ही भई सुन्द्री सब सुकुमारी । 
लखि घर बर अनुकूल भूप सुधि देह त्रिसारी ॥ 
कन्या अपने घर गइ, पुत्र हेतु इरितें बिनय | 
करी यज्ञ करि नृपतिने, भये गाधि तिनके तनय || 


ते कुशाम्बुके पुत्र कहाये गाधि भूमिपति । 
तिनको कन्या सत्यवती जगमह सुन्दर अति ॥ 
आइ महषि: ऋचीक याचना कन्या कीन्हीं । 
सुनि घबराये' बात बदल्लि भूपतिने दीन्हीं ॥ 
बोले--देउ सहस हय, स्वच्छ, शुभ्र जिनको बरन | - 
: गैगवान अति कान्तियुत, एक कृष्ण होवै करन ||. 

सुनि युनि न्रपमन भाव समुझि जढल्लोक पंघारे | 
बरुण कर्‌यो आतिथ्य प्रेमते पाद पखारे ॥ 
श्यामकरन इय सहस दये लै चप ढिंग आये । 
मुनि प्रभाव तप निरखि गाधि अतिशय सकुचाये ।| 
सत्यत्रती कन्या दई, मुनि प्रसन्न अति ह्वे गये । 
मिले प्रेमते बर बधू , अंगुलीय नग सम मये ॥ 


सत्यवती सुत और बन्धुहित इच्छा कीन्हीं | 
चातर ब्रह्म दे पृथक्‌ तेज धरि पायस ` दीन्हीं || 
सुता भागकू श्रेष्ठ समुकि माताने खायौ । ० 
स्वयं मातुको भाग खाय सब वृत्त छिपायौ || 
जानि योगतें मुनि कह्यो, निज अनर्थको भोगि फल | 
तब सुत क्षत्रिय दंडघर, करै बन्धु तब तप प्रबल || 


पति चरननिमहँ सत्यवती त्रिनवी बहु कीन्ही । 
होहि पुत्र नहिं पौत्र घोर मुनि श्रायधु- दोन्हीं | 
भयो कछुक संतोष जने जप्रदमि तपोनिधि | 
जाति नाम सत्र करम करे मुनि इरषि यथाविधि | 
रेएुदुता रेणुका, संग ब्याह मुनिने करयो। 
परशुराम तिनतें भये, भूमिमार - जिनने इरयो || 


. * छोटेसे बड़ राम घनुष कंघापै घार | 
शस्र शास्रमहँ निपुण' निशानों तकिके मार || 
परशु प्रात जः भयो निरखि अतिशय इरषाये | 
तबह्वीत मुनि परशुराम जगमॉाँहि कहाये ॥ 

क्षत्रिय अति निर्दय भये, अभिमानो अत्र नित करहिं। | 
वेर ब्रिप्र. मानें नहीं, ऋषि मुनिहू तिनतै डरहिं॥ 

तिनके बघ हित विष्णु त्रिप्र बनि बसुघा तक्षपे । 

प्रकरे लै कें परशु बिजय कोन्दी शत्रुनिपै ॥ 

करयो न मनमहूँ मोह जनक हित माता मारी । 

आशा अनुचित उचित पिताकी सिरपे घारी ॥ 
! पितु रुख लखि कारज करहिं, डरहिं न रूठहिं पितु कहीं । 
पितृभक्तिको दिव्य ग्रस, उदाइरन जगमहँ नहीं ।। 


पूछें शोनक--सूत | रामकी कथा सुनाश्रो । 
 _ सूत कदृहिं---सत्र कहहुँ कथामई चित्त लगात्रा ॥ 
« एक दिवस जल भरन रेनुका गई लखे तह । 
सुर बनितनि सँग करहिं चित्ररथ खेल नदीमहे ।। 
रति क्रीड़ा नृप रूप लखि, भयो कामयुत तिय हृदय । 
बीत्यो मुनिको तबतलक, अझिहोत्र ` सन्ध्या समय ।। 


'आइ अति भयभीत रेनुका कोपे तत्र मुनि । 
कही सुतनितें मातु इनो चुप रहे पुत्र सुनि ॥ 
सोचें मुनिवर--श्रधिक घृष्टता पुत्रनि कान्दा । 
आये. तबई राम सत्रनि अध आज्ञा दीन्ही |] 
` पिंठु प्रभाव तप राम लखि, मातु भ्रात मारे तुरत । 
पितु प्रसन्नता बर लह्यो, स्र जीवित ह्वेकें फिरत |! 





सहसबाहु बलवान भूप हवय कुल भूषन । 
दत्त प्रभुहिं आराधि प्राम' कोन्हें .जिन बहुगुन ||. | 
तेज, रोज, पुरुषार्थ, सहसभुज, अभ्याइत गति] [| 
यश श्रजेयता आदि लद्दे गुन भयोमत्तत्रति॥ ' ' 
रावन त्रिभुवन विजय करि, घूमत बल मदम मर्यो। २ 
पशु समान तिहिं पकरिकें, दलन दप ताको करयो ॥ ` ` ` 


| हाल उ" 

सुनि पु लस्त्य निज पौत्र परामव अति सकुचाये | 
उतरि श्रवनिपै तुरत नपति अजुन ढिंग आये || ` 
कातंबीय सत्कार करयो मुनि आयु दीन्हीं । 
छोड़ो रावण तबहिं मित्रता ,गाढ़ी कीन्ही॥ _ 
यों जग जीत्यो जोगतें, अतिशय मद बलको बढ्यो | 
मम समान जगको बल्ली, भूत भूपके सिर .चढ्यो ॥ 


एक दिवस आखेट करन बन भूप पधारे। 
तेज पुञ्ज जमदग्नि निजाश्रममाहिं निद्रे ॥ 
हैहय बंशी पठि समुभि मुनि कोन्हो आदर । 
करयो निमंत्रन सैन्य सहित नुप मान्यो सादर ॥ 
कामवेनुकी कृपात, करे तृप्त सैनिक सकल । 
घेनु सिद्धि लखि सहसभुज, लोम अयो मनमई प्रबल ॥ 


माँगी नुप मखघेनु नहीं मुनिवरने दी 

बल प्रयोगकरि पकरि घेनु अत्यनिने लीन्हीं ॥ 

बारबार चिल्लाइ नयनतें नीर बहावै। 

बुरा बनिकें विकल लखै जननी डकरावे ॥ 
उपहठ जगमहँँ अति बिकट, कामधेनु पुर लै गये । 
परशुराम आये तंत्रहिं, सनत रुद्र सम है गये॥ 


फरसा लीन्हों हाथ चले दप कुल संदारन। , 
राम रूप लखि उग्र लगे हाथी चिघारन ॥ * 
सहस करनि शर धनुष लिये ठप छरिबे आयो। ' | 
सम्मुख निरख्यो शत्रु राम तकिं परशु चलायो | | 
कर शर घनु तनु मृग चरम, श्रदन. नयन रिसयुत चदन । 
मनहुँ परसु लै बीररस, दपेदर्पं आयो द्खन। 


॥ र 
क हरा 
> 

भयो युद्ध घनघोर बीर हैहयपति रथ चढ़ि | 
आयो इतते परशुराम दपं लखि आये बढि ॥ 
तीक्षण परशुते भुजा काटि अजुनकी दीन्ही । 
सुत सैनिक सब भगे राम गर्जन पुनि कीन्दी ॥ 
उपसिंर घडते पृथक्‌ करि, .कामधेनु लै चलि दये। 
'कही कथा पितु सन सकल, सुनि मुनि इरषित नहिं भये || 


बोले मुनि जमदग्नि-राम | भल कियो न कारंज | 
बिप्रनि भूषन क्षमा जिही मर्यादा ्रारज॥ 
अरे, कहा जिह करयो विप्र हे नरपति मारयो । 
करयो कम अति क्र कलंकित कुल करि डारयो || 
दृपत्रघ द्विज्घतें अधिक, प्रायश्चित जाको करहु । 
हरि चित घरि कीतन करत, पावन ती्थनिमहँ फिरहु ॥ 


पितु गौरवकू मानि हरषि आयसु सिर घारी । 
तीर्थनिमहँ अघ इरन फिरहि द्विजवर प्रहारी || 
सम्तसरमहे सकल अत्रनि परदक्षिन कीन्हीं । 
युनि पिठु आये निकट निरखि आशिष बहु दीन्हीं | 
इंत पित श्राञ्चाते परशु--राम यज्ञ जप तप करत | 


उत हैहय क्षत्रिय अधम, बदलौ लेवेकू फिरत ॥ ` 


परशु पराक्रम पराभूत पापी पामर खल। 
चात्रधर्म तजि फिरहि करहि नहिं रण सब निरजल || 
एक दिवस सँग बन्धु गये बन परशुराम जब । 
आये छिपिकें सहसबाहु सुत अन्न लिये सब || 
बिष] ध्यान ज़वलीन सुनि, निरखि भये इर्षित सकल | 
प्रतिहिंसा हियमह जगी, बघ हित उद्यम करहि खल ॥ 


9 

ललि आश्रम सत्र शून्य शीघ्र सिर मुनिको काट्यो । 
मृतक लख्यो पतिदेह. रेणुकाको दिय फाट्यो || 
रोवै कुररी सरित पुकारे राम छुने सिर। 
सुनि ज्ञननीको रुदन राम तत्र आये सत्वर || . 
जनक मृतक तनु निरखि तत्र, परशुराम रोबन लगे । 
गये तात तजि इमहि कहूँ क्रूर कालने इम ठगे ॥। 


पितुतनु चन्धुनि सोंपि चले चत्रिनि संहारन | 
पहुँचे पुग्महँ तुरत परशु लै लागे मारन ।॥ 
हैहय कुल संहार करयो पुनि जेई पाये।- 
क्षत्रिय सच ई मारिमारि यमसदन पठाये ॥ 
युवक, वृद्ध, शिशु उद्रमहँ लखंहि जहाँ क्षत्रिय तनय | 
तुरत पठावें यमसद्न, सुनहि नहीं अनुनय बिनय ॥ 


करयो क्रूर अति काज क्या कीन्हीं नहिं, तिनपै । 
नहीं बचें ते कोप कालको होवै 'जिनपै ॥ 
चिड राजनिते मई जहाँ देखें तहँ मारे । 
` पकरें बलिपशु सरिस साथ सबङूँ संहारे ॥ 
रक्त कुन्ड नो मरि दये, सम्मुख नहि कोऊ लर्‍यो । 
पितरनिको ग्वा रक्तते, परशुराम तरपन - करयो ॥। 


पुनि पितु सिर धड़माहि जोरि मंत्रनित दीन्‍्हों | 
सर्वदेवमय यजञपुरुषको पूजन कोन्दों॥ 
करे यज्ञ अति विषद भूमि कश्यप दीन्हीं । 
कार अवभत इस्नान प्रतिज्ञा पूरी ` कीन्हों ॥ 
स्याति रोष अति शाँत हे, भूमि द्विजनिकू सोपि सब | 
पूजित प्राणिनिते भये, . गिरि महेन्द्रप॑ बसहि अज ॥ 

जब जस निरखें समय रूप तब तस - हरि घारेँ । 

'साघुनि रक्षा करहिं नीच खल दुष्टनि मारें || 

करन घरम उत्थान सदा प्रकटे जगमाहीं | 

ऊँच नीच ब्योहार जगतको उनमहूँ नाहीं ॥ 
छ्त्रानिनिके उदरते प्रकटे सुररिपु अवनिपै। 
राम पशुत ते हने, करी कृपा सुर नरनिपै॥  , 


इति श्रीभागवतचरितके चतुर्थाहमें श्री परशुराम चरित 
नामक संतीसवॉ अध्याय समाप्त । 

सत्यवतो की मातु ब्रह्ममंत्रनि चर खाया । 
तातें द्विज गुनयुक्त परम ज्ञानी सुत जायो ॥ 
` तेई विश्वामित्र करयो जिन तप अति दुष्कर । 
निन्तनिं सिर घरि पैर मये दुत्रियते द्विजवर ` 
बिश्वामित्र चशिष्ठमहँ, लागडाँट अतिशय भई । 
कामधेनु हित परस्पर, गुत्यम युत्या हे गई ॥ 


मयो परस्पर युद्ध गाघिसुत रनमहई हारे | 
जझनेजहित काग तपस्या चनहि  सिघारे ॥ 
कामक्राधने आइ तपस्या नष्ट कराई । 
आई सम्भा कबहुँ मेनका कहहूँ आई ॥ 
पुनि पुनि आये निभ बहु, किन्तु निराशा नहिं भई ।. 


है प्रसन बिधि ब्रह्म ऋषि, की पद्बौ तब दई॥ 


मुनित्रर ' विश्वामित्र करे तप पुष्करमाहीं । 
शुनः्शेपकूँ भूप यज्ञ बलि हिंतलै जाहों ॥ 
मामा विश्वामित्र बिनयके मंत्र सिखाये । 
अति प्रसन्न सुर भये यंशमहे प्रान बचाये ॥ 
' झाठु पिता ढिंग युनि नहीं, शुनःशेप कहूँ. गये । 
गाघितनय सुत सम करे, भागवत कौशिक भये ॥ 


४८९ 


दे 

निज सुत जिश्‍वामित्र प्रेमते पास बुलाये | 

देवरातकूँ ज्येष्ठ करो बहु गिघि समुझाये ॥ 

आधे माने नहीं शापदै म्तेच्छ बनाये | 
 शेषनि करि स्वीकार मनोबांडित बर पाये ॥ 
ब्राह्मण क्षत्रिय म्हेच्छ हू, कौशिक गोत्री ही रहे । 
बिमल. चरित सक्षेपमहँ, गाघितनयक्ने कछु कहे ॥ 


अत्र पुरूरवा पुत्र श्रायुकी बरनो संतति । 
नहुष, रम्भ, रजि और अनेना क्षत्रवृद्ध अति ॥ 
भीर पाँच सुत भये पाँचह परम यशस्तरी ॥ 
छत्रवृद्धके काशि काशिक्रे राष्ट्र तपस्त्री || 
घन्वन्तरि तिनि सुत तनय, बनि हरि प्रश्‍टित हे गये ॥ 
ऊनलयाश्व ज्ञानी उपति, पंचम पीढीमहँ . भये ॥ 


भूप शत्रुजित चत्स ऋतध्वज शूरवीर अति। 
पालि पिठु सम प्रजा घर्ममहँँ रखहिं सदा मति || 
गालव दोन्हों अश्व पवन मनतें द्रतगामी । 
तापे चढि पातालकेतु, मार्यो खल नामी ॥ 
डमलयारवको इयाते, चप पतालतलमइँ गये | 
मिश्याबसु तनथा तहँ, भिल्ली पाइ प्रमुदित भये ॥ 





85322 सँग मदालसा लई कतध्वज पितुपुर आये । 
जननी पितु ति सुधर बहूलखि अंग न समाये || 
अति प्रगाढतर प्रेम परस्पर कुवरि कुँवर महेँ | 

 _ जन रक्षा हित गये अश्व चढिन॒य-सुत बनमहेँ ॥ 
तालकेतु पाताल्को, बन्धु कपटे. बन्यो स्नि। 


चश 


थेच मदालसात करयो, मरी प्राणति मखु सुनि 

नाग अश्वतर पुत्र ऋतध्वजके प्रेमी अति । 
करिवे प्रत्युपकार करी सुत पितु मिलि सम्मति || 
पितर॒ मदालसा फेरि तपस्या करि प्रकटाई | 
कुमर पताल बुलाइ प्रिया फिरि तिननि मित्राई ॥ 


पाइ परस्पर प्रियाप्रिय, अति प्रसन्न दोऊ मये। 
पितु प्रयाण सुरपुर करयो, भूप ऋतध्वज हे गये | 

सुत मदालसा जने चारि ज्ञानी ते. सवई । = 
तीनि त्यागि घर गये नृपतिं लखि बोले तब 
चौयेकूँ मति मोक्षघमंको पाठ पढ़ाओ | 
ग्रहीघर्मकी सीख देहु निज बंश चलाश्रो ॥ 
सुत अलक राजा करे, धर्म प्रवृत्ति सिखाइके । 
गुप्त मंत्र दै वन गई, बन्धु प्रबोधे आईक ॥ 


सेना सहित सुबाहु काशिराजा सँग आये। 
पुर अलरकको घेरि लयो नप भ्रति घबराये ॥ 
टन्तात्रेय समोप गये माँ मंत्र मानिक | 
पाइ ज्ञान समभाव दिखायो रिपुहिं आनिक ॥ 


. हि अलककू नोधयुत, काशिराज निजपुर गये. 
पायो पुनि निर्वान पद, तिनि सुत संतति रूप भये॥ _ 


संतति सुतहु सुनीथ सुकेतन सुत शुभ तिनिके । 
धर्मकेतु तिनि पुत्र सत्यकेतू सुत उनिके ॥ 
क्त्रवृद्धको वंश कह्यो कुल रम्भ भयो द्विज | 
नपति अनेना छुठी पीढ़ि तक चल्यो वंश निज ॥ 
आयु तनय रजि अति बली होहि चरनमह इन्द्र नत | 


| भये पुत्र: रण बाँकुरे, तेजस्वी तिनि पंचशत ॥ 


१ 
गये पिता परलोक पंचशत राजा बनिके | 
सब ई हैं हम इन्द्र कहें शतक्रतुतें तनिक ॥ 
सुर गुरुने अभिचार यज्ञ करि भ्रष्ट बनाये । 
भये घमरिपु तुरत इन्द्र यमसदन पठाये ॥ 
इन्द्र जते मरे सत्र, चल्यो नहीं | रजिवंश पुनि । 
आयु तनय नुप नहुषको, शिषिद चरित अब सुनहु मुनि ॥ 


(८-0. Mumukshu Bhawan Varanasi Collection. Digitized by 809190 १ 


श्रीभागवत चरित, चतुर्थाह अध्याय ३८ १४६३, 


दत्त दयो फल आयु नुपतिगत्नीने खायो । 
फल ' प्रभावतें इन्दुमतीने- सुत इक जायो॥ 
नहुष नाम बिख्यात हुण्डने ताहि चुरायो। 
पाचक राँचन दयो प्रेमवश ऊुंश्रर छिपायो ॥ 
मुनि वशिष्ठ पालन करयो बड़े भये रिपु इनन हित । 
चले दैत्य टिंग जासुको शिवपुत्रीमहँ फॅस्यो चित ॥ ' 
दो० शौनक जी शंका करी, सूत ! सुता शिव कौन | 
सूत कहे--पुनि | उमाशिव, गये शक्रके भौन ॥ 


` छुप्पय -सुरपुर उमा अशोकसुंदरो पैदा कीन्दों । 
कल्पवृक्षतं भई शिवा पुत्री करि लीन्हीं॥ 
नहुष होदि पति हरषि उमा आशिश तिहि दीन्ही । 
विप्रचित्ति सुत हँड करी माया स! चीन्हीं ॥ 
करयो व्याह नुप नहुषने, गुर आज्ञात हुंड इनि। , 
गये पितृ ग्रह निरखि सुत, प्रमुदित जनु अहि पाइ मनि ॥ 


र्‌ रानी पाइ अशोकसुन्दरी नहुष सुखी अति । 
गये आयु बन करी तपस्या लह्दी परम गति ॥ 
सुत यति और ययाति 'वयति संयाति यशस्वी । 
आयति कृति सव षष्ठ मये यतिं ज्येष्ठ तपस्वी ॥ 
बृत्त मारि इत्या ग्रसित, हे शतक्रतु जज छिपि गये । 
तब सुर-सम्मतिएं नहुष, स्वग्माँहि सुरपांत भये | 


इन्द्रासनपै बैठि नुपति मनमा सिदाव। 
देव, उरग, गन्धव, सिद्ध सिर आइ झुक्ाब। _ 
ऋषि मुनि विनती कर अप्सरा चवर इलाब। 
गुन गावें गन्धन सत्य सुरनधू दिखाने ॥. 

अमृत असन, भूषन परम, दिव्य गन्ध, नन्दन भ्रमन. । 
सुरखलननिको सतत सँग, पाइ भयो उन्मत्त मन) 
पाइ स्वगेको राज नहुष मन ग्रे मयो अति | 
लह्यो अतुल ऐश्वर्य भूपको भई भ्रष्ट मति ॥ 
शची समीप सँदेश पठायों मोइ भजो अब | 
सती भई मयभीत वृहस्पति निकट गई तब ॥ 
करि सम्मति गुरते शची, कहवायो तत्र बसङ्गी | 
ऋषि ढोवे शिभिक्रा जबहिं, इच्छा पूरी करुङ्गी ॥ 


शिबकामहँ ऋषि लगे नहुष चढ़ि शचिणह गमने | 
पद प्रहार करि सप, कहें मुनि भये अनमने ॥ 
दुष्ट होदि तू सप--शाप उम्भज मुनि दीन्हों | 
तुरत सप ह गिरयो, पापको फल चलि लीन्हों ॥ 
घर्मराज सत्संगते, सपे योनित छुटि गये। 


सब ताजि यति जन अन गये, तब ययाति भूपति भये ॥ 


इति श्रीभागवतचरितके चतुर्थाहमें पुरूरवा वंशवर्णन 
नामक अडतीसवॉ अध्याय समाप्त । 


° 
13 
` 

FT 


अथ एकोनचत्वारिरात्तमोञ्ध्याय; 
[ ३६ 


उल्ला०--ईंशा भजनतें सत्र तरहिँ, होहि वासनातें पतित । 
अति शिक्षाप्रद इनि | सुनहु, अन्न ययातिको शुभ चरित ॥ 
छुप्पय--नप ययातिने ब्याह शुक्र तनया सँग कीन्हों । 


शौनक शंका करी धर्म नप च्यों तजि दीन्हो ॥ 
सूत कहें--मुनि | सनो, कथा अति कहों मनोहर ] 


गुरु-सुत कच सुरस्वाथ हेतु ब्रत कीन्यो दुष्कर ॥ 


+ ह ॥ [a 
fl boot 
॥ | ४ हा टा 
४ ॥1 111 ; bhi Mi | ॥ | 
~] hf | | अ र > 





सीलन मृतसंजीवनी, विद्या उशना टिंग गये । . 
मारे असुरनि द्वेषबश, गुरु प्रसाद जीवित भये || 
३२ ५० ४६७ 

शसुरनि कच बाधे सुरा संग गुरु उद्र पठायो | 
शुक्र तिखायो मंत्र मृतकते फेरि जिवायो ॥ 
इ कृताथ कच चले देवयानी बोली तत्र | 
करो ब्याह मम संग न कचने स्वीकारयो जब ॥ 
शाप दयो विद्या नहीं, होहि फलवती निकट तब | 
मित्नहिं न तोकू वरिप्रमर, कचहु कुरित हे कह्यो तब | 


वृषपर्थाकी सुता नाम शर्मिष्ठा युवती | 
लै सलियनि बन गई देवयानी सँग हँसती | | 
शोमा निरखि बसंत मोदमहँ नाचें गावं | 
इं विबस्र जलमाहि करें क्रीड़ा सब न्हावें || 
निरखे आवत वृषभ चढ़ि, पशुपति पारवती सहित | 
है लज्जित सरतें निकृति, पहिनत पट लोचन चकित || 


उलटे पुलरे बायुदेवने पट आर गहने । 
गुरुपुतरीके वस्न भूलि शर्मिष्ठा पढिने ॥ 
झुक्रमुताने कहीं बहुत अनकहनी बानी | 
दृषपर्भाकी सुता सुनत मनमाहिं रिसानी ॥ 
अन्धकूप धक्का दयो, गिरी देवयानी तत्रहिँ । 
छोड़ि बिबल्ला कूपमहँ, आई लै पुरमहँ सबहि || 


दैवयोगतै नुप ययाति मृगया हित झाये । 
संगी निरखी कूप देवयानी सकुचाये || 
दयो दुपट्टा डारि दयात्रश तुरत निकासी | 
दया उलटिके परी भूपके गरमहँ फाँसी || 
पितु दिग आई डुलित है, द्विजतनया नुप बरि लये | 
सुनि घटना तनया सहित, उशना अति दुःखित भये।। 

अगुसुत कीन्ही शान्त न मानी सुता इठीली । 
लाइप्यारमहँ पली लड़ेती अति गरबीली ॥ 
पुत्री हठकू मानि त्यागि बृपपर्ना पुरकूँ। 
चले सुता सँग शुक्र त्यागि दप शिष्य असुरकू ॥ 
सुनि सब सुर हरषित भये, अघुरनि के छुक्क्रे छुटे । 
यदि गुरु तजि सुरपुर गये, तो अघत्ररमहँ :इम लुटे ॥ 


पुत्री सँग गुरु जहाँ तहाँ सब दानव घाये । 
गुरु चरननिमहँ परे बिबिध बिधि शुक्र मनाये || 
शांत भये गुरु कहे--सुताकूनपति मनाओ । 
सुनि दर, पेरनि परे देवि ! अत्र लाज ।बचांओ ॥ 
दासी शर्मिष्ठा बने, गुरुपुत्री बोली--कहूँ। 
सब सेवा सादर करै, सहस सलखिनि सँग जह रहूँ ॥ 


सुनि वृषपर्वा तुरत बुलाई सुता दुलारी | 
बन्धु त्रिपति सुनि असुरकुमारी बात विचारी || 
यदि दासी हो बहूँ निरापद्‌ होवें परिजन | 
परस्वारथमहूँ लगे बही बड्भागी है तन ॥ 
गुरुपुत्री पद पकरिकें, बोली--दासी बनुङ्गी | 
जहाँ बिना पिता तव, तहाँ संगी चलुङ्गी ॥ 


शर्मिष्ठा उपसुता देवयानीको ' दासी। 
बनी असुर भय रहित भये परि चित्त उदासी ॥ 
प्रतिहिसामह पगो देवयानी इतरावै। 
शर्मि्ठातै सदा चरनसेवा करवावे || 
बाही बनमई एक दिन, पुनि ययाति आये नपत्ति। 
गुरुपुत्री प्रस्ताव पुनि, करयो देव | अब होहु पति ॥ 

नुप शंका कछु करी देवयानी समुझाये। 
नुपकूँ निरमय करन तुरत पितु शुक्र बुलाये ॥ 
अनुमोदन पितु कर्यो साज सखियनिने साजे । 
कड़क कड़क घुं लगे ब्याइके बाजन बाजे ॥ 
शर्मिष्ठा सँग सुता दै, बोले पिवु-पावे न दुख। 
दोऊ आदर . पाइँ परि, शर्मिठा नहिं सेज सुख || 


लै शर्मिष्ठा सङ्ग देवयानीकूँ भूपति। 
आये पुरमहूँ हरषि मनायो प्रजा मोद अति ॥ 
शुक्रसुताकुँ सदा शैल सर सरित घुमावे। 
सरस हास परिहास करें अति सुख सरसावं ।। 
पुत्रवती उशना सुता, कछुक कालमहैँ हे गई । 
शर्मिष्ठा हे ऋतुमती, नुप संगम इच्छुक भई ॥ 


बोली--हे नरदेव | घमके तुम मेरे पति। 

दासिनिकी सब भाँति «बताये स्वामी ही गति ॥ 

बीर्य दान अत्र देहु पसार पल्लो प्रियतम। ` 
` दासीपै मति बनो दयासागर अस निरमम ॥ 
रूपबती अर ऋतुमती, शर्मिष्ठाकी सुनि बिनय। 
शुक्र प्रतिज्ञा भंग करि, दयो दान हेके सदय ॥ 





शर्मिष्ठा सुत जन्यो देवयानी सुनि आई। 
भई क्रोघतें लाल असुरतनया घमकाई ।। 
इत उत बात बनाय देवयानी टरकाई। 
रुष पुत्रिहं बहकाइ देत्यपुत्री हरषाई ॥ 
शरमिष्ठामेह फस्यो मन, बस्यो दंभ नुपके दिये । 
भये कामबश शील तनि, रति सुख हित कारज किये ॥ 

यदुः अरु तुस तनय देवयानीते जायै। 
शर्मिष्ठा हू तीनि तनय भूपतितें पाये ॥ 
हुद्य ओर अनु पुरू नाम तिनिक्रे अति मनहर | 
प्रकट न बाइर होहिं रहें महलनि के भीतर ॥ 
शरमिष्ठाके रूपमहँ, रँग्यो रँगीलौ दप हृद्य । 
देव सरिस सुन्दर भये, ठाईसें तीनिहु तनय ॥ 


एक दिवस नप संग देवयानी उपबनमहें | 
घूमत. घूमत गई परम प्रमुदित हवे -सनमहँ ॥ 
देव कुमार समान निदारे द्वै शिशु सुन्दर । 
रूप रंग उनिद्दार शील तप सरिस मनोहर || 
पूछै पति तें प्रेम बश, जोवनघन | ये शिशु सुघर । 
हे निर्मय क्रीड़ा करहिं कहु कौनके हैं कुमर॥ 


भये भूप भयभीत न बोले कछु घब्रराये। 
करि करको संकेत कुमर द्विजसुता बुलाये ॥ 
पूछे किन के पुत्र शिशुनि सच बात बताई । 
शर्मिष्ठा! ढिंग कुपति देवयानी सुनि आई ॥ 
बात खरी खोटी कही, शर्मिष्ठा डरपी न जब.। 
भरी कोषमदैँ दपहि तजि, रितु ढिंग रोवत गई तत्र ॥ 


लस्सी भूपने जात देवयानो फुफकारत । 

पीछे पीछे चले पुकारत हे अति आरत || 

पुनि पुनि पैरनि परे कहे--मत पितु दि ग जाओ । 

तुम ही देओ दंड न मोकू अधिक लजाओ ॥ 

हिये सौतिया डाइ अति, शुक्रयुता मानी नही । 
` अूपतिकी करतूत सब, रोइ रोइ पितुतें कहीं ॥ 

बृत्त सुन्यो सब' शुक्र शाप भूपतिकू दीन्हों। 
करी प्रतिज्ञा भंग अनादर मेरो कीन्दों॥ 
ताते तुरतहि जरा देह तेरीमहँ आवै । 
भोगि सके नहि भोग अनुतकों अत्र फल पावै ॥ 
नुप बोले--तब सुतातें, ब्रह्मन्‌ ! तृत्ति भई नहीं। 
उभय ओरतें विषयकी, इच्छा अबहिं गई नहीं ॥ 


मुनि प्रसन्न पुनि भये भूपते बोले बानी | 
नुपवर ! मनकी बात तुम्हारी संत्र हों जानी ॥ 
जाओ अपनी जरा बदलि तनयनितें लेओ । 
सुतको योबन पाइ जथा रुचि विषयनि सेओ ॥ 
राजा बोले- जरा जो, स्त्रीकारे मेरो तनय। 
पावे सो सम्राट पद, जगमहेँ यश कीरति बिजय || 


एवमस्तु युनि कही बिहँसि नुप पुरमह ये । 
पाँचहुँ प्यारे पुत्र प्रेमते पास बुल्ाये।। 
शुक्र शापक्री बात बताई यौबन माग्यो । 
यदु, अनु तुबसु, हुह्मु सुनत बच सरसम ल्लाग्यो || 
चारिहु र हदी पितुभचन सुनि, वय दैवेतें नटि गये ।. 
छानघमत शाप दै, भ्रष्ट भूपने करि दये ॥ 


पुत्र पुरूतें भूप . अन्तमहँ माँग्यो यौवन । 

सुनि सुत बोल्यो--पिता तुम्हारोई सब तन मन ॥ 

यों कहि योबॅन दयो जरा भूपतिकी लौन्दी । 

अति प्रसन्न पितु भये हरषि आशिष चहु दोन्दी' | 
बोले नुप गम्भीर हे, पुत्र . शब्द कीयो सफल । 
बनहु चक्रवर्ती तुंमाहे, लहो लेगतमंहँ यश बिपुल ॥ 

यों सुत यौबन पाइ भोग भोगे संसारी | 
तौऊ तृप्ति न मई चित्त अति भयो दुखारी ॥ 
भयो त्रिषय वैराग्य बिचारे नहि सुख पायो । 
बनि बिषयनिको दास समय सब व्यर्थ गँवायो ॥ 
तृप्ति करि सकं विषय ये, विषय ग्रस्त नरकू नहीं | 
शान्त होहि कहु प्रज्यक्षित, अग्नि बिन्दु घृततें कहीं॥ 


राग द्वेषते रहित शान्त नर होवै जबहीं। 
समदरसोकू होहि दशहु दिशि सुखमय तनहीं ॥ 
तृष्णा दुखको मूल सहज गुन सब ही खोषै। 
बूढो होहि शरीर न तृष्णा बूढ़ी होवै ॥ 
पावै. सत्‌ सुख तबहिं जब, होवै बिषयनिते निरत । 
जो सुख चाहे जगतमई, तृष्णाकू 'त्यागै तुरत ॥ 


ज्येष्ठा श्रेष्टा दोहि पूजनीया हू नारी। 
युवती होवै बहिन मातु पुत्री अति प्यारी ॥. 
तबहू ह्वे एकान्त न बैठे इनके सँगमह । 
सावधान नित रहै सरावै अँग नहि अ्ँगमह ।। 
प्रबल प्रचण्ड पिशाच सम, यह इन्द्रिय समुदाय अति । 
होवे सम्मुख त्रिषग्र लखि, पंडितहूकी भ्रष्ट मति ॥ 


नुपति ययातिं बिचार करे हा | पाप कमायो | 
पायौ दुरलभ देह भजन जिनु ब्यरथ गँवायौ || 
सृतको यौवन खयो भोग भोगे निशि बासर । 
तोक तृप्ति न मई लह्यो नहिं सुखमय अवसर ॥ 
तातें अब्र सब त्यारिके, तप हित बनमहँ जाउँगो | 
बिषयाशा तजि मक्तिते, चित इरिमाहि ढगाउँगो ॥ 


~ 

यों करि पश्चात्ताप पुरू सृत तुरत बुल्लायो। 
यौभन देके लई जरा बहु त्रिवि समुभायो ॥ 
सत्र दीयो राज पुरू सम्राट बनाये। 
राज पाट सत्र त्यागि गये बन मन हरषाये || 
करे घोंसला त्याग ज्यों, 'प्ती परके जमत हो| 
त्यो. बिरागमें विरत ह्वे, बन गमने नुप तुरत ही ॥ 


घोर तपस्या करी चित्त मगवतमहेँ लाग्यो । 
त्रिभुवन व्यापी कोति अ्रंतमह नुर तनु त्याग्यो || 
गये स्त्रग तप अहँकारते, गिरि भुत्रि आये। 
करि सज्जन सत्संग फेरि हू स्वर्ग सिधाये ॥ 
सब्र लोकनिके भोगि सुख, करी नहीं तिनमहँ रती। 
पहुँचे पुनि बैकुण्ठ नुप, पाई भागवती गती ॥ 


इति श्रीमागवतचरितके चतुर्थाहमे ययातिचरित नामक 
उन्तालीसवाँ अध्याय समाप्त | ° 

नप ययाति लघु पुत्र पुरू को बंश सुनाऊं। 
जन्मेजय तिनि पुत्र मये तिनि कुल यश गाऊ ॥ 
चौदहपीदी माहि भये दुष्यन्त भूपवर | 
परम यशस्त्री बीर शत्रुजित वंश यशस्कर || 
भयो बर्ष जिनि नामते, मरत तनय तिनके भये । 
देवबधूटी मेनका, स्ता प्रेममहँ पति गये | 


मृगया हित नुप गये सेन सजि निरजन बन मह । 
सिंह ब्याघ मृग मारि भ्रमित हो सोचें मनम ॥ 
ऋषि आश्रम इत दोहि मिटाऊँ भ्रम तह चाई । 
कण्वाश्रम तब दिव्य दूरितें दयो दिखाई ॥ 
राज चिह तजि चले नुप, ब्राह्मी भी लखि हे चकित । 
खग मृग सेमित पुष्पफल--युत आश्रम शोमा लखत ॥ 


होहि हवन कहुँ साम बैठि बड सस्वर गावे | 
नाचे केक्री कहूँ कहूँ मृग पूँछ पि दिलावे ॥ 
कोई समिधा कुशा पुष्प फल लेक आदे! 
कोई बल्कल बस्त्र उट्जपै डारि सुखान ॥ 
तरछायामहँ बैठि मृग, करहिं जुगार खुजाइ तन। 
आश्रम शोभा निरखिक, भयो भूपको सुदित सन ॥ 


१०३ 

कही भूप--को यहाँ ! सुनत इक युवती आई | 
सहज सुन्द्री निरि नुपहिं मनमहुँ सकुचाई ॥ 
लज्जाते सिर नाइ अरघ दै आसन दीनहों। 
करे मेंट फज्ञ फूल यथाबिधि स्वागत कीन्हों || 
करि स्वागत स्वीकार जम, नुप परिचय पूछन लगे । 
कह्यो सुता हों कण्वकी, पूछे नुप ऋषि पितु सगे || 


कएत्र न कीयो ब्याह भई पुत्री तुम कैसें । 
सखी केहे- नुप कहूँ सुता मुनिकी यह जैसे ॥ 
बिश्वामित्र महर्षि करें तप डरप्यो सुरपति | 
करन तपस्या भंग पठाई सुरललना रति॥ 
परमसुन्दरी मेनका, रति सँग भेजी मुनि निकट | 
डरपति पहुची सुरवधू, करहि जहाँ मुनि तप बिकट || 


यौचन रूप निहारि भये मोहित मुनि ज्ञानी | 
कीयो भोग बिल्लास दिवस अरु निशा न जानी.॥ 
भये चेत इक दिवस मेनका मागी डरिके | 
गई स्वरग एक सुता सुन्दरी बनमहँ जनिक | 
कुलपति कन्या चन लखी, घिरी शकुन्तनिते निवश । 
तातें नाम शकुन्तला, घर्‌यो करी कन्या सरिस |) 


चृत्रिय कन्या जानि नूपति मनमोंहि सिहाये। 
सभ कामबश भये नोतिके बचन सुनाये | 
पौरव तुम कुशिकवंशकी २ [जकुमारी | 
मरण करहु पति मोहिं प्रीति यदि होहि तुम्हारी ॥ 
ब्राझ, दैव, गान्धर्व अरु, राचस, आसुर, आष वर । 
प्राजापत्य पिशाच यों, ब्याइ अष्ट संतानकर || 

करि गान्धघव॑ विवाह होहु पत्नी तू मेरी। 
सत्र विधि इच्छा करूँ सकल पूरन हों तेरी ॥। 
राज पाट घन घाम बस्तु सत्र मेरी जो है| 
देह, प्रान सववस्व आऑजतें तेरी सो है॥ 
बोली सोचि शकुन्तला, यदि श्रघर्म है नहीं नुप । 
करूँ बरन यदि ममतनय, होहि सकल भूकों अधिप ॥ 


नप स्वीकरयो भयो ब्याह गान्धब तुरत तह | 

पति पत्नी चनि गये निरत दोऊ रति सुखमह ॥ 

मुनितनया तन अरपि श्रतियिकू अति सुख दीन्हों । 

रज अरु वीये अमोघ गरम थापन नप कीन्हों ॥ 
भयो प्रात अति कष्टते, बिलग भये दोऊ बिकले । 
रति श्रम प्रिया बरियोगतै दोउनिके संत्र अँग शिथिल | 


कण्वशापतें डरपि प्रियाते अनुमति माँगी । 
महिषी समुक्ति त्रियोग दुश्खतें रोवंन लागी ॥ 
दै आश्वासन तुरत निकसि नि पुरकू धाये । 
इतनेमहँ फल पुष्प लिये कुलपति मुनि आये ॥ 

. तब शकुन्तला लाजबश, मुनि समीप आई नहीं । 
चे--पितु होवें- न रिस, पति परमेश्वरपै कहीं ॥ 


मुनि आश्वासन दियो ब्याह अ्रनुमोदन कीन्हों । 
पुत्रवती हो पुत्रि | इरषि कुलपति वर दीन्ही ॥ 
समय पाइकें पुत्र जन्यो ऋषि मुनि हरषाये। 
जाति करम संस्कार कणव बिधिवत करवाये ॥ 
श्रति सुन्दर अति स्वस्थ सुत,लखि प्रमुदित स जन रहें । 
करे दमन. सिंहादिको, सर्वदमन सत्र सुनि कहे ॥ 

दोह्ा--नहीं नुपति आये बहुरि, भेज्यो नहिं संदेश | 
मुनि सोचें मेज इमहिं, का पतिघर अंदेश | 

शभव- सुत शकुन्तला सहित पठाई पुनि पतिग्ह मुनि | 
दुखित निहारत चली लता,तरु,खग मुग पुनिपुनि || 
कुलपति, करुना करी हुदयते सुता लगाई । 
पिठुगरइते है बिदा, राजमहलनिमहँ .श्राई || 

समा भवनमहँ आइक, ठपकूँ निज परिचय दयो। 
सुनि अवाकं से रहे नुप अति, बिस्मय सत्रकू भयो | 


राजा बोले--कौन कहाँकी दै तू नारी! 
जान नहीं पहिचान बने तू बहू इंमारी ॥ 
हे शकुन्तला क्रुद्ध कहे--कायर तुम. भूपति | 
करिके छुल ब्योहार बनो श्रत्र इत मोरे अति ॥ 


करि गान्धवे बित्राह बन, गर्भ करयो थापन तहाँ। 
करवांश्रममहँ जन्यो सुत, है समुपस्थित यह यहा ॥ 


पुनि शकुन्तला शपथ करी भूपति नहीं मानी | 
हे निराश जब चली भई तत्र नमत बानी ॥ 
माता घारन करै पिताकी बस्तु व्हावे । 
पति ही बनिके पुत्र उद्र जायाके आवै ॥ 


यह कुमार तुमरो तनय, भूप भरन जाको करो । 
पितर सहित पुं नरफतै, पाइ जाइ सुखते तरो॥ 


स्वीकार॒यो सुत नुपति प्रजा अनुमोदन कीन्हाँ । 
जानि बूझिके भूप पुत्र अपनो नहि चोन्हें ॥ 
' सत्रकुँ मई प्रतीति निरखि सुत सरदि सिहाये [* 
घर॒घर मंगल भयो राजमहँ बनत बघाये ॥ 


. सर्वदमन युवराज करि, नाम भरत नुपने 'घर्‍यो | 
भरत बंश बिनतेँ चलूयो, जग उज्ज्वल यशते करयो ।। 


CC-0. Mumukshu Bhawan Varanasi Collectioh. Digitized by eGangotri 


५१० भीमागवत चरित, चतुर्थाह अध्याय ४० 


भरत सरिस जग माँहि बीर को ज्ञानी दानो | 

` परम यशस्वी युद्ध क्षेत्रमहँ अति ही मानी॥ 

अगणित दीये दान अ्रश्व, भू, रथ, गज, गोधन । 

कीये रिपु बश वाह्य भीतरी मन इन्द्रिय गन || 
भोगे सत्र संसार सुख, तोक दुष्टः न चुर भये। 
भोग सकल मिथ्या समुझि) उपरत तिनतें हो गये | 


नुर मिदभक्री सुता सुंदरी राजदुलारी। 
पत्नी जिनकी तीनि सुशीला अति स॒कुमारी ॥ 
तिनतें जे सुत भये, भरत अनुरूप न माने | 
त्यागे पल्लो चंश त्रितय लखि नुर लितिश्जाने || 
भाभी ममता गमते, पैदा सुरु-गुरु करयो सुत। 
त्यागि दियो पितु मातुने, मरुत उठायो शिशु तुरत ॥ 


दयो मदत्‌ गन लाइ भरतने सुत निज जान्यो | 
पायो मरुत्‌ प्रसाद वंश निज उज्त्रज्ञ मान्यो ॥ 
ब्रितथ नामतें ख्यात जगतगहँ भये भरतसुत । 
त्यागि राज परिवार गये बन नरपति तप हित ॥ 
बन शकुन्तला संगमहँ, रहेँ करे तग रोकि मन| 
मिथ्या सपुमि प्रपंच सत्र) योग मार्गतेँ तज्यो तन | 





भये बितथक्ञे मन्यु पाँच सुत तिनके सुन्द्र । 
बृहत्बृत्र, जय, गर्ग, भये नर मह्दाबीर्यवर ॥ 
नर सुत संकृति भयो तास सुत द्वे जगभूषन | - 
प्रथम मयो गुरु रन्तिदेव दूसर निष्किञ्चन ॥| 
षिनु पुरुषारथ दैवषश, मिलहि अयाचित जो अशन । 
अभ्यागत अतिथिकू, पावें ह्वे सन्तुष्ट मन ॥ 

रन्तिदेवके सरिस कौन नर जगमहँँ दानी । 
अतिथि हेतु निज कधा पिपासा जिन नहि जानी || 
भये दिवस चाळीस आठ बिनु पीये खाये | 
` उनन्चासवं दिवस स्वाद्युत ब्यंजन आये ॥ 
जेमन बैठे कुडुम सँग, व्रिप्र बृषल चांडाल बनि । 
याञ्चा हरि इर अज करी, नुपति न्न जल्न दयो युनि ॥ 


० व्र षे AN पे दै स्प ७; ANA 2 

हरषे तीनिहु देव देन दुरलम बर ढागे। 
हरिचरननि अनुराग त्यागि जगसुख नहि माँगे || 
माया भई निलीन प्रेम प्रभु दियमई छायो। 
नुप अनुयायी सबनि सहज ही परपद पायो | 

ज्येष्ठ श्रेष्ठ सुत मन्युके, वृहत्तृत्र भूपति भये । 
रच्यो हस्तिनापुर जिननि, इस्ति सुधर दुत हो गये ॥ 
हस्ती सुत अजमीढ़ नील सुत शान्ति भये तिनि । 
उनके पुत्र रुशान्ति पुरुज सुत अक लहे जिनि ।। 
अक पुत्र भरम्याश्व पुत्र मुद्गल द्विज तिनिकी । 
भइ अहल्या सुता नारि मुनिवर गौतमकी ॥ 
शतानंद तिनित भये, पुत्र सत्यधृत तासके | 
शरद्वान सुत घनुर्मिद, इपाचार्य सत जासके ॥ 
लखी उरबशी शरद्वान चित चंचलता अति | 
भई काम बश बृत्ति तुरत सतधृ ति सतकी मति | 
तनु तो रोक्यो किन्तु सुक्यो नहि रेत गिरयो जहँ । 
कुशा भाड़के मध्य भये सुत सुता प्रकर तहँ ।। 
लाये शन्तनु कृपाभश, दोउनिको पालन करयो | 
जानि बिप्र संतान शुम, नाम कपी कृप नरप धरयो ॥ 
कुरुकुलके कृप भये सुतनिके शिक्षक घरमह | 
युत्रती निरखी कृपी भई चिन्ता नप उरमहँ | 
भरद्वाज-सुत आइ ब्याह की इच्छा कोन्ही । 
हे प्रसन्न नप कुपी द्रोणकू बिषिवत दीन्हों ॥ 
द्रोण बीर्यतै कृपीमहँ, अश्वत्थामा सत भये | 
जगमई द्रोणाचाय्य द्विज, बीर अग्रणी हे गये]. . 


दिवोदास सुत भये भूप मित्रेयु च्यवन तिनि | 
च्यवन कुमार सुदास भये सोमक आदिक उनि | 
सोमकके शततनय पृषद्सुत छोटे सरते | 
भद्‌ पुत्र रप द्वुपद द्रौपदी तनया तिनै ।। 
इष्ट्युम्न आदिक तनय, भये द्रपदके जग बिंदित | , 
राइसेन धन दूरि करि, रबि सम रनमहे ह उदित ॥ 

हरती सुत अजमीढ़ नृपतिके ऋक्ष अपर सुत । 
ताझु पुत्र संवरण तेज तप परस कीर्तियुत ॥ 
एप बडभागी परम सेन संग मृगया हित बन । 


गये प्रक्कतिसौंदय निरखि प्रभुदित नुपको सन ॥ 
लख्यो त्रिशाल बराह बन, एकाकी पीछी कियो । 


~ he 


परित ठाकर खायक, गिऱ्यो तुरत हय मरि गयो ॥ 


पॉइ पियादे अश्वहीन नृप बनमह डोले । 
परम मनोहर प्रान्त मधुर सुर शुक पिक बोले ॥ 
शातल मंद सुगंध पवन बहि सुख उपजावें। 
हरित दूब दल नीर निरखि नुप नयन जुड़ावें॥ 
निरखी निशत निकुञ्जमहे, नारी नयनानन्दिनी । 


करत प्रकाशित प्रान्तकू, कनकलता सस . कामिनी ॥ 


निरखि भये आसक्त देहकी सुधि ब्रिसराई। 
मूछित भूपति लखे सुन्दरी नुप ढिंग आई ॥ 
समुफार्‍य बहु भाँति कहें संबरण--भामिनी । 
ती निल्लोकमहँ लखी नहीं तव सरिस कामिनी || 


च हि «षे 
माहि वचाओ कामत, भारहि शर घायल करहि । - 


अपना यदि मोई तुम, तो यह अरि डरिके भगहि ॥ 


बोली तपती-नृपति ! सोइ रबि तनया मानों। 

कन्या जनक अधीन होहि तुम सव कछु जानौं ॥ 
करो याचना जाइ दान यदि पितु दे देवे । 
_ तो इम तुम मिलि धर्मयुक्त कामहिं. नित सेवे ॥ 
यों कहि अन्तरहित ' मई, नुप .पुनि मूळोते जगे। 


: तपती हित उपबास ब्रत, दृढ जप तप करिबे लगे ॥ 


इ | 

गुरु बशिष्ठ रबि निकट गये बिनती बहु कीन्हीं । 
माँगी तपती हरषि सूय नुप हित दे दॉन्हीं॥ 
बिधिवत कर्यो बिबाह अय दोऊ अति प्रमुदित । 
प्रिया प्रेममह फस्यो संबरण भूरतिको चित ॥ 
रानी तपती गमते, अये पुत्र कुरु जग व्रिद्वित। : 
कुल कोरवके नामते, अयो पुत्र तिनि परीक्षित ॥ - 


उ [ सुधजु जह, निषधाश्व तीनि सुत आरु तिनके । 
रहे प्रथम सुतहीन सुद्दाच हु भय सुधलुके ॥ 
च्यवन सुद्दोत्र कुमार च्यवनक कृता भय सुत | 


Re 2 ` कती पुत्र बसु नृपति उपरिचर अष्ट सिद्धि युत ॥ 
> ४ सुरऋषि बाद बिबा दमहं, पक्षपात नृपने क्रियो | 
कट क्रुद्ध भये ऋषि भूपकू , पतन शाप प्रिलिके दियो ॥ 


दजा 'स्वगच्युत ह ˆ सूमि-बिबरमहँ बसहि उपरिचर। 
न ... चारायणको मंत्र जपै पूजामहँ तत्पर ॥ 
` ` नारायणको नाम निरन्तर नित-नत गावे । 
. नारायणको ध्यान करै तन्मय ह्यो जावे ॥ | 
नारायण आज्ञा दई, गरुड शाप मोचन करयो। | 
नारायणने नृपतिको, ताप शाप सबई ' इर्यो ॥ | 





बसुके चेदि नरेश बृहद्रथ तिनि कुशाग्र सुत। 
. . . तिनिके सुत चूप ऋषम ऋषभक पुत्र सत्य हित॥ | 
र, चति बृहद्रथ अपर नारि ह्वे भाग देहके। | 
जने सतक लखि तुरत फिंकाये निकट गेहके॥ . 

.. जरा नामकी राक्षसी, भाग उभय जोरे जबहदि। ; 

। जीव-जीव कहिबे लगी, उठि रोयो सों शिशु तबदि ॥.. 

जरासन्ध अति बली भयो नृप सेवे पद्रज । 
जाते डरि रणछोड द्वारका भगे त्यागि त्रज ॥ हक 
तासु पुत्र सहदेव भये सोमापि तासु सुत । 2 
. _ अतश्रत्रा तिनि तनय चेदि कुन्न भूषण रणजित ॥ -' र 
-  झुरुसुत तीसर जहू के, पोत्र बिदूरथ हो गये | 
"_. वैतिनिकी नोमी पीढ़िमह, नप प्रताप भूपति भये ॥ 
चुप प्रतापके तीनि तनय देजापि बड़े सुत । 
गय राज तजि नृपति भये शान्तनु शोभायुत ॥ 
परस करतें जाहि शान्ति पारवे सो प्राना | 
जानि अग्रमुक इन्द्र नहीं बरसायो पाना ॥ - 
भेजि सचिवं षड्यन्त्र कारि, बेद भ्रष्ट अग्रज करयो। | 
चब सुरपति बरषा करी, यों नुप सबको दुख हरयो ॥ 
राज अरु भूरिश्रवा भूर बहाक नुरतिसुत । 
शन्तनुक सुत आष्म भय बसु ज्ञाना श्रयुन ॥ 
| पितु प्रसन्नता हेतु "प्रतिज्ञा दुष्कर कान्हीं । 
संतति सुख एश्वय ' भोंग इच्छा तजि दोन्हीं ॥ 
नहीं पुत्र तोक सकल, द्विजे तरपन नित प्रति क्रे। 
` होहि जगतंमहे यशस्वी, जो पितु आयम भिर घरे॥ . [ 
सोरठा--च्यौं बसु लायो जन्म, शौनक सुनि शंका करी | य ची 
RS सुनो कथाको सरम, कहें सून, मुनिवर कहूँ ॥ Re: 
छप्पय-वसुगण इक दिन जात रहे नभमहे हो ५मुद्वित । 
युनि बशिष्ठ सग मिले भूलि नहि” करा दरडवत ॥' . 
निरखि अवज्ञा क्रोध ब्रह्मसुत तिन्पि कान्हो । 


'जनमो भूपे सकल शाप तिनि सबकू . दान्हो ॥ किक 
तेई गंगा गरभत, चुप शान्तनुके सत भये। | 
. | जनमत फेके सात सुत, एक सोष्म ही बचि गये॥ | 

गंगा जननी कऱयो भीष्मको पालन बनमहेँ। 
शान्तलुक पुनि दये पाइ सुत हरषित मनसह्‌ ॥ 
लाइ करे युबराज राजमह चहुँदिशि मंगल । 
शान्तनु नुप इक दिवस गये झुगया हित जंगल ॥ 5 
बहु हिंसक पशु बध करे, पहुंचे चुप यसुना जहाँ ) 
लखी पार पथिकनि करत, दाशराज कन्या तहा ७ 
जिनते कीन्हें प्रकट पराशर व्यास 'सहासुनि। | 

शन्तनु भये उदासे लौटि निजपुरमहँ आये. । | 
निज पितु इच्छा जानि कुँवर केवटढि ग घाये ॥ 
समुकि दाशपण भीष्म प्रतिज्ञा दारुण कीन्हीं । 
त्यागो पद्‌ युबराज सीख सब जगळ दीन्ही  _` 
जीवन भर क्यारे रहे, पितु प्रसन्नताक निमित) . £ 
सत्यवतीके गरमतें, - है. शन्तलुके . भये सुत्त ॥ 


चित्राङ्गद . नृप भये हते गन्धर्बराज रन। | 
दूसर कुँवर बिचित्रबीय इप करे प्रजागन ॥ 
काशिराजक्री सुता तीनि हरि लई दुलारी । 
शन्तनु लघु सुत संग बिबाही उभय कुमारी ॥ 
चोली अम्बा भौष्मते, बरे शाल्व सेने प्रथम। 
समं जानि पठओ तहाँ, इच्छा पूरन करहु. सम ॥ 


अस्वा इच्छा जानि शाल्व ढिग भीष्म पठाई । . 
कन्यांने निज प्रीति. बिबशता नुपहिँ जनाई ॥ | 
बल अभिमानी शाल्व कहे--पर बिजित कुमारी | 
करू ग्रहण तो होहि जगतमह हँसी हमारी ॥ 
अति अनुनय अस्त्रा करी, घुड़कि कहे नृप-च्यौं बके । 
अपर शृद्दीता नारिका ? चूप पटरानी बनि सके॥ ' 


हे निराश बनमाँहि लौटि अम्बा तब आडे २. 
बिलखिःबिलखिनिज बिपतिक्रथासबमुनिनिसुनाई ॥ न 
. ` दैवयोगत परशुराम मुनिवर तह आये। दु. 
` ` सुनि अस्वा वृत्तान्त राम जल नयननि छाये॥ 
अस्बाके हित भौष्मते, परशुराम लडिवे चले। 
शुभागमेन सुनि सुनि तुरत, हरषि भीष्मं गुरुत मिले॥ 

करिबे अस्वा अहण औष्मते राम कही परि ७ 
मानी नहि जब बात कही मुनि--आ मोते लरि ॥ 
भयो युद्ध घनघोर देवत्रत परि नहि” हारे | 
भय > राम संतुष्ट सक्कुचि बनमाँहि सिघारे ॥ 
अम्बा बनिकं शिखंडी, भीषमते' बदलो लयो 0 
उप बिचित्र आसक्त अति निज रानिनिमहे हे गयो ॥. : 


भयो रोग क्षय पुत्र हीन नृप स्वरग सिघारे । 

माता सुमिरन करे व्यांससुनि तुरत पघारे ॥' 

छुरुकुलको क्य जानि व्यामतें करवाये सुत॥  ) 

अध भय धृतराष्ट्र पांडु अरु शिहुर नीतियुत॥ | 
पुत्रवती रानी. लम्बी, भये हृदय सबके हरे ४ 


रान्तनु सुतने सब तनय, पालि पोसि समरथ करे |॥ 


अध न राजा होहि बिदुर दासीके जाये । 

तातै मिले पांडु प्रजाने भूप बनाये ॥ 

अध-कुमर घूनराष्ट्र संग व्याही गान्धारी । 

जानि अंध पति कबहुँ स्वयं नहि बस्तु निद्दारी ॥ 
पति समान अन्धी भड, नयननि पट्टी बाँचिक। 
बिपुल कीति जगमहे लही, यों अखंड व्रत साधिके ॥ 


यो झुला शत पुत्र- जने गान्धारी रानी) २ 
दु न जिनिमाँहिँ ज्येष्ठ अतिशय अभिमानी॥ . 
भत्व सबक्‌ पांडुसुत पाँचहु .पाएडव॥ . 
ड अजेन हरिके सखा जरायो जिन बन खाण्डब॥ | 
अ  भारतमह कौरव सरे, पुत्र मित्र बान्धव सहित | 
, : ङ्ग्वी माद्रीमदँ भये, पाँच पांडु के अमरसुत ७. | 


॥ ३ 

भये धरमते' धरमराज वृकउदर बायुते' । 
पाथ. इन्द्रते जने. . प्रथाने परम चावते ॥ 
नकुल ओर सहदेव अश्विनीकुमर भिषकत्रर। 
माद्रीते उत्पन्न करे दोऊ सुत सन्दर ॥| 
पाचईझी पल्लो भई, द्रुपदसृता अति . सुन्दरी । 
पूव जन्मको बृत्त सुनि, आपति काहू नहिं करी॥ 
धमराज प्रतिबिन्ध्य. पुत्र तामें प्रकटायो । 
भोम पुत्र श्रतसेन द्रोपदीदेबी जायो॥ 
अजनते' श्रतिकति नकुलते' सतानीक सत । 
श्रतकमी सहदेव तनय आति भये धरमयुत ॥ 
` अश्वत्थामा सबनिके, काटे, सिर सोबत शिबिर। 
अनव्याहे सबद्दी सरे, चल्यो बंश तिनको न फिर॥ 
मराजकी पत्नि पोरबोत सुत देपक। 
भीम घटोत्कच करयो हिडिम्बामह सुत सेवक ॥ 
दू्सारे कालीमाहिं सवगत सुत प्रकटाये। 
श्रीसहदेव सुँडोत्र कुमर बिजयाने जाये॥ 


नकुल करेणुमती उदर--ते' कीन्हें नरमित्र सुत। 


अजेन रानी तीनित', भये तीनि सुत बिनययुत ॥ 
दोहा--पुत्र घटोत्कच भीमके, भये हिडिम्बा माहि । 
कहूँ-कथा संक्षेपमहं, सब प्रसंग मिलि जाहि ॥ 


' छुप्पय-- लच्षागृहते भागि गहन बन आये पाणडव । 


लखि हिडंचने बहिन हिडंवा तह पठडई.तब ॥ 
मारन आइ स्वयं भीम लखि भई: - बिमोहित। ' 
जान्यो साव हिंडम्ब भामते. सिङ्यो 


इंदयुद्ध भीषण भयो, भिड़े भीम नहिं भय कऱ्यो। | 
यातुधानको वल घट्यो, मरि घरनीपे - गिरि: पर्यो ॥ 

करी हिडम्बा बिनय दया कुन्तीक आई । 

आयसु दीन्हीं भीम राक्षप्ती बहू बनाई ॥ 

ताहाते' सुत भयो घटोत्कच अति बलशाला। 

` इन्द्रदत्त जो शक्ति कणक़ी कीन्हीं खाला ॥।. . 
अर्जुन बध हित सुरक्षित, रखा कणेने यत्न करि। | 
बीर घरोरकचकें लगा, लगत भूमिपे पश्या मरि ॥ 


` इरावान सुत जन्यो उल्तपातें आरजुनने । 
दडे पुत्रिकाधम सहित मणिपुरनरशने | २३ 
सुता व्याहि प्रण कर्यो पुत्र जो पुत्रा जावे । 
. सा हावे युवराज इमारो पुत्र कदावे॥ | 
तासु गभंत अति बली, पुत्र बन्नुचाहन भयो। ` | 
लंखि रण कोशल जासुको, विस्मित अरजुन ह्वे गयो ॥ 


अश्वसेधको अश्व बभ्र बाहूनने पक्तऱयो । 
रनको बानो पहिन पितात लडिबे निकऱ॒या ॥ ; 
अति ई भाषण युद्ध भयो पितु सुत्त हार्‍यो) 
सुनी माएुं जिह बात पुत्रने मम पति माग्यो ॥ एप 
Far परि हित कर्यो, आइ उलूया समरमहँ। | 
मणित पति जीवित करे, गय पार्थ निज नगरमह ॥ 


रचवायो अति स्त्रॉँग सूत्रघर सखा कुषणने । 
हरी सुभद्रा जाय द्वारकामहँ अरजुतने ॥ 
तिनके सुत अभिमन्यु बीरगति आरत पाईँ।. 
नारि उत्तरा गर्भवती हरि चरननि आई ॥ 
तात. जनसे भागवत, “देवरात चुप पराक्षित। 
सुर-तरु सम पूरन करहि, प्रजा मनोरथ धरमबित ॥ 

भूप भागवत भये अंतमह भये अक्तियुत 
जनमेजय श्र॒तसेन भीम अरु उग्रसेन सत! - ` 
` जनमेजय जो ज्येष्ठ भये सुत शतानीक तिनि। 
पच्चिस पीढीमाँहि भये क्षेमक भूपतिमनि॥ 
क्षेमक ही जा वंशके, सबतें अंतिम नृप भये। 
कलि प्रभावतें शुद्ध कुल, छिन्न भिन्न अब हो गये ॥ ` 


' इति भीमायवतचरितके चतुथोहमें पुरुबंश वणेन नामक 
चाल्लीसवाँ अध्याय समाप्त | 

अथ एकचत्वारिंशत्तमोऽध्यायः 
|. ४१. 1 
नृप ययातिके भये पुत्र चौथे जो तरपति | . 
तिनि अनु को अबबंश सुनहु जो है पावन अति || 
भये सभानर, चछु परोक्षहु अनुसुत रनजय | 
पुत्र सभानर भये कालनर तिनिके ख्य ॥ 


जनमेजय सञ्जय तनय, मद्दाशील तिनि पुत्र बर | 
महामना तिनिके तनय, तिनित नृपवर उशीनर ॥ 


बनिके अमि कपोत उशीनर नप ढिग आये। 
शक्र श्येन घरि रूप भूपकूँ बचन सुनाये॥ 
यह कपोत आहार हुमारो जाके त्यागो । ही 3: 
नरपति कह-तजि जाहि, और चाहें जो माँगो ॥ 
माग्यां जपतनमांस जब, हरषि कऱ्यो तन समरपन । 
कृष्ण .धेयते करे वश, लह्यो अन्तमहँ भक्तिधन ॥ 


तिनिके सुत शिबि भये क्रोधज्ञित धैयंवान अति । 
माग्यो द्विज सुत-मांस दयो हरषित हो भूपति ॥ 
लेन परीक्षा महलमाँहि द्विज आगि लगाई। 
क तनिक न बिचलित भये बात द्विज शीश चढाई ॥ 
.. आये अज द्विज बेष घरि, लई परीक्षा कठिन अति) | 
. शतक पुत्र जीवित भयो, शिबि नरपतिकी बिमल सति॥ :.. | 


नल 

भये चारि  शिवितनय पिताके सम तेजस्वी । 
शषादभ केकेय सुत्रीरहु: मद्र : यशस्त्री ॥ 

` सपति तितिक्ष सुशील उशीनर नृप लघुश्राता । 
ृत्र उरादूरथ' अये हेम सुत तिनि सुख दाता ॥ 
हेमपुत्र सृतपा भये, सुतपा सुत बलि जग विदित 


` राज पाट धन धान्य पशु, सुख सब किन्तु न एक सुत ॥ 


भूपति बलि सत बिना रहें मनमहँँ अति चिन्तित |. 
सूझ नही उपाय नृपतिक्‌ सुत हितसझुचित॥ 
गंगातटपे बेठि बात नूप मनमहँ झआई। 
द्विजत सुत करबाहुँ नाव. इक दई दिखाई ॥ 


' ढीघतमा तामे बँधे, पड़े तपस्वी अन्ध. मुनि ४ 


नाव पकरि तटपै करी, भये सुदित मुनिनास सुनि ॥ 


दीघंतमाते भये नृपति सुत क्षेत्रज सुखकर । 
अंग बंग अरु कलि ग सुझ अरु पुण्ड अन्धरवर।। 
निज निज नामनि पूबदेशसहँ थापित कीन्हे । 
दासीसुत मुनि दीघतमा निज सुत करि लीन्हें ॥ 
अङ्गराज खनपानसुत, दिविरथसुत तिनके अधिप । 


"रर 


तिनके सुत नुप घरमरथ, पुत्र चित्ररथ भये चप ॥. 


रोमपादहू नामन तिनके कोई सन्तति। , 
शान्ता कन्या दई मित्र लखि दशरथ भूपति॥ ` 
बिप्रनिको अपमान कऱयो नहि सुरपति बरसे । 

. भीषन परयो अकाल अन्न बिनु सब जन तरसँ॥ 


भये चित्ररथ दुखित अति, सम्मति सन्त्रिनिते : करी ४ > 
कौन पापतें घोर यह, बिपदा हम सबपै परी॥ 


५२४ श्रीभागवत चरित, चतुथोह अध्याय ४१ 


बोले द्विज-यदि ऋष्यग्शज्ञ मुनिवर पुर आवें । 
तो सुरपति अबिलम्ब राजमह जल वरसाबें। 
मुनि आगमन उपाय बतायो सब मिलि मंत्रिनि । 
ऋषि कुमार तप निरत न निरखी नारी नयननि ॥ 
यदि प्रमदाको मुख कमल, निरखें तो फँसि जायंगे। 
रूपाकर्षन डोरिसहँ, बँधे बिबश हं आयगे। 


मानी सम्मति नृपति बारबनिता बुलवाई | ५ 

मुनि मोहनक्की वात सुनी सवई घबराई ॥ 

बोली बेश्या बृद्ध--प्रभो! यदि आज्ञा पाऊ । . 

ता छल बल करि ऋष्यशृङ्ग मुनिवरकू लाऊ ॥ 
सब सामग्री सौंपि नप, वेर्याकै आयस्‌ दई। > 
उगिनी तनया दास सँग, चढि नोकापे चलि दई॥ 


` चीयं बिभारडक पान नीर सँग हरिनी क्रीयो । 
जन्यो शुङ्ग सिर पुत्र नाम श्वङ्गी धरि दीयो ॥ 
बिषयनिते अनभिज्ञ बृत्ति तपमाँहि लगाई । 
नारि न कबहुँ लखी करन छल वेश्या आई ॥ 
यरमसन्दरी षोडषी, लखि समुझे मुनि तपोधन। 
आलिङ्गन छलतें करयो मोहित मुनिको कईंयो सन॥ 
अति भोरे सब बात कपट बिलु पितुहि बताई) 
` ससुझि गये मुनि यहाँ कामिनी कुलटा आई॥ 
सत समुमायो वत्स ! न सुनि खल तोहि. सुलायो । 
अब करियो मंत बात असुर माया करि आयो ॥ 
, पितु आंयुस मानी नहीं, दंशा अनोखी सी भई । 
. यांयल करि शर्रें सैनेतें; ठगिनी ठंगिके ले गई॥ _ 

, मुनि सुतके छिपि पास. बारबनिता पुनि आइ । 
नोकापै ले गई नाव पुनि तुरत 'चलाई॥ 
.गावति रसमय गीत नृत्य करि बाद्य बजावति । 
अंग देश लै गयी चितमह अति ,ह्रघावति ॥ 

ऋष्यशड्र 'पहुँचे जबहि, राज्यमाँहि बरषा भइ । 

भये सुखी सब प्रजागन, बिपति भूतिनी अगि गई ॥ . 


4 


शान्ता कन्या संग व्याह. मुनि सुतको कीन्हों । . 
सुकुमारी लहि बहू जगत-सुः् युनि अब चीन्दों, ॥ 
कोप विभारडक कऱ्यो रोषत नृप पुर आय। 
बहु स्वागत नृप क्यो बहू सुत पैर गिराय ॥ 
पुत्रनधू संग पुत्रक्‌, लखि मुनिवर लटटू भये) 
उड्यो क्रोध कपूर सम, पुत्र बधूकू बर दय ॥ 
ञध्यश्वङ्ग सुनि गद्दी बने बहु मख क्रवाये। 
दशरथ अरु नूप रोमपाद 'जिनिते सुत पाय ।। 
रोमपादके भये पुत्र चतुरङ्ग अमानी। 
दशवीं पीढ़ी भये कर्ण छुन्तीतै दानी॥ 
सुतं ययाति अनु-वंशमहँ,. अये घरमयुत भूप सब ॥ | 
कहो वंश अनु पुरुको, कहूँ दुद्यको बंश अब ॥ 
नृपति द्रुह्य॒ सुतबभर, बभ्र, सुत सेतु जिनहिंते । 
सेतुपुत्र आर्ध भये गान्धार तिनहुते' ॥ 
चौथी पीढ़ी माहि प्रचेता भये शक्तियुत । 
.तिनतै' अति बलवान भये तेजस्वी शत सुत ॥ 
उत्तर्‌. दिशिके सूप ये, स्लेच्छनिके राजा बिदिति।' 
अब तुबेसको सुनहुं कुल, जो ययांतिके द्वितिय सुत ॥ 


आणि 

चुबंछुे सुत बढि, बहिके भर्गा भूमिपति । 
साडुमान्‌ तिनि तनय त्रिभानुहु तिनि सुत ₹इमति ॥ 
एप त्रिभानुके तनय करन्धम भूप मनस्वी | 
मरुत नृपति तिनि पुत्र यज्ञ करि भये यशस्वी ॥ 
धुरुबंशी दुष्यन्ताक्‌ं, गोद लयो परि लोभ बश 
Fl रि) गो श। 
| मद्‌ पुनि मिलि गयो,बढ़यो न पुनि तिनि बंशयश | 


-इति शीभायवतचरितके चतुर्थाहृमे अनुबंश वर्णन राग 


इकतालीसवाँ अध्याय समाप्त | 
/ 
> 
ल्‍ रु टी | 

[ ४२ |] 


यदुनन्द्नके पाद्‌ पहममह शीश नवाऊ। 
अब ययातिके ज्येष्ठ पुत्र यदु-बंश सुनाऊ ॥ 
भये चारि यदुपुत्र सहसजित, क्रोष्ठा, रिपु, नल । 
नृप सहस्रजित पुत्र भये शतजितहु अमितत्रल ॥ 
शतजितके सुत  मडाहय, हैइय दूसर बेणुहय। 
हैहय कुल बलवान अति,करी जिननि दश 'दिशिबिजय॥ 


हैहय नूपत भये आठवीं पीढ़ी अरजुन। 
कातेबीय अति बली, सहसभुज सिद्ध वयुन ॥ 
द्त्तक्रपाते सिद्धि सहससुत सब सुख पाये। 
परशुरामते' सुतनि संग मरि स्वरग सिधाय ॥ 
सहर्सानमहंते' पाँच सुत, बचे जयध्वज मधु दृषभ । 
सूरसेन ऊजित नरपति, सनहु जयध्त्रज कुल ऋषभ ॥ 


तालजङ्ग तिनि पुत्र भये तिनिये हू शत सुत। 
बीतिददोत्र ही बचे शेष लरि मरे शक्तियुत - 
बीतिहोत्रके पुत्र भये मधु बृष्णि भय तिनि। 
माधव अरु बाष्णंय नामते पालि देशनि॥ 


क्रोष्ठा यढुके द्वितिय सुत, बजिनवानः तिनिके तनय। भर 


चुजिनवानके बंशकू सुनहु विप्रान हें. सद्य ॥ 

चौथी पीढ़ीमाँहिं भये शशविन्दु योगिबर । 
भोग,योग, ऐश्वय बसहि' जिनमहँ गुन सुखकर ।। , | 
दश सहस्र तिनि नारि कोटिद्‌श सुत उपजाये । 
.जिनको बैभव देखि स्वगपति इन्द्र लजाये॥ 
' प्रथश्रबा तिनिके तनय, धर्मपुत्र तिनि श्रेष्ठतर 7 
उशना-उशनाके तनय, रुचक पञ्च तिनि सुत सुघर ॥ 


पुरुजित, प्रथु, रुकमेष, रुक्म ज्यामघहु रुचकके । 
ज्यामघ छोटे नूपति न संतति कोई तिनके ॥ 
शैब्या चुपकी नारि भूप निजवश करि लीन्दों । 
संतति इच्छा रही व्याह डरि ओर न कीन्हों ॥ 
सीमावत्ती भूपकी, कन्या हरि लाये ऱृपति। 
रथासीन युबती लखी, बोली शैव्या कुपति अति। 


कुहक ! कहाँते. सोति पकरि रथपै बैठाई । 

डरिके बोले भूप-पतोहू रानी ! आई ॥ 

बाली  रानी-बन्थ्या हौं च्यों बात बनाओ । 
र मेरी होहि स मम बताओ. 
ले नुप--भावी तनय, बने बघू बर सुर दियो 
गर्भवती शोच्या भई, सुत विद पेदा कियो । 


 झुश, क्रथ, नृपवर रोमपाद तीनिहुँ विदभ सत । 
क्रथकी पीढ़ी बीस माँहि' प्रकटे नृप सात्वत ॥ 
सात्वतके भजमान, दिच्य,भजि,ब्रष्णि हु अन्धक। 

` देवाजध अरु महाभोज सातहुँ सुत धार्मिक ॥ .. 

तेष्ठ पुत्र सजमानके, ` .देवाबृधके ` बश्च सत) 

पिता पुत्र दाऊ परम, ज्ञानी तारक योगयुत न 





१ 

महाभोजते भये भोंजवंशी यादबगन । 
वृष्णिवंश बाषणंय कहाव यदुकुलनन्दन ॥ 
वृष्णि तनय्र चूप भये युघाजित पोत्र वृष्णि पुनिं। 
सुत स्वफल्क तिनि पुत्र भये अक्रर सरिस मुनि ॥ 
अन्धक दशमी पीढिमह', उग्रसेन देवक भगत ॥ 
देवकतनया देवकी, उम्रसेनको कंस सत॥ 
नुप विदभको सता बिबाही उम्रसेनक | 
सुता प्रेमते' जपति पठाये दूत लेनकू ॥ 
मातु पिता घर जाय भई स्वच्छन्द दुलारी ॥ 
सखियनि सग सजि फिरे बनमह राजकुमारी ॥ 
सद्माती पद्मावती, बिहरति हृ स्वच्छन्द जह । 
धनददास गोभिल असुर, आयो घूमत फिरत तह. ॥.,, | ' 
उग्रसेनको रूप धरयो रानी बहकाई 1 * | 
कऱयो कपट छल असुर कुमारि एकान्त बुलाई ॥ 
थापन कीयो गभ जानि . पीछे पछिताई । 
आई महलनि तुरत पिता .पतिघर पहुँचाई .॥ 
कालनेमि आयो उदर; होनहार सो हो गयो। 
जन्यो पुत्र दशा बरष मह, असर कंस सोई भयो॥ _ 
दो०--मोज बंशामें कंस खल, भयो दुष्ट अति क्रूर । 
वंश विदूरथ को सुनो, भये पुत्र जिनि शूर ॥ 
छप्पय-पुत्र चित्ररथ भये विदूरथ शूर तनय तिति। 
शूर तनय भजमान भये तिनिके सत कृप शिनि ॥ 
शूर मारिषा माहि जने दशसत तेजस्वी । 
तिनिमह सबत बड़े भये बसदेव यशस्वी ॥ 
तिनिक्री पत्नी त्रयोदश, भाग्यवती अति देवकी । 
अजर अमर जगमह भई, जननी बनि हरिदेवकी ॥ 
३४ » 

सुता शूरकी पाँच बहिन बसुदेव भूपकी । 
प्रथा सबनिमह बड़ी खानि जो रही रूपको ॥ 
कुंन्तिभोजकू दई नृपति पुत्री करि लौन्हीं। 
हुवोसाने देव बुलावन बिद्या दोन्ही ॥ 
आवाहन रबिको कऱ्यो, मंत्र परीक्षा करन हिंत। 
आये सम्मुख सूय जब, भयो कु वरि चित संकुचित ॥ 
दो०--हाथ जोरि कुन्ती कहे, छमहु देव मम दोष। 
बाले रवि हर के विवश, सनमह राग न रोष ॥ 
छप्पय-च्यर्थं आगमन दोहि न मेरो तेरो अनहित। 
थापन कीयो गभ भइ कुन्ती अति लज्चित ॥ 
करी प्रकट नहि बात जन्यो छिपिके सुन्दर सुत । 
अति तेजस्वी बीर कवच पहिँने कुंडलयुत ॥ 
कन्या सुत अनुपम निरखि, लोक लाज वश डरि गई। | 
प्यायो पय मुख चूमिके , पुनि पुनि लखि ब्याकुल भइ ॥ 
घरि मन्जूषामाँहि नदीमह बस्स बहायो । 
चंबल, यमुना, गंग बहत चम्पारन आयो ॥ 
अधिरथं पकरयो तुरत सुदित हे पुत्र बनायो । 
राधाकू दै दयो कर्ण राधेय कहायो॥ 
प्रथा बिबाही पाण्डुकू , पाण्डव जाके भय सुत। 
श्रतदेवात भयो खल, दन्तबक्र सुत पापयुत॥ 
केकयकू श्रुतकीति बिबाही बूआ हरिका । 
चौथी बूझआ भई सुरानी अवन्तीशकी ॥ 
श्रतश्रवाने . चेदिराज शिशुपालष्ट जायो। 
सारि 'चक्रत. कृष्णचन्द्र बेकुण्ठ पठायो ॥ 
नो चाचा: भगवान्‌ के, कछु मोसिनके पति भये। 
कछु इते उततें बहू लै, बेटाबारे बनि. गये॥ 





क्ष 

शूर पुत्र बसुदेव बंशकू अबहों गाऊ । 

तेरह रानी हती सबनिके नाम गिनाउँ॥ 

'सुनहु रोइणी, इला, पोरबी अरु धुतदेवा । 

भद्रा, मदिरा, देवरक्षिता, अरु सहदेवा ॥ 

शान्तीदेबा सुन्दरी, श्रीदेवा हु नामकी। 
उपदेवा इन सबनिमहँ, सबतें छोटी देवकी ॥ 


आठ सात दश एक सबनिके जनमे सुत बर। 
आठ देवकी जने भये अष्टम श्री गिरिधर ॥ 
जब जब होवै धरम नाश बाढ़ अघ अतिशय। * 
तब तब ले अवतार करहि घरि धरम अभ्युदय ॥ - 
कोन कहि सके कोतुकी-के कारण अवतार को । 
कौतुकबश क्रीड़ा करत, काज सरत संसारको ॥ 


जापे चितवन मधुर संद झुसकानमयी हे । 
नयन पुटनित पान करन छबि सुधामयी है ॥ 
कानन कुण्डल सुघर कपोलनि आनन दमके । 
चछु रश्मिके परत सुदामिनि सम सो चमके ॥ 
इकटक निरखहिँ नारि नर, मन अटकै चित चकित हे । 
परे' पलक व्यवधान तो, निमिकूँ कोसे दुखित हे ॥ 


जन्म अष्टमी पक्ष कृष्ण भादोंकी रजनी । 
बिद्युत घनमहँ चमक उठे काँची जनु बजनी॥ 
पितुकु आज्ञा दई गये गोकुल .गिरिघारी । 
नन्द्‌ यशोदा महल मनहूँ खिलि गई उजारी ॥ 
गो गोपी अरु गोप गन, सँग नित हरि क्रीडा करहि । 
` असुर देहि दुख सबनिकू , हनि तिनकू जग-भय हरहि ॥ 

गोकुलतें पुनि लौटि सबल मथुरामह आये। 
इरि हरि रनकूँ छोरि भगे रनछोर कहाये ॥ 
आइ दारका व्याह सहस सोलह करवाय।, 
पुत्र पौत्र बहु बढ़े निरखि यादव गरबाये ॥ 
करि कुलको संहार हरि, उद्धवकू शिक्षा द्ई। 
यो. प्रभासमहँ 'अन्तकी, पूरन भूलीला भड ॥ 


सो०--सब 'अवतार्सहे अंश, परिपूरनतस कृष्ण हें । 
कृष्ण चन्दको वंश, सुनि सुख पाव सकलजन ॥ 
इति श्रीमायवतचरितके _ चतुथोहमें यदुवंशवणंन नामक 
| बयालीसबाँ अध्याय समाप्त | 
(मासिक पारायण अठारहवें दिवसका विश्राम) 
इति चतुथोह समाप्त । 


४ NNN “iis, 
र हट 

अथ प्रथमोऽध्यायः 


i 
जय जय अखिल अनन्त अनामय अज अविनाशी | 
जय जय राधारमन गोप गोलोक निवासी ॥ 
जय मधुराधिप वासुदेव जय देवकिनन्दन । 
जय नदनंदन दुष्ट निकंदन जन-मनरञ्जन॥ 
जय बृन्दावनचन्द्र जय, जय व्रजवनितनि हृदयधन । 
जय रसमय गाउँ, चरित, तव॑ चरननिमह रसहि मन ॥ 


कहत कहत हरिवंश भरयो शुक मुनिका हिय जब | 
सुधि बुधि तनकी भूलि भये अति प्रेम मगन तब ॥ 
अश्रुधार बहि गङ्ग घारकुँ अधिक बढ़ावे। 
कण्ठ भयो अवरुद्ध वचन सुखतें नहि. आवे ॥ 
तनु पुलकित सब अंग शिथिल, रस सरिता में बहि गये । 
प्रभुपद सतमें बन्दिकें, ज्योंके त्यों ई रहि गये ॥ 


प्रभुचरननिर्क बन्दि व्याससुत मौन भये जव । 
सुनि संक्षिप्त चरित्र बिकल हं बोले नृप तब ॥ 
चन्द्रबंश रबिबंशमाहि बहु भय भूप गन। 
सुनि शुभ तिनिके चरित सुदित अति भयो मोर मन ॥ 
अब अति रसमय सारमय, सुखमय अनुपम शक्तिमय । 
कृष्णचरित गुरुवर ! कहु, हृदय होहि प्रभु शक्तिमय ॥ 

तनय रोहिणी देव ! प्रथम बलदेव बताये । 
मातु देवकी पुत्र आठमह फेरि गिनाये॥ 
एक  देहते डे उदरनिमह॑ जनमें कैसें । 
कहें शोषकी कथा, भये संकषण जैसें॥ 
घर तजि त्रजमहँ दुबकिके, बसे अहीरनिवंश च्यों। 
च्यौं भागे रन छोड़िकें, मारे सामा कंस च्यों॥ 


नंद यशोदा त्यागि फेरि च्यों मथुरा अ ये १ 
च्यों सथुराते बन्धु द्वारका लाइ बसाये ! 
च्यों अति मधुमय चरित गोप गोपिनिहिं दिखाये ! 
च्यौं त्रजमहँ नहिँ लौटि यशोदानन्दन आये ? 
' ब्रज मथुरा अरु द्वारका, मह्‌ जो लीला करी हरि। 
पावन परम प्रसङ्ग प्रभु, मोहि सुनावहिँ कपा करि॥ 


सुनत परीक्षित प्रश्‍न महामुनि शुक हरषाये । 
तनु अति पुलकित भयो अश्र नयननिमह छाये ॥ 
अति उत्क्रण्ठित चित्त नृपतिकी करं प्रशंसा । 
धन्य धन्य अभिमन्युतनय कुरुकुल [अवतंसा ॥ 
सफल जन्म भूपति भयो, कृष्ण चरनमह भई रति । 
अन्त समय हरि कथामहं, उमग्यो अस अनुराग अति ॥ 


राजन्‌! हरि की कथा गङ्ग सम सबकू तारे । 
जो पूछे जो सुने प्रेमते जो उच्चारै॥ 
सञ्जन, दरशन, परश, बालु, मिट्टी अथवा जल । 
नाम श्रवन शुन कथन सबहि मेटे मनके मल ॥ 
अथवा नियमित देशामह्‌, ही श्रीगङ्ाजी बहहिं। 
- किन्तु कथा मन्दाकिनी, नर सबई थल पे लहहिं॥ 

अब नृप ! उत्तर देहु करे जो प्रश्‍न जगत हित | 
प्रभु अवतार निमित्त कहुँ चित करहु समाहित ॥ 
वाढे भूपै असुर बेष भूपतिको धारें । 
करे' यथेच्छाचार साधु गो विप्रनि मारे ॥ 
प्रकटे अगनित असुरगन, अवझि अधिक पीड़ित भई । 
घेजु रूप घरि दुखित हों, अज चतुरानन ढिंग गई ॥ 


अश्रुविमोचन करति दुखित मनमहँ पछ्चितावति । 
कमलासनने लखी बिकल भूदेवी आवति ॥ 
अज प्रनाम करि कहें--मातु ! च्यौँ अश्रु बहाओ | ` 
निज दुख कारन जननि ! मोइ अबिलम्ब बताओ ॥ 

` वसुधा बोली-बत्स ! बहु, बोझ बढ्यो भारी भई | 
सहनशीलता नूप बने, असुरनि भेरी इरि लई ॥ 


सुरगन करहु उपाय भार मेरो उतरे सब | 
जाउँ रसातल चली बहनकी शक्ति नहीं अब ॥ 
सुनिके भूकी बात सुरनि ब्रह्मा उकसाये। 
सुनि बोले अज--असुर अवनिपे अगनित आये ॥ 
गंगाधर शिव ढिग चलहु, वे कछु युक्ति बतायेंगे। 
फिर उनकूं हू संग ले, कमलापति ढिंग जायेगे ॥ 


त्रह्मादिकि सब देव अवनि सँग शिवढिग आये । 
पुनि अज, हर, सुर अन्य क्षीर सागरहिं सिघाये ॥ 
देखि अपार पयोधि बिष्णुकूं खोजें सब सुर | 
परि द्रशन नहिं भये अधिक चिन्ता व्यापी उर ॥ 
हे अधीर श्रद्धा सहित, लगे करन बिनती सबहिं । 
अज “आयसु हरिकी सुनी, बोले देवनितं तबहिं ॥ 

होवे यदुकुलमाँहिं शीघ्र अवतरित सुरारी। 
हरितें अबिदित नहीं बिपतिकी बात तुम्हारी ॥ 
प्रभु प्रकटें बल सहित योगमाया हू आवे । 
पूजित जगमहँ होहि असुर संहार करावे ॥ 
यहुकुल गोकुलमाँहिं सब, सुर सुरललना देह घरि। 
प्रकटि करहु सुर तनु सफल, ऐसी आयसु दई हरि ॥ 


हरि सन्देश सुनाइ घराकूँ धीर . बंधायो । 
ब्रह्मलोक अज गये सत्रनिको मन हरषायो॥ 
निज ल़लननिफे संग अवनिपे जनमे सुरगन । 
जिन सौँप्यो स्वस्व कुष्णकूं निज तन मन धन ॥ 
सुनहु कथा पावन परम, श्रीमथुराकी मधुर अब। 
शुरतनय बसुदेवजी--के बिबाहको वृत्त सव॥ 


श्रीबसुदेच विवाह देवकीके संगा कोन्दों। 
देवक अधिक दहेज बिदाबेलामह दौन्हो ॥ 
रोवत रोवत चली देवकी पीछे वरके। 
अश्रु बिमोचन करत गये रथ तक सब घरके॥। 
सब परिजन रोबन लग, नेह कंस हिय हू जम्यो। 
कऱयो. सारथी दूर रथ, स्वयं हरषि हॉकन लग्यो ॥ 


पथमह सहसा सुनी कंसने नभतें वानी । 
जाकू लेके जाय प्रेमतें ओ ! अज्ञानी ॥ 
ताको अष्टम पुत्र पकरिकें तोइ पछारै। 
` भरी. सभामह खेंचि मञ्चतै निश्चय मारै॥ 
कंस सुनत अति कुपित ह्व, चल्यो देवकी बध करन । 
लखि उद्यम ब्रसुदेबजी, सहमि सरल बोले बचन ॥ 

शूर कुलीन प्रबीन भोजकुलभूषन सज्जन । 
च्यों कायरता करहु बहिनकू मारो राजन ॥ 
अरे, जीव तो नित्य देह छिनभंगुर नश्वर। >» 
जनम्यो सो ध्रव मरे, देरमह अथवा सत्वर ॥ 
भगिनी भोरी भययुता, अबला दुहिताके सरिस। 
थर थर काँपति देहु अब, अभय दान तजि इेष रिस ॥ | 


कंस कहे--बसुदेव ! सुनी नहिं नम की बानी ! 
कोन सृत्युकू प्यार करै प्रानी अज्ञानी। 
सुनि बोले बसुदेव देवकीते नहिं कछु डर। 
अष्टम सुततें सृत्यु कही सोई भयको घर॥ 
अच्छा हौं यह प्रन करहुँ, अष्टम सुतकी का कथा । 
जनमत सुत सौंपों सबाहिं, होहि न तुमक अद व्यथा ॥ 


कंस कर यो बिश्वास बहिन निज फिर नहिं मारी । 
आये घर बसुदेव देवकी दुखित बिचारी ॥ 
प्रथम पुत्र बसुदेब देवकी जाया जायो। 
भयो न मनमह मोद हरष हियमह नहिं छायो ॥ 
अति कोमल अति सरल शिशु, सुन्दर सरसिज सम वदन | 
सुनत कंस पन मातुको, अति इ कातर भयो सन॥ 


बोले शरीबसुदेव-ग्निये ! सत मोह बढ़ाओ । ` 
निज पन पूरन करू, कुमरकू अब इ लाओ ॥ 
बिलखि हियेतें लाइ प्याइ पय सुत सुख चूस्यो। 
कंपित कर हो गये मातुको माथो घूस्यो॥ . 
बिलखत जाया छोडि सुत, लयो अंक बसुदेव' ,पुनि । 
क्रूर कंसके गये ढिग, बिहस्यो सुतको जनस सुनि ॥ 

जीजाजी ! तुम दृढ़ प्रतिज्ञ समद्रसी ज्ञानी। 
शुचिता समता सत्य सरलता तुमरी जानो॥ 
शिशुकू घर लेजाउ काम का मेरो जाते। 
अष्टम जो हो पुत्र बतायो सुर भय ताते॥ 
सुनि लौटे बसुदेबजी, दुष्ट बचन नहिं सत गने। 
ससुमि महाखल कंसकू, भये पुत्र लखि अनमने॥ 


लौटि गये बसुदेच तबहिं नारद्‌ मुनि आये। 
कंस कस्यो सत्कार कहें मुनि- सुत च्यौं लाये ॥ 
कंस कहानी कही बताई नभकी बानी। 
नारद्‌ बोले बिहँसि--नीति नूप नहिं तुम जानी ॥ 
नंद ओर बसुदेवक, वन्धु दार सुत सुहृदगन। 
सुर सुरललना सबहिं ये, चहत भार भूको हरन॥ 


नभबानीमह छिपी गूढ़ अतिशय चतुराई । 
कमल ङुसुममह सब आठवें दल तो भाई॥ 
यादव तुमरे शत्रु करो इन सबत कुट्टी । 
सुनिने खलकू तुरत पढ़ाई उलटी पट्टो॥ 
नारद्‌ . आगि लगाइकं, गये कंस चिन्ता भयी। 
आयसु याद्वद्मनकी, सेनापतिकू दै दयी॥ 


सँगवाये दे नि तुरत पकरि बसुदेव देवको । ` 
जंजीरनित जकड़ि हने सुत कंस पातकी॥ 
पितु पग बेडी डारि बनाये बन्दी भूपति । 
सिंद्दासनपे स्वयं बिरांच्यो पापी खलमति॥. 


, अनाचार नित प्रति करै, अति दुःखित यादव भये । 


कोशल, कुरु, केकय, निषद्‌, सब देशनिमहँ भगि गये ॥ 

तृणावत चाणूर पूतना और बकासुर । 
घेनुक, केशी, द्विबिद, प्रलस्बहु असुर अघासुर ॥ 
कंस सचिव सब बने करें उतपात निरन्तर । 
कछु यादब बचि गये न पावें परि ते आदर ॥ 
बिनय करत सब अति दुखित, होये अवतरित हे प्रभो । 
करहिं असुर अब अघ असित, हरहु भार भूको विभो ॥ 


इति श्रीमायवतचरित के पञ्चमाह में वसुदेव विवाह श्रीकृष्णु- 
जन्मोपक्रम नामक प्रथम अध्याय समाप्त | 

भरयो पापको घडा हिलयो हरिको सिंहासन । 
आयसु नटवर दई योगमायाकूँ ततूछिन॥ 
रहें रोहिनी मातु नंद बावाके घरमह। 
तेजोमय मम अंश देवकी बसे उदरमहँ॥ 
ताहि रोहिनी गरभमें, थापित करि प्रकटो तुमहु। 
बासुदेव हम होहि तुम, सुता यशोदा की बनहु॥ 


हरिकी आयसु पाइ योगमाया तहँ आइ। 
मातु , देवकी गर्भ खेँचिकें गोकुल लाई॥ 
कर्यो रोहिनी उद्र तेज माता मुख छायो । 
दशम मासमह पुत्र राम संकरषन जायौ॥ 
भाद्र शुक्ल छुटि तिथि लगन, शुभ सुहूतमहँ उदित हो । 
दये द्रश त्रज जन सकल, नाचें उदितइ मुदित हो ॥ 


इत व्रजपति नद्राय पुत्र हित मख कराये । 
बिप्र बेद्वित्‌ बहुत मंत्र जप करन बिठाये॥ 
'उद्र यशोदामाँहि योगमाया आई जब | 
त्रजमह मङ्गल भये परस्पर कहहि गोप सब ॥ 
लाल होइगो .नंदके', हल्ला ब्रजमह मचि गयो । 
गाऊ गोप गोपीनिको, तप्त हियो शीतल भयो | ' 

जाया श्री बसुदेव देवकी जन्यो न लल्ला। 
गिरयो सातमों गभ मच्यो मथुरामह हल्ला ।। 
अति ई चिन्तित कंस भयो अब अठमों आवे । 
जीवित यदि रहि जाय मोइ यमसद्न पठावै ॥ 
इत रक्ता साधन सुदृढ, करे बिबिध मथुरेशने। 
उत सनमहँँ बसुदेवके, कर्यो प्रवेश परेशने॥ 


बिश्वम्भरको तेज शूर-सुत घार्‍यो मनमह । 
सुखद सौम्य दुधष तेज तिनि प्रकट्यो तनमह ॥ 
पतिते सोई तेज देवकी देवी घाश्यो। 
दिव्य कान्ति लखि कस सभय हियमाहिं बिचास्थो।। 
निश्चय जाके गर्भेमह, बास शत्रुने कर लयो। 
बिलु प्रकाशकी निशामह, भवन प्रकाशित हर गयों ॥ 


बालकपनतें लखी देवकी घरके माहीं। 
किन्तु कबहुँ अस प्रभा अनोखी- देखी नाहीं ॥ 
होहि न जब तक प्रसव तबहि तक जाक मारू । 
प्रथथहिं दुख जड़ काटिःब्रिपति भावीकू टारू ॥ 
लैक कर करवाल खल, पुनि मनमह सोचन लग्यों। 
च्याइ समय चसुदेबने, छल करिकें सोकू ठग्यो॥ 


अब यदि मारू जाहि बात मेरी बिंगरेंगी। 
बघ भगिनीको सुनत प्रजा सबरी भड़केगी ॥ 
अबला बंदिनि बहिन गमिनी भयकी सारी । 
जाके बघते दोहि नाश श्री कीति हमारी ॥ 
' ज्ञेज. देवकीको लख्यो, कुल कलंक कातर भयो। | 
-साप छघँदरिकि सरिस, असमंजसमह परि रायो 

निश्चय कीयो जिही बहिन बघ सबबिधि अनुचित | 

` हदृप्रतिज्ञ बसुदेव दोहि नाहि तिनतें अनहित ॥ 
बघको त्यागि बिचार निरन्तर हरिहिं बिचारे । 
असन बसन अरु शयनसाँहिं जगदीश निहारै ॥ 

बैरभावतें विष्टु भजि, तदाकार सन बनि गयो । 

शत्र समुझि सर्वेशकूँ, अति. सर्वोत्तम पद्‌ लह्यो॥ 


समुक्ति देवकी गभमाहि हरि हर चतुरानन । 
सब सुर मुनि संग आइ करे हरिको अभिबादन ॥ 
प्रभुकी इस्तुति करे मधुर स्वरमहँ मिलि सुरगन । 
जय सवेश्वर, सत्य, नित्य शिव, अगजग भावन ॥ 
विश्ववृक्तके बीज तुम, सब्र भूपनिके भूप हो। 
सगुण सवगत सत्वमय, सुखकर सत्य स्वरूप हो ॥ 


गभस्तुति 
हे सत्संकल्पा सत्य स्वरूपा, तीनिकालमह सत्या । 
हे ऋत सतूनेता, चितके चेता, नाथ ! निरञ्जन नित्या ॥ 
जगवृक्त सनातन, पुरुष पुरातन एकाश्रय बनवारी । 
सुखदुख हे फल हें तीनि मूल हें, पुरुषारथ रसचारी ॥ 
पञ्चचेन्द्रिय विध हैं, छे स्वभाव हैं, त्वचा सात सब मानें । 
शाखा आठ हैं, नो कोटर हैं, पत्र प्रान दश जानें॥ 
बैठे ग्रे खग हैं इशजीव हैं, तुमही सबके कारन। 
कल्यान करन जग, यही सत्य सग, करहिँ रूप बहु धारन ॥ 
° तब चरन नाव करि भवसागर तरि, स्वयं तरे' जग तारे । 
जे अहंकार वश, गाइ न तव यश, वृथा मनुज तनु घारे ॥ 
जे तव चरनन रत, भजाहिं सतत सत, ते न जगत पुनि आवें । 
जो अलख अगोचर, रहें निरन्तर तिनिकू कैसे गावें॥ 

जो चिन्तें चरनन, करहि कीरतन, नाम रूप नित ध्यावें। 
ते घरमें रहिकें, इन्दनि .सहिके, अन्त परमपद पावे ॥ 
तव जनम, करम, गुन, साधक, साधन, सब है लीला खेला । . 
तनु समय समय घरि,खलनि दमन करि, दुख मेंटे अब बेला॥ 
भूभार बढ्यो है, धरम घट्यो है, आइ असुर दलमारे' । 
हम चरन परत हैं, विनय करत हैं, भूको भार उतारे ॥ 
यों विनती कीन्हीं, जननो चीन्दीँ, सब मिलि घीर बंधावें । 
सुख मातु मलीना, हो अति दीना, देवनि पद्‌ सिर नावें ॥ 


छप्पय--देखि देवकी देव दीन हो बोली बानी। 

हे चतुरानन ! शम्भु ! सुरेश्वर ! बीनापानी ॥ 

हों अबला अति अधम दया दांसीपे कीजे । 

कंस न सारै सुति कपा करि जिह बर ढीजे॥ 
सुरगन बोले-मातु ! तुम, जगजननी मत भय करो । 
अखिल भुवनपति होहि सुत, हनहि कंस धीरज घरों ॥ 


आश्वासन दै देव बिनय करि स्वरग सिधारे। 

सये सकल अनुकूल लगन, ग्रह नखतहु तारे॥ 

ष्टि करहि सुर सुमन दुन्दुभी मधुर बजाव । 

____ बिद्याधर गन्धबे अपसरा नाचे गावें ॥ 
कृष्णा भादों अष्टमी, नखत रोहिणी शुभ समय । 
अधरात्रि बेला सुखद, तब प्रमु प्रकटे प्रेममय ॥ 


प्राकृत शिशु सुघर चतुरसुज कमलनयन बर | 
शुद्ध, चेक्र, अरु गदा पद्य सुभ्दर आयुधधर ॥ 
पीतास्बर बर अङ्ग सजल जलधर शोभा तनु। 
कारे कुञ्चित केश रूप साकार भयो जनु ॥ 


CC-0. Mumukshti Bhawan Varanasi Collection. Digitized by eGangotri 


५४४ श्रीभागवत चरित, पञ्चमाह अध्याय २ 


सुंदर श्याम शरीरकी, शोभा अति अद्सुत बनी। 
` शोभित तबुकी कान्तित, कंकन कुण्डल करधनी ॥ 





| EOE T । हे 





a 











'बनि बिस्मित बसुदेव वत्स को बहुरि बिचारे'। 
नहिं सुत ये सरबेश चतुरभुज शुभ वपु घारे ॥ 
कऱ्यो मानसिक दान ध्यानतें चीन्द श्रीहरि । 
परम पुरुष परमेश, जानि बिनवें बन्दन करि ॥ 
आप अखिल जगदीश हैं, पहिचाने प्रभु परावर। : 
अज)अनादि, विरवेशा, बिसु, व्यापक सुखकर तत्व-पर ॥ 

प्रभु ! तुम पुरुष पुरातन इशा | 
सबके साक्षी शुद्ध सनातन, जगन्नाथ जगदीशा । 
प्रथम करो रचना जा जगकी,,पालो ननि अवनीशा ॥१॥ प्रमु तुम० 
प्रकृति, महत्‌, मन अहंकारः गुन, देव कोटि जो तीसा । 
करे काज तुमरी अनुमतितें, हो तुम सुवनाधीशा ॥२॥ प्रसु तुम० 
जो जा जगकू सत्य बतावें, बुद्धि हीन ते कीशा । | 
करो कृपा करुनाके सागर, तब पद नाऊ शीशा ॥३॥ प्रभु तुम० 


CR) 


विसु तुम अखिलेश्वर दुखहारी । 
निरणुन,निष्क्रिय निरबिकार,नित,उतपति थिति लयकारी ॥१॥ विमु० 
तुमरे आश्रित हैं शुन तीनिहु, तुम अज हरि त्रिपुरारी । 
शुक्त, रक्त अरु श्याम वरन बनि, शुन-लीला विस्तारी ॥२।विसु० 
करी विनय सुरगनं सब मिलिक, बहुबिधि नाथ तुम्हारी । 
शरनागत प्रतिपालक हो प्रभु, बिनती सुर स्वीकारी ॥३।। विसु० 
जगकू करन कृतारथ मम घर, प्रकटे श्याम बिहारी । 
कंसत्रासतें दुखी द्यानिधि, नासौ विपति हमारी ॥४॥ विसु० 
दोहा-नारायन तिज सुत निरखि, विनय करति है सातु । 
कंस कुटिलता सुमरिके, थर थर काँपतु गातु ॥ 
२५ 


प छ 

नाथ ! तुम सदानन्द सुखराशी । 


नेति नेति कहि बेद बखानत, हो घट घटके बासी ॥१॥ नाथ तुस० 
अज, अखिलेश, अनामय, अच्युत, अजर, असर, अविनाशी । 
अभिमानी तुमकू नहि” पाव, पाव नर विश्वासी ॥२॥ नाथ तुम० 
रूप चतुरसुज देव छिपाओ, होदि हमारी हाँसी । 
जामें बास करतु जग सबरो,सो मस उद्र निवासी ॥३॥ नाथ तुम० 
कंसे कहावै बन्धु हमारो, परि है सत्यानाशी । 

रवात अभय करो अखिलेश्वर,हौँ तब चरननिदासी ॥४॥ नाथ तुम० 


छप्पय- करी देवकी बिनय बिबशता बहुरि बताई [१23 
बोले श्रीभगवांन--मातु तू च्या घबराई॥ : 
परिनगर्भं अरु रूप बनायो बामन मेंने। 
तृतिय चतुरसुज रूप निहास्यो अबइ क तनेः॥ 

डरहु कंसते मोहि तो, गोकुलमह पहुंचाइके । 
छोरी नंदरानी जनी; धरहु यहाँ तिहि लायक ॥ 


: ढोहा- हरि दरशन दम्पति करे, भये प्रसन्न महान । 
गोङुलमहँ बसिबो चहें, सोचें अब भगवान॥ 


इति श्रीमागवतचरितके पञ्चमाह में चतुभज श्रीकृष्ण जन्मनाम 
द्वितीय अध्याय समाप्त । 

अथ तृतीयोऽध्यायः 20 
( २ ) 
छप्पय--आयसु हरि सिर घरी करी गोकुल की त्यारी। ' 
परी इथकरी हाथ जाउँ कस बात बिचारी ॥ 
स्वयं हथकरी शिरीं कटी पाँइनिकी बेरी । 





शेष ही ST * ०. : 
शेष छत्रवत बनि गये, बरषात बालक बच्यो। 


इत गोकुलकी गेलमें, यम-भगिनी कोतुक रच्यो ॥ 

गर्जन तजनः करति बहत यमुना सद्साती । 
भावी पतिकू तिरखि उछरि मनमाहि 'सिहाती ॥ 
» लेके हरिको नाम शूरसुत जलमहँ प्रबिशे। 
कालिन्दीके कमल नयन निज पति लखि बिकसे ॥ 
पद्‌ परसन हित बढ़ीं जब, समुझि गये _बसुदेव सब । 
ले पचरनामृत घटि गई, भये प्रंमत पार तब॥ 
~ भके 
इत यसुदाके अये गभके पूरे दिन जब। 
साजि प्रसवको साज प्रतीक्षा करहिं नारि सब ॥ 
गोबर,तिल,शिल;सींक,रास्त्र, घट, जल,फल,मिट्टी 
धूप, तेल, रंग; दुग्ध, दीप, सरसों, पट, घुट्टी ॥ 
आर प्रसवकी बस्तु सब, ले बूढी गोपी जुरों। 
इत उत बिहरत मुदित मन, खनखनाई ककन चुरी ॥ 
« पल॒पलमहँ. सब करे प्रतीक्षा नंदलालकी । 
नँदरानीके दोहि न पीरा प्रसवकालकी ॥ 
लीला अपनी तहाँ योगमाया फैलाई । 
सोये सबई योगनींदमह लोग लुगाई॥ 
परी पलँग पै यशोदा, तनिक आँखि सी मपि गई। 
भयो कछू परि सुधि नहीं, छोरा वा छोरी भई ॥ 
दोहा--उत आये वसुदेवजी, पहुँचे नदके हार । 
कैसे जसुमतिके निकट, पहुँचूँ करै विचार॥ 
छप्पय--लखि ब्रजमह बसुदेब गोप गोपी सब सोवत । 
पुनि पुनि सुत सुख कमल नेद्दतैँ जोहत रोवत ॥ 
कंपित करतें कृष्ण यशोदा शयन सुवाये । 
कन्या लई उठाय नीर नयननिमह झाये ॥ 
: होले तै' मुख चूमिकें, कन्या लेके चलि दये! 
. करि कालिन्दी पार पुनि, चुपके घरमह घुसि गये ॥ 

सुत वियोग अरु कंस त्रासते माँ घबराई। 
पतिते कन्या लई सेजपै साथ सुवाई ॥ 
पहिनीं श्रीवसुदेव हथकरी बेरी फिरत। 
द्स्पति थर थर कंपे कंस पापीके डरते ॥ 
रुदन योगमाया कस्यो, द्वारपाल सब जगि गये। 
बाल जन्म सुनि कहनकू, तुरत कंस ढिग अगि गये ॥ 


कहें कंसतँ- देव ! देवकी बालक जायो। 
उग्रसेन-सुत सुनत जन्म रिपु अति घबरायों॥ 
हड़बड़ाइकें उठथो मूँड़ चोखटमह लाग्यो । 
सुधि न सुकुटकी रही केश खोले ही भाग्यो ॥ 
आयो काराबास सह, सराटेते घुसि गयो। 
कन्या देखी. पलँगपै, निरखि तेज बिस्मित भयो॥ 


कन्या मागी रोइ देवकी बोली-भैया। 
पुत्री सम लघु बहिन तुम्हारी में हूँ गेया॥ 
मारे सब सुत किन्तु कृपा कन्यापे कीजे। 
परि : पैरनिपै करूँ याचना जाकू दीजे॥ 
अंतिम भेरी धीय है, जिह अनस्थ का करेगी। 
रंगो रक्ते हाथ च्या, देह सदा नहिं रदेगी॥ 


एक नः खलने सुनी सुता पत्यरपै पटकी ।: 
सटकी कर तै' तुरत, बनी देबी नस चटको ॥ 
अष्ट झुजी बनि गई दिव्य आयुध घारे कर । 
शङ्ख, चक्र, धनु, खड्ग चम, तिरशूल, गदा,शर ॥ 
लक्ष्य कंसकू करि कहे, संद सोइ मारे इथा। 
प्रकल्यो तेरो शत्रु" तो, मति दै बालनिकू व्यथा ॥ 

यों कहि अन्तरधान भई फिरि दीखी नाही । 
विन्थ्याचलमह जाइ सई पूजित जगमाहीं ॥ 
सुनि चिन्तित अति भयो कंस पुनि पुनि |पछितावै । 
जाइ देवकी निकट दुखित हो कें समुझावै॥ 
करि बन्धनत सुक्त पुनि, करहि प्रदर्शित प्रेम अति। 
चिकनी चुपरी बात करि, देहि झुलायो मूढ़ मति॥ 

बोल्यो--भगिनी.! भाम ! छमहु अपराध हमारे । 
मैने शठता करी तुम्हारे शिशु सब मारे॥ 
सुरनि कस्यो छल कपट पाप मोतें करवाये। 
करि नभवानी सुषा बहिनके सत मरवाये ॥ 

अस्तु, भई सो भइ अब, हों लञ्ित 'अरु दुखित अति । 

भोगें हो प्रार्ध वश, सब सुख दुख सम्पति बिपति ॥। 
सख दुखकू को देहि, भाग्य ही सब करवावे । 
देवाधीन बियोग दैव ही लाइ मिलाबे ॥ 
अहं बुद्धि अज्ञान जन्म प्राख्ध बनावे । 
हषं शोक, भय, लोभ, मोह 'आदिक उपजावे ॥ 

` ऐसे ज्ञान बघारिके, करि प्रसन्न दोऊ लये । 
कारागृहत भुक्त ह, हरि चित घरि निज घर गये 1 

इत हो के अति दुखित कंस घर अपने आयो । 
मन्त्री लये बुलाय बृत्त .सब सत्य सुनायी ॥ 
सर-द्रोही खल देत्य कहे-का चिन्ता स्वामी । 

__. _ अज हरि हर सर करे कहा हस स्वेच्छागामी ॥ 
सर निरबल परि बिप्रगन, मख करि पोसें रिपुनिकू । 
सारे जहँ द्विज मुनि मिलहि', आयस देवें सबनिकू ॥ 

कुटिल छुमन्त्रिनि कही कंस सो सब कुछ मानी । 
गो, द्विज, तप, सख, वेद नाशकी सनमह ठानी ॥ 
काल-पाशमहे फस्यो असर हिंसा हित माने । 
समुझे संतनि शत्र द्विजनि निज नाशक जाने ॥ 
यों सथुरामह असुर गन, घेलु ठिजनि दुख देहि नित । 
मातु यशोदा सुत जन्यो, स॒नहु भयो जो बृत्त इत ॥ 
इति श्रीमागवत चरितके पञ्चसाहयें कंस चिन्ता नामक 


तीसरा अध्याय समाप्त | 
( पाक्षिक पारायण नवम दिवस विश्राम ) 

धरि हरिकूँ वसुदेव गये तब जगीं लुगाइ। 
' अति संश्रमके सहित दौरि सौहरि घर आइ॥ 
बनि नीलम नवनीत यशोदा ढि ग जनु बिकसित । ; जे 
नील कमल जनु खिले चंद्र जनु मिलिके अगनित ॥ | 


_ बोलि पणा सब एक सँग, यशुमतिने लल्ला जन्यो। | 
छिनभरमह श्रीनन्द्घर, आनेंद्को सागर बन्यो ॥ 


जाइ सुनन्दा कह्यो--जन्यो भाभीने लाला। 
छिनमहूँ फैली बात सुनत दोरी ब्रजबाला ॥ 
नंद अकबके भये देहकी दशा झुलानी। 
छायो नयननि नीर पुलक तनु गद्गद्‌ बानी ॥ 
आवें गावत गीत सब, अति उमङ्गमह गोप गन। 
पकरि नचाव नन्दकू, डगमग' डगमग होहि तन॥ 


- ज्योतिषविद्या-बिज्ञ बहुतसे बिभ्र बुलाये । 

' नन्द्महरि सृत जन्यो सुनत सब द्विज उठि धाये ॥ 
सबने आशिष दडे प्रहनिके सुफल बताये। 
सबको सम्मति सम्मुझि नन्द्‌ यसुनामहँ न्हाये ॥ 

बूढ़े बावा पहिन पट, आज अनँगके सम खिले । 

बुद्ध गोप अरु द्विजनि सँग, प्रमुदित अन्तःपुर चले ॥ 

गोपिनिते घर घिरयो गीत सोहरिके गावें । 
सुधि बुधि भूल खड़ी हें नहिं बिप्र-हटावें ॥ 
ज्यों त्यों भीतर गये द्विजानि सामान मेंगाये । 
जातकरम अरु देव पितर पूजन करवाये॥। 
जज सुख सागर शान्त सम, उमड़ हरष प्रकटित करे । 
उदित भये त्रजचन्द्र हरि, रत्ननिते तटकूँ भरे ॥ 


लौकिक बैदिक कमे करे सुतके मंगल हित | 
निरखि निरखि सुत बदन हृदय होवे आनन्दित ॥ 
चितमह अति उत्साह बिचारे का दै डारूँ। 
ऐसे सुतकू पाइ च्यों न सरबसु हौँ वारू ॥ 
यों बिचारि चौपारिंमह, कोषाध्यक्ष बुलाइके । 
बोले-ताले खोलिके, घन सब देउ लुटाइकें ॥ 


पुति बुलवाये गोप कही-खिरकनिकू खोलो । 
मनमानी हिज धेनु लेहिं मत तिनत बोलो ॥ 
चाँदीके खुर करो सींग सोनेत मढ़िक।. 
सुन्दर घस उढ़ाइ पूँछ मोतिनिते जड़िके ॥ 
मागे जितनी जो गऊ, तितनी तिनकू दानमह। 
देहु न होवै नेंकहू, कमी मान सस्मान-मह ॥। 


सब गोपनि ब्रजराज नंद आज्ञा सिर घारी। 
कनक रतन ले. घेनु दान की कीन्हीं त्यारी॥ 
हल्ला त्रजमह मच्यो सुनत सब द्विजगन आवें । 
छाँटि छाँटिकें धेनु लेहिं अतिशय-हरषावें॥ 
पाँच, सात, दश, बीस, सो, लेओ चाहे सहस हू । 
आज खिरक सबई खुले, रोक टोक नहीं नॅक हू | 

` दीस लक्ष दै धेनु नहीं सन्तुष्ट भयो चित। 
तिलके परबत सात रत्न पट दीये हरषित ॥ 
दयो शुद्धि हित दान यही सदव्यय धनको है । 
शुद्ध कालतै' भूमि तोष कारन मनको है॥ 

मञ्जनतें तनु बस्तुको, शुद्धि 'शोचतें कहें सुनि। 

गर्भादिक संस्कारतै, आशय होवै शुद्ध पुनि॥ 


तपतै' इन्द्रिय शुद्ध होहिं मखते' सब द्विज जन। 
हरि अक्तनितै' देश दानते होहि शुद्ध घन॥ 
सब बस्तुनिकी शुद्धि बिबिध विधि वेद बताई । 
सँदनन्दनके जन्म समय विधिवत करवाई ॥ 
देशकालवित्त नंदको, दान देत नहिं. भरहि मन। 
आवें दशहू दिशनिते', सागघ बन्दी सूतगन॥ 


सबकी आशा लगी नित्य ही टोह लगावे । 
नंदरानी कब कमलनयन लालाकू जावे ॥ 
घुनि भेरीकी सुनी सुनत सब जन हरषाये। 
जामा पगड़ी पहिन दोरि गोछुलमह आये॥ 
दूरिहिं ते' अति झुदित मन, जय जयकार सुनाइके । 
आशिष सुतकू' देहि शुभ, गीत मनोहर गाइके ॥ / 


चो०--पीरी पगरी पहिनके', वृद्ध एक हरषात। 

प्रायो, पूछें नंदजी--आप कौन हें तात? 

नंदबचन सुनि सुंदित मन, करि पुनि पुनि परनाम । 

कवितामें बूढो कहे, हरष सहित निज नाम ॥ 
गोपेश्वर ज्रजराजजी ! में तुम्हरो हुँ सूत। . 
आयो सनत ही, भयो तुम्हारे पूत॥ : 

॒ सवैया 
जजराज ! कहें सब सूत हमें, मुनि ब्यास कृपा करिके' अपनाये । 
सुनिकें सत जन्म उमंग भरे, दियसहँ हुलसे सरसे इत आये ॥ 
दान निद्दारि निहाल भये, घन धेनु सुमेरु समान लुटाये । 
त्रजसह. बिहरे' घुँघची पहिरे, बर देहु जिद्दी तनु धूरि लगाये ॥ 
कवित्त 
धरती धन घाम घान मानहू न मागो भूप ॒ 
सोहनकी सोहनी-सी मूरति निहाराँगो । 
पढ्कि' पुरान ज्ञान भयो नाहिं वाढूयो मान, । 
दान पाहि आइ ब्रजमाँहि डेरा डारोंगी ॥ 
कुलको तुम्हारो सूत नयो नयो भयो पूत, 
धूतताई छाँडि अब जीवन सुधारोंगो । 
नेहते निहारि सुख समुझि श्याम सत्यसुख, 
साँवरी-सी सूरतंपै सरबस्‌, हौं वारौंगो ॥ : 


दो०--नंद सूत सतकार करि, लख्यों वृद्ध पुनि एक । 
पूछे-तुम को? सो कहे, शीश भूमिमें टेक॥ _ 
मढयो झगा सोने तगा; दगा करू नहिं नेक । 
हरो पेच तुरो पगा, “जगा? इमारो बॅंक ॥ 
पुनि हसि पूछें नंद जी, को यह तुमरे पास । 
कहे जगा त्रजराज यह; आयी ले बड़ आस। 
पा रह 
सोती फटी नाक कटी पटी ह | 
कंठ सरीलो लो बडो चटकीलो छबीलो बढो ही गवैया ॥ 
भाँग चढाइ नाइ मलाई उडाइ चुराइ सदाहि रुपैया । 
दूबर दूध बिना त्रजराज ! बड़ोदि लबार जि साँगतु गैया ॥ 

दो०--बालक पकरे ऊट लखि, परिचय पूछे नंद । 
जगा कहे मुसकाइके, उर छायो आनंद्‌॥ 


सवेया मध 
अँट बिठाइ सिहाइ रह्यो करहाइ रह्यो करमहँ बड़ फोरा। 
गोरो छिछोरो लुटेरो बड़ो चख'चाहि रह्यो जिह माँगत तोरा॥' 
मगमह बतरावतु आवतु हो शरमावत साँगत पाग पिछोरा। 
त्रजराज ! बतावत लाज लगे जिह छत्तिस छोरिनिमह इक छोरा ॥ 


दो०--लखी लुगाई नन्दजी, पूछें--तुमरी कोन । 
माँकि बगल बोल्यो जगा, सुनाँ भूप यह जोन ॥ 
'सवेया | 
| हे त्रजराज ! करूँ नहिं लाज समाज जुरथो जिह फूहरि नारी । 
सोवै सिदोसि अबेरि उठे नित देइ परोसिनिकू गिनि गारी ॥ 
आवत देखि पिछारि परी चटकीलि रँगीलि टरी नहिं टारी। 
| घरवारि हमारि हिलावति हार चलावति सैन सँगावति सारी ॥ 


दोहसे ऊंट लखि नंदजी, पूछें का इन माहि । 
हव प्रसन्न बोल्यो जगा, मनमहे गोप सिहाहिं ॥ 
दोहा--बही पुरानी सबनिमहँ, सब गोपनिके बंश । 
आपु सबनिके सुकुटमनि, गोपबंश अवता ॥ 
बंश बखानां जगाजी, आयसु दीन्हीं नंद । 
खोलि बही बाँचन लग्यो, करि नयननिकू बंद ॥ 
छप्पय--प्रथम गोपकुलपुकुट भये नुप चन्द्र सुरभिजी । 
भीमक तिनके पुत्र भये तिनि, 'महाबाहु' जी ॥ 
तिनिके सुत गोपेश 'काननेचर' बड़ भागी । 
'कञ्जनामि, तिनि तनय यशस्वी अति अनुरागी ॥ 





| 


CC-0. Mumukshu Bhawan Varanasi Collection. Digitized by eGangotri 


श्रीभागवत चरित, पञ्चमाह अध्याय ४ -१५७ 


कंजनाभिके पुत्र सुठि, बीरभानः आभीरवर । 
“कृती तनय तिनि गोपपति, 'धमंधीर सुत धीरधर ॥ 


| ` धर्मंधीर के भद्रश्रवा, तिनि देवराज” सुत। 
” .. देवराज के “नवल, नवलके द्र सुत श्रीयुत॥ 
'काननेन्दु? सुत द्वितिय पुत्र 'जयसेन” भये. तिनि । 
देवमीढ मथुरेश संग च्याही कन्या जिनि॥ 
ताके सुत परिजन्यजी, नानाकी गोदी गये। 
'तिनिके अति सुन्दर सुधर, पुत्र पाँच पेदा भये ॥ 


दोहा-ते पाँचों ई शूर अणि, भये ज्येष्ठ उपनन्द्‌ । 
नन्दनअरु सन्नन्दुजी, अभिनन्दन श्रीनंद ॥ 


-ङुष्पय--मातामहकी गोद गये गोकुल मह गोपति। 
वृद्ध सये परिजन्य गये तपहिंत हरषित अति ॥ 
| . गाहीको अधिकार पाइ उपनन्द्‌ सिहाये। . 
| सुकृति मूर्ति श्रीनन्द यशस्वी भूप बनाये ॥ 
इतनो जानूँ बंश में, नारायन किरपा करी । 
_ बृद्धावस्थामहँ बहुरि, गोद यशोदा की भरी ॥ 


ns 
ms ns 


दोहा--दान सात करि जगाको, नन्द्‌ निहारें फेरि । 
करिके जयजयकार तब, बन्दी बोल्यो टेरि॥ 


बित्त नंदको दुलारो सुत प्यारो ब्रज-बासिनिको, र 
द कोई कहे कारो परि जगको उजारो है। 


` खेद नहि पायौ भेद ताहीको नाल छेदि, हे 
ES च आँगनमै गाडि तापै अगिहानो चारो है ॥ 

भक्तनि को जीवनधन .गोपिनिको प्रान मन, : 
बालनिको बन्छु घेत धनको रखवारो हे | 
यशुमतिको लाल ब्रज गोपिनिको ग्वाल बाल, 
' ` .- दृशनते निहाल होहुँ सरबसु सो हमारो है॥ 
दो०--रायभाट ज्यों चुप भये, त्योंही गायक थाइ | 
बाजे सबहि मिलायकें, गावे भजन बनाइ॥ 


पढ्‌ 
नंद घर आजु भयो आनन्द । 
मातु यशोदा लाला जायो, ज्यों पूनोंने 'चंद ॥१॥ 
गोपी गोप गाय गायक-गन, सवहिय सरसिज बन्द | 
नंदनेदन रबि उदित भये हिय, बिकसे पंकज बुन्द ॥२।। 
बसुधा झुदित समोर बहत बर, शीतल संद सुगन्ध । 
गरजत मंद मंद घन नभमहं, प्रगटे आनंद कंर ॥३॥ 
माया-बन्धु सिन्धु सब सखके, स्वयं सचिदानन्द्‌ । 
्रसुके प्रभु बिजु बिश्‍वबिदित वर, काटें यसके फेद ॥४॥ 


पद्‌ ; 

. यशोदा केसो लाला जायो । "१ ण्य 
कोई कहे कुसुम अरसी सम, अंजन अपर बतायो ॥१॥ 
कोई दूबो घन सम शोभा, उत्पले द्युति कहि गायो। 
कोई कहे जनम नहिं याको, छिपि मधुबनते आयो ॥२॥ 
कोई कहे त्रह्मफो बाबा, बेदहु भेद न पायो। . 
केसो कहें कहत संकुचावत. नहिं, हम दरशन पायो ॥३॥। 
गोबि द्‌ गोकुल कुंवर गोपपति, गोपीश्चर कहलायो । 
कहा कहूं कछु कहत न आवे, चरन कमल सिरनायो ॥४॥ 

। झप्पय-अति आनंदित नंद्‌.,सबनिको . स्वागत कीन्हों। 
| जाने जो जो करी याचना सो सब दौन्हो ॥ 
f बार बार हो सुदित गीत लालाके गावें। 
गोप गान अरु बाद्य सुनत अतिशय हरषावे ॥ 
नंदलालके जनमकी, घर घरमें उत्सव भयो | 
मानों त्रजमंडल सकल, उत्सवमय ही बनि गया ॥ 


सकल राजपथ गली गिरारे घर पिछवारे | 
सबनि स्वयं मिलि सींक सोहनी लाइ बुहारे ॥ 

` चन्दनको छिरकाव इतर करपूर मिलायो । 
करि केशरिकी कीच सबनि निज घर लिपवायो ॥ 

| रागी बन्दनवार वर, घर घर सुघर बनाइके । 

| बिच बिच कलियाँ कुसुमकी, पल्लव ललित लगाइके ॥ 


लीपे पोते द्वार बार घर ' अटा अटारी । 
आँगन, पौरी; वगर, रसोई ओर तिवारी । 
नीली पीली हरी गुलाबी पचरेंग सारौं। 
टाँगीं द्वारनि लाइ कबहुँ जो नहीं निकारी॥ 
दीप चौमुखा बारिकें, कलशनिके उपर घरे। 
मंगलदायक द्रव्य सब, घर घर” एकत्रित करे॥ 


गैयाँ सव बगदाइ खिरकमहँ फिरित लाई । 
तेल फुलेल लगाइ न्हवाइ फेरि सा ॥ 
मोरपंखके मुकुट लस घुघुरू पग 1 
गेरू तेल मिलाइ रंगे तन सींग सबनिके | 
गंडा गरमह चसकनों, कनकहार पहिराइके । 
हरषित हो पूजन करें, शाल दुशाल उढाइक ॥ 

बछरा गोप कुमार सजावें सब हुरषावें। 
बहुबिधि करे कलोल तुरार्वे मूड हिलावें ॥ 
अति चंचलता करें फुदुकि इतते उत आवें। 
मानों बालशुपाल जनमको हरष मनावें ॥ 


बहु उमंगमह उछरिके, सबईे भागें नन्द्‌ घर | 
सनु युनझुने सखाकी, लगी चटपटी दरश इर ॥ 


सजिबजिक सघ गोप ढोल करताल बजाबत। 
नन्द महलकी ओर. जाहि सब रसिया गावत ॥ 
पहिन अगरखी पाग दुपट्टा उरमहेँ डारे' । 
लम्बे तिलक लगाइ मूछ अरु बाल सम्हारे' ॥ 


चले बिबिध बिधि भेंट ले, प्रेम रसिकतामहँ पगे | 
सनहु कमल विकसित सुनत, भ्रमर तुरत उतई भगे। 


मिलहि परस्पर गहकि हृदयतत हृदय सटावें। 
कोई छूवे पैर गहकिकें ताहि उठाने ॥ 
कोई केशर मलै सुपारी चीरी देवें। 
कोई लन न पाहि झपटि तिनि करतें लेवे ॥ 


सिद्धिनि सब सत्कार करि, जनम सुफल अपनो क्यो । 
गोकुल घन, मणि, अन्न अरु, सबई बस्तुनितें भरयो ॥ 


इत गोपिति सम्बाद सुन्यो सुत यशुसति जायो | 
रोम रोममह. हरष सुनत सबइकें छायो ॥ 
नन्द्भवनक्‌ गमन करनकी करी तयारी] 
लहगा नये निकारि पॅचरंगी ओढ़ीं सारी ॥ 


सुमन लगाइ सजाइ कच, बेणी बांधी विधि बिहित 1 
सिर सिंदूर लगाइ पुनि, अधर रंगे शोभां सहित ॥ 

सुखमह मिस्सी पान नाक नकवेसरि सोहे । 
'कुच कुंकुमकी कीच कठिनता रति मनमोहे ॥ 
बढी, कुंडल, हार, झूमका, कंठा लटकन । 
चम्पकली, . जौमाल, बरा, बाजूबँद कंगन ॥ 
सुदरो, छल्ला, आरसी, पगपान हु पायल, कडे । 
पहिने पैरनि साँट अरु, पाइजेत्र, छम्म,” छुड़े॥ 


श्र 

करि सोलह. श्रृङ्गार बनीं रति सम सब नारा | 

चाँदीको ले थार चावकी वस्तु सम्हारीं.॥ 

किसमिस, गोलागिरी,. छुआरे और सखाने । 

पिस्ता अरु बादाम, चिरौंजी, एला दाने॥ 
हसली, कठुला, कोंधनी, कुरता, टोपी, खिलौंना । 
न्योछावर, राई, नमक, लयो ललाक झुन्झु'ना॥ 


लीये कर उपहार भावमहँ भरिके भामिनि | 
कटि कुचभार सम्हारिं नमित-सी हो गजगामिनि ॥ 
नेह पागमह पगी सरसता-सी सरसाबति । 
सुखरित पथक्‌ करति चलति रस-सो बरसावति ॥ 
देह रोह स॒धि बुधि न कछु, कृष्ण पाकी कामिनी | 
नवजलधरमह चमकिबे, चली मनहुँ सौदामिनी ॥ 


काननि कुएडल कनक समुज्वल मणिमय विलसत | 
चमक दमक हार मनहु नभ उड़गन बिकसित ॥ 
घूघटत मुख ढक्या मनहु छिपि घनमह निशिपति | 
झरहि सिरनित सुमन मनहु शर छाडे रतिपति ॥ 
हृदय हार अरु ङुचनमह, हावं संघषंण प्रबल । 
ज्या झकझोर मीन इ, मानसरोवर हत्कमल ॥ 


त्रजरजमह्‌ पदकसल परहि पृथिबी हरषावें । 
: जा रजक अज शम्भु चहें परि ते नहि पावें ॥ 
` प्रकटे ब्रजमहेँ नंदलला हम सबके भरता। 
मिलन चली जिमि जाहि उदधितें मिलिबे सरिता ॥ 
यह अभिसार विचित्र अति, जामें नहि, ईष्यो कपट । 
*- छोड़ि.सोतिया डाह ..सत्र, 'जाहि.इॅँसति.. खेल वि. प्रकट ॥ 

यों सब; मिलिके नन्दमहलमहँ पहुंची बाला 

जह्‌ गुलगुलसे परे मुनमुना यशुमति लाला ॥ 

बाँधे मुट्ठी नयन मू दि कछु ध्यान लगावत । 
व चरननि रहे हिलाय सनहुँ जग सार बतावत ॥ 
बोलीं बुढ़िया--बत्स ! तुम, चिरजीवो सुखतें रहो ।. 
बेगि बढो बेटा ! बिहॉसि, यशुमतिते मेयो कहो॥ 


महरानेते गोप लालकू देखन आये। 

. भोतर आदर सहित नन्द बाबा जब लाये॥ 
गोपिनि तुरतहि अधिक तैलमें हरदी घोरी । 
छिरकें रसमह पगी “मची भादोंमह होरी ॥ 

ले पिचकारी गोपंहू, फेंट बाँधि ठाढ़े भये । 

रंग रस. बरसे संगई, सब रस-रँगमहँ रँगि गये ॥ 


भेरी, तुरही, चङ्ग, मजीरा मधुर मधुर स्वर । 
ढोल, खोल, करताल, बज बंशी बीनावर ॥ 
कृष्ण जन्मकी सची धूस जड़ चेतन इरषं। 
कल्पब्रक्तके सुमन गगन फुलमरिया बर ॥ 
त्रजमंडलंके गोपगन, सब मिलि दघिकाँदौ करे । 
दूध, दरही, घृत, उलचि घट, खाली करि पुनि पुनि भरे ॥ 


मुखमह मक्खन मारि गोप कोई भगिजाचें । 
कोडे चुपके आइ दही मुखमें लपटावें॥ 
कोई दूध उड़ेलि हरषमह नाचे गावे । 
'कोई ` पटकें पकरि पिछीरा पाग भिगावें॥ . 
याँ खेलत ' लोटत हँसत, नाचत गावत गोप सब। 
घडी कालंडी सुधि न कछु, उदित भये रबि अस्त कॅब 

प्रेम पुलकि त्रजराज आजु सबस्व लुटाबें। 
जो सांगे जो बस्तु ताहि सो तुरत दिवावे ॥ 
राय, भाट अरु कथंक सूत सब पढ़िवे वारे । 
नतक, नट अरु भाँड़ बिबिध बिधि बाजेवारे ॥ 
देत सिहावत अति सुदिति, पुनि पुनि देवें. पुनि कहें । 
ओर लेउ संकोच नाहि, बिछु लीये कोड न रहें ॥ 


नन्द्राय सब करत धरत बिसरत नहिं श्रीपति । 
अदूसुत सुत तनु निरखि भई चितकी चंचल गति ॥ 
दान धरमते होहि. सुखी सुत सोचत मनभह। 
तनय अभ्युद्य सुसिरि रही आसक्ति न घनमहँ ॥ 
याचक याचक रहे नहिं, नंदभवनतें लेत हैं। 
पावें जो गो, रत्न, धन, पुनि बनि दाता देत हैं॥ 


नंदभवनमहं रहें रोहिनी पतिते न्यारी । 
मलिन बसन परिधान न बंणी माँग सम्हारी ॥ 
किंतु कृष्णको जन्म सनत सजिबजिके विधिवत । 
आज करत सत्कार सबनिको इत उत विहरत ॥ 
कहे स्वामिनी नारि नर, करि आदर आयस वहहि । 
समाधान सबको करहि, मधुर बचन सबते कहहि ॥ 


उत्सव प्रजमह नये नारि नर नित्य मनावें। 
गावत गोपी गीत गाल गोधन सँग आवें ॥ 
दूध दहीकी बहे नदी घृत कोड न खाईं। 
मंदिर मंदिर भरी मनोहर मनहु मिठाई ॥ 
केसरि कीच भरी सकल, गोकुल गाँव गलीनिमहेँ । 
सणि मुक्ता बिखरे फिरे, कोड न पूछे सेंतिमह ॥ 

दो०--नन्दोत्सव घर घर भयो, नर नारिनि मन मोद । 


आवें निरखें लांलक , लेवे पुनि पुनि गोद ॥ 
नद्‌-नन्दून निरखत तुरत, सब उर उमड़त प्यार । 


छटवे दिन छट्टो भई, पूरी ओर कसार ॥ 


इति श्रीमागवतचरितके पञ्चमाहमें नन्दोत्सव नामक चतुर्थ 
न अध्याय समाप्त | 


gM, 

अथ पञ्चमोऽध्यायः 


| 


भई लाल की छटी राजकर चिन्ता व्यापी। 
सोच श्री ब्रजराज--कंस नूप आति इ पापी ॥ 
बार्षिक. कर नहि जाइ करे उत्पात न दुरजन । 
छकरनिमह भरि दूध दही घृत चले गोपगन॥ ` 
गोकुल रत्ताको सकल, करि प्रबन्ध मथुरा गये। 
पुण्य पुरी शोभा लखी, गोप "परम इरषित भये ॥ 


दई भेंट कर सहित रतन अगनित घृत पय घन। 
पाइ अमोलक बस्तु कंस पूछत प्रसन्न सन॥ 
त्रजमह सबजन कुशल बहुत दिनमहेँ कर आयो । 
` सकुचि कहे त्रजराज--मह्रि घर लाला जायो ॥ 
कस कहे-जुग जुग जिये, पालन सब ब्रजको करै । 
बिजयी होवे सुत सतत, सब प्रानिनिको दुख हरै ॥ 


नंद दयो कर कंस लौटि डेरा पै आये। 
समाचार बसुदेव सुनठ तुरतहि उठि धाये॥ 
सजल नयन तनु पुलकि ललकि हिय नंद लगाये । 
दोऊ सुषि बुधि भूलि गहकि हिय उभय सटाये ॥ 
दई बघाई नंदू, कुशल प्रश्‍न पुनि पुनि करे। 
सुमिरि सुमिरि बल कृष्ण कू, नीर नयन नीरज भरे' ॥ 


/ 

बोले श्री बसदेव--दयो कर सेंट भई अब । 
अधिक रहें नहिं यहाँ काज सम्पन्नः भये सब ॥ 
त्रजमह नव उत्पात कोनसे कब का आवें! 
तात अब अबिलस्ब आपु गोकुलक जावे ॥. 
राम . कृष्णमह मन फस्यो, नंद हृदय शंका भई । 
तुरतहि गोकुल गमन की, गोपनिक आज्ञा दई ॥ 


छकरनि जोरे बैल नंद बसदेव मिले पुनि। 
गोकुलक चलि दये कथा अब एक कहूँ मुनि ॥ 
निज रिपु 'हनिबे हेतु पूतना कंस पठाई । 
सब थल मारत शिशुनि खेचरी गोकुल आई ॥ 
पीन पयोधर भारत, नमित चलति छेलिनी बनी । 
केशपाशामह मल्लिका, गुँथी कुसुम माला घनी ॥ 


मायात अति सुधर नारिको रूप बनायो । 
मधुर मधुर मुसकाइ सबनिको चित्त चुरायो ॥ 
महराने की समुकि रोहिणी बिहँसि बिठाई। 
यशुसति समझी नई बहू सधुरात आई ॥ 
गगरी सोनेकी मधुर, भरि विषते ढकिक घरी । 
त्यो ठगिनी गोरी बनी, कारेके. पल्ले परी ॥ 


बनि अति सुन्दरि नारि महलमहँ बैठी लुच्ची । 
गरल लपेटी दई लालके मुख मह चुच्ची ॥ 
हरिकँ आयो रोष पकरि कर बोबो लीन्हीं। 
` कचकचाइकें घुढुमुनि सुखमह दीन्हीं ॥ 
पीवे पय प्रभु प्रान संग, अति अदूसुतछवि लालकी । 
मातु निहारति चकित चित, बनी अकबको-सी बको॥ 

अरे छोड्दै लाल छोइदै बकी पुकारै। 
किन्तु लालकी बाति पकरिकें अवसि उबारै ॥ 
हाथनि पाइनि -पटकि. पटकिक हा -हा खावे । 
दैवी बप्पा मरी राँड़ कहि कहि डकरावे॥ 

चूची सें. पीडा अधिक, माया ताकी खुलि गई। | 


र; सुह फाट्यो निरजीव हे, बाल बखेरे गिरि गई ॥ 

गिरी पूतना तुरत नाश सब त्रजको कीन्हों। 
कंस चाग छे कोस ताहि चौपट करि दीन्दों॥ 
मुख मानो गिरि गुहा दाढ खूंटा सम ताकी । 
चूची पबत शिखर आँखि कूआ सम बाकी ॥ 
सूखे सर सम उदर अति, थूल देह पग सेतु सम। 
डरपें गोपी गोप गन, बञ्ज गिऱ्यो अस भयो भ्रम ॥ 


छातीपै प्रभु परे प्रेमते करत किलोलें। 
मामा भेज्यो बध्यो खिलोना सानो खोलें ।। 
नहिं भय नहिं कछु रोष सरकि इतत उत आवे । 
मैया हाहाकार करे गोपी घबरावें॥_ 
भई रोहिणी बिकल अति, गिरीं लिये बलरामकू । 
मापटि एक गोपी तुरत, ले आई घनश्यामकू ॥ 


घरि धीरज गोपूँछ लाल अँग अंग घुमाई! 
द्वादश गोबर तिलक करे गोरज लिपटाई।॥ 
करि कर अंगन्यास नाम पढ़ि मंत्र उचार । 
_ पद अज रक्षा करे जानु मणिमान: सम्हार ॥ 
यज्ञ पुरुष उरुउभयकी, कटि अच्युत केशव हृदय। 
हयग्रीव प्रभु उदरकी, इशा होदि हियपे सद्य।। 


सूये कण्ठ, सुजविष्णु, उरुक्रम सुख, सिर ईश्वर । 
र्तं चक्री अग्र, हलायुध बाहर भीतर ॥ 
मधुसूदन अरु अजिन करे रक्षा पाशवनिकी । 
पृष्ठ गदाधर, परम पुरुष शं सबदि. दिशनि की ॥ 
. कौंणनिमहैँ उरुगाय प्रभु, हृषीकेश इन्द्रिय सकल । 
श्वेतद्दीपप्रति चित्तकूं, योगेश्वर मनकू बल ॥ 

अहङ्कार भगवान बुद्धिकू. प्ररिनरासे. 
27325 गोबिन्द॒ सयन रक्षे माधव निश | । 
चलिबेमह . बैकुण्ठ बैठिबेमह” श? + श्रीपति । 
करे' यज्ञभुक्‌ अशन साहि अयते कमलापति ॥ 
सुनि रक्ता हरि हसि गये, स्तन पीयो कीयो शयन । 
इत गोपने मगसह. लख्यो, परयो पूतना भीमतन ॥ 


कृष्ण करनिते मरी पूतना सद्गति पाई । 

काटि कूटि सव अंग गोप मिलि आँच लगाई ॥ 

बिष पिःआइवे देषभावबश . दुष्टा झाई । 

दृश धाइ गति श्याम बकी निज लोक पठाई ॥ 
चक्री परमगतिकी कथा, पढ़े' सुनें जे नेमतें। 
इह -सुख भोगें अंतमहँ, पाहि परमपद प्रेमतें || 


इति श्रीभायवतचरितके पञ्चमाहमे पूतना मोक्ष नामक 
पञ्चम अध्याय समाप्त। | 

"(व 


कहें परीक्षित--प्रभो ! अपर हरि चरित सनावें । 
भक्तनि सुख हित श्याम अवनिपे तनु घरि आवें ॥ 
बोले शुक--सुनु भूप ! श्यामने करवट लीन्हों । 
भैया अति मन सुदित बुलायो त्रजमह दीन्दों ॥ 
आईं गोपी, चाव ले, सजी. बजी सब आज हैं । 
जन्मोत्सव करवट बदल, एक पंथ दै .काज हैं ॥ 


द्विजनि दीन अरु दुखिनि दान दिनभर करवायो । 
बुलवाये बहु बिभ्र मरि अभिषेक करायो ॥ 
पीवत पीवत दूध लालकू निंदिया आई । ` 
छकरा नीचे सुधर पलकिया मातु बिछाई ॥, 
होले होलें जाइक, मातु स॒वाये श्याम तह. । 
भई लीन सतकारमहँ, गोपी उत्सव करहि जह ॥ 


खुली लालकी आँखि मातु तह नाहि निहारी । 
रोये बालक बने साम जनु ऋचा उचारी ॥ 
हूहल्लामहँ फंसी सुनी नहिं माता बानी । 
घूसधड़ाको करूं लालने मनमई ठानी ॥ 
नव पल्लव सम सुघर पग, लखि अकरा सूघे करे । 
छुवत भाड रस घट शकट, अड्ड घम्म करिके गिरे ॥ 

. गोपी इत उत भगीं भईं भयतें ब्याकुल अति । 
एक मात्र घनश्याम नंदरानीकी गति मति ॥ 
दोरी छकरा ओर अबहिं जहे श्याम सुवाये । 
उलट्यो देख्यो शकट झपटिके लाल उठाये ॥ 

प्यायो पय द्विज आइ तब, शांति पाठ सबने कर्‌यो | 

अति बिस्मित सबई भये, गोपनि छकरा पुनि धरयो ॥ 


कागासुर इक दिवस काक बनि इरिढिंग आयो । 
पकरि टेंटुआ तुरत कंसके पास पठायो॥ 
पुनि व असुर कंस को बनिकें सेवक । 
आयो हरिकू हनन परे जहँ जगके रक्षक ॥ 
श्रीहरि-लीलाशक्तिते, दुत भंजि मुख खीर भारि | 
त्रजत बाहर' करयो नँद, अदभुत कीयो कृत्य हरि॥ 


पलनामहे पोढाइ लालकूँ मातु झुलाबेँ । 
'थपथपाइ कछु कहें हलावे अति सुख .पावें ॥ 
लीन्हीं करबट श्याम लगे रोवन जगबन्दन । 
दोयो आँचल मातु पियो पय पुनि नंदनन्दन ॥ 
पय पिथाइ मुख चूमिके, गोदीमहँ बैठाइकें। 
मातु खिलावति मगनमन, इत उत बस्तु दिखाइकें ॥ 





तृणावत हरि लख्यो देखिके मन मुसकाये 
अति भारे ५७५ बनि गये मातुके अङ्ग राये | | 
भूमि बिठाये श्याम मातु मनसंहँ घबरावे । 
सुत भारी भयो भेद माता नहि. पावे ॥ 
लगी मातु गृह ,काजमह, असुर बवन्डरबनि गयो । 
३ नभमह उड्यो, अन्धकार त्रजमह भयो ॥ 

सैर सपट्टो करत असर सँग नभमहे डोलत । 
इत गोपी अरु गोग बिरह महेँ सब मिलि रोवत ॥ 
हरि सब देखे दुखी असरको गरो दबायो ॥ 
पटियापे लै गिरे ताहि परलोक पठायो ॥ 
निरखि लालक कुशल सब, झुद्रित मातु गोदी घरे। 
चालकृष्ण अदभुत चरित, यों त्रजमह बहुतक करे ॥ 


एक दिवस ले अङ्क लालक मातु खिलाव। 
माठ्नेहमह झरत मधुर पय सुदित पिरव ॥ 
निरखि संदयुसकान मातु मनमाँहि सिहाइई । 
जमुहाई हरि लई भातु तब चुटकि बजाई ॥ 
सुखमह साताने लखे, रवि, शशि, सागर, ट्रीप, बन । 
अनिल, अनल, जल, नभ, अवनि, सरिता, पवत, जीवगन || 


सहसा सुत सुख माहि निरखि सब सहमी जननी । 
थर थर कापहिं मनहु जाल लखि डरपति हरिनी ॥ 
जिहि हित तरसत बिज्ञ मातु सो बिपदा चीन्दीं । 
` निश्छल निरख्यो नेह संबरन लीला कीन्ही ॥ 
सूत कहे-बल श्याम की, नाम करन लीला कहूं । 
भूल्यो हों आवेशमह, कृष्ण भाव आवित रहूँ॥ 


इति श्रीसागवतचरितके पञ्चमाहमे शकटासुर काकासुर तणावत 
मोक्ष तथा विश्वरूप दर्शेन नामक छुठवाँ अध्याय समाप्त । 

[SE 
एक दिवस बसदेव पुरोहित गग बुलाये। 
करि पूजा सतकार बिनययुत बचन सुनाये॥ 
बोले-शुरुबर ! आज -आप गोकुलक जावें । 
तहँ. है बालक बसहिं नाम तिनके घरि आवें ॥ 
शौरि बचन सनि 'गगेमुनि, अति ही आनन्दित भये | 


पोथी पत्रा बाधिके, तुरत नंद ब्रजसह गये॥ 


नन्द्‌ निहारे गग विष्णु सम पूजा कोन्हीं। 
करि पूजा स्त्रीकार हरषि मुनि आशिष दीन्ही || 
नामकरन संस्कार स॒तनिको कीजे मुनिवर । 
सुनि समुझाये नंद न मेरो करिबो हितकर ॥ 
बोले त्रजपति--जाति कुल, के जन नहीं बुलाउँगो। 
गुप्त भावत रगोष्ठमह, नामकरन करवाउँगो ॥ 


सोरठा-नन्द विनय स्वोकारि, नामकरन अनुमतिःदई । 
सबई सांज सम्हारि, आइ भैया गोष्ठमें ॥ 


छप्पय-श्याम रोहिणी लिये रामकं मैया यशुमति। 
बोले मुनिवर गगं रोहिणी सत जिह ब्रजपति ॥ 
संकषण, वल, राम नामत बोले जाव | 
जे यशुमति-सत बासदेव इरि कृष्ण कहावें ॥ 


नारायण सम तनय तव, न्रजकी रक्षा करिगे। 


हरि-सुरद्रोही असुर दलि, भूमि भार भय हरिंगे॥ 

हय  धरिके नाम, गग मधुपुरीक गये | 
बल अरु.श्याम, गइ मातु पुनि महलमह॥ 
अप्पप-भैया पूछें--धरयो नास का मुनि छोरनिको । 
जशुमति बोलीं--नाम कृष्ण बलराम ललनिको ॥ 
भारी हैं कछु नाम कहें हम क्नुथआ बलुआ । 
उत्सव भयो न कछू पठाओ घर घर हलुआ ॥ 
हरि कनुआ बलुआ बने, गोकुलमहँ बढिबे लगे । 
कछुक दिवसमह रे रिकें, घुटुअन बल चलिबे लगे ॥ 
बन्द्र बालक सरिस हाथ पाँइनि बल किढिरे' । 
इत उत भोरे बने नन्द आँगनमहँ बिहरे' ॥ 
घिसिरि घिसिरिके कबहुँ गोष्ठमें घुदुअनि जावे । 
गोशालाकी कीच चलत निज तन लपटावे ॥ 
पग नूपुर कटि करघनी, चलिबे महँ रुनु मुनु बजाहं । 
शब्द सुनत इत उत लखत, हिय हुलसत किलकत भजाहिं ॥ 
समुझि नन्द्‌ लखि बृद्ध संग ताके लगि जावे । 
जब सुरि देखें पुरुष मातुके ढिग भगि आवें ॥ 
अस्मा . बब्बा मधुर .तोतली बोली बोलें । 
गोबर, अरु गोमूत्र पंकमहँ बिहरत डोलें॥ 
जब. देखो तब गोष्ठमहँ, चंचलता अद्सुत करे'। 
गेयनिके पैरनि परे, मैया अति मनमहँ डरे ॥ 
करि उबटन अन्हवाइ मांतु मणरी पहिरावे | 
गोरोचनको तिलक डिठौना भाल लगावे ॥ 
इत उत दीठि बचाइ. गोष्ठमह लाला जावें । 
बछरां, गोबंर-घास. कीचत ठुँद्‌ मधावें॥ 
मातु उठावत डरि तुरत, पुनि पुनि चूमति मधुर सुख । 
छातीतें चिपटाइके, हियमहँ पावे परम सुख ॥ 

` बंचलताकूं निरखि सातु खीजें हरषावें । 

कच्छ मच्छ बाराह कबहुँ बड़ बिभ्र बतावं॥ 

पाँ पाँ पैयाँ चलें खाई अब माखन रोटी। 
करे मातुते रारि रोषमह पकरे' चोटी॥ 
` मधुर मधुर बतिओँ करे, ब्रजबासिनिके मन हरे । 
रसिया गावें नाचिके, नित नूतन लीला करं ॥ 


बछरनिकी गहि. पूँछ लटकिकें इत उत जावें । 
नैया मैया सैंसि चमरिया कहि कहि गावें॥ 
पकै गैयनि साँग कुदकिं ऊपर चढि जावं । 
ताता थैया कर लुंगाइनि नाच दिखावे ॥ 
कण्ठ सधुर स्वर मनहरन, बाल सुलभ कूजत कलित। 
होहि सुदित मन मातु अरु, गोपी लखि लीला ललित ॥ 


कबहुँ साँइके सींग पकरिकें तिनितें खेलें। . 
इ र १ मेले 
कबहुँ पकरे श्‍वान सर्प तिनि मुख कर मेले ॥ 
कबहूँ ताता करें आगिकू पकरन जाव। 
कबहुँ बन्द्र मोर खगनिक्‌ पकरि नचावें | 
कबहु शक्जागारमहँ, असिपै हाथ फिराइक । 
किलके होवै मगन अति, वस्तु अनोखी पाइके ॥ 





कबहुँ खेलन चन्द्र मातुते पुनि पुनि माँगें। 
कबहूँ पीके दूध गोदते झटपट भागें॥ 
कबहुँ जलमह घुसे भिगोबे तन पट सगरे। 
कबहूँ. पक्तिनि पकरि करे गोपिनितें मगरे॥ 
कबहुँ दिजकूँ देखिकें, करि प्रनाम भगि जात हैं। 
कबहुँ पर्सी खीरिकूँ, चाटि चाटिके खात है॥ 

कबहुँ घरकी बस्तु लाइक बाहर खोवें। 
कबहुँ टूटे दाँत दिखावें पुनि पुनि रोबे॥ 
कबहुँ कंटकाकीण गेलमह बरवश जावें। 
माता लावे पकरि नहीं आवे चिल्लावे ॥ 
बहु बिधि लीला लालजी, ललित ललित नित प्रतिं करिं । 
न्रजमहँ बसि बलदेव संग, ब्रजवासिनिके मन हरहि ॥ 
` एक दिवस बल श्याम गोप बालनि सङ्ग खेलें । 
यमुना तटपै जाइ दंड सब मिलिकें पेले ॥ 
पेलि पालिकें दंड कदम तर गये कन्हाई । 
मीठी माटी निरखि दुबकि थोरी-सी खाइई॥ 
लखि बोले बलदेवजी, कनुआ ! माटी खातु है। 
मैयाते अबही कहूँ, अब तू बिगरयो जातु है॥ 
यों कहि पकरे श्याम राम साता ढिग लाये । 
डरे मातुकूँ देखि कमल नेंनति जल छाये॥ 
पूछें माता-कहो श्याम ! च्यौं माटी खाई । 
बोले नटवर--तनिक न खाई माटी माई॥ 
नहिं पतिआवे देखि सुख, दै दिखाई, फाऱयो बदन | 
सुत-मुखमहँ माता लखे, तीन लोक चोद्ह भुवन ॥ 
लखि मुखमह ब्रह्माण्ड गोप गोपीपति त्रजक । 
निरखत पकर श्याम अकबकी ठाढ़ी निजके ॥ 
जगदीश्वर की शरन गई तारी सी लागी। 
त्रह्वाज्ञानकी बात करे मसता सब भागी ॥ 
सुत सनेहमय तुरतई, माया फेरी . श्याम जब । 
फिरि कुआ कहिबे लगी, सूली मुखकी बात सब ॥ 
इति श्रीकृष्ण चरित के अथम विश्राम में नामकरण बाललीला तथा. 
मृदभक्षण नामक सप्तमः अध्याय समाप्त | 
३७ 

य बुद गू 
क्य जब -कछु कछु बढी नन्दलालाकी थोरी । 
सीखी बिद्या प्रथम दही माखनकी चोरी॥ 
संग सखा सब लिये खेलिबे घर घर जावे । 
कह माखन दधि धरयो सेनतें ताइ लगावे ॥ 
आल कहि भाषे भवन, . कहे. नई पहिनी चुरी। 
ग बोलें मधुर अति, मुख मिश्री हियमहे छुरी ॥ 


'चोरीके सब साज सजे संगी शिशु कीन्हे । 

भेद लगावे' कछू कछू इत उत करि दोन्हे ॥ 

कछू बहानों करे सरलता मुँहपे लावे'। 

इत उत बात बनाइ श्याम घरमाहिं घुसाव | 
चोर कलामहं निपुण अति, नंदनंदन घनश्याम हैं। | 
चोरे मन, माखन मदन-मोहन शोभाघाम हैं। ग 


भोरो बदन बनाइ बिहँसि घरमहँ. घुसि जांबे'। ` 

चाची भाभी कहें प्यारतें गहकि बुलावे' ॥ 
.. यदि देखें नहिं डोल लौटिक पुनि पुनि आवे । 
= .*जब घर सूनों लखें चोरि दधि माखन खावे' ॥ : | | 
- ` „ गोपी अति की" उत्सुक रहहि , कथा कृष्णकी ही कहहिं।. "| 
` `. साँगहि बिधित सतत बर, कब हरिकी साँसति सहहि ॥ 


डर 

_ श्रीभारावतं चरित, पञ्चमाह अध्याय ८ ५०६ 

त्रजबनिता श्रीकृष्ण ललित लीलनिपै रीरा । 

जब लाला अंति लगे करन तब-कछु कछु खीमाँ ॥ - 

मनमहे तो अति मोद क्रोधयुत बदन बनायो । 

यशुमति ढि ग चलि कद्दद्दि सबनिमिलिमतो कमायो॥ | 
सजि बजिके सब मिलि सुदित, उपालम्म देवे चली । . 
गोङुलकी सब गलिनिमह, खिलीं मनहुँ पंकज कलीं ॥ .. 


लखि गोपिनिकू मातु कुशल पूछी बैठाई । 
करि पालागन सबनि कृष्णकी बात चलाई ॥ | 
नहि हम त्रजमह रहें कान्द अब बहुत सतावे । 
धर घर चोरी करे नित्य तकरार सचावे॥ 
दूध, दद्दी, नवनीत, घत, चोरि सखनि संग खातु है। : 
कहनी अनकहनी कहे, ढीठ भयो सतरातु है॥ ' 


चुपके घरमह घुसे घऱयो दधि भाखन पावै। . . 
संगी साथी मोर बानरनि तुरत खबाबे॥ . 
यदि न सिलहि-नवनीत कुपित हो मडुकी फोरे । 
पटकि पुरातन पात्र लाइ आँगनमह तोरे ॥ 
पकरे' गोपी तुरत तो, छोरनिके सँग भरतु है। ` 
घरमह आगि लगाइके, मारि ठठाको हसतु है॥ ' 


जिंह छोटो है. नहीं छोकरा खोटो भारी | 
मुँहफट अति ई भयो देइ छूटत इ गारी॥ 
छाँकेपै चढि जाय जानि दूधि माखन जावे। ` 
चोरी बिद्या निपुण बिबिध बिधि युक्ति चलांवे॥ `. . 
कबहुँ बाबाजी बने, छोरी हू _ RE जातु, हवै। ` . 
मूसे बिल्लीकी तरह, घुसि, घरमह दृधि खातु ` हे ॥3 .. 
पि कः र 

कबहुँ मिरकै आइ हमें ही चोर बतावै। 
रानी तेरो पूत भूत बनि कबहुँ डरावै ॥ 
बन्दर लावे पकरि कहें-जे तोकू काटे । 
खिलखिलाइ हँसि जाइ जबहिं इम जाक डॉट' ॥ 
चितवनमहँ टोना भइयो, बानी मिसरी सम मधुर । 
करै काज अन्यायके, तोऊ लागे अति सुघर॥ 


मैया ! कह लगि कहें बात कछु कहत न आवै । 
निशिदिन चोरी युक्ति सोचि उत्पात सचावे ॥ 
सुखे सीटी मारि बाल गोपाल समेंटै। 
देखे आँगन लिप्यो वहीं टट्टीकूं बैठे॥ 
खाइ, बिगारै, उलीचे, बतेन फोरे हलि परे! 
त्यागि देहि मल मूत्र हू, घर आँगन मैलो करै॥ 


. नद्रानी सुनि हँसी कहें--मदमाती तुम सब। 
कुआ समढिग रहे करै घर घर चोरी कब | 
ऊपरत करि रोष कहें गोपी-तुम रानी। 
पत्त करोगी पुत्र प्रथम ही हमने जानी ॥ 

जो जिह बाहर करतु है, सो घरमह हू करैगो । 

चोरी पकरो दंड फिरि, दैवो तुमकूं परैगों॥ 


सोचें मनमहँ मातु-बने जिह कैसें छोरी । 
कैसें घर घर जाइ करे माखनकी चोरी॥ 
करि करि क्रीडा सरस श्याम सुख सबक दीन्हों । 
मातु मनोरथ सिद्ध करहुँ हरि निश्चय कीन्हों ॥ 
सोर भये जननी उठी, दधि परौंदि सथिबे लगी । 


घसर घमरको मधुर रब, सुनि रिकी निदिया भगी ॥ 

मातु मथहिं दधिहिलहि कान कंडल बोत्रो कर । 
स्वेदबिन्दुयुत बदन कमलपे जनु हिम-कन बर ॥ 
राजमालती सुमन झरहिँ तिरतें अत सुन्दर । 
मनह कुसुम बरसाइ करहि सुर मान निरन्तर ॥ 





श्याम त्यागि शैया तुरत, मातु मथानी पकरिके । 
अम्मा बोबो प्याइ दै, पुनि पुनि बोले अकरिके ॥ 

सम्मुख सुतकू निरखि नेहते मातु 'उठायौ। 
अङ्ग लाइ मुख चन्द्र चूमि पय पानः करायो ॥ 
इत जननी हिय हरषि ऋष्णकू दूध पिआवे । 
धऱ्यो बरोसी दूध उफनि उत आगि बुझावै ॥ 
दूध पूत इक संगई, उफने साता सुतहि तजि। 
दूध उतारन आगिते, लंयाँ पैयाँ गई अजि॥ 


नहीं अघाये श्याम रोष सैयापै आयौ । 
ऐोढ़ा ढिंगई धरयो क्रोध करि ताहि उठायौ ॥ 
साइ्यो तकिके भाण्ड दहीको फूट्यो फटई । 
फुटत मथानी भगे श्याम माखन ले झट ई॥ 
आइ यशोदा दृश्य लखि, हँसी पुत्र पकरन चली । 
सोचे" मनभें श्याम की, चोरी की कलई खुली ॥ 


¦ माता चुपके चली चोरकी चोरी पकरन । 

` निरखत इत उत सभय चपल हग जनमनरञ्जन ॥ 
जननी आवत लखी आखरी तजि हरि भागे। 
पीछे' दोरी मातु कृष्ण डरि काँपन लागे ॥ 

करमह छोटी सी छड़ी, भार नितम्बनत नमित । 

खुले केश सिरत सुमन, गिरहि भगहि तन अति भ्रमित ।। 


जिनकू जप, तप, ध्यान योगत पकरि न पावे' | 
तिनकू जननी छरी लिये डर सहित भगावे ॥ र 
देह थूल सुकुमार श्रमति जब जानी माता । र 
- स्वयं पकड़मह आइ गये तब भ्वभयत्राता ॥ | 
निजकरत हरि कर पकरि, बोली--च्यों चोरी करी ¦ 
रोये आँखिनि मीड़ि प्रभु, तब जननी: फे'की छरी॥ 

कसिके पकरे श्याम दुई मीठी-सी गारी। 
हरिकू बाँधन हेतु कचनितें डोरि निकारी ॥ 
दयो लपेटा एक कमरमह बाँधन लागी। 
हवै अंगुल कम रही जेबरी वूसरि साँगी ॥ 
पुनि है अंगुर कम परी, पुनि बाँची पुनि कम मई । 
चरकी. सब रस्सी चुकीं, हँसी मातु बिस्मित भई ॥ 


चकित चकित ह्वै मातु लालको उदर निहारे । 
पुनि पुनि पकरे' पेट अयो का सभय विचारे ॥ 
भयो स्वेद सब अङ्ग थके खुलि बाल गये सब ॥ 
माला खिसकीं गिरे फूल हरि रोकि गय तब। 

कृष्ण कृपा जिनपै भई, तिनिके कारज संघ गय । 

श्याम नेह वश आणु ही, प्रेमपाशमह बघ गय ॥ 


गोपी कीन्ही बिदा करे गृह कारज भेया। 
ग्वाल बाल मिलि कहे-खेल कछु होवै भैया ॥ 
दाम उदरमहँ कसी उलूखलमहे. सो बाँधी । 
इलटूयो गाडी बनी बैल बनि प्रसु ने साधी 
ग्वालबाल- तिकि तिकि करे, दाँके हरि खींचन लगे 1 
-सम्मुख यमलाजुन लखे; घनदपुत्न धनमद ठगे ॥ 
स बंड़ो अटपटो पन्थ प्रेमको नहिं सब जाने । 
: जिनकू योगी यती जगन्मय जगपति साने ॥ 
'तिनकू मैया पकरि बॉह सारै धमकावे । 
पिटि पिटाइके श्याम गोद वाहीको | 
जिनकी लीला ललित सुति, सब जग आतदमह 
।जगदीश्वर जिति सुत बने, कोन सुकृति यशुसति कस्यो ॥ 

दोहा-सूतकहे-ऋषिगन सुनहु, नंद यशोदा वृत्त । 
पूवजन्ममें जो कश्यो, हरिहित चारु चरित्र ॥ 
छप्पय--नंद द्रोण ड्विज हते धरा पत्नी सँग बनमहँ। 
भित्तापे निर्बाह करहिं धरि श्रीहरि मनमहे॥ 
करन परीक्षा बिष्णु अतिथि द्विज बनि बन आये । 
धरा करऱयो सतकार मातु पितु विप्र बिठाये ॥ 
करी याचना अन्ञकी, धरा अधिक चिंतित भई। 
पति अभावमहँँ अन्नहित, स्वयं बनिकूके घर गई ॥ 
बनिक अन्न घृत दयो रूपने जादू डारो। 
लखि कुच करि संकेत मूल्य मागत मतवारो॥ 
सतं प्रतिज्ञा करी काटि कुच दोङ दोन्ह । 
लं सामग्री आइ अतिथि पद्‌ बन्दन कीन्हें ॥ 
अतिथि बिष्णु बनि बर द्यो, ममहित कुच काटे जननि | 
पुत्र बन्‌ तव स्तन पिऊ, तु प्रकटे सम मातु बनि॥ 
बसु बनि पुनि हिज द्रोण भये ब्रज नन्द्‌ गोपपति । 
धरा यशोदा भई बने सुत कृष्ण जगतपति॥ 

. बाधि उलूखल दये कृष्ण खींचे' गाड़ी सम। 
बाल इषअ सम चलें श्याम शोभा अति अनुपम || 
यमलाजुनके मध्य हरि, गये उलूखल फंसि गयो। 
खींच्यो बलत बाल प्रभु, गिऱ्यो बक्त अति रव भयो ॥ 
दटत तरु अति सुघर देवसुत प्रकट भये तहँ । 
करत प्रकाशित दिशति नम्र हो आये हरि जह ॥ 
नलकूबर मणिग्रीव धनद-सुत बुद्धि गँवाई। 
पायो नारद्‌ शाप अये तरु दोऊ भाई॥ 
इष्ण द्ररात दुख कटे, विषय बासना हू जरी | 
तनु पुलकित गद्गद्‌ गिरा, दामोदर बिनती करी ॥ 

कृष्ण ! करुणामय कहलाओ, पार परमेश्वर पहुँचाओ। 

सबके तुम तनु प्रान हो, मन इन्द्रियके इंशा। 

काल कालके सत्य तुम, जगनायक जगदीश॥ _ 
सृष्टि लीलातें रचवाओ, पुण्यपथ प्रभुवर दरशाओ ॥१॥ पार परमे० 


. कैसे इन्द्रिय करि सकें, अहन तुमहि हे नाथ। 
पकरें कैसे असत्‌ ये, भौतिक तनके हाथ ॥ 
बुद्धि,मन,अहं सबहिं हारे, हमें यदुनंदन अपताओ ॥२॥ पार परमे० 


को तव महिमा कहि सके, वेदहु गये भुलाइ । 
स्वयं भये अवतीणं अब, त्रजमण्डलर्मे आइ ॥ 
परम मङ्गलमय सुखकारी, मातुकू लीला दिखलाओ॥२॥ पार परमे? 


नारदजीके शाप वश, भये वृक्ष हस आइ। 
करे कुतारथ रूप यह, दामोदर दिखलाइ॥ 
बिनय हमरी है अघहारी ! मोह दियको हरि इटवाओ ॥४॥पार परमे० 


बानी गावै शुन सदा, कथा सुनें नित कान | 
कर परिचरियामें रहें, चित्त चरनके ध्यान॥ 


[० सुत सिरजगनिवास तुमकूँ ,संत दरशन नित करबाओं ॥५ पार परसे० 


हि 


' जक्षूपपय-- > परम प्रेम दुरलभ बर दोन्ह । 
बे छ पाइ गमन निज पुर तिनि कीन्हों ॥ 
पूरै शौनक सूत ! घनद्‌ सुत का अघ कीयो । 
ज्यों मुनि नारद शाप वृक्ष बनिबेको दीयो ॥ 
हँसिकें बोले--सूतजी, भगवन ! धनमद अति बिकट । 
तिहि मद्महँ मदमत्त बनि, बिहरदिं दोऊ सर निकट ॥ 

सङ्ग अपसरा वस्न्दीन नंगे: हो न्हावें।. 
हरि गुन गावत परम रसिक नारद सुनि आवें ॥ 
लखि मुनि युबती निकरि पहिन पट ऋषि सन्माने । 
किंतु धनद-सुत सत्त नग्न ठाढ़े. भों ताने॥ 


MONIC 


दन 
> 


IRIN 





शाप दयो मुनि तरु बनौं, यमलाजेन ते हो गये। 
पुनि द्वापर. अन्तमहेँ, परसि प्रभुहिं पावन भये॥ 

दोहा+-यह' प्रसंगवेश घनसुत-कथा कही अभिराम ! | 

| : प्रकृत कथा मुनिवर सुनो, चरित कयो जो श्याम |: 
छप्पय--दरक्ष पतन रव सुनत नन्द गोपादिक घाये । 
` बघे उलूखल कृष्ण करत क्रीडा तह पाये ॥ 
कहें परस्पर--गिरे वृक्ष नहिं आँधी पानी । 
बालनि सच सब कही बात काइ नहिं मानी ॥ 

` गिरे दूधके दाँत नहिं, जिह छोटो सो छोकरा । 

तर उखारि कैसे सके, कहें युबक अरु डोकरा ॥ 


बैँचे बिलोके श्याम नन्दबाबा ढिंग आये । 
दाम खोलि सुख चूमि प्रेमते हृदय लगाये ॥ 
बाबा बोले--बत्स ! गोद मैयाकी जा अब । 
सैया मारे सोइ न जाउँ, बोले हरि तब ॥ 
यशुमति मन संताप अति, तब सम सति मारी गई । 
नहिं सुत आयो अब तलक, सुमिरि मातु व्याकुल भड ॥ 


साँझ भई पुनि श्याम मातुके हिय लपटाये । 
उमग्यो पुत्र सनेह नयनके नीर न्दवार्य ॥ 
यों ्रजमहेँ हरि नित्य नई हे घूम मावे । 
साधारन शिशु सरिस हरिहिं युवती फुसलाब के ढे 
बेद बिदित बंदित जगत, भोरे शिशु सम बनि गये । 
जाके बशमहें सब जगत, ते त्रजबासिनि बस सय ॥ 


डे हुँ गावे । 
कबहुँ नाचें नाच गीत कबहू बर । 
मागें माखन कबहुँ कबहुँ इठि रार je ॥ 
कबहूँ साँगै भीख भिखारी बेश र 
कबहूँ घर घर जाइ दिखावें स्वॉग न्द । 

कबहुँ आँगन लीपिकें, चोक पूरि ज्योनार करि । 
ब्याह करे दुलद्दा बने, मोरपंख शिरमौर धरि ॥ 


काम चतावें मातु पिता ततछिन करि लावें। 
मागे साता बस्तु दोरिकें ताहि उठाबें ॥ 
बाट तराजू लाइ धरे'. आगे सैयाके । 
कपड़ा लाचै' दौरि बड़े हलधर सैयाके ॥ . 
धोबे पग नेँदराय जब, लाइ खड़ाऊं प्रभु घरे' । 
भक्तबश्य श्रीजगतपति, सेवक सम कारज करे' ॥ 


जगमह भटके जीव प्रेम बिनु शान्ति न आवै । 
| छिन भंगुर जग भोग भोगिके' सुख नहिं पावे ॥ 
| प्रेम घाम हैं श्याम हियेमह यदि बसि जावें । 
| होवै जीव कृताथ दुःख संताप नसावें ॥ 
प्रेमपन्थ अति अटपटो, बिनु बोले दिन दिन बढ़े । 
चाहे वइ यइ फेरि मुख, जाय रङ्ग गहरो चढ़े ॥ 





इति श्रीभागवत चरितके पञ्चमाह में माखनचोरी तथा 
दामोदर लीला नामक प्रथम अध्याय समाप्त | : 

(a) 


ब्रजमहँ काछिनि हती एक सुखिया हरिप्यारी । 
कृष्ण प्रेममहँ रहति सतत पगली मतवारी ॥ 
हरि हियकी सब जानि उपेक्षा भाव दिखार्वे । 
यों उतक्रणठा तासु दिनि्दि दिन अधिक बाले ॥ 
जब अति उतूकण्ठा बढ़ी, सद्य साँवरो है गयो। 
अभिलाषा पूरन करी, सुखियाकू अति सुख द्यो ॥ 


नंदभवनके निकट 'लेउफल' सुखिया बोली । 
जानी अनुगत कृष्ण कपाकी गठरी. खोली ॥ 
पस भरि लाये अन्न दयो कर आगे कीये। 
सुखिया सब फल तुरत करनिमें हरिके दीये ॥ 
कृष्ण हाथ फलते भरे, हरि रतननि डलिया भरी । 
यों सुखिया सब श्यामकू, फल देकें जगते तरी ॥ 


अति क्रीडा प्रिय कृष्ण ग्वाल बालनि संग जावें । 
शोहि खेलमें मगन बुलाबें सातु न आवे ॥ . 
कहें मातु प्रिय बचन प्यार करिकै फुसलावे ॥ 
. आवें सरि तलु घूरि लाइ पुनि मातु न्हवावें ॥ 
मैया परसै प्रेसतें, बाबा सँग भोजन करे । 
कहूँ लिपटे प्रेमतें, कबहुँ माता, लर ॥ 

अति चंचल अति चपल गोदतें उठि उठि भागे । 
निरखें मैया भगत खड़ी होजामें आगे ॥ 
जननी इष्टि बचाइ कृष्ण होलेंतें सटकें। 
अघम नव नित कर जाइ पेड़नितें लटके ॥ 
बनमह बिहरत मुदितमन, नील पीत पट तन लसहिं। 
त्रजवासिनि सुख देहि नित, श्याम राम गोकुल बसहिं ॥ 


यमलाजेनको पतन अशुभ अति गोपनि मान्यो । 
नहीं निरापद्‌ ठोर शिशुनि हितकर नहिं जान्यो ॥ 
पंचायत सब करहिं होहि उत्पात यहाँ अति । 
नाना रूप बनाइ असुर इत आवें नित प्रति ॥ 
तातें तजि गोकुल तुरत, श्रीवृन्दाबन चलहु सब। 
भूमि सरस जल थल बिमल, बोले. श्री उपनन्द तब ॥। 


साधु साधु सब कहें कऱयो अनुमोदन सबने । 

बोले बूढ़े गोप--लख्यो बुन्दाबन हमनें॥ 

सबइ तहा सुपास दूब, दरम, जल, बन, गिरिबर। 

श्री यमुनाके निकट परम सुन्दर अति सुखकर ॥ 
चलो आजई चलिङ्ग, निश्चय सब मिलिकें कर्‌यो ।. 
सुनत बधे बिस्तर तुरत, छकरनिमहँ सब धन भइयो ॥. 





तुरही बाजन लगी जोरि छकरा सब दीन्हें। 
धनुष बानले हाथ गोप कछु आगे कीन्हें ॥ ` 
तिनके पीछे धेनु साँझ बछरा सब जावें। 
छकरनि गोपी चढी गीत . गोबि दके . गावें ॥ 
माता यशुमति रोहिनी, रास श्याम सँग रथ चढ़ीं। : 
ज्यों मन सँग इन्द्रिय चलाहि, त्यों हरि सँग गैया बढ़ीं ॥ 

सुतनिं गोदमह लिये मातु जावें वृन्दावन ।- 
मगमह निरखत श्याम-वृक्ष, खग, सुग, बन, पशुगन ॥ 
कौतूहलके सहित. मातुतै' पूछें नटवर । 
मैया ! जे को रहें कहाँ कित दै इनको घर ॥ 
मैया प्यार दुलारते, इत उतकी बतियाँ कहें । 
कहें. अटपटी बात जब, हसि मुख फेरे चुप रहें॥ 


बृन्दाबनमह पहुँचि सबनिने डेरा डारो। 
कृष्णचन्द्र हो उदित कश्यो नस बन उजियारो ॥ 
बन्न, गिरि, तटकी छटा निरखिहरि अति सुख पायो । 
वत्सपाल बनि मातु पिता मन मोद बढ़ायो ॥ 


१९१: 


गोपवत्स गोवत्स'सँग, लिये बिविध कोतुक करे । 


मुरली मधुर बजाइके, गावें नाचे स्वर भरे ॥ 


पाई अपनी बेनु बिहँसि कर कमलनि धारी । 
जिना बताये लगे बजावन श्रीवनवारी ॥. 
मुरलीकी घुनि सुनी भये जड़ चेतन प्रमुद्ति । 
मनहुँ प्रिया रव सुनत प्रेष्ठ हिय पंकज बिकसित ॥ 
अधरासृत नितप्याइके, पालि पोसि मोटो करी । 
बैरिनि बंशी बनि गई, त्रजबासिनिकी सति हरी ॥ 


बछरनि लावै घेरि लकुट ले सुरलीघारी । ` 
नित प्रति बनमह जाइ बजावें बेनु बिहारी ॥ 
गोफिनमह' घरि ढेल घुमावे' तकिके - सारे । 
जावे मेरो दूरि सुदित सब खाल पुकारे ॥ 
चरननि नूपुर बाँधिके, नाचै सन चलाइक । 
चाई साइ करि फिरे, . गिरे रेतपे जाइके ॥ 

ग्वालनि गाय वनाय सोंड सम स्वयं रम्हामें । 
बने वाल कछु ग्वाल साँड़ ढिंग गाइनि लामें॥ 
'कबहूँ 6 वनि साइ परस्पर टक्कर मार | 
कबहुँ जीते श्याम कवहुँ वलदाऊ हारे ॥ 
सारस मोर चकोर सम, वोली बोले हसि पर' | 
यों प्राकृत शिशु सरिस हरि, वाल सुलभ क्रीड़ा कर ॥ 


वनमह वालनि सहित कर हरि हलधर खेल्ला। 
आयो तबई दुष्ट तहा इक देत्य जरेला॥ 
वनिकें चछरा जाइ मिल्यो हरिके बछरनिमह । 
सझुकि गये हरि वलहि ततायो खल संननिमह ॥ 
सति. कछु जानत नाहिँ जे, एसे भोरे वन्ति गय। 
चितवत इत उत वालवत, चुपके खलतें सटि गय ॥ 


पकरि पूंछ अरु पाँइ कुहकुआा सरिस घुमायो । 
वछुराको तजि रूप असुर तनु खल प्रकटायौं ॥ 
कंथनि साऱयो देत्य वृक्ष फल्न टूटि शिरे तव | 
निरखि देत्यकू ग्वाल वाल चोले हसिकें सव ॥ 
सायो सारो दुष्ट जिह, भलो कर्यो दुख हूटि गयो। 
वत्सासुर उद्धार लखि, देतनि अति विस्मय सयो॥ 





यों चनि वछरापाल् लाल डोले वन वनसह । 

इक दिन ग्वालनि लख्यों वड़ो चङ सोचें सनसह ॥ 

यह निश्चय असुर खड़ो मुख ऊपर कोय । 

जव तक सोचें ग्वाल लीलि ग्वाने हरि लीये॥ 
गय कृष्ण वक वदतमह , निरखि साल व्याङुल भय। 
सुरत डुष्टक कठमहू, पावक सस ङ्रि इ गय॥ . 

सहन करि सक्यो नहीं उगल दीये खलने हरि । न 
मारन दोऱयो दुष्ट चोंचत तुरत कोप करि॥ 
हरि हसि पकरी चाँच खाल लखि अति हरषाये। . . 
` द्यो बीचत . फारि सुमन देवनि बरसाये ॥ 
अति बिस्मित बालक भये, आलिङ्गन इरिका कर । 
` पत्र, पुष्प, फल, लाइक, रष सहित सम्मुख घर ॥ 


असुर सुतक हरि कुशल निरखि बालक हरषावें । 
सनहुँ सतक तनु प्रान आइ इन्द्रिय सुख पावे ॥ 
लै बछरनिक ग्वाल बाल वृन्दाबन आये । 
अति उत्सुक हे बृत्त सबनि. यशुमतिहिं सुनाये ॥ 
| चगुलासुरकी बात सुनि, सबकूं अति ' बिस्मय' 'संयों 
| कहें गोप- मुनि गगने, सब भविष्यं पहिलिहि क्या ॥ , 


| यह ढुष्टनिकुँ मारि सबनिकुँ सुख अति देगो। 
| करे अलौकिक कर्म सयश जिह जगमहँ लेगो ॥ 
। - मारि न कोई सके जिही असुरनिक मारे । 

| जीते सबके सदा नहीं बेरिनित हारे ॥ 
। . यो नित हरि बलरामकी, कहें सुने सोचें कथा । 
| रम्यो रहे मन उनहि महेँ, होंहिन सांसारिक व्यथा ॥ 


लें बनसहँ चोर एक बालकहि बनाव । 
अपर बाल सब भागि जाहि इत उत छिपि जावं ॥ 
खोले तब वह आँखि जाइ खोजे बालनिक । 
चनि जावें ते चोर खोजि त्रै वह जिनिक॥ 
“आँखमिचौनी खेल पुनि, खेलें पुल बन्धन कर । 
कसि कछ॑नी बैठक करे, ताल: ठोकि कबहू लर ॥ 
जेट 

कबहुँ सेन सजाइ बिजय करि गाड अन्डा। 
कबहूँ खेलें खेल भट्टडू शुल्लीडंडा॥ 
अन्घाथापी ओर सलूकाघोडा खनखन । 
कैकैडंडा भचीलभझपट्टा अटकनबटकन ॥ 
जा छुप्पनके पेड्पै, केइ केइ दूनी केइ। 
खेलें इरि सब मिलि कहें, श्रीकृष्णचन्द्रकी जेइ ॥ 


सौरठा--बनबिहँगनि सँग श्याम, बिहरे' बन-बन बाल बनि । 
संग सखा बलराम, करहि चरित अनुपम रुचिर ॥ 


इति भागवत चरितके पञ्चमाहमें इन्दाबन आगमन वत्सा- 
सुर वकासुर उद्धार नामक नवम अध्याय समाप्त | 


( मासिक पारायण उच्चीसवें दिन का विश्राम ) 

एक दिवसकी बात सुनहु हरि निश्‍चय कोन्दो । 
` काल्हि कलेऊ करे बनहि जिह आयसु दीन्हों॥ 
लड्डू, पूआ, खीरि, जलेबी, पेडा, पपड़ी। 
हलुआ, मोइनथार, समोसे, फनी, रबडी ॥ 
सब सामग्री साजिकें, श्याम सन्नि सँग चलि दये 
गाल बाल सबड सजे, बन शोभा निरखत भये ॥ 


मुख करि इरिकी ओर प्रेमतें बैठे आगे । 
अब सब सुतें बैठि हंसी कछु करिबे लागे ॥ 
कोई बालक बस्त्र बलत बाँधे चुपके । 
काहूकी ले छाक सखा कछु पेड़नि दुबक ॥ 
को लें चम्पत करे, और रँ देहि जब। 
खिसिआवे रोवे सखा, खिलखिलाइ हसि जाई तब ॥ 


जो कनुआकूँ छुए 'बीर ताहीकू जानें। . 
पहिले जो छू लेइ बिजय गाईकी मानें॥ | 
करहि अनुकरन अमर सरिस स्वर शुन-रुन गावं । 
नाचें खेलें हुँसे बाँसुरी मधुर बजाव ॥ 
नभमह कछू द्खाइके, जिका सिंहका कहि बक । 
चोलें-छस्मक परि गई, कान भाद्रपदमद क्क ॥ 


बा 

नरसिंहाकों शब्द करे श्वाननि सँग भूक । 
सुनि कोकिलकी कूक ताहि. सँग कोइ कूक ॥ 
कोई बनिकें व्यास कथा बेद्निकी बोचें। 
कोई पट फेलाइ बिहँसि मोरनि सँग नाचे ॥ 
कोई खग-छाया लखें, सँग सँग दोरे दूर तक। 
हंसचाल अनुकरन करि, कोई पहुँचे प्रभु तलक ॥ 


कोई बगुला बनें ध्यानको ढोंग बनावे । 
कहि कहि बगुला भगत अन्य गोपाल चिड़ावें ॥ 
कोई बन्दर बनें चढ तरु ताहि हिलावें । 
कोई खों खों करे कपिनि लखि मुंह मटकावें | 
चकरी बकरा भेड़ बनि, चेंमें चेंमें कछु कर । 
करि शुनि प्रतिघुनि सुनि शप, काई ऊ चेते. गिर ॥ 


कोई सेढ़क बनें मलिन जलमहँ घुसि जाबं। 
कुद्कि कुद्किके चलें टर करि शब्द सुनावें॥ 
जलमह लखि प्रतिबिम्ब, ह्‌ सें इत उत सगि जावें । 
लखि लखि लीला ललित लाल अति हिय हरषावें,॥ 
भक्तनिके भगवान जो, ज्ञानिनिके जो ब्रह्म हरि। 
क्रहें अज्ञ शिशु आज ते, ब्रज बिहरे नरबेष धरि ॥ 


जिनकू ग्वाल गंवार खेल में खेलि हरावें। 

तिनि ग्वालनिके भाग्य इन्द्र बिधि शस्झु सरावें ॥ 

यों करि क्रीडा कृष्ण सबतिको चित्त चुरायो। 

तबइ तहं अघ आसुर बकी बक भाई आयो ॥ 
_ जहिन बन्धु मेरे इने, सोचे खल जा श्यापने॥ 
` आरू गोपनिके सहित, अब अरि आयो सामने ॥ 


र 

यों करि निश्‍चय बन्यो असुर अजगर अतिभारी । 
मुख गिरि गुदा समान सडक सस जीभ निकारी ॥ 
अत्र धरापे धऱयो ओठ घन नभमह लाग्यो । 
बालनिके उर दृश्य निरखि कोतूहल. जाग्यो ॥ 


उपमा अजगरतें करं» ८ गिरिकी शुद्दा बता इके । 
कोई कछु कहि कहि हँस, तुलना कर सिद्दाइकं ॥ 


बाल सुलभ चाँचल्य कहें--जामें घुसि जावें । 
_ होहि असुर बक सरिस मरे लखि सक सुख पावें ॥ 
यों कहि अहिमुख घुसे बजावत बालक तारी । 
पुनि बछरा घुसि गये भये चिन्तित बनवारी ॥ 


अन्तर्यामो असुरको, जानि सकल छल बल गये। 
=e "७२, च 
बालक बछरा बचें कस, मरे असुर सोचत भये ॥ 


नन्दनॅदन सरबज्ञ सबनिके घटकी जाने । 
असुर अघासुर तिन्हें बन्धु- घाती रिपु मानें ॥ 
अघ मुख प्रबिशे तुरत दयासागर बनवारी । 
सब सुर हाहाकार करे असरनि सख भारी ॥ 


अनुगत दासनिके निमित, सब कारज नटवर करहि 
भक्त-चरन रज लोभत, नित पोछे पीछे फिरहि ॥ 


मुखमहँ हरिकूँ निरखि अघासुर अति हरषायो । 


सुर सुनि चिन्तित लखे श्याम तनु तुरत बढ़ायो ॥ ` 


स्वाँस रुकी स्वर रुद्ध नेत्र निकसे फाट्यो सिर। 
ब्रा बाल जिवाइ करे अघ मुखत बाहर ॥ 


असुर बदनते ज्योति इक, दिब्य निकसि ठाढी अई। 
सुखतें हरि निकसे तबहिं, श्याम अंगमहे मिलि गई ॥ 

अघ उद्धार निहारि अप्सरा सुर मुनि आये । 
नृत्य बाद्य संगीत श्यामकू मधुर सुनाये ॥ 
बेदपाठउ द्विज कर देव जय शब्द उचार'। 
ब्रच्मतोक बिधि बेठि बाद्यक्री बात ब्रिचार ॥ 
दोहि फहाँ चलिकें लखें, आनन्दोत्सव अवनिमहे। 
तुरत हंस चढि चलि दय, आये ब्रजमहँ कुष्ण जह्‌ ॥ 


यह कुमार बय चरित शिशुनिं पोगण्ड- बयसमहँ । 
कह्यो आइ ब्रज श्याम आजु अहि मार्यो बनमहँ ।। 
शुकतें वोले भूप परीक्षित--प्रश्ु ! रुकि जाओ । 
गयो कहाँ इक बरस कपा करि भेद बताओ ॥ 
कम दूसरे छिन कस्यो, ग्वाई छिन कहि सकहिं नहिं । 
कौतुहल मम हृइयमें, ' समाधान गुरुवर ! करहि ॥ 


. सुनि भूपति को प्रश्न हृदय शुकको भरि (आयो । 
गद्गद्‌ बानी भई नीर नयननिमहँँ छायो । 
कुपित सेहके सरिस पुलकि तनु श्‍वेद युक्त जब । 
भयो प्र ममहं मगन इन्द्रियाँ शिथिल भई सब ॥ 

उतरे लीला लोकते, कुष्ण कथा संकल्प करि। 

बाह्य दृष्टि जब कछु भई, बोले प्रभु छबि हृदय घरि ॥ 


इति आभारवतचरितके पञ्चमाह में अघापुर उद्धार नामक 
' दशम अध्याय समाप्त | 

राजन्‌! करि करि. प्रश्‍न क्थाकू नयी बनाओ । 
छुनहु सतत इरिचरित तब नहि नुपति अघाओ ॥ 
मन मनसोंहनमाँहि लग्यो बानी गुन गावे । 
श्रवन कथा रस मत्त तिनहिँ कडु नाहि सुद्दावे॥ 
जार पुरुष , ज्यो कामिनी, कथा सुनहि हिय बढ़त रस । 
बार बार सुनि तृप्त नहि; होवे तुम हू रसिक अस ॥ 


राजन्‌! अब हम गुह्य चरित अति ताहि सुनावे 
भक्त शिष्य गुरु पाइ रहसहू नाहि छिपाव ॥ 
करि अघको उद्धार तुरत हरि बाहर आय। 
बिस्मित गोपनि निरखि बिहसि प्रभु बचन सुनाय ॥ 
यह अजगर अघ असुर है, समुझि घुसे गिरि युद्दा लुम । 
बो भयो सो भयो अब,बन भोजन मिलि करदि इम ॥ 


यह यसुनाको पुलिन बालुका कोमल कैसी । 
जैसी सुन्दर घास छटा हू अडपस तेसी ॥ 
खिले सरनिमह कमल तरुनिपै पक्षी फुदक । 
लागी भैया भूख उदरमहे मूसे डवरे म 
इम सब पावें छाककूँ, पी पानी बछरा चरे । 
बैरौ गोलाकार सब, प्रीति-भोज बनमहं करे ॥ 

सुनि नटवरके बचन बाल बैठे सुनियमतें । 
छोटे छोटे प्रथम बड़े पुनि बैठे क्रमत ॥ 
कमलकणिका आस पास फैले मानों दल। 
सबने पत्तलि करीं पत्र बल्कल कोमल फल ॥ 
पत्ति परसी प्रेमतेँ, प्रिय पदाथ पावन लगे। 
हसत हँसावत ग्वाल सब, प्रेम सरसतामहे पगे॥, 


नटवर गोपनि सहित करत भोजन बर बनमह । 
सुरली पटमहँ कसी बेत अरू सींग बगलमहे । 
माखन द्धि मधु भात हाथमहे ग्रास सलोनों । 
हसत हँसतांवत सतत सखनिक सुख अति दोनो ॥ 
बिधि बिधानतें मखनिमहे, भाग गहहि जे नेमतें । 
ते ग्वालनि सँग बैठिकें, जूठो खाबे' प्रेमते॥ 


बिधिने लीला लखी मोह अति सनसहँ छायौ । 
करू परीक्षा भाव चित्त चतुरानन आयो ॥ 
बछरा लये चुराइ छिपाये निज पुर जाके । 
पुनि बालनि ले गये भोजके थलपे आके ॥ 
सोचे--अब का करतु है, जिह यशुमति को छोहरा । 
बछरनिकू ढूढत फिरे, इत हरि गिरि गुह कंदरा ॥ 


पुनि नहि निरखे बाल लाल बिधिक्रत सब जान्यो । 

कृष्ण कुपित नहि भये मोह मायाको मान्यो ॥ 

दोषे नहि विधि ग्वाल बाल ब&रनि जननिनि दुख । 
बालक बछरा बने बिष्णु सबफुँ देवें सख॥ 
शोभा, शील, स्वभाव, स्वर, नाम, रूप, बय, बेष; सब । 
जेसे जितने जब इते, तितने तस हरि -बने तब ॥ 

बनि्के पालक ग्वाल पाल्य बछरा हरि बनिक । 
वुन्दाबनकी ओर चले प्रभु बनतें चरिकें ॥ 
बछरा बालक मातु उठी हियतें चिपटावे । 
चूमै चाटे" बदन प्यारते अंक बिठावें ॥ 
अशन, बसन, उबटन, शयन, करवावे सुत समुझ्तिक । 
बाल बने बन जाहिं हरि, बछरनि लावे' घेरिके ॥ 


जैसी पहिले प्रीति ऋष्णपे माँ यशुमतिकी । 
तैसी त्रजमह भई सुतनिपे सब गोपिनिको ॥ 
बाढ़े छिन छिन प्रेम बेलि सब मरम न जाने । 
उमड़े अति अनुराग ब्रह्मकू सत्र सुत माने ॥ 
वरष माँहिं कछु दिन बचे, समुके श्रीबलराम तब । 
कृष्ण कहा माया रची, श्याम बतायो वृत्त सब ॥ 


भैया ! चढि अज हन्स चारि मुखबारो आयो । 
देख्यो मेरो खेलमाल सारो घबरायो ॥: 
लैके बछरा गाल बाल चोरीते भाग्यो | 
जानि ताहि कंगाल न में फिरि पीछ लाग्यो ॥ 
मैं बछरा बालंक बन्यो, मेरो प्रेस स्वरूप है । 
करे' प्रेम मोती! सकल, भव तो अंघो कूप है ॥ 


समुकि रहस बल कृष्ण चरणमह प्रीति दद़ाई | 

इत अज आये लौटि बुद्धि तिनको चकराई ॥ 

ज्यों के त्यों सब लखे ग्वाल बछरा घबराय। 

दोरि गये तहँ लखे लोटि पुनि बनमह आये ॥ 
बछरा, बालक, बाँसुरो, बेत्र, निरखि सब रूप हरि। 
निरखे' इत उत बिकुल बनि, तुरत हंसते अज उतरि॥ 

सबई निरखे श्याम चतुर्भुज शोभासागर। 
शंख, चक्र अरु गदा, पद्म धारे नटनागर॥ 
सबके सिरपै मुकुट कंठमह माला सोहे। 
बिचरहिँ अगनित कृष्ण भुवन-मोहन मन मोहे ॥ 
जीव चराचर मधुर स्वर, करहि प्रार्थना बेष घरि । 
सेवे काल स्वभाव गुण, पूजा अचो सविधि करि ॥ 


अगनित निरखे कृष्ण पितामह मुनि-मन-र जन । 
सबई सत्य स्वरूप ज्ञानमय नित्य निरञ्जन ॥ 
नित्यानन्द सरूप अगोचर अलख एकरस । 
भासे जिनमें बिश्व चराचर अग जग सरबस ॥ 
शङ्कर बिष्णु असंख्य अज,लखि अज मन अति होत सुख | 
निरखे ब्रह्मा विविध विधि, दशसुख शतमुख सहसमुख ॥ 


अहि शैयापे विष्णु निरन्तर सुखते' सोवे' । 
कमला पेर . पलोटि प्रेमते' श्रीमुख जोबे' ॥ 
निकसे बहु त्रह्माण्ड श्वास प्रश्वासमाँहि नित । 
जाने कितने लीन होहिं नित प्रबिसे अगनित ॥ 
परमैश्वयं निहारि अज, हक्के बक्के-से भये । 
लायेः बरा वाल सब, नन्दनँदन पग परि गये ॥ 


लकुट सरिस अज गिरे नयनतै' नीर बहाव । 
पुनि पुनि करे प्रनास उठें पुनि पुनि परि जावे' ॥ 
रोमाश्वित तनु भयो श्याम छबि सभय निहारे'। 
गद्गद्‌ चानी भई कष्टते' बचन उचारे' |॥ 
कछु आवेग घट्यो जबहिं, मानो सोवततै' जगे । 
करि नत मस्तक जोरि कर, बहुरि बिनय करिबे लगे ॥ 

हे सजल मेघ सम हरि नटवर गिरिघारी । 
घनश्याम ! करो अब अविनय क्षमा हमारी ॥ 
काननिमें कुंडल कनक मकर सम भाजे । 
लखि मुखकी शोभा कोटि सूय शशि लाजे ॥ 
शिर मोर -सुङुटमदद मिले कुटिल कच राजे । | 
आनन सर सरसिज नयन मधुप मनु आजे ॥ 
गरगुंजमाल बन बनमाल पंचरंगी प्यारी ॥१॥ घनश्यास० 

° कठिन भूसिपै विचरे । 
स ८43 अड बंशी लकुटी ले त्रिहरे ॥ 
त्रजक्री रज अरु तून धन्य गहकि पग पकरे । 2 
बरसावे' नभते सुमन नाथ जित निकरे 
हाँ करूँ विनय गिरिधर पीताम्वरथारी ॥शे। घनश्याम 


जे भक्ति छोडि दुरबोघ बोध हित घावे । . 
. चे नहीं परमपद प्रभुजी कबहू पावे ॥ 
जे नाम निरन्तर नित प्रति तुमरो गावैं । 
वे फेरि नहीं जग अन्धकूपमें आवे' ॥ 
अगनित पतितनिकी तुमने नाव उबारी ॥३॥ घनश्यास० 
करि सके गुननिकी गिनती को जग साही । 
शिव शेष शारदा वेद थके परि पार न पाहीं ॥ 
जे कृपा प्रतीच्छा करे पुरुष तरि जाहीं । ` 
तब कृपा छोडि दूसर उपाय जग नाही । - 
मायाने मोह्यो मोड मदनमदहारी ॥ ४ ॥ घनश्याम” 
कहे हौं मायाको चेरो परिमित प्रानी । 
कह तुम अचिन्त्य अखिलेश वेद जिनि बानी ॥' 
हों -निजकू' कतो कहूँ परम अभिमानी । 
प्रति पल अगनित ब्रह्माएड रचो अब जारी ॥` 
अपराध करे शिशु, छिमा करे महतारी ॥ ५॥ घनश्याम० 
हौँ पुत्र पिता तुम मेरे नाथ ! कहाओ । 
हों इबू' भवजलमाँहि कपालु बचाओ ॥ 
भव ग्राह ग्रस्यो ले चक्रसुद्रशन आओ । 
करिके' सेवक स्वीकार चरन लिपटाओ । , 
| अजसे बसि जाऊं बनि पशु, तरु, तून, झारी ॥६॥०घनश्याम 

ये धन्य धेनु ब्रजवासी सब नर नारी। 
कालिन्दी कोकिल कमल कुञ्ज बन क्यारी ॥ 
पी दूध गरल संग बकी पापिनी तारा । | 
न ~ ~ 
पावे फिरि गति का धेनु सकल महतारी ॥ 
क्का दैकें होवें उरिन दयालु बिचारी ॥ ७॥ घनश्याम० 


थे राग रोष हैं चोर तबहि तक स्वामी । 
जब तक न भक्त बनि भजे तुम्हें यह कामी ॥। 
अवतार लेहि भक्तनि हित अन्तर्यामी | 
ते तरे भक्ति मारगके जे अनुगामी ॥ 
तव बार बार पद बन्दौं हे बनवारी ॥ ८॥ घनश्याम० 


छुप्पय--वहु बिधि बिनती करी ब्रह्म निज लोक सिधाये । 
तब बछ्रनिकुँ घेरि श्याम भोजन थल आय ॥ 
मायावश सब भूलि कालकी जानी नहि गति । 
निरखि कृष्णकूं भये ग्वाल सबई प्रमुदित अति ॥ 


बोले-कलुआ ! च्यौं करी, देर कहाँ तक तू गयो ? ` 
तेरी सूँ हमने नहीं, एक कौर सुमे दयो।॥ 


हरि हँसि भोजन करयो सबनि संग ले जज आये । 
समुक्ति आजके खेल सखनि त्रजमाहि बतायं ॥ 
हरि साया वश जीव भूलि सबं सुधि कत्ति जावे । 
जातै होवे बन्ध ताहि इसि दिय लगावे ॥ 


एक कृष्ण पुनि बनि गये, गाल बाल बछरा सये | 
ग्रेम पूबेवत पुति भयो; बिसरि भाव पहिले गये ॥ 

देह आतमा समुम्धि जीव जगमाहों भटक्यो | 

तै मेरीमहँ फँस्यो सोइ घाटीमह अटक्यो ॥ 

कुष्ण कृपा जब करे' घडा माया को फूटे। 

पावै प्रभुको प्रेम जाल जगको तब छूटे॥ | 
कही अघासुर की कथा, सोह नाश अजको सुखद । 
पढे सुने' जे प्रेमते, कटे सकल तिनकी बिपद ॥ 


इति मागवत चरितके पञ्चमाहमें ब्रह्मममोहनाश नामक 
` श्यारहवाँ अध्याय समाप्त | 

[ १२] 


अब जब कछु इरि बढ़े सखनि सँग गोपालन हित । 

गैयनि ले बन जाहि कर्यो बलदेव सहित चित ॥ 

कातिक शुकला बहुल अष्टमी जबई आइ। 

लै गैयनि हरि चले सखा सँगमहँ बलभाई॥ 
कुसमित कानन अति सखद, प्रबिशि करहि क्रीड़ा तहां । 
खग खुग बिहरहि सख सहित,अलि कमलनि गज जहा ॥ 


कोमल किसलय अरुन बरन शाखात झुकिके । 

कृष्ण और बल-चरन छुए जनु वृक्त सकुचिके 

भैया देखो करे सफल जीवन ये पादप | 

बोले बलतें श्याम--कऱयो का इनने जप तप ॥ 
तुमहि अतिथि अनुपम समुकि, सुकि सुकि के स्वागत करहि । 
पत्र, पुष्प, फल, नम्र हे, सब तव पद-तलमहँ घरहिं ॥ 


अक्षिगन शुन गुन करे सुयशं तुमरो जनु गावे । 
सुनि जन बेष छिपाइ भ्रमर बनि चरननि आवे ॥ 
अतिथि अलौकिक जानि प्रेसते' केकी नाचे । 
चकित चकित करि दृष्टि प्रणयरस हरिनी याचे ॥ 
कल कण्ठनितें कोकिला, कूजि कूजि कौतुक करहि । 
रूप आधशुरी तव सुखद्‌, जीव रभति भरहि ॥ 

धन्य धन्य तृन गुल्म लेता पादप ये बनके । 
पावे' कर पद परस सफल जीवन हो इनके ॥ 
विचरत निरखत तुमहिं धन्य ये खग, सना छालिगन । 
सरिता, पर्वत) पुलिन धन्य पावन इन्दाबन ॥ 


लालायित नित श्री रहहिं, तब आलिंगन अति सरस। -..... 
अज-बनिता बड भागिनी, पावे. तव हिय हिय परस ॥ 


यों करि बलकी बिनय बननि बिहरे बनवारी । 
शिशु सस क्रीडा करहिं सस्स सुन्दर शुभ प्यारी णा 
हंसनिकी चलि चालि कूजिके -हसे हसावे । 
सोरनिके सँग नाचि सखनिकू श्याम रिमाव ॥ 
: धौरी घूमरि धूसरी, धेचुनिके ले नाम हरि । 
टेरि बुलाबे' दूरितें, छुएँ खुजाबे प्यार करि ॥ 


कबहुँ बलके करे पाद संवाहन स्वामी | 
कबहूँ डरिके' भगें ग्वाल संग अन्तरयामा ॥| 
` मल्लयुद्ध करि कबहुँ सखनिकू पकरि पछारे । 
कबहुँ जावे जीति कवई गार्पानत हारे । 
ब्रज ऐश्वयं सुलाइके', त्रिमुवनपति हरि रमापति । 
चाल सुलभ क्रीडा करहिं, सुख ब्रज-जीवनि देहि अति ॥ 


एक दिवस बन गये गोप बोले-सुनिं कलुओं । 
बलुआ भैया सुनों आज मचल्यो अति मनुओं॥ 
पके तालकी गंध सबनिको चित्त चुरावे । 
मनमह उठे उचंग जीभ पानी भरि लावै ॥ 
पके पके फल परे परि, रहे घेनुकासुर तहाँ। 
सारे पिछले ` पंगनि खर, जो जावै प्रानो. ब्रहाँ॥ 

हरिहँसि बोले--चलो ताल फल सब मिलि खावे । + 
जो कछु बोले असुर मारिके ताहि गिरावे व्य ॥ .: 
यों कहि बल अरु श्याम ताल बनमॉहि याये । 
पादप पकरि हिलाय तालफल बहुत गिराये ॥ 
सुनत शब्द धेनुक असुर, आइ दुलन्ती मारिके | 
अम्यो फिरयो बल पकरिके', ब्रक्षनि फँक्यो मारिके ॥ 
दोहा--शौनक मुनि पूछथो तबहिं, खर घेनुक को वृत्त |. 
कहन लगे तब सूतजी, ताको पूव चरित्र ॥ - 


छुप्पय- असुर साहसिक बली युवक बलि्ुत अति सुन्दर । 
गयो एक दिन दैत्य गन्धमादन गिरि ऊपर ॥ - 

लखि तिलोत्तमा त्वाँ कामसर आहत कोन्दो । 

सोऊ व्याकुल भई साहसिक संगम दीन्दों ॥ 
उप्रय गये गिरि गुहामें, करे काम-क्रोडा तदा । 
दुबोसा मुनि प्रथम ही, ध्यान अझ बैठे जहाँ ॥ . 


उभय भये कामान्ध अन्रिसुत नहीं निहारे । 
समुमि तिन्हें निलँज होहु खर बचन उचारे ॥ 


सुरवनिता बनि बांनझुता उषा घरनीपे | 
सुनत शाप मुनि पेर परे बिलखें करनीपे ॥ 


पुनि मुनिवर ने वर द्यो, इष्ण इपा सद्गति लही । 
भये सुक्त हरि संगते, धन्य कथा धेजुक कही ॥ 
इत धेनुक बघ सुनत कुपित खर दौरे आये^ 
बन्छु विघाती राम श्यामपे बहुत व्य 
पकरे' दोऊ टाँग खरनिकुँ मारि गिराव । 
मारि मारिके" फैँकि ताल ठरुवरनि दिलाबे ॥ 
३९ 

सकल क्रंयो बन खर रहित, वृन्दावन हरि चलि दये | 
आवत मुरलीधर सुने, नरे नारी हरषित भये ॥ 

साँझ समय श्री श्याम सखनि संग सुखत आवत । 
'मन्द मन्द मुसकात मधुरे स्वर बेनु बजावत ॥ 
। 'अंलकनि पलकनि और कपोलंनिकी ऋलकनिपे। `` 
¦ 'गोरज छाई मुकुट, पीतपट, लकुट, लटनिपे ॥ 
'करि प्रवेश त्रजमह सकल, बिरह ताप सबको हरयो । 
भोजन. करि दाऊ सहित, श्याम शयन शय्या कऱयो ॥ 


(लिये ग्वाल॑ अरु गाय गये यमुना तट ब्रज्ञ॒पति। 
आज नसंग बलराम ग्रीष्मः छतु घाम बिकट अति ॥ 
कालियहँदके निकट प्यासते सब घबराये। 
करि. बिषयुत जलपान स्वाल गो प्रान गँवाये ॥ 
'असंतमंयो लखि ष्टिते, जीवित प्रभुने सब करे। 
करीं कृपा करुनायतन, दुःख आश्रितनिके हरे ॥ 


श्मनक नामक द्वीप नाग सव बास करहि जह । 
'बिष बलतें उनमत्त नाग कालियहु रहै तहँ ॥ 
गरुड़ आइ कछु खाइ कछुनिकूं मारि गिरावें । 
बिनतासुतको कत्य निरखि अहि अति भय पावे ॥ 
सचे नागनि सम्मति करी, सन्धि गरुइजीते करो । 
ससेकि जाति . बिध्वंसकूं, सब सर्पनिको भय हरो ॥ 


अरुणानुज के निकट सपे सब मिलिके आये । 
भ्रति भावस बलि देहिं सबनि सदु बचन सुनाये ॥ 
'हरिवाहनने _ बात अंहिनिकी सब स्वीकारी .। 
सब. पाइक सप आई सब्र. बारी बारी ॥ 

प्र अति बल बीयं मेद्‌, युक्त भयो नहि देइ बलि । 
pase बलि खाइकें, पहिले ही खल जाहि. -चलि ॥ 
गरुङ कुपित अति भयो दुष्टकू दोरि दबायो । 
कालिय हू भिडि गयो बहुत विष वीय चलायो ॥ 
__„ जब नहिं लाग्यो दाव भागि कालीदृह “आयो । 
हः सौभरि सुत्तिके शाप कवचत प्रान बचायो | 
रहे तहाँ बिष बमन करि, जल अपेय सव करि दयां । 
अरहि अचर चर जीव सब,हरि कौतुक अदूसुत कियो ॥ 


चढ़े कदूँमपै कृष्ण कूदि कालीदह माही । 
उठि उत्ताल तरंग उछलि जल तटनि डुबाईी ॥ 
सागरमहे जनु तरी करे डगमग त्यो नटवर । 
नीचे ऊपर उछरि करे क्रीडा विश्वम्भर ॥ 
निकरि भवनतें अदि लख्यो, शिशु सुकुमार सुद्दावनो । 
कर, पद्‌, सब अंग अति मुदुल, सुख प्यार मनभावचो ॥ 


.. दृहमहँ क्रीड़ा करै न कछु भय मनमहं माने । 
मेरो विष अति उग्र अज्ञ बालक नहिं जाने ॥ 
ऐसो मनमह सोचि क्रोध करि कालिय आयो | 
डसे दुष्ट करि कोप कृष्ण तनु अंग लपटायों॥ 

अहि बन्धनसह श्यामकू , निरखि बाल व्याकुल भये । 


> 


= च 
गौ बछरा अरु खाल तह, मूळित सबरे हू गये ॥ 


इत त्रजमहँ उत्पात होहिं अति उम्र भयङ्कर । 
तन, मन, भू; आकाश सबनिमह्‌ उठ बवडर ॥ 
आज बिना बल गयो श्याम बन गाय चरावन । 


।' नर नारी अति दुलित लगे सब बन बन खोजन॥ 

ध्वज अकुश बज़ादितें, चिन्हित पद पहिचानिके ४ 


पहुँचे कालियदुह निकट, डरे सुतक सब जानिके ७ 


लखि आहि अंगनि बेचे श्याम गोपिनि दुख एूनों । 
भयो निरखि अति करुत दृश्य सबरो जग सूनों॥ 
करि करि इरिकी यादि दुखित होवे _डकरावे | 
दौरि दौरिके' मातु इबिबे जलमह जावे ॥ ` 
हो मूर्छित सब गोप गन, गिरे' परे' दहमह घसे। 
बार बार बल बरजिके', हरि लीला लखिके हसे ॥ 


समुझे हरि सब दुखी सुनी बलदाऊ बानी। 
कालियफनपै चुत्य करन नटवर मन ठानी ॥ 
समुकि श्याम संकेत सुमन सुरगन बरसाबे । 
बीणा पणव बजाइ तालमह ताल मिलावे ॥ 
मधुर मधुर बीणा बजहि', नाचे' नटवर फननिपे ॥ 
जो न नवें रौंदें तिनहिँ, चरन चलान्नें सबनिपे॥ 


बहत सुखनितें रक्त भयो कालिय मूछित तब । 
छिन्न भिन्न हे गये नागफण छन्ररूप सब ॥ 
अनत शरन नहिं निरखि शरन हरिकी अहि आयो | . 
अखिल सुत्रनपति पाद पदुममह चित्त लगायो ॥ 
` पत्नी सब ही नागीं, आईं पतिकू बिकल लखि ॥ 
शिशु सम्मुख करि नयन भरि, श्रीहरितें बोली बिलखि ।। 


दोद्दा--दमन दुष्ट अवतार तव, शत्रु पुत्र सम इष्टि । 
प्रायश्चित हित दंड द्‌, हे सब तुसरी सृष्टि ॥ 

हु ह re 
नाथ ! तव दरड ज्ञानरो हेतु, देवको . कोप परम व 

नित्य आदि. उगिलत विष करि क्रोध, मदि फन मेंट्यो मोहन मान॥ 

._ द्रयुयो जाने का जपतप योग, रीमि दीये घर दरशन आइ । 

` चरन द्रशन दुरलभ जगमाँहि, घरे सिर सो हरि आपु रिस्याइ ॥ 


चरनरज इच्छुक तुमरे भक्त, स्वर्ग अपवरग देहि ठुकराइ । 
रह्यो अब कौन कृत्य अवशेष, घूरि पग घरी शीश अङुलाइ ॥ 


करें हम चरनतिमाँहि प्रनाम, बने गोपाल आइ त्रजमाहि 
आपु हैं साक्षी सत चित रूप, नित्य अज बेद भेद नहिं पाहि ॥ 


अस्ति अरु नास्ति आपु ही थुल, सूक्ष्म सरवज् प्रेसके घाम। 
प्रकृतितें परे परावर श्याम, करें पुनि पुनि पद पडुम प्रनाभ ॥ 
आपु ही संकरषन प्रद्युम्न, आपु ही वासुदेव अनिरुद्ध । 
आपु ही यदुपति जगपति इशा, आपु ही नित्य शुद्ध अवरुद्ध ॥ 


आपु निष्क्रिय प्रपञ्तें परे, तऊ ` जग रचे कालके काल । 
द्ये दरशन घरि मनहर वेष, बने जज खाल बाल नंदलाल ॥ 
अजा जो करै प्रथम अपराध, छिमा कर देवे भसु भूपाल । 


hs 


७ हः बेळे अक 
प्रानको देवे दान दयालु, शरन आई हम लक बाल ॥ 


द्याकी अधिक पात्रहैं नारि, दीन अति अबला हस सुकुमारि । 
जानि सेवक अपनावें नाथ, सकल अविनय अपराध बिसारि॥ 
देर नहिं कीजे राधारमन, शरनमें राखें 'अशरचशरन । 
निहार नेह सहित गिरिधरन, गहे दुखहरन सुखद्‌ तव चरन ॥ 

सबके पति प्राण प्राणपति भिक्षा दीजे। ` 
2 ह चला भयभीत अभय अखिलेशवर कीजे ॥ 
` ` नाग बहुनिकी विनय करुन स्वर सुर लीघर सुनि। . 
कर्‌यो न॑ पादप्रहार फननिपै नटनागर पुनि॥ ` 
` नांग तज्यो तथ सों कहे, नाथ ! तुमहिं सब कछु करा ॥ „>~ 
` तुमही. डारो जगतमहे, जीव विपति 'तुमहीं हरो' ॥ 


सुनि. बोले घनश्याम-न्यहाँत अदि तुम जाओ |... : 
अब स्वदेशमहे रहो सदा मेरे गुन गाओ॥ 
मम पद-अङ्कित शीश, गरुड लखि ढिंग नहिं आवै । ; `. 
कालियदहमहं न्हाय सुकृत करि नर सुख पावे॥ ... 
कालिय दह अरु कृष्णको, अति पावन सुखकर चरित। ` 
रह हि अभय ते अहिनितें, पढ़दि सुनहि श्रद्धा सहित ॥ `. . 


` इति श्रीसागवत चरितके पञ्चमाहमें घेनुकमोक्त तथा 
कालियद्मन नामक बारहो अध्याय समाप्त । 





९ कै क्र \ ८ - डे 

दिब्य बस्न, मणि, माल. पहिरि इरि दहत निकसे।' 
मनहुँ उद्धिमहँ नील सरोरुह मणियुत बिकसे ht 
मृतक देह जनु प्राण लौटिकें फिरत आये। 
त्या. उठि सबने प्रेम सहित हरि हृदय लगाये || 
झालिड्जन पुनि पुति करें, दये. दान प्रमुदित भये १ 
भूखे प्यासे ग्वाल .गौ, खा दिन तटपे बसि गये | 


शीतल मंद सुगन्ध पवन बालू अति कोमल ॥ 
सोये आधी राति उठी. बनमह दावानल ॥ 
देखि अगिनिकी लपट गोप सबरे घबराये | 
दीन दुखी अति भये शारन श्रीहरिकी आये ॥ 
्रजबासिनिक सभय लखि, हसि ss सोहन ठाढ़े भये) 
नयन सुँदाये सबनिपै, तुरत अगिनि सब पी गये ॥ 


करि कालिय उद्धार प्रात आये बृन्दाबन । 
नित नित जावें श्याम सबल बन घेतु चरावच॥ 
सोर मुकुट सिर धारि गले बैजन्ती माला। 
बनि ठनि बनकूं ` जाहि. करे क्रीडा नंदलाला ॥ हे 
"हं त चलें चंचल चपलः ४ 
दादुर, केकी, हंस, 'अहि, चाल चल ` 
समर करिं नृप; बनि कबहूँ, करहि खेल नित नव नवल: | णि 

घुझ्चड़ोको खेल होदि बालक बोलें सब। 
दलपति बनि बल श्याम उभय दल बटे ग्वाल तब ॥ 
शुभ अवसर लखि असुर गोप बनिके तहँ आयौ । 
प्रभु प्रलम्ब पहिन्नान पक्ष निज माहि मिलायो ॥ 
हारे हरि निज दल सहित, जीते बल आगे बढे । / -“ 
श्रीदामा हरिपै चढ्यो, बल प्रलम्ब्र ऊपर चढ़े॥ 


श्रीदामा लिये श्याम निरिखें सुरि सुरिक । 
बलकू लीये असुर बेगत चले उछरिके ॥ 
हसि श्रीदामा कहे--इमारो घोड़ा अझ्यिल । 
बलदाङऊको भगे देखिबे मह जो सड्ियल॥ 
१३_ २ २७४ oY 
संकषनकूं ले असुर, दाईत आगे बढ़यो। 
_ गोप रूप तजि रूप निज, धारन करि नभमह उड्यो ॥ 


भंजन परबत सरिस उडत नभमहँ जनु सितघन । 
प्रथम डर बज्ञदेव फेरि सम्हरे संकरषत ॥ 
मस्तक झुक्क्ा मारि असुरके सिरकू फाऱयो ॥ 
यों प्रलम्त्रकू तुरत रोहूनीनन्दल सारयो ॥ 
` .सवालबाल सब आइके, साघुबाद बलकू दयो। 
लल्लि बल द्वारा असुर बध, अति विस्मय सबकू भयो ॥ 


पुनि भाण्डीरक निकट आइ खेले' सब बालक । 
गैयाँ निकसी दूरि खेलमह तन्मय (पालक ॥ 
आई पुनि जब यादि दृढ़िबे गैयनि आगे । 
दावानलकू देखि ग्वाल सब रोमन लागे॥ 
बिषद्‌ सघन बन मूजके, दावानलते. सब जरे | 
-डक्रावे' फंसि घेनुःतहे, ग्वाल लपट.लखि अति डरे॥ 

रक्षा अनत न संमुमि शरन माधवको आये । 
सभय शब्द सुनि श्याम अभय बर वचन सुनाये॥ 
सींचो तुम संब आँखि सुनत मीची सब गोपनि। 
दावानल करि पान कहें. हरि--निरखो गेयनि ॥ 
_ आण्डीरक -नीचे निरखि, सकुशल गेयनिके सहित । . 
` अये सुखी पुनि चलि दये, लै गैयनि 'बजकू तुरत ॥ 
निरखे आवत. श्याम हृदय गोपिनिके 'हरषे । 
गीजे सये कपोल श्याम-घन रस जनु बरसे ॥ 
पल छिन जिन बिनु समय कोटि बरसनि सम बीत्यो | 
श्याम दीठितैं दीठि मिली सब जग -जनु जीत्यो ॥ 
मुरलीको रव श्रवन सुनि, कुंचित कच पट पीत बर । 
अग अग लखि पुलकित भये, नटवरकी छि अतिसुधर॥ 
दोहा--वेनुगीवकी शुभ कथा, मेंटे सब संताप। 
मुनिवर सुखमय सरसअति, सुन हुलसि हिय आप॥ 
ङप्पय--सुखद्‌ शरदको समय सरित सर्‌ स्वच्छ भव सब | 
गो गोपाल समेत श्याम प्रबिशो बत्मह तब ॥ 
सघन सुभग द्रुम सुमन सहित कोमल पक्षवयुत | 
शुक्र पिक केका आदि उड खग जिवपे इत उत ॥ . 
` शारदीय बिकसे कमल, प्रकृति बघू सब बिघि सजी । 
{हिय सनसिजकू उदय करि, तब साहन मुरली बजी ॥ 
श्रवनः शबद सुनि रहीं 'ठगी-सी. सब त्रजनारी । 
कछु गुन बरनन करें बघुनि सन बात व ॥ 
करयो कछुंक. आरम्भ यादि सो आई । 
तब चित चंचल -भयो देहकी सुरति जुलाई ॥ . टु 
अपर सम्हरि बोली--अली, सुर्ली अधराखत अरहि। 


चुनि झुकि पके नँदनँदन, जिद्रनिते बितरितं करहिं॥ ` 

अपर कहे-जगमाँदिं सफल जीवन "ही उनके 1 

कृष्ण मुखासृत पान करे नित लोचन जिनक ॥ 

आवत धेनु चराइ सखनि संग बेनु बजावत | 

सुषमा श्याम सिहाइ लुटावत सुख सरसावत ॥ 
मुरली अधरनिपै घरे, इत उत निरखत दृग चपल | .. ,,, 
चोट करत कछु गाइके, बेनु माघुरी अति प्रवल ॥ 


एक कहे- बलराम श्याम दोऊ ही नटवर | 
रंग भूमि अति सुघर सरस वृन्दाबन सुखकर ॥ 
नित नव अभिनय करें ग्वाल बालनि सँग आवें । 
किसलय नूतन सुमन घातुर्ते बेष बनावें॥ 
स्वर सब मुरलीसहँ भरहिं, नाचें गावे' हँसि परे । 
नील पीत पट धारिके', धेनुनि ले कोतुक करे ॥ 


' बेनुरेनु अति धन्य श्याम अँगमहँ जो चिपटे । 

- बेड अधरपे रहे रेनु सब अंगनि लिपट॥ 
बेनु बाँसकी सुता रेनु धरनीकी दुहिता । 
पुत्रिनि भागि सराहि, मातु दोउनिकी मुदिता ॥ 

यद्यपि ब्रज-रजके निमित, लालायित सुरगन रहहिं | 

तद॒पि बेनुक ही परम, भाग्यवती हम सब कहहि |॥ 


जा मुरलीने कर॒यो कौन तप श्याम रिमाये । 
सुरलीधर जिहि हेतु जगत के घनश्याम कहाये-॥ 
अधरनि शब्यामाँहि बेनुकुँ बिहँसि सुआवे'। 
- रे हले कमल करनितें चुस्त दबावे' ॥ 
` बायु झुखकमलते, एक ठाढ़े रहें । 
भाननि प्यारी. मुरलिका, मैयाते नित हरि कहू \ 

लखि. बंशी सौभाग्य बंशकुल अति सुख पार्वे । 
सरिता घाई सरिस रोम जनु कमल खिलाव ॥ 
' पादप प्रमुदित होदि फूलि जावें बन उपवन । 
निज दुहिताके करे गान गुन गरजि गरजि घन ॥ 
_ स्द्धारा तरु बाँतके, आनन्दाश्र, बह्दाहि जनु ४ 
` डृद्धनि कुलमह भक्त लखि, बहे नयन जल पुलकि तनु ॥ 


यह वृन्दावन धन्य घराको धन जनु अलुपम। 
चरननि नूपुर धारि. चले हरि जापै छमछम ॥ 
बेनु बजावत श्याम मोर समुझे जलु घनरव । 
गरजि रहे हिय जानि मत्त हृ नृत्य कर सब ॥_ 
मोहन मुरली मधुर सुनि, नाचे केकी तालमह ७ 
हम सब विलपति दिवस निरि, फी निठुरके जालमह्‌ ॥४ 


हो त्रिमङ्ग दै फूक बजाने बेनु विद्दारी । 
बंशी बंसी बनी फँपाई' सब न्रजनारी॥ 
मृगी पतिनि सँग सुनत तुरत जड्वत बनि जावे । 
प्रनय कटाक्ष चलाय श्याम प्रति भक्ति दिखा 
चढ़ि बिमान सुनि बेलु घुनि, सुरनि सहित सुर छन्द ४ 
भई' बिबश नौवीखिसौं, शिथिल केश साला गिरी ॥) 


चरत चरत ठन घेनु सुनीं मादक मुरली शुनि । 
श्रवनपुटनितें पान करै' दरषित ह पुनि पुनि॥ 
र 
__ आलिङ्गन करि दोहि सु के के 
' बछरा मखमह कौर घरि, ज्योंके त्यों ठाढे रहे ७ 
काग गिरै' मोती सरिस, घुनि प्रवाइमह सब बहे ॥ 

सखि ! इन बिहँगनि लखो बने मौनी घाख्रा मनु । 

झअपलक निरखत रहत करत साधक त्राटक जनु ॥ 

बैठि तरुनिकी डार सुने बंशी धुनि नित प्रति । 

हम लालायित रहें रूप रसकी प्यासी अति ।!! 
बड्भागी सरिता सकल, सुन तरङ्गत सुमन धरि। /- 
आलिङ्गन हियमें करहि, रूप माधुरी नग्न भरि॥ 


घोर घाममह श्याम निरखि उमड़े घुमड़े घन। 
फुन्ञमरियाँ बरसाइ करे छतरी छाया तन ॥ 
कुच कुंऊुमकी कीच सने पग बन विहरे हरि। 
दुबनिपै लगि जाई बनचरिनि हृदय जाय भरि ॥ 
हिय, मुख, कुच कुंकुम मले, प्रेम ब्यथा मेटे अला । 
स्वग सराह सुरबधू, हमते तो भीलिनि भली ॥ 
गिरि गोबरघधन धन्य श्रेष्ठ सब हरि भगततिते । 
जापै श्रोहरि फिरे नित्य नंगे चरननितें ॥ 
हरेषें हियमह निरखि ग्वाल गेयनि संग नटवर । 
दै तून, जल, फज्ञ, मूल करै सत्कार निरन्तर ॥ 
हरि सुरलीकी तान सुनि, होहि अचर चर चर अचर । 
पान करहि बेसुधि बनहि बेनुमाधुरी परस्‌पर ॥ 


दोहा- प्रिय मुरलीकी माधुरी, व्रजबनिता करि पान । 
मद्माती बनि बकाहिं नित, करहि न कुकी कान ॥ 





इति.शरीसागवत चरितके पञ्चमाहमे दावानल पान, अलम्बातुर 
मोज्ञ तथा वेणुगीत नामक तेरहवाँ अध्याय समाप्त । ' | 
. | मासिक पारायण बीसवे दिन का विश्राम ] 

[. १४ | 


कहें सूत-युनि ! सुनहु कुमारिनिकी लीला अब। 
कृष्ण प्रेममहैँ परीं करें मिलि त्रत जप तप सब ॥ 
अत कातिकको करहि नियमतें जमुना 'न्हाव । 
न्हाय बालुकामयी भगवती सूति बनावें॥ 
साला चंदन धूप बर, अक्षत दल ताम्बूल फल । 
पूजा सब बिधिवत करहि, अरपि-अन्न सुख्रादु जल ॥ 


करि पूजा सघ बिनय करें दुर्गे ! जगदम्बे। 
नंदनंदन पति होहि देहु बर बरदे! अम्बे॥ 
याँ इबिष्य करि असन नियम प्रतके सब सार्धे । 
श्रद्धा भक्ति समेत .भगवतीकू आराधे॥ 
सुखद सरस लीलां करी, प्रेम निरखि निष्कपट हरि । 
अपनाई चिरसंगिनी, सब दोषनिकू दूरि करि॥ 


पट यसुनातट धरे न्हाय नित नंगी जलमहू।. 
करन कृतारथ कृष्ण गये छलत तिहि थलमह ॥ 
जल बिहार मिलि करें उलीचे सलिल परस्पर । 
लै सबके पट चढ़े कदंबपै नागर नटवर ॥ 
संग सखनिके हँसत हरि, घरि अधरनिपे बांसुरी । 
डरति लजति थर थर कंपति, सब सुकुमारी सुन्दरी ॥ 

सब बोलीं त्रजबाल-लाल मति पाप कमाओ । 
हें इम नंगी नारि न ऐसी हंसी उड़ाओ ॥ 
ढ्ँपति नीरमहँ. खर्डी दया हम सबपे कीजे | 
उतरि क्देंचते कुँवर बसन हम सबके दीजे ॥ 
"कहें क्रृष्ण--जलते निकरि, अपने अपने लेउ पट। / 
-सुमुखि ! सुनहु साखी सखा, कर्टु कबहु नहि छलकपट ॥ 


सुनी श्यामकी सरस रहसमय अनुपम बानी । 
एक एककी ओर निरखि मनमहँ झुसकाची:]। 
पुनि बोलौं--घनश्याम ! निपट हम दासी तुमरी । 
अरपन सरबसु करे लाज लेओ मत इमरी ॥ 
` *्कहहि श्याम--सुन्दरि ! सुनहु, यदि दासी तो च्यौं डरो। 
ज्जेसो जो कुळ कहहुँ हो, तुम पैसो निभय करो॥ 


जानि बिवशतता निकरि बारिते बाला आइ । 
गुह्य अंग कर ढाँकि सहमि सबरीं सकुचाई ॥ 
हरि बोले--अपराध वरुनको कीयो तुम सब । 
न्हाइ नंगी करहु त्रिय करपुट सिर धरि अब ॥ 
शनिजन्रतकू खंडित समुकि, धम भीरु सब डरि गइ । 
(पाप प्रनाशक प्रभुचरन, कमज माँहि.. प्रनमत भई ॥ 


प्रभु प्रसन्न हो गये ` तुरत ` पट -सवके-..दीये:। 
“पाइ बसन प्रिय परस पहिन निज निज तिनि लीये.॥ 
प्रेम बिबश बनि गई सङुचिके -श्यामः तिझारे'.। 
पूजन चाहे चरन न सुखते. बचन,:उ्चारे' ॥ 
[जानि मनोगत भाव हरि, बोले--त्राला.. डरहु-- मति.। 
(आरद निशितिमहँ रमन मम, संग कुरोगी, सुखद, अति ॥ 

सुनत श्याम बर बचन भयो सुखदुख संग मनमहॅ । 
हरि आयसु सिरधारि चलीं सब हठबश त्रजमह ॥ 
आइ नियम ब्रत भूलि प्रतीक्षा करहिँ सदाहीं। 
कब मनमोहन मोद भरें सबके मनमाही ॥ 
_ इत ब्रजबाला ब्रज गईं, श्याम सखनि सँग बन गये । 
. > /निरखि सफल पुष्पित द्रुमनि, तिनहिँ संत समुझत अये ॥ 


कहें ` सखनित श्याम--्रृक्त ये. अति उपकारी । 
घाम, वायु, जल संहाहिं करहिं परहित नित भारी ॥ 
सबई इनकी बस्तु काम सबके ही आवे । 
इन ढिग अरथी आईं बिसुख कबहुँ नहिं जावें ॥ 
छाया इंधन कोयला, पत्र, पुष्प, फल फूल दल । 
साधत सबके काज नित, जीवन इनको ई सफल ॥ 


गोप कहें सब--कल्पवृक्ष सम तू उपकारी। 
भैया ! जेसे बने मेंटि तू ब्रिपति हमारी ॥ 
आज लगी अति भूख छाक अब तक नहिं आइ । 
सुनि बालनिके बचन बिहँसि बोले बलभाई॥ 
सत्र आङ्गिरस करहिं द्विज, जाओ मखशाला तुस्त ॥ 
क़रो याचना अन्नकी, सब बिनम्र हेके प्रनत ॥ 


हरि आयुस सब पाइ गये बिप्रनि ढिग बालक | 
कहें-सुनहु द्विज ! निकट कृष्ण आये पशुपालक ॥ 
होहि अन्न कछु देहु खाइ ते भूंख बुझावें। 
यज्ञ शेष चरु पाइ ग्वाल सब तुसहिं सरावें॥ 
करी न नाहीं नहिं दयो; मोनी सब हिज बनि गये 
. {लोटि सखनि हरिते कही, नहिं निराश नटवर भये ॥ 

बोले- अबके जाउ विप्रपत्निनिके ह ढिंग तुस । 
छान्न देहिं ते अवसि स्वादत्‌ द सब हम ॥ 
सुनि बोले गोपाल--यार ' च्यों हँसी करावै । 
च्यौं उन कृपननि नारि निकट अज 5५ पठावे ॥ 
नॅदनन्दन हँसिके कहे, दूध चल देवे नहीं ॥ , 


लात दुघारहु गायकी, खाइ मचुज लेवे नहीं।ह | 


चले फेरि सब ग्वाल गये द्विजपत्निनिपाहों । 
हरिकी सबई बात बिनयते तिनिहि सुनाइ ॥ 
झति प्रसन्न सुनि भई धन्य निज जीवन जान्यो । 
आज होहि, हरि दरश सुदिन सबने अति मान्यो ॥ 
मीठे, खट्टे, नमकयुत, कटुक, कसले, _चरपरे | 
अति उज्वल बर थाल सब, घडरस व्यश्लनत भर ॥ 
लै ब्यक्षन चलि दई निहारे आगे नटवर | . 
छैल चिकनिया बने सजे शोभित अति सुखकर ॥ 
द्विजपल्निनि लखि हँसे कहें हे- भामिनि ! आओ । 
आइ द्रशन हेतु करे दरशन अब जाओ॥ 
° सुनि अप्रिय अच्युत बचन, बोलीं-तुम प्रिय शिरोमनि। 
प्रथम बुलावत खींचिके, दुतकारो पुनि कठिन बनि ॥ 


पुनि बोले घनश्याम-सुझुखि ! मखशाला जाओ। 
यज्ञःकाज करि सतत चित्त मम. चरन लगाओ ॥ 
हृदय हृयते मिले - एकता मनके मांदी । 
अङ्गसङ्ग अनुराग प्रीतिको कारन नाहीों॥ 
हरि आयसु सुनि मन तहाँ, घरि तनतें मखमह गई । 


द्रशा श्यामके पाइके, धन्य बिम्रपत्ती ' भइ॥ | 
8. र | 

एक जाइ नहिं सकी रोकि निज पतिने लौन्दौं । 
करी तयारी चली बाँधि रस्सीते दीन्हीं ॥ 
द्रशानमहँ व्यवधान पर्यो अतिशय घबराई । 
श्यास-रूप हिय धारि त्यागि तनु स्वग सिधाई ॥ 
सन सनसोहनके निकट, तन मखशालामह पर्यो । 
ओस प्रबलताने यहाँ, अति अदूसुत कौतुक कऱयो ॥ 


इत सब आई लोटि द्विजनि अति प्रेम दिखायो । 

यज्ञःकाज लै संग पूण विधि सहित करायो ॥ 

विप्रनि कोहू हृदय शुद्ध हरिते करि दीन्हो । 

सबने पश्चात्ताप कृत्य अपनेपे कोन्हो ॥ 
ये अबलाई धन्य हैं, हाय ! अभागे हम रहे! 
आये प्रभु पूजे नहीं, कठिन बचन उलटे कहे ॥ 


करुतासागर कृष्ण कबहुँ तो कृपा करिङ्ग । 
मलिन बासना दुःख शोक आसक्ति हरिङ्ग ॥ 
माया मोहित जीव करम मारगमह भटक । 
छुद्र स्वर्ग सुख हेतु अनलसह सिर नित पटक ॥ 
नंदनंदन ! हम अधस अति, अधम उधारन ! चाथ तुम । 
करहु छिमा अपराध प्रभु ! तब चरेननिको शरन हम ॥ 


इति श्रीमागवत चरितके पञ्चमाह में बस्त्रापहरण तथा विप्रपत्नी 
._- असाद नामक चोदहवाँ अध्याय समाए 
४० - 


CC-0. Mumukshu Bhawan Varanasi Collection. Digitized by eGangotri 


अथ पञ्चदशोऽध्यायः 
[ १५ | 


दै द्विजपत्निनि दरश दयानिधि ब्रज पुनि आये । 
बसि ब्वन्दाबन नंदनँदन बहु चरित दिखाये॥ 
एक दिवस हरि लखे गोप इतते उत जाव | 
जौ, तिल, चाँवर, घीड सबहिं घर-घरत लाव ॥ 
बाबरा ! का उत्सव करो, प्रभु पूछे त्रजराजत। 
घूमघाम अति मचि रही, दोवेगो का आजत॥ 


तब बोले त्रजणाज--इन्द्रकी पूजा भैया । 
जो बरसाबें नीर होहिं तन खावें गेया ॥ 
जल ही जीवन कह्यो इन्द्र हें. जीवनदाता । 
त्रिभुवनपति सवश स्वगपति विष्णु विधाता ॥ 
नंद बचन सुठि सरल सुनि, हसि बोले ब्रजचन्द तब | 
जड़ चेतन चर अचर जग, पिता ! कमंबश भ्रमहिं सब ॥ 


जीव कमेबश होहि कमंबश हो मर जावे । 
करे शुभाशुभ कम दुःख सुख तेसो पावे ॥ 
बंधे कममह जीव इन्द्र का करै बिचारो। 
तेसो तब तनु मिले कमं जस होहि हमारो॥ 
कोउ न सुख दुख दै सके, सबते कमं बिशिष्ठ है। 
जाकी जात जीविका, चले तासु सो इष्ट हे ॥ 

बिप्र बेद्ते करे' जीविका छत्रिय महितें । 
चैश्य बनिज कृषि घेनु ज्याजके मिले धनहितें ॥ 
करिके सेवा, शूद्र द्विजनिकी बृत्ति चलावे । 
जो स्वधममह रहें अन्तमहँँ सद्गति पावे ॥ 
देहिं घास, जल, मूल, फल, गोप इष्ट गिरिराज हैं। 
पूजो गिरिवर घेनु हिज, पूरन सब ही काज हैं॥ 


पूरी छुन छुन छनें कचोरी खस्ता सुन्दर । 
रबडी लच्छेदार खीर केसरिया सुखकर॥ 
हलुआ मोहनथार जलेबी पेरा मठरी। 
टिक्रिया पूआ बढे सोंठ पापर अरु पपरी ॥ 
व्यंजन सब सुन्दर बनें, दाल, भात, रोटी, कढी। 
साग रायते बिबिध बिधि, उड़द मूंग आलू बडी ॥ 


व्यंजन सरस बनाइ शैलकू भोग लगाओ। 
भोजन द्विजनि कराइ प्रेमे माल उड़ाझओो॥ 
पावें सब परसाद महोत्सव मधुर मनावें। 
गिरि परिकम्मा करे गीत गोपी सिलि गावे ॥ 
भेरी तो सम्मति जिही, जिह मख मम मतिमह खरो । 
सुनि सब बोले गोप तब, कृष्ण कहे सोई करो॥ 


त्यागि इन्द्र मख गोप करे पूजा गिरिवर को। 
भई बिप्र, गिरि, धेनु यज्ञमह सम्मति सेबको ॥ 
लागे छप्पन भोग श्याम गोबरधन [निक । 
करि करि लम्बे हाथ जड़ाये व्यज्जन तनिक ॥ 
खिचरी, पूरी, मिठाई, सटकें सट सट साग सब। 
देखि देव प्रत्यक्ष गिरि, भयो सबनि बिश्वास अब ॥ 

पूजा के इ. ` समय मानसी प्रकटी गंगा। 
सुन्दर निर्मल नीर निकट गिरि तरल तरङ्गा ॥ 
गोबरघनकू -पूजि हिजनि परसाद पाय | 
परिकम्मा पुनि करी हष हियमह अति छायो । । 
पायो प्रेम प्रसाद पुनि, पय पी सब न्रजमह् गय। 
गिरिवर पूजाते -सकल, प्रमुदित पुरबासी अये॥ 


इत सुरपति जब सुनी नंद मम भाग न ढीयो । 
समुझयो निज अपमान कोप गोपनिपै कीयो ॥ 
सोचे सुरपति--कृष्ण काल्हिको छोरा छोटो 
मानि गोप तिहि बात काज कीयो अति खोटो ॥ 
अच्छा इनके गबकूँ, अबई खबे कराउगो। 
बषी बिकट कराइकें; त्रजकुँ आज डुबाउगो॥ 


कश्यो इन्द्र अति कोप भयङ्कर मेघ बुलाये । 
करिबेवारे प्रलय मेघ साँबतक आये ॥ 
बोले तिनतें शक्र- शीघ्र तुम त्रजमह जाओ । 
गोपनिको धन धान धेनु सबख डुबाओ ॥ 
गजत तजत घन चले, प्रलय सरिस बरषा करे । 
प्रेरित पवन प्रचन्ड हिम, नर, पशु, पर्चिनिपै पर ॥ 


थर थर काँप गाय हाय सब लोग पुकारे । 
ठिठुरत इत उत फिरत कहत हरि हमें जबारे ॥ 
अनत शरन नहि लखी शरन सब हरिकी आये । 
शरनागत के निकट दीन हो बचन सुनाये॥ 
भक्तबछल भगवान हे, इरि हम सबके दुख हरो । 
कुपित इन्द्रके कोपते'; प्रनतपाल रक्षा करो॥ 

सुरपतिक्री करतूत समुझि हरि मन सुसुकाये | 
कछु चिन्ता मति करो सबनिकू बचन सुनाये | 
करपे गिरिवर धऱयो फूल सम ताहि उठायो । 
चक्तसुद्शन सोखन हित जल शेल बिठायो॥ 
मैया कर माखन मले, लकुट लगावे गोप-गन ॥ 
सात दिवस गिरि कर घरुयो, भयो न नेंकहु मलिन मन ॥; 


प्रलयकालके मेघ शक्तिभर पूरे बरसे। 
नीचे गिरिके गोप गाय सब सुखतें निवसे ॥ 
जलते खाली भये गये सुरपतिके पाहीं । 
बोले बरषा करी नन्द-त्रज डूबत नाहीं ॥ 
सद्‌ सब उतऱ्यो इन्द्रको, सुनत चकित सो रहि गयो । 
रोके घन सब त्रज चलो, गिरिधर गोपनित कह्यो ॥ 


कुशल सबनि लखि गोप अधिक हियमह हरबावें | 
हरि आलिज्ञन करें प्रेमत उर चिपटाव ॥ 
पूजन गोपी करें कृष्णको कुशल मनाव | 
खु च्छ 
सुर-गन सादर सुमन गगनत सिलि बरषाव ॥ 
आनंद त्रिभुवनमहँ भयो, सुखी सकल सुर नर अये। 
चढि छकरनिपे गोप सब, बृन्दाबनकूँ चलि दये ॥ 





. इति श्रीमागवत चरितके पञ्चमाहमें गोबधनघारण-लीला 
नामक पन्द्रहवाँ अध्याय समाप्त । 


[ पाक्षिक पारायण, दशम दिवस विश्राम ] 

- प्रु प्रभावते परम प्रभावित भये गोप अब । 
नंदतनय नहि श्याम करें शंका मिलि जुलि सब ॥ 
कैसे' जाने सात दिबल गोवर्धन धाऱयो । | 
कैसे कालिय क्रूर कुण्डतें मारि नि काश्यो ॥ 

जाके सबई काज अति, अद्भुत परम बिचित्र हॅ । 
करे अलौकिक काज नित, मधुमय दिब्य चरित्र हे ॥ 


दश दिनको नहिं भयो पूतना मारि पछारी। 

तृणाबत अरु शकट काक बक हने सुरारी ॥ 

खल अघ, धेनुक, वत्स बिंबिध बेषनितें आये । 

आइ असुरता करी श्याम यम-सद्न पठाये ॥ 
दामोदर बनि यमज तरु, खेंचि गिराये बालने। 
. सात दिवस अब खेलमह, धरयो शैल कर लालने॥ 


पूछें मिलि सब गोप नन्दते-क्रो ये गिरिधर । 
सत्य न्रजराज ! कीनके सुत ये नटवर ? 
सुनि बोले न्रजराज--सत्य में बात बताऊँ। . 
मेरो ई सुत कृष्ण रहस परि तुम्हें सुनाऊं ॥ 
गग प्रथम मात कही, अवतारी तेरो तनय । 
शुन सब नारायन सरिस, ही, श्री, बल, तप,नय,विनय ॥ 

करि मोकू आदेश गये घर गग महासुनि। 
हौँ अति विस्मित भयो पुत्रके अह फल शुभ सुनि ॥ 
तबतें ,जो जिह करे मोइ होवै नहिं बिस्मय । 
नारायन सुत समुझि सतत बिहरों हौं निय ॥ 
समाधान सबको भयो, करे प्रशांसा नंदकी । 
जय बोले मिलिकें सकल, नंदनंदन ब्रजचन्द्रकी ॥ 


त्रजकी रक्षा करी ऋष्णने यश जग छायो । 
Ns र्च्ड ७४ आयो 
लज्जित हु के इन्द्र स्वगत प्रभु ढिग आयो ॥ 
कामधेनु गोलोक त्यागि सेवा मह झाई । 
आय शक्र अति सकुचि मधुर स्वर विनय सुनाई ॥ 
कर जोरे शतक्रतु कहे, शुद्ध सत्वमय नाथ ! तुम । 
अभो ! छिमहु अपराध अब, माया मोहित जीव हम ॥ 


जनक अंकमह करहि तनय नित अरानित अबिनय । 
पितु ताड़न हू करहि तदपि हिय रहहि प्रेममय ॥ 
मेरे गुरु पिठु मातु बन्धु तुम सब कछु स्वामी । 
समुकि शक्र मद रहित कहें हरि अन्तर्यामी ॥ 
इन्द्र ! जाहु निज लोककू; मम आयसु पालन करो। 
कबहुँ न करियो गब अब, मम सिख यह हियमह घरो ॥ 


तब पुनि बोली सुरमि-श्याम तुम लीलाधारी । 
मम संततिकी बिपति धारि गिरि हरि तुम टारी॥ 
अज अनुमतित आज आपु अभिषेक करावें । 
शक्र सुरनिके इन्द्र आप गोविन्द कहावें।। 
निज पयते प्रभुरुख निरखि, कस्यो घेलु अभिषेक पुनि । 
हरषे हरि अभिषेक लखि, इन्द्र सहित सुर सिद्ध सुनि ॥ 

यों गिरिवर हरि धारि इन्द्र मख भङ्ग करायो । 
करि मद मदेन फेरि क्षमा करि मान बढ़ायो ॥ 
हरि आयसु ले इन्द्र सुरभि निज लोक सिधाये । 
कु्जबिहारी करत केलि वृन्दावन आये ॥ 
जे श्रद्धातें सुनहि नर, जा चरित्र कू नेमते। 
काम क्रोध नसि जाइ रिपु, प्रभुपद पावें प्रेमत ॥ 


हरिबासर ब्रत करें सबहि ब्रजमह नर नारी। 
निल कछु फल खाइ रहें कछु दूधाधारी ॥ 
एकादशी पुनीत सुदी कातिककी आई | 
निराद्वार त्रजराज रहे दिन दयो बिताई॥ | 
जानि प्रात उठि चलि दये, स्नान करन यमुना निकट । 
घरि पट जलमह घुसि गये, जांनी नहि बेला बिकट ॥ 


दूत पकरि ले गये तुरत जलपतिके पाहीं । 
इत ब्रजमह नेंदराय लोटिके आये नाहीं॥ 
समाचार सुनि दुखद बरुनके पास गये हरि। 
| श्रोत्रजराज बरुनने बहु पूजा करि ॥ 
पिता संग घनश्याम लै, आये त्रजमहँ सखसद्न। 
सुनि अति बैभव कृष्णको, भयो सबनिको मन मगन ॥ 


गोप विचारे श्याम हमें बेकुन्ठ दिखाबें । 

गोता हमहूँ बैठि न्रह्मसरमाहि लगावें। 
सबको इच्छा जानि बिष्णु निज लोक दिखायो। . 

उुखमह्‌ सबई मन्न भये सब जगत भुलायो ॥ 
दान चखांइ दरि, पुनि बैकुन्ठ दिखाइके । 
चकित सब गोपगन, हरिपुर दरशन पाइके ॥ 

द्विभुज कृष्ण नहि देखि भई तिनकी विभ्रम सति | 
लख्यो चतुर्भुज रूप भयो सबकूँ विस्मय अति ॥ 
ब्रह्मानन्द निमग्न गोप पुनि श्याम निंकार। 
नटवर यमुना निकट निरखि सब भये सुखार ॥ 
यौ बैकुण्ठ दिखाइके, बिस्मय कीयों दुरि हरि। 
तित नूतन अभिनय करे, छद्दा ललित अति वेष धरि ॥ 


इति श्रीभागवत चरितके पञ्चमाह में इन्द्रसुरभिवरुण-विनय 
नामक सोलहवाँ अध्याय समाप्त | 

हि 


त्रजबनितनि अनुराग नवलमह नित नव विकसत । 
गिरिधर नटवर नाम सुनत अतिशय हिय हुलसत॥ 
प्रथम भ्रवन फॅसि गये नयन पुनि भये पराये। 
मन अटक्यो लखि रूप जगतके काज भुलाये ।॥ 
नाम श्रवन पुनि दरश करि, चित्त परस हित अड़ि गयो । 
परस पाइ पुनि केलि हित, सरति भाव जाम्रत भयो ॥ 


इत गोपिनिको चित्त कृष्णके रूप लुभायो। 
करिबे रास बिलास श्याम उत मन ललचायो ॥ 
अति सखदायिनि शरद पूणिमाकी निशि आइ । 
सुषमा अति रमनीक दशहुँ दिशिमाहिं सुहाई ॥ 
मनमोहनने मोहिनी, मायाको आश्रय लयो। 
आप्तकाम परिपूण को, मन क्रीड़ाके हित भयो॥ 


अति निमल नभ सयो नीलिमा गहरी छाई। 
शारदीय शशि बिहसि चन्द्रिका शुभ छिटकाई ॥ 
प्राची दिशिकी ललित लालिमा लागे ऐसे । 
पति विदेशतें आइ रेंग्यो प्यारी मुख जैसे॥ 
भियारक्त पटते निकसि, पूर्णचन्द्र बिकसित भये । 
सूयताप सताप दुख, निरखत शशि सब भगि गये ॥ 

नभक मारि बुहारि रंग्यो नीलमते मानों। 


मोती दये बिखेर खिले तारागन जानों॥ 

श्रीमुख मंडल सरिस सुखद शोभायुत निशिपति । 

रक्ताञ्जलतै' निकसि करत जगकू प्रमुदित अति ॥ 
प्राची दिशि कुंकुम रंगी, बर उडुगनपति शुभ्र अति । 
सनहुँ प्रिया परिधान सुख, माँपि हसत प्रिय प्रानपति ॥ 


हृदय भरित अनुराग चलत शशि सबकू हेरत । 
सनहुँ किरन कर कमल राग चहुँ ओर विखेरत ॥ 
फेंकी कोमल किरन भयो ब्रुन्दाबन रञ्जित । 
जपा कुसुमकू पाइ फटिक मनि जनु अति हरषित॥ 
बन्दाबन अति मनहरन, आये गोपीजनरमन । 
नटनागर सजि बजि तुरत, रास करन यमुना पुलिन ॥ 


हो त्रिभङ्ग मनहरन फेटतै' बेन तिकारी। 
कर कमलनिते परसि प्रेमते पौँछि सम्हारी ॥ 
पुनि अधरनिपे घरी करी कछु तिरछी प्यारी । 
दाबे उंगलिनि छिद्र फू क पुनि सुखमहे मारी ॥ 
स्वर लहरी प्रकटित भई, बिश्व निखिल रव भरि गयो । 
मधुर गान काननि पर्‌यो, युवतिनि चित चञ्चल (मयो ॥ 


मनसोहनमहँ प्रथम चित्त आसक्त सबत्तिको । 
करत प्रतीक्षा पर्‌यो भवन रव बंशी घुनिको॥ 
ज्यों जलनिधितै' मिलन जाहि दरुतगतिते' सरिता । 
अकबकाइ सब चलां श्याम ढि ग त्यों त्रजबनिता | 
कास. काज बिसरे सकल, संत्र सुरधःसी चति गइ। 
सन सन घर परिवारकी, सुरति त्यागि सब चलि दई ॥ 


CC-0. Mumukshu Bhawan Varanasi Collection. Digitized by eGangotri 


६३६ श्रीमागत्रत चरित, पञ्चमाह अध्याय १७ 


दूध दुह्योको दुह्यो गायके नीचे पटक्यो । 
रही पालनो खोलि वज्यो ज्योको त्यों लटक्यो ॥ 
दही मथत ही छाड़ि चली माखन न निकाशयो । 
छोड़ि चूल्हिपे दूध चलीं नीचे 'न उताऱ्यो ॥ 
पति भोजन तजि चली इक, प्रेम चटपटी हिय लगी । 
हलुआ घोटति रही इक १ छोडि कढाईमह भगी ॥ 


कछुक अङ्क बैठाइ पूतकू दूध पिआव। 
कछुक प्रानपति हेतु फूलकी सेज बिछाबें ॥ 
कछु भोजन करवाइ सबनिके बासन माजे | 
कछु उत्रटन करि न्हाइ नेत्रमह अंजन आजें ॥ 
कछु कुंकुम चंदन घिसति, कछु तनमाँहि लगावतीं ॥ 
कछुक. केश काढति रहीं, कछु बेंदी चिपकावतीं।। 


कछु पट पहिनति रहीं कछुक आभूषन धारति। 
कछु दपेनमह देखि मांग सिंदूर सम्हाराति ॥ 
जो जो कारज करतिं रहीं त्यागो सो तिनने। 
चली बेनु सुनि काज अधूरे छोड़े उनने॥ 
बरजी पति पितु बन्धुने, रोकी बहु परि नहिं रुकी | 
कही बहुत परि ते नहीं, लोक लाज सम्मुख सुकी ॥. 


कछुक रहीं घरमाँहि रामनकी करीं तयारी । 
किन्तु चलि नहि सकौं पिता पति बन्धु निवारी ॥ 
करिबे हठ जब लगीं द्यो बाहरतें तारो। 
भीतर सोचें बिबस नाथ ! बश नाहि हमारो ॥ 
कृष्ण भावनामह सकल, तब तन्मय ते हो गई। 
नयन मूदि सनहरनके, मगन ध्यानमहँ सब अइ । 

कृष्ण-बिरह अति दुसह बेदना भई तीत्र जब । 
संकल अशुभ सिटि गये भावमहँ मगन भई सब ॥ 
भावालिंगन करत सिटे शुभ बन्धन टूटे। 
त्रिगुन देह तजि दई जगतके बन्धन खूटे॥ 
दिव्य देहे . तुरत इं, कृष्ण संग संगम कर्यो । 
भयहारी भगवानने, भवबन्धन तिनिको इर्यो ॥ 


कहें परीक्षितू-प्रभो ! कान्तते मानति हरिकू । . 
ब्रह्म-भाव नहि भयो सिली च्यौं शुभगति तिनिकू ॥ 
डपटि कहें शुक--भूप ! भूलि का बात गये तुम । 
भई मुक्ति शिशुपाल बताई बात प्रथम'हमः॥ 
'वैर भाव करि तरि गयो, कऱयो कृष्ण सह. प्रेम नहि । 
सदा बसत हिय श्यामघन, ते गोपी च्यो नहिं तरहि ॥ 


काम क्रोध सय लोभ नेह सौहादे भावते । 

केसे हू हरि भजो शुद्ध वा असद्‌ भावत ॥ 

जे तन्मय हो जाय” तरहि भवसागर तें नर। 

जो चाहे सो करहि सिद्ध दाता वे नटवर ॥ | 
राजन ! हरिकी दयातें, संशय सब सिटि जाइगी। 
ककरी चाकूपै गिरे, ककरी ई कटि जाइगी॥। 


नृप बोले-शुरुदेव ! रही अब शका नाहों। 
हरि चरित्र सो कहें गई गोपी प्रसु पाही ॥ 
शुक बोले-त्रजबाल गई ब्रजबल्लभढि ग जब । 
हो ऊपरतें निठुर कपटते बोले हरिश तब ॥ 
आओ, बैठो, कुशल सब, करुयो कष्ट किहि कामत । 


ट 


राति अँधेरी बन बिकट, च्यों आईं निज घासते ॥ 

अनल अनिल जल जनित कष्ट कछु बनमह आयो ? 
च्यों निशि बेला सरित पुलिनमहे चित्त चलायो ? 
शीतल मंद सुगंध पवन पल्लव बन बिकसित । 
अथवा सुषमा शारदीय अवलोकनके हित॥ -: 
आई अथवा नेहबशा, प्रेमं करहि मोमें सबहि । 
पातित्रत पालन करहु, जाओ निज निज घर अबहि ॥ 


 सुनत श्यामके कठिन बचन ब्रजबनिता रोई । 
भयो हृदय दुख दुसह सबनि तन मन बुधि खोई ॥ 
नयननि निकसत नीर कालिमा काजरकी सँग । 
ढरकि हृदयपर गिरत मिलत कुच कुंकुम के र ग ॥ 
गंगा यभुनाके सरिस, उमड़त हिय सुख मलिन अति। 
बने भलें ही कठिन हरि, हमरी तो वे एक गति॥ 


पुनि कछु धीरज धारि पोछि आसू बोलीं सब। 
प्रमपारामहेँ फाँसि निठुर अति कहु बचन अब | 
जाओ जाओ बार बार जिह बात कही है। 
जाइ कहाँ सब त्यागि शरन तव चरन गही है ॥ 
शरनागतको त्यागिबो, दुसह पाप वेदनि कह्यो। 
तव चरनतिमह आइ हम, धरम करम सब कछु लह्यो ॥ 


सुत पति सेवा करन द्यो उपदेश हमें तुम । 

परि सञुमें सवस्व प्रानपति तुमकू” सब हम ॥ 

प्रियता जगमह्द होहि सबनिमह तुमरे कारन | 
कैसे हम करि सकें आपुकी शिक्षा घारन ॥ 
कुशल शाख्बिद्‌ सकल जन, करहि प्रेम तुम भ्रेष्ठमह । 
का पति सुत जग प्रेमतें, होवे यदि रति श्रेष्ठमहँ |) . 

कमलनयन ! अब कठिन हृदय बनि मत ठुकराओ । 
फूली आशा लता ताहि नहिं नाथ ! जराओ ॥ 
जाहिं कहाँ का करे' चित्त नहिं बशमह प्यार । 
कर, पद्‌ अब गतिद्दीन अङ्ग सब अये हमारे ॥ 
अरे निद्यी ! प्रथम तो, जाल प्रेमको डारिकें । 
अब फंसाइ व्याकुल करत, च्या नहिं डारै मारिक ॥ 


मंद मंद मुसकाय ह्ृद्यमह बान चुभोयो। 
करी प्रज्वलित आगि कामकी सरबसु खोयो ॥ 
प्यासी बनमह फिरहि दया हिरदेमह लाओ । 
अधरामृत अति सुखद रमन ! भरिपेट पिआओ ॥ 
बधिक ! बिरह बिष बानतें, नहिं हम सब मरि जाइँगीं । 
दिव्य देहतें ध्यान घरि, चरन शरन तब पाइँगौं ॥ 


जा दिनतें अति मृदुल पदुमपद हमने परसे । 
ता दिनतें अनुराग हृद्य सर सरसिज सरसे ॥ 
चरनकमल रज चहुहिँ किंकरी करि अपनाओ । 
दीनबन्धु दुख दलन दया करि हृदय लगाओ ॥ 
बाहुकठको हार करि, कर सरोज सिरपे घरो। 
बत्तःस्थल पद्‌ कमल घरि, हृदय ताप गिरिधर हरो ॥ 


इति श्रीभागवत चरितके पञ्चमाह में रासोपक्रम नामक सत्रहवाँ 
अध्याय समाप्त | 

ज्नजबनितनिकी बिनय बिहारी सुनि हरषाये । 
प्रेम अलौकिक जानि नयन हरिके .भरि आये ॥ 
योगेश्वर सुसकाय कह्यो-हों रमण करुङ्गों। 
चिर दिनको संताप सबनिको आज हरुङ्गों॥ 
यों कहि गोपिनि मध्यमहेँ, उड़गन सम शोभित भये । 
श्याम परसते सबनिकें, चन्द्रबदन बिकसित भये॥ 


बाहु पाशमह जकरि फिरे बन रतिपति सम हरि । 
ज्यों हरिनिनि सँग हरिन करिनि सँग मदमातो करि॥ 
कृष्ण की रतन करति कंठ कल सब मिलि गावे । 
नटवर बेनु बजाय तालमह ताल सिलावें॥ 
जन बन बिचरत सखिनि सँग, आये गिरिधर पुलिनमह । 
यमुना तट शीतल सुखद, सरस बालुका रम्य जह ॥ 


' चंचल तरल तरङ्ग संग शीतल मलयानिल । 
कुसुम कुमुदिनी गंध पवन संग खेले हिलमिल ॥ 
तहं रासेश्वर आइ रमण रमणिनि सँग कीन्हों । 
काम कलाते' सबनि अलोकिक सुख अति दोन्हों ॥ 

तनु पुलकित हुलसित हृदय, हेसहि हाथ फेलाइके । 
मिलहि परस्पर प्रेमते, भरमामें चोंकाइकें ॥ 

कबहुँ बिनवें दीन होहि पुनि कबहू अंकरे । 
हिय सुख कर कटि केश करनित पुनि पुनि पकर ॥ 
करि करि'क्रोडा कलित प्रेम रसमाहि मिगाइ ! 
कुंघुम कली सम सकल सरसतासॉहिं डुबोई ॥ 
जगपति परवश-से भये, करीं तृप्त अति सुख दृयो | 
पाइ मान अति श्यामतें, मान सबनि हियमह भयो ॥ 


जिहि दियमहँ मनहरन मान वह रिपु घुसि आयो । 
समुझि गये घनश्याम दृश्य अति दुखद दिखायों ॥ 
करन कृपा मदहरन रमनत बिरत भये तब । 
अन्तघोन सुजान भये बिलख गोपी सब ॥ 
पति .बिचु नारी बिकल ज्यो, हथिनी ज्यों बिजु यूथपति । 
त्यौं व्याकुल गोपी भई', तिरखि निकुञ्ज न प्रानपति ॥ 


हो चिन्तातुर करहि यादि हरिके कामनिकी । 
मधुर मधुर सुसकान चलन चितवन सुहसनिकी ॥ 
लीला मधुर बिलास यादि करि करिके रोवे । 
हो तन्मय उन्मत्त सरिस तन सुधि चुषि खोच ॥ 
उञ्चः स्वरतें हरि शुननि; गावें रोबें सिर घुन। 


न ड 


खग मृग गिरि तरु लतनिते, पूछे इरि कोड न सुने ॥ 
वुक्षनिके लै नास कहें-दे पीपर ' पाकर। 
हे कदम्ब ! हे बकुल! नीस, बट, चपक, गूलर ॥ 
हे रसाल ! रसराज श्याम इत तो नदि आये । 
चितवन जाल बिछाय हमारे चित्त चुराय॥ 
सञुकति स्वार्थी नरनिकू, सब सिलि तुलसी ढिंग गई । 
करि अतिशय अनुनय वित्तय, प्रेष्ठ पतो ,पूछति सई ॥ 
३१ 

हे बृन्दे! हे तुलसि ! श्यामको पतो बताओ । 
कहाँ छिपाये श्याम बहिन दुक तनिक दिखाओ ॥ 
हतभागिनि हम भइ त्यागि हम हरिने दीन्हीं ।. 
रमन सँग श्रीप्रिया गई तुमने का चौन्हीं ॥ 
सौति समुक्ति आगे बढ़ीं, पतो सबनि पूछन लगीं। 
ललित लता पुष्पित लखी, समुझीं सब सजनी सर्गी ।। 


हे सालति ! तुम सदा बसो श्रीजी केशनिमह । 
स्वणंमल्लिका रङ्ग बसे प्यारी अंगनिमह॥ 
माधव लये छिपाय माधवी ! कहाँ बताओ । 
आरी, मल्लिके ! जाति ! यूथिके ! श्याम दिखाओ ॥ 
प्रेम परस बिनु होहि नहि, मन प्रमोद अरु पुलक अँग । 
श्याम अवलि करतें परसि, निकसे इतत प्रिया सँग ॥ 


हे धरनी ! तू धन्य पाद प्रभुके धारति नित। 
लिये लाड़िली संग लाल गिरिधर निरखे इत ॥ 
हे सुगबधु ! वर नयन नेहमहँ भीजे तुमरे । 
बहिना ! देउ बताइ गये इत प्रियतम हमरे ॥ 
राधा-कन्धा कर घरे, क्रीड़ा कमल घुमावते । 
नद्नन्दन नयन). खग. मृग कुल सरसाबते ॥ 


शौनक पूछें--सूत ! कौन राधा ये प्यारी। 
सूत कह मुनि ! शक्ति-स्नोत-सुख भरिबेवारी ॥ 
श्रीवृषभानु कुमारि कीति पुत्री सुकुमारी। 
कु वति ह किरी भोरी भारी ॥ 
कान्ता राधिका, प्रिया, प्रेयसी, कामिनी । 
नित्यकिशोरी .. लाडली, मनमोहनि मनभाबनी ॥ 7 

दिव्य देह घरि धरनि धामपै राधा थाई । 
निज परिकर पुर लाइ अवनिकू” दई बड़ाई॥ 
धनि धनि श्रीज्षषभानु कीति जननी हू धनि धनि । 
जिनकी दुहिता बनी राधिका बिहरै' भवननि ॥ 
यह अवनी पावन बनी, राधा पद्रज परसिके। 
जिद रज सुरगन इन्द्र अज, शिव सिर घारे" हरषिके ॥ 


राधा रसकी खानि सरसता सुख की बेली । 
नद्नदून सुख चन्द्र चकोरी नित्य नबेली ॥ 
नित नब नव रचि रास रसिक हिय रस बरसावै । 
_ फॅलिकंलामह कुशल अलौकिक सुल सरसावै ॥ 
गोरी सोरी सुन्दरी, रामा सुषमा श्यामकी। 
सत।शिरामनि स्वामिनी, बृन्दाबन घामकी ॥ 


प्यारी प्रभुकी परम स्वामिनी सुखकी सरिता | 
श्याम सिन्धु प्रति बदति भाव भावित रसभरिता ॥ 
ले तिनिंकू हरि छिपे जतनिते' पूछति नारी । 
निरखे इत कहुँ कृष्ण कन्हैया कुञ्चविहारी ॥ 
नारा तुमहू नारि इम, निष्ठुर नरने ठगि जई । 
चार चोरिके चित चल्यो, गयो बिना चितके भई ॥ 


अरी, बेज्ि सुख केलि करत निरखे इत गिरिधर । 
संद संद मुसकात मदनमोहन मद सनहर || 
अवसि तुमादिं पद्‌ परसि प्रियाऽंग इतहि सिधाये । 
तोरे तुमतै' सुमन कामिनी केश सजाये॥ . 
नख त्षतते' अनुराग अति, उमड़ि रह्यो तुम अँगन्ति'। 
पायो आलिङ्गन अवसि, तुम संबने प्रिय भुजनितै' ॥ 

ऐसे कहि कहि बेन नैनते नीर बहाबे। 
कबहूँ करै प्रलाप. कबहुँ रोवे पछतावे ॥ 
करै' कृष्णको ध्यान पुकारे नाम निरन्तर । 
नाम थ्यानतें भई गोपिका तन्सय सत्वर ॥ 
कुष्ण सरिस क्रोडा करे, बनी पूतना अपर हरि । 
ज्यॉको त्यों अभिनय करे, नयन मूं दि पयपान करि ॥ 


एक बनि गई शकट कृष्ण बनि अपर गिराबे। 
रुणाबतें बनि हरहि अपर हरि बन हरि जावे | 
बनि बत्सासुर एक कृष्ण बछरनि बिदुकावे । 
कृष्ण बनी तिहि मारि परमपद ताहि पठावे ॥। 
बनि घनघारी व्रजबधू, बेनु बजावे बननिमह । 
कछुक गोप गैयाँ बनीं, सुनि घुनि आवे रमन जह ॥ 


बनि कालिय फुफकार एक गोपी जब मारे । 
यनि नँद्नन्द्न अपर नाथिके' ताहि निकारे ॥ 
एक ` कुष्ण बनि गोबर्घनकू धारे बलतें। 
बनि यशुमति इरि बनी ताहि बाँधे ञखलतेँ॥ 
चेहःगेहकी सुधि न कळु, अमति प्रेमरसमह पगीं । 
तन्मय हके अनुकरन, नटबरको करिबे लगी ॥ 


निरखे प्रझुके चरन-चिन्ह अवनीपे उभरित । 
चंकुशा, घ्वज, कमल जवादिक चिह्नि चिह्लित ॥ 
बिच बिच प्यारी चरन निरखि अतिशय अकुलावतिं । 
करे सौतिया डाह प्रियाको भाग्य सराहतिं ॥ 
दे. अनुपम अनुराग अति, राधाको ही कान्तमह। 
करहि. असर सम पान हरि, अघरासृत एञञन्तमहे ॥ 

करत बिविध अनुमान बढ़ीं कछु आगे बाला । 
एकाकी पद्‌-चिह्न निरखि बोलीं इह्‌ लाला ॥ 
अचति यान वे बने राधिका कन्ध चढ़ाई । 
यहाँ तोरिकें फूल श्यामने प्रिया सजाई ॥ 
फूली फूज्ञी लतनितें, उचकि सुमन तोरे अवसि । 
एड़ी बनु पंजे बने, पुनि इतत आय निकसिं ॥ 


रो अली ! बनी बैठक दोउनिको । 

जि bs धारि शी है बेनी तिनिकी ॥ 

मोती सुमन पुरोइ प्रियाकी मांग संवारा । 

अवधि यहाँ तिहि संग करी हैं. क्रीडा प्यारी ॥ 
अवसि यहाँ हरि बश भये, अवसि व्यथा दोउनि बढी । 
श्याम दिखाई दीनता, अवसि सखी सिरपे चढी ॥ 


अरी, रमनने रमन कड्यो रमनी सँग तरुतर । 
अत्तो पत्तो मिल्यो श्याम श्यामाको गुरुवर ॥ 
धन्य लाडिली भाग करे बशमह बनवारी । 
मनोकामना पूर्ण भई नहिं बीर हमारी ॥ 
कृष्णान्वेषणुकातरा, इत रमनी बन बन फिरहिं । 
उत प्रियतम सँग राधिका, कामकेलि कौतुक करहिँ॥ 


उनके हू मन मान बढ्यो सोचें हों सरबस। 
` अखिल भुवनपति श्याम करे अब मैंने निजबस ॥ 
जहाँ मान तहँ बास करे केसे गिरधारी । 
पर्श तत्र घनश्याम लखे तब बोली प्यारी ॥ 
पैदर अब नहिं चल सकौं, कितव कहा लै जाव हे ? 
पग चाँपौ घोड़ा बनो, प्यारे ! पाइ पिरात हैँ ॥ 

तब हँसि बोले श्याम- चढी कन्धापै प्यारी । 
सुति अति हरषित भई चढ्नकी करी तयारी ॥ 
त्यों ही अन्तघान भये हरि वे पछितावे । 
इत उत खोजाहिं फिरहिँ डरहिं रोवाहिं बिललाबे' ॥ 
नाथ ! रमन ! प्रियतम परम ! जीवन धन! अशरनशरन ! 
देहु दरश अब दुखहरन, विश्वभरन ! भवभयहरन !! 


हाय ! कहाँ तजि गये रमन! मुख कमल दिखाओ । 
भयो दर्प मम दलन दयानिधि आओ आओ ॥ 
भ्रमरी सूखी फिरहि कमल ! मधु अधर पिआओ । 
मरत चातकी प्यास श्यामघन रस बरसाओ ॥ 
यों प्यारी प्रिय बिरहमहँ, कुररी सम रोबति फिरति । 
सम्मुख निरखति चर अचर, पूछति पति बिलख ति गिरति॥ 


करि करि सुमिरन संग श्यामको  रोवति राधा । 
बन बन बिहरत बिकल बिरहकी बाढी व्याधा ॥ 
दीखति दशमी दशा दुखी दरसन बिजु प्यारी | 
व्याकुल बिलखति बिरहसाँहिँ तनु दशा बिसारी ॥ 
इत प्यारी मूछित परीं, उत आई ठू दृत सखीं। 
अति अचेत आकुल अधिक, राधाजी सबने लखीं ॥ 


इति शीसागवत चरितके पञ्चमाह में श्रीकृष्ण अन्तर्धान 
` ` नामक अठारहवाँ अध्याय समाप्त | 

अथ एकोनबिंशतितमोव्ध्याय; 
क? 0 सबई पछिताइँ । 
__टेखि दशा कीरति सुता- क त ई रड 
ला | लिज दुख बिसऱ्यो सकल मिलि,बहुबिधिधीर बधाई ॥ 


w 


छप्पय--गोपी बैठी घेरि प्रियाकू सब समुमावे । 
गोदीमाँहि, लिंटाइ कमल दल ब्यजन डुलावे है 
'.कछक चेतना भई रसिककी बात जलाई । 
अपुबीती सब बात दुखित ह प्रिया बताइ ॥ 

एक प्रान मन मिलि सकल, मान रहित अति दीन सब | 

गावत शुन गोबिंदके, भई  ध्यानमह लीन सब ॥ 


सुधि बुधि तजि घर द्वार बारकी कृष्ण पुकारे | 
उत्कंठित अति भइ करुत स्वर नाम उचारे ३ ॥ 
रूप सुमिरि घनश्याम हृदय पिघिले भरि आवे ।. 
देह कँपकँपी उठे चित्त चंचल ह, जावै ॥ 
करत प्रतीक्षा पुलिनमहँ, मिलि जुलि गाव गीतिकू । 
साधनसिद्धा सखी सब, प्रकट करे रस रीतिकू ॥ 


गावे' गोपी गीत जयति जय त्रजबनचद्न । 
ब्रजजीवन सरबस्व सुखद नटवर नंदनन्दन ॥ 
'कमल बदन हस जोदि मधुकरी जीवन घारे । 
तिनहिँ अदरशन वायु बिना बल्लभ च्या मारे ॥ 
प्राणेश्वर ! तव दरश बिजु, प्रानह्दीन हम भई सब! 
खोजि यकी दश दिशि दयित, देहु दयानिधि दरश अब ॥ 

हमरे तन, मन, प्रान, कमं सब तुम हित प्रियतम । 
“तब प्रसन्नता हेतु करहि जीवन धारन हम ॥ 
जिन नयननि तव रूप लख्यो पुनि और न भावे । 
सुने श्रवन तव बचन अन्य पटतर नहिं आवै ॥ 
नस्यो प्रियतमा प्रेयसी, को मद अब दासी भई । 
आओ दरशन देउ अब, बन बन ढूदृत थकि गईं ॥ 


बनितनि बन्धन करन बधिकको वेष बनायो । 
सुन्दर कोमल मृदुल रूपको जाल बिछायो॥। 
मोहकता कण फेंकि मधुर स्वर बेचु बजावें । 
गाइ सुखद संगीत सृगिनि सम नारि फसावें ॥ 
च्छ न च 6 
भ्र कुटि धनुष विष बुझे सर, सन नन सरसाइके । 
तकि मारे, घायल करे, निरखे सतत सिहाइके ॥ 


कायर कपटी कुटिल कामिनीघातक कारे। 

तीखे: बान कटाक्ष ताकि अबलनिमहँ मारे॥ 

घायल सिसकति फिरहिं बान तनतें न निकारे'। 

_ छलिया छिपिके' हंसत न आओ सतत पुकारे' | 
 द्रश सुधा हित दयित हम, दुःख दुसह दारुन सहें। 
बिना मोलकी किकरी, कृष्ण कृष्ण कंबते' कहें ॥ 


बध करनो ही हतो हमें च्यो प्रथम बचायो । 
च्यों क असुरनिकू मारि सबनिको दुःख छुड़ायो ॥ 
कुपित इन्द्र ने उपल प्रलयके घन बरसाये | 
क. च्यौं गोवर्धन ` घारि नाथ ! हम सकल बचाये ॥ 
नी दावानल पान करि, कालियदहपै दुख हंऱयो) 
च्यों अजगरके मुख .घुसे, च्यौं बत्सासुर बंध क्यों ॥ 

बार बार च्यौं बिपति उदधिते नांथ बचाइ । 
च्यौं नटवरं कर पकरि रासमह बिहसि ps ॥ 
च्यौं कुंकुम मुख मल्यो प्रेमको खेला खेल्या । 
चर्यौ गोदी सिर घारि अस्त मुखमाँहिँ उडेल्यो ॥ 
च्यौं सरसायो नेह अति, ढीठ बनाई च्यॉ हसें। 
अब द्रशन बिनु देहु दुख, लाज न लागत च्यौं तुसें ॥ 


नहिं नममह् हम कहें सुनो तुम सब कुछ स्वामी । 
यशुमतिसुत ही नहीं आपु तो अन्तरयामी ॥ 
अबला हम अति दुखित आपु चाहे सत मानो | 
अधिक कहा हम कहें आपु घटघटकी जाना ॥| 
जानि हमारो हृदय दुख, दै दरशन जग यश लहो। 
जड़ चेतन जग जीव जे, तुम सबके हियमह रहो ॥ 


कृष्ण ! कृतारथ करहु कृपा कीजे कछु इमपे । 
` घरहु दया करि कान्त ! कामपूरक कर सिरपे ॥ 
हे हमरो हिय कठिन काम कंटकहू जामें। 
तब अति कोमल चरन कठिनकू सदुल बनामें ॥ 
घरहु चरन हियपे हुलसि, दरु काम पीडा सकल । 
सुने बचन जबतँ सरस, मधुर भई तबत विकल ॥ 


प्रियां पिपासित फिरहिं मधुर कछु पेय पियाओ । 
अधरासूत मुख भरो निठुर कछु पुण्य कमाओ ॥ 
प्याओ प्यारे परम स्वादयुत सीठो सीठो । 
दुखहर अतिशय सुखद सौति बंशीको जूठो कि ॥ 
कान कान्दकी कथा सुति, दोहि. ऋृतास्थ रस लहृहि १ 
बड़भागी ते जगत नर; कथा तुमारी जे कहहि ॥ 

धूरि' धूसरित नील कुटिल कच कारे कारे। 
मुखपे बिधुरे मधुर लगें मनकू अति प्यारे॥ 
मोटा खांत बुलाक मोरो मुकुट मनोहर । 
ऐसो बेष बनाइ जाउ जब बन तुम गिरिधर ॥ 
तब पल पल युग युग सरिस, बीतत बिनु देखे तुम्हे । 
अब निशिमह बन छाँडि तुम, छिपे छबीले छलि हमें ॥ 


आओ आओ श्याम हृदयकी तपन बुझाओ |. 
चरन कमल हिय धरो शोक संताप नसाओ ॥ 
यों कहि रोई फूटि फूटिकं गोपीं सस्वर। 
रहि न सके तब श्याम भये प्रकटित तह सत्वर ॥ 
सथन मनोहर वेषते, मनमथके मनकूँ करत। 
अकटे प्रभु तिनि मध्यमह्‌; शोक मोह हियको हरत ॥ 


मोर सुकुट सिर धारि गरे बैजन्ती माला। 
लखे शरद ब्रजचन्द्र भई प्रमुदित ब्रजबाला ॥ 
करें निछावर प्रान सिहावें सब तुनतोरे । 
प्रेम न अंग समाय उठें हियमाँहि हिलोरें ॥ 
खावें पीवें युगल कर, रूपासब नयननि भरत। 
` सूखी प्यासी प्रेमकी, आलिंगन. चुम्बन करत॥ 


कोई हरि कर धारि कपोलनि परम सिहावें । 

पुनि पुनि पकरि प्रेमतें हिये लगावे ॥ 

कोइ चवित पान कान्हको लेहिं चबावें। 

कोई हरिपद हृदय धारि संताप मिटावे ॥ 
अ कुटि कमान कटाज्ञ सर, मारे' काटे द्विज अधर । 
चीधें बधिकिनिके सरिस, बाँधत करतें पर्कार कर ॥ 


|| 

कोई हरि मुख कमल माधुरी नयननि भरि भरि । 
होहि” तप्त नहि पान प्रेमतें पुनि पुनि करि करि ॥ 
नयन रन्ध्रतै मधुर मृति कोई हिय लावे' | 
करे" मानसिक परस परम सुख मनतं पावे ॥ 
साधक सद्गुरु पाइके', आनन्दित अति होत ज्यों। 
दरशन करि घनश्यामके, गोपी प्रमुदित भई त्यो ॥ 


:इति श्रीमागवत चरितके पञ्चमाहमें रासेखर पुनदेरीन नामक 
उन्नीसवाँ अध्याय समाप्त | 

ले सब सखियनि संग श्याम सरिता तट आये। 
कुसुम कुन्द मन्दार कुमुदिनी लखि हरषाये ॥ 
कालिन्दी निज करनि बिछाई बालु सुकोमल। 
आसन हित पट प्रिया अंगको डाइयो तिहि थल ॥ 
तहँ बैठे राधारमन, ब्रजबनितनिके बीचमहँ। 
सने पदुम पद सखिनिकी, कुच कुंकुमकी कीचमहँ ॥: 


पूछे करिके' व्यंग श्याम ! इक बात वताओ। 
तीनि भाँतिके पुरुष साधुको शोक मिटाओ ॥ 
एक प्रमः्सखि करहि प्रेम दूसर बिनु प्रेमहु । 
करे तीसरे नहीं उभय पक्षनि तिनि नेमहु ॥ 
इनमें कोन निकृष्ट हैं, को मध्यम को श्रेष्ठतम | 
नीति निपुण तुम धरमवित, ताते" पूछे" तुमहि हम ।, 


बोले सुनिकें श्याम--सुनहु सखि ! सत्य बताऊँ। 

नीति घरमको सरम यथावत तुमहि सुनाङँ ॥ 

करे स्वाथ हिय धारि प्रेम ते नर व्यापारी । 

नहीं तहाँ सोहादे प्रेम है बह व्यवहारी ॥ 

` प्रेम निरपेक्ष जे, ते कृपालु पितु मातु हैं । 
वहा घरस केतव रहित, घन्घु सुहृद ते तात हैं । 


i 

अ्रमहीन नर चारि श्रेष्ठ कछु अपर रशातन्नी। 
आत्मराम अरु पूर्णकाम गुरुशत्रु ऋृतन्नी ॥ 
हौं इन सबतें पथक प्रेष्ठ पति सुहृद कारुनिक | 
प्रेम बृद्धिको हेतु करयो. मेने सब नाटक ॥ 
अति दुस्तर गृह र्ट खला, हे आइ तुम तोरिके । 
-मम हित पति, सुत, ग्रह, कुडुम, ते आई मु ह मोरिक ॥ 


जन्म जन्म हाँ रहीं सुन्दरी चनी तिहारो । 
क्रीतदास बनि गयो प्रेमते मोकू तारो ॥ 
करि अपन सबस्व सोहि सुख अतिशय दीयो। 
तजिक सब सुख सगे संग तुम मेरो कीयो॥ 
-बचन श्यामके सरस सुनि, दुःख शोक सबके भगे। 
*निजञ करतें श्शंगार इरि, श्रीजीको करिबे लगे॥ 


परसि परसूपर प्रेम पुलक अँग अंगनिं होवें । 
लखि प्यारी हरि रूप.देहकी सुधि बुधि खोवें ॥ 
निज कर केश सम्हारि प्रियाकी बाँधी बेनी । 
भाल तिलक तिल चुबक अघर रंग र गी सुननी ॥ 
-अंजन नयननिमह दयो, फूलनिके गजरा नये। 
“यृहिराये उर कटि कराने, बीरा श्रीमुखसहे दये ॥ 


कर पद नख रग रागे मद्दावर चरन सज़ाये। 
महँदी दिब्य लगाइ अरुत पद अरुत बनाये ॥ 
भूषन बसन सम्हारि इतर अँग अङ्ग लगायो । 
मलि हिंय केशर कीच बिसे आदरा दिखायो ॥ 
सव तरङ्ग छिन छिन उठें; मन दोउनिके नहि सरे । 
रूपासवको पान मिलि, दरपनमहे दोऊ करे ॥ 

दोऊ रसमह पगे प्रेमकी बँधे डोरते। 

०) ७ हिये ७/ . ° च्य ~ दु 

करे' हियेमह ध्यान निहारे' नन कोरत ॥ 

झुकि झुकि चूमत बदन बिरह संताप मिटावे । 

ऊपर गिरि गिरि परत परसिके प्रेम बढाव ॥ 
अरसत परसत परस्पर, बहुत तरङ्गनिमहँ उभय | 
पीवत ज्यो ज्यों नेह रस, त्यों त्यों छूटत सकुच भय ॥. 


श्यामा श्याम सजाइ रास मंडलमहं लाये । 
जे निरखी तह नारि श्याम ते रूप बनाये ॥ 
हव गोपिनिके बीच बीच हरि सोइत केसे। 
स्वण - मणिनिके मध्य नीलमणि दमकत जेसे ॥ 
गलबैयॉ. डारें' चपल, नटवर बेब बनाइके । 
ताता थेई कहि हंसत, नाचत ताल मिलाइके ॥ 


ताता थेई करे फिरे' हियमहँ हरबावें। 
होदि परसपर परस फुरहरी पुनि पुनि आवें ॥ 
उरमि हारमह हार सरसता अधिक बढ़ावें। 
मिले चन्द्रिका मोरमुकुटमहँ लट सटि जावें ॥ 
चमकति चपला सम सखी, अगनित घन सम श्याम छत्रि। 
अनुपम रास बिलासको, उपमा को करि सके कबि ॥ 


त्रज-युवतिनिके कंठ डारि कर नृत्यत नटवर | 
रुनझुन नूपुर बजत झनक चुरियनिकी मनहर ॥ 
हिलत छान कटि केश लोल लोचन अति चंचल । 
पीताम्त्रर संग मिलत. हिलत युत्रतिनिके अंचल ॥ 
पग पटकत कुण्डल हिलत, मुख मटकत लचकत कमर | 
हिलत हार झुख मुख मिलत, करत गान इत उत भ्रमर | 

क्रीडा कमलाकान्त करे' कल वेनु बजाव । 
रमनिनि राधारमन रमन करि रहसि रिझावे ॥ 
पाइ बिहारी अंग संग बिहरे ब्रजबाला। 
अस्त व्यस्त पट केश भये. खिसकीं गलमाला ॥ 
पाइ प्रेम प्रियको परम, अति प्रमुदित प्रमदा भई । 
आलिङ्गनते शिथिल अंग, मद्माती-सी बनि गई ॥ 


पुनि पुनि परसत अधर चुत्रावत रस बरसावत । 
सहसा! चुटकी भरत करत सी-सी हरषावत ॥ 
दत्त करि हसत हियपे नखक्षत करिके । 
पान प्रसादी देहि” झुखनिमहे रति रसं भरिकें ॥ 
करे कामिनिनिपै कूपा, स्वेद्‌-बिन्दु पौँछें करनि ॥ 
सुधा मधुर झुसकांनत, लखि मेंटत जियकी जरनि ॥ 


हेकें गोपी थकित श्यामके अंक बिराजें। - 
ललना ललित दुकू पीत पट मिलि अति भ्राजे ॥ 
सुर्रावे तिनि अंग पौछि मुख पुनि पुनि जोड । 
निरखि चकोरिनि चन्द्र द्रवे त्यों नटवर सोहें ॥ 
भरत न चित चितचोरको, चितवत अपलक अलीगन ४ 
गोपी मुख पंकज निरखि, भयो श्याम अलि सत्त मन ॥. 


चले श्याम जल केलि करन बनि गायक मधुकर । 
करत गान सँग चलत कपकंपी उठति सखिनि उर ॥ 
बायु डुलावव च्यजन सुशीतल मंद सुगंधित। _ 
कृष्ण कंठमहेँ डारि सुजा प्रमदा अति प्रमुदित ॥ 
करनिनि सँग जल केलि ज्यो, करे करी अति हिय हरषि | 
त्यों सखियनि सँग स्याम पुनि,करे खेल जलमह प्रविशि॥ 

बिविध माँति जलकेलि करी हरि बाहर आये। 
पुनि पट पहिरे प्रियनि संग बन उपबन घाये ॥ 
भद्र, लोड, श्री, ताल, बकुल, भाए्डीर, महाबन । 
खदिर, कुमुद मधु काम्य बारहा श्रीवृन्दाबन ॥ 

बारह बने उपयन बहुत, केलि, केतकी, रास थल। 

शेषशायि बन केमद्रुम, सुललित, उत्सुक बन त्रिमल ॥ 


इति श्रीमागवतचरितके पञ्चमाह में महारासलीला नामक बीसवां 
अध्याय समाप्त | | 


*<$०हे&"डे> 

(२१ | 
धन्य धन्य त्रजघाम जहाँ पावन बन उपबन। 
बुन्दाबन अति धन्य धन्य सब सखा सखी-गन ॥ 
नंद यशोदा धन्य धन्य हैँ वे त्रजबासी । 
जिन सँग हरि नित करें शयन बन भोजन हाँसी ॥ 
चुन्दावन त्रजघाम नित, त्रजलीला परिहास नित । 
गो गोपी गोलोक नित, परिकर रास बिलास नित ॥ 


होवै गोपीभाव रासके दरसन पावें । 
अभिमानी नर नारि नहीं तह फटकन पावें॥. 
नारद गोपी बने बने गोपी त्रिपुरारी । 
अरजुन नर तहँ बने अजेनी गोपी प्यारी॥ 
रास रहस घनश्यामत, अरजुनने पूछयो जबहि । 
रस सरमह मञ्जन कर्यो, पुरुषवेष बदल्यो तबहि ।। 


सरते निकसे अंगअंग महे. यौवन छायो । 

तनुको सुन्दर .बण भयो मनु कनक तपायो॥ 

विछुआ नूपुर पैर चुरी कर झनझन बाज । 

बनी र॑गीली सखी कोटि रति युति लखि लाज ॥ 
त्रिपुरसुन्द्रीने .क्रपा, करी कामिनी तनु अयो। 
जातें श्रीरासेशवरी, राधाजी दरशन द्यो॥ 
४२ 

हरि संग रास बिलास कर्यो पुनि रससर न्हाये । 
तुरत अजेनी रूप तज्यो प्रभु ढिग पुनि आये ॥ 
यों हरि कीन्हीं कृपा पार्थकू रास :दिखायो । 
नारद हू बनि सखी मनोबांछित फल पायो ॥ 


समुकि सके नहि" नीच नर, . रास रहस अति गूढ़ हैं ॥ 
हरिलीला प्राक्त कहत, ते नर पापी मूह हैं॥ 


सुनी रासकी कथा परीक्षित शांका. कीन्हीं । 
शुरुवर ! हरि करि रास नरनि का शिक्षा दीन्हा ॥ 
परनारी संस्पश पाप सब शास्त्र बतावें। 
थापन .करिबे धम अवनि पै अच्युत आवें ॥ 
अधमे कारज कर्यो, रक्षक ह्वोकें धर्मके। 


NNN 
परनारिनित रति करी, साक्षी हके कर्मके ॥ 


हसि बोले शुकदेव-कृष्णकू पाप न परसे। . 
रबि रस सबते' लेहि शुद्ध करि सब थल बरसे ॥ 
नालो गंगा मिलत नाम शुन अपनो खोवै । 
चाहें जो कछु परे अग्निमह स्वाहा होवै ॥ 


सव कछु समरथ करि सकें, विधि निषेध तिनिकू नहीं । 
अनिल अशुचि नित प्रति भखत, खाय मलिन होवे कहीं ॥ 


सुखी होहिं बिपरीत करि, दुख पावे' नरकनि परहि ॥ 


समरथको प्रतिकूल आचरन करिहें प्रानी । 

पाबे दुख इहलोक होहि परलोकहु हानी ॥ 
शम्भु बिषपोन हलाहल इसहुँ करिहें । 

सोचि कर. अनुकरन भौतिके बिनु ते मरिहें ॥ 

` शास्त्र शुरु वाक्यकू , धम ससुमिक जे करहि'। 


रे 

है सब दुखको मूल अहंता ममता जगमह। 

मेरीमह फस्यो जीव भटके भव-मगमह ॥ 

बुद्धि न होवै लिप्त अहंता जाळू नाही ।. 

चाहे सो वह करै बँधे नहि बन्धन माही ॥ 
अथ अनथ न बिज्ञकू, करे अशुभ वा शुभ करम। 
अहंकारते' होत है, यह अधम यह है धरम॥: 


करिक शुभ अरु अशुभ कम फल भोगहि मानी। 
अनिल गंग रबि सरिस रहे निरमल नित ज्ञानी ॥ 
ज्ञानी हू जग रहे कमलःदल जलमह जेखे । : 
तब हरि सब-समथं बघे बन्धनमह कैसे || . 
पाही साक्षी सबंगत, अखिल जगपति अज अमल । : 
तिनकू पर अरु अपर का, घटघट बासी विसु विमल ॥ : 


जग है दुख की खानि दुखी सब जगके प्रानो । 
पावें दुख अरु मृत्यु जरा ज्ञानी अज्ञानी ॥ 
अज्ञानी जग सत्य समुकि बन्धन बधि जावें। 
ज्ञानी" समुझै सत्य कृष्णलीला-सुख पावें॥ 
अज अच्युत हू अवनिपे, मानुष तनुते अवतरे । : 
करन अनुग्रह सबनिपे, श्याम सरस लीला करे ॥ : 


जीव जगत अरु ब्रह्म धात कछु लगति अलोनी । 
तातें क्रीडा करहिं कृष्ण अति सरस सलोनी ॥ : 
गोपी अरु श्रीकृष्ण मिलन सुनि हिय सरसावे। : 
सुनिके' प्रेम प्रसंग देह पुलकित ह. जावे ॥ 
जो सांभरकी भीलमें, कैसे हू परि जाइगो। : 
तो फिर अपनो रूप तजि, तुरत नौंन बनि जाइगो-॥ : 

चिदानन्द घनश्याम देह प्राकृत नहिं तिनको। 
गोपी शक्ति अनंत दिव्य चिन्मय हैँ उनकी ॥ 
शक्तिमानते' शक्ति विलग होवै नहिं ऐसे । | 
ज्यो श्रीशिवते' शिवा बिष्णुतै' कमला जेसे ॥ 
अपनेतै' अपनो मिलै, कितनो सरस प्रसंग हे । 
मनमोहनते' मन मिल्यो, पुनि नहि दूसर अंग हे ॥ 


ऊंच नीच निज अङ्ग हाथ सबहीकू परसे। 
पावे प्रियको परस हृदय तन मन अति सरसे ॥ 
विषयनिमहँँ फँसि जीव दुखी तिनितै हो जावें । 
दिव्य देहते' होहि दिव्य सुख सब नहिं पाबे ॥ 
जब तक प्राकृत भावना, तब तक होवै रास नहिं । 
दिव्य देह होवै जबहिं, गोपी बनि नाचे तबहिं॥ 


दिव्य देहते रास रच्यो गोपी प्रभुके सँग। 
पति शेयापै परे रहे प्राकृत तिनके अँग ॥ 
तात निंदा नहीं करी काहूने उनकी । 
ससुकि सके को द्व्यि रहसमय लीला तिनकी ॥ 
हरिके रास बिलास मह, - दोषारोपन जे करै । 
कह जाहि व्यभिचार जे, ते पापी नरकनि परै ॥ 


यों. बुन्दाबनमाँहि रास अति ` रसमय कीयो । 

घरि नर बपु अति सुघर परम सुख गोपिनि दीयो ॥ 
` रसको सरिता सुखद्‌ श्यामने सतत बहाई। 

लीला जो गोलोक दोहि सो अवनि दिखाई ॥ 
करि करि क्रीड़ा कामकी, करां कृतारथ कामिनी । 
दोहि सुमिरि सब सुखी नर, लीला अति मनभाविनी ॥. 

निज निज घर पुनि प्रात होत आइ ब्रज-नारीं । 

यों नित क्रीडा करे कृष्ण प्यारी सुखकारों।॥ 
जो नर श्रद्धा सहित रास लीलाकू गावे । 

पढ़ें सुने सुख लह अन्तमह प्रभुपद पाव ॥ 
बार बार जे प्रेमते, गद्य पद्य ` मह गायगे। 
तिनके हियके रोग सब, काम क्रोध नसि जायँगे ॥ 


इति श्रीभागवत चरितके पञ्चमाह में रासतपंचाध्यायी नामक 
| इक्कीसवाँ अध्याय समाप्त | 


[ मासिक पारायण इक्कीसवें दिन का विश्राम | 


३७0॥॥4 ६, / 

छि रर 
अब आगेकी कथा अम्बिकाबनकी मुनिवर । 
` सुनो कर्यो जो खेल तहा नॅदनन्द्नं नटवर ॥ 
एक समयकी बात अम्बिका शिव पूजन हित । 
गये गोप लै सकट करी पूजा तहँ विधिवत ॥ 


तट सरस्वतीके बसें, करि केवल जलपान संब | 
आयो अजगर देवबश, सोये सुखतें नन्द्‌ जब ॥ 


अहि पग पकरयो नंद उठे चिल्लाये--आओ। 
शरणागत प्रतिपाल कृष्ण मम बिपति मिटाओ ॥ 
सुनि सब आये गोप सपकूँ वहु बिधि मारे । 
` परि नहीं _ छोड़े पैर कृष्णकँ नन्द पुकारे' ॥ 
नदनन्द्न आये तुरत, अहि सिरपै पग धरि दयो । 
पाइ परस पग सपे तनु, तजि विद्याधर हो गयो ॥ 


प्रमु पूछे--तुम कौन योनि च्यौं. अजगर पाईं । 
सुनि बोल्यो अहि-कहूँ कथा निज सुनहु कन्हाई ॥ 
विद्याधर प्रथम सुदर्शन सुन्दर सबतें। 
सुन्दरता बिख्यात भई मद बाढ्यो तबतें ॥ 
लखि कुरूप मुनि हँसि परयो, मदबश भूल्यो धर्मक । 
सुख दुख दूसर देहि नहि, सब भोगे' कृत कमकू ॥ 

लखि अशिष्टता मुनिनि शाप दीयो होओ अहि । 

सुनंत. भयो मद चूर ऋषिनिके पर्यो चरन गहि ॥ 

हो प्रसन्न सुनि कही-नन्दनन्दन उद्धारे । 

अब कृताथ हाँ भयो नेहते नाथ निहारे ॥ | 
करि बिनती आयसु लई, गयो सुदर्शन लोक निज । 
अजमह आये गोप सब, कथा अन्य अब सुनहु द्विज ॥ 


एक दिवस बल सहित श्यामसखियनि सँग बनमह। 
बिहरत इत उत नेह नीर उमड़त अति मनमह ॥ . 
मधुर राग स्वर ताल ललित लययुत हरि गावें । 
बिश्व बिमोहन . गान गाइ गोपिनि हरषावे ॥ 
मन्त्र मुग्ध सम सब सखीं, भई न सुधि तन पट कहाँ । 
तबई अनुचर घनदको, शह्नचूड़ आयो वहा 


कामी हियमह काम बान नारिनि लखि लाग्यो । 

लई सुन्दरी पकरि दुष्ट उत्तर दिशि भाग्यो ॥ 

गोपी करति बिलाप भगे बल हरि पीछे जब । 

. छोड़ि भग्यो हरि करयो शीश घइते न्यारो तब ॥ 
सिरचूड़ामणि लाइक, बलदाउकू दै द्ई। 
शंखचूड उद्धारकी, कथा समापत ह गई ॥ 


शौनक पूछें--सूत ! कहो- कैसे गोपी-गन । 
बिनु हरि दरशन रहें जाई जब गोचारन बन ॥ 
सूत कहें-ले धेनु बेतुधर बन जब जावें । 
तब सब गोपी गीत कृष्णके हिलि मिलि गावें॥ _ 
युगल गीत गावें सुनें, हरि लीला चिन्तन करे. 
` तनु पुलकित मन मोदयुत, नेह नीर नयन्ति भरे ॥ | 

प्रथम गीत 
गिरधर सुरली मधुर बजाव । 


कर कपोल घरि राग अलापत, बाँकी भ्रकुटि नचाव ॥१॥ . ' 


सुख फकत मुरली को पुनि पुनि, छेदनि अशुरि फिराव। . 
सुनत मधुर स्वर सुर ललनागन, सुमन सरनि विधि जाब ॥२॥ 
खिसकति नीवी सुमन झरत कच, खुलि इत उत फहरान । 
लज्जा बश बिसमित-सी ह्व कं. तलु सुधि बुधि बिसराव ॥३॥ 
कोकिलकठी सुमिरि सुमिरि हरि, नयननि नीर बहाव। 
धन्य धन्य न्रजकी वे बनिता, नित गोबि द शुन गाव ॥४॥ 


द्वितीय गीत 


मोहन मुरली मधु बरसावति । 
मत्त करति महिलनिके मनकू , कुलकी कानि नसावति॥१॥ 
अचर सचर अरु संचर अचर करि, विधिकी रेख मिटावति । 
` सुनि त्रजबनिता यमुना सरिता, गति मति सब बिसरावति ॥२॥ 
दशन दाबि तुन हरिन बधूटी, सुनि घुनि दोरी आवति। 
घे छोरि ठन बेलु श्रवन करि, श्रवननि शंक्रि उठावति ॥३॥ 
चित्र लिखित सब इकटक ठाढ़ीं, पलकनि नाहि हिलावति । 
लाज काज घरके छुड़बावति, हृठि बन बेंनु बुलावति ॥४॥ 


तृतीय गीत 


आली इम अबला हतभागिनि । 
. बोलि न सक श्यामतें मुँहभरि, करि न सकें पालागनि ॥१॥ 
जब हरिरूप निहारति इकटक, अँखियाँ जल भरि बैरिनि। : 
बिघन करत निरखन नहिं देवै, झाँपै आसू नननि ॥२॥ 

इत उत निरखि परसि पग डरपे, सासु जिठानी ननदनि । 
दीखे' बूढ़े, बड़े, दूरिते, हठि हम ढोके बद्ननि ॥२। 
हम समान यमुना हू अबला, चूमन चाहे चरनननि । 
किन्तु न चूमि सके बनि निश्चल, रोकति तुरत तरङ्गनि ॥४॥ 


चतुथं गीत 


जो हम ब्रजकी रज बनि जातीं । 

तो निशांक हे आली हरिके अंगनिमह लिपटातीं ॥१॥ 

प्रिय पद्‌ परसि पुलकि सँग धावति, तनिक न लोक लजातों । 
_ अलक पलक अरु झलक कपोलनि की यू ति अधिक बढ़ातीं॥२॥ 
जो घन बरसत पंक होहि; पग प्यारे के सटि जाती ॥ 
लोक बेद झुल-कानि न मानति; ठ्वारेपै जसि जातां ॥३॥ 
देखत देखत सबके निय, श्याम परस सुख पातीं । 
घुँघट पटकी ओट न निरखति, नननमें भरि जातीं ॥४॥ 


पंचम गीत 
यशुमति ! मुरली हरि कह पाई । 
कौनें कान छेदिकें जाक. नककनछिदी बनाई ॥१९॥ 
कोने मति मलि चिकनी कोन्डी, कौनें सौति पढ़ाई । 
कोने दई श्यामके करमहं, सोइ्नकुँ च्यों भाई ॥२॥ 
जादू टोना जिह कह सीखी, कोने कला सिखाई । 
जाके सुखपै मुखकू घरिकें, गावत गीत कन्हाई ॥३॥ 


बाजे तजे मुरुज बीणा बर, लकरी च्यौं अपनाई । 
भैया ! तेरे सुतकी सुरली, त्रज-बनितनि दुखदाई ॥४॥ 

बनत आवत श्रीगिरधारी । 

सबहिं श्रवन दे सुनहु सहेली, बजी बाँसुरी प्यारी ॥१॥ 
. घेचुखुरनिकी घूरि उड़ति नभ, कोलाहल अति भारी । 

गावत गीत खाल सब: मिलिक, नाचत बीच बिहारी ॥२॥ 
सलिनसुखी इम निशि सम नारी, बिनु हरि सदा दुखारी । 
कृष्णचन्द्र ब्रज-चन्द्र खिले नभ, तब हम चन्द्र उजारी ॥३॥ 
मिटै ताप संताप तबाह जब, दृष्टि परै' बनवारी । 

चलो चलें .चित चोर बिलोकें, ठाढ़े कृष्ण मुरारी ॥४॥ 


सप्तम गीत 


| अब तो सखि संताप बिसारो । | 
संद मंद मुस्कात सदन सम, सस्मुख श्याम .निहारो ॥१॥ 
अरुन नयन मदमाते मनहर, मोर मुकुट सिर प्यारो । 

कोमल लोल कपोलनि ऊपर, कुंडल करत उजारो ॥२॥ 
शशि सम शीतल सखद श्याम मुख जीवन प्रान हमारो । 

रस बरसावत सन चलाबत गावत  नंददुलारो ॥३॥ 
खोलो नयन ब्रिकलता त्यागो, मनमहँ धीरज घारो । 
आइ गये बनत अब तो हारि, तन मन तिनिपे वारो ॥४॥ 


, उल्लाला--त्रज बनिता बिरहिनि बनी, मन मनमोहन महे फॅस्यो । 
सब सिलि हरि सुमिरन करति, नेह बान हियमह घस्यो ॥ 


सोरठा--निशि दिन लीला गान यह अहार तिनिको सतत । 
| रूप रस पान, हरि चिन्तन मह नित : निरत ॥ 


+ 

हरिलीला आहार पान करि काल बितावें। 
सब कछु कारज करे' किन्तु नहि कृष्ण भुलावें ॥ 
पालें यम अरु नियम बेठि आसन सब सार्धे । 
करिके प्राणायाम धारणा घरि आराधे ॥ 
करि प्रभु प्रत्याहार पुनि, ध्यान समाधि लगाइक । 
सदुपयोग पल पल करहि, हरिलीला नित गाइक ॥ 


एक दिवसकी बात अरिष्टासुर ब्रज आयो । 
रूप छिपायौ दैत्य बेलको ` बेष बनायों। . 
खुरतै' खोदत मही रम्हावै सींग चलावे। 
बार-बार मल-मूत्र करै खल खेल दिखावे ॥ 
{गिरत गर्भ गैयानिके, डुषम शाब्द भोषन करत। 
सकल गोप गोपी डरत, खल हरिकू खोजत फिरत । 


आवत लख्यो अरिष्ट दुष्ट . श्रीहरि ललकाइ्यो । 
भयो कुपित अति असुर श्यामने थप्पड़ माऱयो ॥ 
सींग उलारे पकरि .भयो निरबल डकरायी । 
मुखतै' उगिलै रक्त इषम प्रभु सारि गिरायो ॥ 
आसुर मारि ब्रज्ञमहँ गये, साधु साधु सबई कहें । 
कृष्ण बाहु पालित सकल, त्रजबासी निभेय रहें॥ 


इति. श्रीमागवत चरितके पत्चमाहमें अजगर शंखचूड़ अरिशेद्धार 
५; : _ * नामक बाइसवाँ अध्याय समाप्त । ` 

FE 
` अब मधुराकी बात कंसकी सुनहु महामुनि । 
भोजराज अति दुखित भयो बृषभासुर बघ सुनि ॥। 
मंत्र हेतु सब सचिव सभामें कंस बुलाये। 
तबई कीतेन करत देवऋषि नारद झाये । 
नारद्जीने पोल सब, दई खोलि बसुदेवकी। 
रोहिनि सुत बलदेव हैं, जने कृष्ण सुत देवको ॥ 


सुनि अति कोप्यो कंस तीक्ष्ण करबाल निकारी । 
काढू सिर बसुदेब छलीको बात बिचारी॥ 
नारद रोक्यो तऊ केदि पतिनी सँग कीये। 
शल, तोशल, चाणूर टेरि सब मंत्री लीये॥ 
कहे कंस-सब सभासद, सुनहु आज नारद कहत । 
सम रिपु ब्न्दाबन बसत, राम कृष्ण बसुदेवःसुत ॥ 


धु रयाग इक करो भूतपतिक्‌ं आराधौ। 
जसे मम रिपु मरे काज मिलि जुलि सब साधो ॥ 
इन्द्‌ युद्ध नर करहि बिकट दंगल करवाओऔ । 
. . करी निमंत्रित सबनि राम अरु श्याम बुलाओ ॥ 
दोङ भैया अति बली, बल तिनिके तनमहेँ अमित । 
गाय चरावे पय पियें, माखन मिश्री खायें नित॥ 

दंगल सुनिके रामकृष्ण गोपनि सँग आवें।. 
तिनि जे मारे मल्ल पारितोषिक ते पावे ॥ 
पुनि हस्तिपते कहै- पुरानो तू मम साथी । 
मत्त कुबलयापीड़ द्रारपे रखियो हाथी ॥ 
आवें दोऊ बन्धु जब, तब हाथी दोड़ाइकें। 
दीजो दोउनिकूँ कुचिल, अंकुश मारि रिस्याइक ॥ 


याँ सबकू सझुझाइ कस अक्रर बुलाये | 
करिके बहु सम्मान प्रते पास बिठाये ॥ 
कहे-मित्र ! तुम सदा रहे हमरे हितकारी । 
अति हो सज्जन नहीं प्रशंसा करू तुम्हारी ॥ 
आज काज गुरुतर परम, दृन्दावनमह जाइक । 
“राम कृष्ण बसुदेव-सत, लावो तिनहि लिवाइके ॥ 


भयो देवकी व्याह भई तब नभत बानी । 
जाको अष्टम पुत्र हने तोकू अज्ञानी ॥ 
निरखि देवकी बघ करिबे उद्यत मोकू जब। 
हाथ पकरिके रोकि कही बसुदेव बात तब ॥ 
'सौंपि देहुँ बध मत .करो, तनय देवकीके सबहिं। 
'किन्तु सात दे छल कर्‌यो, कहि नारद गमने अबाहि ॥ 


राम कृष्ण मरवाइ फेरि बसदेवाहें मारू । 
उग्नसनकू मारि राज्यतें अरिनि निकारू ॥ ` 
सनि बोले अक्रर-नृपति ! खाओ मत तुस भय । 
होनी होके रहे यही वेदनिको निश्चय ॥ 
पुरुषारथ कर्तब्य है, फल प्रार्ध अधीन हैं 
सिद्धि असिद्धि समान जे, लखें नहीं ते दीन हैं ॥ 

मिड़कि कहे पुनि कंस--मोहि उपदेश न दीजे । 
कहुँ करन जो. काज ताहि सत्वर अब कीजे ॥ 
सुनि बोले अक्रर--धर्मकी, बात बताई। 
होनी अति बलवान .आपुके मन नहि, भाई ॥ 
. आयसु सिर धरि भूपवर, काल्हि नंद-त्रज जाउँगो । 
रथ चढाइ गोपनि सहित, रामकृष्णकू लाउँगो ।। 


सुनि प्रसन्न हे कंस गयो . भीतर महलनिके । 
इत केशी बनि अश्व गयो ढिंग त्रजबासिनिके ॥ 
असुर सुमि सब लोग डरे' भागे. इत उतकू | 
दिनहिनात खल फिरत निहारत नंदनँदनकू ॥ 
दुष्टदलन लखि देत्यकू, सिंहनाद भीषन क्यो | 
सम्मुख खल मुख फारिके, झपट्यो नहिं मनमहँ डऱयो |; 


पिछले पकरे पैर देत्यकूं श्याम घुमायौ।: 
सा धनु फेंक्यों दूरि गिऱ्यो सुररिपु घबरायौ ॥ 
पुनि उठि काट्न हेतु फारि सुख इरि ढिंग आयौ । 
मुहमह डाऱयो हाथ देत्य हय मारि गिरायौ ॥ 
` अजबासी प्रसुदित भये, बरसां सुरगन ` सुमन । 
दन्दाबनसह्‌ दृनऋषि, पहुंचे गावत कृष्ण शुन ।। 


करि इस्तुति बहु भाँति कहरु ! नरबपु धारयो । 
सुररिपु मार अमित अबहिं खल केशी मारयो ॥ 
परसों मथुरा जाइ केश गहि कंस पहारे । 
नरकासुर, झुर, पवन, शङ्क असुरनि पुनि सारे" ॥ 
ज्याह्‌ कर सालहृसहृस, सुखमय लाला करिङ्ग । 
भ्हपडचकू स्वगंत, . प्रिया ' हेतु हरि हरिङ्गो ॥. 

घमेराजके राजसूयकुँ पूणं कराबें। 
बूआसुत शिशुपाल दुष्टकू मारि गिरावे ॥ 
पार्थं सारथी बनें अस्न लगे नहिं करमहं । 
काल रूपते' . करै प्रलय कुरुक्षेत्र समरमह ॥ 
सर्वेश्‍वर सबके सुहृद, परमानंद स्वरूप प्रभु । 
यदुकुल-भूषन सुवनपति, .बिश्वम्मर बिश्वेश बिञ्ु॥ 


इति श्रीभागवत चरितके पञ्चमाह में कंसचिता केशीउद्धार 
नामक तेईसवाँ अध्याय समाप्त । - 

करिके नारद्‌ बिनय बिहसि बैकुण्ठ सिधाये । 
इत गेयनि ले ग्वाल संग बन गिरिधर आये ॥ 
भेइ-चोरको खेल भयो व्योमासुर आयो । 
गाल बालको बेष असुरने सुघर बनायो ॥ 
कछू भेड़ बालक बने, चले ग्वाल कछु चोर बनि। 
चोरनिमह मिलि व्योमहू, शुदा छिपावै खल सबनि ॥ 


ढापि 'गुह्ा मुख देहि शिलातं सुर संतापी । 
भक्तबछल भगवान्‌ जानि सब पकर्‍्यो पापी ॥ 
बुक सम द्यो दुबोचि सिंह सम गजेन कीन्हीं । 
. बलिके पशु-सम मारि युक्ति सुररिपुकू दीन्हीं ॥ 
खाल निकारे. शुद्दाते, व्योमासुरकूँ मारिकें । 
आये ब्रज मिलि सखनि संग, बनते गाय चराइके ॥ 


इत यादव अक्रूर कंस आयसु सिर धरिके। 
अपर दिवस ब्रज चले हरषि हरि सुमिरन करिके ॥ 
भगमह सोचत जात आज हौं हरि ढिंग जाऊ । 
करि हरि-दर्शन मचुज देहको शुभ फल पाऊँ॥ 
परू पगनिसह्‌ँ प्रभु झपटि, मोकुँ हिये लगाइँगे । 
जनम-जनमके सकल अघ; श्याम परसि कटि जाइंगे ॥ 

जिन ` चरननिकूँ सतत योगिजन दियमह ध्यावे | 
जिनक कमला सदा हियेत हरषि लगाव ॥ 
कमल सरिस जे चरन अजादिक द्वारा बन्दित । 
जाके आश्रय पाइ होहि प्रानी अति प्रमुदित॥ 
तिनि चरननिमहँ जाइकं, दण्ड सरिस हाँ परुङ्गो। 


यों जगजीवन सफल अब; नंदगाँवमह करुङ्गो ॥ 


सहस्रा रथतें उतरि अश्रुजल पाद्य चढ़ाऊ। 
दिय लगाइ हरि लेहिं लिपटि चरननिमह, जाऊ ॥ 
जानि शत्रु को दूत अनादर करहि, न गिरिधर । 
जानत सबके भाव सबंगत इरि विश्वम्भर । ह 
मधुर मधुर सुसकाय मम, रामकृष्ण कर रादि \ 
कोकिल कूजित "कंठत, काका काका कहिङ्ग ॥ 


हरि हित सरबसु तजहिं भक्तवर तेइ त्यागी । 
अपनावें अखिलेश जाइ सो जग बड्मागी॥ 
घरके भीतर पकरि तात कहि हरि लै जावें। 
करि सब बिधि सत्कार प्रमत पास बिठाव ॥ 
जाति कुशल पूछहिं जबाहिं, तब कछु नाहि. छिपाउगो। 
“दुष्ट कंस व्यवहार सब, सबेश्वरदि बताउगो ॥ 


यों बहुबिधि अक्रूर मनोरथ करत जात" सग। 

निरखे उभरे अवनि माहि श्रीनदनन्दन पग ॥ 
अज्र, कमल, यव आदि दिव्य चिहनितें चिह्नितः 

समुझी जीबनमूरि भये अतिशय आनन्दित म 
निरखत ग्रसु पदरज सुदित, तुर्व कदि स्थत परे) 
तनु पुलकित गदूगद हृदय, नयन नेह जलत सरे 
४३ 

पायो : श्रीअकऋ्र जगतमहँँ नरजीवन फल। 
करि करि हरिकी यादि नेहमह अतिशय विहल ॥ 
पलःपल छिन:छिन समय सुमिरि श्रीश्याम बितायो । 
जग जीवनको लाभ संतजन .जिही बतायो ॥ 
चरंनःचिह्ण भरभुके परसि, सदसातेसे हो गये। 
कछु सचेत हृ हाँकि रथ, नन्द्गावकूं चलि दये ॥ 


गोशालामहँ पहुँचि राम अरु श्याम निहारे। 
नील पीत पट पहिन खड़े गोरे अरु कारे ॥ 
काननि कुंडल कलित ललित बनमाला मनहर । 
दोऊ अतिई सुघर सुखद शोभित अति सुन्दर ॥ 
गाय दुहावन हित खरे, जनु सिगार हे तनु घरे । 
करि दर्शन अक्र्रजी, दंड सरिस महिपै परे ॥ 


साधव माधव लखे दोरि सत्वर ढिंग आये । 
इरि बलपूर्वक पकरि प्रमतें हिये लगाये ॥ 
'घुनि भेटे बलराम काम तजि घरपै लाये। 
कारि बिधिवत्‌ सत्कार स्वादु भोजन करवाये ॥ 
'नन्द्राय भेटे ललकि, पुनि पूछी सबकी कुशल । 
आये नन्द्‌ व्यालू करन, बात करें . घनश्याम बल ॥ 


श्रीहरि पूछे-तात, कहो त्रज कैसे आये । 

समाचार अक्रूर आदिते सबहिं सुनाये ॥ 

इष्णचन्द्र मम काल दुष्ट यह सब कछु जानें । 
केस .करता करे यादवनि बैरी माने॥ 
क तब जन्मको, सुनत क्रोधमह भरि गयो । 
या भाभीकी . तबहिं, हत्या हित उद्यत भयो ॥ 

नारद रोक्यो युक्तिः यज्ञकी ताहि बताई। 
भेज्यो लैवे मोइ दुष्टकी मति बौराई ॥ 
कपट-यज्ञ करि चहे मारिबो तुमक्‌ स्वामी । 
बोले हरि--अब मरे ममा रोबें सब सांमी॥ 
पुनि बोले नंदरायतें, बाबा ! मथुरा जायगे। 
चरख चढे दङ्गल लखें, गुज्ञगप्पा हू खायंगे॥ 


इति श्रीभागवत चरितके पञ्चमाहमें व्योमोद्धार अक्र्रागमन नामक 
चौबीस वाँ अध्याय समाप्त | 

सुनि गोपनि संग नन्द गमन की करत तयारी । 
इत रासेश्वर गये कुंज जह राधा प्यारी ॥ 
कीयो बहु बिधि प्यार हरष राधा नहि मनमह। 
' सुमिरि सुमिरि प्रिय बिरह दाह होवै सब तनमह॥ 
समुमावें बहु बिधि सद्य, हो “हरि हृदय लगाइके । 
अश्रु पाँछि निज करनितें, पुनि पुनि धीर बँधाइकें । 


बिलखति राधा कहति--प्रानपति ! यदि तुमजाओ । 

तो नहिं जीवत मोइ फेरि बरसाने पाओ॥ 

निशा चन्द्र बिनु नदी नीर बिजु सोह न जैसे । 

देह प्रान बिनु मृतक बने तुम बिनु हों तैसे ॥ 
मछली जल बिनु नहिं जिये, पिये चातकी स्वाति जल ॥ 
त्यों ' तुमरे बिनु प्रानपति, होहि हृद्य अतिई बिकल ॥ 


हरि समुझाई प्रिया कुजते आये घरमहँ । 

' जावे मथुरा श्याम बात फेली सब ब्रजमहेँ ॥ 
गोपी सुनि सब दुखित भइ हिय अति अछुलायो । 
करि करि हरिकी यादि सबतिको सुख सुरझायो ॥ 

' विधिक कोसें कुपित हो, नन्द्भवन ढिग आइक । 
` मिलि बिलाप सबई करे, नयननि नीर बहाइके ॥ 

कहें-बिघाता - परम अज्ञ तू बालक सम हे। 
सुन्दर श्याम सरूप दिखायो हमें प्रथम है॥- 
भई तृप्ति नहिं तऊ छीनिबे अब तू आयो । 
फास क्रूर अति करे नाम अक्रूर घरायौ॥ 
अये गोप बेरी सकल, जावें हम किहिके .निकट । 
` परम क्रूर अक्रूर है, नन्दनंदन निदेय निपट॥ 


रथपे बैठत श्याम निरखि हमकू मुख सोरे । . 
लाबें छकरा गोप बैल तिनिमें ते जोरे ॥ 
जाहिं कहाँ का करे निवारे हरिकू केसें। 
करे' लाज तजि वही रहें माधव त्रज जैसें। 
रथ-पथमह लोटो सकल, सत्याग्रह सब मिलि करो । 
जान न पावें नँद्नँदन, लोक लाज चूल्हे परो ॥ 


कैसें अबला नारि निवारै हरिकू बलतं। 

नहिं दीखेंगे श्याम हाय ! अब ब्रजसहे कलते ॥ 

अघ न संद झुसकानयुक्त मुख सनसोहनको। 

दीखैगो नहिं मिटे ताप संतापित तनको॥ 
निशा बिताई श्याम सँग, निश्चत निकुक्षनिमह सरस । 
मिलें न रास बिलासमहाँ, अब आलिङ्गन हरि दरश ॥ ` 


उड़गन तेज मलीन निरखि पुनि भये उदित रबि । 
ब्रज बनितनिको विरह दुसह अति बरनें को कबि ॥ 
राम श्याम रथ चढ़े यशोदा रोवति आइ। 
. रंथके चारिहुँ ओर फिरे शिशु बिनु जिमि गाई॥ 
कुररी सस रोवति सकल, राम ! श्याम ! सब्र सिलि कहति । 
डकरावति हा-हा करति, अश्रधार सबके बहति॥ 


CC-0. Mumukshu Bhawan Varanasi Collection. Digitized by eGahgotri 


दष्ट श्रीभागवत चरित, पञ्चमाह अध्याय २५ 


इत नन्दादिक गोप सकल मिलि द्वारे आये। 
पाग दुपट्टा पहिन स्वयं सजि बैल सजाये ॥ 
हाँस्यो रथ अक्रूर घंटिका चहुँदिशि बाज । 
रथ के पीछे दुखित गोपिका रोवति भाज ॥ 
मूर्णित हो गोपीं. गिरों, रथ अति आगे बढ़ि गयो) 
दीखी ध्वज रज फेरि सब, आँखिनित ओमल भयो ॥ 


भई निराशा लौटि सखी निज निज घर आई । 
इत रथ आगे बढ्यो दई रविसुता दिखाई ॥ 
रबि सिर ऊपर निरखि न्हाइवे रथ ठहरायो । 
राम श्याम पय पान करयो अक्रूर जतायो ॥ 
बेठों रथपै आइ तुम, न्हाइ करू सन्ध्या अबहिं । 
यों कहि जल बुड़की दई, लख्यो दृश्य जलमह तेतरहिं ॥ 


श्रीअनन्त फण सहस मुकुट मणिमय सिर सोहें । 
गोदीमह घनश्याम बिराजे जन मन मोहें ॥. 
कर,कपोल,कटि,कुटिल केश सब अग अति मनहर । 
ककण, कुंडल कलित करधनीं आभूषणधर॥ 
ळे 
लखि अद्भुत इस्तुति करी, द्रशनत प्रमुदित परम । 
बोले--हरि ! अपवगपति, काम अथे तुमहीं धरम ॥ 


अकर-स्तुति 
जय राम हरे जय कृष्ण हरे | तुमने ही जड़ चैतन्य करे॥ 
: माया तुमरी है अति अपार, पारवे केसे ये जीव पार। 
नित्य निरञ्जन निराधार, तब युगल चरनमह नमस्कार ॥ | 
अघ नाम जपतत सकल जरे ॥१॥ जय राम हरे० 


नर श्र 
< 

सब रूपनितें तुमकू ध्यावे, सब नामनिते' तुमकू गावे। 
सबके चरननिमें सिर नावे', ते अवसि धाम तुमरो पावे' ॥ 
अगनित पामर खल जीव तरे॥२॥ जय. राम हरे० 
हैं शक्ति शाक्त अक्तनिके हित, वैष्णव ध्यावे' श्रीविष्णु अमित.। 
गनपति रवि शिव हैं आपुअजित,सिरतव चरननिमें नाथ नमित ॥ 
अवतार जगतहित अमित धरे॥३॥ जय राम हरे० 
जड़ जीव भ्रमें तममें फॅसिके', बन्धन स्वीकारे हँसि हँसिके । 
'पकऱयो हों मायाने कसिके', बिगऱयो विषयनिके बिच बसिके ॥ 
दै दरशन सब अघ देव हरे ॥४॥ जय राम हरे० 
जय जय यदुनन्दन हृषीकेश, जय जय करुनानिधि प्रभु ब्रजेश ।. 
जय जय गोपीश्वर राधिकेश, जय वासुदेव प्रद्युम्न शेष॥ 
हम सेवक प्रझुके पगनि परे ॥५॥ जय राम हुरे० ` 


छप्पय-यों जमुनाजल माहि करी अक्रूर विनय हारि। 
प्रभु अन्तरहित भये छिपे नट ज्यों अभिनय करि ॥ 
जब नहिं निरखे श्याम उछरि जल ऊपर आये । 
चहुँदिरि ह के' चकित लखें कित कृष्ण बिलाये ॥ 

शेष करम करि पट बदलि, यमुनातट ठाढे अये। 

पट निचोरि जलपात्र भरि, सूधे रथपै चलि दये॥ 


द्रशनते' अति चकित तुरत रथके ढिग आये । 
पुनि मथुराकी ओर बैठि रथ अश्व चलाये ॥ . 
पहिलेते ही गोप बागमह डेरा डारे। 
` करत प्रतीक्षा राम श्याम लखि सये सुखारे॥ 
हरि हंसि ` बोले-चचाजी ! रथले मधुरा जाउ तुम । 
कबहुँ चाची हाथके, माल उड़ाबें आइ हस॥ 

संमुझि गये अक्रूर श्याम अबहाँ नहिं. जावें | 

सारि कंसकू बन्धु सहित मेरे घर. आवं ॥ 

रथले पहुँचे कंस निकट सब वृत्त झुनायो। 

। राम श्याम आगमन सुनत खल अति हरषायो ॥ 
: घर पहुँचे अक्रूर इत, उत हरि अति उत्सुक भये | 
ग्वाल बाल बल सहित लै, मथुरा निरखन चलि दय ॥ 


देखी मथुरापुरी सजी नव बधू - सरिस अति । 
घर घर बन्दनवार पताका ध्वज शुभ सोहति॥ 
परम रम्य उद्यान मनोहर घर पथ मन्दिर । 
' परिखा चहुँदिशि खुदी सुघर गोपुर अति सुन्दर ॥ 
बिद्रम, सोती, नील, मणि, बेदिनिमह जगमग करत । 
शुक पिक पाराबत मधुर, करि कलरव इत उत फिरत ॥ 


शुभागमन वसुदेव सुतनिको सुनि सब नारा । 
तनकी सुधि बुधि भूलि चलीं जनु चन्द्र उजारीं ॥ 
असन बसन परिधान न्हान अंजन तजि भागीं । 
चितवति लीला सहित श्याम शोभा अनुरागी ॥ 
अटा अटारितिपे चढ़ी, रूपसुधा नयननि भरहिं। 
सूँदि नयन हियभावते', पुनि पुनि आलिङ्गन करहि ॥ 


इति श्रीमायवतचरितके पञ्चमाहमें मथुरागमन नामक 
पचीसवाँ अध्याय समाप्त । 

सधुरामहँ हरि रूप सुधाको खोत बहायों। 
तबई लेक घुवे वसन धोबी तह आयो ॥ 
रगे रँगाये घुवे सुघर पट लखि बोले हरि । . 
देहु चौधरी नील पीतपट इमहिं क्पाकरि ॥ 

रङ्कार उद्धत रजक, बोल्यो आँखिनि लाल करि। 
ज्यों छोरा बोरे भये, अबहिं लेइगें चर पकरि॥ 


बनचारी तुम ग्वाल कबहुँ देखे अस झस्बर । 
जाउ चराओ गाय लपेटो कारो कम्बर | 
सुनि घोबीकी बात श्याम तकि मुक्का साऱ्यो | 
घडते सिर करि प्रथक बीच चौराहे डाऱ्यो॥ 
भगदड़ धोतिनिमहँ मची, डारि बज्न सबई भगे। 
रामश्यास गोपनि सहित, चुनि चुनि पट पहिनन लगे ॥। | 


डोले ढाले पहिन बर हरि आगे आये। 
बायक निरखे श्याम आइ सदु बचन सुनाये॥ 
काटि छाँटिकें प्रभो! बेष हों सुघर बनाउँ । 
करिकें कछु केकयं मनुज जीवन फल पाऊँ॥ 
मानी यदुवरने बिनय, बायक पट 'अनुपस किये। 
सजे सजाये करिकलभ, सम हरि बल शोभित भये ॥ 

अति प्रसन्न हरि भये कृपा बायकपे कीन्हीं । 
लक्ष्मी, बल, ऐश्वय, भक्ति अनपायिनि दीन्हीं ॥ 
लोकिक सुख परलोक मोक्ष फल दोऊ पाये। 
बायक भयो कृतार्थ लोटि प्रभु पुनि पथ आये ॥ 
गाल बाल बलदेव सँग, हुँसत जात मोहनमदन । 
आगे माला हार युत, निरख्यो मालीको सदन ॥ | 

_ करन कृतारथ चले सुदामा माली घर हरि । 
हड्बड़ाइ सो उख्यो दंडवत: करी भूमिः परि॥ 
विधिवत पूजाकरी बिबिध बिधि बिनती कोन्ही । 

` सबकूँ चन्दन, फूल, पान अरु' माला दीन्हीं ॥ 

मालीकी माला गरे, घारे यों राधारमन। 

इन्द्र धनुष धारन किये, शोभित मानहुँ सजल घन ॥ 


पूजातें प्रभु तुष्ट कहें-बर माली ! साँगो। 
नहिं अदेय कछु मोइ व्यर्थ लज्जा भय त्यागो ॥ 2 
पाँगी माली भक्ति भक्त भगवन्त चरनमह । _ 
जीवमात्रपै दया रहूँ नित नाथ शरनमह ॥ 
इच्छितवर, बल, आयु, यश, श्री, लौकिक सुख हू दये । 
थौं मालीपै कृपा करि, पुनि हरि आगे बढि गये ॥ 


आगे निरखी श्याम कूबरी युवती नारी। 
करमहेँ चन्दन पात्र लिये सनहर सुखवारी ॥ 
रङ्ग रङ्गीले रसिक शिरोमनि बोले-भामिनि। 
चन्दन लेके जाहु कहाँ सुमुखी गजगासिनि ॥ 
हमें देहु चन्दन सुखद, गंधयुक्त ` शीतल सरस । 
बोली दासी कंसकी, धन्य पाउँ हों प्रभु परस ॥ 


चन्दनवारी सहित लेउ यदुनन्दन चंदन । 

अर्पित अच्युत ! करू तुम्हें सरबस तन मन धन ॥ 

प्यारे ! तुमकँ पाइ जगतते' हों सुख मोरू। 

लोकःलाज कुल-लाज जगतके बन्धन तोरू॥ | 
सैरन्ध्री चन्दन दयो, अति आनन्दित हो गई। . 
पगपै पग धरि चुबुक धरि, सटकी अति सीधी अई १) 

टेढ़ी सीधी भई सुन्दरी अति सुकुमारी । 
मधुर मधुर झुसकात विहारे रासबिहारी ।। 
पल्लो पकऱ्यो कहे- नाथ ! मेरे घर आओ । 
मदन तापते तपित रमन तन ताप मिटाओ॥ 

तासु विनय बल ग्वाल सुनि, हंसे श्यामह हसि गये । 
हौँ आउँगो फिरि अवसि, यों कहि आगे चलि दये ॥ 

प्रिय वियोगतै' दुखित भई कुञ्जा अति मनमह । 
भयो काम-ज्वर व्याप्त होदि पीड़ा सब तनमह ॥ 
मूलित ह्वकें परी पलँगपै करवट वद्लति। 
करि करि हरिकी यादि आह भरि भरिकं सिसकति॥ 
इत नर नारिनिके नयन, सफल करत प्रभु पथ चलत । 
बनिज सुमन चंदन इतर, ते' हरिको स्वागत करत ॥ 


पुरबासिनिते' पूछि यज्ञशाला हरि आये। 
देख्यो बलके सहित धनुष प्रभु परम सिद्दाये ॥ 
रक्षक रोकत रहे श्यामने धनुष उठायो । 
करि ज्यों तोरे ऊख तोरि त्यों तुरत गिसयो ॥ 
धनुष अङ्गको घोर रव, दशहुँ दिशत्तिमह॑ भरि गयो । 
झन्तःपुरमहे कंस सुनि, रिपु भयते व्याकुल भयो ॥ 


झाये सैनिक स्त्य श्याम बलरामद्दि पकरन। 
मारो काटो पकरि लेहु चिल्लावं खल गन॥ 
राम श्यामने लखे शख ले सैनिक आवत । 
दोऊ भाई धनुष खंड ले चले भगावत॥ 
सबकूँ सारि भगाइकें, निज डेरापे आइकें। 
सोये सुखतै' सखनि सँग, .खीर सुहारी खाइके। 


इति श्रीमागवत चरितके पञ्चमाह में रजकोद्धार कुष्जानुपह 
नामक छन्बीसवाॉ अध्याय समाप्त | 


क¬ 

कंस धनुषको भंग पराजय सेनाकी सुनि। 
भयो दुखित दुःस्वप्न निहारे डरपै पुनि पुनि.॥ 
,जागत देखे बृक्ष सुनहरे निज सिर धड बिनु । 
निशिमहद निरखै स्वप्न दिगम्बर तेल अले तनु॥ 


केश, कपास; कुलाल, कुश, काक कंक, कपि, कृष्ण-पट । 
'नकटी, बिधवा, सतक नर, रुणडमाल, यमभट, बिकट ॥ 


'सुनत. कस धनुभंग निशा निद्रा नहिं आयी] 
'प्रातकाल उ . र'गभूमि खलने सजवायी ॥ 
गाने बाजे सहित 'मल्लशालामद् आयो । 
गोपनिकू पुनि. भेंट सहित सम्मुख बुलवायौ ॥ 
(कह नंदत--सुत कहा, 'राम श्याम जो सुदृद अँग । 
'नंद्राय बोले--प्रभो ! आवत होंगे सखनि सँग ॥ 


राम श्याम बध हेतु प्रथम अम्बष्ठ सिखायो । 
` 'रगभूमिके द्वार कुबलयापीङ ` पठायौ॥ 
इत सजि बजि बल श्याम ठ्वारपै गज ढिंग झाये । 
हाथी तुरत हटाउ बचन हस्तिपह सुनाये ॥ 
सुत कुपित इस्तिप भयो, रोंद्यो करि हरिपै तुरत । 
राज प्रहार पुनि पुनि करत, हासत श्याम इत उत फिरत ॥ 

'दामोद्रने दुष्ट देखिकै दाव दबोच्यो। ' 
° 'किचकिचाय सिर चढ़े शस्त्र हित मनमह सोच्यो ॥ 

लीये दाँत उखारि द्यो इक बल इक धाइ्यो । 

हस्तिप हाथी सहित दाँतते ही हरि मारयो ॥ 


2८ I 

13२ छोड़ि सुतक गज सभामहँ, प्रबिशे नहिं देरी करी । 
` - रही भावना जासु जस, तस ताकू दीखे हरी ॥ 

मल्लनि. निरखे बज्न कामिनी काम बिचारे । 
नरं निरखें नररत्न गोप निज स्वजन निहारे ॥ 
शासक खलनृप लखें जनक जननी निजशिशु सम । 
जनसाधारन लखें भयंकर कंस मनहुँ यम | 
इष्टदेन यादव मनहिं, परसतत्व योगी लखहिं। 
बस्तु एक परि भावते, भली घुरी प्रानी कहिं ॥। 


उत्सवमह हरि फिरत माधुरी सुधा पिआवत । 
इतउत चितवत चलत चोर जनु चित्त चुरावत ॥ 
कहे परस्पर नारि कुमर ये अति बलशाली । 
कृष्ण देवकी-तनय रोहिनी-सुत बल आली.॥ 
मारे इनि अगनित असुर, तेज ओज सह बल निलय। 
रक्षित यदुकुल होहि अब, पावै यश गौरव विजय ।। 


राम श्यामकू निरखि नारि नर भये सुखारे। 
कंस सल्ल चाणूर गरबते बचन उचारे॥ 
मल्ल युद्धमद्द निपुण सुने तुम दोऊ भेया। 
ग्वालबालसँग लड़त चरावत बन बन गेया॥ 
करे चकित नरनारि सब, र गभूमिमह आइक । 
आओ नृपको प्रिय करे, हे हे हाथ दिखाइकें ॥ 


सुनि बोले बल अनुज--बाल हम तुम बलसागर । 
मल्लयुद्ध तब होहि जोड़ जब होहि बराबर ॥ 
कहे निहंसि चाण्‌्र बली तो बलते' होवें। | 
जो न होहि बलवान बड़प्पन अपनो खोबें॥ 
नहिं शिशु तुममें बल अमित, आओ हम तुमते' भिड़े । 
हमरो तुमरो जोड है, झुष्टिक हलघरते' लड़ ॥ . 

हसि बोले भगवान- नहीं मानो तो आओं | 

तुम अति नामी मल्ल मल्लपन आजु दिखाओ 

याँ कहि कछनी काछि अखाड़ेमह आये हरि। 

शोभित बल सँग मनहुँ बीररस द्वे द्वे तनु धरि ॥ 
ताल ठोकि दोऊ बली, लड़िबेकू उद्यत भये । 
कृष्ण लड़ चाणूरते, बल युष्टिकते भिडि गये 


चटचट होवै शब्द उठावै' पकरि घुमावे'। 
सटकें इतउत झपटि लपटिकें पटकि गिरावे* ॥ 
मारे उरमह चोट ढकेले' पुनि पुनि पकरै । 
चित्तपट्ट हे जाय तुरत इतते' उत निकरै ॥ 
कह सुष्टिक चाणूर खल, कह हलधर हरि अमित बल) 
करहि लोकवत काज सव, थाप जगमह यश बिसल ॥ 


एक एककू पकरि पटकिके'. पेच चलावै' । 
कोई मुक्क्रा भारि पकरिके टाँग गिरावै ॥ 
पॉइनि अंटाडारि करनिते कंधनि कसिके | 
पुनि पुनि ठोके ताल निद्दारै दोऊ इंसिकें ॥ 
होहि चटाचट पटापट, चित्त पट्ट हके गिरें। 
कबहू निकस दावते', पुनि दोऊ पकरे लरे ॥ 


मुष्टिक अरु चाणूर बज्रसम कठिन भयंकर । 

अति सुन्दर सुकुमार सरस. सुखकर बल नटवर ॥ 

स्वेद्युक्त सुख निर्‌खि नारिमह घबरावे । 

बहुबिधि करे बिलाप कंसकू कुटिल बतावें॥ 
बाकी माकी श्याम बल, की करिके होवें मगन। 
न्रजबनितनिके भाग्कू , सब सराहिं बोलें बचन।+ 
४४ 

` बुन्दाबनकी धन्य भूमि जहाँ बिहरे' त्रजपति । 
त्रजबनिता अति धन्य धन्य उनकी रति मति गति ॥ 
असन वसन ग्रहकाज करति जे नहिं बिसरहिं हरि । 
सदा रिभझावें त्रजबल्लभकू प्रिय कारज करि ॥ 
'बड़भागिनि ये गूजरी, जिनको प्रभुमह फँस्यो चित । 
[मधुर मधुर सुसकानमय, मुख माधवको लखहिं नित ॥ 


हाय ! क्रूर चाणूर न कछु अनरथ करि डारै। 
दुष्ट न कहूँ कुठोर चाट माधवके मारे ॥ 
बनिर्तानकू लखि जिकल शत्रु बध निश्चय कीयो ॥ 
र तबई रिपुने उछरि श्याम-हिय मुक्का दीयो ॥ 
।हति हरिने पकरीं भुजा, गोफिनि सम चक्कर दये । 
'प्राणहीन. हके गिरयो, नर नारी हर्षित भये॥ 


. बल सुष्टिककू मारि अखाड़ेमें ठाढे जव | 
करिके अतिई कोप कूट लड़िबे आयो तब ॥ 

. इत शल तोशल लड़न श्यामके सम्मुख आये-। 
तीनिहुँ ही मरि गये परमपद सवने पाये॥ 
खुष्टिक अरु चाणूर शल, तोशल कूट मरे जत्रहि । 
से ले अपने प्राण सब, शेष मल्ल भागे तबाह ॥ 


ग्वाल बाल ले संग श्याम बल नाचत डोल । 
एक कंसकू छोड़ि शेष सत्र जय जय बोले ॥ 
कुपित कंस हू गयो, कहे--इन गोपनि सारौ । 
. राम कृष्णकू पकरि नगरतै' तुरत निक्रारौ ॥ 
समुमि गयो ये परस्पर, मिले जुले सब लोग हैं। 
नंद गोप बसुदेव अरु, ` उम्रसेन बघ योग हैं || 

बक बक मामा करत तुरत हरि उछरे ऊपर। 
लीन्ही चोटी पकरि धम्मत कूरे नटवर ॥ 
मामा नीचे गिरयो भानजो ऊपर आयो। 
प्रभु तनु परसत तुरत परमपद मामा पायी ॥ 

` खान पान नित यानमह, चलत फिरत सुमिरत इरिहि । 

समिरन सतत प्रभावतें, मिल्यो त्यागि तनु सो बिभुद्दि ॥ 

इति श्रीमागवत चरितके पञ्चमाह में कुल मल्ल कंसोद्धार 
नामक सत्ताइईसवॉँ अध्याय समाप्त | 

॥[. २८. | 
कंस अनुज पुनि आठ लड़े बल मारि गिराये | 
सामी रोवत लखीं बचन हरि मधुर सुनाये॥ 
पुनि पितु माता निकट आइके काटे बन्धन ।' 
शिशु सम गोदी बेठि करे करुणामय क्रन्दन । 
कहे--अभागे हम रहे, निरंख्यो नहि. पितु मातु सुख ९ 
हमरे पीछे दिवश निरि, सहदे आपुने दुसह दुख ॥ 


गर्भे प्रसवमहं सहति मातु दुख नित पालनमहे । 
उरिन ह सके मातु पितुते सुत जगमह ॥ 
बालक बिह्रति फिरहि किलकिकें हिय सरसावें । 
क्रीडा जननी जनक लखें अतिशय सुख पावे ॥ 
क्रुर कसको कुटिलता-बस हम तुम दुख सब सहे । 
| नहीं द्यो सुख नहिं लह्यो, भयवश छिपि बन बन रहे | 


मायापतिकी सुनी मधुर ममतामय बानी। . 

भूलि गयो सथ ग्यान मोह ममता लपटानी ॥ 

बार बार हिय लाइ करे' अनुभव अति सुत सुख । 
गोदीमहँ बेठाय श्याम बलको चूसें सुख ॥ 

. मातु पिता परितोष करि, उग्रसेनके ढिग गये | 
'सिंहासनै आसीन करि, पुनि सबके नृप करि दये ॥ 

कॅसादिकके सृतक करम बिधिवत करवाये। 
पुनि परदेशनि गये बन्धु बान्धव बुलवाये॥ 
असन, बसन, घन, रतन, भवन सबहाक दीन्हें । 
करि सब बिधि सत्कार तुष्ट यादव सब कीन्हें ॥ 
राम श्यामको सदय सुख, लखि सब आनन्दित भये । 
यीके प्रभु मुखमाघुरी, बृद्ध युवक सम बनि गये ॥ 


आये दोऊ वन्धु नन्दः ढिग अति सकुचावत । 
बोले गद्गद्‌ गिरा नयनतें नीर बह्दावत॥ 
सातु यशोदा सहित करी अति ममता तुमने । 
उरिन हर सके नहीं प्रेम पायो जो हमने ॥ 
मैया रोवति होइगी, गैया जैसे बस्स बिलु। 
'बास सधुपुरीमह कर, आयसु दे तो कछुक दिन ॥ 


अकबकाइके नंद कहें--का कहत कन्हाई। 
तू न जाय तो मरै बिरहमह तेरी माई ॥ 
अरे, निठुर मत बनें लाल तोकं समुकाऊ | 
एक कहे या लाख तोइ तजि नहिं घर जाऊँ॥ 
कपटी मथुरामह॑ भयो, मुख मोठो हियमहे छुरी । 
अरे, सोचि तेरे बिना, होहि दशा ब्रजकी बुरी ॥ 


सुदित होहिं बसदेव प्रेमकी सीमा जानी । 
रुदन करत घनश्याम नंदकी सनि सनि बानी ॥ 
नंद करयो इठ बहुत श्यामने एक न सानी । 
गोप सहित अति दुखित गसनकी सनसह ठानी ॥ 
गोपिनक सम्मानयुत, पट आभूषन बहु दये। 
अमाझुल दोङ भये, -दोऊ हियते सटि गये॥ 

` रोबत रोवत चले नन्द गोकुलमह आये 1 
रामश्याम नहिं लखे गोप गोपी घवराय॥ 
यशुमति सुनि सब बात बहुत रोई बिललाई | 
हाय ! कहाँ रहि गये कुवर बलराम कन्हाइ ||, 

नन्दंगाँ के नारि नर, व्याकुल छू रावत फिरे ५ 

डकरावें हा हा करे, मूछित ह हें के गिरे ॥ 
इत बियोगतें दुखित श्याम बल महलनि आये | 
हो प्रसन्न बसुदेव बिबिध मंगल करवाये॥ 
कनक, धेनु, धन, रत्न, दान भूदेवनि दोन्ह । 
द्विजनि उचित उपनयन गग आदिक मुनि कोन्है ॥ 

ब्रह्मचयं ब्रत धारिके, गायत्री दीक्षा लाई । 
करन बास गुरुकुल चले, अनुमति सबई ने दई॥ 


मुनि सान्दीपनि सौस्य सरल सुठि काशी बासी । 
रहें अवन्तीपुरी तपस्वी बिषय उदासी ॥ 
तिनि ढिंग पढ़िबे गये कौन समुझे हरिकी गति । 
सब बिद्यनिके धाम श्याम बलराम जगतूपति ।। 
भई सिद्ध विद्या सकल, भाग्य आज गमुनिके जगे। 
जगदीश्वर हू शिष्य बनि, जिनके घर रहिबे लगे ॥ 


गुरुसेवा आदश दिखावें करिकें करनी। 
सुश्रवा नित करे त्यागि भगवत्ता अपनी॥ 
समिधा, कुश, फल, फूज्ञ, मूल, घट जलको लावे । 
अति लघु सेवा करे, अधिक हिय माहि सिहाबं ॥ | 
जाहि सुदामा संगमद्दे, इंधन लावे तोरिके ) 
ज्रह्मचयंत्रतते रहें, बिषयनिते' मुख मोरिव्हे 0 

गुरुप्रसादतैँ वेदशास्त्र सुनर्ताहे जाने प्रभु । 
चौंसठ कला प्रबीन भये चौंसठ दिनमहँ बिभु ॥ 
गीत”,बाद्य अरुनृत्य३ नाट्य * चित्रनिकोलिखिबो”। 
` पत्राबलि सिर तिलक” धान छुसुमनि* को रचिबो ॥ . 
फूल सेज“ पट दशन+ रग, मणिमय मद्दी) बनामना ।; 
शयन! रचन अरु जल? तरँग, चित्रविचित्र ३दिखामनॉ ॥ 


हार) ४ केश' सैपथ्य)६ कणं पत्रादिक\७ रचिबो । 

गन्धयुक्त\" आभूषन' ` सबके विस्मितः” करिबो ॥ 

धारेरूप* अनेक हस्त लाघव* बर भोजन*२ ., 
. झासबादिर४ निर्मान सीमनो२ डोरा खेलन" त 
बीणाडमरू२° बजावन, ज्ञानपहेली?" अतिकृती “| 
अत्तोपत्तोः° वाँचिचो3* नाटकादिमहूँ २ बर _ गती.॥ 


काच्य3 समस्यापूर्ति पट्टिका वेत्र सुदीक्षा ॥ 
तर्केकर्म५ तक्तणहुः ज्ञानगृह3* रल्रपरीक्ता-॥ 
घातुरसायन3* ज्ञान रंगमणि*° खानिज्ञानबरः ` ।, 
तरुबिद्या** खगयुद्ध*१ जानिवो शुक पिककोस्वर** ॥॥ 
उत्सादन ४५ कचमारजन*६ सूँठी बस्तु** . बतावनों। 
भाषाऽ“ देशी बिदेशी? ` ज्ञान विमान"? बनावनो.॥ 


प्रतिमा"? लोचनमणिभेदन*९ परचित्त-बतावन)ऽ | 
परमन कविता “४ ज्ञान छन्द” नारीमन^` जानत ॥ 
छलितयोग"० पटगोपन* ८ जुआ" ९, क्रोड़ाकषंन° हे 
बालकः) क्रीडा ज्ञान शेष त्रय बिद्या दशेन ॥ 
चैजयिकी'* वैनायकी५> बैदालिकी** प्रसिद्धि है # 
चौसठ हू ये सब कला, स्वयं श्यामक सिद्धि हैं ॥ 

करि गुरुकुलमह वास पढ़ी बिधिवत बिद्या सब। 

दोऊ शुरुते कह दक्षिणा देहि कहा अब॥ 

अद्सुत महिमा निरखि बिचारे मनमह गुरुवर । 

। भागू इनत कहा करन सम्मति आय घर ॥ 
गुरु पल्ली बोली-बिभो ! मेरी यह इच्छा प्रबल । 
लावे सुताहि समुद्रते, डूब्यो प्रथम प्रभास थल ॥ 

*' ' दोऊ रथ चढि चले नीरनिधिके ढिग आये। 

शुरु-सुत देहु समुद्र रोषते बचन सुनाये। 

| दीयो असुर बताइ पञ्चजन सो हरि मार्यो । 


गुरु-सुत तह नहि मिल्यो पञ्चजन शुद्ध निकाइयो ॥ 
संयमनी यमकी पुरी, सहे दोऊ साइ गये। 


रामकृष्णक्‌ निरखि यम, अति ही आनन्दित भये ॥ 
करि पूजा यम कहें--नाथ ! तुम अन्तरयासी। 
कोयो दास कताथ करे कछु आयु स्वामी ॥ 
हरि बोले-शुरु-तनय यहाँ आयो तिहि लाओ । 
है बिशेष यह नियम नहीं अव देर लगाओ॥ 
यमने दीयो तुरत शिशु, राम श्याम गुरुक द 
पाइ सतक सुत सुख अधिक, गुरु गुरुआनीकू भयौ । 
आये मथुरा पुरी सुनत सबई उठि धाये। 
राम श्यामके दरश पाइ सब अति इरषाये॥ 
इः पूरन शशि सरिस सबनिकू सुख सरसाचें। 
मथुरामहे नित बसेँ, प्रेमको स्रोत बहावेँ ॥ 
य्ह छोड़ि कछु कालकू, श्रीमथुराजी की कथा। 
$ हृदय थामि सोचो तनिक, विरहमाँहि_ त्रजकी ब्यथा ॥ 
इति श्रीयागवत चरितके पञ्चमाहमें त्रजराजविदा 
बुस्कुलवास ग्रत गुरुपुत्रानयन नामक अड्ाईसवाँ अध्याय समाप्त 
४. . (मासिक पारायण-बाईसबें दिन का विश्राम ) 

| | 'र९ क 

'हलघर गिरिधर बिना लगे ब्रज सूनो सूनों। | 

लखि मैयाकी ब्यथा बढ़े सबको दुख दूनों॥ 

खोई खोई रहै यशोदा कछु नहि सूमे। 

देखे आवत पथिक बात बत्सनिकी बूमे॥ 
चार बार मैया कहे, बुढिया पे किरपा करो । 
अरे. दिखाओ सुतनि सुख, दोवै मेरो हिय हरो ॥ 


कोई करुता करो सोइ मधुरा पहुँचाओ। 
कौन गली महँ बसत श्याम बल पतो बताओ ॥ 
नित माखन दै आउँ चूमिके सुख फिरि आऊ | 
इतकी भैया लगू सूलिकं नाहि बताऊ ॥ 
लुकि जिपिकें कबहुँ मिलू, चॅन न नीर बहाउंगी | 
कनुआां बलुआ हाय सुत, कदिकें नहि डकराउगी ॥ 


यौ पगली-सी फिरे. मातु त्रजसहँ इते उत । 
ग्वालबाल अति दुखित जाइ बनू रोबत नित ॥ 
जहे जहे क्रोडा करां ऋष्णने अति सुखकारी । 
करि करि तिनकी यादि करे सनम. सि दुख सारी ॥ 
अब कब निरखें श्याम मुख, बिलपि बिलपि पुत्ति पुनि कहे । 
रि सँग हँसियो खेलिबो, सुमिरि सुसिरि रोवत रहे ॥ 

बन, उपवन, द्रुम, सुमन, सरित, सरवर लखि रोवें। 
लीलनिकी करि सुरति देहकी सुधि बुधि खोवें ॥ 
गाव गाँव थल कुंड लखें लीला सुधि आवें। | 
कृष्ण कृष्ण कदि गिरे दुःखको पार न पावें 
जब गोपनिकी जिह दशा, तो गोपिनिकी का कहें | 
जे प्रियतमके प्रेममहँ, निशि बासर डूबी रहें, 


निशि निशि गोपी फिरति गये कहद कृष्ण कन्हाई । 
तिनिकू तजिके नींद कृष्णे संग सिधाई ॥ 
बिरह रोग अति दुसह सबनिके हियमहेँ लाग्यो । 
रोवत ही नित रहें शयन भोजन जल त्याग्यो ॥ 
पछितावे सुभिरन करे, रास बिलास सनाइवो।. 
दान, मान, होरी, हँसी, संग नाचिबो गाइबो ॥, 


वे ही शरद, बसंत, शिशिर, पावस, ग्रीषम दिन । 

चे ही भू, जल, अनिल, अनल, नभ, अह, तारागन ॥ 

किन्तु कृष्ण विठु लगें दुखद नीरस सूने अति। 

न्रजबनिता निशिदित्रस बितावति हरिकू सोचति ॥ 
सावन झूला भझूलिबो, फागुन होरो रंग भरी | 
रोबति लीला सुमिरि नित, शरद निशिनिमह जो करीं ।। 


` इत ब्रज-बनिता बिरह-बारिमह डूबति उतरति। 
उत यहुपति करि याद सखि निकी होत दुखित अति ॥ 
परम सुहृद्‌ निज सखा सचिव उद्धव ढिग आये । 
तिरखि परम एकान्त रहससय बचन सुनाये॥ 

सखे ! करो इक काज तुम, वृन्दाबनमह जाइके। 

करो सुखी सब सखिनिकू, शुभ सन्देश सुनाइके ॥ 

स्वामीको सन्देश सुन्यो सिर उद्धव घार्‌यो । 
नंदगाँचकूँ जाउँ सोचि रथ सुघर ति | 
पाग दुपट्टा पहिन चले रथ चढि ब्रज ऊ 
बृत्त लतनित 'घिऱ्यो निहाइयो दगरो सूधो ॥ | 
सरस भूमि त्रजरज्ञ मृदुल, सघन छु ज चन बिटप बर । न 
बरसावत द्रुम सुमन शुभ; गुंजत बर मधुकर निकर |: 


धेनु खुरनिकी धूरि उडति रस-सो बरसावति । ` 
दति पिक मनहूँ श्याम अनुराग दिखावति ॥ 
एन भारते नमित घेलु इततें उत जावें । 
गैयनिके हित सॉड लड पुत्ति पुनि डकराव॥ 
गवालबाल बछरा लिये; बाधत गोपी ठुहति पय | 
कृष्ण बिरहमहँ व्यथित सब, दीखत ब्रज अति दुःखमय ॥ 


गोपी बैठी लखीं नयनतें नीर्‌ बहाबति | 

राम श्यामके चारु चरित तन्मय ह गावति ॥ 

अतिथि, अभि, रबि, घेनु, बिभ्र, सुर पितरनि पूजत । 

को आवे को जाइ भावमहे तिनहिं. न सूझत | कल 
उद्धव निरखत जात सब, अति प्रभाव तिनिपे पश्यो । | 
नन्द पौरि ढिंग आइके, होलें र्थ ठाढो कऱ्यो ॥ 


रथको सनिके शब्द नन्द हेके 'आनन्दित । 
बाइ गये बलश्याम बढे आगे सन सोचत || 
उद्धवजी जब लखे प्रेमत हिये लगाये । 
पुनि 'पुनि सिरक सूँघि बिकल हे अश बहाये ॥ 


मानों आयो श्यामही, सुत समान भा क्यो 
पाद्य अरघ मधुपरक दै, दिव्य अन्न ' घरयो । 

बर भोजन करवाइ बिछाई सुन्दर शेया। 
दोऊ बैठे पास नंद अरु जशुमति मैया॥ 
कुशल प्रश्‍न करि कहें--कऋष्ण त्रज च्यो नहिं आयो। 
परदेशी बनि गयो स्वजन घरबार सुलायो ॥ 
लीलनिकी सब सरति, त्रजरज कन कन मह. निहित । 
तिरखत चित प्रति ही रहत, मथुरा-पथ हके चकित ॥ 


निरखें जा जा ठौर यादि लीला है आवति। 
चित्त कृष्णमय होहि आँखि नित नीर बहावति ॥ 
बोले उद्धव--धन्य धन्य दम्पति वड्भागी। 
कृष्ण प्रेममह छके रहो अतिशय अनुरागी ॥ 
घट घट ब्यापी भुवनपति, देवे दर्शन आइ. हरि । 
चासदेच ब्रजचन्द्र प्रभु, प्रकटे नटवर रूप धरि॥ 


बाबा ! धारौ धीर बेगि सधि यदुपति लगे। 
करे' प्रतिज्ञा सत्य दयानिधि दशेन दंगे ॥ 
को पिनके हैं पिता सहृद्‌ सत माता भ्राता । 
अखिल विश्वके बीज बिनोदा सब जगत्राता ॥ 
सुख साधुनिक देन हित, सरस सखद क्रीड़ा करे । 
दव, मनुज, पशु, पक्ति, अज, बिबिध रूप नटवर घरे ॥ 


करत करत यों बात रात बीती सब जागत। 
अरुनोदय हे गयो गोपिका दीप जरावत। 
सथिबे लागीं दही बलय कंकन धुनि करहीं। 
कुकुम मंडित गंडचन्द्र बिद्य॒त द्यति हरहीं॥ 
चार चरित चित चोरको, कल कठनितें गाइके । 
दराई दिशनिक्‌ भरति मनु, अनुपम भाव जनाइके ॥ 

दिनकर निजकर किरन प्रसारत उदित भये जब। : 
नन्दपौरिपे लख्यो कनकमय गोपिनि रथ तब ॥ 
होके' बिस्मित कहें परस्पर--को रथ लायौ। 
का श्‍वफलक-सुत फेरि मधघुपुरीत ब्रज आयौ॥ 
करति तरकना परस्पर, उपमा दै देके सबहिं। 
नित्य कमते निबटिके', आये उद्धवजी तबहिं॥ 


निरखे उद्धव कमलनयन पीतास्बर घारी। 
कसल कुसुम बनमाल अलक बर चितवन प्यारी ॥ 
समु्ी कछु संदेस श्यामको लेके आयो! 
सातु पिता संतोष हेतु. घनश्याम पठायो ॥ 

करि आदर एकान्तमहे, उत्कंठित हे ले गई। 

समाचार सब श्यामके, सहमि सकुचि पूछति भईइ॥ 


प्यारेको सन्देश कहून ब्रज आपु पधारे। 
हो कारेके सखा रंगके तुमहू कारे॥ 
समुझति हीं इम सदा प्रेम घनश्याम करिङ्ग । 
छायां तन मन प्रान सरिस नित संग रहिङ्ग ॥ 
फल हित खग, सधु हित भ्रमर, बिटप सुमन सँग प्यारद्दै । 
निकसे कपटी कुटिल हरि, स्वार्थको संसार है ॥ 


इति श्रीमागवत चरितके पञ्चमाह में उद्धव प्रज गसन नामक 
उन्तीसवाँ अध्याय समाप्त | 

0021. 


, उद्धव बैठे चुप्प व्यंग सुनि हिय भरि आयौ । 
मधु लोलुप इक अमर सहजही तह उडि आयी ॥ 
करि उद्धवकू लक्ष्य प्रेमको पाठ पढ़ायों। 
तादि मामि हरिदूत कोप अरु सान दिखायौ ॥ 

| शुन गुन करि आयो अमर, कहति कुपित पद्‌ पकर मत । 
। तू सघुकर माधव ` सरिस, मधु-लालुप स्वारथ-निरत ।। 


` जिनि ङुंजनि सुख दयो न ते अव तनिक सुद्दाती । 
. अधरास्रतकू प्याइ बनाई हम सदमातीं |] 
गये त्यागि मधुपुरी न अब व्रजबास सुहावे । 
: तू हू करि मधुपान, त्यागि सुमननिकू जावे ॥ 
, स्वामी सेवक एक से, चोर चार भाई सगे। 
निज घरजा,इम अति ब्यथित,हरि कटाक्ष सर हिय लगे ॥ 


धरि चरननिपै शीश बिनय अति भ्रमर दिखावे । 
बार बार हरि चरित मधुर अति गाइ सुनावै॥ 
क्रूर कृष्णको कथा कामिनी नाहि सुनेंगी । 
नकटी को तिहि बधिक निकट हरि जाइ बनेंगी ॥ 
खाइ छेद पत्तल करे, बामन बनि बलि नूप ठम्यो । 
करे' कहा परवश सई, कठिन कुटिलमहे मन लग्यो ॥ 

, चाहें भूल्यो तऊ यादि आवं श्रीहरि नित। 


' ७०३ 


करे नित्य मन मत्त मनन साधवकी, सूरत ॥ | 


सोचे अवगुन सतत किन्तु चित तिनि गुन जाने'। 
कान्ह कथा नहि सुने कान परि सीख न माने ॥ 


'फँसी बधिक्रे जालमहँ. घरकी रहीं न घाटकी। 


“परि न दुबारा चढि सके, चूल्हे हंडी काठकी ॥ 


अच्छा, मधुकर ! फेरि पठायो प्रियतम तुमकू । 
'प्यारेको संदेश सुनाओ अब तुम हमकू ॥ 
कैसे हरितें मिले भ्रमर बर युक्ति बताओ। 
उन उर पद्मा बसति सौतितें पिंड छुड़ाओ ॥ 
कुशल कहो कंसारिकी, करत कबहुँ त्रजकी सरति। 
' कब दासितिपै दया करि, द्रशन देंगे प्रनतपति॥ 


भूलि गये घनश्याम हमें प्यारे वनवारी.। 
करत हमारी यादि कबहुँ का कुंजबिहारी ॥ 
उद्धव लखि अस नेह कहें--तुम अति बड़भागी । 
श्याम चरनमहाँ सुरति सर्वाच्की निशिदिन लागी ॥ 
जप, तप, सख, ब्रत, धर्मको, यह ही अंतिम फल कह्यो । 
सार सक्ति भगवन्तकी, सो फल तुम सहजहि लह्यो ॥ 


करयो कठिनतम काज त्यागि सब हरि अपनायें । 
कृष्ण प्रेम हित देव द्रब्य पति स्वजन सुलाये ॥ 
संसारी सुख तजे प्रीति प्रभुचरन लगायो । 
प्रीति रीति करि प्रकट दीनपै दया दिखायी ॥ 


बिनय करहुँ कर जोरिके, हौं प्रभुपद "अनुरक्त हूँ। 
अनुचर सेवक सचिव प्रिय, किंकर अति लघु भक्त हूँ॥ 


क्त 

जा अयोग्यके हाथ श्याम सन्देश पठायौ । 
ज्ञानमानमह भरऱयो दोरिके हौँ ब्रज आयौ ॥ 
कृष्ण भक्ति ही सार दशा तुमरीते जानी । 
निरखि अलोकिक भक्ति भयो मेरो हिय पानी |! 
पढ़ो प्रेम पाती स्वयं, पठ्यो जो सन्देश हरि। 
गोपी बोलीं--आपुद्दी, हमें सुनावे' कृपा करि॥ 


करिके' शिष्टाचार सलिनिके आये आगे। 
प्यारेको सन्देश पढ्न पुत्ति उद्धव लागे॥ 
हों सर्वात्मा रहो सकल प्रानिनिके घटमहं । 
सब बस्तुनिमहद भूत सूत ज्यों व्याप्यो पटमह ॥ 
स्वप्न सरिस जगके बिषय, मिटै सोह भ्रम ज्ञानतें ॥ 
रजत सीप अहिं रज्जुमहँ, दीखे तम अज्ञानतें ॥ 


सब साधनको श्रेष्ठ साध्य हौं ही जा जगमहैँ। 
™ w मसे Us 
अरु तुम सब एक भेद नहि तुममें हममहे॥ 
प्रेम वृद्धिके हेतु भयो हीं ` न्यारो 
श्रम वृद्धिक हेतु भयो हौं तुमते' न्यारो। 
ज्यों a प्रेठ लगे प्राननितें प्यारो॥ 
जितनो पाइ बियोगकू, सतत चित्त प्रियमह रहे ॥ 
Y ew ४ 
उतनो नहि संयोग सुख, महँ मन तन्मयता लह ॥| 


प्रियको सुनि सन्देश भई सब हरषित नारी।. 
प्रम प्रकट अति करे श्याम सुधि लई हमारी ॥ 
पूति पुनि पुनि कुशल--कहो उद्धव ! हरि सुखतै'। 
ह बिछु त्रजमहें हक हमारे दिन सब दुखते' ॥ 
महे शरदकी, निशा बिताई रासमह ९ 
यादि करत हरि प्रियनि सँग, कबहुँ हास परिहासमह ॥ 

कहो कबह घनश्याम आइ ' त्रजपै बरसंगे। 
नेह नीरत कबहुँ हमारे हिय सरसंगे॥ 
कब कोमल अति मृदुल कमल करते' परसंगे॥ 
आये ब्रज ब्रजनाथ सनत कब सब हरसँगे ॥ 
नन्दनदन अतिशय कठिन, निर्मोही निष्ठुर निपट! 
किन्तु करे.का फस्यो मन, प्रम फंद अति ही बिकट ॥ 
आशामह अति दुःख निराशा सखकी जननी 
जानि वूिक्रे' बिगरि गई भोरी सति अपनी.॥ 
जिन प्रभु पायो परस सरस केसे नहि भजिह 
कृष्ण कथा जिन श्रवन सुनी ते कैसे तजिहें ॥ 
कमला अति ही चंचला, किन्तु परम प्रिय पाइको 1 
होहि ने पल भरकू एथक, श्याम सिन्धुमह आइकेः ॥ 


कालिन्दीको सलिल श्याम सधि सततं. दिवावे । 

गिरि गोबधंन लखत हियो हमरो भरि आवे ॥ 

श्याम ललित गति हसी सखद लीला शुभ चितवन [ 
यादि दिवाव धेनु, बेलु-रव, गिरि, बन, उपबन ॥ 
करि करि समिरन श्यामको, करन लगीं गोपी रुदन ॥ 
हाय ! नाथ, अशरन-शरन, हा ! दुख-भजन नद्नदन 


उमड्यो. सागर बिरह बह्यो ब्रज. सबरो जावे। 

तुम बिन राधारमन ! कौन अब आइ बचावै॥ 

हे मनमोहन ! रमन ! बेनु पुनि मधुर बजाओो.| 

अधरासूत भरि पेट आइ घनश्याम ! पिआओ | 
ब्रजबनितनिके बिरहकू', लखि ऊधो. ब्याकुल भये। 
कृष्णकथाके लालची, कछु दिन. त्रजमहः बसि गये ॥ 
४५ 


षे 

क नित कालिन्दी कूल कदमकी छाँह सिघार । 
| हरिलीला थल छुझ्ज, कन्दरा, नदी, निहार ॥ 
लखि गोपिनिकी दशा कहे. ऊधी ह प्रसुदित। 

अहो ! धन्य जज-बघू इन्द्र अज हर पद्‌ बान्द्त॥ 

इनहीं को जीवन सफल, इबे हम अभिमानमह । 

चीतत इनको सब समय, हरि सुमिरन शुन गानमह. ॥ 


कहाँ अलख अखिलेश कहाँ ये जजकी नारी । 
करि हरि पद्‌ अनुराग भई सब जगत न्यारीं॥ 
जुग जुग जोगी करे जोग नहिं हरि ।पद पावे 
तिनहि/ गँवारिनि गोप बघू नित हिय चिपटाव॥ 
जो प्रसाद पायो नहीं कमला, अज, सुर-सुन्दरीं । 
ताकू' नित सेति रहति, त्रजकी ओरी नापरी ॥ 


सोइ मिलै त्रजबास बनू चाहे उन पाथर। 
त्रज-बनितनि पद्‌ धूरि परै उडि उड़ि मस ऊपर ॥ 
जिनि चरननि अज शंभु योगिजन नित प्रति ध्यावे। 
तिनकूँ ये हिय धारि नारि तनु ताप मिटावे ॥ 
जिनको जगमह भरयो यश, तिनको का इस्तुति करू । 
केवल उनकी चरन रज, महेँ. पुनि पुनि निज सिर धरू ॥ 


. यों उद्धव कछु दिवस रहे ब्रज अति सुख पायो । 
कहूँ संदेशो जाइ श्यामत सबनि स॒नायौ॥ 
सुनि उद्धवको गमन नयन सबके भरि आये । 
ऊत्रो हू चलि दये लोटि वे ई दिन आये। 

कहि न सके कछु मलिन मुख, फटत हियो हाहा करहि । 

। सिर धुनि घुनि रोबत फिरहिं, भेंट लाइ रथमह घरहि ॥ 





| | । । 

राम श्यामकू सबनि संदेशो निज निज दीन्हों । 
ऊधो रथपे चढ़े सबनिको आदर कोन्हों॥ 
त्रजबासी मिलि कहें-हमें अब जिह ही भावे । 
कृष्ण चरण मन रमे भामं . रसना-नित गावे ॥ 
सन हरि सेवामह निरत, सतसंगतिमह होइ मति । 
जह. जह. जनमें करम वश, होहिं तहा हरिचरन रति ॥ 


सबको सुनि संदेश चलायो उद्धव रथ तब । 
व्याकुल हक गिरे नारि नर भये बिकल सब ॥ 
उद्धव रथक लिये फेरि सथुरामह आये । 
त्रजबासिनिके वृत्त श्यामकू संकल सुनाये ॥ 
कुंकुमं कज्जलतें सनी, प्यारीकी चूनरि', दइ । 
लखि रोये राधारमन, हिय लगाइ. सिर धरि लई ॥ 


बिलखि कह्दे-यदुनाथ न ऊधो ! प्रज बिसंरतुं, हे । 
गैयाँ गोपी ग्वाल यादि करि. हिय दहलतु है॥ 
कह वे कुञ्जकुटीर कहाँ ये पाथरके घर | 
कह क्रीडा कमनीय कहाँ ये चिन्ता दुस्तर ॥ 
कहाँ रास-रस अति सुखद्‌, माखन सिसिरी खाइबो । 
“कहाँ चरावन धेनु. बन, ग्वाल बाल. संग जाइबों ॥ 


इति श्रीभागवत चरितकें पञ्चसाहमें ग्रमरगीत नामक 
तीसवा अध्यायं समाप्त। | 

करि करि व्रजकी यादि श्यामने दुख अति पायो | 
उद्धवने बहु भाँति युक्ति करि धीर बधाया ॥ 
कुबजाकू जो दयो प्रथम बर सो सुधि आई । 
ताकू' पूरन करन गये तिहि, भवन कन्हाई ।। 


दासीके घर जगंतपति, गये प्रकट प्रन निज कर्यो ॥ 
जोहति छिन छिन बाट जो, हृदय ताप ताको हस्यो ॥ 


निरखि प्रानप्रिय भवन तुरत दासी उठि घाई । 
कंडुनयुत कर कमल पकरि हरि निकट बिठाई ॥ 
पाइ मृदुल प्रभु चरन कमल मन माहि सिहाई ! 
सूँघि हिये बिच घारि नारि तन तपन बुझाई ॥ 
हाय ! पाइ प्रभु बिषय सुख, साँग्यो दासी तुच्छ अति । 
करि कृताथ उद्धव सहित, आये घर पुनि जगतपति ॥ 


इक दिन प्रभु भवन बल सहित पधारे। 
खिफलक-सुत अति दित नयनजल चरन पखारे ॥ 


चरनोद्कः सिर घारि करी पूजा सुख पायो 
अंक धारि पद कमल पुलक तनु भाग सराझो ॥ 

' ' सिर नवाय अति बिनययुत, बार बार इस्तुति करी । 
-  - करुणाकर कीन्हीं कृपा, यदुकुलकी बिपदा हरी॥ 

: बिनय बचन सुनि श्याम कहे-चाचा ! तुम गुरुवर । 
छुन्ती बुआ दुखी तुरत जावें हथिनापुर ॥ 
नेत्रहीन धृतराष्ट्र खलति मिलि बशमह॑ कीन्हें। . 
पितृहीन असहाय पाण्डु पुत्रनि दुख दोन्ह ॥ 

कळु दिन बसि सब सरम लै, आवे तब कछु करिङ्ग । 
समुकि बलाबल बुआको, सुतनि सहित दुख हरिक्क ॥ 


हथिनापुर अक्रूर चले हरि आयसु सिर धरि । 
पहुँचत कुन्ती मिली गहकि नयननिमहँ जल भरि ॥ 
_ करि बिपतनिकी यादि बन्धु ढिंग भई दुखारी। _ 


पुनि पुनि पूछति तात श्याम सुधि लई हमारी॥ . 


हे यदुनन्दन अखिलपति, शरणागतबत्सल बिभों। 
सहति सुतनि सँग दुख दुसह, .आइ उबारो हे प्रभो ॥ 


बिदुर सहित अक्रर प्रथाकू, धीर बंधायो । 
सुतनि प्रभाव सुनाइ समयको फेर बतायौ॥ 
यों बहु बिधि समुझाइ चले मथुरा सुफलक-सुत । 
अंध अम्बिका तनय निकट पहुँचे सनेहयुत ॥ 
ज्ञाइ धरमयुत बचन बर, सब सचिवनि सम्मुख कहे । 
कठिन बचन हितकर समुझि, अन्धराजने सब सहे ॥ 


निरभय हो अक्रूर अन्धकू . डॉट बताई। 
पाण्डु भूमिपति ` रहे तुम्हारे छोटे भाई॥ 
तितिके पुत्रनि सङ्ग करे तव तनय लड़ाई। 
कौरव पाण्डव द्वेष बढ़े नहि होहि भलाई ॥ 
- परपीडा दै पापको, आप घडा नित नित भरो । 


सुमहु मोहवश सुतनिको, देहु साथ अधरम करो ॥ 

भये दुखित धृतराष्ट्र कहें--है दानंपते ! सुनि । 
करता कारन काल कृष्णकू कहें सकल मुनि ॥ 
नाच हेकें अबश नाच जो श्याम नचावे।' 
अधरम अथवा धरम करू सब वे करवाबे॥ _ 
अन्ध-ज्ञान अक्रूर सुनि,: मथुरा लोटे सथ कही! 
' हरन भार भू हरि गदा, असुर बिनासिनि कर गही ॥ 


इति श्रीभागवतचरितके पञ्चमाहमें कुब्जाप्रसाद कुन्तीसान्त्वना 
/ नामक इकतीसवाँ अध्याय समात । : : 


[पाक्षिक पारायण स्यारहवे दिन का विश्राम] 


` ( इति पञ्चमाह ) 





१ 

(. 9) 
हे यडुकुलके तिलक शूरःसुत-तनय सुरारी। 
हे मधुभोजदशाह शूरकुलके हितकारी ॥ 
हे हरि लोकातीत भगोड़े यवन संहारी। 
हे माधव रणछोर असुर-नाशक कंसारी ॥ 
कहीं करीं लीला ललित, कछु ब्रज मथुरामें यथा ।' 
अब तब चरननि बन्दिके, कहूँ हारकाकी कथा ॥ 


निज चरननित करे कृतारथ ब्रज़के सब थल । 
सथुराकू चलि दये सङ्ग ले संकरषन बल॥ 
करन द्वारका धन्य बिचारे अन्तर्यामो | 
मामाकू दै मुक्ति करीं विधवा सब मामी ॥ 
ज्यों निमित्तं भासी करीं, जरासन्ध आयो यथा।' ` 
ज्यों भागे रन छोड़िकें, सुनहु छठे दिनको कथा ॥ 


जरासन्धकी सुता अस्ति अरु प्राप्ति सयानी।: 

प्रम सुंदरी सुघर कंसेकी दोऊ रानी॥ 

कंस सरत ससुराल त्यागि पितु घर अपनायो । | 

जरासन्धते सकल कंसको वृत्त बतायो! 
सुनत कुपित अति खल भयो, भारी सेन सजाइके।'' ` 


आयो यदुकुल नाशहित, अति. बलबश गरबाइकें॥ _ 

घेरी मथुरापुरी सकल यादव घबराय। 
राम श्यामके दिव्य अस्ज रथ सुमिरत आय ॥ 
चले साज्ञि रन. साज समरकू दोऊ भाई । 
जरासन्ध बल लड़े भयंकर भई लडाई ॥ 
इत हरि अतिशय छलं कऱ्यो,. रिपु सेनामह आइक । 
मागध बल आधो कर॒यो, डिम्मक हंस मराइक ॥ 


मनुजचरित हरि करत लइत बल विपुल दिखावत । 
सिंह पकरि जिमि हरिन .छोड़ि पुनि खेल खिलावत ॥ 
चतुरङ्किनि रिपु सैन्य मारि यम सदन पठाई। 
कस्यो शत्रु संहार रक्तको नदो बह्दाइ॥ 
भयो पराजित : मगधपति, रथ दूट्यो सेना मरी। 
लगे शत्रु बध बल करन, तत्र तिनित बोले ह्री ॥ 


छोड़ो भैया ! जाइ घेरि लावे असरनिकूं । 
बिनु प्रयास परलोक पठावें सब पापिंतिकू ॥ 
सनि बल छोड्यो चल्यो करन तप नृपति निवारऱयो । 
आयो सत्रह बार सेन सजि पुनि पुनि हारयों ॥ 
पुनि तप करि हर बर लझो, द्विजनि बिजय आशिष दई । 
क्ालयवन मथुरा तबहि, घेरी हरि चिन्ता भई ॥ 


सोचें माया मनुज--यवन जीत्यो नहि, जावे । 
ज़रासन्ध हू आज कालिमें पुनि चढि आवे ॥ 
हर बरत खल बढ्यो घेरि सब बन्धुनि मारे । 
कालयवन सत्त गग -यादवनित :नहि हारै।। 
तात. तजिः पुर द्वारका, 'महँ इढ्‌ दुग बनाइँगे। 
भारि चले रन 'छोडिके, तो रनछोइ कहाइँगे ॥ 

बलदाऊतें पूछि उदधिमह पुरी बनाई। 
द्वादश योजन दुग नीरनिधि ताकी खाई ॥ 
दडे सुधमा समा इन्द्रने अति सुखदाई | 
करी समर्पित सिद्धि सुरनि जो हरित पाई॥, 
सुरशिल्पी नगरी रची, शोभा मूतिमती जहा। 
पहुँचाये हरि योग बल, तै यादव सबई तहाँ॥ 


सबनि द्वारका भेजि भगे भगवान भगोडे । 
मथुराके घर द्वार सभा सरवर सब छोडे ॥ 
कमल कुसुम गलमाल निरायुध भागे. नटवर । 
कालयवन पहिचानि भग्यो पीछे बिच धनुसर ॥ 
कृहै अरे यादव अधम, कायर सम भागे कहॉ । 
चलि पीछो तेरो करू, भगिक तू जावे जहाँ ॥ 


केरत अनसुनी श्याम भगत सुरि पीछे निरखत । 

पग पगपे जनु गहे. यवन छिन छिनमर्ह समुझत ॥ 

घुसे गुफामह श्याम निहाऱर्‍यो तह नर सोवत । 

निज पट ताहि उढाइ दुबकि रिपुको पथ जोहत ॥ 
कालयवन रिसमहँ भऱ्यो, पदप्रहार तिहिपै करयो । 
तिहि. उठि निरख्यो यवन जब, दृष्टिपरत ही सो सर्यो ॥ 


वे नरवर मुचुकुन्द घेछु द्विज सुर हितकारी । 
।असरनि सतयुग प्रथम माँहि सुर सेन संहारी ॥ 
गये लड्न भूपाल गये जब देव. शरनमह । 
मारि भगाये असुर भये बिजयी सुर रनमह्दै॥ 
देवेनि बर माँगन कह्यो, मांगी निद्रा भूप बर। 
. करे बिघन मम नींदमहँ, सो ततछिन मरि जाय नर || 


जी 


३ 


७५-0०. Mumukshu Bhawan Varanasi Collection. Digitized by eGangotri 


७१४ श्रीभागवत चरित, षष्ठाह अध्याय १ 


एवमस्तु कहि सुरनि समरथन नृपको कोन्हाँ। 
भ्रमित भूपकू गाढ नींदेको मिलि बर दीन्हो ॥ 
सोये तबतें गुफामाँहि बहु बरष बिताये। 
कालयवनको अन्त करावन हरि तह आये॥ 
भस्म यवन जब हु गयो, तब दरशन नटवर दयो । 
लखि अति सुंदर सघर नर, भूपति अति बिस्मित अयो ॥ 


पूळुत बिनयावनत नृपति डरपत अति बोलत । 
प्रभु! अति कोमल चरन कठिन महिपे च्यों डोलत ।। 
हो त्रिदेवमह एक असुर सुर अथवा स्वामी । 
अथवा अज अखिलेश अमरपति अन्तरयामी ॥ 
हौँ मान्धाता चृपतनय, मोह कहें मुचुकुन्द॒ सब । 
सुर बर लहि सोबत रह्यो, देवें परिचय आपु अब ॥ 


कहें बिहॅसि वल-बन्धु--नाम निज कहा बताऊ । 

. जनम करम गुन अखिल कहाँ तक तुम्हे गिनाऊं ॥ 
सुरनि बिनय जब करी जनम महिपै तब लीयो । 
कॅसादिक जे असुर नाश तिनि सबको कीयो ॥ | 

बासुदेव मोकू कहें, कृपा करन. आयो यहाँ। 
जहाँ रहे सम अक्तगन, दौरि तुरत पहुंच तहँ ॥ 


समिरि गरगके बचन यादि सुचुकुन्दहि आई । 

लिपटे चरननि दौरि बिनय धरि घीर र ॥ 

मायापति ! ईश ! मोह बश तुमहि न जानें । 

भरि सदमह अखिलेश नृपति अपनेकूँ मानें ॥ 
श इनक मागू, प्रभो ! छिन अंगुर ये बिषय सुख | 
पत चरननिमह. होहि मति, है यह जगमहँ परम सुख.॥ | 


| 

मुचुकुन्द-स्तुति र 
हे ईश ! तुम्हारी मायामें, में मोहित हेके भटक रह्यो। 
सुखकी आशाते या जगर्मे, स्वामिन्‌! मैंने अति दुःख सह्यो ॥ 
पायो नर तनहू अति दुरलभ, करक नष्ट करुयो । 
नहि नाम जप्यो तव कथा सुनी;नहि. नटवर! तुमरो ध्यान घर्‌यो।॥ 
मैं मानी हुँ सम्मानी हूँ, हूँ. घनी यशस्त्री गुनखानी । 
योगी साधक हूँ तेजस्वी, हूँ बड़भागी ज्ञानी ध्यानी ॥ 
अभिमान बढ्यो विश्वास घट्यो,विकराल काल सम्मुख आयौ । 
संकल्प सकले मनके मनमें, अहि सूषकवत्‌ तानें खायो ॥ 
सत्संग मिले सब मान मिटै, तब चरननिमें चित लगि जावे । 
मिट जाय मरन अरु जनम चक्र, भवबन्धनको भय अगि जावे ॥ 
२७/ ¢ चिन * आज 
पीड़ित हुँ अति ही दुःखित हूँ, है बनता इन छ शत्रुनिकी । . 
धन वैभवकी वांछा न प्रभो ! चाहूँ सेवा पदपदुसनिकी ॥ 
च ८.१ 
सब छोडि छाडि जगकी आशा, आयो आश्रय अच्युत दीज । 
भय शोक सत्युतें रहित चरन, तव गही शरन रक्षा कीजै ।४ 
सोरठा--सुनि इस्तुति घनश्याम, सद्य भूपपे हे गये । 
प्रभुजी पूरन काम, दई भक्ति मुचुकुन्दकू ॥ 
न | 
` छुप्पय--दयो भक्ति बरदान गुहात निकसे यढुवर। 
देखे नृप मुचुकुन्द कलियुगी लघु पशु, तरु, नर ॥ 
बद्रीबन तप करन गये तह मुनि अत साथ। 
- संयम श्रद्धा सहित श्यामक नित आराधें ॥ 
इत मधुरा ` आये सद्न- मोहन सेना यवनकी । त 
लूटि पाटि बाँधी तुरत, पुटरी सब धन रतनकी॥ . 

खञ्चर बैलनिं लादि द्वारका धन पहुँचावत । 
तब ई निरख्यो जरासन्ध सेना संग आवत ॥ 
राम . श्याम लखि सेन बाँधिके सुट्टी भागे । 

: जरासन्धके सकल बीरबर पीछे लागे॥ 

` भगत भगत दोऊ थके, चढे प्रबषणपे उछरि । 

. चेश्यो गिरि चहुँ ओरत, जावें नहिं अब ये उतरि॥ 


पर्बत लीयो घेरि आगि चहुँ ओर लगाइ। 
जरि जावें मम शत्र जरासंध मनहि सिहाई॥ 
कूरे दोऊ बन्छु न भय कछु मनमहे मान्यो । 
कब गिरित गिरि गये न काहूने कछु जान्यो ॥ 
जरासन्ध निजपुर गयो, शत्र मरे हिय मानिकें। 
इत सुखते यदुवर रहे, पुरी द्वारका आनिक ॥ 


इति भागवत चरितके षष्ठाह में जरासन्धाक्रमण कालयवनोदार 
द्वारावती निर्माण नामक प्रथम अध्याय समाप्त | 

पूछें. शौनक--सूत ! दारका वृत्त बताओ। 

कै हरि किये विवाह भये के पुत्र सुनाओ ॥ 

हँसिके बोले सूत- कहाँ तक ब्याह गिनाऊ । 

मुख्य भये जो आठ प्रथमकू प्रथम सुनाऊ ॥ 
नृप बिद्भंपति भीष्मके, पाँच पुत्र रुक्मी बड़ो। 
बहिन रुक्मिनी अंश श्री, जांके हित हरित लड्यो ॥ 


नारदादि युनि आंइ कृष्णकी करी बड़ाई। 

`  सुनत रुक्मिनी हृदयसाँहि हरि“मूति समाई ॥| 

_ इत हरि निश्चय करयों रुक्मिनीकू अपनाऊ । 

` करिकें बिबिध उपाय प्रियाकू घर ले आऊ॥ 
मातु पिता सहमत सबहिं, हरि बरत जग होदि यश । 
इक्मीने शिशुपाल सँग, करी सगाई पेष बश॥ 


दुखित अतिशय घबराई। 
| सतव लकि > बृद्ध निज त्रिपति सुनाइ ॥ ` 
प्रेम पत्रिका लिखी बिप्रके करमह दीन्हीं । 
परि चरननिमें बिनय बिभ्रत बहु बिधि कीन्हीं ॥ 
चले द्वारका द्विज तुरत, प्रभु पथको सब श्रम हरयो । 
. निरखि विप्रक सुदित सन, हे हरिने, स्वागत कऱ्यो ॥ 


५ ८0-0. Mumukshiu Bhawan Varanasi Collection. Digitized by ९0819०१ 


५७१८ श्रीमागवत चरित, षष्ठाह अध्याय २ 


करि पूजा पकवान प्रेते बिबिध खबाये। 
पुनि शैया अति सुखद बिछाई बिग्र सुवाये ॥ 

: लगे पलोटन चरन कुशल पूछत प्रभु पुनि पुनि । 
बैदर्भीकी कथा अये. प्रमुदित यठुबर सुनि ॥ 
पीरी पाती निरखिकें, अति प्रसन्न मनमहँ भये । 
बुद्ध बिप्र बाँचन लगे, प्रेम मगन हरि हे गये॥ 


लिखे रुक्र्मिनी-दयित ! भयो मम मन सतवारो । 

सुनि गुन अनुपम रूप लिख्यो हिय चित्र तिहारो ॥ 

हे हरि ! अशरन शरन आइ दासी अपनाओ । 

खल अआगाल शिशुपाल हरे नरसिंह छुड़ाओ ॥ 
यदि आवें नहिं आपु तो, बिष खाऊ मरि जाउँगो । 
तुम बिनु चाहें मदन हू, आवे नहि अपनाउंगी ॥ 


कमलनयन ! सजि सेन तुरत छुडिनपुर आओ । 

. रिपुसिरपे धरि चरन मोहि माधव! ले जाओ ॥ 
जाउ ब्याहके प्रथम दिवस देवी पूजन हित । 
लेके भागे मोहि नहीं च्षत्रियकू अनुचित ॥ 

दीनबन्धु दुखहरन यदि, दया न दासीपै करिं । 

. चो तब तक जनमू मरू, जब तक नहि यढुबर बर्‌हिँ ॥ 


सुन्यो प्रियाको पत्र नयन हरिके भरि आये । 
बिचश हे गये बिप्रकू बचन सनाये ॥ 
द्विजबर ! मोकू प्रिया रुक्सिनी अतिशय भावे । 
करि करि वाकी यादि रेनिमहँ नींद न आवे | 
क चलो, चले कु'डिनपुरी, अब हवै दिन ही रहि गये । 
सजि रथ द्विजकू' संगलै, बहू हरन हरि चलि दये॥ - 


१ 


CC-0. Mumukshu Bhawan Varanasi Collection. Digitized by eGangotri 


कमा 


श्रीभागवत चरित, षष्ठाह अध्याय २ ७१९ . 


हरि कु'डिनपुर पहुँचि रहे पुरकी अमराई । 
इत अति विशद बरात चेदि राजाक्री आई ॥ 
जनमासो नृप दयो बराती अति हरषाये । 
उत वल सुनि हरि गसनसेन सजि तिनि ढिंग आये॥ 
सकुचाये हरि वल हसे, कछु मोठी चुटकी लई । 
कहन वृत्त निज बिप्रकू, दरि चुपके आयसु दई ॥ 


हरि आयसु सिंर धारि गये द्विज अन्तःपुरमह । 
द्विजञसुखबिकसतिनिरखि भयोस॒ख कन्या उरमह ॥ 
कह्यो सकल संवाद कुमारी सुनि हरषाई। 
द्विजकी रिनिया बनी अश्न माला पहिनाई ॥ 
सन्यो आगमन कृष्ण बल, को नुप सुनि बिस्मित भये। : 
अतिथि समुक्ि भीष्मक नृपति, सादर निज गृह्‌ ले गये ॥ 


करि हरि बल आतिथ्य सकल सैनिक ठहराये। 
आये पुर यदुचन्द सुनत नारी नर घाये ॥ 
हरिको अलुपम रूप लखे पुनि पुनि न अघावें। ` 
कन्याके बर योग्य श्यामकू सबहि बतावें ॥ 
सची धूम हरिरूपकी, हाट बाट कूचे गली । 
बहनि रुक्मिनी सखिनि सँग, गौरी पूजन हित चली ॥ 


पेदल सुनि जत घारि चलति शंकित सकुचावति । 
नूपुर कंकन कड़े छड़े चूड़ी झनकावति ॥ 
घरतें मन्दिर तल्रक बाढ़ सम सैनिक्रे लागे । 
शूरबीर लै शस्र चलें कछु पीछे आगे ॥ 
गौरी मन्दिर पहुँचिकें, प्रेम सहित पूजन कर्‌यो। 
चूप दीप उपहार सब, देबी के सम्मुख घर्यो ॥ 

करि पूजा परसाद धारि सिर बिनती कोन्ही । . 
होवें पति मम कृष्ण सुआशिष देवी दीन्ही ॥ 
` गौरी गृहत निकसि निहारे' हरिक इत उत । 
. शोभा बरनि न जाय सनहु सुन्दरता बिहरत ॥ 
रूप, शील, वय, बिनय लखि, सचर अचर सम सब भये । 
कामी नृप वाहन चढ़े, सन्दरता लखि गिरि गये । 

"गरुडध्वज रथ निरखि बढ़ी उतहीक बाला। 
अवत देखी कुबरि हॉकि रथ लाये लाला॥ 
रयो अचो हाथ पर्करिकै रथ बैठाई। ' 
पायो पतिको परस फुरुहुरै झँग अँग आई ॥ . 

आवे निभय :भाग ले, सिंहः सगालनि मध्य ज्यो | 
. देखत देखंत नृपनिके, भगे भाग लै श्याम त्यों॥ 


तब अति हल्ला मच्यो नृपति सब लड़िबे आये । 
यादव बीरनि सबहिं भूप खल मारि भगाये ॥ 
जनमासेमह आइ सबन शिशुपाल मनायो । 
करि कारो मुख भागि रनिमह निज घर आयो ॥ 
इत; रुक्मी हो क्र दध अति, करी प्रतिज्ञा हों लरूँ। 
हूरिं बघ करि बिनु वहिन ले, नगरीमह नहिं पग धरू ॥ 


च्यथं प्रतिज्ञा करी चल्यो सेना सजि सानी । 
ललकारे -घनश्याम बीरता बड़ी » बखानी ॥ 
अये खड़े भगवान्‌ बान तकि. तकिकं सारे। 
कु'डिनपुरके बीर भगे बोले- हस हारे ॥ 
रुक्मी -ह के बिरथ ले, कर करबाल चल्यो लड़न। : 
तबहीं रथत उतरि हरि, लगे खड्ग ले बघ करन ॥ 


पनिरखि बन्धु बध परी रुक्मिनी हरिचरननिसें । 

डरपि कहें सम वन्धुः बधे नहिं नाथ ! शरनसें ॥ 

मानि प्रियाके- बचन न रुक्मी फिरि हरि सार्‌यो । 

करि कुरूप कच कतरि बाँधि रथ पीछे डाऱयो ॥ 
आइ छुड़ायो रामने, डाँटे हरि अनुचित कह्यो) . 
रायो न पुर्‌ पुनि भोजकट, पुर बसाइ रुकिमी रह्यो ॥ 


भीष्मक दुहिता जीति हारकामह हरि आये । 
बहू आगसन सुनत नगरमह बजत -बघाये ॥ 
लोग . लुगाइनि पुरी और नवबधू सजाई । 
> बिधिवत्‌ ब्याह रुक्सिनी संग यदुराई ॥ 

पांग दुपट्टा सिरोपा, पहिम पहिन यादव सजे । 
नारी गावे गीत मिलि, मधुर मधुर बाजे बजे ॥ 


सुन्दर मंडप सज्यो बघू अरु बर बेठाये। 
गणपति ग्रह अरु सातृकाढि पूजन करवाये॥ 
भाँमर फिर कर कह्यो खीलको हवन करायों । 
नेग जोंग सब करे माँग सिन्दूर भरायो॥ 
करिकें पलंगाचार पुनि, कर्म चतुर्थी हू कियो। 
यों श्रीरुक्मिनि संगमहँ, ब्याह श्यामको हे गयो। 


इति श्रीभागवत चरितके पष्ठाह में रुक्मिणी:विवाह नामक: 
द्वितीय अध्याय समाप्त | 


“4 

सुखी भये सब स्वजन निरखिअति अनुपम जोरी । 
सातु मनानें होहि कृष्णके छोरा छोरी॥ 
जने पुत्र नित बिप्र कहें सुनि सङुचे बाला । 
कृपा कपर्दी.'करी जन्यो बेदर्भी लाला॥ 
कामदेव जो प्रथम ही, शंभुडोपत्ते जरि गयो। 
सोई बनि प्रद्युम्न पुनि, प्रथम पुत्र हरिको अयो॥ 


शास्बर तिहि रिपु सम्झि सूतिकाघरमहे आयो । 
शिशुकं करिकें कपट धाइ बनि घरते' लायो ॥ 
फेंक्यो सागर बत्स मत्स्यने ,निंगल्यो जीवित । 
मछुआ ताहि फँसाइ ले गये शंबरके हित॥ 
निवसति रति शम्बर महल, मत्स्य उद्रमह मिल्यो पति ४ 
नारद्‌ मुनि परिचय दयो, पालति पति हे मुदित अति ।। 


प्रथम कृष्णको ब्याह पुत्र उतपत्ति सनाई। 
सणि स्यमन्तेकी कथा सुनो अब अति स॒खदाइ ॥ 
सतभामा अरु जास्बवती जिह कारन पाई। 
हरिने लीला. लोम मोहकी दुखद दिखाई।॥ 
सत्राजित यादव परम, सूर्यमक्त लोभी सरल। 
` है.प्रसन्न ताकु दुई, सूय स्यमंतक मणि अमल ॥ 

सत्राजित मणि पहिन द्वारकामहँ जब आयो । 
समुमि सूय्यं नर भगे कृष्ण सब भेद बतायो ॥ 
आठ भार नित कनक देहि दुख शोक नसावे । 
हरि सोचें मणि दिव्य राज-महलनिमें आवे ॥ 
मागी हरि परि नहिं दई, सत्राजित लोभी परम। 
लोभ मोहमहे फंसि पुरुष, खोबे सब गुण निज धरम ॥ 


` सत्राजित लघु बन्छु प्रान सम प्रिय प्रसेन बर । 
धारि कंठ माण चल्यो करन सगया ले घनु सर ॥ 
बनमह पहुँच्यो आइ सिंहने हय सँग मारयो । 
लै मशि भाग्यो सिंह रीछने ताहि पछाऱयो॥ 
जाम्बवान मणि अहण करि, घुस्यो गुफामहेँ सुदित मन । 
जब - प्रसेन ` आयो नहीं, सत्राजित लाग्यो कहन ॥ 


. हरि मागी मणि नहीं दई भाई मम माऱयो । 

घर घर फेली बात श्याम मनमाँहि बिचारुयो ॥ 

मिथ्या लग्यो कलङ्क करूँ हौं माजन अबहीं । 

संग लिये बहुं लोग चले मणि खोजन तबहीं ॥ 
हय प्रसेन निरख्यो शतक, पुनि खोजत आगे गये | 
सऱ्या सिह लखि पुनि गुहा, देखि रोळकी घुसि गये॥ ` 


अट्ठाइस दिन लड्यो रीछ परि हरि नहि, हारे । 
निज स्वामी रघुनाथ समुक्ति पुनि पैर पखारे ॥ 
कन्या दई बिबाहि जाम्बवति ले हारि निकसे । 
ण ' दिन लखि बाट श्यामके साथी खिसके ॥ 
खत छारकामह सकल, मिलि दुगा पूजन करहि” 
जोहत प्रमुककी बाट नित, सत्राजितकू' सुज्ञ शपहि ॥.. 

जाम्बवती सँग श्याम निरखि सब लोग सिहाये। 
॥ 
पुरवासी यों मुदित मृतक ज्यों घर फिरि याये ॥ 


सणिको सुनि सब वृत्त भयो दुःखित सत्राजित । 
हरि. मणि सादर दई लई ताने हो लज्जित ॥ 


सोचत सत्राजित सतत, यह अपयश कैसे सहू ।: 
होहि तोषःयदि मणि सहित, सतभामा हरिकू दऊ ॥ 


CC-0. Mumukshu Bhawan Varanasi Collection. Digitized by eGangotri 


७२६ 


CC-0 


श्रीभागवत चरित, षष्ठाह अध्याय २ 


शतधन्वा सँग करी सगाई सतभामाकी। 
तऊ कृष्णकू दई न चिन्ता कोन्ही _ताकी॥ 
तीन ब्याह कारे गये बन्धु देखन हूथिनापुर । 
कुन्ती पांडव जरे सुनत पहुँचे तह सत्वर ॥ 
जानत सब घनश्याम परि, लोक दिखावो करत हे | 
नरक्रीड़ा करि सबनिके, चंचल चितकूँ हरत हें ॥ 


हथिनापुर बल संग पहुँचि दुख बहुत अनायो । 
भीष्म, द्रोण, कुप, बिदुर सबनि प्रति नेह जनायो ॥ 
गान्धारी धृतराष्ट्र नयनते नीर बहावे' । 
बासुदेव ढि ग बेठि तिनहि प्रिय कहि समझावै ॥ 
पूछत सबते' अज्ञवत्‌, केसे पांड जरि गय । 
लोकोचित व्यवहार हित, वहाँ कछुक दिन रहि गये ॥ 


शतधन्वा इन दुखित श्यामकी करत बुराई । 
कृष्ण बड़े उद्दण्ड सबनिकी हरत लुगाई ॥ 
कृतवमा अक्रूर कहें 'अपसान हमारो। 
है सत्राजित दुष्ट अधमकॉ॑ सोवत मारो॥ 
9५ = च ० 
सुनि शतधन्वा चलि दयो, हेके दोउनितै' बिदा । 
बज पराई फूकते, शंख और मूरख सदा॥ 


नहीं द्वारका श्याम सोचि खल घरमह आयौ । 
सत्राजित सुख सहित सदनमहँ सोबत पायौ ॥ 
सिर घड्त करि प्रथक अग्यो- मणि लेके पापी । 
सतभामा अति दुखित चित्त चिन्ता बहु ब्यापी । 
सतक देह घरि तैलमहँ, रथ चढ़ि हथिनापुर गई १ 
सकल बात अति दुखित हे, रोइ रोइ हरितें कहाँ ॥ 

ऊपर करि शोक द्वारका यदुवर आये। 
शतधन्वा अति डऱ्यो तुरत अक्रूर वुलाय।। 
हरिते' रक्ता करो दीन हूं बोल्या व्र | 
सुनि बोले अक्रर--बैर को साधे तिनतें ॥ 
खल बोल्यो घबराइके, अच्छा, मणिक, तो घरो 
हाँ भागू पुर छोडि तुम, सुखते मंत्रीपन करो ।॥ 


यों कहि चुपके भग्यो बधिक लोभी खल कामी । 
हय ताको अति बेगवान्‌ _शतयोजनगामी | 
हरि बल सँग रथ चढ़े दुष्टको पीछो कीन्हो । 
अगि मिथिला तक गयो चक्रतें बध करि दीन्हा । | 
मिली न मणि बल ढि ग गये,कपट ससुकि वल रिस भय । 
जाइ बसे मिथिलापुरी, श्यास ह्वारकाक गये ॥ 


आइ ससुरको श्राद्ध करुयो बहु विग्र जिसाये । 
मणि खल कहुँ घरि गयो कछुक हरिघर खुजवाये ॥ 
कृतबमी. अक्रूर द्वांरकाते सुनि भागे । 
काशीमह अक्र,र नित्य मख करिबे लागे ॥ 
देहिं कनकको दान बहु; कहें दानपति सकल सुनि। 
जुलवाये घनश्याम जब, गये द्वारका तुरत पुत्ति ॥ 


हरि कीयो सत्तकार प्रेमते पास बिठाये | 
कुशल प्रश्‍न करि सकल द्वारका बृत्त बताय ॥ 
मन्द्‌ मन्द्‌ मुसकाय पकरि कर करते लीन्हों । 
अति ही नेह जतायं अपनपो प्रकटित कीन्हों! 
चोले--चाचाजी ! बढे, नैमवशाली सख करे । 
तुमही पै मणि स्यमंतक, आपससह हस सब लरें॥ 

बन्धु करे' सन्देह लड़े' सब रानी घरमहः। 
तुम मणि देहु दिखाय रहे तुमरे ही करमह ॥ 
हरि आयसु अक्रूर मानि मणिं सबहिं दिखाई । 
सबकी शंका मिटी शान्त सब भइ लड़ाई ॥ 
मणि दीन्हीं अक्र्रक, सोना सब घर घर बरत । 
सखते' सब यादव रहत, कृष्ण कृष्ण सबई रटत ॥ 


देख्यो चन्दा चांथ साद्रपदको श्रीयदुबर। 
ताते' लग्यो कलङ्क सह्यो सब अपयश श्रीधर ॥ 
जो स्यमन्त आख्यान . प्रमते सने सनावें। 
चोथचन्द्रको दोष मिटे सब शोक नसावें। 
अपयश अपकीरति बड़ी, दुखदायी अति कष्टप्रद | 
मिले शान्ति जा कथाते, अन्त पाहि, नर परमपद ॥ 


इति श्रीभागवत चरितके पष्ठाहमें अदय म्नजन्म स्यमन्तकोपाख्यान 
नामक तीसरा अध्याय समाप्त । 


[ मासिक परायण--तेईसवें दिनका विश्राम ] 


७२८ 


3) 


5 

# उन | 
कालिन्दी सँग व्याह कश्यो जैसे श्रीनटवर। 
सनो, ताहि अब कहूँ ब्याह चौथो अति सुखकर ॥ 
इन्द्रप्रस्थ हरि गये भये सब पांडव राजा! 
यदुनन्द्नकूं निरखि भयो सब सुखी समाजा । 
इक दिन यमुना तट गये, मृगया हित कन्या जहा । 
रबितनया इरि बरन हित, करति घोर अति तप तहा॥ 

कृष्णचन्द्र सवज्ञ जानि ताकी अभिलाषा । 
अजेनते' बुलवाय पूणं कीन्हीं तिहि आशा ॥ 
रथमह संग बिठाय युधिष्ठिरके ढिग आये। 
कालिन्दी रबिसुता निरखि सब जन हरषाये ॥ 
आइ द्वारकामह बरी, भये ब्याह याँ चार अब | 
छठे पाँचवं व्याहकों, पुनि वरणो वृत्तान्त सब ॥ 


देश अवन्ति प्रसिद्ध भूप जयसेन वहाँके। 
परम रम्य बन, नगर, शेल, सर, दुग तहाँके ॥ 
हरि फूआको ब्याह भयो जयसेन नृपतिते'। 
बिन्द और अनुबिन्द भये हे खल सुत तिनते' || 
सुता मित्रबिन्दा हती, सो हरि मनपै चढि गई। 
किन्तु सुयोधन मानि सिख, भाइनि नाहीं करि दई । 


गये स्वयम्बरमाँहिं डर्‌यो सुनिकें दुरजोधन। 
कन्या ले हरि भगे' लखे" बिस्मित हे नूप जन ॥ 
बिधिवत कर्यो बिवाह भई वो पंचम रानी। 
ज्यों भद्रा संग ब्याह भयो सो कहूँ कहानी ॥ 
भद्रा फुआकी सुता, केकय चुप तनया सुघर। 
भाइनि दीन्हीं मुदित मन, स्वीकारी तब गदाधर ॥ 


भयो सातवों ब्याह श्याम को सत्या सँगमह ॥ . 
कोशलेशकी सुता सुन्दरी सुविदित जगमहे' ॥ 
उप प्रन कोयो सात बैल जो नाथे भूपति। 
ताकू कन्या देहु सुनत तहाँ पहुँचे श्रीपति॥ 
भन सुनि उतरे फेंट कसि, सात रूप हरि धरि लये। 
हसत हू सत. नाथे बृषभ, निरखि सुदित सब जन अये ॥ 

हो प्रसन्न नुप करयो ब्याह सत्याको हरिसंग । 
पति परमेश्वर पाइ समाई नहिं फूली अग ॥ 
दीयो बहुत दहेज छारका चले भुवनपति । 
पथमहे तप बहु मिले करी जिन दष भन्ति दुरगति । | 
भेइनिकूँ ज्यों भेड़िया, छिनमह देइ भगाइक । 
नृपति भगाये पार्थ त्यों, दिब्य बान वरसाइक ॥ 


आये सत्या संग द्वारका यदुनन्दन पुनि । 
मद्र देशमह गये लक्ष्मणा लुप कन्या सुनि॥ 
भयो स्वयम्बर भूप देश देशनिके आयं। 
अनुपम कन्या निरखि नृपतिगन सब ललचाय ॥ 
रङ्गभूमि आई लली, जयमाला कर धारि जब। 
रथमहे पकरि. बिठाइ हरि, भगे निहारे भूप सब ॥ 


मद्राधिप नृप वृहत्सेन पुत्ति घन ले घाये । 

कर्यो लक्ष्मणा ब्याह श्याम संग मन हरषाये । 

यों पटरानी आठ व्याहको वृत्त क्यो सब। 

जैसे सोलह सहस बरां सो कथा कहूँ अब _ 
भौमासर नूप अति प्रबल, डरपे सुर नर दैत्य सब। 
स्वर्ग, भूमि, पातालमह, करत फिरत उत्पात नब ॥ 


बरुतदेवकँ जीति छत्र अरु चवर उड्ये। 
स्वरालोकमह गयो अदिति कुंडल अपनाये ॥ 
सेरशिखरतै मणिपबेत अपने घर लायो। 
जह जह निरखे रत्न छीनिके' खल लै आयो ॥ 
सर सरपति अति हे दुखित, डार दयानिधिके गये । 
कहे सकल खलके चरित, सुनत श्याम सकुचित सये ॥ 

बोले सव सुनि श्याम--बात सुरपतिं सब जानी । 
भोमासुर हो गयो दुष्ट अतिशय अभिमानी ॥ 
`. अदिति मातुढिंग जाइ सुखद सन्देश सनावे' । 
लक कुडल शीघ्र . स्वगमह हमह आवें 
पाइ बचन घनश्यामत, सुरपति निजपुर चलि दये । 
' सतभामा संग गरुड़ चढि, नरकासुर-पुर हरि गये ॥ 
गिरि,शर,जल, अरु अनिल, अनल परकोटापुर के । 
दश सहस्न अति घोर पाश घेरे फिरि मुरके ॥ 
श्याम गदा, शर, चक्र सुदशनत काटे सब | 
पुरपालक मुर असर देखि लड़िबे आयो तब ॥ 
भये मुरारी मारि मुर, हरि सिर काटें चक्रतें। 
शोभित घड़ पवंत सरिस, कटे शिख्रर जनु शक्रत ॥ 


सुनिके मरको मरन असरगन अति घबडाये । 
ताम्र आदि सुत सात पीठ संग नरक पठाये॥ 
ते जब सब सरि गये स्ययं भौमासुर आयो । 
लड़यो प्रानपन सहित श्याम बल पार न पायो | 
चक्र सुद्शनत नरक--को सिर काटयो श्रीहरी । 
सुनत मरन सुत आइ भू, भेंट लाइ इस्तुति करी । 


भ-विनय 
७ 
पद 


अखिलपति ! अबला अति अकुलावे | 
शखचक्रधारी बनमाली, चरनःकमल सिर नावे ॥१॥ अखिलपति० 
कमलनयन कमलानन कारक, नामि कमल. उपजावे । | 
भ्मलमाल पद्‌ कमलसरिस प्रभु,वेद विदित गुन गांवे ॥२॥ अखिल०- 

रत्रिगुन त्रिवेद त्रिदेव त्रिलोकी त्रिझुवन सृष्टि रचावै । र 
सवत अलग ब्याप्त सबहीमें, पार न कोई पावे ॥३॥ अखिल० 
पुरुष प्रधान, काल, मंन; इन्द्रिय, तुम बिनु कछु न लखाबें। . 


` जमत चराचर भ्रमवश तुममें, दीखे नहीं नसावे ॥४॥ अखिल० 


शरणागतके सब भ्रम भागे, माया नहिं भरमावे | 


नयह्‌ भगदत्त शरण तुमरीमें, परि पग बिनय सुनावे ॥५। अखिल० 


"दोहा-सुनि विनवी यदुवर तबहिं, धरनीक दै धीर | 
कृपा करी भगदत्तपे, बोले गिरा गभीर । 


ts 


a ap 
4) 
००३८ ८) 


॥ | त । 
१ 

सोरठा-अवनि ! त्यागि भय, शोक, होहिः पोत्र तव भूपवर । 
नरक जाय सुरलोक, होहि अभय भगद्त अब ॥ 
' छुप्पय--अभय दान हरि दयो नरक सुत नृपति बनाया । 
अवनि पुत्र भगदत्त प्रभुहिं निज पुर ले आयो ॥ 
निरखीं सोरह सहस बन्दिनी कन्या पुरमह । 
होव पतिं घनश्याम भई इच्छा तिनि उरमह. ॥ 
जानि सत्य संकल्प हरि, पठइ द्वारका सब दइ।' 
मनबांछित ते पाइ बर, अधिक सुदित मनमह.* भइ ॥ 
देवे कंडल अदिति स्वगंमहँ गये मुरारी | 
पाइ श्यामको दरश मातु मन भइ सुखारी ॥ 
सतभामाक्‌ पूजि शचीने आदर कोन्ही | 
किन्तु मानवी मानि देबद्रुम-सुमन न ढान्दा ॥ 
समुकि घोर अपमान निज, ले हरि सग उपबन गइ । 
कल्पव्रृक्त लखि लन हित, प्रेम सहित तह अड़ि गइ ॥ 
ब्रत्त उखाऱ्यो श्याम गरुड़की पीठि धऱयो जब। 
क्क रोवत गये इन्द्रत बृत्त क्यो सब ॥ 
शची उभारे इन्द्र सेन सजि लडिबे आये। 
रबि, शशि, यम, अरु, बरुण,देव हरि सकल हराये॥ | 
अस्न-दीन सुरपति भये, भगे भूमि रन छोरिके। 
सतभामा कडु बचन बहु, कहे हंसी संह मोरिक ॥ 
अब सब समुमे शक्र सकुच तजि बोले बानी । 
हैं अच्युत अखिलेश आपु हों अति अभिमानी ॥ 
साया तुमरी प्रबल भूलिकें उरझय्रो स्वामी । 
क्षमा कर अपराध अआखिलपति अन्तरयामी ॥ 
सुनत इन्द्रके बचन सदु, भये सद्य करुणायतन । 
पुर आय सुरद्रुम लिये, थाप्यो सतभामा सदन ॥ 





CC-0. Mumukshu Bhawan Varanasi Collection. Digitized by eGangotri 


श्रीभागवत चरित, षष्टाह अध्याय ४ ७३५ 


= 


पुनि जो सोलह सहस एक सत कन्या आई । 
बनवायं बहु भवन सकल सुखतें ठहराईँ ॥ 
विधिवत्‌ कर्यो विवाह रूप उतने.धरि लीन्हें । 
सबकू भूषन बसन दास दासी बहु दीन्हे॥ 
भवन भवनमह, भुवनपति, प्रथक पृथक निज तनु घरे । 
सुखद्‌ सरस सुन्दर सतत, क्रीडा सबक सँग करे ॥ 


पूछें शौनक सूत ! ब्याह हरि बहुत बताये । 
किन्तु पुत्र के भये आपुने नाहिँ गिनाये॥ 
हँसिके बोले सूत-कहाँ तक पूत गिनाऊँ | 
मुख्य मुख्य जे भये तिनहि के नाम बताऊ॥ 
शौनक बोले--प्रथम तुम, श्रीप्रद्यश्न कहो कथा। 
शस्बरपुर मायावती, रतिने पाले वे यथा॥ 


ष्र 


इति श्रीभागवत चरितके पष्ठाह में श्रीकृष्ण "अन्य विवाह 
"` नामक चोथा अध्याय समाप्त | 

_ * कहें सूत--सब सूद दयो शिशु रतिकू मनहर। । 
निज पतिकू पहिचान कर पालन छिपि भीतर॥ 
भये युवक पति सरिस भाव लखि वे घबरायें। 
रतिने तब सब पूबजन्मके बृत्त बताये॥ 


रति माया प्रद्यश्रकू , दीन्हीं वे निभय ।भये। 
` डक दिन शम्बरतें स्वयं, निना बात. ही मिडि गये॥ 


कहा सुनी कछु भई युद्धकी नोबत आयी। 
हक दोऊ कुपित परस्पर गदा चलायी॥ 
[ पुनि मायात लडे असुर नभ. गयो उड़ाई। 
E. माया कोन्दी बहुत श्याम सुतकू' सुधि आई। 
सत्वमयी माया मदा, छोड़ी शम्बर मरि गयो। 
असुर सकल दुःखित भये, सुरगन हिय अति सुख भयो ॥। | 


मायावति ले संग चले प्रद्युम्न झुदित सन । 
शोभित नभमह मनहुँ दामिनी दमकति सहघन ॥ 
पहुचि द्वारका गय भवन रानी सकुचायीं । 
कृष्ण सरिस नर निरखि कामवश भई लजायीं ॥ 


» सब आय घनश्याम तहे, नारदतें सब जानिके 
| 
न : भई सुखी अति रुक्मिनी, निज सुतकू पहिचानिकें॥ - 

पहचाने बसुदेव देवकी बल हरि सबने] कट 
यन्दून सबको कर्‍यो वधू सँग हरिनन्दनने ॥ | 


छातीत चिपटाइ नेह सबने दरसायो। 

सतक सरिस सुत पाइ हियो सबको हुलसायो ॥ 
बेदर्भीके प्रथम सुत, श्रीप्रद्यु्न कथा कही। + 
अब आठनिके सुतनिकी, सुनहु कथा जो बचि रही.॥ 


lg । ५६८ ६३ प्र 
rE A I | | || | \ 





उ न्न 
#] | 


०2, 


& 4, [| /१ 





बेदर्भीके पुत्र भये प्रयुन्न आदि दृश। 
सतभामाने भाऊु आदि जनि पायो जग यश ॥ 
जास्बवतीने शाम्ब सुमित्रादिक सुंत जाये। 
नाझजितीके वीर चन्द बसु आदि संहाये॥ 
श्रोकांलिन्दोके. भये, श्रुत कवि आदिक तनय दश। 
जनि, प्रघोष आदिक तनय, ज्यो लक्ष्मणाने स॒यश ॥ | 

बक,  हषोदिक लाल मित्रबिन्दाने पाये । 
भद्राने संग्रामजीत दश बेटा जाये ।। 
कहूँ कहाँ तक नाम सत्रनि सुत दश दश मानां | 
एक लाख इकसठ हजार अस्सी सुत जाना ॥ 
अये पुत्र प्रयन्नके श्रीअनिरुद्ध _ महारथी । 
रक्सी जिनके व्याहमहँ, मरे द्यूतके स्वारथी ॥. 


शौनक पूळु--सूत ! हने रुक्मी च्यो बलने। 
सूत कहें--मुनि ! रच्यो खेल यह काल प्रबलने ॥। 
करन ज्याह अनिरुद्ध भोजकट आये यादव । 
रुक्मी पोत्री संग ब्याह सम्पन्न भयो जब॥ 
भयो द्यतको खेल तहँ, बल रुक्मी दलपति भये | 
रूगट रुक्मीने करी, कुपित देवबल हो गये॥ 


लाल लाल करि आँखि सप सम बल फुफकारे । 
रुक्मो सिरमह परिघ जमायो प्राण निकारे॥ 
पुनि कलिङ्ग नृप पकरि तुरत बत्तीसी भारी । 
जो खल भूपति हंसे सबनिकी दशा बिगारी ॥ 
भलो बुरो नहिं हरि कह्यो, शील बन्धु तियको कर्यो । 
यढुपति सोचत जात सग, अलो भयो सारो मश्यों॥ 


यों अनिरुद्ध बिबाह भयो आये निजपुर सब । 

हरि बिनोद ज्यों कर्यो रुक्मिनी संग कहूँ अब ॥ 

इक दिन निरखी प्रिया हसति हरिने ढि ग आवति | 

पग पगपै जनु सुखद मंघुर रस-सो बरसावति ॥ . 
अलक, पलक, सुख, नासिका, कंठ, जघन, कटिबर, हृदय | 
चुबत सबनित मधुर रस, मुख मनहर झुसकानमय-।। : 

देख प्रियाको रूप हंसीकी हरिक्‌ - सुमी ।.. 
संद मंद मुसकायः पहेली. पिछली वूमी ॥ 
कहो प्रिये ! च्यों छाँडि नुपतिगण मम संग आई । 
शूरबीर शिशुपाल संग तव भई सगाई॥ 
हम निर्गुण निष्पृह परम, निष्किव्वन निधन निपट । 
तातं तजि हमक्‌ अंबहुँ, जाउ अपर नुपके निकट ॥. 


सनि पति-बचन कठोर रुक्मिनी अति घबरायीं । 
मूर्थित हे महि गिरी तुरत उठि श्याम उठायीं॥ 
प्रेमालिङ्गन करयो पौँछि सुख केश सम्दारे। 
. पलँग . पास बैठाइ मधुर स्वर बचन उचारे॥ 
अरे, प्रिये! रूठी ख्या हसी हॅसीमें हों कही । 
नरक रूप घरमहे सरस, है प्रसङ्ग सुखकर जिद्दी ॥ 


सनत रुक््मिनी हँसी शोक दुख हियको त्यागो। _ 
प्रियको कठिन बिनोद दूध तातो-सो लाग्यो ॥ 
बोलीं-तुम अति शुनी निरगुनी हों हुँ स्वामी । 
हौं अबला अति अधम आपु अज अन्तयोमी ॥ 

नित नित नूतन नारि हाँ, तुम प्रभु पुरुष पुरान हो। 

` भै तिरिया तिरशुनमयी, आपु अजित भगवान हो ॥ 


ज्ञाशवान नर छाँडि बरे तुम अज अबिनाशी । 
जन्म जन्म हों रहूँ चरन कमलनिकी दासी ॥ 
त्वचा, रोम, नख, केश, सूत्र, मलयुत निन्दत तन। 
नजि विषयनिक संग लगायो प्रसु चरननि सन॥ 
ww i हि कठिन 
अन फरि कबहुँ नहिं कहे, बचन बज सम अति कठिन ) 
पानन्रियाको प्रेम लखि, हसि बोले करुनायतन ॥ 

मानिनि लीयो मोल प्रेम सेवा करि मोकू । , | 
नहीँ दै सकूँ कळू प्रिये! बदलेमे तोकू॥ | 
पौत्र और निज व्याह समय जो धीरज घाऱ्या | | 
ताते हौं बनि गयो भामिनी छनी तिहारों॥ 
पति पल्ीमहँ प्रेमकी, बात भयी दोऊ सिले। 
पाइ परसपर परस तनु, उभय हृदय सरसिज खिले ॥ . 
ऐसे ही इक दिवसः सत्यभामा संग नटवर । 
खेल खेलमहेँ कह्यो पुण्य कातिक हरिबासर ॥ 
नारदकू दे तुलादान सतभामा आई | 
पूछें निज सौभाग्य भये कस श्याम गुसाइ | 
बोले हरि--कातिक सदा, अरु व्रत हरिबासर कश्या । 
ताते मम अघोङ्गिनी, प्रिया बनी सम सन ह्या ॥ 

प्राकृत पुरुष समान सबनिक्‌ हरि सम्मानें | 
तिनक्‌ राजकुमारि स्त्रबश पति नर सम जान ॥ 
आओरनिकी का कहें शम्भु ही लडिबे ' आये । 
वाणासुरको पक्ष लयो पोळे पछिताये॥ - 


शौनक पूछें--सूतजी ! च्यौं हर श्रीहरितै लड़े। 
सूत कहेँ- मुनि ! भक्त हित, वृषभध्वज प्रभुतै भिडे ॥ 


. इति श्रीभागवत चरितके षष्ठाहमें अन्य मर्चारत रुक्मिणीपरिहास 
नामक पञ्चम विश्राम समाप्त | 

बैरोचनि शत पुत्र बड़े सबसे बाखासुर । 
शूरबीर रणधीर दये तिनि हर इच्छित बर ॥ 
शोणितपुरमह, बसे कर हर पुररखबारी । 
कन्या ताकी परम सुन्दरी ऊषा प्यारी ॥ 
ताने इक दिन स्वप्नमह्‌, लख बोर 'अनिरुद्ध बर। 
पति समान क्रीडा करत, बेघत हियमह काम-शर ॥ 


अषा बोली--बहिन ! स्वम्नमहँ नर इक आयो । 
मन मेरो लै गयो तनिक अधरासृत प्यायो ॥ 
जो न मिले वह बीर धीर हियमह नहिं घारू । 
तजू प्रान विष खाइ अगिनिमह तनकू जारू ॥ 
चित्र चित्रलेखा लिखे, नर किन्नर, सर, असर बर। 
लखि यदुवर अनिरुद्धक , बोली--जिह मम चित्तहर ॥ 


समुकि ऋष्णकों पोत्र चित्रलेखा घबराई। 
योग शक्तितें उड़ी द्वारका छिनमहँ आई ॥ 
देखे श्रीअनिरुद्ध सखद शैया पर सोबत । 
___ शशि सम करत प्रकाश कामिनिनिके मन मोहत ॥ 
बिकल प्रियाके प्रेममह, लखि बाला बिस्मित भई । 
शैया सहित उठाइकें, शोणितपुरमह लै गई ॥ 





ह मी CC-0. Mumukshu Bhawan Varanasi Collection. Digitized by eGangotri 


श्रीभागवत चरित, षष्ठाह अध्याय ६ ऽइ 2 


शोणितपुरमह आइ सखीकू कुमर दिखायो । 
कुमरि सुदित अति भई सुघर बर प्रियतम पायो ॥ 
खान, पान, स्क, , धूप, दीपत पति सन्माने । 
ऊषा सँग अनिरुद्ध नहीं दिन बीतत जाने॥ 
गर्भवती उषा भई, इारपाल सब जानिक।! 
बाणास॒रतँ कह्यो जब, चल्यो असुर सर तानिके ॥ 


आइ असुरने लख्यो छु बरि ढि ग नर इक कारो । 
अति सुन्दर मनहरन स॒घर बर अतिशय प्यारो ॥ 
कछुक कहे कडु बचन न यदुबर सुनि घबराये। 
तबई सैनिक समर साज सजि लडिंबे आये॥ 
खौह परिघ अनिरुद्ध लै, लडन लगे सैनिक डरे। 
प्रबल प्रहार न सहि सके, कछु भागे कछु गिरि सरे ॥ 


महाबली तब बाण कोप करि आयो रनमह, | 
करे युद्ध अनिरुद्ध न शंका कीन्ही मनमह ॥ 
सहसबाहुने नागपाशमह बाधे लाला | 
पतिको बन्धन निरखि भई अति बिहल बाला ॥ 
इति नारद द्वारावती, आइ क्यो वृत्तान्त जब । 
सुनत कुपित यादव भये, चले सेन सजि तुरत सब ॥ 


राम, कृष्ण, प्रद्युत्ञ, साम्ब आदिक सब आये। 

शोणितपुरकू घेरि शंख अरु पणव ला ॥ 

नि पुर-रक्षक शम्भु षडानन सब गन गनपात । 
का युद्ध मिलि चले भिडे रन भयो बिकट अति॥ . 
कार्तिकेय प तँ, _ सात्यकि बाणासुर लड्त । 
भिडे शम्भु श्रीकृष्णे, अदूसुत नरलीला करत॥ 


१." 

ब्रह्म बायु अरु अनल अज्ज त्रिपुरारी छोड़े । 
जोड़ तोडके छोडि श्यामने सबही तोडे ॥ 
जुम्भणाख्र हरि छोड़ि लिबाई. जसुंद्दाई पुनि! 
आयो तबई बाश भगत अपनी सेना सुनि॥ 


आइ कृष्णतें भिडि गयो, हरि हय सारथि मारिकं । 
कऱयो बिरथ तव मातु लखि, खड़ी नग्न हृ आइक ॥ 


नग्न नारिकू निरखि नयन हरि पीछे फेरे । 
बाण गये पुरमाहि शम्भु सम्मुख. हरि हेरे ॥ 
छोड्यो शिव ज्वर उष्ण शीत ज्वर आइ दबायो । 
करी कुष्णकी विनय उष्णब्वर पिंड छुड़ायो ॥ 


बाण आइ हरि सँग लड्यो, दाइयो सब सेना मरी । 
. कर काटन लागे हरी, आइ शम्भु इस्तुति करी ॥ 
br ` शिव-स्तुति ` 
पारब्रह्म जगदीस जगत्पति जगनिवास प्रभु । 
ब्यापक नित्य निरीह निरामय निराकार विभु ॥। 
नाभि कही आकाश अमि मुख वीरज जल है | 
श्रवण दिशा सिर स्वगं पदुम पद ही सव थल है ॥ 
टॅ सूय नेत्र मन चन्द्र अहं शिव जलधि उद्‌ हे | 
बे ओषधि ही सब रोम इन्द्र भुज केशहु घन हे ॥ 
वस हृदय अज बुद्धि उपस्थहु कहे प्रजापति |: 
करन जगत उपकार होहि अवतरित रमापति । 
आदिपुरुष सरवेश सकल घंटके. बासी। 
जग प्रपंचतें रहित सवगत अज अविनासी ॥ 

जो पाई नरदेह करे तुमरो नहि सुमिरन। 
मायाने वह उग्यो लगावे नहि तव पद मन॥ 
हौँ अज सुर-गन इन्द्र सवनिकें तुम हो स्वामी । 
हो सबके पितु मातु सुहृद. सत अन्तरयासी ॥ 
बाणासुर मम भक्त अभय अब जाकू दीजै। 
जानि दासको पौत्र कृपा करुणामिधि कीजे ॥ 


छप्पय--इस्तुति सुनि हरि हँसे बाणपै दया दिखाई । 
अजर अमर करि दयो प्रतिज्ञा प्रथम निमाई ॥ 
भयो बाणकू ज्ञान लाइ बरःवधू दिखाये । 
पाइ दान सम्मान सकल यादव हरषाये ॥ 
हरि हरते अनुमति लई, पुरी हारका चलि दथ । 
बंधू सहित अनिरुद्ध लखि, अति प्रसन्न सब जन भय ॥ 


स्वयं सूत पुनि कहें--चरित नृग पपि सुनाऊ । 
कैसे हरि उद्धार कऱयो सो बृत्त बतारु ॥ 
यदुकुलके कछु कुमर गये खेलन बनमाही । 
लगी प्यास इक लख्यो कूप जल तामें नाही ॥ 
परबत सम गिरगिट पर्‌यो, ताहि निकारत दयाबश। _ 
` नहि' निकस्यो तब आइ तह, करयो प्रकट प्रभु तासु यश ॥ 


करत कृष्ण कर-परस तुरत सुर तलु सो घाऱ्यो । 

. . पूछयो परिचय श्याम--कहे हों दास तिहारों॥ 
नृप इच्चाकु कुमार नास रग मेरो स्वामी । 
करूँ घेलु नित दान आपु तो अन्तयोमी॥ | 

द्विज गैया इक . भूलते, दूसर हिजकू , हों दई। ` 

दोऊ ढिज समढिँग लडे, तात मस दुगति भई ॥ 

| मर्या तुरत यमसद्न गयो यम पूछयो हँसि तब । 
8 . पाप पुण्यमह प्रथम आपु आोगिङ्ग का अब ॥ 
) | प्रथम पाप हौं क्यो मिल्यो गिरगिट तनु तबई । 
प्रभुपद्‌ परसत नस्यो पाप जग-बन्धन अबई ॥ 





यों कहि हरि अनुमति लई, दिब्य लोकक नृग गये । 
तब हरिने यदुब्ररनिकू, सदुपदेश सुखकर. दये॥ . 


1 

यादव ! कंबहूँ भूलि बिप्रको घन मत खाओ | 
जो नहि” मानो सीख अवसि नरकनिमह जाओ ॥ 
अहिफन, पारो भक्ति हलाहल बिषहु पचाव 
किन्तु न द्विजघन पचे खाय ढुख अधिक उठाव ॥ 


यों सबकू उपदेश करि, गये सबनिसंग श्याम पुर । 
इत इच्छा त्रज-गमनकी, उपजी श्रीबलदेब उर ॥ 


इति श्रीमागवत चरितके षष्ठा में हारहर समर नुयोद्धार 
नामक छठवाँ अध्याय समास | 


है हे रड 

अथ सप्तमो<ध्यायः 
( ७ ) 


रथ चढि त्रजमह गये सुनत त्रज़बासी धाये। 
मिले ललकि जनु प्रान सृतक तनमहँ पुनि आये ॥ 
सिर सू घत पितु मातु और सब हिये लगावें । 
करि करि पिछली याद॒नयनत नीर बहावें ॥ 
प्रणय कोपयुत सब सखी, व्यंग बचन पुनि पुनि कहें । 
> wy न २९७ 
कहो निगोड़े श्याम अब, रानिनि सँग सुखत रहें॥ 


जिन हित हम पितु,मातु,स्वजन,परिजन सब स्यारो। 

तुन समान ते तोरि नेह हमक्‌ तजि भागे॥ 

कपट प्रेमको जाल रच्यो हम सृगीं फँसाई। 
कैसे तिनिको तहाँ करति बिश्वास लुगाई ॥ 
प्रेम कोपमहँ भरि कहदति, सबहिं श्याम रँगमहँ रंगों । 
हरि चितवनि बोलनि चलनि,सुमिरि सुमिरि रोवन लगी ॥ 


समुझाई बलदेब करीं क्रीडा तिनि सँगमहे। 
मधु माधव ई. मास सबनि ले बिहरहि बनमहेँ ॥ 
कालिन्दी इक दिवस करन जलकेलि बुलाई' । 
., किन्तु समुमि उन्मत्त न तिनके ढिंग सो आईं ॥ 


) र 
ˆ ` संकषन अति कोप करि, हलते खेंचों तानिकें। २ 
. बसे. ुरत चरननि परां, आईं लोहो मानिके॥ | 

क्षमा करीं पुनि सखिनि सहित सुखते बल न्हाये । 

उरलाच उचि जल प्रचुर परस्पर अङ्ग भिगाय ॥ 

त्रज बनितनिको मान करें सुख सबक देवें । 

, पलक नयन कर देह सरिस ते तिनक सेवे ॥ 
-नंदगाँब बल निवसि इत, करत सतत क्राडा मधुर । 
-उत द्वारावति कृष्ण ढिंग, पौंडूक पठयो दूत बर ॥ 


दूत कहे--कारूष नृपति सन्देश पठायो । 
बासुदेव हौं एक भार भू हरिषे आया ॥ 
बासुदेव तू बने चिह्न सब थार सर । - 
तजे नाम नहि करूँ दाँत खट्टे हों तेरे ॥ 
पौएडकको सन्देश सुनि, श्याम हसे सब हँसि गये। 
रथ चढि लड़िबे ढीठतें, पुर कुरूषक्‌ चलि दये ॥ 


रन हित हरि नृप लखे सेन सजि सम्मुख आयो |. 
धारि शङ्क. चक्रादि विष्णु सम रूप बनाया ॥ 
लखिके भाँड समान देसे हरि खल ललकाऱ्या । 
कीन्हों कछु दिन वुद्ध अन्तमहे ताकू साऱया ॥ 
काशिराज आयो लडन, तासु काटि सिर श्यामधन । 
क्यो सो काशी पश्यो, लखि रोवत सुत प्रजाजन ॥ 


यों दोउनकी करी मुक्ति हरि आये निज पुर। | 
इत पितु-बधतें दुखी कारि चप-सुत सोचत उर ॥ _ 
पितु-बघ बदलो_ लेउ कृष्ण पुरसहिंत जराऊ । 


न> 


शिव आराधन करू मनोबाछित फल पाऊ tl 


करत सुदक्षिण शैव मख, प्रकटित इत्यानल सइ। 


er डु १ >> गाई न हे 
करन भस्म हरि द्वारका, कू इत्या राजत गई। .- 

कृत्याकू लखि डरे इारकाबासी सब जन। 
छोड़ि चक्र हरि दाह करायो नगर सुदक्तिन ॥ 
पुर,द्विज,कत्या,न्पति दग्ध करि सबनि अस्नन हरि । 
आयो इारावती निमिषमह सव कारज करि॥ 
काशिराजके दाहकी, कही कथा शुकदेवने। 
सुनो द्विनिद बानर चरित, ज्यों माऱ्यो बलदेचने ॥ 


त्रेतायुगको द्विबिद्‌ बली बानर चंचल अति। 
नरकासुरको मित्र संगते भई दुष्ट मति॥ 
कृष्णमित्रध्र क मानि लन बदलो खल आयो । 
जारे. घर, पुर, गाँव दुष्ट अति दुद सचायो ॥ 
इक दिन गिरि रेबतकपे, बलदाऊ सदपान करि। 
हसत हसावत प्रमत, बिहरत बनितनिक पकरि || 


तहा द्विबिदने आइ करी अत्रिनय घट फोर्‌यो । 
` - हल मूसल बल लयो मारि बानर सिर तोश्यो ॥ 
कपि तरु फेकत काटि देहि बल खल घबरायो । 
न्द्‌ युद्ध पुनि कश्यो पकरि बल गरो दबायो ॥ 
हुक्च हुञ्च करिवे लग्यो, मरि धड़ाम धरनी गिश्यो। 
साधु साधु सुर मुनि कहत, सबने बल आद्र वश्यो ॥; 


अपर चरित बल सुनो कश्यो हथिनापुर जाइ । 
जाम्बबती-सुत शाम्त्र सुयोधन सता उडाई ॥ 
राही स्वयम्वरमाहि चल्यो घेऱयो कोरम पुति । 
पकरि बन्द्‌ करि द्यो भये क्रोधित यादव सनि ॥ 
करिबे. बीच बचाव वल, हथिनापुरक चलि दये | 


संकषन सन्देह सनि, ` कौरव अति क्रोधित भये :॥ 


# 

बल बोले--पब सुनो, शान्तिके हित हों आयो । 
उप्रसेन भूपाल--अधिपने मोइ पढठायो॥ 
आज्ञा तुमकू दई शाम्बक छोड़ो अब तुम । 
कौरव यादव एक रहें चाहत यह सब हम ॥ 
भूल समुक्ति माँगो क्षमा, बिगरी फिरि बनि जायगी । 
तुरत पठावो बर बघू, नहीं बात बढि जायगी ॥ 
सुनिकें कौरव कुपित भये बोले यादव सब । 
भूपति बनिके पतित देहिं हमकू आयसु अब || 
नाच भगोड़े फिरे नेक नहि इनक्‌ लाजा । 
मारे मारे फिरत भये अब साठू राजा ॥ 
हमने ही ऊँचे करे, संग विठाइ खवाइक । 
सत्य कहत मुनि विष बढ़त, पय पन्नगनि पिआइके 0 
यों कौरव कटु वचन कहत निज नगर सिघार । 
हल मूसल हो कुपित तुरत बलदेव निकारे॥। 
मारी. हलकी फार उभारुयो सब हथिनापुर । 
तरनी सम डगमगे नगर भय व्याप्यो सब उर ॥ 
कौरव कुल, धन, कुटुम्बकों, सब सद तजि सूधे भये । 
तुरत साम्ब अरु वधू लै, बलदाऊके ढिंग गये ॥ 
हाथ जोरिकें कहें--प्रभो ! हम अति अभिमानी | 
आपु अनादि अनंत शेष समुर्मे मुनि ज्ञानी ॥ 
भूल चुककू भूलि करे अब अभय अखिलपति । 
साम्ब बधूसँग खड़े देहि .हरषित आशिष अति ॥ 
विनय सनत कौरव अभय, करे सुदित पुति पुर गय । 
संकर्षनकी बिजय सुनि, यादव आनन्दित भये ॥ 
इति श्रीमागबत चरितके षष्ठाहंमें बलदेवचरित नामक 
| संप्तम अध्याय समाप्त । 

अथ झाएमोऽध्यायः 
(दट) 


बसहि द्वारका श्याम सबहि रानिनि संतोषें। 
के पुत्रनि प्रेम सहित नित 'पालें पोषे ॥ 
नारद्‌ सन संदेह भयो. हरि अति अलवबेले। 
रानी सोलह सहस किन्तु हैं आपु अकेले ॥ 
एक नारि मेने बरी, भयो कछुक दिनमहँ बिरत। 
इतनिनिक्‌ सन्तुष्ट, करि, केसे यदुनन्दन रमत-1| 


इच्छा मनमह सइ लखू गृहचारिया हरिक्री । 

दख चालक हृदय भावना सव नारिनिकी ॥ 

सांच द्वारका चले घुसे पहिले इक घरमह । 

. _ प्रयासग हारे हसत लसत बनमाला उरमह॥ 
नारद लाख ठाढे भय, बेठाय सतकार करि। 

* इत उत दूसर महल, गये तहा हू लखे हरि ॥ 


तह देखे घनश्याम प्रियासँग चौसर खेलत । 
देखि दाव निज हसत प्रियाकैँ करते' ठेलत || 
नारद निरखे अतिथि कहें अनजान सरिस हरि | 
करे कृतारथ देव ! दये शुभ दरश दया करि 
' करि पूजा मिष्ठान्न अति, अधिक खबायो पेट भरि | 
उरत तहात चलि द्ये, नारद दंड प्रनाम करि ॥ 


\ 

अपर सबन ऋषि गये तहाँ शिशु श्याम खिलावत । 
कानावाती कुरु करे हसि' तिन्हें हँसावत ॥ 
आटे बाटे खेल गुलगुली चपत लगावें। 
गोदीमें बैठाइ चूमि मुख हिय चिपटाचें ॥ 
द्विज लखि शिशु दुलहिनि दये, बैठाये पग घोइकें । 
रसगुल्ला आगे घरे, हँसे बिभ्र मुख जोइकें॥ 
खाइ भगे ऋषि तुरत न अब फिरि सम्मुख आवें । 
लखि चुपके हरि कृत्य अपर घरमह भगि जावें ॥ 
कहूँ निहारे' न्हात खात कहुँ हवन करत हैं। 
कहूँ प्रियनि सँग हंसे कहूँ द्विज चरन परत हे ॥ 
कहू करहि सन्ध्या हवन, कहूँ दान त्रत हवन जप । 
कहूँ श्राद्ध तपन क्रिया, कहूँ बेद बिधि यज्ञ तप ॥ 
हरि कहु गर्भाधान आदि सस्कार करावे) | 
जात कम पुंसवन कहूँ शिशु नाम घरावं॥ 
कहु मुण्डन उपनयन कहूँपे ब्याह रचाबें । 
कहु पुत्रिनि करि ब्याह पतित्रत पाठ पढ़ावें॥ 
घर घरमहेँ नटवर लखे, नरलीला बिधिवत्‌ करत । 
नारद अति बिस्मय सहित, इततें उत छिपि छिपि फिरत ।। 
इतनेमह इक नारि लखी अतिशय सुकुमारी | 
रुनुझुलु रुनुऊुन करत फिरत ऋषि दोरि निद्दारी ॥ 
कहें पेर परि--प्रभो ! नारि च्यों रूप बनायो । 
हरि हंसि बोले-युत्र तोह निज खेल दिखायो ॥ _ 
चेटा ! रक्षा धमकी, सहित योगमाया करू । 
निज दासनिको शोक भय, भ्रम माया सबई हरू ॥ 
इति श्रीमागवतचरितके षष्ठाहमें हरियाहस्थद्शन्‌-नामक 
आठवा अध्याय समाप्त।। २ 
४८ (मासिक पारायण --चोबीसवे दिवसका बिश्राम ) 

यों नारद हरि चरित निरखि हे मुढित गये पुनि । 
अब दिनचयो कृष्णचन्द्रकी शोनक मुनि सुनि ॥' 
हरि अति तरके उठें घोइ मुख ध्यान लगाबे। 
न्हावें सन्ध्या हवन करे पुनि धेनु मंगावें ॥ 
पितर देव पुनि पूजिके, करे दान बहु धेनु नित॥ 
जाइ सुधरमा सभामहँ, रथ चढ़ि उद्धवके सहित ॥ 


सिंहासन अति सुखद नृपतिके निकट बिराजे । 
जनु यादब नक्षत्र मध्य शशि सम हरि भ्राजं ॥ 
इक दिन बैठे सभामाँहि तहँ नर इक आयो। 
जरासन्धत दुखित नृपति सन्देश सुनायो ॥ 
शरनागत रक्षक बिभो, बन्दी हम खलने करे । 
प्रसु अनाथके नाथ है, कारागुहमह इम परे॥ 


भक्तवछल भगवान सबनिकी बिपदा टारो। 
फंसे फदमह प्रभो ! कृपा करि हमें उबारो ॥ 
भयो दूत कहि मोन तबहिं नारद मुनि आये । 
करि स्वागत सत्कार श्याम सुनि निकट बिठाये ॥ 
“० बोले -मुन्नि, करुमायतन ! धमराज. .दरशन चहत । 
`. राजसूय मख करन हित, लग्यो चित्तं तिनको सतत॥ 


3 ७ 
५ Md 

इत शरणागत काज सुहृद मख इच्छा जानी । 
बोले श्रीघनशयाम मधुर मायायुत बानी ॥ 
दुबिधामह परि गये प्रथम हम कितकू जाव | 
यादव रनकू कह्‌ मुख्य मुनि मखहि बतार्व ॥ 


उद्धवजी अब पञ्च हैं, ये ही दुविधा इरिङ्ग। 
ये निणय जेसे करे, तैसो ही हम करिङ्ग ॥ 


उद्धव सुनि हरि बचन सकुचिक बोले बानी । 

हैं: स्वामी सरबज्ञ कहूँ का. हौं अज्ञानी ॥ 

परि आयसु सिर धारि कहूँ मुनि बचन निभाओ | 

इनद्रप्रस्थमह प्रथम युधिष्ठिर मख हित जाओ॥ 
शरणागत रक्षा परम, धम कह्यो मख मुख्य अति। 

तहाँ काज दोऊ बनें, कहूँ सुनो हे जगतपति॥ 


जरासन्ध अति बली ताहि को रनमह मारे । 
बिना दिग्विजय राजसूय ब्रतकू को घारे॥ 
प्रथम पहुँचि मखमाँहि भीम अरजुन संग लाव । 
विप्र बेष घरि इन्द युद्धकी भीख मगावं ॥ 
यह खल छल हीत मरै, प्रभुने तो बहु छल करे । 
उद्धव सम्मति सुनि सकल, साधु साधु कहि हसि पर ॥ 


इन्द्रप्रस्थकू चले प्रथम निश्चय करि हरि तब। 
आयसु सबक दई चले इरषित हृेके सब ॥ 
रानी सोलह सहस पाइ पति अनुमति आइ । 
सजि बजि शिविकनि चढ़ी अधिक मनमांहि सिद्दाइ ॥ 
चले सङ्ग नट नतकी, पथमह नित नाटक करत। 
सेवक सैनिक अश्व गज, रथ चढि कछु पेदल चलत ॥ 

करे पार आनते, मत्स्य, मरु देश सुघर वर ॥ 
लाँचि नदी, नद्‌ नगर-निकट पहुँचे पाडवपुर ॥ - 
सुन्यो श्याम आगमन पाण्डु-सुत अ ति हरषाये । 
करिबे स्वागत संकल नगरते बाहर आय॥ 
घरमराज पग परनहित, इंत हरि दोरे ललकिक । 
दिय चिपटाये युधिष्ठिर, बाहु पाशसह जकरिके ॥ 


नयनत्ति नीर बहाइ न्हबाये बस्न सिगोये। 
तनु पुलकित चित मुदित भश्यो हिय पुनिपुनि रोये । 
पुनि प्रभु सबत मिले प्रेम अतिशय प्रकटायो । 
अति बिहल सब भये मनुज तनुको फल पायो ॥ 
करि स्वागत सम्मान अति, चली सवारी श्यामकी। 
चढि छजानि नारी लखे, शोभा शोभाधामको ॥ 


महलनि पहुँचे श्यांम पेर कुन्तीके पकरत । 
लीये हिये लगाय सुभद्रा कृष्णा रोवत ॥ 
सबकी पूछी कुशल शिशुनिक आशिष दीन्हीं । 
प्रभु पत्निनि ग्रह लाइ द्रोपदी पूजा कोन्ही ॥ 
यों अति इं सम्मानयुत, इन्द्रप्रस्थमह प्रभु रहत । 
अरजुनके संग सरस शुभ, सुखप्रद नित क्रीड़ा करत ॥ 


धरमराज इक दिवस समभामह बैठे सब सँग । 
शोभा लखि घनश्याम होई पुलकित सब अंग अँग ॥ 
बोले-हम हरि ! राजसूय मख करिकें तुसक । 
पूज्याः चाहे बिश्वनाथ | अपनाबें हसक ॥ 
. अति प्रसन्न सुनि हरि . भये, बोले--यह सङ्कल्प बर पा 
. राजसूयसें तृप्त सब, होहि बिप्र, सुर, पितर, नर ॥ 

अच्युत अनुमति पाइ बन्धु दिग्विजय करन हित । 
पठय चारिहु दिशनि गये सेना सँग उत इत ॥ 
सब नुप जीते किन्तु न जीत्यो जरासन्ध जब । 
उद्धवजीकी युक्ति बताई बासुदेव तब ॥ 
हरि बहुबिधि समुझाइके, धरमराज सहमत किये | 
संग भीम अरजुन लिये, गिरित्रजकू सब चलि दिये ॥ 


माला चन्दन धारि कपट: द्विज वेष बनायो-। 
मगध देशामह पहुँचि अलख नृप द्वार जगायो ॥ 
जरासन्ध अति बिप्र-भक्त सेवक अत्तिथिनिको । 
अतिथि योग्य अति समुमि कियो बहु आद्र इनिको॥ 
छलिया कपटी कृष्णने, मगधेश्वरकू ठगि लयो। 
इन्द्युद्धकको बर लझो, तब अपनो परिचय दयों॥ 


बोले श्री भगवान- भीम नृप! इनकू जानों। 
दुसर इनके बन्धु बीर अर्जुन लघु मानों ॥ 
हे सामाके ससुर ! आओरका बात बताऊ। 
में तुमरो हुँ शत्र कृष्ण कंसारि कहाऊं॥ 
नृप हसि . बोल्यो-भगोड़े ! इन्द युद्ध का करेगो। 
इन निरबल छोरनि सहित, बिना मीति तू मरेगो ॥ 


है तू तो अति भीरु हीनबल अरजुन छोटो । 
भीम संग लि लेउँ तुल्य बल मम सम मोटो ॥ 

. हरि बोले--अब भूप ! होहि रन देर न लाओ । 
सम्बन्धिनि ढिग जाय भेंट अन्तिम करि आओ ॥ 
जरासन्ध सुति सुदित मन, गदा युद्ध हित कर.लई। 
पुर बाहर रन थल बन्यो, एक भीसहू कू. दई॥ 

भिडे मेषते मेष साँझ्तै साँड लड़ ज्या । 
द्वे द्विप हे मदमत्त लड़ बर बीर उभय त्यों॥ 
दाव पेच करिं उभय प्रकरषन अरु अनुकरषन । 
आकरषन करि लड़ करें पुनि प्रवल ब्रिकरषन ॥ 

. यो सत्ताइस दिन लड़े,. कहे सीस- है कपानिधि । | 
हाँ हताश यह रिपु प्रबल, जीत्यो जावे कौन बिधि ॥ 


कहें कुष्ण--यहं जुर्यो मध्यतें जाक फारो । 
पैर पकरिके चीरि बीचतें रिपुकू डारो॥ 
गये लड्न पुनि भीम कृष्णकी वात भुलाई । 
छलियाने ठन फारि भीमक सुरति कराई ॥ 
तुरत भीम बलभीमने, पकरि शत्रुको पग लयो। 
एक दूबायो पग पकरि, एक करनित कसि गह्यो॥ 


द्यो बीचत फारि फर टुकड़ा हे कोय। 
तुरत दौरिके श्याम पकरि झुन्तीसुत लीये ।! 
: लीये हिये लगाइ बधाई भाई दीन्हीं । 
कहद-क्कतारथ कोखि मातु ङुन्तीकी कीन्हीं ॥ 
जरासन्ध-सत आइकें, प्रभु पेरनिमहँ परि गयो। 
कर्यो प्यार सन्तोष दे, राजतिलक ताको कियो ॥ 


मगधेश्वर सहदेव करयो पितु काज कराये । 
चढ़ि रथ कारावासमाँहि बन्दिनि ढिंग आये ॥ 
` बन्दी भूपति दुखित सतत प्रभु पन्थ निहार । 
1: कब भयभञ्जन श्याम आइकें हमहि उत्रारे ॥ 
तब निरखे भयहरन, कमलनयन प्रभु सन हरत । 
कमल सरिस पग, कर, चदन, शीश मुकुट मिलमिल करत ॥ 


> 

निरखे, नयनानंद निरामय नटवर नरपति। | 
भगी विपति भय भग्यो भये आनंदित सच अति ॥ 
पुनि पुनि दरशन करे होहि संतोष न मनमहं । 
बहें निरन्तर नयन पुलक होवै सब तनमह॥ 
दंड सरिस परि भूमिपे, पुति पुनि प्रभु पैरनि परेः । 
अञ्जलि बाँधे विनय ळा गदूगद स्वर इस्तुति करे ॥ 
राजाओकी 


देव देवेश्‍वर शोभाधाम । करें रक्षा नटवर घनश्याम । 
यह संसार अपार अति, करे कृपानिधि . पार । 
तजि जगके नाते सकल, आये तुमरे हार ॥ 
विपति भयभंजन तुमरो नाम ॥१॥ करे रक्षा० 
घन जन बल सरबस॒ समुझि, भजहिं तुसहि सुख रूप । 
घनमदमें मदमत्त हे, कहें अकरि हम भूप ॥ 
भयो मद चूर श्याम अभिराम ॥२॥ करे रा्षा० म 
वासुदेव हरि कृष्ण विसु, प्रणतपाल जगदीश । 
कृपा कृपामय करे अब, हे गोविद गोपीश ॥ | 
परमप्रिय पढुमनि माँहि प्रनाम ॥३॥ करे रत्ता० 
समुमि तुमहि सरबस्व सत, करे नाम नित गान | 
बली धनी शुनवान हम, अब न होहि अभिमान ॥ 
करे सब तुमरे ही हित काम ॥४॥ करे रक्षा० 
छुप्पय- हरि द्रशनतें मोद भयो मन प्रमुदित अतिशय । 
करि इस्तुतिं बहु भाँति कर सब मिलिके जय जय ॥ 
शरनागत प्रतिपाल ` कृपा भूपनिपे कोन्ही । 
करि सबको सम्मान सुखद शिक्षा शुभ दीन्ही ॥ 


_ जाओ निज निज सस रटन नामकी, नित करो। 
५ ` त्यागि मान, मद, मोह्‌ नित, भजहु 


मोहि तो भव तरो॥ | 
| 1 

अब तुम सुखतें सकल जाउ अपने अपने पुर । 
धारो श्रद्धा सहित मूति मेरी अपने उर॥ 
धमराज मख करहि आइ तुम सेवा करिक । 
द्रव्य सफल निज करहु भेंट बहु आगे घरिके ॥ 
तब सवक सहदेवने, असन बसन बाहन दय। . 
प्रभु आयस स्वीकार करि, सब निज निज नगरनि गय || 


यों रिपुक मरबाइ भूप बन्दी छुड़वाय । 
हो सम्मानित श्याम भीम जय सँग. पुर आय ॥ 
न्द्रप्रस्थ ढिग आइ सबनि निज शंख बजाय! 
लोग सुनत शुभ शङ्ख बिजय समुझी हरषाय ॥ 
घरमराज धुनि सुनि सुदित, भये लखे जय भीम हरि । 
अरघ अश्र दै दोरिके, मिले श्यामत अंक भरि ।। 


इति श्रीभागवत चरितके षष्ठाहमं जरासन्धवध 
नामक नवम अध्याय समाप्त | 


[ पाक्षिक पारायण-द्रादश दिवस विश्राम | 

जरासन्ध-बध बृत्त सुनत नयननि जल छाये । 
नृपति भये अति दीन बिनययुत बचन. सुनाय ॥ 
प्रभो! आपु ई राजसूयकी दीक्षा लेखें । 
अथवा सेवक ससुकि दासकू आयसु दव॥ 
बोले हरि--कुरुकुलतिलक ! राजसूय मख करहु तुम । 
भर कोष जीते नृपति, सम्मुख सेवक सकल हस ॥ 


# 


हरि आयसु सिर धारि यज्ञके ठाठ रचाय। 
करमकांडमहेँ कुशल बेदबिद बिभ्र बुलाय ॥ 
सुनत, कण्व, त्रित, कवस,असित,क्रतु,पैल, पराशर । 
गोतम, अत्रि, बसिष्ठ, राम आदिक सब सुनिवर || 
आये मखमहं मुदित मन, अति स्वागत सबको कर्यो । 
' चरन पखारत प्रमुदिँ लखि, नयन नीर सबके भरयो ॥ 


घुम घाम अति मची-लेहु धन भोजन पाओ । 
मनसाने घन रतन बाँधिके घर ले जाओो ॥ 
कहें नारि नर-यज्ञ न स्त देख्यो कबहूँ। 
जल सम बरसत कनक चुकत नहि. तनिकडु तबहू बै 
सोमरस-पान दिन, करि याजक पूजन ब्‌ 
उ सभासद पुज्यको, जामें मच्यो विवाद अति ॥ 

बोले उठि सहदेव--सभामहँ स्याम बिराजें। 

नभमह उडुगन मध्य शरद शशि सम हरि भ्राजे ॥ 

ये ही जगक्रे पूज्य प्रथम पूजा अधिकारी | 

अखिल भुवनपति सकल चराचरके दुखहारी ॥ 
कर्यो समरथन पितामह, साघु साधु सब इ कहत। 
धरमराजके प्रमबस, नेह नीर नयननि भरत॥ 


पांड कृष्णा सहित सुनत अति भये सुखारे। 
पूजन प्रभुको कर्यो प्रेमते पाद पखारे॥ 
पूजाबिधि सब भूलि करें कछु कछू बतावें। 
कहि न सकें कछु वात कपें कर हिय हुलसावें ॥ 
अभुपूजा शिशुपाल लखि, बोल्यो--कृष्ण अयोग्य अति । 
जाति बरन फुलते रहित, कपटी कायर मंदसति ॥ 


जनमभूमि तजि अग्यो ठग्यो सगधेखर छलते । 
कोई जी त्यो नहीं भूमिपति जाने चलते ॥ 
क्षत्रिय झुलत हीन दीन अति जाकू प्यारे । 
धनी न मानी जाहि, निहार वैभव वारे॥ 
अंडबंड बहु काल तक, बकत रहो शिशुपाल जब | 
दौरे पांडव हनन द्वित, रोकि कहें घनश्याम तब ॥ 


बूआ मेरी श्रृतश्रवाको सुत यह पापी। 
तीन नयन सुज चारि सहित जनम्यो संतापी ॥ 
तब नभबानी भई गोद जाकीमहे जावे । 
. गिरे नयन कर वही जाहि परलोक पठावे ॥ 
भेरी गोदीमह गिरे, करी बिनय बुझा बहुत। 
दयो ताहि बर दयाबश, क्षमा करहुँ' अपराध शत॥ 


ee 


१ 

तबते' हौं गिनि रह्यो भये अपराध अधिक शत | 
` अब हों मारूं जाइ होहि जामें सबको हित! 
यों कहिकें घनश्याम सुदरशन चक्र चलायां । 
करि घडते सिर प्रथक सभामह काटि गिरायी ॥ 
तेज निकसि शिशुपाल तन, ते हरि तनमह मिलि गयौ । 
तीन जनममहे द्वेषते, भनि पुनि प्रभु पार्षद भयो ॥ 
चेदिराज बलि चढ़ी .भयो मख पूरो तबहाँ । 
पाइ मान सन्तुष्ट भये आगत नृप सबही ॥ 
दडे दक्षिना विपुल कनक धन रतन लुटाय । 
सब सुर नर गन्धबं निरखि मख परम सिद्दाय ॥ 
पूरन मख करि हरि सहित, धरमराज अति सुदित मन । 
संग लिए नर नारि सब, चले न्दान अवद्धत करन ॥ 


गंगाजीपै जाय न्हान की धूम मचाई। 
घेरे रानिनि श्याम उलचि जल देह मिगाई ॥ 
पिचकारी प्रसु मारि कर व्याकुल नारिनिकू । 
इसे हसावे पकरि डुबाबे सब साथितिकू ॥ 
रानिनि सँग होरी करत, मलत सुखनि केशरि ललित । 
सुमन गिरत शिर कच खुलत, ष्ण कलित क्रीडा करत ॥ 


करि अव्रत इस्नांन नृपति निज निज पुर गसने । 
सुहृद बिछोहों निरखि धरमसुत भय अनमने ॥ 
रहे प्रेममश श्याम सुयोधन ठहरऱ्या कछ दिन । 


लखि पांडव घन बिभव तासु हिय जरत छिनहि छिन ॥ | 


एक दिवस मयसभामहे, जल थल अम ताक सयो । 


अलक जल लखि मोह बश,पग रपट्यो पुति गिरि गयो ॥ 


= 

खि पांडव नृप हँसे धरमसुत बहुत निबारे । 
किन्तु कोतुकी कृष्ण सॅनमह सबहि उभार ॥ 
दुरजोवन अति दुखी भयो खीज्यो खिसयायो। 
सबहि ब्यंगत कहँ--अंधने अंधो जायो ॥ 
भरयो क्रोध में चलि दयो, हथिचापुरमह्‌ आइक । 
छलें पांडबनि द्यूतमहँ, सोचे गुट्ट बनाइकें॥ 


इति श्रीमागवत चरितके षष्ठाहमें धर्मराज राजसूययज्ञ नामक: 
दशम अध्याय समाप्त 

इत यदुबरते रहित डरका ' शाल्व निद्वारी । 
चढ़िकें सौम बिमान लड़ाई कीन्ही भारी ॥ 
करत नगर विध्वंस लड़ नहिं हारत अघसति। 
यादव बंश बिनाश हेतु तप कीन्हों खल अति ॥ 
“औघरदानी शम्भुने, इच्छित फल ताक दयो! 
` -ब्रायुयान बर सय-रचित, पाइ मत्त दुरमति भयो ॥ 


इन्द्रप्रस्थ प्रभु गये द्वारकापे चढि ययो । हँ 
लै सौभ बिमान नगरसमहँ दुन्द सचायो ॥ 
अख शस्र बरसाइ तुरत तभमह्‌ छिपि जावे । 
जलमहूँ उतरे फेरि सतत गाला बरसावे ॥ 
“हरिनन्दन प्रद्य त्र तब, सजि सेना रिपु दलनहित। 
-चले संग यादव सुमट, भये सौभ लखि चकित चित ॥ 


न्न 


डरे नहीं प्रद्युज्ञ प्रथम रिपु मायानाशी। 
छोड़े अगनित बान कृष्णचन्द्न सुखराशा ॥ 
कीयो मूछित शाल्व सचिव ताको पुनि आयो। | 
देख्यो आवत शत्र तबि रथ तुरत घुमायो ॥ 


- सहसा श्रीप्र् ञ्ञ हिय, गदा मारि गरज्यो सचिव | 
-चज्ञ सरिस हियसहँ लगी, दुखी सारथी भयो तब॥ 





र 

` है रथ रनतैँ भग्यो चेत हरि सुतकू आयो । 
युद्ध पलायन निरखि सारथी अति घमकायो ॥ 
करिकें पुनि पय-पान कवच बदल्यो रन आय । 
गरजन भीषन करी शत्रु सैनिक घबराय ॥ 

मंत्री शाल्व द्य मान बध, कश्यो फेरि आगे वढे । 


करहिं बान बरसा असुर, बायुयानपै सब चढ़े ॥ 


सत्ताइस दिन भयो युद्ध नहिं यादव हारे | 
हय, गज, पैदल, रथी सौभपतिके बहु मारे ॥ 
भगे न खल छल करै शास्र नभते वरसावे। 
बन, उपबन, आराम, सभा घर तोरि गिरावे ॥ 
पुरी सकल ऊजर करी, पुरबासिनि अति दुख दयो। 
इन्द्रप्रस्थतै आइ इत, श्याम परस विस्मय कियो । 


स्तत बिक्षत निज पुरी निहारी कहें मुरारी । 
आइ सोभपति अधम हारका सकल उजारी ॥ 
बल पुर-रक्षा देतु भेजि रिपु सम्मुख आये । 
उभय परस्पर भिडे क्रोधयुत बचन सुनाये॥ 
बाननिकी बरसा करा, शत्रु सान-मदंन कण्यो । 
रिपु मारे शर श्यामकर, सारंग धनु करते गिऱयो ।॥ 


सुर मुनि हाहाकार करें रिपु भये सुखारे । 

शाल्य बढ्यो अभिमान गरबयुत बचन उचारे॥ 
कष्ण मारिके तोइ मिनत्र-छण आजु चुकाउँ । 

हसि बोले भगवान-तोइ यमसदन पठाऊँ॥ 
मायापतिसँग सौभपति, बिबिध भाँति माया करत | 


॥ त सुदेव गे 
मायात बसुदेव रचि, काट्यो तिनको सिर तुरत | 


| 

नरलीला कछु करी फेरि माया सव जानी ।' 
सौभ करन विध्वंस गदा श्रीहरिने तानी॥ 
भारी, गिरयो बिमान टूटिकें चूर भयो सब | 
लखि हरि सम्मुख शाल्व चक्रतें सिर काट्यो जब ॥ 
हाय हाय अरिदल मची, भये सुदित यादव अमर | 
जय जय सुर नर मुनि कहिं, सुघर श्याम जीत्यो समर ॥। 


शाल्व और शिशुपाल सरन सब जगमह छायो । 
वदली लेवे दन्तबक्र द्वारावति आयो॥ 
रनके बाजे बजे उभयदल चले हरषि पुनि। 
मामा फूफी बन्छु लड़ लखि बिहँसत ऋषि सुनि ॥ 

` गदा श्याम सिर मारि खल, हरयो न हरि बिचलित भये । 
तानि गदा कौमोदकी, कृष्ण असुरके ढिग. गय॥ 


मारी हियमहं गदा गिरयो मरि अति अभिमानी । 
` ततुतें निकसी ज्योति श्यामतनुमाहि समानी ॥ 
तीन जन्म जय बिजय भये खल इरिने मारे। 
शाप सुक्त अब भये तुरत बैकुन्ठ सिधारे ॥ 
दुन्तबक्रको बन्छु लघु, आइ बिदूरथ, रन करयो। 


सोऊ हरिके हाथतें, समरमाँदि सम्मुख मूरयो॥ | 


बिजयी बनि घनश्याम पुरी अपनीमह आये। 
सुन्यो तमह धर्मराज कौरवनि हराये ॥ 
राज पाट सब हारि बने पांडव बनबासी। 


पहुँचे बनमहे. तुरत सुनत अच्युत अबिनासी ॥ 


दई सान्त्वना. सबनिकूं , बनको प्रन पूरन भयो ' 
दुरयोधनने तङ नहिं, राज पांडवनि फिरि दयो ॥ 


, | 

भयो युद्ध उद्योग पक्ष पांडव प्रंसु लीयो | 
उदासीन बनि रहो यही बल निश्चय कीयो ॥ 
तीरथ ब्रतके व्याज द्वारकाते चलि दीय। 
- पहुँचे क्षेत्र प्रभास तृप्त सुर, नर, ऋषि कीय ॥ 
करत पुण्य तीरथ सकल, नेमिषार आये सुदित । 
स्वागत हित ऋषि आपु सब, उठे अरघ दीयो उचित ॥ 


पिता न मेरे उठे रहे चैठे उच्चासन। 
बल सोचें--यह धृष्ट करू हों जाको शासन ॥ 

क च ha सेर ww 
ब्रह्म अञ्जते तुरत पिताके कोट्यो सिरक। 
ऋषि बोले--हम दियो त्रम आसन बर इनक्‌ | 

बल वोले--यह अघ्‌ भयो, भाची अति बलवान है । 
उम्रश्नवा. वक्ता बनें, आत्मा पुत्र समान हे॥ 


और कहें सो करू बतावें अपर प्राइचित। 
ऋषि बोले-नित बिघन करे बल्वल पापी इत ॥ 
ताकुँ मारे अबहि बरष भरि पुनि तीरथ करि । 
यद्यपि आपु बिशुद्ध शुद्ध होवे द्विज दुख हरि ॥ 
बल बोले हे बिप्रगन ! बल्वलको बघ करुङ्गो । 
डिजद्रोहीकूँ नष्ट करि, सब सङ्कट दुख हरुङ्गो ॥ 


बक्ता मोकूं कयो रहे कछु दिन यढुनन्दन । 
कऱ्य़ो उपद्रव आइ परबपे बल्बल भीषन ॥ 
हलत खच्यो असुर तानि मूसर सिर माग्यो । 
करत भयङ्कर शब्द गिऱयो परलोक सिघारऱयो ॥ 
यों बल्वलकू मारिके', तीरथ हित बल चलि दये । 
तब तक्र कौरव खल-नृपति, भारत रनमह सरि गये ॥ 

भीम सुयोधन लड न बल बल बहुत लगायो । - 
किन्तु उभय हठ करी सुयोधन स्वगं सिधायो ॥ 
नैमिसार पुनि आइ यज्ञ बलदाऊ कीन्हों । 
यज्ञ दक्षिणा रूप ज्ञान तुम सबकू दीन्हा ॥ 
यों बध बल्वलको कर्‌यो, संकरषन अवतार बल । 
सुनहु सुदामा चरित अब, परम सुखद्‌ अतिशय बिमल ॥ 


इति श्रीभागवत चरिके पष्ठाह में शाल्वोद्धार बल्देव 
तीथं यात्रा नामक रयारहवाँ अध्याय समाप्त | 


( मासिक पारायरपचचीसवें दिवसका विश्रास ) | क 

हरि सहपाठी सखा सुदामा रहे विप्रबर । 
मलिन बसन तन छीन दीन भिलुक फूट्यो घर ॥ 
पतिनी तिनकी लटी दूबरी करुनामूरति । 
हरि-साली घर हिली करी तिनकी अति दुरगति ॥ 
भिच्तामें. जो कछु मिलै, तात करि निरबाह नित । 
हरि सुमिरन दोऊ करत, नदिं अधममहे देहि चित ॥ 


दारिद दुख अति दुसह भयो तब सती सुझायो । 

हैं यदुनन्दन सखा देव ! बहु बार बतायो ॥ 
च्यों न द्वारकानाथ निकट हे. प्रियतम ! जावे । 

. , दीनबन्धु ढिंग जाइ दुसह दुख च्यौं न सुनावे . | 
द्विज बोले-धन हेतु हरि, ढिग कबहुँ नहिं जाउगो। ' 
बिना अन्न मरि जाउँगो, तऊ न उद्र ढिखाउँगो ॥ 


बिबिध भाँति समुझाइ द्वारका भेजे ड्विजवर । 
चूरा मुठ्ठी चार मागि दीये अति सत्वर॥ 
दावि बगलमहँ भेंट चले द्विज लठिया टेकत । 
डगमग डगमग पर पेर हाँपत मग देखत ॥ 
, हे | तरु तर सोये श्रान्त ह्व, तनु जरजर मग अति बिकट । 
Fn जाइ सुवाये शक्ति हरि, पुरी द्वारकाके निकट ॥। . 

जागे, पू कहाँ द्वारका 
भाँचक्के से लखें परम बिस्मित हे 2 हा 
लांगनि द्यो बताइ रुकिमिनी महलनि आये । 
6 सहित छे द्वार लाँधि हियं अति हरषाये ॥ 
को चटपटी, लगी सबनिते द्विज कहत | 
इष्ण हमारे सखा हैं, हम उनितें मिलिबो चहत ॥ 


स्‌ब सेवक सुनि हसहि व्यंग रावे 

भोरे भारे 'विप्र सरल भ अ ब्र | | 

र्या सहित प्रभु पलंग पघारे दीठि परी जब | 
दौरे हेरें निकल बिसारी तनु शुधि बुधि सब ॥ 
दाङ आजा पसारिकें, चिपटाये हियतें तुरत । 
'सित्र मित्र पुनि पुनि कहत, नेह नीर नयननि बहत || 


स्वर्यं पकरि यदुनाथ पलँगपै विप्र विठाये । 
पूजाको संभार स्त्रयं करकमलनि लाये॥ 
करि पूजन सम्मान स्वादु भोजन करवाये। 
कर प्रम अति अधिक सुदामा बहु सकुचाये ॥ 
नेह सहित बेठाइ ढिग, पुनि पुनि पूछत कुशल हरि। 
कहा लाट शुरुसद्नत, गृही बने नहिं ब्याह करि॥ 


भाभी केसी मिली मिले मन तुमरो वाते । 
लड़ति भिड़ति तो नाहि कान तो करे न ताते ॥ 
कितने बालक भये सबनिके नाम बताओ | 
सब घरको ज्त्तान्त सुनाओ मति सङ्ुचाओ ॥ 
गुरुकुलके सुखमय दिवस, हाय ! स्त्रप्त सम अब भये | 
'चा दिनकी कछु यादि है, इंधन लेवे बन गये॥ 

घरमहँ इंधन नाहि' को शुरुआनी जाओ । 
बेटा ! बनमहँ जाइ तुरत इंधन ले आओ ॥' 
हम तुम दोझ चले प्रबल बन आंधी आइ 
बरषा भीषन भई नहीं मग परै दिखाई। 
राति बिताई बृच्च तर, भोर भयो शुरु आइक ॥ 
करयो प्यार आशिष दई, हिय लीये चिपटाइक ॥ 


जो शुरु दैके' ज्ञान मोक्षको माग चतावे' | 
ते हरि हर अज रूप सच्चिदानन्द कहावे ।॥' 
अच्छा, भाभी कहा हमारे लीये, दीयो । 
अबही नहिं तुम दयो बिलम काहेकू कौथो 
कछु न कहें द्विज लाजबशा, श्रीहरि वैभवत चकित ॥ 


बार बार यदुवर कहें, देहु उपायन प्रिय तुरत ॥ 


दये रुकिमिनी कछुक प्रेममय हरिकू ताने! 
तिनकूँ सुनिके' बिप्र और सहमे सकुचाने ॥ 
इत उत चित्त बँटाइ बगलते चिउरा खौंजे । 
खाये सुट्टी . तुरत कहें-ये अस्सृत सांचे ॥ 
लगे चबावन दूसरी, लयो रुकिमिनी पकरि कर 
कहें-करो का कृपानिधि, मोऊकू कछु देउ बर ॥. 


चिउरा झुट्री एक खाय सब सम्पति दोन्हीं । 

मोकूँ हू अब देन आएुने इच्छा कीन्हीं ॥ 

यों इरि सब कछु दयो न द्विजकू प्रकट दिखायो । 

“ होत प्रात ही बिप्र पूछि निज नगर सिधायो ॥ 
कछुक दूरि पहुँचाइबे, आये हरि हिय लायक ) 
बिदा करे अति बिनयतें, अति ही नेह जनायकें ॥ 

सगमहँ सोचत जात श्याम आदर अति कीयो। 
किन्तु न एक छदाम त्राह्ानीकू घन दीयो॥ 
नहीं दियो भल कियो अरथते अनरथ होवे । 
द्रव्य पाइक पुरुष मनुजता क्रजुता खोवै॥ 
सोचत सोचत नगर ढि ग, पहुँचि लगे बिस्मय करन । 
निरखि असन,पट,गज)तुरंग,बहु सम्पति मणिमय भवन | 


, दिव्य अपसरा बनी बस्न भूषनतें सज्जित ।. 
बहु दासिनितें- घिरी निहारी नारी हरषित॥ 
सत्रा सरिस संम्पत्ति सकल श्रीहरिकी जानी। 
- समुमि गये सब रहस कृपा यदुबरकी सानी॥ 

सुमिरन करि करि कृपाको,' पुलकित तनु बिनती कर । 

जनम जनम हरि सखा बनि, ऐसे ही मम दुख हरे ॥ 


प्रमु प्रसाद सब .समुकि करें बिषयनिको सेवन । 
मनमहँ धारे कृष्ण करे' तिनि नित प्रति चिन्तन ॥ 

. जगमह सब सुख भोगि अंत हरि लोक 'पधारे। 
भये सुदामा सखा ऱ्यामके अतिशय प्यारे ॥ 
सुनें सुदामा चरित जे, ते न परै अवकूप पुनि । 
गोपिनि सँग हरि मिलन ज्यो, भयो कहूँ अब सुनहु सुनि ॥ 


=-= 


इति श्रीभागवत चरितके षष्ठाह में सुदामाचरित नामक बारहवां 
अध्या य समाप्त। | 

सूय्य-प्रहन इक बार पर्‌यो सुनि सब नर नारी । 
गये न्हान कुंरुक्षेत्र सकल यादव बनवारी || 
इतते गोपी गोप परबपै मिलि तह आये । 
भेंट परस्पर भई सकल मिलि परम सिहाये ॥ 
उभय ओर आनन्द अति, प्रमुदित यादव गोप-गन ४ 
खिलयो कमलमुख नयन जल, पुलकित तनु गद्गद्‌ बचन ॥ 


राम कृष्णने दोरि नंद यशुमति पग पकरे। 
शिशुसम गोद बिठाइ पुत्र कसिके' हिय जकरे ॥ 
उभय नयन जलधार बहे करुना घबरानी। 
भये कंठ अवरुद्ध न निकसै झुखतें वानी ॥ 
सातु पिताकी गोदमहे, रोवत रिशुसम श्याम बल | 
पट भिगवत सिसकत लिपठि, पुनि पुनि पोंछत नयन जल ।क 


' शान्त भयो आवेग यशोदा भीतर आहे । 
दौरि देवकी और रोहिनी हिये लगाइ ॥ 
करि करि पिछली यादि अधिक आभार जतावे' । 

यं तुमरी सुत-बधू सबनिके नाम बताबे'॥ 

राम इ श्यामकी बहुनिकू, लखि यशुमति प्रमुदित भई ॥ . 

... चाती बेटा होहिं बहु, मातु सबनि आशिष दई॥ , 

लखि बेभव ब्रज-बाल बहुत मनमहँ सकुचावें। 
सोचे-कब एकान्त ठाँवमहँ हरिक' पावें॥ 
अति रहस्यमय बात होहि नहिँ सबके सम्मुख । 
निश्च॒त निकु्जनिमाँहि मिलहि प्रिय तब होवै सुख ॥ 
सझुमि भाव भगवान पुनि, सबतेँ निजेन थल मिले । 
गाढालिङ्गन करऱयो हरि, चन्द्रानन सबके खिले ॥ 


सकुची सहमी सखी श्याम संकोच छुडायो । 
मधुर मधुर सुसकाइ करनि मुख अधर उठायो ॥ 
पूळु--का रिस भइ न हों फिरि त्रजमहँ आयो । 
जो नहिं चाहो करन भाग्यने सो करवायो॥ 
है प्रारच्थ अधीन सब, सुख दुख अरु बिछुरन मिलन । 
सार यही संसारमह, सोमें थिर हूं जाइ मन ॥ 


भरि नयननिजल कहें गोपिका-हरि ! तुम ज्ञाती । 
का सझुमें हस योग ज्ञानयुत तुमरी बानी ॥ 
कीयो जो उपदेश साँच हम ताक सानें। 
किन्तु न यशुमति-तनय छाडि इम जग कछु जान ॥ 
बरदाता ! बर देहु जिह, जाइ न इमरी अनत मति । 


तब मूरति हियमहे बसे, चरन कमलमह होहि रति॥ 


करी कृपा करुनेश सबनिक धीर बंधायों। 
घरमराजने दरशा हेतु. सन्देश पठायो॥ 
गोपिनिक करि बिदा इारपे यदुबर आये। 
करि स्वागत सतकार नृपति पांडव बेठाये ॥ 
कुशल क्षेम पूछी तबहिं, कहहिं घरस-सुत चयन सरि । 


भई कुशल अब दयामय, तब चरननिके द्रश करि ॥ 

इत यदुनन्दुत पांडुसुतति संग प्रेम दिखाबे'। 
इत्‌ पांचाली . प्रभु-पेत्रिनि संग . मिलि बतराबे' || 
निज. बिबाहकी “वात चलाई सत्र . उकसाई । 
पूछें. सवते--कहो कषण तुम कस. अपनाई ॥ 
रुक्मिनि !; सत्ये. ! लच्सणे ! हे भद्रे | हे जाम्बवति । 
सतभामे ! रोहिनि ! कहो, अपनाई ज्यों जगत्पति ॥ 


कृष्णात. सव. कहें व्याहकी विहँसि कहानी । 
सत अरु सोलह सहस आठ श्रीहरिकी रानी ॥ 
रुक्सिनिने निज हरन सत्यभामा सनि चोरी । 
जाम्बवतीने कही मिली हरितें ज्यों जोरी ॥ 
काल़िन्दी तपकी कथा, सत्याने बृप नाथित्रो । 
ऋृह्यो मित्रबिन्दा स्वयं, बल-पूर्वक्‌ हृथियायवो ॥ 


भद्राने  संत्तेपमाँहिं सब बात बताई। 
परम . सरसतायुक्त लक्ष्मणा कथा सुनाई ॥ 
पुनि जो सोलह सहस अधिक शत प्रभुकी पतिनी । 
कही सबनि इक संग कथा -करुनामय अपनी ॥ 
हारे पत्निनि अनुराग लखि, सब अति आनन्दित भई । 
भाग्य सराहत सबनिके, सब निज निज डेरनि गईं ॥ 


इत बाहर हरि दरश हेतु सुनिवर बहु आये । 
केरि स्वागत सत्कार कनेक आसननि बिठाये ॥ 
पुनि घुनि करी प्रनाम जोरि कर बोले श्रीहरि । 
आज धन्य इम भये दये शुभ द्रश दया करि ॥ 
जप, तप, तीरथ, व्रत, सतत, सेवनतें पावन करे'। 
` न्तु संत द्रशननि ही, तें सब दुख दारिद टर' ॥ 

सुनी श्यामकी बिनय भये बिस्मित सब ऋषि-गन । 

समुमि लोक व्यवहार क्यो पुनिं सबने थिर मन ॥ 

कहें--देव ! करि दरश दुरित दुख टरे हमारे । 
प्रभु तुम अशरन शरन चरन लखि भये सुखारे॥ ˆ 
दुदयकमलमहे योगि जन, करहि ध्यान जिनको सतत | 
तिन पद्पडुमनिं ध्यानमहँ, रहि सदा हम सब निरत ॥ 


यों करि बहुविधि बिनय चलन लागे ऋषि मुनि जब । 
तुरत जाइ बसुदेच चरन सिर घरि बोले तब ॥ 
करम धरमके हेतु करम बिनु नहीँ नसावे । 
कौन करम करि होहि, मुक्ति सो युक्ति बतावे ॥ 
सुनि हसि बोले- कृष्ण पितु, हे. के हू. शांका करे । 
' चसहि गङ्गके निकट नर, पय न पियें प्यासे मरे ॥ 


नारद्‌ बोले-सुनिगन ! जामें अचरज नाहीं । 
रहे संग नित होहि. न श्रद्धा ताके माहो ॥ 
सुनि सुनि बोले- प्रभु प्रसाद हित कम करे जे । 
होहि न तिन्कू दोष बन्ध जग नहीं परे ते॥ 


सुररिन, ऋषिरिन, पिठरिन, रहे सबनिपे तीन रित्त । 
यज्ञ और अध्ययन सुत, करि होवे सब द्विज उरिन || .. 


सुत सर्बश्वर करे कश्यो अध्येन जथामति । 

` कर्यो न मख अब करो शूर सुत सुनि हरषे अति ॥ 

मख करवावो मोहि सुनिनिते बिनती कीन्हीं । 

: सब ऋषि ऋत्विज करे यज्ञकी दीक्षा तीन्ही ॥ 
सजि बजि नर नारी,फिरहि, मख हित लावहि डो फूल फल । 
हरि दरशन के लोभबशा, रहे तद्दा ऋषि सुनि सकल ॥। 


~», 

अनुपम उतसव भयो सबनिको स्वागत कीन्हों । 
बहुत धेनु धन धान दान विप्रनिकू दीन्हों॥ 
मखमह सुर ऋषि पूजि शूर-सुत अति हरषाये । 
' ` पाइ मान सुर बिप्र सकल निज घाम सिधाये॥ 
पूजित हके नंदजी, सब ई गोपी गोप-गन। 
रहे कछुक दिन संग तहे, पुनि कीयो त्रजकू गमन ॥ 


नित प्रति छकरा जोरि चलहिँ जब गोप नयन भरि । 

आजु नहीं अब काल्हि जाइयों कहि रोके हरि॥ 
तीन मास यों रहे निकट जब वरषा आई । 

भये बिबश वल श्याम कष्टते' करी बिदाइ।। 
नंद यशोदा सुतनिकू, पुनि पुनि हिये लगाइके । 
कच भिगवत चूमत बदन, नयननि नीर बहाइके ॥ 


गोपी गोपनि हृदय प्रेमते अति भरि आये। 

मन हरि चरननि छोरि मधुपुरी तनते धाये॥ 

इत यादव सजि सेन द्वारकामह आये जब। 

कही कथा जो भई मिले ज्यों न्रजवासी सब ॥ 
मिले रहत बल्लम सदा, गोपिनि हियमहे बसहि नित । 
मिलन भयो कुरुक्षेत्रमह , भयो न त्रज सम मन सुदित ॥ | 


इति श्रीभाग चरितके षष्ठाह में कुरुक्षेत्रमे कृष्ण व्रजबासी संगमः 
नामक तेरहवाँ अध्याय समाप्त | 

अथ चतुदंशोऽध्याय 
[ 88 5 | 

एक दिवस बल श्याम गये निज पितुक पाहीं । ” 

निरखि ज्ञान जिद्द भयो पुत्र मेरे ये नाहीं ॥ 

ऋषि सुनि भीषम व्यास इन्हें सर्वेश बतावे । 

मानि मोइ निज जनक आइ पद्‌ शीश नवावे ॥ 
बोले- तुम दोऊ सकल, या जगके आधार हो। 
अज, अच्युत, अक्षर, अजिर, अखिलेशवर अवतार हो ॥ 


बसुदेव-- स्तुति 


जय कृष्ण कृपालो ! भयत्राता । 

जय संकरषच सब सुखदाता ॥ 
दोऊ जा जगके रक्षक हो, निमोता हो पुनि भक्षक हो । | 
तुम सकल ज्ञानके शिक्षक हो;नहि' तुमरो जगतें कछु नाता॥१॥जय> _ 
चाहें जब जैसे बनि जावे , घरि रूप बिबिध जगसें आबे । 
नहि पार निगम आगम पारवे, तान्यो जगमायाको छाता॥।जय० | 
हैं जगमें जितने शक्तिमान, अधिपति स्वामी अरु तेजवान। . 
भगवान ज्ञान अरु बुद्धिमान, तुमही सबके दो गुनदाता॥३॥]जय० | 
हैं पुरुष पुरातन आपु उमय,रबि,शशि,तारा अह,सदा ससय। | 


१०४ 
AE |. भर 
5१०7७ आप 

छ०--मोपे किरपा करो शरन तुमरी हों आयो। 
इन्द्रिय बिषयनि फस्यो समय सव व्यथं गवायो ॥ 
सुनिकें पितुके बचन श्यामसुन्दर सकुचाये । 
आत्मज्ञान युत मधुर बिहूसि बर वचन झुनाय ॥ 
सब सगवतके रूप है; में तुम बल्न ये चराचर । 
आत्मा अद्ठय एकरस, नित्य निरंजन परावर॥ 


ss = क + “.>»>७ ७. 


सुनि हरिको उपदेश भये वसुदेव सुखारे। 
तब ई आई मातु सुदित वल श्याम निहारे ॥ 
FS, बाली साता-प्रथम सुतक शुरु-सुत तुब आन्यो | 
| योगेश्वर तुम उभय मुनिनित मखमह जान्यो ॥ 
सेरे छे सुत कसने, जनमत मारे सुघर संब। 
तुम समथ सवचज्ञ हो, तिनहि दिखाओ लाइ अब ॥ 


माता इच्छा समुझि सुतल वल हरि उठि धाये । 
बलित पूजित भय कुमर माया त लाये॥ 
सुतनि पाइ अति सुदित भई जननी सुख पायो । 
पय पिआइ सुख चूमि सू घि सिर हिय सरसायो ॥ 
छ मरीचि सुत विधिहि जब, कामातुर लखि हँसि गये । 
असुर भये ते शाप बश, प्रभु प्रसाद्‌ पुनि सुर भये॥ 


h 
हा >. २५०२७००००७ जाए “७ भा on i 0 A ७५० “वक 
न 
| 
है 


_ सुत कहं--अब हरन सुभद्रा सुनहु मुनीरवर । 
करहि भक्त अभिलाष सकल पूरन परमेश्वर ॥ 
बच प्रसज्ञमह पाथ सुभद्रा इच्छा लखि उर। 
बनि बाबाजी रहें छद्यते छिपिके हरिपुर ॥ 

« पल छलकू समुझे नहीं, करे निमंत्रित कपट सुनि। 

करति सुभद्रा पूर्व ही, प्रेम पार्थको सुयश सनि ॥ 


ग 

मौनी बाबा बने सुयश पुरमाहीं छायो । “क 
बल बुलाइ घर प्रेम सहित भोजन कखायो॥ | 
कुमरि सुभद्रा बार बार ब्यंजन बहु परसे। | 

„ अति सुन्दर सनहरन रूप लखि पुनि पुनि इरषे॥ : 

हे द्वे मिलिकें चार जब, भई आखि दोङ ठगे।. 

कपटी युनि मोहित भये, प्रणय सहित देखन लगे ॥ 


वेष बद्लिके चार सास अरजुन तहँ निवसे। _ 

करत प्रफुल्लित सबनि शारदी शशि सम विकसे॥ « _ 

कुमरि हरन हरि संग योजना बैठि बनाई । 

रथ चढि उत्सव माहि सुभद्रा बादर आई ॥ 
बासुदेव निज रथ दयो, छद्म बेष तजि पांडुपुत । 
गये सुभद्राके निकट, पकरि बिठाई रथ सुदित ॥' 


सुनि बल यादव कुपित चले लड़िबे अरजुनतें । 
हैके हरि गम्भीर प्रेसयुत बोले तिनतें॥ 
हे अजेय जग पाथ बात मत च्यर्थ बढ़ाओ | 


ह “+ क क्र 


करो सुभद्रा ब्याह नेहतें नगर बुलाओ॥ | 
हरिकी सम्मति समुकि बल, जय बुलाय कन्या द्‌ - 
पाइ परसूपर बर बघू, अति प्रसन्ञता मन सई | 
` आब इक मुनिवर कहुँ कपायुत कलित कहानी । न 


मिथिलापुरमहँ बसहि बिम्र श्रुतदेव अमानी ` ' | 

- ` भूपति तहाँ बहुलाश्व भक्तवर हरिके प्यार्‌। 

|, दोउनि करन कृताथ कृष्ण पुरसाहि पघारे |. "5९ 
`. पहुँचे ह | सुनि हरि संगमह। . | 

पहुँचे मिथिला नगरमहे, बहु ऋषि झुनि हरि सग Do 

सनत विप्र नृप _ हरषतें, नहीँ समाये अंगसह॥  « 


ee 
अमीर 


७३ ति 

दोउनिने इक संग निमंत्रित श्रीहरि कोन्हें। 
दोउनि करन कृताथ रूप द्रे हरि घरि लीन्हें ॥ 
एक रूपतें गये ऋषनि सँग नृप महलनिमहं । 
अपर रूप घरि गये हिजनि ले बिप्र भवनमह ॥ 
भूपति हरि-पद गोद घरि, सुहरावे. पुनि पुनि कहे । 
करें कृपा करुणेश कछु, काल जनकपुरमह रहें ॥ 


इत द्विज देखे देव दीनके हारे आये | 
चरण कमल सिर नाइ बिनययुत बचन सझुनाये ॥ 
नित्य निर्जन नाथ निरन्तर निकट हमारे। 
अति अनुकम्पा करी अज्ञ अनुचर उद्धारे॥ 
करें कहा . करुणायतन ! बिधिवत बात बताइ दें। 
होहिं द्रवितत जाते तुरत, साधन सुखद सिखाइ दें ॥ 


हँसि हरि बोले-बिप्र बेद जगमाँहि_ प्रचारे । 
शम, दम, संयम, नियम साथि तिनिकू ते घारे ।। 
मेरे हू ते पूज्य करे जो अचन तिनिको। 
समदर्शी हे जाय भक्त होवे जो उनिको॥ 
यों सिख दीन्हीं द्विज नृपहि ,कछु दिन रहि पुनि पुर गये । 
सुनो „कथा अब शम्मुकी, बिकल असुर बर दै भये ॥ 





इति श्रीमागवतचरितके षष्ठाह में मातुपितमैयिलानुभह 
नामक चोदहवाँ अध्याय समाप्त । 

पूछे शुक्त भूप--प्रभो ! हर मरघटबासी | 
चिता भस्म तन मल दिगम्बर बिषय उदासी ॥ 
तिनिके सबई भक्त घनी मानी भोगी अति। 
बने उने हरि रहें सघर सन्दर कमलापति ॥ 
'लक्ध्मीपति-प्रिय घन रहित, शैव घनी बनि जात हैं। 
खेष्ण॒व चनि माँगत फिरहि, ये का उलटी बात हैं ॥ 


बोले शुक--सनु नृपति शम्भु अज ओघर दानी । 
होहि शीघ्र सन्तुष्ट लहाह बर खल अभिमानी ॥ 

. पाइ अमित ऐश्वय करे अपमान सबतिको । 
प्रकृति परे प्रभु बिष्णु टिकै नहि चित्त खलनिको ॥ 
करे' बिष्णु जापै कृपा, निष्किन्वन ताकू करे । 
सबकी आशा छोडि जब, आवे तब सब दुख हरे ॥ 


सनो एक इतिहास परे हर संकट दे बर। 
आशुतोष शिव समुकि करे तप उप्र बृकासर ॥ 
तनुको काटे मांस अभिमे होमें ताकू।, 
बसे तीथ केदार सये छे दिन याँ वाक ॥ 
शिव दरशन जब नहि दये,सतवें दिन गहि खडग खल । 
सिर काटन लाग्यो जबहिं, प्रकटे शंकर शिव बिसल ॥ 

है अरे, च्यो मरे माँगु बर मत घबरावे । 
माँग्यो बर--कर धरू जास सिर सो मरि जावे ॥ 
आशुतोष है चिमन दयो बर खल सुख पायो । 
भयो बिमोहित शिवा रूप लखि चित्त चलायो ॥ 
रू परीक्षा शम्भु सिर, कर घरि यदि मर जायेंगे । 
मिलै सन्दरी शिवा अरु, सबरे सर डर जायेंगे ॥ 
धरन शम्सुपै हाथ बढ्यो हर अति घबराये | 
भागे मुद्रा बाँधि लोकपालनि पुर आय॥ 
बृक हू बरतें बढ्यो भगे संग शिवके मगमह । 
कौन अन्यथा करै शम्सुके बरक जगमह ॥ 
आर उपाय न देखि हर, भागि चले बेकुण्ठपुर । 
रमारमन जह रमा संग, करहि कलित क्रॉड़ा सुघर ॥। 
हरि सब समुकि रहस्य रूप बटु धरि मग आये । 
ब्रकत बोले-चीर ! फिरो च्यों तुम घबराये॥ 
कह्यो असुर सब बृत्त बताई अपनी इच्छा । 
बोले हरि-निज शीश हाथ घरि करहु परीक्षा ॥ 
सुनिखल निज सिर कर धश्यो,मयो भस्म शिव बचि गये । 
एसो बर फिरि देहिं नहिं, हरि हरत कहि हसि गये ॥ 
सोरठा--सूत कहें सुनिणाज, वेइस्तुति बरनन करू । 
चे ही कारन काज, ज्ञान रूप हरि एकरस ॥ 
छप्पय--हरि सब जगके इश सृष्टि सब जिही बनावे । 
जे ही रक्षा करे प्रलयमें लेट लगाबं॥ 
बन्दी. बनिक्रे बेद वितययुत बोलें बानी। 
हि बानी श्रुति कहलाई भेद सुमे मुनि ज्ञानी ॥ 
` प्रलय अन्तसें श्रुति सकल, कराहिं विनय ह के मगन । 
` " इस्तुति नृपक्री करहि ज्यों, बन्दी मागध सूतं-गन ॥ 


\ # 

शौनक बोले--सूत ! बेद इस्तुति कछु भाखें ॥ 
भेदभाव, निज भक्त समुफि सनमह नाहि राखें ॥ 
कहें सूत-सुनि ! विषय गूढ केसे हौँ भाल । 
आपु सकल सवज्ञ भद्‌ तनिकहु नहिं राखू ॥ 
न्रह्मसत्र जनलोकमें, भयो कुमारनिको प्रथम | 
नारद्त हरिने कह्यो, कहूँ ताहि अब सुनहु तुस । 
बने सनन्दन व्यास भये श्रोता सब माई। 
प्रकट्यो ब्रह्म विचार ज्ञानकी नदी बहाई ॥ 
कह सनन्द्न--प्रलयकाल अवसान समुक्ति सब। 
श्रुति, इस्तुति मिलि करे कहूँ ताहीक हों अब॥ 
साव सुखते प्रलय-पय, में परमेश्वर श्रुति जगीं । 
हाथ जोरि सवशकी, यों इस्तुति करिबे लगी ॥ 


वेद-स्तुति 


चोपाई 

जाते जनमें जे सघ भूता, सब जग जाको प्यारो पूता । 

जानें .पूरब अज उपजाये; जाने चारिहु वेद बनाये॥ 
बुद्धि प्रकाशक देव अनन्ता, शरण गहुँ जो आत्मनि सन्ता । 
ग्रम सत्य अरु ज्ञान अनन्ता, जो सरबज्ञ सवविद्‌ सन्ता ॥ 
कथन मात्र हैं सकल विकारा,ज्यों घटमें मिद्टो ही सारा । 
ब्रह्मरूप है सब जग भाई मिथ्या नाना जो दिखलाई ॥ 
कमलपत्र जल नहिं ठहरावे,त्यो ज्ञानी अब नहि लिपटावे । 
द्वे न जाके मनसह आवे, पापं पुन्यत सो बिलगावे ॥ 


नाम असुयो लोक अनन्ता,तमतें घिरे नहीं जिनि अन्ता । . 
आत्मांघाती जे नर अही, मरिके तिति लोकनिमें रही . 
Xo 

आत्मज्ञान जाने नहि. कीयो, तानें मनि तजि लोहो लीयो । 


नर्म अम्रतकू जो नर पी, मरे न कत्रहूँ ते नित जीबें॥ 
जो विषयनिमह नर फसि जावे, भ्रमें जगतमह दुख बहु पावें । 
आन्न प्रानंमय वही ब्रह्म है, वही बुद्धि मन परत्रहझ है ॥ 


“कोई उदर ब्रह्म करि मानें, कोई हृदय ब्रह्म ही जानें। 
कोडं दहरः उपासन करही, दहर अन्त आक्राशहि भरही ॥ 
"एक देव संब भूननिमादी , छिप्यो गूढ़ हे दीखत नाही । 


साक्षी सबक हृदय बिराज, केबल निग॒ंन हक राज ॥ 
-सबरे जगकू वही बनाचें, रचि पचि पुनि तामें घुसि जावें । 
जो पुतरिनिमह पुरुष दिखावे, सोई सूरजमाहि लखावे॥ 
'एक अनेक प्रकार लखाई, अन्य नहीं सो तू ही भाई 
में जाहि संब देच पितरगन, ज्ञानी ओर मुमुक्ष हरिजन ॥ 
सब प्रतिबिम्ब देखि इरषावं, पतो बिम्वको नहीं लगावे । 
घडा देखि विस्मय सब माने, कुम्भक्रारक नहि पहिचाने | 
देखो सुनो मनन कारि ध्याओ, आत्मा में ही चित्त लगाओ ! 
सन बानी जहत. फिरि आवे, ब्र ताहि सब बेद बतावे ॥ 
जाको सच ई जगत्‌ पसारो, जाते नहीं जगत्‌ कछु न्यारो । 
पहिले सत ही सत ज्ञगमाहा, कहो असत कछु हानी नाहीं ॥ 
ज्रम ब्रह्म ही ब्रह्म लखावे, ब्रह्म बिना कछु इष्टि न आवे । 


-मूरख फंसे अविद्या भीतर, समुझि विज्ञ दे मन्त्र निरन्तर ॥, 


अन्धे अन्धनि गेल दिखावे, दोऊ गिरि कआ में जावे'। 


` “द्य एक ब्रह्म सत चित हे, भूत भूतमें वह व्यवथित है ॥ 
शक अनेक वही कहलावे, जेसे जलमें चन्द्र लखावे । 


आत्माको ही सकल पसारो, आत्माते कोई नहि” न्यारो ॥ 
जह्य सत्य अरु ज्ञान अनन्ता, नाना नहीं एक ही पन्था । 
जो नानापन जगमें देखे, सत्यु द्वार मरिके' बह पेखै ।। | 

ता बिनु। वस्तु, बहुत नहि” थोर, बघे नाम दामहुकी 
५ बहुः प, म दामहुकी डोरी।. | 
हाथ पेर नहि इन्द्रिय मन हैं, चलें फिरे' सत्र करें करम हैं॥ | 


जाके डरतँ भूत, चन्द्र, रवि, करे के कवि 
न्द्र, रवि, करे करम | 
अंग की » चन्द्र, रवि, सों सरवेश्‍वर कवि । 


ज्यों उपजावे, त्यो आत्मा जग अखिल बनावे | 


सब जानू जा यह माचे, सो मानों किह्नित नहि. जावै।  ' 


जल बुद्बुदूवत जनम मरन हे, बद्दी करम अरु वही करन है ॥ 
गन भिन्न सब रस मिलि जावे, सब मिलि जुलि सो मधु कहलावै । 


ज्यां सरिता सागर मिलि जावें, नाम रूप तजि सकल बिलावें ॥ . 


त्यो विद्वान असत्य सुलावे, पुरुष पुरातनमह मिलि जावै । 
भाया में फसि जीव भुलावे, पुनि पुनि जनमै पुनि मरि जावे ॥ 


जनम सरन भक्तनिकू नाहीं, पर नहीं ते माया माहीं । 


चित चचल हयके सम अहह, - होहि समाहित गुरुपद गहहीं ।। 
जे गुरु बिन भवं तरिबौ चाहा, ते त्रिनु केवट उदयि तराहीं। 
जे रति सुखकू बड सुख मानें, ते नहिं आत्मतत्व पहिचानें ॥ 
सत्संगति जिनकू मिलि जावे, तिनिकूँ रति-सु च घर नहिं भावे । 


स्वरग नरक दोऊ दुखकारन, आत्मज्ञान ही है सु भाजन ॥ 


जो गृह तजि पुनि रति सुख चाहे, ते पुनि पुनि नरकनिमें जावें। ` | 
हरि ही हैं या जगमें सारा, हरि ही को यह सकल पसारा! | 


हरि ही जग जगही सब हरि हे,हरि हरि कहि नर जगत तरि है । 
हरि ही नारी हरि ही नर हे, इरि ही-भीतर हरि बाहर हे॥ 
हरि भजु सब. तजिहरि शुनं गाओ, दरिदीमें नित चित्त लगाओ। - 
ऊपर हरि हैं. नीचे इरि हैं, ओर कछू नहि हरि ही हरि हे ॥ 

उठें नाथ : सब जंगहि उठावे. अपनो शुनं कीतन करबावे। 
जो तुमरो नितप्रति शुन गावें, ते तुमरे ही पदकू पावें॥ | 


दोहा--वेद्‌ स्तुति सनकादि सुनि, भये प्रसन्न महान। `. 
सम्माने श्रीसनन्दून, पुनि कीयो प्रस्थान ॥ 

गूढ ज्ञान मुनिवर परम, धारे, हियसें आप । 
अवन सनन निदिध्यासते, मिट जगत संताप ॥ . 
छप्पप--और सुनो इक चरित चली चरचा सुनिसाही । 
करहिं यज्ञ ऋषि विशद सरस्वति तटक पाहीं ॥ 
हरि, हर, अजके बीच कोन सुर श्रेष्ठ कहाबें । . 
श्रगु. मुनि करे नियुक्त परीक्षा लेवे जावें ॥ 
` प्रथम गये ते अज्ञ निकट, करं न दंड प्रणाम मुनि ॥ 
सुत अबिनय लखि अति कुपति भये न बोले ब्रह्म पुनि ॥ 
_ अ्गु रिवसन पुनि गये शम्भु दौरे मिलिबे हित । . 
` कह्यो अघोरी आपु न भेंट हे यह अनुचित ॥ 
मारन दौरे रुद्र सती पग परि लोटाये । 
क्रोधी शिवकू समुझि फेरि मुनि हरिपुर आये ॥ 
सिर धरि लक्ष्मी अंकमह, सोबत हरि मुनि जायके । . 
उरमहँ मारी लात कसि, उठे बिष्णु घबरायके ॥ 
लात लगत ही उठे चरन मुनिक सुइलावे । 
पुनि पुनि करे' प्रणाम दीन है बचन सुनावे ॥ 
द्विजवर ! मोते भूल भई स्वागत नहि कान्हो । 
“सेवा कछु नहिं बनी कष्ट ऊपरत दौन्हो ॥ 
तब पद हैं अतिशय सदुल, हिय कठोर मम बज्न सम $ 
पहुँची पग पीड़ा प्रभो ! भये दूरि मम दुरित भ्रम ॥ 
हरिकी सुनिके बिनय भय श्रगु अतिशय लज्जित । 
प्रेम न हिये समात कण्ठ गद्गद्‌ अति विस्मित ॥ 
आइ सत्रमह सकल वृत्त त्रिश्रनि सन भाख्यो | 
बिष्णु सबनितें बड़े सबनि यह निश्चय राख्यो ॥ 
हरिलीला संत्ररणको, भास दोहि जामें यथा। : 
कहूँ निप्र अरु पाथकी, अति अद्भुत अब सो कथा ॥ 

रहें द्वारका पाथ कृष्ण इक चरित दिल्लायों। 
सूतक पुत्र ले बिप्र द्वार राजाके आयौ. 
सबै यादवनि कहँ--मरे” च्यौं मेरे बालक्र। 
; .&. सब यादव पतित अधरमी कुलके घालक ॥ . 
एक एक डड नौ मरे, पुनि |पुनि रोवत आइके' | 
अन्तिम द्विज सुत मृतक लखि; अरजुन कहें रिस्याइके' ॥ _ 


. केहो विप्र! का यहाँ न कोई क्षत्रिय निवसे । 
बिलपे ऐसे बिप्र न कोई घरतै' निकसे ॥ 
"तब सुत रक्षा करू देव! अब नहि घवरावे 1 . 
होहि प्रसवको समय आई पुनि मोइ बतावे' ॥ 

सुत रक्षा यदि १५ नहिं करू ; जरू अगिनिमंह हस्यो द्विज। 

प्रसव काल आयो जबहिं,गये पाथ लै धनुष निज 


. - छोडि शरनि घर घेरि बनायो पि जरां सम तिन |... 
` जनस्यो शिशु करि रुदन भयो अन्तरहित तत्‌डिन॥ 
अरजुन लज्जित भये बिप्र कडु बचन सुंनाये । 
हिजञसुत ढूंढन हेतु लोकपालनि पुर घाये ॥ 
कहूँ मिल्यो बालक नहीं, लागे अरजुन तब जरन। 


> 


सोइ दिखाउं द्विज तनय, चल बोले अशारनशरन ॥ 


दै अरजुनकुँ धीर ताहि रथमहं बेठारयो | 
पच्छिमं दिशिकरि लक्ष्य दिव्य रथतुरत सिघाऱ्यो ॥ 


पेत, डीप, समुद्र सात सत्र लंघन करिके।  ।! 


कऱयो घोरतम नाश सुदशन आगे बढ़िकें। 
देख्यो तमके पार अति, दिब्य तेजमय लोक तह । 
यरे सहस फन अहि प्रबल, दिव्य उदधिके भवनसह ॥ 


~ 

तिनकी शैया सुखद . ताहिपर श्याम बिराजे । 
भूमा, अज, अखिलेश अख आयुध सह आज ॥ 
पार्थं कृष्णने जाइ चरन बन्दन तिनि कीन्हें । 
भूमा पुरुष निहारि तनय दश हविजके दीन्हें ॥ 
बोले भूमा पुरुष पुनि, नर नारायण उभय तुम | 
आओ मूको भार हरि, तुरतहिं आयसु देहि हम ॥ 


करिके दंड : प्रनाम दारका दोऊ आझ्ने। 
द्विजके दशहू तनय दये दोऊ हरषाये॥ 
समुझे अरजुन भेद करन हारे सब हरि हैं ।. 
कोई . करि नहिं सके. कळू कारे सब करिह ॥ 
यों. लीला संबरणको, यदुनन्दन निश्चय क्यो ६ 
भावमयी “हरि भासिनिनि, को आपुहि. हीयो भरयो ।।. 


इति श्रीभागवत चरितके षष्ठाह हर गु अर्जनानुयह नामक 
` पन्द्रहवाँ अध्याय समाप्त | 

[ १६ ] च 


भाग्यवती हरि प्रिया रिमार्वे हरिकू नित प्रति ॥ 

रहे सुखी सब सदा सुमिरि श्रीहरि चितवन गति ॥ 

कमलनयन सुख दयो सरसतामहँ सब पार्गी । 

अब सबकू अति बिरहमयी लीला ते लागीं ॥ 
कुररी, चकवी, नीरनिधि, चन्द्र, मलय मारुत, सरित । 
कोकिल, भूधर,सजल घन, कहि सबनि लखि कळु दुखित ॥ 


प्रथम गीत 
` कुररी च्यों रोवति सुनिशा में । 


` सोवत श्याम सुखद शय्या पे, बिघन करति तू ताम ॥१७ 


। 
सु ० 
५ 
| 
| 
हर 


७ 


बात बताइ वीर! बिपदाकी, डूत्री बिरह बिथामें। 


ये सुखदेंनि रै नि प्रिय संगमहँ, हैसि इँसि बहिन ! बितामें ॥र॥ | होळ, 2 
नींद नहीं आवति है तोकू, यादि आतःप्रिय आमें। 


तो फ्रि: भूख नींद सुख सजनी, निशि बासरुन-सुद्दासें - | 


हमहूँ :ब्यथित दुखित: निशि. रोवति,- तोकू का समुफासे॥४ 






he >> काट 

द्वितीय गीत 
` चकवी ! किन मूरति तू ध्यावे । 
. पति बियोगतें व्याकुल वनिकं, बार वार बिललावे ॥१॥ 
निशि नहि नींद नीर भोजन तजि, नयननि नीर वहाचे। | 
समुमि श्याम दासी तू हमकू, मत सौभाग्य सराबे ॥श॥ 
दासभावमह, दुख पग पगपै, 'बनि पाछे पछितावे । 
हरि चरननिपै अरपित माला, जो तू शीश चढावे ॥३॥ 
तो सजनी ! सब ई फिरं जीबन, यों ही बिलपत जावे। 
निपट निठुर नर कपटी सब इं, मत तू नेह वढ़ावे ॥४॥ 


तृतीय गीत 


सागर! च्यों गरजत निशिबासर । 
नींदलोपको रोग भयो का, जागत रहत निरन्तर॥१।। 
' का चितचोर चुराई ठुमरी, कोस्तुभमाण अति सुन्दर | 
अथवा शंख हरनके कारन, कोसत हो नित नटवर॥२॥ 
अथवा प्रिया वियोग जनित दुख, उमडि घुमड़ि उर अन्तर | 
प्रलपत रहत प्रेमके कारन, है अति प्रेम भयंकर ॥३॥ 
हमरो चित्त चुरायो इरिने, . हम तुम एक बरावर | 
अभुकी करनी प्रभु ही जानें प्रेम गली. अति सांकर शा 
चतुर्थ गीत >. 
शशि ! च्यो सुन्दर बदन मलीन । म 
तम तव रिपुः तव. निकट बिराजत, करत न ताक छीन ।शो. 
राजरोग क्षय दुख अति दारुन, तातें तुम हो! दीन। . 


: अथवा तुमहू” ठगे .श्यामने,, जो. संब. . कला प्रबीन [रा 

सुनि सुनि सरस श्यामकी बतियाँ, छतियाँ छेद नबीन । क 
भि धिकं भयो दियो छननी सम, -कान्ति भई सब छीन ॥३॥ 
सुम सम हमहुँ परम दुखित शशि ! भई निठुर आधीन॥ 
भ्रु बिसु जग सूनो सब दीखत, कृष्ण पक्ष अति हीन धी 


पंचम गीत कु; 
मलयानिल ! च्या दुखी बनाओ । | 


इम अबला जगमह अति निरबल, च्यौँ हिय चोट.चलाओ ॥१॥ 
ापुहिः दुखी श्यास दुख दीनो, नमक कटे बुरकाओ । | 
हरि कटाक्ष सर कसकत उरमह; तुम ताकू करकाओ .॥रा 
मदन दहतं हियकूँ परि तुम नहि, सखा ससुकि समुझाओ । _ 
चहि बहि संद सुगन्धिद शीतल, रंतिपतिकू उक्रसाओ ॥३॥ 


षृष्ठम गीत 


... “घन | तुम यदुनन्दन के प्यारे । 
नेह रोग तुमहूकू लाग्यो, चित्त चढि गय: कारे ॥१॥ 
करिके प्रेम कौन सुख पायौ, सब- इ. भये दुखारे । 

छिन थिन पलल पल रोवत बीतत, नयननि बहत पनारे ॥२॥ 
हमने फँसि जो जो दुख पाये, सो तुमं नादि बिचारे _ 
अब झर झर आँसू बरसावत, कपटी कृष्ण हमारे ॥शे ` 
कोकिल! इहू कुहू का बोलति । उ Pe 
 रंसंमे संती सुधा. सम बानी, बोलति तरुपे डोलति॥१ | 
ऐसे ही ये, श्यामं ` निगोडे, प्रेम पिटारो, खोलत | : 
सेहः तुलामहे हियकू धरि के, राग बाटत तोंलत शो वय 


ही च्या 


> 


(3 ५ का 
DANS, 
pe 


foe I 
१ | 

कूजति तू कलकंठ कोकिले ! प्रियकी सुरति दिवावाति । ` 

का प्रिय कर बहिन ! तेरो हम, तव चरननि सिर नावति ॥श॥ 
गोबि दके गुन खग गन गावत, उड़ि उडि इत ई रोवत । 

तू तो प्रभुके प्रेम छीरमहँ, मधुरव मिसिरी घोरति ॥४॥ 


अष्टमगीत 


` भूधर ! प्रेम समाधि लगाओ ! 
नहि डोलत नहि. बोलत बाबा, आसन अचल जमाओ ॥ || 
का सोचत का चाहत तप करि, अपनी साध वताओ। 
अतिशय मृदुल चरन यदुबरतें, शिखरनि परसन चाओ ॥२॥ 
परसि प्यास नहि बुझै बावरे ! मत तिनक” ललचाओ। | 

प्रथम होहि सुख अतिशय अनुपम, परि पीछे पछिताओ ॥३॥ 
. हम बिललावति रोवत डोलति, हरिते हमें मिलाओ । 
'बञ्र समान कठिन दिय इमरे, प्रमु पढ्तै पिघलाओ ॥४॥ 


| नवम गीत 
५ सरिता! च्यौं सूख तव गात ! | 

नहि .पय अमर हिलोर तरंगहु, तट मयोद दिखात ॥१॥ 
देखी प्रथम फली फूली तू, सजि बजि पिय ढिँग जात । 

अब ने पदुम श्री मीन पीन पय, चन्द्र बदन कुम्हिलात ॥२॥ 
दमहू दुखित प्रणय सर हरि हिय, घुसि पीडा पहुंचात । `; 

` गति डुरबल भटकति इत उत निरि, दिबस कळू न. सुद्दाव ॥३॥ 
_ ज्यो तुम पति-पय ते अन्न वंचित, त्यं इमहू घबरात 1 . . ; ६. | 
डे सुखक्रमल सुरति करि रोबति, जग सब सूनःदिखात ॥४४ `` 


[ 

७25. ल 2. 

दृशय गीत ":.-"" = 0 प घी 

इसा! हरिके दूत जनाओ । | Ee 
लेके” सरस सँदेश' श्याम को, हमरे ढिंग मत आओ ॥१॥ 


` होहि न तोष सँदेशनिते' प्रिय, यदुबर हसहि मिलाओ । 
देखो परिः न जलमुद्दी कसला, सौति संग मत लाओ। (२४ 


लिपटी रहत श्याम अंगमह नित, ताको मह न दिखाओं। : 
हम सबहू कछु लगें तिहारी, एक बार फिरि आओ ॥३।॥ 


जाओ जाओ यदुनन्दनढिँग, प्रिय संदेश सुनाओ। 
करवाओ प्रभु परस प्रेमते' तनकी तपन बुझाओ॥४।७ ` 


छप्पय--गावे' महिषी गीत कबहुँ नहि श्याम सुलावे । 
तिनिके भागनि इन्द्र, शाम्सु, अज सकल सरावे ॥ 

` जगपतिकू पति पाइ भये तितिके सुत दश दश । 
सबमें श्रीप्रद्युज्न ज्येष्ठ 'जिनिको व्यापो यश ॥ 


तिनिके श्रीअनिरुद्धजी, शूरवीर वर सुत भये। 
ब॒ञ्ञ भये तिनिके तनय, यदुकुलक्षयतें बचि गये ॥ 


` ब्ज तनय प्रतिबाहु, सुबाह सुतहू तिनिके। | 
शान्तसेन तिनि पुत्र भये शतसेनहु उनिके ॥ हः 
यादब कोटि असंख्य सबनिकी संख्या नाही। | 
यों यदुकुल पुन, बढ्यो छीन कलियुगके माही 
“ie ५+. अ 


कद क्ति क 
जब सब सुरगन, घेछु, द्विज, अघूस ते हक दुखित) 
` हरिदिंग जाने दीन हो. दोहि अब्रतरित तब अजित ७. | 
` हरिढिंग जामे दीन + दोहि अवतरित तब अजित) 

`. ` श्रीभागवंत चरित, षंष्ठाह अध्याय १६ ५९६ 
सब सारनि कों सार श्याम गुन सुनें सुनावे ।. 
होके' तन्मय सतत नाम हरि चरितनि: गा ॥ 
- सुखद सरसः शुभ चरित जगत दुख दूर भगावं.।. 
सुंनत सुनतं हरि कथा कृष्ण हियमाहि समावें ॥ 
पावन परम चरित्र जे, नेम. प्रेमते गायगे। . 
११7 ते .पहुँचहि प्रभु पदनिमह, पुण्य परमपद पायंगे॥ 


. डति श्रीभागवत चरित के षष्ठाह में महिषीयीत नामक सोलहूवॉः. : 


अध्याय समाप्त । ग 
- ( मासिक पारायण---छब्वीसवे दिनका विश्राम ) ` 
सु ह blll %/ 2 
व 

वप्रथ सत्ताह 


प्रथमोऽध्यायः 


121 875 | 


छप्पय--हे यदुनंदन कृष्णचन्द्र सब जगके शासक । 
बासुदेव भगवान भक्त .वत्सल भयनाशक ॥ 
हे हरि ज्ञान स्वरूप मोहनाशक दुंखभजन 

हे शोभाके धाम मुवनपाति देवकिनंदन ॥ 
हे उद्धव मैत्रेय अरु, विदुर ज्ञानदाता प्रभो ४ 
हम अज्ञानिनिपै कृपा, दृष्टि दृष्टि होवै बिभो ॥ 


भटकि रहे भवमाँहि ` पन्थ दीखै नहिं सूधो। 
हमहूँ कू मिलि जायँ बिदुर सम त्रजमें घो ॥ 
लेहिं मधुर तव नाम सरस कछु कथा सुनाच । ' 
कैसे पावे तुम्हें सरल-सी गेल बताव। | 
संतनिके ढिग बैठिके', कथा कीरतन करहिं नित ४ 
तें, तव चरनक्षिमं रमहि चित ॥ 
अरचन बन्दन देहतें, तव चरनहि 


' दोह--सूत कहें शौनक मुनिहिं, हरि शुन चरित अपार । 


'कछु रसमय लीला कही सुनो ज्ञानको सार ॥ 
ललित ललित लीला करौं, प्रभु लेके अवतार । : 
जो गावें ध्यावें सुनें, ते पारवे भवपार ७.. 

याँ लेके अवतार श्याम बल असुर संहारे। 
भारभूत भूपाल महाभारतमह सारे॥ 
भूको भार उतारि जानि निज कुलकू दरपित | 
ताहूको संहार करन हरि सोचत. हरषित ॥ 

'बिग्रनि कुपित कराइके, यदुकुल शाप दिवाइके'। 

रामने प्रभु निज धामकू, लीला ललित दिखाइके' ॥ 


शौनक पूछें--सूत ! शाप बिप्रनि च्यौं दीन्हों । 
च्यौं हरिने संहार स्वयं .निज कुलको कीन्हों ।। 
सूत कहे-न्रत चतुर मास हित आये ऋषि मुनि । 
पिंडारकमह्‌. रहे गये .यादवकुंमार सुनि ॥ 
'नारि बेष करि शाम्बको,. पूछत--प्रसव करे. कहा । 
कहें क्रोध करि मुनि--जने, कुक्ञनाशक मूसल महा ॥ 


द्विजानि. शाप सुनि कुमर भये अति दुखित डराये । 
~ - साम्ब उद्रते मुसल भयो लखि सब घबराये || 
| थर थर कापत आइ नृपहिं सब वृत्त बतायो । 
उप्नसेन सुनि सकल मुसल तुरताहिं .रितवायो ॥ 
| 0 अरुं.लोहो बच्यो, फेंक्यो सागरमह जबाह । 
7 चूरो बहि तटपे लग्यो, भये एरका दन तबहि॥ 


जो लोहेकी कील बची सो सफरी खाई । 
उद्र फारि सो जरा व्याध सर नोंक लगाई ॥ 
'यदुकुलको . संहार साज सबरो ड  साज्यो । 
'महाकालको कठिन क्रूर अब घंटा बाज्यो || 
सखा और निज जनककू, तत्व ज्ञान अन्तिम दयो । 
' नारंद . मुनि 'बसुदेंबते, . उद्धवतें आपुहिं कह्यो॥ 

' अब नारद बसुदेव सुनहु सम्बाद प्रथम मुनि । 
अजै मोह भ्रम सकल सरल उपदेश सुखद्‌ सुनि ॥ 
एक दिवस बसुदेव भवन नारद मुनि आय। . 
सब बिधि करि सतकार मृदुल आसन बैठाय ॥ 

चोले श्रीबसुदेव जी-सुनिवर ! अब हम का कर । 

देहु सुगम उपदेश बर, अनायास जगते' तरे ॥ 


माया मोहित भयो करयो मैंने तप सुत हित । 
अब समुझयो यह रहस लगायो प्रभुचरननि चित ॥ 
बोले नारद- नृपति ! प्रश्‍न अति सुन्दर कोया । 
- कृष्णपिता हो सोइ प्रश्‍न करि आद्र दीयो॥ 
नव योगेश्वर जनकको, भयो सुखद सम्बाद बर। 
जो सब देशनि सब समय, है सबकू कल्याणकर ॥ 


ऋषभतनय शत भये, इक्यासी बिप्र कहाये । 
नव ठ्वीपनि नव नृपति भूप बड़ भरत बनाये ॥ 
कबि, हरि, आनिदोत्र, पिप्पलायन, करभाजन । 
अन्तरिक्ष अरु चमस,द्रुमिल अरु प्रबुध योगिगन ||. 
नब योगेश्वर बिदित जग, जनक सभामहँ सब गये। 
सैथिल मन अति सुदित हो, परमार्थ पूछत भये ॥ 


बोले बिज्ञ बिदेह--बिप्रगन ! बात चतावे । 
जा जगमहँ का सार भागवत धम सुनावे ॥ 
जिनि घरमनिकू पालि जगतके बन्धन टूटे । 
लोक और परलोक जींचके भय सब छूटे' ॥ 
जनक प्रश्‍न सुनि सुनिनिमें, ते' जो क्रि सुनि ज्येष्ठ हे । 
सूपतिते' कहिबे लगे, जो सबइ बिधि श्रेष्ठ हँ ॥ 

कबि बोले-नृप। अजित चरन चिन्तन ही भयहर । 
सुगम भागवत धरम राजपथ सुन्दर सुखकर ॥ 
तन, मन, बानी, बुद्धि आदितै' करे करम जो। 
' कृष्णापण करि देइ न फिरि बन्धन कारक सो ॥ 
` प्रस लीला नितनित सुने, नाम गान निरभय करे ॥ 
नाचे गात्रे नेह भरि, हँसि रोबे गिरि गिरि परे ॥ 


लोक लाजकू त्यागि पुकारे प्रभु अब आओ । 
पर हरि ! नारायण ! कृष्ण ! कृपालों दरश दिग्वायों ॥ 

इक सदा असंग त्यागि संकोच सबनिको। 

करै मधुर स्वर सतत कीरतन हरि नामनिको ॥ 
करत करत कीतन कलित, होहि प्रेम प्रभु पदनमह 
तच निरखे. निज . इष्टकूं, जीव चराचर सबनिमहँ 1) 


इत्त, नीरनिधि, नदी; सरोवर, पुर, बन, भूधर । 
प्रथिबी,जल,अरु अनिल,अनल,नभ,नखत,चराचर || 
सबक प्रभुको रूप समुमि निज शीश नवावे | 
आद्र सबको करै भेद मनमह नहि” लावे ॥ 
भगे भूख भोजन करत, तुष्टि पुष्टि हू होहि ज्यों.। 
भजन करत प्रभु प्रेम अरु-होहि ज्ञान वैराग्य त्यों ।| 


पुनि नृप कहें बिदेह--आगवत कैसे जानें । 

य भगवद्भक्त कोन बिधितै' पहिचानें ॥ 

सबई देहि बताइ भागवत लक्षन भगवन | 

` भक्त आचरन, चलन,मिलन, बोलन अरु चितवन ॥ 
सुनि कत्रि भूपति प्रश्‍न सुनि,निरखे मुनिवर. हरि जबहि ॥ 
समुभि बन्धु स केत हरि, लगे देन. उत्तर तबहि ॥. 


नी 

हरि बोले- नृप ! श्रेष्ठ भक्त हरि सबहि निहार । 

अपनेमहँ लखि सबनि न कबहू असत्‌ उचार्‌ ॥ 

ये तो उत्तम भक्त मध्य कछु भेद जनाव ॥ 

खलनि उपेक्षा, नेह भक्त, हरि प्रम इढ़ाव ॥ 
अधम न पूजहि भक्तकू, प्रसुहि न निरखें सबनिमह ॥ 
प्रतिमा पूजन करहि नित, लह. सिद्धि कळु दिननिमह्‌ ॥। 


करे सकल ब्यवहार होहि आसक्त न तबहू । 
समुझै माया सबहि करे नाहि सुख दुख कबहू ॥ 
जो सांसारिक थम न मोहित तिनिमह होवै । 
हँसे न लखि अनुकूल निरखि प्रतिकूल न रोवे ॥ 
जनम, करम, आश्रम, बरन, जाति भेद मनत तज ॥ 
ते इ भगवत्‌ भक्त बर, प्रेम सहित प्रभुक भज ॥ 


परम भागवत में मेरीमह नाहि मुलाव । 
हरि सुमिरनके हेतु राज बैभव ठुकराव॥ 
सुमिरन निशि दिन करे नहीं प्रभु-पद बिसराव । 
समद्रसी बनि जाय परमपद तबइ पाव ॥ 
पलन पल सेवहि हरि चरन, शरन गहें सब कछु सहै | 
: तिनको ऋषि सुनि वेदवित्‌, भक्त-युकुटमणि बर कहे ॥ 


इति श्रीमागवत चरितके सप्ताहमे यडुकुल शाप, नारद-बसुदेव 
सम्बाद नामक प्रथम अध्याय समाप्त । 


पाक्षिक पारायण - तेरहवें दिवसका का विश्राम ) 

बोले मैथिल भूप--नाथ ! मम रोग मिटाओ । 
कृष्ण कथामृत मधुरसरस कछ अधिक पिआओ ॥ 
होहि. न मेरी तृप्ति चारु प्रभु चरित सुनावे । 
माया अति बलवती बताई तिहि समुझावें ॥ 
अन्तरिक्त बोले तबहि , त्रिगुनमय्री माया प्रबल । 
संग स्थिति लयकारिनी, स जत बायु, भू, जल, अनल ॥ 


हरि स्वरूप निज जीव भोग अरु मोक्ष करनकू ॥ 
चंचभूतत रचे दीघे अरु लघु आनिनकू ॥ 
तिनिसवमह प्रभू म्रबिशिकरनमनबनि भोगनिकू । 
भोग ह आसक्त आतमा माने इनिकू ॥ 
करम बासना युक्त ह, कें भटके संसारमहँ । 
युनि पुनि जनमे पुनि मरै, परयो प्रवाह असारमहँ ॥ 


` प्रकृति और महतत्व, अहं तैजस' रज तममय । 
ताससत सब भूत करन राजसत निश्चय | 
करननिके सबं देव और मन तैजस संभव । 
हक सध उत्पन्न रहें फिरि प्रलय होहि जब |। 
"तब ये सब प्रतिलोमे, मिले जाय अव्यक्तमहे | | 
अद माया सगवानकी, रहे सदा परतत्वमहँ || | 

. कैसे माया -तरें,- नृपतिने पूछधो जब ड । 
` सुरनि मुनिम्रवर प्रबुद्ध भूपत बोले तब ड ॥ 
समुमे घर, धन,करम,नाशयुत शुरु चरननि ढि ग। 
जावै सीखे धरम भागवत भक्तनिके संग ॥ 
सतसंगति, मैत्री, दया, बिनय शौच तप तितिक्षा । 
बिनय बड़नि प्रति नेह सम,दीननिके प्रति सदिच्छा ॥ 


रहे मौन स्वाध्याय सरलता चितमह धारे । 

' जह्मचर्यज्त धारि न काहू जीवहि सारै ॥ 
सुख दुखमह सम रहे निहारे सब थल हरिकू । 
रहे सदा एकान्त न समुझे अपनो घर ।॥ 

यट पबित्र पहिने परम, यथालाभ संतोष नित। 


सतत भागवत . घमेके, ग्रन्थनिमे ही देहि चित ॥ 


करे न निन्दा भूलि न्य शाञ्जनिकी कहूँ | 

चाहें सरबसु मिले अन्त बोले नहि तबहू ॥ 

७ न राखे 

संयम सन आरु बचन करमते नित ई राखे। 

शम दभको आचरन करै हरि चरितनि भाखे ॥ 
जनम करम शुन गन श्रवन, श्रीहरिके नित नित करे । 
क॒था कीरतन ध्यानमहँ; रहे मगन साया तरे। 


यज्ञ करे सख, दान, संत्रजप,तप सब नियमित । 
सुत, दारा, गृह, प्रान करै सब हरिकू अरपित॥ 
हरि भक्तनि सरबस्व समुक्ति सेवै सुख पावै। 
हरि चरचाकू त्यागि अनत नहि चित्त चलावे ॥ 
इन घरमनि आचरनते, प्रेम साव होवै उदित । 
सक्ति भाव भावित भगत, नित नाचत रोवत इसत ॥ 

नारायन हरि कोन, नृपति ने प्रश्‍न करयो जब । 
सुनिके बोले बिहसि पिप्पलायन मुनिवर तब ॥ 
जगंकी उतपति प्रलय अकारन हके कारन | 
बाहर भीतर रहै सबनिमह हरिनारायन ॥ 
स्वयं प्रकाशित परावर, नेति निगम आगस कहे । 


प्रान, करन, अन्तःकरन नित, जिनत जीवन लहे ॥ 


८०४ 


त्रिबतू और महतत्व सूत्र, हंकार, सकल सुर । 
करत, अरथ, सत,असत ब्रह ही सब थल अक्षर ॥ 


साक्षी चेतन शुद्ध नित्य कंठस्थ कहावे । 
जाग्रते, स्वप्न, सुषुप्ति सबनिको दृश्य दिखावे ॥ 


इच्छा जब उत्कट बढ़े, कब पाऊ प्रभु पढ्‌ कमल | 
कंरमयोगते' होहि मन, शुद्ध ब्रह्म दीखे असल ॥ 


| इति श्रीभागवतचरितके सप्ताहमें नवयोगेश्वरोपदेश 
` नामक द्वितीय अध्याय समाप्त | 

करमयोग अब कहै, जनक. जब. बोले सुनिते' 1- 

मुनिवर आविहोत्र ! बिहँसिके' बोले तिनिते ॥ . 

करमयोग अति कठिन होहि मोहित हू ज्ञानी । . 

करमफंदमें फँसे न समुझ नर अज्ञानी ॥ . 


करम करै निष्काम नित, बेद बिहित प्रभु प्रीति: हिंत-। 
प्रतिमापूजन प्रेमतें, करै होहि तब शुद्ध चित॥ 


भीतर बाहर करन शुद्धे करि प्रतिमा सम्मुख । . 
बैठे प्राणायाम करे तजि जगके सुख दुख ॥ 
पूजाकी सब नस्तु जथाक्रम सब ई धरिकें।.. 
स्वयं अङ्ग करन्यास करे प्रतिमामह' करिके॥ 
मूलमंत्र पढ़िके करे, प्रतिमा पूजन. ॐ वि 
अङ्ग: उपाङ्ग सपाषदहि ; पूजे नित प्रति "॥ 
याद्य,-अरघ, आचमन, स्नान, नाना पट, भूषन । . 
गन्ध, पुष्प, तिल, हार, धूप, दीपक, बर व्यंजन ॥ _ 
पुन्नीफल,. तांबूल, दक्षिणा, नीराजन, करि। : 
क्षमा. प्राथना स्तोत्र दंडवत प्रथिवीपै परि ॥_ 


याँ वि तन्मय होके करे, पूजन प्रसु परमेशको ।. ` 
होवे. तंबहीं नाश सब,. जगके दुख भये केशको" . 


CC-0: Mumukshu Bhawan Varanasi Collection. Digitized by eGangotri 


८०६ 


श्रीभागवत चारत, सप्ताह अध्याय ३ 


श्रीहरिको निरमाल्य गन्ध माला सिर घारै। 
पूजित बिग्रह यथाथान घरि नाम उचारे॥ 
यां जल,थल,रबि,अनल, अतिथि; प्रतिमाके माहीं । 
यजन कृष्णको करे मुक्ति पद दुरलभ नाहीं ।॥ 
अरचन, पूजन, कीरतन, अवतारनिको नित करे) 
त्रिभुवनकू तारे स्वयं, इकिस पीढ़िनि सँग तरे ॥ 


भूप कहें-अवतारचंरित सब देव! सुनांओ। 
द्रुमिल कहें-अब चित्त चृपति मम ओर लगाओ ॥ 
हैं अवतार अनन्त अन्त बेदहु नहि पांवें। 
तोऊ कछु कछु गुननि सहित हरि चरित सुनावें ॥ ` 


प्रथम पुरुष चे ई भये, अज, हरि, हर नर नरायन | 
बद्रीबनमहँँ तप करत, कास क्रोधते' बिगत मन ॥ - 


हंस और सनकादि षभ हय ग्रीन मत्स्य हरि । | 
कियो अवनि उद्धार बेद बाराह रूप धरि॥ 
पुनि प्रभु कछुआ बने पीठ मंद्र गिरि धाइ्यो। 
बनि हरि गजकूं माह बक्त्रत खैँचि उबाइयो॥ 


बालखिल्य उद्धार करि, इन्द्र शाप रक्षा करी 


असुर बन्दिनी बनी बहु, सुर-ललननि बिपदा हरी ॥ 


कलप कलप मनु भये लयो अवतार सबनिमहेँ। 
लयो सुरनिको पन्च सुरासुर सबहिं रननिमहे ॥ 
लै बामन अवतार छले बलि त्रिभुवन पालूयो ॥ 
परशुराम बनि गये क्षत्रकुल पापी माऱ्यो ॥* 


रामरूपतं. उदधिपै,.. कर्यो ` सेतु . रावन हन्यो.। 


| - जग-उद्घारक सुक्तिप्रद, चरित-सेतु तातँ ` बन्यो | । 

कृष्ण . रुप घरि करें. कलित क्रीडा कंसारी ।. - 
बुद्ध रूपतें निरदय . “हिंसा. नाथ निवारी ॥ 
कल्कि लेहि अवतार अंत करि कलिको केशव. 
_ सतयुगको आरम्भ करे करि क्रूरनि निज बश ॥ 
अवतारनिकी कछु कथा, कही अधिक संक्षेपमह | 
इरि फिरि के' ये ही चरित, सब पुरान अरु बेद्मह ॥ : 


तिमि पूछे --प्रभु . ! भक्तिहीन गति केसे - पावे | 
कहे. चमसझुनि-च्पति ! प्रश्नको सरम बतावे ॥ 
बणोश्रम उत्पन्न करे हरिजनक कहावे' | 
आद्र तिनि नहि करे अजे नहि तिनि गिरि जावे 
जो भोरे अनपढ़ बिबस, भक्त. तिनहि -अपनाइके' | 
कथा कीरतन सुलभ करि, तारे. नाम. झुनाइके 


कछु पाखंडी अज्ञ अंट' की संर सुनावे'। 
फलश्रुति बाणी मधुर कहें बहु बात बनावे'॥ 
कामी, क्रोधी, क्रूर, काम्य कछु करम करावे'। 
भक्ति, भक्त, भगवान सबनिकू ढोग बतावे' ॥ 
धन, बेभव, कुल, रूप, बल, बिद्याके अभिमानमें | 
भरे रहें मन देहि नहि, भक्त-बछल. भगवाजमें || 


सैथुन मदिरा मांस बेदबिधि मूख बतावे'। : 
बेद निरति हित कहें ताहि बिधि कहि समुरावे' । ` 
' इच्छा नियमित करन ब्याह मख बिबिध बताये । 
| उत हित कह्यो बिबाह, यज्ञ 'आलभन जताये॥ 
. सोत्रामणि मखमहं. सुरा, सूघि नियम पूरो करे) 
जो: बिधान इनकू कहे, सो नर नरकनिसह परे ॥. 

धरम अस्थ अरु काम नरक, भू, नाक घुमावे । . 
याये बिनु पद परम शान्ति नर कबहु न पावै ॥ 
नित प्रति नव नव सुघर मनोरथ महल बनावे ॥: 
तजि घर, सुत, धन, सुहृद सृत्युके मुखमह जावे! । 
हौवै दुरगति भक्ति बिजु, उभय लोझमपह नरनिकी ॥ 
भक्ति भबनमहे, प्रबिसिके', होइ सुगति इन सबनिकी । ` 


निमि पूछें--युगधम सविधि मुनिवर समुमावे'। 

युग युगमह हरि रूप, . नाम अरु बरन 'बतावे' ॥ 

करभाजन मुनि कहें--चारि युग चारि रूप धरि । - 

सतयुगमह बटु बने चतुरभुज शुक्ल बरन हरि ॥ 
तपते' तब तिनिकू भजे, प्रेम करै तपधाम ते'। 
करे. कीरतन हंस, मनु, इश्वर आदिक नाम तै ॥ . 


जेतामह मख रूप त्रयीमय खक खूब धारी। 

रक्त बरन भुज़ चारि रूप. धरि रहें सुरारी ॥ 

प्ररिनिगभं, उरुगाय, ब्रृषाकपि, बिष्णु उरुक्रम | 

 ऱञज्ञयादिले नाम करै' कीर्तन नर अनुपम |! 
दापरमह कारे बने, पीताम्बर .आयुध सहित । 
तन्त्रः बेर बिधिते' तिनहिँ, पूजे नर चित-समाहित ॥ 


नर नारायन बासुदेव संकषेन आदिक । 
नाम कीरतन करे पूजि प्रभु श्रेष्ठ उपासक ॥ . 
ष्ण कान्तिमय कुष्ण बरन कलि काल सपार्षद्‌ | 
करिके ~ कीतन यज्ञ सहजमह पाहि परमपद ॥ 

` रास कष्ण अवतार शुन, नामनिको कीर्तन करै' । . 


केवला: कीर्तन. ही.. करत, नर भवसांगरते. बरे'॥ . 


के 
न 00-0. Mumukshu Bhawan Varanasi Collection. Digitized by eGangotri . FS 


श्रीभागवत चरित, सप्ताह अध्याय २ ८०९ 


या कलि-गुनतै' रीमि जनम कलिमह चाहे. सुर ` 
होवे' कलिमह भक्त करै' कीर्तन धरि हरि उर॥ 
तजि सब बिषय बिलास शरन हरिकी जे जावै | 
सब रिनतै' हो उरिन श्यामके घाम सिधावे ॥ 
. अशुभ करम यदि भूलते', - कबहुँ भक्तते बनि परे । 
सिनक शरनागत बछल, अघहारी श्रीहरि हरे ॥ 


नव योगेश्वर दयो ज्ञान निमिक्‌ ह प्रमुदित। ` 
अति, प्रसन्न नृप भये गये हके मुनि पूजित. - 
नारद. सुनि बसुदेव प्रश्नको उत्तर दौन्हों। ` 
शुरःतनयने ब्रह्मःतनयको आद्र कोन्हों॥ 
सुनि बोले--असुदेवजी ! तुम. सहपल्ली धन्य अति । - 
जगमहँ जिनके सत भय बासुदेव श्रीजगतपति ॥ - 


यों दैके' . उपदेश गये नारदसुत्ति इत उत ॥- . 
सोह छोडि बसुदेव देवकी दयो कृष्ण चित॥ . 
सूत कहें--यह सुखद्‌ चरित निरमल अति पावत । - 
मोह बिनाशक मुक्तिकरन जग दुःख बिनाशन ॥ 
यों नारद बसुदेवको, प्रश्‍नोत्तर मुनिवर भयो।. . 
कहूँ ज्ञान अब अति .बिषद्‌, - जो प्रभु उद्धवतै कह्यो॥ . 


इति श्रीभागवतचरितके सप्ताहमें नारद-बसुदेव सम्बाद . 
समाप्ति नामक तृतीय अध्याय समाप्त | । 

एक दिवस बसु,रुदर,पितर,ऋषि,मुनि,शिव,सुरगन ।. ' 
सब मिलि प्रभुढि ग गये द्वारका सँग चतुरानन ॥ 
नन्दन बनके सुमन बिपुल प्रभुपै बरसाये। 
नव जलधर सम छटा निरखि सब अति हरषाये ॥ 


करि द्रशन घनश्यामके, दुःख शोक सबके भगे। .. 
सुललित पद अति मधुर स्वर, ते' इस्तुति करिबे लगे ॥' 


करि बिनती अज कहैँ-नाथ ! भूभार उतारयो । 

पापी अझुरनि मारि देव द्विज दुःख निवार्यो ॥ 

हम सब प्रभुवर! खड़े कृपा करि हमें निहारे' | 
५, अब न रह्यो कळु काम धाम घनश्याम पघारे'॥। 
हसि बोले रुक्मिनि-रमन, शेष अबहिं कछु काम अज । 
: यढुकुलको ` संहार करि, तब आऊ पुनि घाम निज ।। 


हरि आयंसु सिर धारि देव निज धाम सिघारे । 
पुरी इ रकामॉहि” सबनि उत्पात निहारे॥ ` 
बोले सबतै' श्याम- नित्य अपशकुन दिखावे'। 
सब मिलि चलो प्रभास पितर सुर पूजि नहावे' ॥ 
करिबे शान्ति अनिष्टकी, सब चलिबे उद्यत .भये ४ 
: हरिहियकी सब समुकिके', उद्धवजी प्रभु ढिग गये ॥ 

बोले- हे बिश्वेश ! आपुकी इच्छा ' जानी 
तजि प्रथिबी निजलोंक गमनकी मनमह. ठानी ॥ 
रहूँ तुम्हारे जिना नाथ ! नहिं जगके पाही | 
तज न मोकू देव! संग ले चले गुसाई। ४2 
प्रभु ! प्रसाद, पट, गंध, सरक, सिर घरि क्रीतन रङग । 
तब चरितंनि चिन्तन करत, दुस्तर माया तरिज्ग ॥ 


उद्धवकी सुनि बिनय बिहँसि बोले बनवारी । 
हाँ, मैंने निजलोक गमनको करी तयारी ॥ 
यढुकुल होवै नाश धरम अब होदि तिरोहित । 
तुम तजिके सब मोह जाउ बद्रीबन तप हित ॥ ड 
जो मन-इन्द्रिय बिषय हैं, मायामय सब सानिके ? 
त्यागो गुन अरु दोष भ्रम, आत्मरूप जग जानिके ॥ 


आत्मा अय अजर असर व्यापक सब थलमें । 
जगमह एक समान रहें रबि शशि नभ जलमें ॥ 
जाकू' ऐसो ज्ञान न सो जंगमहँ दुख पावे । 
दृश्य चराचंरमाँहि, सबनिमहँँ त्रा लखावे।। | 
ज्ञानी बालकके सरिस, भेद ' भावते रहित हे 
नहिं सोचे बह स्वपन्नमें, यह अबिहित यह बिंहित है ॥ 


कमे त्याग संन्यास घरम' सुनि बोले उद्धव । 
बिषय गहन हौं अज्ञ सरलतात कहु केशव ॥ 
काकी जाऊँ शरन.आपु सम और न पाऊ 
आयो तुमरी शरन चरनमह- शीश नवाऊ ॥ 


उद्धवकी सुनिके' बिनय, बोले प्रसु परमातमा! 
उपदेशक, गुरु, सुद, रिपु, है अपनी ही आतसा॥ ` 

नाना योनि बनाइ सबनिमहँ तिवसूँ भाई! | 
किन्तु सोइ नरयोनि सबनिते अति सुखदाई ॥ 
करिके' मनुज बिचार भेद मेरो सब जानें। 
इन्द्रियं मन धी परै सोइ साधक पहिचान | 
चप यढु अरु अवधूतको, भयो सुखद संवाद जो। 
अति पावन अति ज्ञानमय, कहूँ प्रेमत सुनहु सो ॥ 


एक दिवस यदु गये निहारे बनमह ज्ञानी । 
थूल, नगन, निरभीक, युवक कबि सरल अमानी ॥ 
नित्य. मगन अवधूत देखि नुप पूछुहिं मुनिवर । 
बिचरो बालक सरिस बुद्धि कहेँ पाई सुखकर ॥ 
दक्ष मंघुर भाषी सुघर, तोऊ जड़ उनमत्त सम । 
निरधन ह बिचरो सुखी, काम अगिनिमह तपहि इम || 


हंसि बोले अवधूत-भूमि,नभ,अनिल, अनल,जल । 
रबि,शरि,अजगर,जलधि,कवूतर,हरिन, रुदनबल || 
मधुमक्खी, करि, मीन, पिंगला बेश्या, कुररी । 
शरक्कत, भ्र गी, सरप, कुमारी कन्या, मकरी ॥ 
सघुहारी अरु पतङ्गा, शुरु चौबीस बनाइके । 
सबइते शिक्षा लई, इन सबके ढिग आइके' ॥ 


होवे" नित उत्पात .अवनिपे सब इई खोटे | 
', कह चाँदी कह कनक खोदिके' नर नित सोदे ॥ 

तऊ न होवे कुपित धीरता मनमहँ घारे । 
 ज्ञानीको सतकार करे चाहें तो मारै।। 
भाला-: . मेली  कण्ठमें, काहूने गारी दई। 
रहे, सदा ई ऐक रस, यह, शिक्षा भूतँ लई ।। 


CC-0. Mumukshu Bhawan Varanasi Collection. Digitized by eGangotri 


भागवत चरित, सप्ताह अध्याय ४ ८१३ 


परकारजमहेँ निरत रहें सब अँगत नग गिरि। 
पत्र, पुष्प, फल, मूल, काष्ठ,बलकल,छाया करि ॥ 
देहि” सबनि विश्राम करें निज {जीवन अरपित । 
आश्रय, जल, आहार दान करि होवें प्रमुदित ।॥ 
नित प्रति पर उपकारकी, शिक्षा गिरि बृक्षनि दडे । 
कहूँ तादि जो बायुकू, गुरु बनाइ शिक्षा लई ॥ 


केबल करि आहार आन सन्तुष्ट रहे नित । 
है सुन्दर रसयुक्त पदारथ नहि देवै चित ॥ 
न ७ 
प्रान बायुतें लीनी मैंने संयम शिक्षा । 
मिले भाग्यवश रूखी सूखी जसी सिक्ता॥ 
ताक पावै प्रेमतें, प्रान मात्र धारन करे) 
कबहुँ न रसना स्वादके, चक्करमहँ योगी परे॥ 


गन्ध बहन नित करे रहो निरलेप अनिलहू ॥ 

परस न ताक करै गन्ध दुरगन्ध तनिकहू ॥ 

यों ही योगी रहै बिरत बिषयनितें नित नित । 

तनके आश्रय रहे देहि नहि तिनके शुन चित ॥ 
होहि गन्धमहे लिप्त नहि, अनल सवगामी सतत । 

शिक्षा लई असंगाकी, बिज्ञ बायुवत नित विरत ॥ 


करिकें शुरु आकाश लई जो शिक्षा भूपति। 
कहुँ ताहि अब सुनहु आतमा है असङ्ग अति॥ 

, ब्याप्त चराचरमाँहि सवगत अनुगत सबके । 
सूत्र ब्याप्त ख़कमाहि रहें मनिका बश तिनके ॥ 
सीखी अपरििन्नता, आत्मा देह असङ्गता। 
इन भूतनितिं . आतमा, की होवे नहि एकता ॥ 

तेज किरन आकाशमाँहि चहु. दिशितें भ्राजे । 
जल सीकर नित व्याप्त बायु सरवत्र बिराज ॥ 
प्रथिवी जनित पदार्थ रहें सब ताके माही । 
भरे रहें नित मेघ लिप्त तिनमह नभ नाही ॥ 
कें सुनि नित समाहित, करै भावना गगनमह । 
आत्मा शुद्ध अनादि अज, फँसै न तीनिहु शुननिमह ॥ 


जल शुरुतें गुन चार भूप सीखे अति सुन्द्र। 
नित स्वभावतें शुद्ध रहे मुनि बाहर भीतर॥ 
स्नेहयुक्त बनि सबनि प्रेममह नित्य न्हवावे । 
कहिके कडवे बचन चित्त नहिं कबहुँ दुखावै ॥ 
तीथे. रूप सबकू बने, सदा तृप्त सबकू , करे । 
. इसे हँसाबै सरल चित, दुखियनिके दुखकू हरे॥ 


' दरशन देके करै सत्रनिकू शुद्ध सरल चित । 
परस प्रेमते करै करे नित सब प्रानिनि हित ॥ 
कृष्ण कीरतन करै कथा हरि सुने सुनावे । 
परस्वारथमहेँ निरत सबनिकू धीर बघावे ।॥ 

.. जीवन ही जलकू कह्यो,सृष्टि प्रथम जलतें भई । 
' उत्तम शिक्षा नीर गुरु, ते राजन्‌ ! मैंने लई ॥ 


` तेजस्वी मुनि रहे अभिके सरिस निरन्तर । 
. तपते हो देदीप्य प्रकाशित भीतर बाहर॥ 
छुभित होहि नहि कबहुँ पेट ही पात्र बनावे, । 
 मिच्चामे जो मिलै ताहि ताही छिन खावे॥ 
` रहे सबभक्षी तङ, कबह न सल घारन करे | 
` कह गुप्त कह प्रकट ह, भिच्चादातनि अघ हरै॥ 

सेद भाव नहि करै अन्न सबईको खाबे । 
जामें प्रबिसै अनल रूप ताके हो जावे ॥ 
लेवे शिक्षा यही आत्मा सबके माहीं । 
प्रबिसै हो तद्रूप लिप्त तिनिमह सो नाहीं ॥ 


` क्षये आठ गुन अगिनित 


७ A od 


चन्द्र एकरस रहै- स्वयं निजलोक प्रकाशित । 
कृष्णपक्त महै घटे शुक्तमहेँ बढ़े कला नित॥ 
सोचे योगी जिही आतमा अजर अमर अज । 
गरभ, जनम अरु जरा सत्यु तनके सब कारज ॥ 


८९५ 


, वाते ते मम शुरु मये। ` 
कहुँ तिनिहि' अब चन्द्र गुरु, करि तिनत जो गुन लये ॥ 


` `,उछ्ेन छिन पल पल जगतमहँ, परिवर्तन होवै सतत । 
चलत रहत तातें कहत, जाकू सब मुनिजन जगत ॥ 


अग्नि शिखा डिनमॉँहि प्रकट हे के' छिपि जावे । 
' एक नष्ट है जाय दूसरी ततछिन आवे ॥ 
जल उद्गमते निकसि बहे फिरि नूतन पुनि पुनि । 


बहे ग्रहन तब करे थान पुनि बीते बिन्दुनि ॥ 


ज्जुग परिबतनशील है, असत्‌ अभद्र अनित्य है। 
'' ' परिवतन तनमहँ सकल, आस्म चेतन नित्य हे ॥ 


अब जो शिक्षा लई सूय्यते' ताहि सुनाऊ। 
गुरु. सूरज च्या करयो हेतु ताको ससुस्णाऊ॥ 
निज किंरननिते खींचि . सलिल ग्रोषसमह लेवे । 


. बरंषामह बरसाइ फेरि प्रानिनिकू देवै॥। 
' ` इन्द्रिनित स्तीकारिके, त्यां ही त्रिगुन पदाथे सब । 


'। ससय पाइ त्यागत तुरत, दोहि न हृषे विषाद 'तब ॥ : 

जलपात्रनिमह पथक सूर्य बहु रूप लख वै | 
टेढे मेढे गोल पात्र अनुरूप दिखाबे ॥ 
प्रतिबिस्बित लखि अज्ञ पात्रमह रवि हि. जनाव । 
कू चु 
कहें अज्ञ परिद्धिन्न बहुत कहि पाहि. बतान ॥ 
सूर्यबिस्च सम मुनि कहे, आत्मा अद्वय सबंगत 8 


अब - कपोतते' .लयो गुन, कहूँ ताहि छप देउ चित ७ 


काऊ बनके सघन बृक्तपे रहे कबूतर । 
पत्नी ताकी ` रूपवती गुण तामें सुन्दर ॥ 
करे' परसपर प्रेम राग नव नित्य हढाव । 
मिलि जुलि सँग फिरै संगमे सोचे खाबे॥ 
कछुक कालमें चार सुत, जने नेह दम्पति करे । ' 
शिशु कलरव. कोमल परस, ते दोउनिके हिय भरैः।। ।४ 


दोऊ इक दिन गये चुगन खगघाती झायी । 
सुन्दर शावक निरखि डारि कण जाल बिछायी ॥ 
बालक कणके लोभ जालमह फॅसि घबराये । 
तब ई लेके. चुगो तुरत. दोऊ तह आये ॥ 
लखि कचूतरी बन्ध-शिशु, स्वयं फसी पति फँसि मश्यो ): 
करे सोह मुनि कबहुँ. नहिं, दिव्य ज्ञान हियमहे घस्यो.। 


अजगर शुरु करि लई सीख माँगन नहिं जावे । 
रूखी सूखी अधिक न्यून, पावै सो खावे ।॥ 
यदि भोजन नहिं मिले याचना करे न कबहुँ । 
. दोहि चाहिँ उपवास करे. चिन्ता नहिं. तबहुँ ॥ 
. चिन्तातै कारज न कछु; कबहु बने. चितमहँ घरे । 
` रच्यो. इद्र . सो भरेगो, सूरख च्य चिन्ता. करे) 

भाग्यमाँहिँ जो होहि देह सुख दुःख प्रबलहू । 95: 
इन्द्रिय, मन, बलयुक्त दोहि शारीरिक बलहू॥ ` क: 
तबहु न चिन्ता करै तानिके सोवे चादर । 
यहू शुभ यह है अशुभ कर्मको करे न आदर ॥ 

काहूते कड़वों बचन, हित अनहित कबहुँ न कहे । 

अजगर सम निद्रित . सतत, निब्योपार. बन्यो . रहे ॥ 


जलनिधि कोन्हीं कृपा. दया करि दीक्षा दीन्हीं । 
निस्तरंग जलराशि निरखि शुभ शिक्षा लीन्हीं ॥ 
शान्त ओर गम्भीर रहे सागर सम ज्ञानी। ~ 
थाह न ससुर मनुज पार नहीं पावहि प्रानी ॥ 
चाहे बहु पूजा करहिं, अथवा ताडन करहि जन । 
घटना केसीहू घटे, कबहुँ न होवै. छुभित मन॥ 


ज्यों अगनित ज़लराशि सहित सरिता सागरमह 
जावे तऊ न बृद्धि होहि पयनिधिके पयमहँ ॥ 
ग्रोषममह सुखि जाये घटे नहि तबहुँ पानी | 
त्यो प्रिय पाइ पदाथ होहि हर्षित नहि ज्ञानी ॥ 
सुख दुखमह सम भावकी, शिक्षा सागरते' लई । 
सखि समता गम्भीरता, ममता मेरी नस्ति गई ॥ 


अब पतङ्ग गुरु कश्यो कहूँ कारन सो, भूपति। 

देखि दीपकी लोय से ता - खल दुरमति 

त्यों ही कुण्डल कनेक कामिनी पद अति सुन्दर । 

भोग बुद्धि करि फँसै देवकी आया दुस्तर ॥ . 
क्प अगिनिमह भसम तजु, करे होहि आसक्त अति । 
नता सुख ससुकि, जगमहँ होवै नहिं सुगति॥ ` 

तातै' सुन्दर नारि निरखि नहि चित चलावे । 
नर सुवेष लंखिनारि कब मन नाहि डिगाबे ॥ 

' जो धारे नहिं सीख व्यथ नर देह गवाव । 
हो पतङ्ग सम पतित सत्युके ५, सुखं जावै | 
यह सुन्दर शिक्षा सुखद, लई पतंग शुरू स्वय कार द 
सघुसक्खी ज्यों शुरु करी, सुनहु ताहि अब धीर धरि.॥ 


मुष्पनितें मधु लेड न तिनिको रूप बिगारे । 
त्यौ ही सुनि. मधुकरी-बृत्ति भित्ताहित घारे ॥ 

_  सुमंननिते' गहि सार. स्वां नित अपनो साघे। 
त्यों शाखनिको सार ससुकिं हरिकू आराधे॥ 
इत उतत अति यल्ल करि, सक्खी मधु छत्ता घरे | 
त्यां यति कबहुँ भूलते', संचय नहिं. कबहुँ करे 18 


करपै भित्ता लेड उद्रमें जितौ समावे। 
जलके तटपै जाइ प्रेमते' ताकू पावे 
बचे अन्न कछु शोष अन्य प्रानिनिकू देवे। 
कल या सायंकाल हेतु नहि यति धरि लेवे॥ 
त्यागी बनि संचय करे, सो पीछे पझिताइगो। 
मधुमक्खी मधुहित मरे, त्यों . यति हू गिरी जाइगो॥ _ 


' इक दिन घूमत -फिरत गयो नृपवर हों बनमें । 

_ सोचू लखिके बनी काठकी हथिनी मनमें॥ 
कोने यह घरि दडे खिलौना बडो बनायो। 
इंतनेमें. सद्मत्त युवक इक हाथी : आयो ॥ 

प्रचलं कामके - बेगते+ अन्धो हे आगे बढ्यो । 

' फस्यो पैर, हथिनी संहित, अन्धे कूआमें -गिरयो॥ . 

जब कछु आगे बढ्यो यूथ हाथिनिको आयो । 
` पर हृथिनी संग निरखियुवक गज मारि गिरायौ ॥ 

शुरु गज करिके लई सीख अतिई उपयोगी । 

घनी काठकी नारि पैरतें छुये न योगी ॥ 
परनारी हे अगिनि सम, काम नेहते नित जरै। “ उ 
जो पकरे सो -सृत्युको, आलिङ्गन करि बत करे॥ ` | 


जोरि जोरिकें घरै लोभबश लोभी घनकूँ। . 
स्वयं खाइ नहि देहि अतिथि शुरु बन्धु स्वजनक्‌ ॥ . 
भेद भेदिया लेइ एक दिन चुपके झावे । 
सघुह्दारी सम आइ निकारै मधु सब खावे ॥ 
राच पचिक संग्रह करें, ते देखत रहि जातहैँ। 
राम भरोसे जे रहें, मेवा मिश्री खात हें ॥ 


में मेरी करिं पहिन लेइ बेडी नर पगमहेँ। 
_ धन काहूको भयो न होगो हे नहि जगमहेँ ॥| 
- “ सधुमक्खी करि कष्ट राति दिन शहद जुटावे । 

भाग कार रुके नही. काम औरनिके आवे॥ २ 
सघुद्दारो शुरु कार सदा, भिक्षा साँगन जात हूँ। 
सुद्दा संग्रहात प्रथम, बाबा बनके खात हुँ॥ 


बीहुड़ बनमें च्याध बिलोक्यो बीन बजावत । 
ढि गमह जाल बिछाय मधुर स्वर राग अलापत ॥ 
सुनि 'ब।नाकी तान. राग-प्रिय संग तहे आयो । 
' औमगीतँ सुनि फस्यो अज्ञ निज. प्रान गँसायो ॥ - य की 
श्रवन्न्द्रिय: आधंन है, पछितावे अरु सिर शुने है - 
बनबास। यांत भूलिकें, बिषय गीत कबहुँ न. सुने ॥ | 

कोकिलकंठी नारि गाइके चित्त लुभावे ( 
बिषय प्रशंसा करै स्वार्थ तुरत गिराव॥ . 
ब्याधिनि जाल बिछाय मनुजस॒ग ठुरच फसाव । 
ऋष्यश्शङ्ग दृष्टान्त राख्न . भर्यच्त बताव ॥ 
सुग गुरु करि शिक्षा लई, करे राग त्र जचन्दमह । 
बिष्रयणग सुनि सृग-सरिस, फेस च जगके फन्द्मह ॥ 


_ सत्स्य कयो गुरु लई सीख रसंना बश राखे । 

.. लोलुपता बश कबहुँ न अनुचित रसकू चाखै ॥ 
माँस लोभते मत्स्य निगलि कॉटेकू जाव । 
फेरि उगलि नहिं सके. लोभमहँ प्रान गसावे ॥ 

होवें बिषय निवृत्ति जब, शिथिल होहिं इन्द्रिय सकल । 

केवल रसना छोड़िकें, यह. इन्द्रिय अतिशय प्रबल ॥ 


. हो. इन्द्रिय आधीन समय सब योंहीं बीते। 
इन्द्रियजित नेहिं होहि न जब तक रसना : जीते ॥ 
रसना संयम सीख लई सफरीत राजन्‌। 
' बेश्या गुरु च्यों करी कहूँ ताको अब कारन - 
. मिथिलापुरमहे पिंगला, बेश्या अति सुन्दर रहति ।. 
आवे कोई नर धनी, .चैठी निव आशा करति ।। 


इक दिन बैठी रही न कोई कामी आयो । 
हो निराश बैराग्य भयो मन अति पछितायो ॥ 
सोचति-हो अति पतित मनुज तन ब्यथे गमायो । 
नित्य कमाऊ पाप न हरिमह चित्त लगायो ॥ 
hn कामना पूरणं का, ये कामी अति छुद्र नर। 
च्य न भजूँ प्रमुकुँ सतत, जो बिश्वम्भर शुणाकंर ॥ 

करिं करि पश्चाताप पिंगला अतिशय रोयी 1 
आशा छूटी सुखी भई अति सुखते सोयी ॥ 
आशामें ही दुःख निराशा सुखकी जननी 1 
पावे फल नर अवशि होहि जाकी जस करनी ॥। 
शुभ शिक्षा निरपेक्षता, ' की बेश्या गुरुतै लई । 
कहूँ कुरर पक्षी कथा, जो मेरे सम्मुख भई ॥ 
मांसखंड लै कुरर बेगतै' नममहँ जावे। 
मेरो हे जिह मांस सोचि अति हिये सिहावे ॥ 
इतनेमें कछु बली बिहँग उड़िके इत आये । 
निरखि मांस हिय लोभ बढयो छीनन सब घाये ॥ 
सार परै तोड न तजे, क्षत बिक्षत तलु हो गयो। 
कर्यो त्याग जब बिबश हे, तब अति आनन्दित भयो ॥ 


शिक्षा मेने लई करे नहि. यति. संचय धन । 
जो जो संचय करै रहे ताहीमहेँ निज मन ॥ 
चिन्ता शंका लोभ होहि भय घनत नित नित | 
घनलोभी बहु रहें घनीके पीछे. उत इत॥ 
कुरर सरिस संग्रह करै, मार खाइगो सो. अवसि । 


' निष्किञ्चन अति सुख लहे, ब्रह्मा्ृत सागर 'प्रविसि ॥ 


बालककू अपमान मानको भान न होवे। 
3) २ लागे लगिबेपै च खे 

सोव लागे नींद भूख लगिबेपे रोवे॥ 
घर फूटे या गिरे रहे घन चाहें जावे । 
जो सुखमहँ धरि देउ ताहि भावे तो खावे ॥ 


को ४ : भेद भाव चिन्ता नहीं, रहे करत क्रीड़ा सतत 1-- 
' याँ ज्ञानी यति हू रहे, आत्मभावमह नित निरत ॥ 

है ई जगमह सुखी और. सब दुखी भूमिपति । 
` एकशुननिते पार ज्ञान बिज्ञान निपुण यति॥ 
दसर छलत रहित सरल शिशु आर भारा । 
अधकचरे नित रहें दुखी चिन्तित हिय धारो ॥ 
बालक गुरु करि जगतमहे, बिचरू है निःशाङ्क नित। 
निज पर भेद भुलाइके, समझ सबकू. आत्मवत ॥ 


निरखी कन्या एकं अकेली बैठी आँगन । 
खोजन माता पिता गये बर पहुंचे पाहुन ॥ 
चावल घर नहि रहे धान वह लागीं कूटन। 
पहिनें करमह चुरी शङ्कक्ी लागीं बाजन॥ 
पृथक्‌ करीं करते' कळू, रहीं वजी दे शेष जो। 
एक उतारी नहि” बजी, हों शुरु कीन्हीं तुरत सो ॥ 


शिक्षा ग्वातै' लई--कलह होने बहुतनिमह । 

यदि संग देऊ रहें समय बीते बातनिमहे॥ 

भीड़ भाइमें मिल्नु भूलिके कबहुँ न आवे । 

.. रखेनदूजो संग अकलो समय बितावे॥ 
. एकाकी चिन्तन करे, खटपटते' नित ही बचे 1 
नर नारिनिकी संगता, जनम मरन पुनि पुनि रंचे ॥ 


शुरु कोयो इघुकार वान पथमाँहि बनावे । 
` हृके' तन्मय. चित्तवृत्ति' संरमाँहि ' लगावे ॥ 
` राजा सेना सहित गयो चित नाहि चलाय । 

इतत भूपतिं गयो कह्यो कळु नहि संकुचायौ॥ . 
बिषयनिते' चैराग्य क्रि, नित नितके अभ्यासतैः 
चित्त मिलावे.. लक्ष्यते', आसन ` प्राणायासते ॥ 

रज तम रूपी मैल त्यागि जग बन्धन तोड़ । 
प्रबिशि .परम पद चित्त धूलि करमनिकी छोड़ ॥ 
आत्मामहँ चितरोध दोहि. हियमह सुख पावे 
भीतर बाहर फेरि न कछु जग बस्तु दिखावै॥ 
बाणकारके सरिस नित, करे चित्त एकाग्र यति। 
देहि ध्यान नहि जगतमहँ, तब पावे त्यागी सुगति ॥ 


अहि सम बिचरै भिल अकेलो सबते छिपिकें । 
एक थान नहिं रहे गुहामें सोवे लुकिक ॥ 
कबहुँ न करै प्रमाद समयकुँ च्यथ न खोवे। 
जन संग्रह नहि, करे अल्पभाषी नित होवे ॥ 
परे न मठके फेरमें, ककर पत्थर जोरिके । 
पश्यो रहे एकान्तमें, सबते नातो ताोरिके॥ 


आम-घड़ा सम देह पलकमहे फटते फूटै। 
"कच्चे कांच समान आँच लागत ही 

जा अनित्य तनु हेतु भवन अति बिषद बनावे । 
हरि सुमिरन नहिं करे च्यथमह पाप कमाव॥ 
पावे सूनो भवन जह, अहि सम रनि बिताइके । 
चले फेरि शिक्षा लई, अहि गुरुदेव बनाइके ॥ 


मकड़ीत शुभ सीख महेश्‍वर-लीला लाोन्हीं । 
नित्य सजन थिति प्रलय करे शुरु तात कीन्हीं ॥ 
हियत सुखके हार. जाल बिस्तृत फेलाबे। 
तामें ` करे बिहार लीलि पाछेत जावे ॥ 
कल्प आदिमह जगतकू, रच, मध्य क्रीड़ा करै । 
कल्प अन्तमद निज रचित, संबकूं हर बनि संहरै*।। 

ईश्वर आत्माधार अकेले पुनि रह जावे । 
मायाकू करि छुब्ध सूत्रकू फेरि बनाव ॥ 
जामें ओत प्रोत . जगतूके जीव चराचर । 
प्रकृति पुरुषके इश करे नित खेल परावर॥ 
रचे हरै रक्ता करे, हरि समान क्रीडा करति। 
जगबन्धनमें नहिं परै, समुकि खिलारी खेल अति ॥ 


रचि घर श्ङ्गी कीट पकरि क्रीड़ाकू लावे । 
करिकें घरमै बन्द निरन्तर शब्द सुनावे॥ 
ताको सुनि सुनि शब्द ध्यान श्रङ्गीको करिकें । 
भङ्गी ही बनि जाय एक ही तनते डरिकें॥ 
` ध्यान घरत तद्रूपता, होवे निश्चय यह भई। 
शुरु करि भ्रकीकू तुरत, उपयोगी शिक्षा लई ॥। 


काहूमें भय द्वेष नेह बश चित लगि जावे | 
ङ्गी कीड़ा सरिस तुरत तन्मय बनि जावे ॥ 
तन शुरु कऱ्यो बिवेक दोहि बैराग्य भूपवर। 
उपपति और बिनाश होय दुख सहे निरन्तर ॥ 
यद्यपि जात तत्वको चिन्तन हों नितप्रति करूं ।. 
जानि परायो मोह तजि, हो असङ्ग निर्भय फिर ॥, 


दारा, सुत, धन, भूत्य, कुटुम घर सञ्चय करिकें । 
परहित श्रम नित करे ब्रत सम दुख बहु सहिकें ॥ 
अपनी अपनी ओर खेंचि इन्द्रिय लै जावें ।. 
जैसे पतिकूँ सौति पकरिकें बहुत नचावें ॥ 
ल्या . सो YY 
परमारथः जात सधे, . वर .त्तर तनंकू/ पाइकें.। 
मोक. हेतु भ्रम ` नाहि करे, -सरबसु.: जाइ गमाइक १६. 


/ 


. - .-. -20-0. Mumukshu Bhawan Varanasi Collection. Digitized by eGangotri ' 


> 


_ श्रीभागवत चरित, सप्ताह अध्याय ¢ दर ' ` 


इरिने. नाना योनि रची परि तोष न पायो। 
सुखी भये लखि मनुज मोचको द्वार बतायो ॥ 
पाइ मनुजको जनम जनम को अंत न कीयो। 
बिंषयनि फँसि मरि गयो असत तजिके' बिष पीयो || 
सब योनिनिमहेँ बिषय सुख, मिलै करै च्यों श्रम अरे । 
छनिक दुखद सुखतजि सरस, नित्य सुखहिं भजि बावर ॥ 


नहि” सीमित मम ज्ञान -लैहुँ जो होहि सबनिपे । 
सबतें ले उपदेश फिरू निःसंग अवनिपे॥ 
ब्रह्म एक ही, सुनिनि निरूपन बहु बिधि कीयो 
जातें जो मिलि गरयो ज्ञान ग्वाईते लीयो॥ 
कहें कृष्ण उद्धव ! सुनो, यों कहिके अवधूत सुनि ।. 
पूजित है नृपतै' गये, भये सुदित यदु ज्ञान सुनि ॥ 


इति श्रीमागवत चरितके सप्ताह में उद्धवगीतान्तर्गत अवधूतगीता _ 


नामक चतुर्थ अध्याय समाप्त । 

उद्धव ! निज निज धरम पालि पावे सुख प्रानी । 
आश्रम कुल अरु बरन घरमक्‌ स्यागहि ज्ञानी ॥ 
भक्त शौच संतोष आदि नियमनिक्‌' पालहि' । 
' गुरुक्‌ पूजहि सदा साधना सत सब साधहि ॥ 
चह मिथ्या संसार सब, सत्य समुझि नर दुख सहं । 
सओकू' काल स्वाभाव सब, वेद जीव धरमहु कहें ॥ 


उद्धव बोले-बद्ध सुक्त अरु भक्तति लक्षन । 

कहे. प्रभो ! सरबेश सुनत हरि बोले ततूछिन ॥ 

शुनतें ही है बद्ध मोक्ष माया सूलक शुन । 

बिद्याते' है मोत अविद्यातै' जगबन्धन ॥ 
जीव इंश पक्षी सखा, तनु तरुपै बैठे उभय । 
फल खावे सो भय लहे, निराहार नित ही अभय ॥ 

कत्तापनते' बँधै अकत्ती बँधै न कबहूँ । 

ज्ञानीकू दुख देउ विकृत होवै नहि तबहूँ ॥ 

नह्मभावमह लीन परम असत नित चाखे 1 

`  इस्तुति निन्दा रहित बुरौ अरु भलौ नभाखे ॥ 
_ ' कीतेन नामतिको करे, भाखै मेरे गुन करम । 
4 अक्ति करे ,मोमें सतत, पाइ उपासक पढ्‌ परम ॥ 

पावन मेरी कथा सुने गावे ध्यावे नित। 

लीला अभिनय करै लगावे मम चरननि चित ॥ 

घरम अरथ अरु काम करे ह मेरे आश्रित | 

प्राचै निश्चल भक्ति कटै जगकी यह संस्रत ॥ 
साधुनिके सतसंगतें, भक्ति मुक्ति पावे सबहि । 
पुण्य पुरातन उद्य जब, होव साधु मिलें तबहि ॥ - : 


होवें साधु कृपालु तितिक्ष. द्रोहरहिंत नित। 
सत्यशील समभाव हितैषी सृदुल शुद्ध चित ॥ 
कामरहित संयमी सदाचारी निष्किञ्चन । 
निस्प्रह युक्ताहार शांतचित शरणागत जन ॥ 
धीर गभीर प्रमाद बिनु, षड रिपुजित थिरधी सुनी । 
सानरहित मानद सबहिं, मिलनसार समस्य शुनी ॥ 


करुनामय कबि होहि साधु हरि भक्त रदान । 
जो शुभ साधन करे भक्ति ते प्रभुकी पाव ॥ 
प्रभु-प्रतिमा अरु साधु दरस पूजन पद्‌ परसन | 
सेवा इस्तुति त्रिनय सहित शुन नामनि कीतन ॥ 
अयान दास्य मम पब तिथि, उत्सव गायन नित्य नित । 
कथा. श्रवन अरपन सकल, . मेरे हित सब करहिं नत ॥ 


सम हित यात्रा करै देवसन्दिर बनवावे । 
स्वयं शक्ति नहिं होहि यत्न करिके करवावे ॥ 
उपबंन अरु उद्यान सभाथल शाला सुन्दर । 
होके निश्‍छल नित्य करे लेपन सम सन्दिर ॥ 

करी निवेदित वस्तु जो, लेइ न अपने कामसह । 

करै. सपपित बस्तु. थिय, होहिः प्रेम सम नामसंह ॥ 


क 

बिभ्र, घेलु, रबि, अनिल, अनल, भू बेष्णव पानी । 
आत्मा अरु आकाश चराचर जगके प्रानी ॥ 
ये सब आश्रय कहे. देव पूजाके प्यारे । 
` उपस्थानतें सूय्ये अभि चुत आहुति डारे॥ 
पूजे द्विज आतिथ्य करि, धेलु घास ठन डारिकें | 
बेष्णवकँ सतकार करि, पूजे अत प्रिय मानिक ॥ 


मुख्य प्राणते बायु हृदय आकास ध्यान धरि । 
पुष्पादिकितें नीर भूमि बेदी थापन करि॥ 
00 षड 
अनतरातमा करै तुष्ट भोगनिंत निंयमित। 
` पूजे करि समदृष्टि सकल प्रानितिमह नित नित ॥ 
शान्त चतुरसुज रूपको, करे ध्यान हे समाहित॥ 
करे करम मेरे निमित, मोमें राखे नित्य चित ॥. 


भक्तियोग सत्संग बिना सुख नहि नर पारवे । 
चाहें जप तप करे योग करि ध्यान लगावे'॥ 
सत्संगतिते तरे दैत्य अन्त्यज अघकारी । 
असुर, गीध, गज, गाय, गोपिगन, कुब्जा नारी ॥ 
नहीं करी सेवा महत, बेद पढ़े नहिं ब्रत करे 1. 
`. करि सत्संगति जगतमह, जीव चराचर बहु तरे॥' 


योग,दान,ब्रत, सांख्य, यज्ञ, जप, तप सब साधन | 

अवन, मनन, संन्यास आदित होवै बश मन ॥ 

न ये सब सरस सरल हियकू नहिं पकरें । 

. ` साधन च्युत यदि भये फेरि जगबन्धन जकरै' ॥ 
 भक्तिमाव सत्संगते, होहि सरस तन्मय हियों। 
` अजबनितनि सोमें मधुर, प्रेमभात्र अनुपम कियो) ` 


2 

मोक | 

रूपसुधामहँ छकीं निरंतर मोकू ्याव। 
प्रेमडोरिमह बंधी सुनत बंशी धुनि आव ॥ 

तजि बुन्दाबन गयो मधुपुरी वे घबरायी । 

मन मोइमहेँ फंस्यो सकल सुधि चुथि विसरायीं ॥ 
मेरे सँगमहे छिन सरिस, निशा बितायी जो सुखद । 
भई कलप सम मो बिना, मम बियोगमह अति दुखद ॥ 


ज्यों समाधिमहँ सिद्ध मिल सागरमह सरिता । 

त्यां होके आसक्त मिलीं मोसे . न्रजर्बांनता ॥ 

मोमें मन फँसि गयो सकल तन सुधि बुधि सूली । 

' नहिं समुर्मी सरबेश रमन सुन्दर लखि फूलं ॥ 
-परम धन्य जगमहँ भई, .सोमें करि आसक्ति अति । 
जुम हू उद्धव ! त्यागि सब, भेजो सोइ पावो सुगति ॥ 


हौं ही जग बनि गयो बीज य्या .तरु बनि जाव 
ब्त कमे. सय मोक्ष भोग फलफूल कहाब ॥ 
पाप पुण्य द्वे बीज बासना जड़ शुन तन हें । 
इन्द्रिय शाखां इश जीव हले बैठे खग हे ॥ 
सुख दुख ही हे फल लगे, खावे दुख भोगी सतत । 





योगी सुख चाखत रहत, त्रद्दाभावमह्‌ नित निरत ॥ , 


गुन ही बन्धन हेतु प्रथम रज तमक्‌ त्यागे । 
सत्व बृद्धित भक्ति होहि श्रद्धा दिय जागे ॥ 
आगम, जल अरु कुटुम-देश,संस्कार करम पुनि। 
काल, जनम अरु ध्यान संत्र ये कारन दश सुनि ॥ 
' -स॒त्वज्ञान होवै नहीं, सेवे तब तक सत्यक । 


ज्ञान अगिनि अज्ञान भखि, प्राप्त करे एकत्व क । 

उद्धव बोले--प्रभो ! सबहि मानें बिषयनि दुख । 
फिरि च्यौं तिनकू भर्ज करै” तिनमें अनुभव सुख ॥ 
हसि बोले भगवान--अहंतातें मूरख जन । 
फंस रजोगुणमाँहि कामना बश होवे मन ॥ 
कबहुँ बिवेकी हू फँस, किन्तु होहि, आसक्त नहि । 
चित्त समाहित करन हित, करै प्रान संयम नितहि ॥ 


सब. त्रिषयनितै' खचि चित्त मम चरननि लावे । 
करे योग अभ्यास निरन्तर ध्यान लगावे ॥ 
सनकादिकक हंस रूपते' शिक्षा दीन्हीं। 
चे मेरे प्रिय शिष्य योगमहँ निष्ठा कीन्हीं ॥ 
उद्धव  पू्छे--जगतशुरु ! हंस रूप कैसे धरय़ो । 
सनकादिककू योगमय, ज्ञान दान शुभ कब करयो ।! 


प्रभु बोले--इक बार कुमर सुत अज ढिंग आये । 
जिज्ञासा तिनि करी बन्दि पढ्‌ बचन सुनाये ॥ 
बिषयनिमह चित जाइ बिषयचितमहँ घुसि जावें । 
केसे” करि तिनि प्रथक मुक्ति पढ्‌ प्रानी पावे ।। 
निरनय नहि कछु करि सकी, कमंमयी अज बुद्धि जब । 
अश्न पयोनिधि पार हित, कर्यो ध्यान मम चरन तब || 


तबई में बनि हँस कुमारनिके ढिंग आयो । 
रि नर अज सबनि चरन मरे सिर नायो ॥ 
पूजे-को हैं आप ? कही हँसिके' हों बानी । 


कि 


काकू करि उहश प्रश्‍न : कीन्दों मुनि ज्ञानी ॥ 


_ आत्मा अद्रय एक है, -बनहिं न तामे प्रश्‍न यह । 


' पञ्चभूतके देह. सब, ` प्रश्‍न न जाएें उठहि. . निह ॥ 


तँ 

जो सोचो जो लखो सुनो सो में ही सब हूँ। 
प्रथमहु में ही रह्यो रहोंगो में ही अबहूँ। 
बिषयनि चित अनुसरे बिषय हू प्रंबिशें तामें। 
जीव उपाधी उभय नहीं ते रूप कहावें॥ 
सेवे विषयनिक सतत, चित्त होहि आविष्ट तह १ 
बने बासना चित्तकी, जीव ब्रह्म 6 पृथक कह ॥ 


दोङ जीव उपाधि शुद्ध निज रूप निद्दारो। 
बुद्धि अवस्था तीनि आतमा इनते न्यारो ॥ 
मो तुरीयमह पहुँचि जगत्‌ बन्धन नहिं लागे । 
चित्त विषय नसि जाये अहंता अपनी त्यागे॥ | 
भेद बुद्धि जब तक नहीं, नसे न तब तक बुद्ध हे । 


. खजग-प्रपक्च मिथ्या असत्‌; ब्रह्म सत्य शिव शुद्ध दे ॥. . 


सवं नियामक नित्य निरञ्जन आत्मा सतूचित । 
जाग्रत स्वप्न सुषुप्ति सबहि मायामह कल्पित ॥ 
ज्ञान खड़गकू धारि तीक्ष्ण युक्तिनितें करि करि । 
अहंकारकू काटि मोड भजि जगक्‌ परिहरिं॥ 


नश्वर दृश्य प्रपञ्च जिह, भासे नाना रूपसह ॥ 


दीखे मायामय त्रिबिधि, मिथ्या स्वप्न .स्वरूपसह ॥ 


निजानन्दमह पूण मौन गहि तृष्णा त्यागौ। 
स्वप्न जगतूमह फंसे. मोह निद्रात जागो ॥ 
स्वप्न-पदारथ याद दोहि जागतमहँ जबई । 
करै न कळू अनथ बिज्ञ समुझै त्यों सबई ॥ 
मदिरातें उनमत्त नर, मोरीमहँ गिर जातु है। 


नंगो हकं हसि परे, सुधि बुधि सकल सुलातु हे ॥ 


= 

योंही ज्ञानी करै कम पीवै अम्सत रस। 
तनमह नहिं आपक्त होहि तन काज देव बश ॥ 
द्विजगन .! मोकू परम पुरुष परमेश्वर मानौ। 
सांख्य सत्य श्री कीर्ति परम गति सबकी जानौ ॥ 
सब मुनि मिलि पूजा करी, हंस तहाँत उड़ि गये। 
सुन्यो हंसगीता बिमल, अज सुनि गन प्रसुदित भये. ।। 


` डति श्रीमागवत चरितके सप्ताह में ऊदवगीता हंसावतार कथा 


नामक पञ्चय अध्याय समाप्त | 


“| मासिक पारायणा-सत्राईसवें दिनका विश्राम 1 


२% 


र रट! ४ | | | 7, ; 0 १ || र है. १ | 

६ 
कहें कृष्ण---यह र ज्ञानमय गीता उद्धव | 
सखा समुमिके कह्यो कहूँ का कथा अपर अब ॥ 
' उद्धव पूछें--प्रभो ! तुम्हें बुध बहुत बतावें । 
श्रेय सिद्धिके भिन्न मागं ऋषि मुनि बहु गावें ॥ 
कही ज्ञानगाथा बिमल, तृप्ति न मेरी भई हरि। 
कहे भक्ति महिमा सुखद्‌, सरस मधुर प्रभु कृपा करि ॥ 


तब बोले भगवान--बेद ही मेरी बानी। 
सुख्य भागवत धमं जाहि धारै विज्ञानी ॥ 
आदि सगंमहँ कह्यो ब्रह्मते सनुढिंग तिननें । 
तिनि सप्तषिनि द्यो कह्यो फिर सबतेँ उनने ॥ 
अहन करयो निज मत सरिस, सबके भिन्न स्वाभाव है । 
अकृति भेदत भिन्न पथ, भिन्न क्रिया अरु भाव हैं ॥ . 


धर्म एक परमाथ बतावें येशकू दूसर। 
अपर कामकू कहें सत्यमहँ कोई ततपर॥ 
शम दम कोई कहें अपर ऐश्वय ताचें । 
दान भोग ही स्वाथ अपर तप मख सन लावै' ॥ 
कहें दान अत यम नियम, मिन्न भिन्न पुरुषाथ हें । 
त न शाश्‍वत नित्य ये, छुद्र कर्ममय स्वार्थ हैं ॥. 
३ 

शुभ कमनिते' लोक मिले जाओ सुख पाओ ॥ 
पुण्य छीन हे जायं गिरो उलटे जग आओ || 
मोहजनक दुख हेतु तुच्छ सुख देवेवारे । 
दुख परिनामी लगे तनिक इन्द्रिनिक प्यारे ॥ 

जो सुख मेरी . भक्तिमह बह सुख विषयनिमह नहीं ॥ 

मिश्रीमहँ जो सुख मिले, लौटामहँ पावे' कहीं ॥ 


निष्किञ्चन ससबुद्धि शान्ते सन्तोषी त्यागी । 
-निस्पृह निमेम नित्य तुष्ट मम पद अनुरागी ॥ 

' निरखें सबंमह सोइ हेत दीखे नहिँ जिनिकू । 
दुखको नहि लवलेश दिशा सुखमय सब तिनिकूँ ॥ 
तन, सन, धन मस पदनिमहेँ, सौंपि न चाहें इन्द्रपद ॥ 
राज्य पाट ऐश्वय सुख, लेवे' नाहि ते त्रह्मपद ॥ 


उद्धव जेसे मोइ भक्त निष्किज्ञन प्यारे। 
तेसे प्रिय नहिं राम रमा अज डमरूवारे | 
निरबैरी निरपेक्ष भक्तके पीछे घूमू । 
पद्रजते' कृतकृत्य बनू, चरननिकः चूमू ॥ 
बिषयवासना कामसुख, की इच्छा 'मनमहे नहीं ॥ 
. . उनि . भक्तनि आनन्दकू, बिषयी का पावे कहीं ॥ 


भूले मेरो. भक्त विषयभोगनि फँसि जावे । 
सम पढ्‌ तजिके' नारि बदनमहू चित्त लगावे ॥ 
कछु दिन होवे पतित यादि सुमिरन सुख आवे । 
ही भूस भटकि पछिताइ मोइ फिरतै' अपनायें ॥ 
षद्‌ अभिमहँ नीर . हैं, भस्म होहि जरि जाइ पुनि। | 
भक्ति होहि फिस्तै' सजग, मधुमय मेरी कथा सुनि॥ | 


er 

पाप 'पहाडूनि भक्ति जरावै उद्धव मेरी। 
तू चिन्ता मति करे परम -निमल. मति तेरी॥ 
योंग, सांख्य, जप, दान, धमत ही रीझू नहिं। 
भक्ति माग ही श्रेष्ठ जाहि कामी नहिं ससुमादिं ॥ 


धस सत्य अरु दयायुत, तप सावित बिद्या बिमल । 
पूण पबित्र न करि सकें, अक्तिहीन नरकू सकल ॥: 


उद्धव ! सोचो प्रेम अश्न बिनु गद्गद बानी। 
बिछु तनु पुलकित भय सोइ पावें च्यौ प्रानी । 
हें भक्त बिभोर प्रेमभें नाचे गावे । 
करि करि प्रेस प्रलाप हसे रोवें गिरि जावें ॥ 
भक्तियोग साधन सरल, सुलभ शुद्ध अञ्जन सरिस । 


कथा कीरतनत नसे, हियमह संचित बिषय' बिष ॥: 
जो सोचो सो बनो होदि जैसो जाको सँग ।. 
श्वेत बल्ल सम चित्त रंगो जैसो होवै रंग॥ 
बिषयनि चिन्ता करै बिषयमय मन बनि जाचै। 
मेरी .चिन्ता करै भक्त मेरो पद पावै॥ 

साधन सबरे असत हैं स्वप्र मनोरथ सम सकल | 


न्ड 


, तात सब तजि मोइ भज, मम चिन्तन साधन सफल ॥: 


तिरियनिको तजि नेह संग बिषयी पुरुषनिको । 
धीर बार गम्भीर बने प्रिय सब जावनिको ॥ 
भजन हेतु घर तजे समय नहिं ब्यंथ बिताचे। 
निरखि शान्त एकान्त पुण्य. थल ध्यान लगावे ॥ 


` करै न आलस : भजनमहद, कथा कीरतनमहु निरत। | 
अथवा प्राणायाम करि, करे. ध्यान मेरो सतत॥: | 


A 

श्रीमागवत 'चरित, सप्ताह अध्याय ६: 


उद्धव. बाँधी गाँठ मोक्ष मारग अति दुस्तर । 
पग पगपै अति क्लेश देहिं ये बिषय निरन्तर ॥ 
जैसो होवे क्लेश कामिनी अरु कासिनित । 
तैसो होवे नहीं लोब मोहादि रिपुनित ॥ 
संसतिको ही. हेतु है, कामधुराको संग नित। 


ताते तजि अबिलम्ब नर, मम चरननिमह देहि चित ।! 


बोले उद्धव- नाथ ! ध्यान बिधि सोइ बताव । 
कौन भाव किंहि भाँति. रूप तब केसे ध्यान ॥ 
हरि बोले--घुनु सुहृद ! प्रथम शुभ आसन बांधे । . 
पुनि पुनि प्राणायाम करे प्राणनिकू साधे॥ 
कमलनाल सम प्रणव. ध्वनि, घंटा नाद समान स्वर । 


' तीन काल दश बेर करि, होहि सहजमह चित्त थिर ।! 


हृदय कमल दल अष्ट प्रफुल्लित साधक ध्यावे । 
सूय्य चन्द्र अरु अग्नि कण्कामाहिँ बिछावे॥ 
चिन्ते मम मुख मधुर बाहु बर चार. विशाला । 
शंख चक्र अरु गदा पदुम पहिने बनमाला ॥ 


` मकराक्कत कुएडल कलित, श्रीनिवास पतपीतबर। 
सुज अंगद कटि करधनी, नूपुरयुत पद्‌ अति सुघर॥ 


भाल, नयन सुखहृदय,नाभि, काटि,ऊरु, च रनतल । 
सुघर मनोहर निरखि करै थिर मनकूँ शुभ थल ॥ 
कंवल सुखकू ` ध्याइ अन्तमहँ ताकू त्यागे । 
निराकारः निरबीज चित्त आत्मामहँ लागे ॥ 
समुमै आत्मा सबंगत, सबकूँ मोमें मोड सबः। 


ज्ञान कमे अरु. द्रव्य अम; योगीको नसि जाय तब ॥- 

“योगी ध्यावे मोइ सिद्धि सब तिहि ढिंग आवे । 
उद्धव बोले नाथ ! सिद्धिके भेद बतावे ॥ 
हरि बोले--सब सिद्धि अठारह, मुनिनि गिनाई । 
तिनिमह दश हैं गौण आठ ही मुख्य बताई ॥ 
अणिमा महिमा अरु लघिम, आश्रय इनको देह हे। 
. प्राप्ति सिद्धि उत्तम कही, इन्द्रिय जाको गेह है ॥ 


सिद्धि कही प्राकाश्य इशिता बशिता उद्धव । 
दूरश्रवन परकाय प्रविसि तनु सुघर मनोजव ॥ 
गति आज्ञा अनिवार देवक्रीड़ा अलुदरशन । 
आग्नि सूय्यं जल गरल आदि वस्तुनि को स्तंभन ॥ 
करे धारनां जाहिमें, होहि सिद्धि तैसी तहाँ। 
भक्तियोग बिनु सिद्धि सब, पावे कामी नर कहाँ ॥ 


जितनी दोवें सिद्धि जन्म औषधि अरु तपते । 
ते सब पावें भक्त नाम मेरेके जपते ॥ 
सब सिद्धिनिको इश बेदबिद मोहि बतारे | 
तातें सव-तजि. चित्त भक्त मम चरन लगाव ॥ 
हों ही सबमह रमि रह्यो, देह सिद्धि सबकू सकत । 
मम तजि सिंद्धिनिमह फसे, मेरी माया अति प्रबल ॥ 


३२७ 


इति श्रीमागवतचरितके सप्ताहमें उद्धवगीतान्तयंत भक्तियोग | 


व्यान तथा सिद्धि वर्णन नामक छठवाँ अध्याय समाप्त | 

अथ सप्तमोऽध्यायः 
(sai 52) 


बोले उद्धव--पुनीं सिद्धि सब नाथ बखानी । 
अब बिभूति निज कहें मोइ निज सेवक जानीं || 
सुनि बोले बिश्‍वेश--पार्थत॑ मैंने रनमह। 
कछु बिंभूति निज कहीं कहूँ तिनि धारो मनमहँ ।। 
जीव काल गति शुन, प्रनव, गायत्री, सुरपति, अनल । 
बिष्णु नीललोहित, शरयू, मनु; नारद्‌, कपिला कपिल ॥ 


अजापतिनिमह दक्ष अयंमा हौं पितरनिमह । 
देत्यनिमहँ प्रहलाद बरुन हौं जलबासिनिमह | 
ऐरावत, रबि चृर्पाते, अहिप, यम, कनक, अश्वत्रर । 
शेष, सिंह, संन्यास, गंग, जलनिधि, घनु; शङ्कर ॥ 
गिरिप मेरु, अश्वस्त, यव, कार्तिकेय, अज, ब्रृदस्पति । 
सुनि बसिष्ठ;जल,अनल,रबि,मनु, शतरूपा बिष्णु यति ।। 


: » `हो. ही सनतकुमार त्याग अरु मौन प्रजापति । 
` भबतसर सुबसन्त,मास अगहन अरु अभिजिति ॥ 
सतयुग, देवल असित, ब्यास ट्वेपायन, भागच । 
बासुदेव, हनुमान, सुदर्शन, गोघृत उद्धव ॥ 
द इरा, पटममणि, गुण सत्त्वादिकि, तेज रस । 
पचित बिश्वाबसू हों ही समह कोति यश ॥ ` 


_ छ : 

हौं ही ईश्वर, जीव, सत्व, रज ओर तमोगुन। 
प्रकृति, पुरुष, गति,काल,भूमि,जल,नभ;रवित्रिभुवन ॥ 
कहूँ कहाँ तक तेज, कीर्ति, श्री जह जह. जानों । 
पुरुषारथ, बल, कान्ति अंश सब सेरे मानों ॥ 


अपनी कहाँ बिभूति कछु, सब ये मनोविकार हैं । 
परमारथ ये ही नहीं, जगके सब ब्योहार हें ॥. 


उद्धव बोले--मोइ बतावहि बणाँश्रम इरि। 
करि जिनको आचरन जाहि जगते मानव तरि ॥ 
हौ प्रभु सवं समर्थं बेद सब तुमरी बानी । 
सूतिमान हौ धरम कहें मुनि पंडित ज्ञानी ॥ 
बणाश्रमको प्रश्‍न सुनि, हरि बोले--उद्धव कहूँ । 
हों ही चारिहु युगनिमह, धरम रूपते नित रहँ ॥ 


आदि कल्पमह. भयो प्रथम सतयुग हों. जामें। 
हंसरूपते' रहौ ध्यानते पूजे तामें॥ 
मखते' त्रेतामाहिं ` करे' पूजा दापरसमहँ । 
नाम क़ीरतन - करहि पाहि: प्रानी कलियुगमहँ ॥ 
सुखते' द्विज, भुज क्षत्र उरु, वेश्य शूद्र सस चस्नतै' । 
चारि बरन. प्रकटित अये, जानहिं निज निज करमत्ते ॥ 


बरन सरिस ही चार भये आश्रम बिराटते' । 
मस्तकते' संन्यास ' धमे प्रकटित - स्वराटते ॥ 
गृह आश्र वड़ धमं जघन अरु हियते जानों | 
बक्षस्थलते' वानप्रस्थ उतपति तुम सार्नो॥ 
चार चार. आश्रम बरन, सबके प्रथक्‌ स्वभाव हें । 


CC-0. Mumukshu Bhawan Varanasi Collection. Digitized by eGangotri 


८४२ 


श्रोभागवत चारत, सप्ताह अध्याय ७ 
. पहिले सुनो स्वभाव बिप्रको उद्धव ! उत्तम | 
शम दममह नित निरत रहे ध्यावे चरननि मम ॥ 
ha ta पाले 
तत परताके सहित शोचके पाले नियमति । 
यथालाभ संतोष करे नहिं संग्रह वस्तुनि ॥ 


` अपकारीके दोषकू, शक्तिवान हुकें सतत। 


क्षमा करे निष्कपट हू, परकारजमह नित निरत ॥ 


होवे' मृदुल स्वभाव भक्ति मेरी हिय घारै । 
सब जीवनि पै दया करै नहिं जीवनि मारे' ॥ 
सदा सत्य ब्यवहार बिभ्रके ये ही सब गुन | 
इन शुनते' ही करै जगतकूँ बशमहँ द्विजगन ॥ 
हिजस्वभाव मेने कहे, ब्राह्मण तनमहँ रहाहिं सब | 
करे बृत्ति केसी रहे, सुनो बिप्रको धमं अब॥ 


ब्राह्मण क्षत्रिय बेश्य बण द्विज तीनि कह्दाचै' । 
यज्ञ दान अध्ययन तीनिको घर्म बताबे'॥ 
पढ़ बिभ्र सब बेद ट्विजनिकू फेरि पढ़ावे' । 
स्वय यज्ञ नित करे' द्विजनिकू यज्ञ करावे ॥ 


देहि दान द्धा सहित, लेहिं बिबश है बृत्ति हित । 


रहे तपस्यामह . निरत, परमारथमह रखहिं चित ॥ 


बिप्र बृत्ति तजि नहीं नीच कारज अपनावे । 
कृषि अरु व्यापार बत्तिते काज चलावै ॥ 

अथवा बक नं सजण लडिबे . जावे | 

| कबहु न हटावे॥ 

९ 

आरद घम अनेक हैं, सदाचार कबहुँ न तजे । 


बचन Ne 

ज्ञत्रिय वणे स्वभाव सुनो उद्धव मोते अब । 
तेजस्वी, बलवान, 'धीर अति सहे दुःख सब ॥ 
शूरबीर रणधीर दानमह रुचि नित राखे । 
होवे परम उदार दीन बाणी नहिं भाखे ॥ 
करत रहे उद्योग नित, थिरता रखि कारज करे। “ 
दीन दुखिनिके दुःखकूँ, स्वयं दुःख सहिके हरे ॥ 


यदि होबे सामथ्यं बिप्रकू सुख पहुँचाबे | 
जो माँगे सो देहि नहीं घरतै लोटाव ॥ 
दे बिप्रनिकू दान अपर बहु भये छुपति गन । 
बहुतनि दीयो बिप्र बचनते सरबसु तन घन || 
क्तत्रिनिको ऐश्वय नित, रहे सत्य अरु घरमते । 
“बढें पुण्य यश जगतमह, शास्र बिहित शुभ करमत ॥ 
सुतवत पालै प्रजा दूर भय करै सबनिको । 
छठवों लेवे अंश हरै दुख नरनारिनिको ।७ 
दण्डशुल्क कर क्षात्र बृत्ति ऋषि बेद बताव । 
द्स्युनि दोहे भगाइ जपति अति पुण्य कमाच ॥ 
बैश्य बृत्तिहु बिपतिमह, धारि करे निबाह चुप ६ 
अथवा बिचरै बिप्र बनि, नहिं त्यागे तप नियम जप ॥ 


त्रिय धम प्रधान प्रजापालन रणथिरता। 
दुष्टनिको संहार करै रिपुते नहिं सदुता॥ 
भाईह रिपु दोहि समरमहँ ताहि पछारे॥ | 
जगको होवै अहित ताहि बिनु सोचे सारे ॥ 
क्षत्रिय बृत्ति स्वभाव कछु, उद्धव यह तुमते' क्यो । 
वैश्यबृत्ति. बणन करूँ, जो स्वभाव इतने लह्यों।॥ 

बैश्य कहार्व श्रेष्ठ सरल होवै. आस्तिक अतिः। 
यथाशक्ति नित दान पुण्यमह स्वाभाविक सति ॥. 
बिप्रनि सेवा करे' पबपे न्योति जिमाचे। 
करे बिप्र जो क्रोध ताहि चितमहँ नाहि लावें ॥ 
` शत, सहस्न, दश लक्ष वा, अरब खरब हू होहि धन । 
चाहे जितनो नित मिले, तबहु न होवै तुष्ट मन ॥ 


खेतीते' निर्बाह करै गौपालन नित प्रति| 
बस्तुनिको च्योहार करै जोरै धन सम्पति ॥ 
शूद्र बत्ति हू बेश्य बिपतिमहे परि ` अपनादे । 
किन्तु न ताकू धम समुझि नित काज. चलावे ॥ 
पाले अपने धमकर, चुप द्विज देवनितें डरे। 
पूज द्विज, गौ, अतिथि, सुर, सन्ध्या बन्दन नित करै ॥ 


स्वाभाविक रुचि रहे शूद्रकी सेवा माहीं । 

कद करन हिज काज करे नहिं कवहू नाहीं ॥ 

विप्र लु, सुर पूजि नित्य कतव्य निभावे.। 

वाते जो मिले तादिते' काम चलावे ॥ 
लचा न-शोच तप, सेवा तिनिक्रो कम हे । 
“सवा ही तप दान त्रत, शूद्रनिको यह घर्म हे ॥ 

यद्ग बिपतिके समय करै गोपालन खेती | 

अथवा धारे त्ति कारु पुरुषनिकी जेती ॥ 


च, चटाई, सूः 
5 1 इ, सूप, ऊनकी, बस्तु बनावे । 
बस्तु बेचिके काम : चलावे ॥ 


सीच बृत्तिकू त्यागि क्‌ं, अपनाने निज्ञ धर्म . तब. i | 

नारिहरन करि उच्च बणंकी जे ले जावे । 
दस्यु म्लेच्छ ते अधम नीच चांडाल कदाच ॥ 
रहें सदा अपवित्र करै खल मिथ्या भाषन। 
दै. चोरीमह चित्त न मानहिं देव पितर गन ॥. 
शिखा सूत्र बिश्वास नहिं, ब्यथं कलह सबते करे ।. 
कामी, क्रोधी, लालची, ते मरि नरकनिकह परै ॥ 


स्लेच्छ दस्यु हू धम पालिकें सद्गति पावे । 
अधस बृत्तिकू त्यागि करे शुभ शुचि है जावे ॥ 
उद्धव 1 मैने बणं घमं सब तोइ सुनाये। 
जे पुरान, इतिहास, बेद, शास्त्रनिने गाये ॥ 
यह बिशेष सब बणके, धम छ. मैंने सकल । 
कहूँ घर्मं सामान्य अब, जो सब बणनिकू बिमल ॥ 


सत्य, अहिंसा शुद्ध चित्तते' मनमह घारे । 
कात्रहुँ न चोरी करै; काम बड़ रिपुकू मारे ॥ 
क्रोध लोमते रहित होहिं प्रिय करहिँ सबनिको । 
प्राणिमात्रतै' प्रेम करे, हित सब जीवनि को॥ 
सुखी दोहि पर सुख निरखि, पर संपति लखि नहिं जरे | 
स्वयं न प्रिय व्यवहार जो, तिहि. औरनि सँग नहिं करे ॥ 


द्विज शूद्रनि अरु सवे बणको धम बतायो | 
सबकी बृत्तिनि सहित तोइ संक्षिप्त सुनायो ॥ 
अब जो इच्छा होहि कहूँ जो पूछो उद्धव। 
बोले उद्धव--कहो धम आश्रसको केशव ॥ 
हरि बोले-आश्रमनिसहे, ब्रह्मचर्य आश्रम प्रथस। 
हिज बालक उपनयनयुत; बसे तहाँ पाले नियस ॥_ _ 

गुरुङुलमहँ नित बास करै भित्ता करि लावे । 
गुरु सम्मुख धरि देहि देहिं जो सोई खावे ॥ 
धारे नित उपबीत मेखला अरु सगछाला । 
दरड, कमण्डलु, जटा अक्षकों उरमह साला ॥ 
अलंकार हित दंत पट, रेगे न उज्वल करे अति | 
भोजन मज्जन, होम, जप, महेँ नहि बोले धीरमति ॥: 


पंचकेशकू' रखे शिखा ही अथवा घारै। 
जग विषयनिते' बिरत रहे नित मनकू' मारे ॥ 
गो गुरु,हिज रबि,अभि,अतिथिकू' पूजे नित प्रति । 
समुझे; शुरु ममरूप करे सेवा निश्चल सति॥ 
तजे अष्ट मैथुन सदा, भिक्षापे निरबाह करि 
पढ़ि गुरुकू दै दक्षिणा, बने गृहस्थी ब्याह करि ॥ 


कन्या सुघर सवण सुशीला सदूगुन बारी | 
ताके संग करि ब्याह बृत्ति धारे हितकारी ॥ 
घरमह अतिथि समान बसै रागादिक त्यागै । 
काम, क्रोध) मद, लोभ, मोह, ठष्णते' भागे ॥ 
सबक्क स्वप्न समान लखि, सुत, दारा, धन बन्धु जन ।: 
ऊपरते' कारज करे, राखे मो में सदा मन I+ 


देव, पितर अरु अतिथि करै सेवा प्रानिनिकी । 
देवे सबको भाग जीविका जैसी जिनिकी ॥ 
जो कछु कारज करे भाव मोईमह राखे । 
 ज्ञीवनि रि देहि अन्त बानी नहि" भाखै ॥ 
, सेब भूतनिमह सोइ लखि, निरभिमान घरमह बसै | 
` . घर त्यागे अथवा चतुर वानप्रस्थ बनि. तनु कसे || 


= 

५७४ “ हे न 

'कन्द्‌ मूल फल खाइ. मूँछ, नख जटा बढ़ाव । 

बनमहँ जो मिलि जाइ ताहित काम चलाव ॥ 

पञ्च अग्नि तप करे कुटीमहँ सोव नाहीं । 

सिरपै बरषा सहु, शरदमहे जलके माहीं ॥ 
करै अग्नि सेवा सतत, स्वयं दास बनिकें रहे । 
-बरषा गरमी ठंडकूँ, जथाशक्ति नित नित सहे॥ 


करे द्र अरु पोणंमास मख सोकू उर धरि । 
बन्य कन्द फल: मूल आदि चरु पुरोडास करि ॥ 
तुच्छ स्वगंके हेतु व्यर्थं नहि देह तपाव । 
रुग्ण बुद्ध असमर्थ होहि तनु अनल जराव ॥ 
ऱ्यदि होवै बैराग्य तो, अभि लीन करि प्रानमहे । 
-संन्यासी बनि सम रहे, सदा मान अपमानमह. ॥ 
संन्यासी तजि अभि काम्य _कर्मोनिकू छोरे । 
सबकी तजि आसक्ति जगतत सुखक सोरे ॥ 
दण्ड कमण्डलु रखे बस्त कोपीन ल गावे । 
इष्टिपूत पग घरे मॉगिके भित्ता खाव॥ 
'बडबर्गनिक जीतिके, राखे सोमें सतत चित । 
७ » ७ जित 
अनुभव परमानन्द करि, बिचरे हं स्वछन्द नित॥ 


. WY ww आ 
समुझै नहि सत्‌ केबहुँ ृश्यकू यति वरागी । 
अनासक्त नित रहे काम्य कमेनिते त्यागी ॥ 
मन बानी संघात रूप जग साया माने । 
नित परिवतनशील असत्‌ नश्वर सब जाने ॥ 
नेति नेतिते बाध करि, नहि साया चक्कर परे | 
स्थिर हो नित्य स्वरूपमहँ, ब्रह्मा एक निश्चय करै ॥ 


है| 

जगते दोहि बिरक्त ज्ञानमहों अथवा थिरमति । 
चाहे होवै भक्त कृष्ण चरननिमहँ हृढरति | 
तजि बरणाश्रम चिन्ह मिले 'भिक्षा जहे खाचे । 
विधि निषेधते रहित मुक्त बन्धन हो जावे ॥ 

बालकवत क्रीडा करे, जडवत अरु ,उनमत्तवत । 


पशुबत हू चयो करे, रहे न जग कारज निरत ॥ 


यदि होवे जिज्ञासु सिद्ध गुरुके ढिंग जावे। 
सन इद्रिनिकू . रोकि :हृदयकू शुद्ध बनाते || 
शान्ति अहिन्सा ज्ञान धारि बैराग्य जगतवैँ । 
मोमें राखे चित्त, मोरिक मुखकू इतते' । 

वणोश्रमके घम सब, पाले मम सेवा करे, 

आहू आश्रममह. रहे, अनायास जगते' तो, | 


परमहंस सब त्यागि कर्ममय बेदबा 

। द्‌ रति । 
रहे धीर गम्भीर अमानी सहनशील यति ॥ 
सुखडखमह सस रहे रहूँ जैसे हो माधव | 


भित्ताकू औषधि ससु, खाइ उद्र केवल भरे. 


फल्यो पुरानो जो भि .ताक* 
| ले, पट ताक्‌ धारन करे ॥. 


केवल लीला सञ्मुझि करे सब नियमनि तजिक ॥ 


जब हुँ 
भण तक तनु तब तक कबहुँ, यदि भासे जग नहिं हिले, 


पतन वः देको, होदि एक मोजे मिले ॥; 

ज्ञानी तो सवस्व एक मोईकू माने। . 


मो प्रभुतं अतिरिक्त स्वग अपवग न जाने ॥ 
ज्ञानी अति प्रिय सोइ निरन्तर मोकू घ्यावे । 
तत्व ज्ञान बिनु सिद्धि कबहुँ साधक नडं पावे ॥ 


बोले उद्धव-जगतूपति ! होहि ज्ञान कैसे बिमल । 
भक्तियोग बरनन करै, सुनिबेकी इच्छा प्रबल ॥ 


इति औमागवतचरितके सप्ताहमें उद्धवयीतान्तेगत विभूतियोफ 
तथा वणाश्रमधर्म नामक सप्तम अध्याय समाप्त । 


० 

हरि बोले-जो ज्ञान भीष्म पांडवकू दीयो। 
ताहीकू हूँ कहूँ प्रश्‍न तुमने जों कीयो ॥ 
नौ ग्याह अरु पाँच तीन अट्टाइस ये संज । 
कहे तत्व इनमाँहि एक अनुगत हों उद्धव ॥ 
ज्ञान कह्यो अपरोक्ष हे, इृदृतर सो बिज्ञान है । 
'नेति नेतित जो बचे, वही ब्रह्म भगवान है ॥ 


परिणामी सब कम लोक परलोक अशाश्वत | 
जानि ह न सब तजे जगतकूं ज्ञानी बिषवत ॥ 
भक्तियोग अब कहूँ समुभिकें तुमरो रुचि अति । 
कथा सुने अरु करे नाम कीतन मम नित प्रति ॥ 
मेरी पूजामह सतत, रहै भक्त संलग्न नित । 
त्यागि जगत ब्योह्ार सब समुफै सेवामाँहि” हित ।। 


५३ खु ~ अति ७ he 
हक अति ई आतं करै स्तव मेरो सादर | 
परम दीनता प्रकट करै मेरे प्रति आदर॥ 
॒ न कंठ गद्गद ह्वे गावे। 
मम सन्दिरमहँ भ वे 
द्रमहू क्तिभावत जाइ सुनावे ॥ 


मेरी सेवामहँ सदा, प्रेम रखे. सेवा 
सेरे सम्मुख दण्डवत्‌, प्रेम सहित भूपै ड | | 

सब अङ्गनिते करै बन्दना मम भक्तनिकी । 
पूजा मोते अधिक करै श्रद्धाते उनिकी ॥ 
निज पूजाक्‌ निरखि होहुँ नहिं उतनों हरषित। 
जितनो पूजित भक्त निरखि होवे अँग पुलकित ॥ 
थावर जंगम जीव सब, अचर सचर चैतन्य 'जड़ । 
निरखै मोक. सबनिमहँ, जगमह सोई भक्त बड़ ॥ 


चेष्टा मेरे हेतु करै अङ्गनिकी सब ई। 
करे गान गुन सतत उचारै बानी जब ई॥ 
जो कछु कारज करै मोइमहँ चित्त लगावे । 
मनसा बाचा ,क़म सदा मोईेकूँ ध्यावे ॥ 
जगकी जितनी कामना, तिनि सवक सनते तज्ञै। 
जगके नाते तोरि सब, केवल माईकुँ भजै॥ 


मम हित धन अरु भोग तजे सुख सबरे मनते। 
करे यज्ञ त्रत दान हवन जप तप जो तनतें॥ 
मम अरपन करि देइ न अपनेमह कछु राखे । 
ऱ्यो ३४ ज्ञ 
यह शुभ कऱयो न कबहूँ सुखत भाखे ॥ 
जो इन धरमतिको करे, पालन श्रद्धा सहित सुनि। 
होव प्रकटित भक्ति मम, का तिनिक अवशेष पुनि ॥ 


सत्व ८ र) ३ 
बढे सत्व चित शान्त होहि आत्मामह जावे । 
धर्म ज्ञान वैराग्य और ऐशवर्यहि लाबें॥ 
यदि चित जगमह लगे बिषय भोगनिमह भटके । 
जनम शोक दुःखनिमहे 
र मा अरु रोग शोक दुःखनिमह पटके ॥ 
भक्ति बढ सो धम दे, सबमह आत्मा ज्ञान हे । 
अणिमादिक ऐश्वय हे, बिषय बिरत बैराग्य हे ॥ 

उद्धव बोल्ने प्रमो ! प्रश्‍न कछु पूछ, पावन । 
“पूळी' बोले कष्ण--देहूँ उत्तर मन भावन ॥ 
यम कितने हैं नाथ! कहं उद्धव ! बारह सुनि । 
सत्य, अहिंसा, त्रह्मचयं अस्तेय, अभय पुनि ॥ 
"आस्तिकता, हो, मौन अरु, क्षमा असञ्चय दश भये । 
'थिरता, ब्रिषय-असंगंता, यों सब बारह ह गये ॥ 


"नियम बताओ नाथ! कहें बारह. ते सज्जन । 
भीतर बाहर शौच, होम, जप. तप मम पूजन ॥ 
श्रद्धा, अरु संतोष, तीथे, शुरु-सेत्रा उद्धव । 
परकारज आतिथ्य, अये बारह पूळी अब ॥ 
“शाम, दम, धीरज तितिक्षा, अथ बतावें रिपुदमन । 
शस-मम घो गो-दमन दम, कहें तितिक्षा दुख सहन ॥ 


जिह्या ओर उपस्थ बिजय घृति बेद बतावे । 
जद्धष वोले-दान बीरता, तप समुभावे ॥ 
सत्य ओर ऋत, त्याग, इष्ट घन यज्ञ अर्थ बिभु । 
नरबल, भग, बड़ लाभ, दक्षिणा, बिया ही प्रभु ॥ 
हरि बोले-है दान बड़, भूतद्रोह तजिबो सतत । 
सन बरा करिबो शूरता, सत प्रिय बानो कहहि ऋत ॥ 


सम दरशन ही सत्य शोच कर्मनि आसक्ति न। 

'करम त्याग सन्यास धरम ही कह्यो इष्ट धन ॥ 

हों ही उत्तम यज्ञ ज्ञान उपदेश दच्छिना | 
बल बड़ प्राणायाम लाभअति भक्तिभावना ॥ 
आत्मा अरु परमातमा, महेँ अभेद विद्या कही । 
भगही मम ऐश्वर्य हे, दुष्करमनिको त्याग ही ॥ 


00 

उद्धव बोले--कहें आपु “श्री” काकू स्वामी ! 

सुख दुख, पंडित, मूख अथ का अन्तरयामी !! 

न कुपथ, का सुपथ, स्वरग अरु नरक बताओ । 

बन्धु कोन,घर कहा, कोन निरधन समुझाओ ॥ 
को इश्वर; बिपरीत को, धनी कौन, को कृपन हैं। 
मेटे मेरे मोहक, प्रभु तो अशरन-शरन हँ ॥ 


सम सुख-दुख सुख कह्यो, कही श्री सद्गुण संचय । 
बिषय अपेक्षा दुःख, काम ही रिपु अति दुजन |। 
बन्ध मांक्षत बिज्ञ होहि सो पंडित ज्ञानी। 
में मेरीमह फस्यो कझो मूरख अज्ञानी ॥ 
बढ़े सत्व शुन स्त्रग सो, समढि ग लावे सो सुपथ । 
बढ़े तमोगुण सो नरक, चित चञ्चलकर सो कुपथ ॥ 


हौं ही गुरुवर बन्धु मनुज तनु घर अति मनहर । 
गुणी धनी ही सत्य, विषय निरलिप्तहि इश्वर | 
_ बिषयी ईश्वर नहीं तासु चित' नहीं समाहित । 
निरधन जो नहि तुष्ट कुपन जो नहिं इन्द्रियजित ॥ 
सब प्रश्‍ननि उत्तर द्यो, उद्धव ! अब अति सार सुन । 
शुन -दोषनिको देखिबो, दोष न देखन उभय शुन॥ 


सुनिके प्रभुके बचन प्रश्न कोयो उद्धव पुनि । 

भगवन्‌ ! मन-श्रम भयो बातशुनदोषनिक्री सुनि ॥ 

यह शुन है यह दोष सतत श्रति बचन चतावें। 

बिधि निषेधके हेतु कम गुण दोष दिखावें॥ 
द्रब्य, देश, बय, काल अरु, स्वरग नरक उत्तम अधस । 
चेद भेद प्रतिपद कहें, कैसे फिरि तजि देहि हस ॥ 


* “0 

पुनि पुनि ही यों कहै--दोष शुन नहीं निहारौं। 
त्यागि दोष शुन भक्ति करों या त्रह्म बिचारी ॥ 
लखि बिरोध भ्रम भयो बुद्धि मेरी चकराई । 
मम भ्रम मेंटौ नाथ भक्तवत्सल यढुराई ॥ 
तब बोले भगवान-सुचु, उद्धव ! तू अति तत्ववित | 
तन योग सेंने' कहे, पुरूषनिके कल्यान हित || 


ज्ञान कम अरु भक्तियोग ये तीनि पुरातन । 
जो बिरक्त निष्काम ज्ञान तिनि हेतु सनातन ॥ 
अधिकारी ते कमयोगके जो सकाम जन। 
नहि बिरक्त अति रक्त नतिनिको भक्ति परम धन ॥ 
जबतक बिषयबिराग नहि , मम गुनकरमनि श्रवन रुचि | 
तब तक तजि फल कम करि, होवे अन्तःकरन शुचि ॥ 


भक्ति ज्ञानकी प्राप्ति मनुज तनुते ही होवे । 
पाइ मनुज तनु बिषय भोगमह ताकू खोके ॥ 
सो अति मूरख अधम अस्त तजि बिषकू पीचे । 
मृतक सरिस सो अज्ञ देखिबेको ही जीवै॥ 
नौका नरतनु अति सुदृढ़, करनधार गुरुके चरन । 
"होहि अज्ञ भवपार नहि, मम प्रेरित पावन पवन ॥ 


होवे बिषय बिराग तबहि इन्द्रिय संयम करि । 
चितकू करि थिर चञ्चलता सब मनकी परिइरि॥ 
चन्चल हयके सरिस चित्तकू* सीख सिखाने । 
होले करि क्ालरोध योगमह नित्य लगावे ॥ 
सांख्ययोगत उदय लय, कौ सनते चिन्तन करै। 
यों अनात्ममह आत्मधी, की जड्ताकू परिहरे ॥ 


CC-0. Mumukshu Bhawan Varanasi Collection. Digitized by eGangotri 


७ 


श्रीभागवत चरित, सप्ताह अध्याय ८ ८५३ 


सेरी पूंजा करै कथा सुनि मम गुन गावे । 

किक र 

होहि कमं आसक्ति ताहि. नित निन्द्य बताव ॥ 

ह ०७ > ७ 

भजन भावकू” नित्य बढ़ावे कर्मनि त्यागे। 

करत करत अभ्यास बासना हियकी भागे ॥ 
भक्ति मागं अति सुगम सुठि, है निरपेक्ष निकाम नित । 

र में 

त्यागि स्रं अपवर्ग सुख, सोमें राखे भक्त चित ॥ 


ज्ञान करम अरु भक्ति कहे साधन परमारथ । 

जे तजि इनकू छुद्र विषय सुख साथ स्वास्थ ॥ 

पुनि पुनि जनमें मरे घोर ते नरकनि जावे । 

पाइ मनुज तनु बिषय निरत ते पुनि पछिताव ॥ 
चौरासीके चक्रमहं, घूमि पादि पुनि मनुजञ तन। 
तब छुटै' संसारतै, यदि साधनमह देहि मन॥ 


जो जाको अधिक्रार सुदृढता तामें गुन हे। 
अनधिकार बिपरीत कमे सो इ अवगुन है ॥ 
परिभाषा शुनः दोष बिबेचन जिही बताई । 
बस्तु सकल सम किन्तु भिन्नता बेद जताई ॥ 
शुद्धि अशुद्धि बिचार है, घम हेतु पुति दोष शुन। 
कहे सकल ब्यवहार हित, यात्रा हित शुभ अशुभ दिन ॥ 


पद्चभूतमय देह कहे अजते नग ढुस तक । 
भिन्न भिन्न हैं नाम रूप तनके सब साधक ॥ 
करमनि नियमित करन देश-कालादि बखाने । 
शुद्ध देश कछु कहे कछुक अति शुद्ध न साने ॥ 
द्रब्य संयोग स्वभावत, दोहि कसं जिद्द कालमह। 
वही शुद्ध नहि कस जब, होहि अशुद्ध बिकालसह 

कहे हेतु कछु शुद्धि अशुद्धि पदाथनि मधिमह्‌ । 
द्रब्य, बचन, संस्कार, काल, बहु स्वल्प सबनिमह ॥ 
शक्ति बुद्धि अरु बित्त विभव कारन कछु भाखे। 
होहिं दोष गुन, देश काल. अनुसारहिं राखे || 
स्नान, दान, तप, अवस्था, शक्ति, कम, संस्कारते' । 
चित्त शुद्ध होवे अवसि, सुमिरन मम पढ प्यारतै' ॥ 


'परिज्ञानते' मन्त्र शुद्धि कमहु अरपनतै' । 
देश, काल अरु बस्तु, कम कत्तो, मनु इनते' ॥ 
धम शुद्धिमह हेतु कहे छे ये सब £ उद्धव । 
शुचिते' होवे धम अशुचिते अधरम यादव | 
कबहुँ दोष शुनके सरिस, गुन होवें कछु दोष सम | 
कह्यो बली सामान्यते, अधिक विशेष निगम नियम ॥ 


जो जाको कुल धरम दोष नहिं ताक तामें । 
चाहे होइ सदोष पतिततें नहिं हों ग्वामें॥ 
होइ प्रबृतितै दुःख निब्रतितै' सुख निरभयता । 
बिषयनि सुखप्रद लखे होइ तब तिनिमह ममता ॥ 
होदि कामना कलह पुनि, क्रोध मोह अज्ञान हू! 
सिस॒तिनाश सृतवत्‌ बने, नसै ज्ञान बिज्ञान ह ॥ 


करम बन्धके हेतु सकामनि हित बेदनि महे । 
कहे प्रशंसापरक बचन नर फोसिहें तिनिमह॥ 
दे मीठेको लोम शिशुनि कटु औषधि प्यावें। 
त्यो श्रुति कहि श्रुतमघुर बचन मखमाँ हिँ लगायें ॥ 
अज्ञ न समुर्भो रहसक मुझे र 
* २४ सुभ रहसक, सब कछु ससुफे करमक। 
हिंसामह्‌ नित .निरत हे, तजे मोक्ष सुख घरमकू ॥ 


ष्‌ 

स्वप्न समान अमान मधुर श्रुत स्वरग आदि सुख । 
तिनिहित हिंसा करै अन्तमह पावै बहु दुख ॥ 
गुनमय देवनि भजे गुननिमह ही फॉस जावे । 
निरगुन परमात्म-तत्व भोक नहीं पारवे ॥ 
सुनि करमनिको प्रशंसा, गूढ रहस नहि धरहि हिय ४ 
ऋषि परोक्त बरनन करे, हे परोक्ष, अति मोड प्रिया 


शाव्द-जह्म दुरबोध पार सब: ताहि न पावें । 
पश्यन्ती अरु परा मध्यमा त्रिबिधि वतावें ॥ 
` नाद रूपत प्रथम फेरि बनि बरन सहाये। 
बरन छन्द बनि गये भेद बहु सुनिनि बताये ॥ 
गायत्री 'इष्णिक्‌ बृहति, जगती त्रिष्टुप पंक्ति सब | 
अतिच्छद्‌ अत्यष्ठि ये, अति जगती बीराट तब || 


छन्द्निमें ही भये व्यक्त सब भाव जगतके | 
कस उपासन' ज्ञानकांड प्रकटित इत उतके ।| 
आदि मध्य अरु अन्त कझो हों ही बेदनिमह ॥ 
सब मायामात्र पदारथ सत्‌ हौं इनिमहँ ॥ 
तत्वनिको निश्चयकरौ, परमतत्वक॑ पुनि लह्दौ । 
उद्धव बोले-तत्व कै, यदुनन्दन! सोते कहो ॥ 


अट्टाइस प्रभु! कहे तत्व कछु चार बताचें। 
कछु नो, छै, छच्बीस, सात, पच्चीस गिनावें ॥ 
च्यौं इतनो मतभेद रहस का जाके भीतर) 
उद्धव शक्का सुनी बिहसिके बोले यदुबर॥ 
बिज्ञ विप्र जो कछु कहें, युक्तियुक्त सब तात ! हे । 
भेरी मायाम कहो, कौन असंभव बात है| 

तत्व परसपर मिलेजुले कछु प्रथक बतावे'। 
कछु एकहिमहे कहें कछू हो चार मिलावे ॥ 
प्रकृति, पुरुष, महत्व, अह्‌, मन, मात्रा इन्द्रिय | 
पञ्चमूत पच्चीस भये अठ्ठाइस शुन त्रय ॥ 
छब्बिस ईश्वर सहित हैं, कहूँ भूत इन्द्रिय अलग । 
कहुँ आत्मा, परमात्मा, एक कह्यो कहुँ सो बिलग ॥ 


इति श्रीभागवतचरितके सप्ताहमे उद्धवणीतान्तर्गत विविध 
ग्रश्नोत्त नामक आठवा अध्याय समाप्त | 

बोले उद्धव--तत्व ज्ञान तो सुन्यो सुरारी! 
प्रकृति पुरुषको भेद बतावें :भवभयहारी ॥ 
हरि बोले- है प्रकृति पुरुषमह भेद परमप्रिय । 
सायाते जग होहि पुरुष सत चेतन निष्क्रिय ॥ 
भेद त्रिबिध शुन तीन हैं, सब प्रपञ्च इनिते भयो । 
आत्मा ज्ञान स्वरूप नित, अविकारी बेदनि कह्यो ॥ 


उद्धव पूछे--प्रभो ! बिसुख जे तुमते' प्रानी। 
का तिनकी गति होहि कमळे जे अभिमानी ॥ 
आत्मज्ञानते रहित पुरुष. यह भेद न जानें। 
जग प्रपञ्चमहँ फंसे देइकू सब कछु सानें॥ 
फस्यो सोहमहँ दयातिघि! गहे कपामय तव चरन । 
उद्धवकी सुनिकें बिनय, बनवारी बोले बचन॥ 


प्रियवर ! मन है करमयुक्तं इन्द्रियतै' संयुत । 
जीव संग ले फिरै लोक लोकनिमहँ इत उत ॥ 
मनने जो कछु सुन्यो कश्यों तिहि नित्य बिचारे । 
जाइ जहाँ तह रमे पू निज रूप बिसारै॥ 
अहंभाव स्वीकार ही, यही जीवको जनम हे। 
नहीं जीव जनमे मरै, यही यथारथ सरम है॥ 

करै स्वप्नमह भेद भाव ज्यों बहु बिधि प्रानी । 
त्यों आश्रय करि करण ब ने आत्मा अज्ञानी ॥ 
प्रति पल होबे जनम मरन मूरख नहिं जानें । 
परिवर्तित तनु होहि अबुध नित नाहि पहिचात्तै। 


गरम, बृद्धि, उत्पत्ति शिशु, कुमर,थुवक पुनि, प्रौढ बय | 


जरा, मरन नव अवस्था, तनुकी जीव सदा अभय ॥ 


बोयो पौधा भयो काटिके' बीज निकारौ। 
द्रष्टा इनते' पथक जीव त्यौं तलुते' न्यारौ ॥ 
प्रकृति पुरुषको भेद समुझि जे नहीं बिचारै । 
भटके' योनिनिमाँहि मरे' पुनि पुनि तनु धारै' ॥ 
चाई माई शिशु करे, कहैं-भूमि घूमे फिरै। 
त्यौ कत्तो नहि जीव है, भ्रम बश चक्करमहे परै | 


होहि अथं नहि तऊ जगत चिन्तन हे अनरथ । 
स्वप्नमांहि जो लखै तिनहि सत्‌ समुझे स्वास्थ ।। 
अमबश भासित होहि सत्य जगकू मत जानों। 
खल जो कछु कडु कहे चुरो ताको मत मानों ॥ 
उद्धव बोले- प्रभु ! नहीं, सह्यो जात अपमान है। 
केसे समदर्शी बनै', हियमहँ बड़ अज्ञान हे ।} 


हरिहसिबोले-सखे ! संहनअपमान कठिनअति | 
वाक्य- बानते' बिंधे ब्यक्तिकी बिगरै गति मति ॥ 
सुनो एक दृष्टान्त अवन्ती नगरी नामी । 
तामें दविज एक बसे कृपन अति क्रोधी कामी ।) 
भयो नाश घन कृपनको, दान भोग नहि कछु कर्यो । 
हरयो चोर,नुप,स्वजन,खल,जोरि जोरि जो घन घरयो ॥ 

भयो कृपन धन रहित बात अब कोइ न बूमे। 
साइयो माऱयो फिरै न मारण सुखकर सूरे ।॥ 
आशा करिकें जाइ जहाँ तह धक्का पावे । 
ह चिन्तामहे अस्त नयंनते नीर बहावे॥ 
अब पहितावत कुपन अति, लई भक्त-चरननि शरन । 
गहि पद्‌ गदूगद कंठते, बिकल बिलख बोल्यो बचन | 


में नहि कीयो धरम करम कछु द्रव्य कमायो । 
सोऊ सब नसि गर्यो काम मेरे नहि आयौ ॥ 
निको च w 
कुपन धन धरम भोगमह काम न यावै | 
दुखको कारन बने लोक परलोक नसावे॥ 
धनअजन,व्यय, नाशमह,श्रम, भ्रम,भय, मद होहिदुख । 
है eo न ~ ५७४ 
चित चिन्तित सब जन कुढ़, कहो द्रव्यमहं कौन सुख ।॥। 


चोरी, जारी, काम, क्रोध, मिथ्या भाषन अति । 
इस्मय, मद्‌, पाखण्ड बैर अरु भेद ब्यसन मति ॥ 
इस्पघो, बिश्वासहीनता, हिंसा, अनरथ । 
होहि अथते सकल सधै का घनतें स्वास्थ |) 
सब व्यसननिको जनक धन, तृष्ना. अब नहिं करुङ्गो ४ 
करे कृपा करुनायतन, तो सब तजि हरि भजुङ्गो ॥ 


याँ निश्चय करि ब्रिप्र भयो दन्डी सन्यासी । 
प्रान, करन, सन साधि बन्यो भगवत विश्वासी ॥ 

। भिक्षाकू जब जाइ कर अपमान असञ्चन | 
she eas. ७५ आसन ॥ 
करन लगे भिक्षा जबहि , त्यागि देहि मल-मूत्र खल । 
देहि बिबिध बिधि यातना, तऊ न होवे द्विज बिकल ॥ 

डार्टे डपटे' दुष्ट बाँधि कपि सरिस नचावें। 
नित कडु कहै कुत्राक्य धूत, खल, चोर बताव ॥ 
कहे--द्रव्य हित कपन फिरे नित वेष बनाये । 
तजे मौन खल करें यतन नहिं डिगे डिगाये ॥ 
दैविक देहिक परहि दुख, भाग्य समुझि सबक्‌ सहे । 
शीत गाइ समुकाइके, बार बार मनते कहे ॥ 


देवै दुख सुख कोन देव गतिते' सब होबे । 
अमुक देहि दुख समुझि अज्ञ पछितावे रोवे ॥ 
स्वजन, देवगन, काल, करम कारन सब नाहीं । 
सनही सुख दुख रचे घुमावे जगके माही ॥ 
गुन बृत्तिनि उपजाइ मन, त्रिविध करम करवाइके । 
आत्मा नित्य निरीह परि, बधे गुननि मन पाइकें ॥ 


दान, धरम, यम, नियम, बेद पढ़ियो, व्रत धारन । 

बरनाश्रम शुभकरन सकल मन बशके कारन || 

यदि मन बशमह भयो न फिरि आवश्यक साधन । 

हैं साधन सब व्यथ होहि नहिँ बश जिनितै' मन ॥ 
यह मन अति बलवान रिपु, सकल करन प्रेरक प्रबल । 
जाके बशमह सब रहें, करहिं जाहि बश नर बिरल ॥ 


अज्ञ न जीते' जाहि बिजय हित इत उत अटकै' । 

बिनु मत जीते पुरुष बिबिध योनिनिमह भटके' ॥ 

यदि सुख दुखको हेतु मनुजकू ही तुम मानों । 
_ दृह परस्पर लड़ आत्मा निष्क्रिय जानों॥ 
साचो यदि निज दाँतते', करै जीभ भोजन समय । 
करी क्रोध फिरि कोनपै, कौन करे अनुनय बिनय | 

देहिं देवता दुःख लड़ यदि स्वयं परस्पर | 
आत्माकी का हानि गिरे जल जलके ऊपर ॥ 
सुख दुखतें हे परे आतमा का इुंख देवे। 
निजानन्दुमहँ तुष्ट नहीं बिषयनिकूँ सेवे ॥ 
यदि अहगन ही देहि दुख, सहे देह आत्मा नहीं) 
'स्वप्त कालको अहि कहो, काटे जाम्रतमहद' केही ? 


नहीँ करम सुख दुःख देहि आत्मा है न्यारो | 
जड़ चेतन हैं. भिन्न नहीं दुख देहि, बिचारो ॥ 
काल कहा दुख देहि अंश आत्माको जानों। 
आत्मा अज, निद्र प्रकृतित पर पहिचानों ॥ 
अहार संसरति जनक, भ्रम-वशा होहि प्रतीत दुख ३ 
समुझे जो जा ज्ञानक्‌, होवै ताकूँ नित्य सुख ।} 


नहीं दुःख सुख देहि कबहुँ काहूक कोई । 
दुखको कारन अन्य बतावें तिनि सति खोई ॥ 
मारं बाधे चाहि देहि दुख मोक सब जन । 
ससुमिं देव गति कबहुँ होहुँ नहि दुखित मलिन मन ॥ 
कृष्ण- उद्धव ! सुनो, भिन्न कृतारथ ह्वे गयो; 
सही यातना खलनिकी, गाय, गीत प्रमुदित अयो |) 


उद्धव बोले--प्रभो ! सांख्य अब सोइ सुनावें । 
ws हें सब तत्व ! भये कैसें ? समुमावे ॥ 
हरि बोले- हौं प्रथम एक ही अय सतचित। 
इष्टा दृश्य स्वरूप प्रकृति अरु पुरुष भये इत] 
प्रकृति पुरुष संयोगर्ते, क्षोभ भयो जब गुननिमेँ । 
'एकादश अरु देव मिलि, भयो अण्ड इति सबनिसे } 

सलिलमाँहि सो रह्यो विराज्यो तामें हों जब। 

भयो. नाभितें कमल प्रकट अज भयो खयं तब ॥ 

तप करि त्रिभुवन रचे चतुरदश लोक बनाये । 

सुज, भूत, सुर, असुर लोक सबमाँहि बसाये | 
प्रकृति पुरुषतें होहि जग, काल पाइ होवै सकल । 
रहूँ ब्रह्म हों ही सदा, मोते नदि. कोई प्रवल ॥. 


प्रलयकाल जब दोहि कार्य कारन मिलि जावे । 
अन्नमहे मिले बीजमह अन्न समावे॥ 
चीज भूमिमह भूमि गंध सो जल जल रसमह | 
स्त Ne [५२ रु hd 
याँ क्रमते सब भूत लीन हे जावें नभमहं ॥ 
इन्द्रिय मात्रा भूत गन, अहकारमह होहि, लय 
अहंकार महृतत्वमह, प्रक्ृतिमाँहि सोऊ बिलय ॥ 


प्रकृति कालमहे बिलय जीवमह काल समावे । 

हों अव्यक्त अनादि जीव मोमें मिलि जावे | 

नहिं काइूमें मिलू अवधि सबकी हों उद्धव । 

अति समासते' कडी सृष्टि लय कहूँ कहा अब ॥ 
'बोले उद्धव--नाथ ! अब, गुन बृत्तिनि बरनन करें । 
` त्यो आनिनिसहँ बिषमता, नटनागर संशय हरें॥ 


सुनि हरि बोले-भेद होहि गुनकी बृत्तिनिमह । 
राम, दम, दया, त्रिबेक, नहीं इच्छा बिषयनिमह || 
त्याग तितिक्षा, दान, सत्य, श्रद्धा अरु इस्मृति । 
मन प्रसाद्‌ अरु मौन सत्य गुनमाँहि आत्म रति ॥ 
इच्छा, तृष्णा, बिषय सुख, भेद-बुद्धि, अभिमान, मद्‌ । 
आत्मप्रशासा, हास्यबल, द्रॉत्त रजोगुनकी दुखद ॥ 

क्रोध) लोभ, पाखंड, कलह, श्रम,शोक, मोह भय । 
सिथ्याभाषन, नींद, याचना, हिंसा अपचय॥ 
पीड़ा आर विषाद, उ्ग्रथ आशा निज तनमहँ । 

च ~ २७४ 
 अजुद्योग हृ रहे अधिक ममता निज तनमह ।॥ 
चढ़ तमांगुन देहमह, होवें ये सब बृत्ति तब । 
प॒थक्‌ कहीं गुन वृत्ति सब, सन्निपात गुन सुनहु अब ॥ 


अहकार सुन उद्धव ! होवै तीनिहु गुनमह। 
इन्द्रिय, मन अरु विषय प्रान तीनिहुगुन इनमह ॥ 
धरम, अरथ अरु काम होइ इच्छा जब मनमह । 
' सन्निपात गुन होहि चित्त श्रद्धा, रति घनमहँ |] 
गृह रति रुचि कतव्यमहँ, करम कामनाके सहित । 
_ समुरहु'खिचरी गुननिकी, सुनु स्वभाव गन लाइ चित ॥ 


बढ़े सत्व शम आदि बढ़ें गुन चित प्रसन्न अति । 
ज्ञानादिक सम्पन्न होहि सुख घरममाँहि मति ॥ 
जब रज अति बढि जाय काम सुखई प्रिय लागे । 
चित चचल मात अमित द्रव्य यश इच्छा जागे ॥ 
तसकी होवै प्रबलता, हिंसा निद्रा शोक सय। 
चढ़ ग्लानि मन शून्यवत, खिन्न चित्त अज्ञानमय । | 


देव असुर अरु यातुधान बल बाढै क्रमतै' । 

सत्व रजोशुन ओर ज्ञाननाशक गुनतमतै'॥ 

स्वरग भूमि अरु नरक देवत्रय तीन अबस्था । 
_ बात, पित्त,कफ सबनि साँहिं गुन तीन व्यवस्था ॥ 
भांग, धरम, ब्रत,नियम,फल, काल, करम, करता, करन । 
द्रब्य, देश,निष्ठा, क्रिया, ज्ञान, अवस्था अरु असन ॥ 

सबई हैं त्रिगुनात्म प्रकृति अरु पुरुष अधिष्ठित ) 
देखे समुझे सुने बुद्धि द्वारा जो निश्चित॥ 
होहि करम बश बन्ध भक्तितें गुन अगि जावें | 
मोमे राखें भाव भक्त ते मोक पाव ॥ 


रज, तमकू जय सत्वतें, करे सत्व मम भजनते ॥ 
होवे त्रिगुनातीत तब, लिपटै सो मम चरनतें। 


इति श्रीमागवतचरितके सप्ताहमे मिल्नु गीत सांख्ययोग नामक 
नवा अध्याय समाप्त | 


( पाक्षिक पारायण--चोदहवें दिनका बिश्राम ) 

मानव तनु लहि रहे चरन मेरै लिपटानों। 
नर जीवन फल लह्यो. यथारथ तानें जानों॥ 
होवै जब ई ज्ञान जगत माया नसि जातै। 
„.अज्ञातिनिक्रो संग करे बिषयनि फँसि जावे ॥ 
- फसे उरबशी मोहमह, ऐल नृपति सम्राट जब | 
भया ज्ञान पछिताइ पुनि, सुखकर गाये गीत तब॥ 


एल-गीत 


प्रथम गीत 
हाय ! यह जीवन बृथा गंवायौ । 
मोहमयी मदिरा पी-पीके', कामिनि हाथ बिकायौ ॥ १॥ हाय० 
सगनयनी बधिकिनि बनि सम्मुख,मोहक जाल बिछायो । 
. डारि रूपको चुगो चहूँ दिशि, चंचल चित्तफँसायौ ॥२॥ हाय० 
हाँ नरपति भूपति-पद बन्दित,खग सुग सरिस नचायो । 
त्यागि सोइ ठगिनी चली दानी, नॅक न नेह निभायो ॥३॥ हाय० 
इंक बिकल त्यागि पट भूषण, पीछे नंगो घायौ । 
तेज, ओज,बल,पोरुष त्यागो, हौं नहिं नीच लजायौ ॥४॥ हाय० 
भयो दुखी कातर अति विहल, अतिशय नेह. जतायौ । 
कप क जात दुलत्ती, खर वत पीछे घायौ ॥५॥ हाय० 

द्वितीय गीत 


वृथा ताको जप तप अरु दात । 
जाके हियमहे धंसीं नारिकी, मंद सृढुल सुसकान ॥१॥ वृथा० 
पढ़े शास्र, फल फूल खाय व्रत, कऱ्यो घेइ को गान । 
व्यर्थ सकल साधन यदि चाहे, मन अधरामृत पान ॥२॥ वृथा० 
तब तक शील,संकोंच,सरलता,जाति, बरन कुल कान। 
जब तक हियमह चुभे न चोखे, नारि नयन बर बान ॥३॥ वृथा० 
चार बार धिकार जारकू , कुलटा रूप लुभान । 
सानत सुख जा हाइचाममहे, नहिं सुमिरत भगवान ॥४॥ वृथा० 


तृतीय गीत 


हाय ! मन मूढ़ न मेरो मान्यो । 
जो अति अशुचि मूत्रमल आलय,ताकू सुखकर जान्यो ॥१।।हाय० 
खग,खूग सरिस समुकि सोइ वधिक्रिति,निज कटाच्छ सर तान्यो । 
अपने आप फस्यो फंदामें, भयो न दुखी रिस्यान्यो ॥२॥ हाय० 
सुधा समुझि बिष बेलि अधम पशु,पाइ ताहि हरषान्यो । 
` अति उनमत्त भयो मद पीके, नहिं पहिले पहिचान्यो ।।३।। हाय० 
चन्द्रबद्न कजरारे नयना, अंग अंग निरख्षि लुमान्यो । , 
देखि रूप भरमायो कामी, बिष अमिरितमह्‌ सान्यो ॥४॥ हाय० 


चतुर्थ गीत 
त्रियाक्री देह परम प्रिय जानी । 


सल सूत्र रुधिर सजा अरु,कफ खकारकी खानी ॥१॥ त्रिया० 

रुधिर राधि मल कफके कीरा, सुधा सरिस इन जानी । 
कुलबुलात हरषात इनहिमह, हों तेसो ही प्रानी ॥२॥ त्रिया० 
जोद्दत रहत नयन मुख पल-पल, समुकि आपनी रानी । 
तुन सम तोरि नेहकी डोरी, छिनमहँ भई बिरानी ॥३॥ त्रिया० 
श्रमबश सरपिनि गर लपटानी, मनहर माला सानी । 
कब आइ कब गई सयांनी, अब रहि गई कहानी ॥४॥ त्रिया० 
साया नाना नाच नचावे, ठगिनी परम पुरानी । 
हे मायेश बचाओ गिरिधर, यदुबर सारँगपानी ॥५॥ त्रिया० 


पंचम गीत 


जगतके विषय बड़े बलवान | 
०७ च a [ 
इनत रहो सचेत सदाई, जो चाहो कल्यान ॥१। जगत० 
बिषयी बिषय बात बतरावहि, करत बिषय गुनगान । 


छु ७ oe 
तात तजो संग विषयिनिको, बिघन रूप इनि जान ॥२।। जगत० 


सन अरु करमनि मति पतिआवो, ये रिपुअति बलवान । 
गह चरन प्रभु भली करिंगे, दीनबन्धु भगवान ॥३॥. जगत० 


छुप्पय--यों बहु विधि पछिताइ उरबशी 'पुर तजि आये । 
मनमह. मोकू धारि शान्त हे अति हरषाये ॥ 
भयो यथारथ ज्ञान मोहको नातो तोऱयो । 
सब जगत सुख मोरि प्रेम मोई ते जोऱ्यो॥ 

जो चाहे कल्यान निज, जाइ न कबहुँ कुसँङ्गसाईँ । 

कामी कामिनि सङ्ग तजि, रहे सदा सतसंगमहे ॥ 


०५ 

समदरशी शुचि संत सरलचित शान्त अमानी । 
भोरे ममताशून्य अक्रिंचन निरमम ज्ञानी ॥ 
होवे तिनिके यहाँ कथा नित हरिकी मनहर । 
सुनत होत अघ नाशा दोहि हिय निर्मल सुखकर ॥ 
संतनिके ढिंग बेठिके, सुनें कथा जे चावते | 
ते पावे. ध्रव परमपद, करै कीरतन भावते ॥ 


शरन हुताशन लेत शीत, तम, भय अगि जावें । 
त्यों संतनि संग पाप ताप तम सव नसि जावें॥ 
सत संगति फल समुक्ति ऐल नृप सुखी भयो अति । 
करि उद्धव ! सतूसंग लगाओ मम चरननि मति ॥ 
उद्धव बोले--दयानिधि! क्रियायोग मोते कहे । 
केसे तुमकू पूजि हम, नित पदपद्मनिमहे रहें॥ 


इति श्रीमागवतचरितके सप्ताहमे ऐलगीत नामक दशम 
अध्याय समाप | 


| मासिक पारायण अद्वाईसवै दिनका विश्राम ] 


| 

हरि बोले--यह क्रियायोग है बिस्तृत भारी। 
अति समासतें कहूँ सबनिको जो हितकारी ॥ 
बैदिक, तान्त्रिक,उभम तीनि बिधि पूजा मम प्रिय । 
पचभूत,द्विज, अतिथि, सूर्तिमहँ अथवा निजहिय ॥ ` 
करे नित्यकरमनि निबटि, प्रतिमा सुघर बनाइके' | 
पत्न, पुष्प, फल, नीरतें, मोमें चित्त लगाके ॥ 


जो मिलि जावै बस्तु अल्प वा ब पूजन 

साङ्ग सहित परिवार करे पूजोइनि णा 1 
पाद्य अरघ इस्नान धूप दोपादिक दैकै' । 
नाना बिधि नेवेद्य धरे अति हरषित हके ॥ 
सुखशुद्धी पद्च्छिन, क्षमायाचना बहु करै | 
भोग लेहि, निज शीशपै, चंदन चरनाम्रत धेरै ॥ 


बेदी सुघर बनाइ अगिनिमह पूजे बि | 
करि पुनि मेरो ध्यान समिध आहति दे अच | 
आज्यभाग आघार देहि शाकल्य आज्यसय। 
मूलमन्त्र पढि देहि खिष्टक्व करे सदाशय ॥ 
रबि उपासना अरघ दे, जलमहे जल तरपन करे । 
अतिथि. बिप्र नेबेद्यते, पूजे यों करमनि क्रै॥ 

धनको सत-उपयोग जिहीं मम पूजा होबे। 
` धरमहीन घन जोरि ब्यरथ नर आयुष खोबे॥ 
मन्दिर सुघर बनाइ भोग नित नव लगवाबे। 
बाँटे प्रभु परसाद स्वयं चन्धुनि सँग पावे॥ 
खेत, नगर, आजीविका, पूजा हित अरपन करे। 
करि धन ब्यय सेवा निमित, भवसार नर ध्रुव तरै ॥ 


उद्धव बोले--प्रभो ! करें परमाथ निरूपन । 
हरि बोले नहिँ लखे कबहुँ परशुन अरु दूषन ॥ 
निन्दा इस्तुति करे जीनकी जो जड़ प्रानी । 
परमारथते' गिरे द्रत करिके अज्ञानी ।। 
' का जगमें शुभ अशुभ है, ये सब शुनके खेल हैँ। 
जगत पदारथ असतहै, बिकृत शुननिके मेल हें ॥ 


हरि ही सब बनि गये करन अरु कारन कतो । 
वे ही पालक पाल्य बने संहृत संहती ॥ 
~ = 
होव त्रिबिध प्रतीत शुनमयी माया मानों। 
निज अनुभव प्रत्यक्ष बेदतें जाकू जानों॥ 
उद्धव पूछें--देह जड़, आत्मा स्वयं प्रकाश है। 
होइ प्रतीती कोनकू, कामें समको बास हे॥ 


हसि बोले भगवान--“असत जग आत्मा है सत । 

देह, करन, सन, प्रान रहें जब तक सम्बन्धित ॥ 

तब तक यहद अज्ञान रहे नहिं छूटे बन्धन। 

ज्यों नहिं छूदै' स्वप्न होहि अनरथ नहीं छिन्द्न॥ 
` देह, करन, मन .प्रानको, अभिमांनी ही जीव हे. 
अह . अविद्याते रहित, स्वयं प्रकाशित शीव हे ॥ 

एकतत्व नित नयो विविध रूपनिमह भासे । 
वही प्रकास प्रकाश्य दृश्यकू नित्य प्रकासै ॥ 
आदि अन्त जग नाहिं मध्यमें हु न रहेगो । 
च्यो ज्ञानी फिरि सोच दरे च्यौं दुःख सहेगो ॥ 
अन्वय अरु ब्यतिरेकते', आत्मतत्व निश्चय करै ॥ 
जब तक दृढ़ता होहि नहिं, तबतक शुभ साधन करै ॥ 


रोग उपेक्षा करो उभरि वह पुनि पुनि आवे । 
त्यो त्रिषयनि आसक्त चित्त साधकहिं डुवावे ॥ 
काम करम बश होहि स्वयं कर्ता बनि जावै। 
जो कर्ता बनि जाय अन्तमह सो फॅसि जावे ॥ 
रहे कमल जलमें यथा, ' त्यो ज्ञानी जगमह रहै । 
करे प्रकृति वश काज सब, किन्तु न बन्धन दुख सहे ॥ 


हे बिकह्पते रहित आतमा चित्त मोह बश । 
करै इतको भान भेद करि राजस तामस 
अथबाद जो कहें अज्ञ ते पंडित मानी। 
भोगनिमह सुख लहें असत्‌ कर्मनि अभिमानी ॥ 
करै साधना योगकी, बिज्न डिंगावै . आइके । 
तो विन्ननिकू नाश करि बढ़े फेरि हरषाइकें । 


हो शीत संताप सूये शशि करै धारना | 
बात आदि बढि जाइ करै आसननि कल्पना ॥ 
होहि भाग्य बश पाप तिनिहि” तप करिके जारे । 
बात, पित्त, कफ बढ़े औषधिनितें संहारै ॥ 
कोप क्र अह करहिं यदि, तौ सन्त्रानिको जप करै । 
कामवासना यदि उठे, ध्यान सतत मेरो घरै॥ 

हे बिघननिके नाश हेतु प्रभु नाम कीरतन। 

काम क्रोध नसि जाय करे जो मेरो सुमिरन ॥ 

नश्वर समुझै देह न जामें मोह लगावै। 
यदि हे जावे सुदृढ तऊ नहिं लखि इतरावे ॥ 
सिद्धि पाइक्रै योगकी, मन न फँसै जगमहँ कहीं । 
जे आश्रम मेरो गहे, होहि बिन्न तिनिकू नहीं ॥ 


उद्धव बोले-- बिभो ! योग अति दुष्कर मानू । 
| में तो लीला; धाम, नाम अरु रूपहि जानू ॥ 
कोडे सुगम उपाय कृपा करि और बतावें। 
अनायास सब सिद्धि सरलतातें मिलि जावें ॥ 
कमल सरिस कोमल सुखद,परम म्रदुल अति अरुन बर । 
गही शरन तत्र चरनकी, जो कमला-संतापहर॥ 


सुनिके उद्धव बिनय बिहँसि बोले. बनवारी | 
है अति पावन परम विमल मति तात तुम्हारी ॥ 
बिषय बासना फस्यो च्यरथ बय प्रानी खोच । 
मम धरमनि अनुराग भाग्य ही तें प्रिय ! होवै ।। 
अब फिरिते अपने धरम, कहूँ सुमङ्गल शान्तिसय । 
करि जिनको आचरन शुम, करे मत्युपै नर बिजय ॥ 


मोमें मन चित लाइ करै सुमिरन मेरो नित। 

असन बसन जो करम तिनिकू मेरे हित ॥ 

रहें भागवत जहाँ तहाँ ही समय बितावे । 
हला नित्‌ करे आचरन तिनि शुन गावे ॥ 

द करे, महा महोत्सव प्रेमतें। 
धाम अरु ठाठतें, करे काज सब नेमतें॥ 

आत्मा गगन समान समुकि नित नेह बढ़ावे। 
करि सबको सत्कार दत मनमॉहि न लावे ॥ 
बिप्र, श्वपच, खर, धेनु करै डंडौत सबनिक। 
सेरे अरपन करे सकल तन मन करमनिक॥। 
अपना कछु समुझ नहीं, तन, मन, जन, ग्रह, वित्तक। 
या अनित्य तनत चतुर, पावे मो अज नित्यकं ॥ 


ज्ञान सारको सार कह्यो उद्धव ! यह तातें। 

शङ्का यदि कछु रही पूछि ग्याक तू मोतें॥ 

श्रद्धायुत सुनहि ह्वियमें जाकं लाब। 

ते पाव मम भक्ति अन्त मम धामहि आवे ॥ 
अब उद्धव तुमरो कहो, शोक मोह का नसि गयो? 
मेरो मायातँ रहित, रुप हिये में बसि गयो ? 


उद्धव सुनि प्रभु प्रश्‍न चरन कमलनि लिपटाये । 
कंठ भयो अवरुद्ध नयन जलतें भरि आये॥ 
पुति कछु घरिकेधीर कहें-प्रभु ! सब क्छु जानों । 
भयो यथारथ ज्ञान मोह मद मान नहानों॥ 
भयो नाथ ! जीवन सफल, पुनि पुनि पद्पद्मनि परू | 
कुष्ण ! कृपा करिके कहें, हे कृताथ अब का करूँ ॥ 


सुनि बोले यदुनाथ-- बत्स ! बद्रीबन जाओ ।. 
कन्द, सूल, फल खाइ अलकनन्दामें न्हाओ ॥ 
शीत उष्णको सहन करो नित ध्यान लगाओ । 
तो तुम तजि भवबन्ध अन्तमहद सोक पाओ ॥ 
श्याम सीख सुखमय सुनी, पुति पद्पद्मनि परि गये । 
असु चरननि बिछुरन सुमिरि, उद्धव अति बिहल भये ॥ 

चरनपाढुका लई घरी सिर प्रभुपद्‌ सुमिरत । 
पुनि पुनि करत प्रनाम चले बढ्रीबन बिलखत ॥ 
हरि निज सेवक सखा समुझि सब सीख सिखाई । 
शुभ शिक्षा हिय धारि परमगति उद्धव पाई ॥ 


पूछे शौनक-सूतजी, पुनि यदुन्दन का कऱ्यो । 
केसे कुछ सहार करि, शेष भार भूको हश्यो ॥ 


इति श्रीमागवतचरितके सप्ताह में उद्धवगीता उपसंहार नामक 
ग्यारहवाँ अध्याय समाप्त | ` 


/ शूर 

कहें सूत--अपशकुन पुरीमह नित नित होव! 
करि करि करकस शद सियारिनि दिनमह रो ॥ 
काक, कंक अरु गीध अशुभ खग इत उत डॉल । 
उल्लू, श्वान कपोत भयंकर बोली बोलं ॥ 
हरि बोले--यादव सुनहु, इनउतपाइनि शमन हित। . 
सब प्रभास मिलिके चलो, दान धरममह देहु चित ॥ 


साधु साधु कहि सबनि हरषि अनुमोदन कीन्हों । 
सब प्रभास चलि दयेपुरय हित धन बहु लीन्हों ।। 
खस्न शस्र ले संग चले, सब तुरग भगावत। 
पहुँचे पुण्य प्रभास उद्घि लखि सब हरषावत ॥ 
बिधिवत करि उपबास पुनि, पूजि प्रेमत सुरनिक । 
घेनु, धान, धन, गज, तुरंग, दई बस्तु सब दिजनिक ६ 


तीरथको करि कृत्य यथारुचि भोजन कीयो । 
भावी बश फिरि सबनि द्रब्य मादक बहु पीयो ॥ 
करन लगे सब कलह परस्पर देवे गारी ॥ 
सकल भये मद्मत्त भाग्यने बुद्धि बिगारी। 
धनुष, बान, तोमर, खडग, ले ले सब लरिवे लगे। 
हरि-मायो मोहित भये, नहि कोई ` रनतें सरे |! 

घनुष गये सब द्वूटि बाण तूनीर रहे नहि" 
- तटपे सम्मुख मुसल चूणंके सरपत निरखहि*॥ : 
तिनिक्‌ तुरत उखारि परस्पर सबई मारें। 
बज्र सरिस बनि जाय सकल यादवनि सँहारे ॥ 
राम श्याम बरजन लगे, इनकू हू मारन लगे। 
ये हू सरपत ले भिड़े, गिने न सम्बन्धी सगे ॥ 


सब कटि कटि गिरि गये बच्यो नहिं कोई यादव | 
लाख निज बंश बिनाश भये प्रसुदित अति माधव । 
बल अन्तरहित भये, भये अहि तजि मानुष तन । 
उद्धि «५ पीर अश्वत्थ तहँ पहुँचे यदुनन्दन ॥ 
रूप चतुभज दिव्य अति, दिशिनि करत आलोकमय । 
' शयाम-बरन श्रीवर्सयुग, धारे कु'डल बर बलय ॥ 


बाम चरनकू घरें दाहिनी जंघापै हरि। 
पीपल पीँठि सटाइ बिराजे बंश नाश करि॥ 
राख चक्र अरु गदा पद्म सशरीर बिराजें। 
ऊंडल ककन मुकुट करधनी अंगनि श्राजें॥ 
जरा व्याध बनमें छिप्यो, झुसल कीलझो बान करि | 
सुखासीन सृगके सरिस, परे दूरितें दृष्टि हरि ॥ 


हरिन समुम्ति तकि बान चरनमहे ब्याधा साइयो । 

दोरयो करन तुरत निरखि हनि ज्ञान बिसारयो ॥ 
पद पढ्मनिमह परयो कहे--नाहिं नाथ रिस्यावे । 
माइया उनि पद्‌ बान जिनहिं मुनि योगी घ्यावें ॥ 


सोके 


| मा र्‌ =o > 2 
भाव - सोक भारिक, देहि. दंड दानव-द्लन | 


. पुनि न करूँ अपराध अस, शिक्षा पावे अपर जन ॥ 

यढुनन्द्न हसि कहें--जरा भय मत कछु खाओ । | 
मम इच्छात उठो भयो सुरलोकनि जाओ ॥ 
बिनती बहु बिधि करी दिव्य तनु व्याधा धाऱयो । 
' चढ़िकें दिव्य बिमान बन्दि पद स्वरग सिधाऱ्यो ॥ 
इत दारुक नहिं लखे प्रभु, खोजत खोजत चलि दयो । 


चरन-चिन्ह पहिचानिके, कछु कछु आशान्वित भयो ॥ 


चरन सहारे आइ लखे पीपर तर यदुबर | 
रथत उतऱयो तुरत पश्यो चरननिमें आहुर ॥ 
रोय रोय यों कहै--नाथ ! सूनो तुम बिनु जग | _ 
भई नष्ट मम इष्टि घिऱ्यो तम नहिं सूझत सग ॥ 
इत रोबत सांराथि सतत, उत गरुड्ध्वज रथ तुरत । 
उड्यो गगन घोड़नि लिये, लीन भयो आयुध सहित ॥ 


रथ आयुष जब गये कहें तब हरि दारुऊतें। 

सूत . छारका जाउ ब्रत यह कहो सबनितें ॥ 

मेरी त्यागी पुरी डुबोवै जलनिधि अबई। 
इन्द्रमस्थकू जाउ संग अरज्ुनके सबई।। 
सदा भागवत धम तुम, करि पालन निपेरक्ष बनि | 
जग प्रपञ्च साया रचित, समुकि असत मानों सबनि॥ 


हरि आयसु सिर धारि चल्यो द्वारावति दारुक | 
इत, अज शिव,सुर,शक्र श्यामढिँग आये उत्सुक ॥ 
परमधाम भु गमन निहारन इच्छा सनमहेँ । 
मा नयन कमल हरि मू द्‌ बिराजे सुख आसनमहँ। 
तरदित निज तनु कऱ्यो, गमने श्याम स्वघाम जब । 
थम, धेय, धी कीति, श्री, सत्य आदि सँग गये सब ॥ 

अज हू गति नहिं लखी भये'कव हरि अन्तरहित । 
ज्यों घनतें घनमाँहि न बिद्युत दीखत प्रबिशत ॥ 
सब सुर निज निज लोक गये प्रभुके गुन गावत । 
यों करि क्रीड़ा कृष्ण करुन अति दृश्य दिखावत ॥ 
द्विजसुत, गुरुसुत, मातुसुत, स्तक जिवाये परीक्षित । 
नहीं प्रकट चिर तनु रख्यो, योगिनिके उपदेश हित ॥ 


प्रंसुलीला संचरन करी दारुक इत आयो। 
पहुँचि द्वारका सकल यथावत वृत्त सुनायो ॥ 
सुति प्रभास सब लोग विकल हे दौरे आये । 
रोहित अरु बसुदेब देवकी प्राण गंवाये॥ 
हरि, बल अरु बसुदेव सब, यदुबंशिनिकी कुलवती । 
निज निज .पति हिय लाइक, भई नारि सबई सती ॥ 


सती भइ सव नारि निरखि अरजुन अति रोये । 
सम्बन्धी प्रिय सुहृद सखा सरबसु हरि खोये ॥ 
करिके सवक श्राद्ध नारि बालक संग लाीये। 
इन्द्रप्रस्थ मग चले पराजित चोरनि कीये॥ 
धरमराज प्रभु-गसन सुनि, नृपति बज्र ब्रजमें करे । 
द्थिनापुर जप परीक्षित, करे हिमालय में गरे॥ 


इति श्रीसागवतचरितके सप्ताहरें यहुबंश विनाश भगवत्वघाम | 
गमन नामक बारहवा अध्याय समाप्त 


“है &०है- 

शौनक. पूछें--सूत ! भये को कलिमें भूपति । 
सूत कह -झुनिराज ! न कलिमें कोई नरपति ॥ 
सदस पाच या सात और राजा कछ क्रमते । 
फिरि कुलीन नहि भूप रहें सब आत तमत ॥ 
जरासन्धके बंशमें, शत्रुञ्चज राजा भयो । 
जाहि पुरक्षय हू कहें, शुनक सचिव ताको कह्यो ॥ 
शुनक स्वामि निज मारि कर्यो प्रद्योत पुत्र नृप | 
पाको पालक पुत्र भयो पुति सो मगधाधिप ॥ 
तासु बिशाखायूप पुत्रं राजक पुनि नरपति । 
८ आक विख्यात नन्दिवर्धन सुत भूपति॥ 
. पाच भये प्रद्योतके, बंशज नृप अवनीश ये। 


ha 


भय नृपति गण सब बरस, एक शतक अडतीस ये ॥ 


तदनन्तर रिशुनाग अथे नृप काकबण 
चेमधर्म सुत तासु तासु क्षेत्रज्ञ बा 
ताके सुत बिधिसार बिम्बसारहु कहलावें । 
क पुत्र अजात-शत्रु पितु तक भय खावे ॥ 
जिनिने कौशल नृपतितें, समर राजहिति अति कर॒यो । 
भयो ब्याइ कौशल सुता,-ते वाते दर्सक भयो ॥ 

'द्मकके सुत अजय नन्दिवर्धन सुत ताके । 
महानन्दि तिनि भयो शुद्ध नहिं सुत पुति ग्वाके ।! 
है अन्तिम शिशुनाग-बंशको सदानन्द नप) 
बरष तीन सौ साठ राज्य कोयो इनि सब चूप ॥ 
शूद्राते उतपन्न इक, सहानान्दको.. सुत बली । 
महापद्म धनको अधिप, नन्द परम भूपति छली ॥ 


महापद्म नृप नंद चत्र कुलको संहारक । 
शूरबीर अति बली सकल प्रथिबीको पालक ॥ 
भये तासु सुत आठ कह्दाये नवनंदहु सब। 
अति व्यभिचारी वृषल, बिप्र प्रकट्यो क्रोधी तब ॥ 
परम कुटिल कौटिल्य मुनि-को आदर तिनि नहि कियो । 
युक्ति सहित तिनि नंदको, नाश राज्य कुल करि दियो ॥ 


शकटारक निज नंद सचिव बन्दी करि राख्यो । 
कशुयो सुक्त सुनि उक्ति हास्य कारन जब भाख्यो ॥ 
सचिव बैर मन राखि बिप्र चाणक्य बुलायी । 
युक्तिं सहित अपमान नंदत छुपति करायो ॥ . 
चन्द्रगुस निज पत्तमें, करि भीषन षडयन्त्र द्विज । 
मरवाये नवनंद्‌ हू, करी प्रतिज्ञा पूण निज॥ 


कूटनीति निज करी यवन राजा बुलवाय। 
युक्ति सहित मरवाइ हराये कछुक भगाये॥ 
कुटिल बिप्रःचाणक्य जथारथ नूप अधिनायक । : 
चन्द्रगुप्त नृप प्रथम मोय-कुलके संस्थापक ॥ 
चन्द्रगुप्त द्विज कृपाते, विश्व बिदित चूप हो गये। 
द्वितिय मौय सम्राट नृप, वारिसार तिनि सुत भये ॥ 

चारिसार या बिन्दुसार नुप मद्रसार वर 
चन्द्रभुप्त-सुत इनि *नामनिते भयो अना | 
` राजुसहाती विदित पितासम देश विदेशनि । 
रहे विदेशी दूत संभामें भूप असंख्यनि ॥ 
तिनिक पुत्र अशोक चुप, भये यशस्वी जग विदित । 
सान नप आज्ञा सकल, नित्य अहिंसामें निरत ॥ 


शिलालेख खुदबाइ जीव हिंसा हटबाई । 
मि धम स्वीकारि दया सबपै दरसाई 1 
प्र, भिछु सम्मान दान सबकू ही देवे । 


दो सुत सुयशा भयो, सुयशा सुत संगत अजय 
उक संगत तनय, ताझु सोमशमो तनय । 


ता सुत भयो सोमशमोको नामी ।: . 
भय शदद्रथ ताछु तनय अति सरल अकासी॥। ` 
अंतिम राजा भये मोर्यझुलके ये नरपति 1 ` 
सेनापति छल क्यो भूपको कीन्ही डुरगति ॥ 
पुष्यमित्र सेना अधिप, राज्य लालची अति अयो । 
` करिके बघ भूपालको, स्वयं भूप खल बनि गरयो ॥ 


अमिमित्र सुत तासु सुजेष्ठ सुत नृप । 

। क हु ताको सुत नृप । 

भये फेरि बसभित्र भद्रकढु पुनि पुलिंद चूप ॥ 

सा प घोष र बञ्जभित्र सुत । 
भागवत तासु देवभूती तिनि श्रीयु 

प मारिकें, बासुदेव भूपति २ य 

छ उत्र भूमित्र तिनि, नारायण चप हो गयो | 

शमा तासु चार ये करव बंश चुप 

कि द बलि बन्यो सुशमो मारि मद्दीधिप ॥ 

भ्राता बलिको कृष्ण भयो नुप अतिशय बलयुत । 

तास पुत्र श्रीशान्तकणं तिनि पौणेमास सुव ॥ 
उन्निस भूपनि अन्तमें, भयो गोमती पुत्र नप ॥ 
भयो सलोमधि नवम पुनि, तीस अन्धबंशी अधिप ॥ 


अये सात आभीर कुशन ब'शी कहलाये। 
करत दिग्बिजय यहाँ देश देशनिकू आये ॥ 
इनमें चूप वामेष्क कनिष्कहु .भयो बीर बर । 
नृप बासिष्क हुबिष्क बासुदेवहु सुयशस्कर ॥ 
फेरि भये चप गदभी, गुप्नबशाके नामत 
अति प्रसिद्ध भूपति भये, प्रजा हितैषी कामत ॥ 


गुप्त घटोत्कच चन्द्रशुप्त ये भूपति अलुपम । 
नूप समुद्र पुनि चन्द्रगुप्त दूसर ये पंचम॥ 
गुप्त कुमार नृपाल भये इस्कढ सातवें। 
पुनि कुमार बुध भानु आठवें नमवें दशवें ॥ 
फेरि गद्भी वंश नहि, रह्यो कक भूपति भये। 
राजवंशके पुत्रमिलि, सब एकत्रित हो गये॥ 


ककं करिके कुमर राज सब अये भूमिपति । 
ये सब सोलह बंश भये राजा शुभ मति अति ॥ 
राजपूत सब सूर्थचन्द्रबंशी मिलि आये। 
` देशबिदेशी भेदभाव तजि छात्र - कहाये॥ 
ककव कुमरने एक करि, यवननितें रक्षा करी । 
यों बणोश्रम धमकी, कछु भावी बिपदा हरी ॥ 


~ 

यवननि करयो प्रवेश नष्ट मठ मन्दिर कीये। . 


-खट्यो अगनित द्रब्य बिघरमी कछ करि ये 
तुरक शुलामनि सौंपि गयो क्ट बानी 2 
मऱयो जाय-फिरि बने शुलामहु भूपति मानी ॥ 

यवननिके कछु बंश पुनि, बने आततायी नृपति। 


अति ई निरद्य द्स्यु सम, अन्यायी अति क्रुर मति ॥ 


होनी होकें रही यवन भारत चढ़ि आये । 
देवालय करि नष्ट लूट धन देश सिघाये॥ 
पुत्ति यवननि अधिकार कर्यो कुल आठ भये नरप । 
अ बलु तुरक भये जब छीन भयो तपः।| 
फिरगी नुप भये, पश्चिम दिरिते आइक | - 
घनियाँते .राजा भये, यवननि आर्य लड़ाइकें || 


ये दृश भये शुरुण्ड फिर गी नृप ब्योपारी | 
छल करि कोयो राज सबनिकी बुद्धि बिगारी ॥ 
होवें ग्यारह मौन चार किलकिलके चूप सुनि । 
तेरह बाह्विक होहि” छात्र हे आन्ध्र सात पुनि ॥ 
अगध पुरञ्चय क्रूर नृप, यदु पुलिन्द अरु मद्रमें । 
चत्रिय) द्विज अरु वैश्य, सबनि मिलावे शुद्रमें ॥ 


फिरि सुराष्ट्र, आभीर शूर, अबदके द्विजगन । 
Ei सरिस बनि जायं त्रात्य हे जावें सब जन || 
न्छु ब्रात्य अरु शूद्र सिन्धु कश्मीर पंचनद्‌ 
e_ ००७” Y द्‌ । 
इनि देशनि बानि पात देहि स्लेच्छनिकू सब. पद्‌ ॥ 
खरड खण्ड बनि दुराक, पृथक नृपति बनि जायेंगे | . 
डिजद्रोही, लोभी परम, प्रजनि केश पहुँचायंगे ॥ 

नाममांत्रके नुपति द्रव्य हित सबकू मारे । 
पर-धन दारा हरे घेनु हिज शिशुनि सहारे ॥ 
क्रियारहित अल्पायु हीनवलः बिषयी कामी । 
होहि 'कलियुगी भूप प्रपञ्ची परतियगामी॥ 
` . कलि प्रभाव बढि जायगो, सद्गुन सबहि बिलायंगे । 
घस, शौच, बल, आयु, सत--रहित पुरुष बनि जाये ॥ 


कलिमें घन इ मुख्य धनी ही पंडित-मानी । 
बली. करे सों न्याय शूर-रति सो ई ज्ञानी ॥ 
बेष शेष रहि जाय छली सब आश्रम धारी। 
जा जातं मन मिलि जाइ वही नारी अति प्यारी ॥ 
ड्रित जे बकबक करे, रेगे बस्न. स्वामी बनें। 
ससकारतें रहित नर, निरद्य . जीवनिकू हनें॥ 


जो भरि लेवे पेट कुशल समरथ कहलावें। 
धरम करे यश हेतु विज्ञ जे बात बनावें॥ 
वणांश्रम कछु रहे न माने सकल समाजा । 
जो होवै अति बली वही बनि जावै राजा॥ 
लोभी लस्पट क्ररमति, धन दारा सब हरिङ्गो। 
सबहि दुखित हर भागिकें, बास बननिमहँ करिङ्गो ॥ 


कन्द्‌, भूल, मधु, मांस खाइ निरबाह करिङ्गो । 
अनावृष्टि दुष्क्राल आदिति बहुत मरिङ्ग ॥ 
आधिव्याधि बहु होहि चले अति करकर वायू । 
बरष बीस या पोस होहि कलिमें परमायू ॥ 
धरम बरन आश्रम मिट, दुरगुन अति बढि जायेंगे । 
सबहि शुननितें रहित नर, पशुवत समय बितायँगे ॥ 

अति अधम जब बढ़े कल्कि प्रकटे' संभलमह । 
विष्णुयशा द्विज गेह सिद्धि अणिमादिक सँगमहे ॥ 
लीय कर करबाल अश्व चढ़ि दुष्टनि मारे । 
सब पापिनिकू हने' सकल शत्रुनि सहारे ।। 
दिव्य गन्ध हरि देहकी--ते' सबकी हो विमल मति । 


खड 


बढ धरम अरघम घटे, सतयुग पुनि शुचि होइ अति ॥ 
सूय चन्दके भये दोहि, हैं भूप बताये । 
तब ई त कलि लग्यो श्याम जब धाम सिघाये ॥ 
ऐसे ही सब वंश होहि युग युग में मुनिवर । 
समय पाइके' नर्स कालकी क्रीडा कटुतर॥ 

से मेरी कहि नुप गये, नहि वसुधा तिनिकी भई । 

मिल्यो धूरिमें सब विभव, कथा शेष ई रहि गई ॥ 


इति श्रीमायवतचरितके सप्ताहमें कलियुगी नपतिग्रण वर्णन 
' नामक तेरहवाँ अध्याय समाहत | 

र") 
चृपनि विजयकू ब्यग्न निरखि वसुधा हँसि जावे । 
करि करि उनपे व्यंग मरमयुत वचन. सुनावै।॥ 
नुपति खिलींना-काल मोइ का ये जीतिङ्ग । 
. बीते अगनित नृपति कालि येहू बीतिङ्ग ॥. 


कहो, कहा तिनिने लह्यो, कीयो जिनिने सोइ वश । 
जाने 'कह मरि ते गये, हौँ तब जेसी अबहुँ तस ॥ 


वसुधा-गीत . 


जर बसुधा युनि समुभावे । 
१ ब्यरथ च्या कटत मरत हो, हाथ कछू नहिं आवे ॥१॥ बसुधा० 
कितने भये होहि गे अब हैं, मोड कौन लै। वि । ड 
विजय करत रथ हय गज लेकें,को विजयी कहलाबै ॥२॥ बसघा० 
जार दिवस अभिमान बढायौ काल बली पुनि आवै। | 

ज्यों की त्यों ई रहि जाऊं, चूप निज तनु तजि जाने | ३॥ वसुघा० 
श का गाधि, हू द इनिको पद पावै । 

१ ।मफ्राय)नल,ययाति;रघु, केवल अब सुधि आवे ॥४॥वसुधा 

जब इन सबको नहीं भई हो, तो तू च्यौं ललचावे । र 
मुरख मोमें ममता तजिके' च्यौं हरिपद नहि' घ्यावे ॥५॥ वसुघा० 

छप्पय--ऐसे भूपति भये नई जे सृष्टि बनावें। 
सूरजपथकू रोकि रे निके तमहि, भगावें ॥ 

रथते करे समुद्र भूमिपै बान चलावे । 
सप्तद्वीप नवखंड विजय करि भूप कहावें॥ 
किन्तु कालके गालमें, तेऊ घुसिकें नसि गये। 
करि जगत वैराग्य हरि--शरन गये ते तरि गये॥ 


: पूछें शौनक--सूत ! युक्ति अब सरल बतावें । 
जातें कलिके दोष दूरि सबरे हो जावे ॥ 
सूत कहें--युग चारि धरम पद्‌ चारि बताये । 
सत्य, द्या, तप, दान, प्रथम युग सकल सुहाये। 

घटत घटत घटि जाय शुन, कलिमें होवै कलह नित । 

काम, क्रोध, मद, लोभमहे, सब प्रानिनिको फँसै चित ॥ 


जह देखो तहँ ढोंग विषयमै रत सब प्रानी । 
राजा क्रोधी, क्रर कुटिल, कामी, अज्ञानी ॥ 
सती न होवें नारि कामिनी कुटला घर घर | 
कांम बासना हेतु करे साहस अति दुष्कर ॥ 
पुरुष कामःलोलुप अधिक, ङुलटनिकी सेवा करे'। 
यहाँ दुखी .नित शोकतें, पुनि मरि नरकनिमें . परे ॥। 


कलियुगमें पाखण्ड पुर्जे पथ पुण्य न सूर्म । 
हाय ! अभागी पुरुष प्रेमते प्रभुहिं न. पूजे ॥ 
जिनके अघहर नांम नासि सब दोषंनि देवें । 
कलियुगके अति अधम पुरुष तिनिकू नहि लेवें ॥ 
सरन समय हे के .विवश, रास, कृष्ण, गोवि द कहे । 
सोः फिरि पाप पहाड़ हू, नास लेत छिनमें ढहें॥ 

नामी नाम प्रभाव हियेमें ततछिन आवे' । 
सकल पाप सन्ताप श्यामके नाम नसावे' | 
भूपतिते' गुरुदेव कहदे-च्प ! मत घबराओ । 
मरन समय हरि नाम लेउ निश्चय तरि जाओ ॥ 
अवशुन ही अवशुन भरे, परि जा कलिमें एक गुन | 
ध्यान, यज्ञ, पूजानिके, मिलें सकल फल नाम सुन ॥ 


शौनक पूछें--सूद ! प्रलयको मरम बताओ । 
प्रलयनिके कै भेद सरलतातै' सझुमाओ ॥ 
कहें सूत-सुनि ! प्रलय चारि विधि वेद बतावै' । 
नैमित्तिक अज दिवस निशामहँ सो-सो जावै' ॥ 
पूण होहि अज आयु जब, होहि लीन प्रकृती सबहि । 
भुवन चतुरदश प्रकृतिमें, मिले प्रलय प्राक्त तबहि ॥ 


आत्यंतिक इक प्रलय मोक्षह जाकू' भाखै'। 
ज्ञानी निज पर भेद आतमामें नहिं राखे' ॥ 
होहि. ज्ञान परिपूण देत सबरो नसि जाचै। 
जगको पुनि अस्तित्व रहे नहिं रह्म लखावै ॥ 
झिन छिन पल पलमें सकल, जग पदार्थ बदलत रहत । 
जल प्रवाह लौ दीपसम, नित्य प्रलय ताकूँ कहत ॥ 


इतनी कथा सुनाइ कहें शुक नृपते' झुनिवर । 
क्झो भागवत घम, भोक्षप्रद नृपवर ! सुखकर ॥ 
अहि काटे मरि जाडे? भूप ! जा भयङू त्यागो । 
सोहनीदकूँ त्यागि ज्ञान बेलामें जागो ॥ 
असर अजनमा आतमा, अजर एकरस नित रहत । 
देह देहतें प्रकट हो, मरत जियत जन्मत रहत ॥ 

माया मन रचि देह, करम, शुन मनहि बनावे । 
मायारूप उपाधि जीव जगमाँहि भ्रमावै ॥ 
तैल, पात्र अरु वर्ति अग्निं मिलि दीप कहावे। 
Ns wr 
इनित हृकें भिन्न सवंगत पुनि कहलावे ॥ 
उतपति थिति अरु प्रलय ब तीनि गुननिको काज है । 
रहे देह तब तक जगत, सोह्र नसे नसि जात है ॥ 


ज्यों दीपक नसि जाइ तेजको नाश न होवै। 
त्यॉ सब जग नसि जाइ आत्मा सुखतें सोबे ॥ 
नहीं व्यक्त अव्यक्त सकल आधार निरन्तर । 
आत्मा अखिल अनन्त अनामय अच्युत निजंर ॥ 
अन्वय अरु व्यतिरेकते, इष्टा दृश्य विचारते | 
वासुदेव चिन्तन करो, हृटो जगत्‌ व्यवहार तें ॥ 


आत्मचिन्तता करो अह सतचित कहलाऊ | 
परमधाम हों ब्रह्म परमपद ब्रह्म कहाँ ॥ 
परमात्मामें जबहिं आतमाकू तुम देखो। 
फिरि तक्षक, जग, देह सकल आत्मामें पेखो ॥ 
सात द्विसमें यथामति, भव भयहर सुखकर सुकर । 
कही विष्णुगाथा कछुक, कहू कहा अब भूपवर ।; 


इति श्री भागवत चरितके सत्ताहमें वसुघागीत 5झोपदेश 
नामक चोदहवाँ अध्याय समास । 
(मासिक पारायण-उन्तीसवें दिनके विश्राम) 

श्रीशुकको सुनि प्रश्‍न नयन चपके भरि आये। 
हके अति ई दीन चरन-कमलनि लिपटाये ॥ 
पुनि पुनि करे प्रनाम न निकसे मुखतै' बानी । 
पुनि कछु धरिके धीर कहें नूप सरल अमानी ॥ 
भ्रमो ! कृतारथ हों भयो, सुनिके' श्याम चरित्रकू । 
जनम मरनको भय भग्यो, थापूँ हरिमें चित्तकू ॥ 


तब सुख निस्स्रत श्यामचरित अति मधुमय लाग्यो । 
श्रवन पुटनि करि पान शोक अरु भय सम भाग्यो ॥ 
पाइ ब्रह्म निरबान सयो हों देव ! कुतारथ । 
भयो दूर अक्षन लह्यो अब ज्ञान यथारथ॥ 
आयसु देव दयानिधि, करूं मौन धारन अबाहिं। 
सुनि शुक अति हरषित भये, गिरे सुमन मभते ताहि ॥ 


शुककी पूजा करी सविधि नुप विहल हुँकें। 
युनिनि संग शुक गये नृपतिकू' आशिष देकें ॥ 

` बैठे कुशा बिछाय विचारें तक्षक झावे | 

आत्मा तो हे. नित्य. देहकू कोई :खांबे ॥.:: 

इत स्ह्ह्ी ऋषि शापतें, सप नृपंहिं डसिबे चल्यो । 

बिषहारी कश्यप गुनी, तक्षककू . मंगमें. मिल्यो ॥ 

तक्षक पूछे--आपु पधारे द्विजवर ! कितकू । 
तक्षक नृपकू डसै उतारे ताके विषकू ॥ 
बोल्यो तक्षक--आपु मंत्रबल सोइ दिखावे । | 
काटि भस्म वट करूँ मंत्रते आपु जिवावै ॥ 
स्वीकाश्यो जब बिभ्रने, भस्म गरलते बट कऱ्यो। 
कर्यो बिप्रने मंत्रतें, फिरि ज्यों को त्यों तरु हर्यो ॥ 


निरख्यो मंत्र प्रभाव अधिक आदर अहि कीन्हीं । 
विविध भाति समुझाइ बहुत घन द्विजकू दीन्हों ॥ 
घन ले द्विज फिरि गयो नृपतिढिग तक्षक आयो । 
"` तञ्यो यथारथ रूप विप्रको वेष बनायौ ॥ 
फलमें कीड़ा ' बनि घुस्यो, डस्यो भूपकू भूलमें । 
भयो अस्म तनु भूपको, मिली घूरि पुनि धूरिमे ॥ 


अगमें हाहाकार मच्यो सब अश्र बहावे । 
भये चकित सुखद सुमन नभते बरसावे' ॥ 
साधु साधु सब कहें धन्य कुरुकुलके भूषन । 
भये सुक्त सुनि कथा मिट्यो द्विजक्रत-अघदूषन ॥ 
जनमेजय नृपके तनय, कुपित नाग कुलपे भये | 
सपसत्र करिबे लगे, नष्ट नाग बहु करि दये॥ 


बिप्र संत्र जब पढ़ें सर्प चहुँदिशितं आवें। * 
होहि विवश अति बली ङुंडमें गिरि मरि जावें ॥ 
तक्षक हृ भयभीत शरन सुरपतिकी लोन्हा । 
च्यों नहि तक्षक मरै नृपति जिज्ञासा ` कोन्ही ॥ 
रक्ता सुरपति करतु हे, जब बिप्रनि उत्तर दियो। - 
इन्द्र सहित स्वाहा करो, सुनत खवा द्विज कर लियो ॥ 

लागे पढ़िबे मंत्र इन्द्र सिंहासन हाल्यो। 
सुरगुरु मखमह आइ नृपहि समुझाइ निबारयो ॥ 
मानी सुनिकी सोख सर्पमख नृपने त्याग्यौ । 
दियो द्विजनि उपदेश हिये भूपति के लाग्यौ ॥ 
हरिमाया अतिशय प्रबल, पारवे पार अनन्य हैं। 
वरभाव तजि हरिमजह्दि', ते नर जगमें धन्य हैं॥ 


`इति श्रीभागवत चरित के सप्ताहमें परीक्षित निर्वाण नामक: 


पन्द्रहवां अध्याय समाप्त | 

शौनक पूछे-सूत ! वेदके के आचारंज। 
केसे करयो विभाग पेल आदिक मुनि आरज ॥ 
सूत कहें--अवतार ब्यास घरि भूपे आये। 
एक वेदके चारि करे मुनि चारि बुलाये ॥ 
-द्यौ वेद ऋक पैलकूँ , वेशम्पायन यजु दयौ । 
जैमिनि मुनिर्क सामश्रुति, मुनि सुमन्तु चौथो लौ ॥ 
पाइ संहिता सकल मुनिनि पुनि शिष्य बनाये । 
करि करि शाखा प्रथक सबनिक्‌ मन्त्र पढ़ाये॥ 
शिष्यनिके हू शिष्य भये विस्तार भयो अति । 
... शाखा सबकी प्रथक्‌ भई तिनकी तिनिमें रति॥ 
चेशम्पायन शिष्य इक, याज्ञवल्क्य अति तेजयुत । 
-यजुरवेदमह्‌ अति निपुण, देबरातको सौस्यस्ुत ॥ 


अपर शिष्य इक दिवस करे व्रत शुरुहित दुष्कर । 
याज्ञवल्क्यने कह्यो--करे का यह ब्रत गुरुवर ॥ 
हों तवाहित त्रत करू अल्प वीरज यह बालक। 
भये कुपित गुरुदेव, कहें--तू ढिजकुलघालक ॥ 


मेरी विद्या त्यागि दै, तू अब मेरै शिष्य नहिं। | 


-डगलि दुइ विद्या सकल, कठिन बचन नहिं गये सहि ॥ 

उगले सगरे मन्त्र दिव्य दीमक बनि जीये। 
तित्तिर बडु बनि गये लोभबश सब चुगि लीये ॥ 
तैत्तिरीय सो भई वेदकी शाखा सुन्दर | 
याज्ञवल्कय ने करे (युष्ट तप करिकें दिनकर ॥ 
अश्वरूप धरि सूयने, शिक्षा द्विजबरकूं दई। 
वाजसनेयी प्रथक्‌ यह, यजुरवेद शाखा भई॥ 


ऐसे ही पुनि सामवेदकी शाखा अगनित । 
बहु अथवके भये सह्दामुनि चित्त-समाहित ॥ 
पुनि दश आठ पुरान बनाये अतिही सुखकर । 
दश लक्षणत युक्त जगतं-हितकारक मुनिवर ॥ 
ब्राह्म, पाद्म, बष्णव सहा, शेव भागवत नारदी । 
माकण्डेय पुरान पुनि; अग्नि भविष्य सुशारदी ॥ 


ब्रह्मविवत 

न्रहमविवत पुरान ,लेज्ञ वाराह पुरातन। 

पुनि इस्कंध पुरान हु बामन कूम सनातन ॥ 

मत्स्य, गरुड, ब्रह्माण्ड अठारह सब मिलि होवें। 

पढ़ें सुन नर नारि सहस जनमनि अघ घोवें ॥ 
वेद॒ पुराननि भेदकूँ, नाम मात्र ह जे रे, 
दु पुरा हू जे रटे। 
पढ़ प्र मत नियमयुत, तिनिके सब पातक कटे ।। 


शौनक बोले--सूत ! क होहु चिरजीवी भाई । 

भर्टाके रहे जगमाँहिँ गैल अति सरल दिखाई ॥ 

साकण्डेय चिरायु तात! कैसे कहलावे । 
कल्प प्रलय नहि भई प्रलय जल कस तेरावे । 
सूत इ कहें--शोनक ! सुनहु, मायामें संभव सकल । 
[याकी ही प्रलयमें, भये महामुनि अति बिकुल ॥ 

सुनि सृकण्ड्के तनय पुष्पभद्रा तट तपहित । 
रहें करे व्रत सदा लगावे हरिचरननि चित ॥ 
छै मन्वन्तर करी तपस्या मत न डिगायो। 
देखि घोर तप इन्द्र हृदयमें भय अति छायो ॥ 
मलयानिल अरु अपसरा, काम, लोभ, मद, सुनि, निकट । 
भेजे. मुनि आश्रम जहाँ, करहि, महामुनिं तप विकट |) 


सब मिलि कीयो यत्न मोह मुनि मन नहिं आयो । 
` काम सेन सँग लोटि इन्द्रक बृत्त सुनायो ॥ 

. भयो इन्द्र निस्तेज मनहिं मन सुनिहि सरावै । 
ब्रह्म तेजते डरै निकट सुनिके नहि आवे। 
मुनि तपते सन्तुष्ट ह्व, नर नारायन आइके । 
दयो दरश जब स्त्रयं-सुनि, विनय करे सिर नाइके ॥ 


माकणडेय-स्तुति 


जगके प्रभु! तुम एक सहारे । 

माता पिता सगे सम्बन्धा, लगें न तुम बिनु प्यारे ॥९॥ जगके० 
जगहित नरनारायन बनिके, कठिन नियम ब्रत घारे । 

अज, सुर,नर,हर थर थर काप, भ्र कुटि बिलास तिहारे ॥२।जगके० 
गुनकेजनक्र, सवगत, सब थल, विविध रूप तुम धारे । 

सत्वमूति हे सुखमय स्वामिन, पकरे चरन तुम्हारे ॥३॥ जगके० 
माया मोदित जीव न जानें, जानें भद्धावारे। 

बेद भेद तुमरौ नहि पावे, नेति नेति कहि हारे॥४॥ जगके० 
जाति अशिखन द्रशन दीयो, सब अघ कटे हमारे । 

चरन कमल प्रभु पुनि पुनि न्दत, दीन दरशतें तारे ॥५॥। जगके० 

सुनिकी इस्तृति सुनी कहन नारायन लागे । 
सिद्ध भये झुनिराज तिहारे सब भय आगे॥ 
मांगो, जो बरदान देहि हम जो तुम चाओ। 
हमकू कछु न अद्य न मनमें मुनि सकुचाओ ॥ 
भये दरश सब वर मिले, परसे पढ्‌ पुनि का कहुँ ।' 
तुमरी माया मोहनी, कमलनयन ! देखन चह ॥ 


एनमस्तु कहि अये तिरोहित नर नारायन । 
| सुनि प्रसन्न अति भये कर्यो ब्रतको पारायन ॥ 
अति उत्कंठिन भये निहारू माया अब ई । 
बरषा भइ प्रचण्ड चराचर डूबे सब ई॥ 
सुत सकण्डुके ही बचे, बहत प्रलय जलमें सतत । 
सबरो जग जलयय भयो, भूख प्यासतें मुनि दुखित ॥ 


निरख्यो तब बट बृक्त फिरत जब इत उत भटकत ॥ 
सरकत मनिके सरिस सुघर शिशु तापे विहरत ॥ 
परे पत्रपुट श्याम चरनकुँ झुखतें चूसत । ` 
चितवत हो अति चकित प्रभाते सब अँग विकसत॥ 
कारे द्रसन संताप श्रम, शोक मोह सब नसि गये। . 
श्याम सलौने सुघर शिशु, झुनिके मनमें बसि गये | 


ज्यों ही सम्मुख गये श्‍वास तब शिशुने लीन्हीं । 
र र गज भीतर सब चोन्ही ॥ 
१० नभ, अह, गिरि, दीप, असुर-सुर सबहिं निहारे 
म विस्मित भये रबा तजि फेरि निकारे ॥ 
12 देख्यो पुनि वट प्रलय जल, शिशु मनहर क्रीड़ा करत । 
दौरे आलिंगन निमित, लीन भयो बट शिशु तुरत॥ . 

'्रलय-सलिल नहिं रहो पूववत जगत लखायौ । 
सया द्रशन सभुकि श्याम चरननि सिर नायो ॥ 
अक्षयवट पुट पत्र करे क्रीडा शिशुके सम | 
उद्रमाँहिं सब दृश्य दोहि मायातें जग भ्रम ॥ 
माया लखी महेशकी, भये फेरि मुनि भ्रम .रहित । 
तब वृष चढि शाङ्कर तहा, आये पारवंती सहित ||. 


शिवा कहें--“सरबेश ! भक्त मुनिकू वर देवे । 
शिव . बोले--“ये भक्त मोक्ष तककू नहीं लेवे ।। 
हरि हिय धारे इननि फेरि का इनिकू दुङ्गो । 
साधु समागम लोभं बात कछु सुखद करुङ्गो ॥ 
मुनि ध्याव सरबेशकू, इष्ट नहीं जब हिय लखे। 
- खोलि नयन सम्मुख तबहि, शिवा सहित शङ्कर दिखे ॥ 


सोरठा-सहसा लखे महेश, भौचक्के-से मुनि भये) 
सानुकूल सरबेश, निरखि लगे इस्तुति करन ॥ 


_ शिवस्तुति 


करे हर ! कैसे विनय तिहारी । . | 
सुख स्वरूप सवज्ञ सवगत, सब जगके संहारी ॥१॥ करे ० _ 
ज्ञान रूप तुम घट घट बासी, सीमित बुद्धि हमारी । 
- दया इष्टितें हरो अविद्या, हे शङ्कर त्रिपुरारी ॥२॥ करे० 
निरगुन. शान्त त्रिगुनमंय स्वामी, हो तुम लीलाधारी । | 
पालो रचो फेरि संहारो बनि अज, रुद्र; सुरारी ॥३॥ करें० 
पुनि पुनिःचरन सरोरुह बन्दौं, माँ गिरिरांजकुमारी । म 
जननी जनकं सवयं शिशु सम्मुख, आये जग सुखकारी ॥४॥ करे'० 
५७ 

छुप्पय--हर प्रसन्न अति भये भक्ति वर गुनिकुँ दीयो । 


५ 


ब्राढयो मुनि मन मोद. यथोचित पूजन कीया ॥ 
महिमा  शिवने अधिक भक्त संतनिकी गाई । 
शिव मुखतें सुनि विनय लाज युनिक अति आई ॥ 


पूजित हक हिवा संग, पुनि शिव अन्तरहित भये । 


बिना प्रलय ही ध्यात्तमें, मुनि माया दरशन किये ॥ 


शानक पूछ--सूत ! पाज्ञरात्रादे बन्दना । 

अंङ्ग उपाङ्गनि सहित करे कस कृष्ण अचेना ॥ 

क्रियायोगको फेरि - हमें विस्तार बचावें । 

सूत कहे--मुनि कमकाण्डको पार न पावे ॥ 
हरिमय. जगक॑ जानिके, करै कल्पना अज्ञमें ! 
तत्ततः भावनिके सहित, पूज सबक सद्भमें ॥ 


अण्डमाँहि जो रहें वही ब्रह्माण्ड बनावे । 
रचि पचि जगक्‌ फेरि स्वयं तामे घुलि जाव ॥ 
द्वापर युगमें क्रियायोग बहु विधिते गायौ। 
केवल कलिमें कृष्णनाम अति सुगम बतायो ॥ 
करे ध्यान भगवानको, जे नामनिकू गायंगे। 
ते मख, पूजा पाठको, सबहिं सहज फल्न पायँगे ॥ 


शीतक पूछें-सूत ! कहे द्वादश रवि तुमने । 

सबके सप्तक कहो सुने पहिले हू हमने॥ 

कहें सूत-प्रतिमास रहें रवि सात सहायक । 

नाग, अप्सरा, यक्त, राक्षस, ऋषि, सुर, गायक ॥ 
चैत्र मास घाता रहे, साधवे रवि अर्या | 
मित्र. नामक तपे, वरुन तपे आषाढ्मा ॥ 

आवनमें रबि इन्द्र भाद्रमें विवश्वान्‌ रवि । 
त्वष्टा आश्विन रहें विष्णुकी कातिकमें छवि ॥ 
मागशीषमें अंशु पोषक भग हैं नामी। 
फागुनके परिजन्य माघके पूषा स्वामी॥ 


सब सासनिके प्रथक रवि, प्रथक पथक गन सबनिके । 
स्वय सश्चिदानंद्‌ हरि, स्वामी सबई गुणर्निके ॥ 


रति श्रीमागवतचरितके सत्ाहमें वेद पुराण शाखा माईडेय 
चरित पूजा रवि-सप्तक नामक सोलहवाँ अध्याय समाप्त | 

निज मतिके अनुसार कथा मुनिवर शुभ भाखी । 

. अन्तरयामी श्याम सकल जीवनिके साखी ॥ 
भई कथा तो पूण विषय-सूची अब भाखूँ। 
संब मिलि देहि अंशीष सदां हियमें हरि राख्‌ ॥ 

घमं, कृष्ण अरु व्यास शुक, सबके पुनि पुनि पग पंरू | 

पुण्य भागवत-चरितकी, अनुक्रमिका वरनन करू ॥ 


मेरो तुमरो मिलन व्यास नारद सम्बादा। 

फेरि भीष्मकी कही कथा जो सबके दादा ।॥ 

तिनि परलोक प्रयान द्वारका पुनि प्रभु आये । 

भयो परीक्षित जनम राजमें बजे बघधाये॥ २ 
विदुर और शृतराष्ट्रको, गृह तजि पुनि हरिपुर गमन। 
कह्यो कष्ण निरयान पुनि, पाण्डुसुतनिको हिम निधन ॥ 


विजय परीक्षित्‌ फेरि कयो कलि जैसे वशमें । 

'दीयों ` ठिजने शाप गये नुप गंगा तटमें॥ 
श्रीशुक भूपति मिलन कश्यो ज्यों नृप अभिनन्दन । . 

` पूजा विधिवत करी लगायो माथे चन्दन॥ | 

. अवतारनिके चरित शुभ; सृष्टि कथा संक्षेपमें) ` 
(विदुर, और ऊद्धव मिलन, कही सृष्टि पुनि शेषमें॥ . 

' कश्यप दिति सम्बाद गभ ज्यों दितिने धाऱयो । 
भये. असुर जय विजय कुमारनिकू ज्यों ताडूया ॥ 
हिरनकशिपु हिरनाक्ष जन्म तिनि विजय करी ज्यों । 
घरिकें सूकर रूप सुरनि हरि विपति हरी ज्यों ॥ 
दिरन्याच्तकू मारिकें; अभय करे सर सुनि यथा। 
यहाँ तलक पूरन भइ, प्रथमआहकी शुभ कथा॥ , 


द्वितियआहमें देवहूति करदम संग व्य़ाही। 
| अकटे हरि बनि कपिल सातुकू सीख सिखाई॥ 
मनु पुत्रिनिकों वंश दक्ष शिव शापा शापी। 
सती देहको त्याग दक्ष माऱ्यो सन्तापी ॥ 

भई ,, पूर्ति ज्यों यज्ञकी, ` वंश अघम बताइकें। 

कह्यो चरित भ्र च विष्णु ज्यों, दरशन दीये आइकें ॥ 


श्रु.व चरित्र करि पूणं बेनको चरित बखान्यों । 

पुनि प्रथुराज चरित्र प्रचेतनि मुनि सम्मान्यों ॥ 

कही पुरञ्जन कथा भूपक शिक्षा दीन्हीं। 

पुनि प्रियत्रतको चरित ऋषभ ज्यों लीला कीन्हीं ॥ 
\ ˆ ` ऋषभ चरित अति ही सुखद, सुनि समास ही तें कह्यों। 
यहाँ तलक - सप्ताहमे, द्वितीय आह पूरन भयो ॥ 


तृतियंआहमें प्रथम भरत जड़ चरित बखान्यो। 

क्यो फेरिं भूगोल ध्यानतें मुनिवर जान्यो॥ 

हे नरकनिको कछु वृत्त अजामिल चरित बतायौ। 

ज्र नाम महातम कह्यो विविध विधितें समुझायौ ॥ 
.. नाखूुजीकू दक्षने, दयो शाप पुनि सो कथा। 
> , ` ` विश्व॒रूप सुर पुरोहित, सुरपतिं काट्यो सिर यथाः 

. पूव वृत्रको चरित चरितं मरुतनिको भाख्यौ । 
पुनि प्रह्मादचरित्र पिता ज्यों शुरुग्रह राख्यौ ॥ 
ढीये ज्यों बहु कष्ट कऱयो कीर्तन ज्यों हरिको | 
प्रकटे श्रीनरमिंह उदर फाइयो ज्यों अरिको ॥ 

नारद्‌ सुनिने धमंसुत, ते जैसे यह सब कह्यो । 

धरमराज सम्बाद तक, तृतियशाह पूरन भयौ ॥ 


अब चतुथं में प्रथम माइगज चरित मनोहर । 

सुर विनती पुनि मथन पयोनिधि पान गरल हर ॥ 

धन्वन्तरि अवतार मोहिनी चरित रँगीलौ । 

देवासुर संग्राम भयो ऐेत्यनि बल हीलो । 
मिलन मोहिनी शम्भुको, करी विजय बलिने यथा | 
यों बलि छलिवेकी कही, छलिया वटु वामन कथा ॥ 


कह्यो चरित सुद्युन्न पुत्र मनु चरित कहे तब] ` 
च्यवन सुकन्या ब्याह नभग नाभाग 'चरित सब ।। 

' पुनि इदवाकु चरित्र सौभरी चरित मनोहर । 
भय त्रिशंकू पुत्र नृपति हरिचंद घरमधर ॥ 
न भस्म सुत सगरके, श्रीगङ्गाजी आगमन | 
` खुवशी भूपनि कथा, ज्यों दशरथ नुप गुरु-शरन ॥: 


राघवेन्दुकी कथा प्रथम ही बाल-चरित हे। ` 
ब्याह-चरित है द्वितिय तृतिय बनवास-चरित हे ॥ 
सीताहरन चतुर्थ कह्यो संयोग पाँच मों । 
राज तिलक है. छटो, कह्यो सिय-त्याग सातमों ॥ 
` अष्टम है उत्तरचरित, नवसेमे महिमा रद्दी ॥: 
सो: इनि नौ अध्यायमें, | राघवेन्दु लीला कही ॥ 

'निसिक्रो कंहिके बंश कथा दृण्डककी भाखी । 
चन्द्रवंश पुनि कह्यो उरबशी इल-सुत राखी ॥. | 
परशुराम अवतार ऐलको वंश सुनायो । 
नप ययातिक्रों चरित पुराननिमें जो गायो॥ - . 
पुरु अनुं आदि ययाति सुत, वंश कह्यो यंदुवंश पुंनि। 
. चतुथाह पूरन भयो, पञ्चमाह अब सुनहु मुनि. 


पञ्चमाहमें प्रथम ब्याह वसुदेव बखान्यो । 
नभवानीते कंस देवकी-सुत रिपु जान्यों ॥ 
चिन्ता व्यापी कंस कृष्ण अवतार क्यो है। 
गोकुलमें प्रभु गये तहाँ आनन्द भयो है॥ 
आइ पूतना विष दयो, मरी बकीकू गति दई 1 
कही कथा शाकटादि तुन, मुक्ति .खलनिकी ज्यों भई ॥ 


विश्वरूप मा- 'द्रंश्‍श बाललीला सद्भक्षन । 
माखन चोरी ललित बधे ज्यो नटखट मोहन ॥: 
गोकुल गोपनि सङ्ग स्यांगि बृन्दावन आये । 
करे खेल बक, वत्स, असुर अघ मारि गिराये ॥ 
त्रह्माजी मोहित भये, धेनुक कालियकी कथा 
चार निकाइयों नाथिकें, दावानल पीयो यथा ॥ 


पुनि प्रलम्बकोः मोक्ष वेनुको गीत मनोहर । 

बस्न चुराये द्ये कुमारिनिकू वर सुखकर ॥: 

ह्विज्ञ पतिनिनिपे कृपा श्याम गोबरघन घारयौ 

इन्द्र, सुरभि अरु वरुन सबनि द्रशनतें ताऱ्यो ॥ 
फेरि रास इच्छा भई, बेनु बजाई रसमभरी। : 

जजबनिता धुनि सुनि चली, कछु न कानि कुलकी करी ॥. 

कीयो रास विलास भये अन्तरहित गिरिधर । . 

बिलपीं बनिता ब्रहुत भये पुनि परगट नटवर ॥ | 
. महारास पुनि भयो सरसता अँग अँग छायी । 
„यो पुनि पूरन भई रासकी पञ्चाध्यायी || 
शङ्खचूड अजगर असुर, केशी व्योमासुर मरन । 
फेरि कयो अति भावमय, श्वफलक-सुत ब्रज आगमन ॥ 


: जज तजि पुनि बल सङ्ग श्याम सथुराक्रू धाये । 
गोपी व्याकुल भयौं अश्र अति सबनि वहाये ॥ 
श्वफूलकसुतपे करी कृपा मरि रजक तयो है । 
कुष्जाकू करि सुघर धनुषको भङ्ग करयो हे ॥ 

आये.गज अरु मल्ल जे, मरे कंस सामा मर्यो | 

नन्द्‌ गये त्रजकू बिलखि, जननि जनकको दुख हर्यौ ॥ 


फिरि गुरुकुलको बास सुतक शुरु-सुत ज्यों लाये । 
रज उद्धवके हाथ आइ सन्देश पठाये॥ 
उद्धव देखे दुखी गोप गोपी गौ बछरा। 
अस्त ब्यस्त सब बस्तु परे टटे घर छकरा ॥ 
श्रमरगीत, कुब्जाक्रपा, छुन्तीढिग श्वफलकतनय । 
पद्चमाह पूरन भयो, अब खष्ठाइ सुनहु सद्य ॥ 


जरासन्ध आक्रमण सेन लै मधुरा घेरी। 
` पुर तजि अगि रनछोर यवन करवाई ढेरी। : 

चार सङ्ग विवाह पुत्र प्रद्यञ्न अये हैं। ” 

पुनि स्यमन्त आख्यान व्याह इरि सहस किये हैं।। 
ज्यों को अनिरुद्ध विवाहंसें, बल रुक्मीको बघ कियों। 
, फिरि, वदरा . अनिरुद्धको, वाण-सुताके संग भयो ॥ 

कृष्ण-वाण संग्राम शम्भु-दरि सङ्ग लडाई । 
राजा नृगक्की कथा कही अति परम सुहाई ॥ 
बलदाऊ ब्रज-गमन पोण्डू-बघ साम्ब-सगाई । 
गृहचयो अति दिव्य श्याम नारद॒दि दिखाई ॥ 


जरासन्ध बध आमतेँ, राजसूयक्रो वृत्त सब।. 


शाल्व और शिशुपाल बध, कह्यो सुदामा चरित तब ॥ 


कुरुक्षेत्रमे भयो मिलन ब्रजवासिनितें ज्यों। 
ललकि मिले घनश्याम पिता माता बल सँग त्यो ॥ 
कृष्णा महिषी बात सरसता छाई सबपे। 
जनक, जननि, द्विज तथा कृपा मेथिल भूपतिपे ॥ | 
हर, श्रगु, अरजुनपे कृपा, करी सबनिको दुख हर्य । 
रायो सहिषीगीत पुनि, षष्ठआह . पूरन कर्यो ॥ 


सप्तमाहमें शाप दिवायो निज कुल गर्वित । 
नारद अरु वसुदेव कह्यो संवाद सुशोभित ॥ 
नवयोगेशवर ज्ञान कह्यो अवधूत सु-गीता। | 
"उद्धवगीता कह्यो सुनत छूटे भव-भीता ॥ 


_ इंस-ज्ञान पुनि भक्ति अरु, ध्यान, सिद्धि सबई कहीँ । 


4 


युनि हरि कछु बरनन करां, जो विभूति उनिकी रहीं ।। | 


बणाश्रमको घरस विविध प्रश्‍ननिको उत्तर। 
मिछ्षुगीत कहि कही सांख्यकी महिमा सुखकर ॥ 
नृपति ऐलको गीत उद्धवादिं शिक्षा दान्हीं। 
पुति यदुवंश विनाश संवरन लीला कोन्ही ॥ 
कहि कलियुगके नृपनिकू, भूमिगीत हू. पुनि क्यौ । 


फेरि ब्रह उपदेश शुक--ने नरपतिकू ज्यो द्यो 1 


घर 

त्यागि परीक्षित्‌ देह परमपद्‌ पायौ जैसें। : 

शाखा वेदनि कही पढ़ी बिप्रनिने कैसें ॥' 

माकण्डेय चरित्र कही पूजाविधि उत्तम।:' 
. कहि रवि-सप्तक कही विषय-सूची झुनिसत्तस ॥ 
फेरि भागवत सार सब, क्यो महातम नाम पुनि । 
पुण्य भागवत चरितको, पुण भयो सप्ताह युनि ॥ 


जो न भागवतचरित पूणे पढिवेको अवसर । 
विषय अनुक्रम पढ़े एक. अध्याय पुण्यकर ।} 
अति समास सप्ताह निकाश्यौ सार सार सब। : 
कर कण्ठको हार होहि. नहि तिनि वन्धन-मघ !॥ 
जो अध्याय विशेषकू, सुनहि, पढ्दिँ गावे रडे ।. 
होहि मनोरथ सकल सब, तिनिके भवबन्धन करे |: 


इति श्रीमागवत चरितके सप्ताहमे सताह-अनुक्रमणिका नामक 
सत्रहवो अध्याय समाप्त | 


~ 

जो. जो कीये प्रश्‍न यथामति .सकले बखाने ।' 
सब चरितनि में सार श्याम शुभ नामहि जाने ॥ 
रपटत ठोकर खात गिरत छींकत जमुद्दावत। | 
“हरये नम! र ये शब्द पाप पर्बेतनि ढहावत ॥: 


ज्यों रवि तमकू पवन ज्यों, छिन्न भिन्न मेघनि करै | 


खक ¢ 


त्यो कीतन हरि नामको, हियके सब कलूमष हरे ।४ 


सो बानी हे व्यर्थं नाम हरिके नहि” गावे । ` 
है वह कथा कलङ्क कृष्ण चरितनि न सुनावे ॥' 
अति पावन बचन सुयश हरि हीके बोलें। 
पद्‌ पावन परम पुण्यतीथेनिमें डोले ॥. 


कथा कीतन कृष्णको, तुलसी हरिसेवा जहाँ । े 
हस भक्त निरमल परम, नियम सहित निवसहि वहॉ ॥. 


जामें नहि हरि नाम भागवत चरित न जामें। 

काक तीथ सो निन्द्य न्हाय कौआ बक तामें ॥ 
होने कविता सुधर रसीली शुन प्रसादयुत । ` 
कुष्णकथाते रहित घृणित नीरसं अति निन्दित.॥ ` 


नित नव नव नटवर चरित,सुखद्‌ सरस अतिशय विमल । २ 
कहत पढ्त गावत सुनत, होबे विकसित हृदूकमल ।॥: 

मिले न छंद प्रबन्ध न उपमा अनुप्रास गुन | 

यमक न मात्रा शब्द मिले नहि तुक सब अवशुन ॥ 

रहें श्यामके नाम सुयशयुत “यदि मनभावन । 

तो वह अघहर छंद गाइ होवै जगपावन॥ 
भगवद्भक्ति विहीन यदि, होहि ज्ञान करमनि रहित । 
नहि फल हरि अरपितं किये,उत्तम नहि सो दुख सहित॥ 


तप .बरनाश्रम धरम-आचरन श्री यश देवें । 
प्रशु-पद सुमिरन सतत होहि तिनि जे हरि सेव | 
हरिलीला शुन श्रबन नित्य हरि भक्ति बढ़ावें। . 
इस्सृति हरिपद रहे अमङ्गल सकल नसावे ॥ 
` करे शान्त विस्तार नित, चित्त शुद्धि होवै अवसि । 
अक्ति, ज्ञान, वैराग्य सब, मिले होहि, हिय प्रभु प्रविसि ॥ 


' , बड़भांगी सब आपु कहाँ तक करूं बड़ाई। 
तजि सब जगत प्रपञ्च कृष्ण-पद भक्ति हृढ़ाई ॥ 
निन्दा इस्तुति त्यागि भजनमें चित्त लगायौ । 
तुमने ही मुनिवन्द मनुज् जीवन फल .पायो ॥ 

' ह अतिशय धन्य हूँ, .तुमरी सङ्गति पाइके । 
कर्यो कृतारथ कुमतिहू, हरि-यश यादि दिवाइके ॥. 


„ पति प्ररीक्षित्‌ त्यागि राज गंगा तट धाये। 
भावी अति ही प्रबल तहाँ मम गुरु शुक आये॥ 
` हो हूँ पहुँच्यो तहों कथा गुरुदेव सुनाई । . 
2 सकल झुनिनि नरप सङ्ग: सुनी मैंने सुखदाई ॥: 
शुरुशुखते जो सुनी, कही यथामति सो सकल | :- 
` ~ केलिकलूमष नाशन निमित,अनल सरिस यह अति बिमल ॥ . 


यु 

प्रतिदिन समय .निकारि भागरवतचरित सुनिंगे। 
सुनिकें सब नरनारि अवसिं चित विमल करिंगे ॥। 
इरिवासर त्रत करै प्रेमतें सब पढि जावे । 
आयु बढे अघ घटे अन्तमें प्रमु-पद पावे ॥। | 
पुष्कर, मथुरा, द्वारका, काशी, पुन्यं प्रयाग थल ॥ 
पाठ करेंतें भय छुटे, होहि बुद्धि अतिशये विमल ॥ 


शुद्ध चित्ततें मनुज गाइके जाइ सुनांवें।- 
तिनिके अति अनुकूल पितर, ऋषि सुर हे जावें ॥ 
सिद्ध; पितर, सुर; भक्त देहि इच्छित फल ताक । 
भक्ति, मुक्ति, सब सिद्धि सहजमें मिलिहें खाकू॥ ` 
पढ़ें भागवतचरितकूँ, ते सब ई) फेल पांगे.) 
दविज धी,चूप भू, वैश्य घन; शूद्र :शुद्ध हे जाइरी॥॥ 


सब ग्रन्थनितें. श्रेष्ठः भागवतचरित मनोहर । 
भक्त भागंवत बृत्त कंहे पद पदपे सुंदर] _ 
अबतारनिकी कथा चरित भक्तनिको अघह्रं। 
2 भगवन्नाम महात्म्य छोड़ि. जामें नहिं दूसर॥ | 
जो अच्युत अखिलेश हैं, जिनिके अगनित नास. हे. ॥ 
तिनिके पद्‌ पाथोजमें, पुनि पुनि पुन्य अनाम: हें ॥ 


जीव चराचर रचे प्रकृति अरु विकृति. बनावे । 
आचारज बनि स्वयं साधनां सीख सिखार्वे॥ 
सत्य सनातनं घाम सुवनपति अज विश्‍वस्मर] | 
'जिनिकी सत्ता बिना रहें नहि” जंगमं थावर॥ . 
'स्चना पालन नासिवो; जिनिको नित नित कास ' हे. | 
। तिनिके पावन पदनिसें, पुनि पुत्ति घुन्य प्रनाम : है) 

/आत्माराम, निरीह निरामय अुनि" मम गुरुवर । 
(भेद भावतें रहित ज्ञान निष्ठा जिनि दृढ़्तर ॥ 
हरि गुन सुनिर्के बंधे भागवत चरित सहाये। 
निमित परीक्षित करे, जगत हित हरि प्रकटाये ॥ 
परमहेस: अबतस युनि, श्रीशुक जिनिको नाम हे | 
पविनिकै पावन पदनिमें, पुनि पुनि पुन्य प्राम हे । 


'जिनिकी इस्तुवि-करें वरुन, अज, इन्द्र, सरुदूगन । 

। सस्वर गावे जिनहिं वेदविद्‌ मुनि योगीजन ॥ 

। पाई न जिनिको अन्त शारदा, अज, चतुरानन | 
डे शेष, सुरेश महेश, दिनेशहु, देव, असुर गन ॥ 
Hs अगनित नाम है, रूप अनूपम श्याम हैं। 

भी पदपाथोजमें, ` पुनि पुनि पुन्य प्रनाम हें ॥ 


चह बपु धरयो पीठ. घाइयो प्रभु मन्द्र । 
Ce योजन कूट फिरै ऊपरतें घरघर | | 

' पनि ऐसा सुख होइ नारि जनु पद सहरावे । 
नि नरर ज्या ज्यों फिरे नायकूँ निद्या आवे ॥ 
“जिनिके श्वास प्रश्वासतँ अब तक उदघि अशान्त अति । 
“विनि पद जे बन्दन करें, तिनिको दोवे शुद्ध मति ॥ 


जा पद अह आठ पुरान सार सब-शास्त्रनि लीये । 
हि खा भरिव भक्तिके सम्पुट दाये || ` 
Ei, ~ सूत ! पुराननि सख्या कितनी । 


न लाख हँ छ्न्द्‌ सब, श्रेष्ठ भागवत सबनितें कक, - ०० 


~ 

कथा भागवत लगे भाग्यशालिनिकू प्यांरी। | 
` 'यह्द पुरान सिरः तिलक जगत जीवनि हितकारी ॥ . 

प्रथम कह्यो श्रीविष्णु ब्रह्मते करुना करिके । 

पूरन ज्ञान विराग भक्तिकू प्रतिपद सरिक ॥ 


' भरेन्रह्मा जाको विषय, कह्यो प्रयोजन पावनों। 
'अतिही अनुपम अन्थ है, विषय परम मनमावनों ॥ 


'त्रह्मसूत्रको अथ सार देवनिको अनुपम । 
दुह्यो उपनिषद्‌ दूध शकरा तामें शम दम ॥ 

` एक बार जिनि पियो शास्र सब फोके लागें । 
छोड़ि अग्रत नर मधुर व्यर्थ विष पावे भागें ॥ 

शयो सरितनिमें गङ्ग हे, शिव उत्तम . वैष्णवनिमें । 


ज्षेत्रनिम- वाराणसी, श्रेष्ठ: भागवत . सबनिमें ॥ 


; अति ही निरमल चरित भागवत भक्तनिको धन^ 
_ जामे ज्ञान विशुद्ध भक्ति भगवतको वरनन ॥ 
करम, त्याग, वैराग्य यथाथल सबई भाखे। 


अति समास सब कहे शेष कोई नहि. राखे ॥ . 


अवन मनन अरु पाठ नित, करै प्रेमतें नारि नर। 


देहि भक्ति अरु मुक्ति तिनि, प्रभु परमेश्वर परावर॥ 


हरिने अजतें कह्यो प्रथम अज नारद पाही । 

नारद्तें मुनि व्यास व्यास शुक दियो पढ़ाहीं॥ 

सुपति परीक्षित निकट कह्यो शुक हों सुनि लीयो । 
न जेसो कछु बनि पर्‌यो ताहि तुम सबकू” दीयो ॥ 
तितं निकस्यो चरित यह, सो इरि सुखके धाम हैं । 
सोइ दयो शुरुदेवनें, उभय पदनि परनाम हैं ॥ 


~ 


CC-0. Mumukshu Bhawan Varanasi Collection. Digitized by eGangotri  . 


/ 


:९१२ श्रीभागवत चरित सप्ताह अध्याय १८, 


हे देवेश्वर ! दयित ! दयानिधि ! दाता ! दानी १ 

है सेवक प्रभु-दत्त 'अल्पमति अवशुनखानी ॥ 

धन, जन, वैभव, राज विषय सुख नाथ न चाहूँ । 

पद्पदुमनिकी भक्ति जनम जनमनिमें पाऊ॥ 
का कहिके विनती करू, अज्ञ अकिञ्चन दीन हूँ १ 
कृपा प्रतीक्षा करि रह्यो, सब विधि साधन हीन हूँ ॥ 


संकीतन जिनि नाम पापके पुञ्ज जराचै। 
जिनिकू करयो प्रनाम सकल अघशोक नसावे |! 
जिनिके मधुमय चरित सुधा श्रवननिमें घोरे” । 
हरे मुरारे नाथ नाम अघ कूरनि तोरे'॥ 
कलिमें कीतनत मिले, सुनि कीतन राम जात हैं? 


चरन शरन तिनिकी गहो, जो प्रभुके पितु मात हैं ॥ 


दोहा--मात्रा अक्षर हीन पद, यदि अशुद्ध कोउ। 
करे' क्षमा राधारमन, प्रभु प्रसन्नं अब होउ ॥ 


इति श्रीागवतचरितके सप्ताहमे सारातिसार सिद्धान्त भगवा 
` , माहात्म्य नामक अठारहवाँ अध्याय समाप्त | 
इति सप्ताह 
[पाक्षिक पारायण-पन्द्रहवें दिन का विश्राम 


॥ सासिक पारायण--तीसवें दिनका विश्राम ] 


र | श्रीकृष्णापणमस्तु 7 10 ७. 


हा 
क 

श्री भागवत चरित 





( सप्ताह ) 


माहात्म्य 


छुप्पय-सब्न जगके जो बीज विश्वह्रुम जिननि बनायो । 
जिननि मोहको जाल सकल सुवननि फैलायो ॥ 
ब्रह्मा, बिष्णु, महेश बनें करि पाले नास | 
न्रिविधि ताप संताप सबन्िके सर्पार्‌ बिनास ॥ 
सत चित आनंद रूप जे, कृष्णचन्द्र जिनि नाम है. । 
सर्व प्रथम सम इष्ट जे, तिनि पद्पढुम प्रनास है ॥. 


लौकिक वैदिक करम त्यागि जन्मत बन आगे। 

जितिकू नहिं घन, धरम, कास कछु अच्छे लागे ॥ 

सुत सुत कहि पितु भगे द्रुमनिमे सुत द्रसायो । 

पितु पितु सब तरु कहें ग्यासको माह नसायो ॥ 
तरुन अरुत वर नयन तनु, सुन्दर सुगठित श्याम दै । : 
गुरुवर श्री अबघूत सुनि, युकुपदपदुस प्रनास हे॥ 

शौनक बोले--सूत.! भागवत चरित सुनायी । 
किन्तु न कह्यो महात्म्य चित्त ता हित ललचायो ॥ 
जिओ बहुत दिन सूत ! महातम हमें सुनाव । 
वस्तु महातम सुनत भक्ति श्रद्धा हिय आवे ॥ 
सूत कहें कहँ तक कहूँ, मुनि महात्म्य अति अकथ है । 
जलनिधि अगम अथाह जिह, तामें तैरत थकत हे ॥ 


प्रभुप्रसाद यह चरित सन्त भक्तनिकू भावे । 
कलि कराल विष-व्याल भागवत सुनि नसि जावे ॥ 
सुधा अमृत रस सकल सरिस जाके कछु नाहीं । 
जनम करम जगबन्ध सपदि सुनिके कटि जाहा ॥ 
देवनि शुककू सुधा घट, दै बदले चाह्यो चरित। 
सुरनि अनघिकारी समुमि, दयो न है. यह जग विदित ॥ 


जगमें सवई सुलभ खलनिकू धन मिलि जावे । 
पुण्य करत नर ब्रह्मलोक तक हू चलि जावे ॥ 
किन्तु भागवतचरित दोहि रति दुरलभ अति हे । 
धन्य धन्य ते मनुज कृष्ण चरननि जिनि मति है Une 
धरम तुला अजने करी, एक ओर साधन सबहि । 
एक - ओर भगवतचरित, भयो गरू पलड़ा इतहि ॥ 


जाको सुनि सप्ताह पिघलि हिय अघ बहि जावे । 
निर्मल मन ह्वै जाइ तबहि प्रभुजी तह आवें ॥ 
नारद्कू सन्ताप भयो. सनकादि मिटायो। 
कर्यो न कछु उपचार भागवत चरित सुनायो ॥. - 
बूढ़े ज्ञान विरागहू, युवक भये सप्ताह सुनि। 
भक्ति नृत्य करिबे लगी, प्रकट भये अखिलेश पुनि ॥ ' 

स्वये भागवत बने कुष्ण संशय मत लाओ। 


`. तजि कुतक बकवाद्‌ भागवत चरितनि गाओो 1 


सुनिके शुभ सप्ताह घुघकारी अघ छूटे। 
सात बाँसकी गाँठ फटीं बन्धन सब दूटे ॥ 


' प्रेतयानिं तजि देव बनि, चढि विमान सुरपुर गयो। 
:सप्ता शुभ गोकणने, जगहित करुना करि कह्यो॥ 


जामें भाव प्रधान भावहीतें फल पावे । 
४८०३ कल्क ढिँ ज्यो 

भावहीन नर सुनहिं न गावे नहिं ढिग आव ॥ 
सुनत सुनत बनि जाइ भाव संशय मत लाओ । 
जेसे तेसे बने सुनो अरु सबनि सुनाओ॥ 


“बिधि निषेध जामें नहीं, सकल सुनें सब्र कालमें । 
नित्य . नियमतें जे पढ़े, ते न फंसे जगजालमें ॥ 


उत्सव पूर्बेक करें हष हियमें अति लावे । 
मंडप अति रमणीक पुण्य थलमाँहि बनावे ॥ 
देहि निमन्त्रण सबनि विज्ञ पंडित बुलवाचें। 
बीना, बेचु, सृदंग, सजीरा बाद्य बजावें॥ 
कल कठनितें भक्त मिलि, प्रेम सहित सब गाइँगे। 
"निश्‍चय .प्रसुके प्रेममें, सब विभोर हो जाइँगे ॥ 


का सुख जगकेमांहि बेठिके आपु बिचारे | 

सुत, कलत्र अरु मित्र दुखी सब ई करि डारे | 

दादि चित्त अति शान्त नीर नयननि जब छावे । 

- स्वर गद्गद्‌ हृ जाइ ` दृश्य परपंच सुलाचै ॥ 
'यह समाधि आनंद है, चित हरि चरननिमें फस] 
सुनत भागवत चरित हिय, सनमोहन मूरति -बसे॥ 

सात दिवसं तक महामहोत्सव विशद मनावै | 
करै सबनि सत्कार कृपनता मन नहीं लावै |] 
निन्दा इस्तुति त्यासि जगतकी चिन्ता छाड । 
ज्रह्मचये प्रत धारि दुगुननितें मुख मोडे ॥ ॥ 
मंडप सुघर सजाकें; समाधान सबको करेः॥ 
आयें भगवतभक्त सुनि, दौरि सबनिके पग परे ॥ 


करे अल्प आहार नींद आसन नहि आवे। 
निराहार रहि सुने चाहि जल, पय, फल खावे ॥ 
अथवा ब्यंजन विविध भोग श्रीहरिहि लगावे । 
भक्तनि सँग परसाद प्रेमतें. प्रतिदिन पावै ॥ 
कथाश्रंबनकता करे, हरि शुरु भक्तनि अचना। 
कृष्ण कीरतन गुन-मनन, प्रभुपद सुमिरन बन्दना ॥ 


गायक अरु हरिभक्त बुलावे गाम गामतें। 
पूजन प्रसुको करे प्रथम दिन घूमधामतें॥ 
ता दिन करि अधिवास महात्तम सुनि सुख पावै । 
यदि बनि सके अखण्ड कृष्णकीतन करवावे ।। 
दूसर दिन सप्ताहकू, पूजन. करि विधिवत सुने-। 
सुने कथा जो दिवसमें, पुनि ताकू निशिमें शुने ॥ 


नित्य करमते निबटि प्रात मिलि सब सग गावे । 
करि भोजन पुनि सुने, शोष यदि कछु रहि जावे ॥ 
ताकू निशिमें सुने कीरतन: : सम्पुट देके । 
मुक्तकरठतें गाइ कृष्णए नामनिकू लेक ॥ 
सात दिवसमें सात ` थल,. सुने फेरि पूरन करे) 
थुत्ति पुजन 'अरचन . हवन, करे जाहित सन भरै ॥ 

श्रीभागवत चरित, सप्ताह माहात्म्य &१७ 
यदि न करै सप्ताह करे पाक्षिक पारायन | 
पन्द्रह दिनमें होहि सरलतातें सब गायन ॥ 
यदि मासिक मिलि करे कीरतन अधिक बढावै। 
अथवा सम्पुट नास मंत्रको संग लगावे ॥ 

ऐसे उत्सव जे करें, ते जग यश सुख पाईंगे 1 
जगभोगनिकी का कथा, स्वयं कृष्ण तह आइँगे 1: 
विमल भागवतचरित स्वयं श्री हरिने गायी । 
शुद्ध सनातन ज्ञान मनुजने नहीं बनायो ॥ 
मुनिवर ! सोचें आपु मनुजका सचरित बनावे । 
यह समाधिको चरित चलित चित केसे ध्यांचे ॥ 

_ हरि, अज,नारद,व्यास, शुक, क्रम क्रमते विस्तृत बन्यो ।' 
लिखवायौ प्रभु-दत्तते, भाषामें मैने भन्यो ॥. 

नैमिषके मुनि धन्य धन्य हाँ हूँ चदसागी। | 
धन्य भयो प्रभुदत्त बृत्ति जाकी इत लागी ॥ 
श्रोता वक्ता धन्य घन्त जे पाठ करिङ्ग । 
धन्य धन्य नर नारि हियेमें जाइ घरिङ्ग ॥ 
ग्रन्थ प्रचार प्रसारमें देहि योग ते धन्य हैं ४ 
नहीं कलयुगी जीव ते, प्रभुके, भक्त अनन्य हैं । 
विक्रम सम्बत सात सहस दे अति ही पावन । | 
मार्गशीर्ष शुभमास अष्टमी कृष्णा भावन ॥ 


(क तीरथराज प्रयाग गंग उत्तर तट सुखकर) . 


` -तिष्ठानपुरमाँहि भागवत चस्य मनोहर ॥ 
प्रन्ध अयो पूरन सकल, अब न सोइ है सृत्युभय ४ ` 
बोलो मिलिकें भक्त सब, सिरी कृष्णुचन्द्रकी जय 19 
इति ्रीभागवतचरित माहात्म्य समास ! 
श्रीकुष्णापेणमस्तु 
६ < | >“« _,९२०-८०६.८५५८८०४५४/८१/५८४४४४८५१४ SY हु 
' & हहदु भवन वेट पे इ पुस्तदालय कै १ 

| 


' श्रीमागवत चरितकी आरती _ 


भागवत चरित अग्रत पीजे । 
आरती सब मिलिके कीजे ॥ 


दयाके सागर हैं यदु चन्द, ग्रहे अजने तिनिपद अरबिन्द | 
कमल झुल सर सुषाके बिन्दु, तिनहिं पीपीके नित जीजे ॥४॥आरती० 


जामको रसना करिकें गान, करे मन मोहन मूरति ध्यान | 


जयन निरखें सबथल भगवान,कुष्णको कीर्तन नित कीजे॥ २॥आरती० ` 


यादि जब चरितनिकी आवे, पुलक तनु सबरो हो जावै । 
अम; सब अंगनिमें छावे, भावमें भक्त रहें भीजे। 1१॥ आरती० 
'हियेपै चढ़े भक्तिको रंग, मिले भक्तिको नित सतसंग । 
काज सबकरे कुष्ण हित अंग,व्यरथ नर जीवन नहिं डीजे ।।४।।आरती० 
अम अरु लयतें सब गाओ, पार भव सागर हे जाओ । व 
पडम-यद-रज ग्रभुकी पाओ, आरती यक्त इन्द्‌ लीजे ॥५॥आरती० 

हिन्दू घर्म और हिन्दी-साहित्य में युगान्तकारी 

 - ' ` धार्मिक प्रकांशन 
| | र 

; “भागवती कथा” | 

' देशके विभिन्न विद्वानों नेताओं ओर पत्रकारों द्वारा, - : 

| भूरि-भूरि प्रशंशित | इसके लेखक हैं 

हा श्रीग्रभदत्तजी ब्रह्मचारी > 

| . ` इसे पढ़कर आप var 

| १--श्रीमद्धागवत तथा अन्यान्य पुराणों की कथाओं का रहस्य 

| सरलता सरसता ओर घरेलू. ढंग से समभंगे । कक 

| २--दैनिक जीवन को सात्विक, धार्मिक और राष्ट्रीय जीवन को. 

। सार्थकता में परणित करे गे। [ 

| ३_च्यवहारिक या गाहस्थ्य जीवन को जीने के लिये नहीं, 

। जीवनके लिये इसके पठनसे उसे उच्च और धामिक 'बनायेंगे । 

| ४--श्रेय और प्रेय, योग और भोग एक साथ सम्पादन करने 

| '. . प्राप्त करने--की शिक्षा घर बैठे प्राप्त करेंगे । 0-0, 

| मद 

| ५--जननी जन्मभूमि की महत्ता को समझकर स्वधमं स्ववण, 

स्ववेश, तथा स्वदेश के प्रति निष्ठावान बनेंगे । 

1 इस अझूर्ते पूव ग्रन्थ में १०८ भाग होंगे । 

१ प्रति मास एक भाग प्रकाशित करने की योजना चल रही हे ४ 

| अब तक ६८ भाग छप चुके हैँ । प्रायः २४० पृष्ठों के प्रत्येक. 

| सचित्र भाग की दक्षिणा केवल १) हे । | | 

। ` शा) अग्रिम वाषिक प्रदान करने पर १२ भाग बिना 

| डाकव्यय के आपके घर रजिष्ट से पहुँच जायेगे । 

| प्राप्तिस्थान 
संकीतन भवन, ,फूसी (प्रयाग) 


® 
19 " 

हक * ॥ श्रीहरिः ॥ कड 
औ परभुदत्तजी ब्रह्मचारी द्वारा लिखित अन्य पुस्तक 
जो हमारे यहाँ मिलती हे । म 
भागवती कथा--(१०८ खंडोमें ), ६८ खंड छप चुके हैं । प्रति 
खण्ड का मूल्य १1), बारह आना ढाकव्यय पृथक्‌ । | 
२--श्री भागवत चरित--छ्गभग ६०० पृष्ठकी, सजिल्द सू० १) 
३--बद्रीनाथ दर्शन--बदरी यात्रा पर खोजपूर्ण महाम्रन्य सू० ४) 
४--महात्मा कण--शिक्षाप्रद रोचक जीवन, प्र० सं० ३५६, सू०२॥) 
£--मतवाली मीरा--भक्ति का सजोव साकार स्वरूप, मू० २) 
६--नाम संकीतन महिमा-भगवज्ञाम संकीर्तन के सम्बन्ध में उठने 
वाली तर्का का युक्तियुक्तपूर्ण विवेचन । मू० ।।) 
“5--श्रीशुक--श्रीशकदेवजी के जीवन की झाँकी (नाटक) मू० ॥) 
८--भागवती कथा की बानगी--( आरंभ के तथा अन्य खंडोंके कुछ 
पृष्ठों की बानगी ) पृष्ठ संख्या १००, मू० ।) 
<--शोक शान्ति--शोक की शान्ति करने वाला रोचक पत्र सू० ।-) 
१०--मेरे महामना मालवीयजी--उनके सुखद संस्मणरण पृष्ठ १३० 


ही > 
११--भारतीय संस्कृति ओर शुद्धि--क्या अहिन्दु हिन्दु बन सकते 
हैं ? इसका शास्त्रीय विवेचन पृष्ठ सं० ७६ सू० -) | 
१ ९--प्रयाग माहात्म्य--मू? =) 
१२--दन्दावन साहात्म्य--सू० -) 
२४--राघवेन्दु चरित--भागवतचरितसे हो पृथक छापागया है सू०-) 
१५--प्रभुपूजा पद्धति--पूजा करने की सरल शास्त्रीय विधि मू० > 
१६--श्री चैतन्य चरितावली--पाँच खंडोंमें प्रथम खंड का मू० १)" 
१७--भागवत चरित की बानगी-- 
ण्य [नगी--भागवत चरित के कुछ अध्यायो 
१८--गोविन्द दामोदर शरणागत स्तोत्र(कछषप्पयचंद मू 
रौं में) मू० नप 
१९--गोपीगीत--(मूल तथा हिन्दी पद्य सहित) म त्सया इत पय हित) आमुरः . । के 


` ` प्ता-संकीतेन भवन, प्रतिष्ठानपुर ( मूसी ) अयाग 

“>+दाचारीजीकी हमारे यहाँ 





मिलनेवाली पुस्तक र 
१) भगवती कथा, ६८ खण्ड छप ॐ 
है प्रतिखण्ड का मूल्य १) 
(२) चैतन्य-चरितावली ( खण्ड १ 


मूल्य १) 
(३) श्रीभागवत चरित मूल्य ५!) 
(४) बद्रीनाथ दृशान | मूल्य ४) 
(५) महात्मा करण मूल्य २!) 
(६) सतवारी मीरा मूल्य >) 
(७) नाम संकीतन महिमा सूल्य |) 
(८) श्रीशुक्र (नाटक) सूर्य ॥।) 
(३) भागवती कथाकी बानगी + 12) 
(१०) शोक-शान्ति र 12] 
(११) भारतीय संस्कृति आर 

- शुद्धि मूल्य ।-) 
(९२) मेरे सहामना मालवीय और 


उनका अन्तिम सन्देश मूल्य ।-) 

(१३) प्रयाग माहात्स्यल् ६४ " 52) 
(१७) दृन्दावन माहात्स्य > क, 

(१५) राघबेन्डु चरित ए० ६४ ” ८) 

(१६) भागवत चरितकी बानगी मूल्य |) 

(१७) प्रझुपूज्ञा पद्धति मूल्य >) 

(१८) गोविन्द दामोदर स्तोत्र मू० =)॥ 
अमूल्य 


. (१७) गोपीगीत 


' पता--संकीतंन-भवन, झूसी ( प्रयाग ) 

